
PROF. KAZIO PAKŠTO 
PAMINKLUI STATYTI IR MONOGRAFIJAI LEISTI 
KOMITETO ŽODIS 


Prof. dr. Kazys Pakštas, kurio audringas ir veikimo pilnas 
gyvenimas šioje knygoje yra aprašomas, staiga mirė 1960 metais 
ir buvo palaidotas Šv. Kazimiero kapinėse Chicagoje. Ateitininkai 
pasiryžo savo buvusiam Federacijos Vadui pastatyti paminklą. 1963 
m. Ateitininkų Sendraugių Centro Valdybos narių buvo sudary- 
tas paminklui statyti komitetas iš pirmininko inž. Jurgio Mikai- 
los ir narių: kun. Broniaus Dagilio ir inž. dr. Leono Bajorūno. 

Pradėjus rinkti aukas paminklui, atsirado a.a. K. Pakšto ger- 
bėjų, kurie neprašomi siuntė aukas ir ragino, pastačius paminklą, 
išleisti velionies gyvenimo aprašymą. Tada šitas komitetas pradėjo 
aukų rinkimo vajų ne tik paminklui, bet ir monografijai, kurią, 
komiteto prašomas, sutiko parašyti prof. dr. Juozas Eretas. Mono- 
grafijai leisti tesurinkta tik ketvirtadalis spaustuvei apmokėti reika- 
lingų lėšų. Kitą ketvirtadalį teko parūpinti L. K. M. Akademijai. 

1965 m., praėjus penkeriems metams nuo prof. K. Pakšto mir- 
ties, Šv. Kazimiero kapinėse buvo pastatytas ir pašventintas arch. 
Jono Muloko suprojektuotas paminklas. Gi šiais — 1970 metais, 
atžymint Profesoriaus mirties dešimtmetį, pasirodo jo monografija. 
Su liūdesiu tenka priminti, kad vienas komiteto narys, kun. Br. 
Dagilis, 1968 m. tragiškai žuvęs susisiekimo nelaimėje, negalėjo 
sulaukti šio leidinio. 

Komitetas nuoširdžiai dėkoja visiems aukotojams, prisidėjų- 
siems prie visų šių darbų įvykdymo, monografijos autoriui prof. dr. 
Juozui Eretui ir daug prie šios knygos išleidimo dirbusiam Lietuvių 
Katalikų Mokslo Akademijos pirmininkui kun. prof. dr. Antanui 
Liuimai. „Aukotojų sąrašas alfabetine tvarka duodamas knygos 
pabaigoje. 


PAMINKLUI STATYTI 
IR MONOGRAFIJAI LEISTI KoMITETAS 


PRATARTIS 


Žavingiausias grožis šėri iš tiesos 
(Šv. Tomas Akvinietis). 


Rašant veikalą apie Šalkauskį, man buvo aišku, kad iš kitų 
nepriklausomos Lietuvos įžymybių bei ateitininkų vadų biogra- 
finio atvaizdavimo pirmiausia užsitarnautų Dovydaitis su Pakštu. 
Dėl to man nebuvo sunku priimti kvietimą, 1963 m. Detroite 
susidariusio ateitininkų sendraugių komiteto su inž. J. Mikaila 
priešakyje, tokiai knygai apie Pakštą parašyti. Imtis šio darbo pa- 
lengvino ta aplinkybė, kad su Pakštuų buvau susipažinęs dar 1917 m. 
Šveicarijoje ir paskui, kaip draugas ir kolega, su juo likaus susijęs 
iki pat jo mirties 1960 m. 

Bet, nepaisant šios laimingos aplinkybės, nebuvo lengva 
paruošti šią biografiją, nes, nors nuo jo mirties tebuvo praėję 
vos keleri metai, visuomenė apie jį teturėjo fragmentišką vaizdą, 
ir dalinį supratimą. Antai, Europos lietuviai mažai težinojo apie 
jo veiklą Šiaurės Amerikoje, lygiai kaip ir Amerikos lietuviai 
menkai tesiorientavo apie jo darbuotę tėvynėje. Ir vieni ir antri 
vos nusimanė apie jo keliones Afrikoje bei Pietų Amerikoje. 
Katalikai tik pro miglas tematė, ką jis veikė už jų ribų, o neka- 
talikai vėl neturėjo tikro supratimo apie jo reikšmę už jų orbitos. 
Dėl to daugumas jo amžininkų tematė vieną siaurą jo asmenybės 
aspektą ir pagal tai jam prilipdė etiketę, kuri jam mažai tetiko. 
Nemenkai prie tokios desorientacijos yra prisidėję ir tie svetimieji 
agentai, kuriems — dėl suprantamų priežasčių — rūpėjo žeminti 
jo vardą mūsų visuomenėje. Buvo tad svarbu išvengti visų tų 
giaurumų ir parodyti tikrąjį — natūralųjį Pakštą. 


XII PRATARTIS 


Šiuo tikslu autorius pasiryžo nupiešti ištisą gyvenimo eigą, 
pravesti, — nesileidžiant į specialias temas, kurios paliekamos tų 
sričių žinovams, — visą tą liniją nuo jo vaikystės Aukštaitijoje 
iki jo mirties Chicagoje. Tam keliui nušviesti autorius stengėsi 
semtis medžiagos iš visų jam prieinamų patikimų šaltinių, nes 
rūpėjo tikrais dokumentais pagrįsti autentišką gyvenimo kelią, 
o ne sukombinuoti kokį nors romaną. Jei ši biografija tarpais 
panaši į romaną, tai šis « romaniškumas » nėra koks nors sugal- 
votas užintriguojantis «pagražinimas», o tiesiog išplaukia iš 
paties Pakšto audringo ir spalvingo gyvenimo. 

Vadovaudamasis tokia realistine intencija, autorius stengėsi 
išvengti tų dviejų nukrypimų, kurie neretai biografus sugundo 
aprašomąjį arba iškelti ant piedestalo, arba jį nusviesti į Dantės 
pragarą. Aišku, kad sąžiningas biografas turi atmesti tokias ten- 
dencijas, apskritai bet kokias intencijas, išskyrus vieną, būtent 
— visu kruopštumu siekti tiesos ir ją kaip galint ryškiau 
atvaizduoti. 

Nors tai skamba visai paprastai ir įtikinančiai, šį tikslą pa- 
siekti betgi nelengva. Žymiausia kliūtis gali būti pats autorius, 
apie kurį vienas biografikos žinovas yra pasakęs: « Gyvenimo 
aprašymas yra toks veikalas, kuris kitą asmenybę mato per 
rašančios asmenybės prizmę». Pavojus savo prizmės spalvomis 
nudažyti aprašomojo paveikslą tikrai tyko autorių; dėl to jis 
turėtų perleisti svetimus spindulius be lūžio ir be nudažymo. 
Subjektingumas yra klastingiausias biografo priešas. 

Bet jam gresia dar kiti pavojai, ypač tokie, kurie plaukia iš 
jo aplinkos, kur visokios grupės nori palenkti biograią sau, 
reikalaudamos, kad jis iš aprašomojo padarytų paminklą, arba 
jį sutriuškintų savo žaibais. Tačiau visiems tokiems pressure 
groups jis turi atsakyti : biografas nėra nei hagiografas, Nei pam- 
fletistas, o tiesos ieškotojas ir kuklus jos balsas. Tokiu tiesos tarnu 
norėjo būti ir šio veikalo autorius. Dėl to jis ir savo draugo 
atžvilgiu tegalėjo būti nešališkas, prisimindamas Sokrato įspėjimą 
savo sekėjams : « Manim rūpinkitės mažai, bet didžiai rūpinkitės 
tiesa ». Dėl to Pakštas čia pasirodys be tos kosmetikos, kurią 
klaidingai suprasta biografika dažnai pritaiko savo « herojams » ; 
bet ir be tos smalos, kuria svetimi jį teršdavo. Neužmirškime, 
kad «žavingiausias grožis žėri iš tiesos », nors ši kartais gali 
būti ir nemaloni. 


PRATARTIS XIII 


Tokiu pat objektingumu autorius stengėsi škicuoti ir tuos 
laikus, per kuriuos Pakštas keliavo, nes veikalas nebūtų pilnas, 
jei jame neatsispindėtų viešasis gyvenimas, kuris jį veikė ir kurį 
veikti jis buvo pasiryžęs. Kadangi mudu ilgesnį laiką bendrai 
keliavova per šią epochą, tai ir man buvo žinomi čia aprašomi 
faktai ir pažįstami minimi asmenys. Tas bendras vaizdas dar 
šiandien gyvai stovi prieš mano akis. 

Tačiau jį piešdamas, negalėjau leistis į tokias smulkmenas, 
kurios, — kaip tai, pavyzdžiui, pasitaiko dabartinėse amerikiečių 
biografijose, — daugiur tiesiog nustelbia aprašomąjį. Mano tema 
buvo Pakštas, dėl to ji negalėjo išplisti į kolosalinę jo gyventų 
laikų panoramą. 

Siekiamą objektingumą tegalėjo užtikrinti tik patys pagrin- 
diniai šaltiniai. Juos užtikau Chicagoje, Pasaulio Lietuvių archyve. 
Jo vedėjas V. Liulevičius man leido atrinktus dokumentus 
nusivežti Europon, kur, Šveicarijos kalnuose, toli nuo truk- 
dančių veiksnių, juos galėjau išstudijuoti bešališkiau bei nuodug- 
niau. Kitas svarbus šaltinis buvo Janinos Narūnės atsiminimai 
apie antrąjį jos vyrą. Trečią informatorių grupę sudarė žodžiu 
mane informavę bičiuliai, iš kurių skyrium minėtina Bronė Star- 
kienė, sutikta 1964 m. Santa Monicoje, Californijoje. Toliau 
reikšmingi buvo tie dokumentai, — laiškai, atsiminimai, nuo- 
traukos ir t.t., — kuriais mane mielai parėmė gausūs Pakšto 
bičiuliai bei pažįstami. Jų tarpe dėl ypatingos savo svarbos pa- 
minėtinas vienas amerikietis — prof. Bruno Hartungas (Whee- 
ling, W. Va.). 

Visa eilė šių pagalbininkų dar malonėjo patikrinti atskirus 
biografijos straipsnelius, antai Janina Pakštienė, A. Bendorius, 
J. Grinius, kun. St. Yla, J. Laučka, Pr. Pauliukonis, L. Šimutis, 
Gr. Valančius ir VI. Viliamas. 

Visiems man padėjusiems, ypač čia suminėtiems, reiškiu savo 
ypatingą padėką, nes kaip tik tokia kelionė ad fontes laiduoja 
tą nešališkumą, kokis yra būtinas net geriausių draugų atžvilgiu. 

Labai gailiuos, kad tokios padėkos negaliu nusiųsti Lietuvon, 
iš kur šiuo laiku dėl suprantamų priežasčių nesulaukiau paramos. 

Kalbą patikrino — ir man dar sugestijomis padėjo — jau- 
nesnis mano kolega iš Kauno dienų dr. J. Grinius, o tekstą rū- 
pestingai perrašinėjo jo žmona ponia Alina. Veikalą išleido L. K. 


XIV PRATARTIS 


Mokslo Akademija, kurios pirmininkas prof. A. Liuima, S. J., 
atsidėjęs globojo visą leidimo darbą. Asmenvardžių ir vietovard- 
žių rodyklę sudarė kun. Rapolas Krasauskas. Visiems nuoširdus 
dėkui ! 

Rašydamas šią knygą, autorius neturėjo ambicijos paruošti 
tokią standartinę biografiją, kuri panašiems užsimojimams už- 
kirstų kelią. Priešingai, ja tenorėjo paruošti dirvą naujoms stu- 
dijoms, kurios dar vispusiškiau nušviestų tiek paties Pakšto 
asmenybę, tiek ir patį Nepriklausomybės laikotarpį, šį žavin- 
giausį lietuvių tautos pragiedrulį naujausiais laikais. 

Po šešerių metų čia padėdamas savo plunksną, džiaugiuos, 
kad prie savo biografijos apie Šalkauskį galėjau prigretinti tokią 
pat apie bendrą mūsų bičiulį Pakštą. Būčiau laimingas, jei ji 
būtų skaitoma taip, kaip ji buvo rašoma — sine ira et studio. 


JuozAs ERETAS 
Bazelis, Šveicarija 

PRIEŠ AUŠTANT 


Laisvės šūkis įaugo į mūsų kaulus ir 


smegenis. 
« Mano tėvas, — taip pasakoja Pakštas savo gyvenimo apra- 
šyme, — Užpalių miestelyje buvo amatininkas, dailidė. Atsi- 


menu, kai vakare, darbams pasibaigus, koks pustuzinis tokių 
pat vargingų darbininkų susirinkdavo pas jį. Jie rūkydami pypkę, 
prisimindavo skausmingą savo praeitį ir aptardavo gyvenamos 
dienos sunkumus. Man tuomet buvo vos dešimts, dvylika metų, 
ir viskas man giliai įstrigo į galvą ir jaudino širdį. 

Jie prisimindavo tas kietas vergystės dienas, išgyventas prieš 
1861 metus, ir tą kruviną 1863-1864 m. sukilimą, tą ketvirtąjį 
lietuvių (ir kitų tautų) bandymą sudraskyti rūsų carizmo retežius. 
Išgirdau, kad tuomet vienas mūsų miestelis nustojo Mažiausia 
apie dešimts nuošimčių savo gyventojų, kurie buvo iššaudomi, 
kariami, ištremiami. O jų vieton moskovitų buvo atsiunčiami 
girtuokliai ir arkliavagiai, kurių nedorybėms galo nebuvo. 

Girdėjau, kaip po nepavykusio 1863-1864 metų sukilimo 
lietuviai prarado kuone visas savo teises : toliau nebebuvo galima 
spausdinti knygų, net maldaknygių, savo kalba ir savo lotyniš- 
kuoju raidynu. Nebebuvo galima turėti savo organizacijų ar 
mokyklų, ir nustota teisės įsigyti žemės arba gauti kokią nors 
tarnybą savo tėvynėje. Jų vieton sunkūs mokesčiai ir sekimas 
kiekvieno žingsnio. Vadinasi, nauja baudžiava, tik kitokia forma. 

Visa tai patyriau ir aš, nes gimiau kaip tik apie tą laiką, 
kada Kražių skerdynės (1893) lietuvius jaudino iki širdies gelmių. 
Bet visa tai nė kiek nepakirto jų pasiryžimo, nes, nors jie ir buvo 
pralaimėję keturias revoliucijas, jie nebuvo praradę savo sielos. 


4 I SKYRIUS : KELIAS Į LAISVĘ 


Nors tie žmonės ir buvo gimę baudžiavoje ir augo paniekinti, 
jie vis dėlto nebuvo nustoję teisybės, teisėtumo ir laisvės jausmo. 
Dėl to jie kovojo toliau, pakeisdami kovos būdą. Jie įkūrė visą 
tinklą slaptų mokyklų, kuriose keliaują mokytojai slaptai mokė 
vaikus. Reikalingos knygos buvo spausdinamos užsieniuose, 
Vokietijoje, net Amerikoje, ir kaip uždrausta prekė buvo per 
sieną traukiama, nepaisant tų žiaurių bausmių bei Sibiran trė- 
mimų, kurie laukė pagautuosius knygnešius, nors vienintelė jų 
“kontrabanda? buvo kultūra. Aš alkanomis akimis prarydavau 
tą brangų turtą, kurį, rizikuodami laisvę ir gyvybę, parsitrauk- 
davo iš tolimų kraštų mūsų pasiryžėliai, kuriais visi pasididžiuo- 
davome. Pasididžiuodavau ir savo tauta, kuri nė manyte nemanė 
pasiduoti ir tik ruošė galimybę išsivaduoti. 

Pirma tokia proga pasitaikė 1904-1905 metais per rusų-japonų 
karą. Sukilo rusų pavergtos tautos, sukilome ir mes. Bet mūsų 
revoliucija buvo žmoniška: maskoliškus žandarus, mokytojus 
ir kitus činauninkus sodinome į traukinį ir siuntėme juos atgal 
į savo kraštą. Deja, mūsų vietinė lietuviška valdžia teišsilaikė 
vos porą mėnesių. Tačiau, nors kazokai dar kartą bandė mus 
grąžintį į protą, mes nebepasidavėme (kaip anksčiau) ir tuo 
atgavome savo spaudą, laimėjome teisę įkurti kultūrines bei 
ūkiškas draugijas, ir mūsų dvasiškija galėjo laisviau atsikvėpti. 

Maskoliai, žinoma, iš tikrųjų nemanė mums suteikti tikrą 
laisvę. Dėl to, pavyzdžiui, į Panevėžio mokytojų seminariją 
kasmet tepriimdavo vos porą lietuvių, nors ji turėjo aprūpinti 
maždaug pusę mūsų krašto mokytojais. Negalėdami pasiekti 
didesnio mokslo valdiškose mokyklose, mes sustiprindavo- 
me savo privatiškąjį mokymąsi ir tapome namų gamybos 
“studentais', kuriuos žmonės kažkodėl vadindavo “švedais'. Jie 
mokydavosi dažnai vieni, pasinaudodami senais, apdraskytais 
vadovėliais. Mes tarpusavy susisiekdavome ir susibūrdavome. 
Mes aptardavome ir pašlijusią Rusijos situaciją ; kartu ugningai 
pritardavome Balkanų tautoms, išsilaisvinančioms iš turkų jungo. 
Net žemėlapiuose sekdavome jų žygius ir gailėdavomės, kad dar 
nebuvo atėjusi mūsų eilė. Tai buvo 1912 metais. Laisvės šūkis 
įaugo į mūsų kaulus ir smegenis » !. 


1 Draugas, 1943. XI. 25 d. 

Tai tokie buvo pirmieji sąmoningi Pakštų Kaziuko išgyve- 
nimai. Juos patyrė prie žibalinės lempos, prirūkytoje tėvelio 
pirkioje, iš vargšų, engiamų tautiečių, kurių visa kaltė buvo, kad 
jie lietuviai ir katalikai. 

Patirtis rodo, kad vaiko pergyvenimai siekia patį sielos dugną, 
kur jie, tartum kokia karšta geležis, įdegina savo įspūdžius. Jie 
neišdildomi, jie nudažo jausmus, paskatina valią, formuoja jau- 
nuolio pasaulį, kurio nesugriauna nė tolimesnis gyvenimas. Ten, 
— užpaliečių sukeltuose naminio tabako dūmuose, — Kazys 
regėjo savo pirmąją viziją: laisvės lietuviui, katalikui, darbo 
žmogui. 


UŽPALIŲ « VARLIAMUŠYS » (1903-1909) 


Ką galvon įsidėsi, lengvai nešiosi. 


Pradinį Pakštų lizdą aptinkame Butėnų kaime, Svedasų pa- 
rapijoje, pačiame pietiniame Rokiškio apskrities pakraštyje, kuris 
iki 1939 m. buvo išaugęs iki 24 šeimų. Šiame kamputyje ir 
gimė Kazio senelis, baudžiauninkas. Ten gimė ir tėvas Adomas, 
kuriam vėliau teks būti Juozo Tumo-Vaižganto (1869-1933), 
kunigo ir rašytojo, krikšto tėvu. Suaugęs, Adomas, pats Žemės 
neturėdamas, iš čia išvyko į Užpalių-Sudeikių apylinkes, kur jis 
Alinaukos vienkiemyje, prie žinomo Alaušo ežero, išsinuomavo 
ūkį. Šio palivarko savininkas buvo nuskuręs dvarininkas, kuris 
atvykėliui savo žemę išnuomavo iš pusės. Čia, per 1893 m. Pe- 
trines, Kazimieras ir išvydo pasaulio šviesą. Jis nebuvo pirmas 
Adomo vaikas, o berods penkioliktasis iš tos septyniolikos, ku- 
riais jį apdovanojo dvi jo žmonos. Apie pirmąją žmoną nieko 
negirdėti, o apie antrąją tik tiek, kad ji, Ona Vanagaitė, buvo 
kilusi iš Užpalių parapijai priklausančio Vilučių kaimo. Ji vyrui 
išaugino tris vaikus — Konstanciją, Kazimierą ir Jurgį. Taigi, 
ji mūsų Kazio motina. 

Pats tėvas Adomas buvo gimęs apie 1840 metus pačioje 
Pakštynėje, Svedasų parapijoje, kur jis pergyveno 1863-1864 m. 
sukilimą. Jis buvo cholerikas, kaip daugelis aukštaičių, ūmus, 
užsispyręs, nenuorama be sėslumo. Dėl to jis 1895 metų balandį 
persikėlė į Kušnieriūnų kaimą tame pačiame Užpalių valsčiuje, 
o po ketverių metų iš čia — į Pusbėdžio palivarką, kur jis iki 
1903 m. vėl dirbo žemę iš pusės. 

Šitame ūkyje Kaziukas praleido bent keturius savo pirmosios 
vaikystės metus. Galėjo tai būti smagūs laikai gamtos prieglobs- 

tyje. « Kiaulių ganyti man neteko, bet žąsis kurį laiką ganiau », 
— pažymi jis savo autobiografijoje. Tačiau ir čia tėvelis nenu- 
rimo, o «likvidavo savo menkas karvutes ir arklius » ir kraustėsi 
į artimą Užpalių miestelį, kur už 300 rublių buvo nusipirkęs 
aplūžusius namus su sklypeliu žemės aplink. Būdamas nagingas, 
jis mokėjo dailidės darbų ; dėl to su savo vaikų pagalba pigiai 
atremontavo savo galutinę buveinę ir čia nuo 1903 m. vertėsi 
nauju savo amatu. « Jis buvo, — brolvaikio Balio, gyvenančio 
Chicagoje liudijimu, — geras stalius ir darydavo gražias lineikas, 
tvirtus vežimus ». Su tėveliu, žinoma, į Užpalius atsikėlė ir dešim- 
ties metų Kaziukas, tuo tapdamas vienu tų 1.500 gyventojų, 
susispietusių šiame, miesteliu pasivadinusiame, plačiai išsidrie- 
kusiame kaime. 

Čia jau į savo septintąjį dešimtmetį persiritęs tėvas pagaliau 
surado tokį gyvenimą, kokio buvo ištroškęs, nes jam vis reikėdavo 
žmonių ir gyvų su jais šnekų. Jis traukte pritraukdavo kaimynus 
ir nuteikdavo juos, tuo tapdamas vienu tų bevardžių patriotų, 
kurie paruošė aukštaičius laisvei. 

1914 m., prasidėjus pirmam pasauliniam karui, pas Kazio 
tėvą buvo nugabenti mobilizuoto sūnaus Jono vaikai. Vienas 
jų, jau minėtasis Balys, dar gerai prisimena šį viešėjimą : « Se- 
nelis buvo teisingo, bet kieto būdo. Kamajų gatvėje jis buvo 
nusipirkęs žydiško tipo namus, kur viskas būvo po vienu stogu. 
Prie namų priklausė hektaro didumo daržas, kuris tęsėsi ligi pat 
Šventosios upės. Ten vasarą eidavome maudytis, o žiemą. čiuožti. 
Už tai dėdė Kazys mokėjo gerai plaukti ir čiuožti. Nors jis su 
savo broliu Jurgiu buvo nedidelio ūgio, bet miestelyje buvo 
žinomi kaip stiprūs vyrai. Užkabinti jų niekas nedrįsdavo, nes 
buvo taikaus būdo. Senelis [Adomas] mėgdavo politikuoti: jis 
buvo ir dievobaimingas : kas vakarą paskaitydavo Šventą Raštą 
arba Šventųjų gyvenimą. Jis buvo stiprus ir geros sveikatos. 
Kartą pasišaukė kunigą; bet jam išvykus, vėl ėjo prie darbų; 
padarė testamentą, liepė išvalyti jo kostiumą, pasidirbo pats 
sau karstą ir pasakė mirsiąs už dviejų dienų. Taip ir buvo. Mirė 
1917 m., turėdamas maždaug 78 metus, dėl silpnos širdies». 

Iš išlikusių jo vaikų vyriausiasis, Juozas, išvyko Amerikon, 
iš kurios pasiturįs grįžo į laisvąją Lietuvą. Tačiau čia savo dole- 
rius išleido taip lengvapėdiškai, kad buvo priverstas grįžti į 
savo pinigų kalyklą, kur mirė nuo širdies smūgio. Apie antrąjį 

senelio sūnų Petrą težinome, kad jis mirė tokia pat liga. Trečiasis, 
Jonas, (laisvoje Lietuvoje buvęs Rokiškio koperatyvo vedėjas), 
1966 m. dar gyveno Šeduvoje. Iš tų trijų vaikų, kuriuos Adomas 
turėjo su antra žmona, Konstancija išvyko Amerikon, o Jurgis 
dar 1966 m., sirgdamas širdies liga, gyveno Kaune. Širdis — 
Pakštų vyriškių silpnoji vieta. 

« Berniokas, — kaip skaitome Kazio autobiografijoje, — pir- 
miausia dvejus Metus lankė slaptą lietuvišką mokyklą, kad išmok- 
tų poterių ir lietuviškai skaityti ». Vėliau Kaziukas ten pat vaikš- 
čiojo ir į viešą mokyklą, kurioje, tėvo noru, mokėsi visi jo 
vaikai, nes jis jiems nuolatos kaldavo: « Ką galvon įsidėsite, 
lengvai nešiosite ». 

Mokslas jam sekėsi per visus penkerius metus, nes buvo 
pasiryžęs išsikapstyti iš Užpalių skurdžios aplinkumos. Šiam 
laikotarpiui būdingas šis incidentas : « Lietuvių kalbos mokytojo 
neturint, manyje kilo sumanymas kai kuriuos mokinius pamokyti 
nors kiek lietuviškai. Suorganizavau tokių apie 20, kuriems per 
pietų pertrauką diktuodavau lietuviškai. Vieną kartą staiga įeina 
mokytojas Barsovas : *'Pakštas diktuoja ir dar lietuviškai. Daugiau 
mokytojų šiai mokyklai nereikia" Taip pareiškęs, rusas mane 
su vilko bilietu pasiuntė namo. Tėvas, tik dovanojęs jam gaidį, 
įsiprašė, kad mane vėl priimtų. Nuo to laiko jau buvau sekamas »?. 
Ne be reikalo, kaip parodė šis įvykis : 

« Viskas prasidėjo, — taip jis aiškina autobiografijoje, — visai 
vaikiškai ». Uždegtas tėvynės meilės, kuri ruseno tėvo ir jo vien- 
mečių širdyje, ir Kaziukas 1905 m. revoliucijos įkarštyje užsi- 
geidė kuo nors pasižymėti. Pačiupęs tėvelio revolverį, norėjo 
padėti nuversti carą, nes jo manymu, Lietuva turėjo turėti savo 
karalių. Tačiau vyrai to “varliamušio' savo tarpan nepriėmė. 
Bet tas atstūmimas nė kiek nesumažino jo užsidegimo, paskati- 
nusio jį platinti uždraustas « gazietas ». « Caras spaudos mums 
neleido, — rašė Kazio vienaamžis kaimynas Juozas Gabrys, — bet 
steigė monopolius, kad žmonės girtuokliautų, ateitimi nesirū- 
pintų. Bet mes buvome pasiryžę pasipriešinti. Pakštas dalyvavo 
kovoje», t. y. Užpalių miestelio monopolio sudaužyme *. 


2 VL. ViLIAMaAS, Kaip mūsų vadai gyvena, žr. Ateitis, 1930 m. 2-3 
nr., 108 psl. 
* Naujienos, 1963. VII. 11 d. 








Kazio tėvas: Adomas Pakštas (ca 1840-1917) Kaziukas — septyniolikos metų mokinys 
Kaune (1910) 


UŽPALIŲ « VARLIAMUŠYS » 9 


Žavingiausią poilsį Kaziukas rasdavo gamtoje. Mėgdavo nubėgti 
į artimą miškelį, kurin jį viliojo visokios paslaptys. Pasiėmęs 
duonos kriaukšlelį, kartais net visai dienai išnykdavo iš namų. 
Žaliame savo rojuje jis atidžiai stebėdavo paukščius. Čia jis taip 
pamėgo imituoti jų giedojimą, čiulbėjimą, čirenimą, kad ir suaugęs 
vykusiai pamėgdžiodavo jų balselius. 

Kadangi mokslas prie jo lipo, Kaziukas, baigęs apie 1908 
m. tą Mokyklą, teiravosi apie tolimesnes galimybes. Artimiausia 
būtų galėjusi būti čia pat, nes jo krikštatėvis Kazys Didžiokas, 
Užpalių vargonininkas, žadėjo jį supažindinti su savo menu. 
Bet reikalas neišdegė. Toliau viliojo jūrininkų mokykla Lie- 
pojoje, nes Kazys, — taip jis pats save charakterizavo autobio- 
grafijoje, — « buvo svajotojas ir nenuorama. Jis buvo prisiskaitęs 
visokių pasakų, iš kurių jam labiausia patiko Robinson Crusoė 
kelionės. Dėl to norėjo tapti kapitonu». Bet Liepoja — tolima 
bei brangi, taigi nepasiekiama. Gal stoti į artimą progimnaziją 
Ukmergėje? Bet ir ten būtų reikėję samdyti kambarį, duoti 
išlaikymą ir už mokslą mokėti grynais pinigais. Tad net Ukmergė 
pasirodė neprieinama. 

Gal tuomet vykti Kaunan, kur susipratęs zanavykas, apsuk- 
rusis Saliamonas Banaitis (1866-1933) turėjo spaustuvę, aprū- 
pinančią tautiečius dvasios maistu? « Aš tave išmokysiu », taip 
veiklusis sintautiškis siūlė tam žaliukui iš Aukštaitijos. « Būsi 
geras spaustuvininkas». Kodėl ne? Garbingas ir patriotiškas 
amatas. Bet atlyginimas buvo toks menkas — vos aštuoni rubliai 
mėnesiui — kad net už kambarį neužteko. « Tada paprašiau 
Banaičio, kad leistų nakvoti spaustuvėje. Leido atsinešti patalinę 
į rūsį. Bet ten buvo drėgna, ir žiurkės nedavė miegoti. Mačiau, 
kad ir iš šitų šiaudų nebus grūdų. Nutariau žūt būt toliau mo- 
kytis ». 

Nors Kazys tebuvo Banaičio pasiuntiniu ir tikrindavo tik 
korektūros lankus, vis dėlto žemesniųjų tarpe jis buvo pats 
« gramatniausias ». « Čia darbavosi nemaža merginų », prisiminė 
jis vėliau, pasikalbėdamas su VI. Viliamu. «Joms dainūuodavau 
lietuviškų dainelių, o toliau tas, kurios norėjo, ėmiau mokyti ir 
kalbos. Rusy kilo lietuviškas bruzdesys » *. 


* VL. ViLraMas, Kaip mūsų vadai gyvena, žr. Ateitis, 1930 m. 2-3 
nr., 109 psl. 

Kadangi jaunas « bruzdelninkas » svajojo apie platesnį veikimą, 
jam pasišovė mintis vykti pas dėdę į Petrapilį ir ten, prie Šventos 
Kotrynos vardo gimnazijos, eksternu laikyti egzaminus bent iš 
šešių klasių. Juk tatai jam duotų galimybę savame krašte tarnauti 
saviesiems, kad ir kukliai. Ir tėvų akyse sušvito tikrai lietuviškas 
miražas : kodėl sūnelis negalėtų panaudoti tokį atestatą raktu 
į kunigų seminariją? 


Į KUNIGUS? (1911-1913) 


Ši svajonė jau nuo seno šildė tėvų širdis. Jei ji išsipil- 
dytų, tai ne tik jie, bet ir kiti užpaliečiai prie altoriaus 
turėtų užtarėją savo nesibaigiančiuose varguose. Gal tuomet 
sūnelis galėtų ir medžiagiškai palengvinti sunkiai velkamą naštą. 
Tokios viltys anuomet ne vieną jaunuolį nuvesdavo į tą — anot 
Mykolo Vaitkaus — « Mistinį Sodą » už Rotušės Aikštės, Kaune. 
Ar Kazys vien savo ryžtu ten būtų nukreipęs savo žingsnius? 
O gal jis tikrai manė, kunigu būdamas, galėsiąs geriau padėti 
skriaudžiamai liaudžiai, engiamai lietuvybei? Tokių gelbėtojų 
bei gynėjų tada verkiant reikėjo; juk tik vienas Muravjovas 
Žemaičių vyskupystėje buvo sulikvidavęs 66 kunigus. O kiek 
nusinešė lenkiškumo banga? Gal Kazį traukė ir asmeniškas Juozo 
Tumo, judraus kunigėlio ir lietuviško žurnalo redaktoriaus pavyz- 
dys ? 

Kaip ten bebūtų buvę, 1910 m. rugsėjo mėn. Kaziukas (17 
metų) atsidūrė Petrapilyje pas savo dėdę pasiteirauti apie egza- 
minus. Gavęs palankų atsakymą, jis patenkintas grįžo iš « Piterio » 
į Užpalius, kur visu uolumu puolė prie knygų. Jis ėmė visokių 
pamokų pas apylinkės «švedus» ir dar kitokius « mokslinčius », 
kurie šitokiu privatiniu dėstymu papildydavo savo amžinai kiaurą 
kišenę. Taip pasiruošusį sūnelį tėvai antru sykiu išleido į Kauną, 
kur jis turėjo užpildyti spragas ir pasitobulinti prieš spren- 
džiamuosius kvotimus. 


« Ateitininkiškos dvasios naujokyne» (1910-1912). — Prie- 
globstį jis rado Ukmergės plento gale, pačių pigiųjų butų rajone. 
Taupumo sumetimais jis gyveno kartu su kitais moksleiviais, 
iš kurių Antanas Visminas New Yorke, gyvai prisimena anuos 
smagius laikus : 

« Kazys mokėsi stropiai, kėlėsi anksti ir — tuoj prie knygų. 
Skaitydavo balsiai, dėl to kitiems neduodavo miegoti. Rytais 
šeimininkė atnešdavo virdulį su verdančiu vandeniu. Kiekvienas 
turėjo savo cukrų ir arbatžoles, o balto pyrago mes nusipirkdavome, 
kai turėdavome tam kapeikų. Šiaip užtekdavo ir juodos duonelės. 
Pietų dažniausia nueidavome į Rūtos valgyklą. Kazimieras gaudavo 
siuntinių iš namų, nešykštaudavo, sakydavo : “Paragaukite gė- 
rybių iš Užpalių". 

Kaikada įvykdavo lietuvių vakarai Tilmanso salėje prie Kar- 
melitų bažnyčios. Juos mielai lankydavome ir mes, Saulės drau- 
gijos kursantai. Kazys, užkalbintas eiti kartu, dažniausia atsaky- 
davo : *'Ne, pamokos !? Vieną, kitą kartą vis dėlto buvo nuėjęs, 
nes Mėgo dainuoti, traukti kitus į ratelį ir žaisti Žilvytį ar Noriu 
miego. Kaikada išeidavo valsą pašokti. Jis nerūkė. Ir šiaip turėjo 
savo principų — buvo vegetaras ». 

Kad darbas geriau sektųsi, Kaziukui, kuris savaimingai buvo 
pasidaręs šio «bendrabučio galva, buvo pavesta sustatyti tam 
tikrą dienotvarkę, po kuria turėjo pasirašyti visi. Jis pats, 
— taip prisimena buvęs jo 'pavaldinys', — atsikeldavo šeštą 
valandą pamokoms ruoštis. Septintą jis kitus keldavo. Neno- 
rintiems keltis jis dainuodavo pagal marselietės melodiją : *Atsi- 
kelkite, gana jau drybsoti'! Norėdamas užsigrūdinti, jis po to 
traukdavo į Nemuną išsimaudyti, net iki vėsokų rudens dienų. 

Jis buvo religingas, — tęsia Visminas, — pasimelsdavo prieš 
eidamas gulti. Sekmadieniais eidavome į Šaritkų bažnytėlę ?. 
Giedodavome Pulkim ant kelių ir kitas giesmes, kas iššaukdavo 
lenkų reakciją. Kun. Povilas Januševičius (1866-1948), vėliau 
prelatas, prašydavo nedaryti trukdymų ir po šv. Mišių išeiti 
ramiai. Bet kur tau! Lenkai susikabinę rankomis mums užstojo 
duris. Tuomet mes įsibėgėję pertraukėme jų grandinę, o lauke 
mūšėmės su sniegais, kol atėjo policija » *, 

Tokia karinga nuotaika galėjo sustiprinti Kaziuko nusistatymą 
prisidėti prie slaptos mokinių grupės, kuri anuomet, vadovau- 
jama dabar Chicagoje gyvenančio Povilo Dirkio (g. 1889), Kaune 
ėmė spiestis prie Draugijos. Mat, to žurnalo redaktorius A. 


* Tai ta pati, kurią Nepriklausomybės laikais Laisvės Alėjoje (61 nr.) 
aptarnavo Tėvai Marijonai. 
* Vismino pranešimas. 

Jakštas-Dambrauskas (1360-1938) 1911 m. buvo sutikęs leisti 
priedą Ateitį, kurią redagavo tuomet Maskvoje studijavęs 
Pranas Dovydaitis (1886-1942). Dar 1908 m. gimnazistas Dirkis 
Kaune buvo suspietęs tikinčių moksleivių lietuvių kuopelę, prie 
kurios norėjo priklausyti ir Pakštukas. 

«Jis pagal to meto taisyklę negalėjo patekti į jokią Kaune 
veikiančią mokyklą, kas jį vertė ir toliau mokytis "švedų" pagalba, 
— taip Dirkis painformavo biografą. — Tada Kazys ruošėsi iš dviejų 
dalykų : iš lotynų, vokiečių arba prancūzų kalbų. Jis gyveno 
prisiglaudęs pas draugus ir dėvėjo iš dalies skolintais rūbais. 
Pasitaręs su kuopelės nariais, jį priėmiau. Kadangi jis buvo 
paslaugus ir paklusnus mūsų drausmei, ir, be to, ne augšto ūgio, 
jis pas mus ėjo ryšininko pareigas. Mat, kuopelė saugumo su- 
metimais nevedė sąrašų ar užrašų, kas mus privertė ryšius palai- 
kyti tam tikro ryšininko pagalba ». 

Tai buvo pirmas Pakšto sąlytis su tuo sąjūdžiu, kuris buvo 
pradėtas kunigų Dambrausko, Kuraičio, Reinio, Jurgučio bei 
kitų, kartu su pasauliečiais Pr. Dovydaičiu, El. Draugeliu, K. 
Bizausku ir dar keliais vienminčiais, ir beveik vienu ir tuo pačiu 
laiku (1909-1911) Louvaine, Friburge, Maskvoje ir dar kitur. 
Ateitininkų srovė turėjo daug šaltinių, iš kurių kauniškis nebuvo 
menkiausias. Nors Kazys ir nežinojo tų paslapčių, gaubiančių šių 
jaunuolių kuopeles, jis tuomet Kaune išėjo tartum «ateitinin- 
kišką naujokyną », kuris savo idėjas sėmė iš Jakšto leidžiamo, o 
Dovydaičio redaguojamo Draugijos priedo — Ateities. 

Nuo 1911 m. birželio iki kitų metų kovo Mėnesio jis gyveno 
senamiestyje Garalevičiaus namuose, netoli nuo Vytauto baž- 
nyčios, kurios rektorium vėliau bus jo tėvo krištasūnis Tumas, 
ir tik keli žingsniai nuo Šv. Kazimiero Draugijos, kurios dvasinis 
vadovas buvo Jakštas-Dambrauskas. Kas tuomet galėjo manyti, 
kad iš to nuo caro žandarų besislepiančio sąjūdžio išaugs pati 
šauniausia besimokančio lietuvių jaunimo organizacija 17 kad 
po 20 metų mažaūgis ryšininkas taps jos vyriausiu vadu ? Ta- 
čiau tokių ambicingų planų Kazys tuomet neturėjo; jį traukė 
artimesnis tikslas — egzaminai Petrapilyje. 


Blizgančiame Petrapilyje (1912). — 1912 m. kovo mėnesį 
Pakštukas antrą kartą nuvyko į Rusijos sostinę, kur vėl pastogę 
gavo pas savo dėdę. Laimė jam nusišypsojo — « varliamušys » 

iš Užpalių gavo šešių gimnazijos klasių atestatą, kurį jis vėliau 
Amerikoje prilygins Junior High School diplomui. 

Iš to porą mėnesių trukusio viešėjimo prie Nevos įtekėjimo 
į Baltijos jūrą, jaunuolis parsivežė daugiau negu tik popierinį 
dokumentą, būtent, dar margų įspūdžių, kuriuos neišdildomai 
į jo jautrią aukštaitišką sielą įspaudė anas pasaulinio garso 
miestas. Po nykių Užpalių ir apšepusio Kauno toks akinantis 
blizgesys! Kaimo berniokas (19 metų) tuomet dar negalėjo 
žinoti, kad impozantiškieji Žiemos Rūmai buvo Venecijos grafo 
Rastrellio kūrinys ir kad auksu žibanti Petro ir Povilo cerkvė 
buvo pastatyta šveicaro Trezzinio. Jis tik tiek težinojo, kad tai 
ne rusų, 0 vakariečių darbas, ir jam galvon skverbėsi mintis : 
Jei jau Vakarų atspindys toks žavingas, tai kokie gražūs turi 
būti tie patys Vakarai! Bet kaip juos pasiekti ? Gal per tą pa- 
čią jūrą, kuri čia užbūrė jo akis savo galybe bei platybe ? Ar 
tik ne šį lemtingą 1912 m. pavasarį susižiedavo jo dvasia su tuo 
vandenynu, kuris jį išlaisvins iš žemyno pančių ? Ar tik ne čia 
« sausumos Pakštas virto jūrišku » ? 

Ką jis šalia to dar matė — nežinia. Gal jis, dabar jau « Aiplo- 
muotas », bus sukinėjęsis lietuvių rateliuose ? Juose galėjo sutikti 
ir Janiną Markevičiūtę, studijuojančią tuomet Stebuto kursuose 
agronomiją, ir kartu su ja gėrėtis, anot jo, « majestotiškais tiltais, 
paminklais, pasakiška architektūra, muziejais, teatrais ». Bet ju- 
dviejų užrašuose apie tai nėra nė pėdsako. Gyvenimas juos suves 
tik po pusės šimtmečio ir prie kitos jūros, kur Janina taps an- 
trąja Kazio žmona. Bet tada, turint kišenėje raktą į kunigų 
seminariją, ką jam galėjo reikšti mergužėlės ? 


« Mistiniame Sodev (1912-1913). — 1912 m. rudenį Kazimieras 
Pakštas žengė pro Žemaičių Kunigų Seminarijos vartus už 
Kauno Baltosios Gulbės, kur tas visai nemistiškas jaunuolis 
turėjo gyventi mistiškoje nuotaikoje. Gal jis manė, gavęs sutaną, 
galėsiąs tapti ir nauju žmogumi ? Jei jis to būtų tikėjęsis, būtų 
laukęs veltui. 

Jo vyresnieji kolegos stebėjosi jo uolumu moksle ir apskritai 
jo intelektualiniu smalsumu. Bet jie kartu buvo pastebėję, kad 
jis, nors ir buvo susižavėjęs Kristaus idėja, tačiau ne taip jau 
aukštai vertino kai kurias bažnytines institucijas su jų hierarchiniais 
laipsniais bei titulais. Kiek jį traukė beribis religinis horizontas, 

tiek jį čia atstumdavo, — jo manymu, — dvasią varžanti admi- 
nistracija ... Jis jautėsi jos suspaustas į lanką, žadantį jį ateityje 
dar smarkiau įsprausti į dar siauresnius parapijos rėmus. Tokia 
perspektyva visai nedžiugino jo apribojimo nemėgstančio žvalumo. 
Tat nenuostabu, kad, — jo paties pasisakymų, — «nerami jo 
dūšia » pradėjo nerimastauti ir per menkai vertinti tuos « rėmus ». 
Ir susiklostė viskas taip, kad tuo pačiu metu, kai jo amžininkas 
(20 metų) Mykolaitis-Putinas Seinų seminarijoje susigūžė už 
mūrų, apsaugančių jo gležną būtybę nuo sužalojimų, Pakštas 
Kauno seminarijoje net fiziškai nekentė tų mūrų, skiriančių jį 
nuo gyvenimo bangų, su kuriomis jis buvo pasiryžęs grumtis. 
Ne tokiam altorių šešėlyje pasislėpti! Dėl to prieš 1913 m. 
Velykų šventes Kazys nusivilko sutaną. 

Šitą savo gabiausio sūnaus žygį tėveliai pergyveno skaudžiai. 
Dėl to tėvas tada, — dažna tuomet nusivylusių tėvų reakcija ! 
— nutraukė šelpimą, 0 motina karčiomis ašaromis apraudojo 
savo ir, kaip ji manė, vaiko nelaimę. Pats eksklierikas giminėms 
tvirtino : verčiau būti geru pasauliečių, negu blogu kunigu. Kan. 
Vaitkus prisimena, kad iš 45 jo kurso klierikų tik 17 išliko iki 
šventimų. Iš išstojusių jis mini Aleksandrą šŠtulginskį, tapusį 
vėliau valstybės prezidentu. Iš kitų kursų jis būtų galėjęs sumi- 
nėti Bistrą, Šimutį, Raštikį ir dar eilę kitų eksklierikų, garbin- 
gai įsiamžinusių Lietuvos istorijoje. 


PRIE NAUJŲ KRANTŲ (1913-1914) 


Mirti lietuviui už carą? 
Kas būtų toks kvailas? 


Pramatydamas, kad po savo, tėvelius skaudžiai užgavusio, apsi- 
sprendimo, Kazys pats turės užsidirbti duonelę, jis iš anksto buvo 
ieškojęs sau darbo ir jo radęs Jiezno vaistinėje. Vaistininkai 
anuomet mielai samdydavo eksklierikus, nes jie buvo inteligen- 
tiškesni už žaliukus iš kaimo ir mokėjo kiek reikiamos lotynų 
kalbos. Į Dzūkiją vykstančio kišenė nebuvo visai tuščia, nes 
Seminarijoje pasilikę studiozai išstojantiems vis sumesdavo šiokią 
tokią sumelę. Kilnus paprotys. 

Važiuodamas į pirmą savo tarnybėlę, Kazys bus manęs ga- 
lėsiąs ten sumūryti pamatus būsimam veikimui tarp tautiečių. 
Bet tikrovė nieko gero nežadėjo : « Ploviau, ploviau butelius, skun- 
džiasi jis autobiografijoje, kito darbo nedavė. Lotynų kalboje 
jokios pažangos; galėjau užmiršti ir tai, ką buvau išmokęs. O 
atlyginimas buvo menkas. Reikia sprukti iš čia». Negalėjo jo 
sulaikyti nė istoriniai prisiminimai : juk čia dar buvo užsilikę 
griuvėsiai Pacų rūmų, apie kuriuos karalius Jonas Kazimieras 
savo laiku buvo pasakęs: « Pacas vertas rūmų, o rūmai verti 
Paco ». 

Po Jiezno — Birštonas. Bet ir šio kurorto grožis negalėjo jo 
pririšti, juo labiau, kad čia, naujoje vietoje — tik senos bėdos. 
Prasidėjo kietos grumtynės už didesnį mokslą, nes ką jis — jo 
paties prisipažinimuų, — lis šiol buvo srėbęs iš vadovėlių, toli 
gražu neužteko jo gabumams išvystyti. Nieko neliko kaip emigruoti 
Amerikon, į tą neribotų galimybių rojų! Išvykti 21 metų jau- 
nuolį skatino ir apsiniaukęs politikos dangus, nes jis nuvokė, 

kad pasibaigus karams Balkanuose, Mikalojaus II Rusija lengvai 
gali susiremti su Wilhelmo II Vokietija. Mirti lietuviui už carą ? 
Kas būtų toks kvailas ? Laimei, kad JAV gyveno jo sesuo Kon- 
stancija, Chicagoje besiverčianti siuvinėjimais. Jos prašė paskolinti 
doleriukų kelionei per Atlantą. 

Užpaliuose belaukdamas atsakymo, Kazys užsidirbo vieną 
antrą rublį sielių plukdymu Šventojoje, vadinasi, nevengė nė 
pavojingiausio darbo. Bet viltis nešė basąjį drąsuolį ir per šniokš- 
čiančius sūkurius to upelio, kurio atminimo nepajėgs nustelbti 
net pati Mississipė. O poilsį jis rado prie šachmatų lentelės, kurią 
iš Kauno buvo atsigabenęs ir prie kurios jis nūnai suspietė žvalesnį 
miestelio jaunimą. Tuo karališkų žaidimu jis, kuris nekortuodavo, 
tuomet prisidėjo prie sudarymo tos tirštos šachmatiškos atmo- 
steros, kurioje vėliau toks Vaitonis, tartum savaimingai galėjo 
išaugti, nes šis kaip tik tuo laiku užgimė kitoje Kamajų gatvės 
pusėje. 

Rymant ties šachmatų figūromis, eksklieriko mintys dažnai 
bus nuklydusios į Naująjį Pasaulį, iš kur sesers atsakymo laukė 
kaip gervė giedros, nes tokioje skurdžioje ir siauroje aplinkumoje 
jam gyvenimo nebuvo. Ir sulaukė — sulaukė tos legendarinės 
« šipkartės », kuri jau nesuskaitomą daugybę jo tautiečių buvo 
išgelbėjusi iš vargo, bado ir net mirties nasrų. 

Nesunku įsivaizduoti, kokiais jausmais Kazys paliko, žinoma, 
slaptai, Užpalius. Tvirtas, nusivylusio tėvo rankos paspaudimas, 
griaudus atsisveikinimas su motinėle kapuose, į kuriuos ją prieš 
keletą mėnesių buvo nuvaręs vėžys ir susikrimtimas. Charakteringa, 
kad Pakštas išvyko ne vienas, o su Kompanijonais: su jaunu 
valstiečiu Juozu Gabriu iš Tervydžių kaimo ir su jo sužadėtine. 
« Kauno Rotušės laikrodžiui mušant Naujus — 1914 — Metus, 
rogėmis girgždėjau per užšalusią Nerį, sukdamas Jurbarko ir 
Tilžės link »7. « Kelionė, — taip jį papildė jo bendrakeleivis, 
— buvo labai sunki, nes 1913-1914 metų žiema buvo nepaprastai 
šalta. Smarkiai snigo ir šalčiai spaudė »*. Dar kita bėda, — tęsia 
Kazys, — einant per sieną, rusų sargybiniai pagavo visus tris ir 
pasodino į karcerį, «iš kurio tik po keturių dienų, kyšių pagalba 


* Mano dienos «4 Draugo » žvaigždyne, žr. Draugas, 1959.XI.14 d. 
* Naujienos, 1963.VII.11 d. 

išsilaisvinome. [Žydui tarpininkaujant], pinigėlio, — 100 rublių, 
— patepti, [sargybininkai] mums net parodė, kaip geriausia iš 
nekenčiamos Rusijos pasprukti ». 

« Nuvykome, — tęsia Gabrys pasakojimą, — kartu į Bremeną 
o iš ten mažu laivu, pavadintu Chemnitz, į Ameriką. Bangos, 
lietus, vėjas daužė mūsų laivą kaip kokį šipulį. Ne vieną kartą 
manėme, kad eisime į dugną. Būdavo pavojinga išeiti laukan. 
Jeigu neapsižiūrėsi, tai vanduo tave ir nuneš». Kad Gabrys 
rašė tiesą, patvirtina šis Kazio priedas : « Visą laiką siautė baisi 
audra, ir mes 28 dienas plūduriavome okeane. Tokia ilga ir 
audringa kelionė savotiškai simbolizavo mano ateities gyveni- 
mą »?. Tai antras Pakšto susitikimas su jūra. Kiek pirmasis 
prie Petrapilio jam buvo parodęs jos didybę, tiek antrasis jam 
pademonstravo jos galybę. Tai du aspektai okeano, kuris ilgainiui 
jį visai paverš, nes Pakštas iš prigimties buvo «jūrininkas », ne 
« žemininkas », kuo jis esmingai skyrėsi nuo daugumos savo tau- 
tiečių, kurių tik banguojantis jaunimas jį tikrai supras. 1914 m. 
sausio 26 d. ana varginga trijulė pagaliau pasiekė Baltimorę, 
iš kur ji, tuščios kišenės spaudžiama, tuoj traukiniu skubinosi į 
Chicagą. 


* VL. ViLrramas, Kaip mūsų vadai gyvena, žr. Ateitis, 1930 m. 2-3 
nr., 110 psl. 

Negaliu pasitenkinti ankstyvesnių srė- 
bimu iš aplamdytų vadovėlių. Reikia 
veržtis prie svaresnio mokslo ir geresnių 
manierų. 


« Pravažiuodamas pro Pittsburghą, mačiau jo dūmais apgaubtus 
kaminus ir iš jų besiveržiančius ugnies liežuvius. Mane šie reiš- 
kiniai veikė šiurpiai»''. 1914 m. vasario pradžioje Pakštukas 
(21 metų) pagaliau atsidūrė Chicagoje. 

Chicaga! Ji jau tuomet buvo «lietuvių iše'vių sostinė ». Pats 
Pakštas vėliau, jau tapęs geografu, pažymės, kad jo atvykimo 
metais jau arti 460.000 lietuvių JAV buvo radę priebėgą, o geras 
jų trečdalis Chicagoje !!. Silpnai mokėdami anglų kalbą, neretai 
ir išnaudojami, atvykėliai, vargšai greenhorniai, greit susispiesdavo 
prie kokios nors bažnyčios, kur juos globodavo vienas antras 
kunigas lietuvis. Jis daug kam buvo tikras gelbėtojas. Daug 
padėjo ir įvairios, ypač savišalpos, draugijos. Jos buvo labai 
reikalingos, nes daugelis grinorių, papuolę į dvokiančius siokjar- 
dus, ten ir panašiose įmonėse buvo dažnai žiauriai išnaudojami. 
Prisiminkime tik Upton Sinclairo veikalą The Jungle (1906). 
Bet kas ten jau kreipė dėmesį į kitus, panašiai vargstančius ar 
darbo visai neturinčius ! Prie tokių turėjo prisiskaityti 17 Pakštas, 
nes dabar šiame kunkuliuojančiame didmiestyje siautė nedarbas, 
sklido skurdas. Šis kaimo bernužėlis, nuo vilko bėgdamas, ar 
tik nebus patekęs į meškos urvą * 


“ Ten pat, 110 psl. 
1 Mano dienos « Draugo » žvaigždyne, žr. Draugas, 1959.XI.14 d. 

Idėjinis apsisprendimas (1914). — Sesuo priglaudė ne tik brolį, 
bet ir jo palydovus, su kuriais Kazys buvo įvirtęs į siuvėjos menką 
butelį. Konstancija buvo, anot Gabrio, « didelė naujienietė » ir 
dėl to sukinėjosi socialistų rateliuose. Tą palinkimą ji bus atsivežusi 
iš Lietuvos, kur tėvo namuose buvo skaitomi tos pakraipos laik- 
raščiai. « Buvau tada, kaip kartą prisipažino Kazys, “ cicilistas *, 
skaitydavau Lietuvos Žinias, Aušrinę» 12. Galima tad tikėti dr. 
P. Grigaičiui, buvusiam Naujienų redaktoriui: tik ką atvykęs 
Pakštukas sukinėjęsis 22-0je (North Side) socialistų kuopelėje. 

Bet tur būt neilgai, nes šiek tiek pramokęs angliškai, jis aplankė 
Tėvus Marijonus. Tie, kunigai F. Kudirka (43 metų) ir J. Ka- 
zakas (29 metų), tik 1913 m. vasarą buvo atvykę į Chicagą, kur 
šventos atminties kun. A. Staniukynas (1865-1918) juos buvo 
apgyvendinęs pas save ir šiaip jiems padėjęs įsikurti. Jis buvo ir 
vienas svarbiausių Draugo steigėjų ir 1912 m. laikraštį leido 
perkelti į savo kapelioniją. « Patekau, — pasakoja grinorėlis, — 
pas marijonus, manydamas ten rasti kokio nors darbelio. Man 
pasiūlė pabūti Draugo ir jų leidžiamų knygų platintoju. Tai 1914 
m. pavasarį aš ir prasistumdžiau, vakarais lankydamas lietuvių 
namus. Aptikdavau mandagių žmonių, bet nemažiau ir šiurkš- 
tesnių. Užsidirbau vos 25 dolerius per mėnesį. Bet aš per tai 
susipažinau su darbininkijos mase, o taipgi įsisukau į šviesuo 
menės sluoksnį ir patekau į jaunimo ratelius » "*. 

Į tuos naujuosius pažįstamus jaunas knygnešis kreipėsi dar 
reikšmingiau — per dvisavaitinį religinį laikraštį Tikyba 47 Dora, 
kurį marijonai nuo 1914 iki 1920 metų leido Chicagoje. Neveltui 
Kaziukas savo laiku Kaune buvo triūsęs Banaičio spaustuvėje ; 
dėl to ir Amerikoje sugebėjo raides rinkti ir mašiną sukti. Šitaip 
jam pavyko tapti redaktoriaus, kun. Kudirkos, bendradarbiu. 
Jam vertė knygutes iš rusų bei vokiečių kalbų ir rašė religinio 
turinio straipsnelius. Šia nauja plunksna netrukus pasinaudojo 
ir kun. Fabijonas Kemėšis (1879-1954), kuris tuomet redagavo 
Draugą. 


Vyčių « generaliniame štabe ». — Kemėšis, įšventintas į kunigus 
1902 m. Kaune, dar Lietuvoje buvo nuoširdus jaunimo draugas 


13 VL. VILIAMAS, Kaip mūsų vadai gyvena, žr. Ateitis, 1930 m. 2-3 
nr. 108 psl. 
5 Mano dienos «+ Draugo » žvaigždyne, žr. Draugas, 1959.XI.14 d. 

ir sumanus « plunksnočius », kuris nuo 1914 m., persikėlęs į JAV, 
vedė aną savaitinuką. Be to jis (39 metų) padėjo jaunuolius burti 
į Vyčių organizaciją, kurioj jam uoliai talkininkavo Leonardas 
Šimutis. Šis, gimęs 1892 m. Šilalės valsčiuje, savo gyvenimo kelio 
taip pat buvo ieškojęs Žemaičių Kunigų Seminarijoje, tačiau, 
1913 m. persikėlęs į JAV, veržėsi į teisės mokslus. Kemėšio 
pakviestas, Šimutis atsidavė Vyčių idealams, kurių tarnyboje 
susitiko ir su Pakštu. Šitaip užsimezgė jų šauni draugystė, trukusi 
iki Kazio mirties. « Kazimierą sutikau 1914 m. pradžioje viename 
vyčių susirinkime ir labai nudžiugau, nes pajutau, kad sulaukiau 
naujo bendradarbio. Jis Šv. Mykolo parapijoje (pas Marijonus) 
padėjo suorganizuoti skyrių, kurio sekretorium jis tapo». Jis 
greit įsigijo tokį pasitikėjimą, kad dar tų pačių Metų vasarą 
buvo kaip atstovas pasiųstas į antrą Vyčių seimą, įvykusį Mon- 
tello, Mass. 

«1915 m. liepos mėnesį, — tęsia Šimutis, — savo bendradarbį 
vėl sutikau Chicagoje, kur jis dalyvavo ir trečiame seime. Jis 
gyvai įsijungė į diskusijas apie geresnį jaunimo auklėjimą. Seimas 
nutarė leisti savo laikraštį ir kūrimo bei redagavimo darbus pavedė 
keturiems studentams: Račkui, Linkui, Pakštui ir man. Linkui 
išvykus į kunigų seminariją, leidimas atsidūrė trijų jaunuolių 
rankose — Račkui (22 metų) su Pakštu (22 metų) atiteko redak- 
cija, 0 Man (23 metų) administracija. 

Vyties leidimo reikalams Chicagoje buvome pasisamdę du 
kambariukus, kuriuose ir gyvenome. Turėjome sulankstomas 
lovukes, kurias dienos Metu vartodavome stalų vietoje. Su mumis 
dar gyveno meno studentas Izas Iekis, išvykęs (berods 1928 m.) 
Lietuvon. Pas mus dažnai užsukdavo Al. Aleksis (29 metų). 
Maitinomės daugiausia juoda rupia duona ir rūgūsiu pienu. 

Beredaguodami Vytį, kurio pirmas numeris išėjo 1915 m. 
spalio mėnesį, mes pasižymėjome taip pat kaip ' oratoriai ', nes 
važinėdavome po parapijas, įkūrėme naujas kuopas, steigėme 
vakarinius kursus ir juose “* profesoriaudavome '». Jie sudarė 
ir bibliotekėles, suorganizavo chorus — Aleksio specialybė — taip 
pat teatro grupes. 

Kadangi Vyties būstinėje gyveno ir maišėsi žymūs Aleksandrai 
— Račkūs su Aleksiu — ji buvo vadinama * Aleksandrynu *'. 
Jo įgula gyveno vargingai, nedateklius juos spaudė ». 

Tačiau geros nuotaikos netrūko net tada, kada tie kavalieriai 
turėjo tenkintis tik vienomis nelopytomis kelnėmis, jei kuriam 
jų reikėdavo išeiti į «svietą». Visi buvo balsingi ir dalyvavo 
Aleksio chore. Aišku tad, kad « Aleksandrynas » dalyvavo savo 
dirigento vestuvėse, įvykusiose 1916 m. rugpiūčio 2 d. Chicagoje. 
Jos atmintinos, nes jaunuosius sutuokė kun. Staniukynas, Aleksio 
dėdė. Svečių tarpe buvo kunigai Ig. Albavičius bei M. Krušas 
ir, žinoma, Leonardas su Kaziu, kurie buvo jaunojo palydovai 
prie altoriaus. 

Draugas šventės aprašymą baigė pabrėždamas, « kad vaišėse 
apsieita be svaiginamųjų gėrimų »“. Ryšium su tuo konsta- 
tavimu minėtina dar ši korespondencija iš Cicero, Ill.: « Va- 
sario 26 d. [vyčių] kuopa turėjo pasilinksminimą su programėle. 
Kalbėjo Pakštas apie idėją ir idealistūus. Svaigalų nebuvo, nes 
vyčiai veda didelę kova prieš alkoholizmą » ?. Tų pačių metų 
liepos 23 d. jis Roselande, IIl., ragino šviestis, vienytis ir po 
karo grįžti į Lietuvą “*. Kilnios mintys gyveno tame « ubagiš- 
kame » « Aleksandryne », kuris buvo priglaudęs Vyčių « generalinį 
štabą ». 

Pats « generolas », kun. Kemėšis, turėjo toli siekiančių planų. 
Jo manymu, Račkus (1893-1965) turėjo tapti oratorium, nes buvo 
tikras Ciceronas. Šimutį jis numatė teisei, o Pakštą politikai. 
Bet gyvenimas, kurio pulsą ne visada pagaudavo jų dvasios vadas, 
lėmė kitaip, o patį tų jaunų pasiryžėlių inspiratorių okupantai 
(1947-1948) iš Paberžės, kur buvo apsigyvenęs jų atleistas iš pro- 
fesoriaus ir kapeliono pareigų Žemės Ūkio Akademijoj, ištrėmė 
Sibiran, kur mirė kankinio mirtimi. 

Kazys tuomet tikrai ruošėsi politikai, kurios pagalba jis siekė 
padėti savo tautiečiams. Laikas jam atrodė patogus, nes tikėjosi, 
kad vykstąs tada karas pražudys tiek rusų carizmą, tiek vokiečių 
kaizerizmą ir kad iš gaisro pelenų, lyg Feniksas, iškils laisvoji 
Lietuva. Kadangi jaunuolius traukia stiprios asmenybės, tai ir 
Kazys buvo sužavėtas politiku Martynu Yču (1880-1931). Bū- 
damas Rusijos Dūmos nariu, šis kalvinas nuo Biržų taip sumaniai 


“ Draugas, 1916.VIII.9 d. 
5 Draugas, 1916.III.15 d. 
* Draugas, 1916.VII.30 d. 

gynė savo tautiečių reikalus, kad entuziastiškas jo sekėjas negalėjo 
įsivaizduoti geresnio politiko. Norėdamas būti panašus į jį bent 
išvaizda, Pakštas išsiaugino tokius pat ūsus, kokius nešiojo jo 
« idealas ». 


Studentas «4 poor man's Harvarde». — Bebandydamas identi- 
fikuotis su Yču, kuris 1913 m. lankėsi Amerikoje, žaliūkas jo 
garbintojas skaudžiai pajuto, kaip toli jam dar iki to patrauklaus 
pavyzdžio. Jis visai nemanė pasitenkinti tuo, — jo žodžiais 
tariant, — «ankstyvesniu srėbimu iš aplamdytų vadovėlių » ir 
dėl to veržte veržėsi prie svaresnio mokslo ir geresnių manierų. 
Kad galėtų įstoti į aukštąją mokyklą, jis vasaros darbams vyk- 
davo «ant fermų, ant kviečių fazendų » Chicagos apylinkėse. 
Nors jis ten ir turėdavo triūsti nuo saulės ligi saulės, bet, atkakliai 
siekdamas Valparaiso, Ind., universiteto, jis ištvėrė. 

Tai nebuvo pirmaeilė mokslo įstaiga, nes toli gražu negalėjo 
lygintis su tokiu Princetonu arba Harvardu: bet dėl pigum“ ji 
mokslo ištroškusiems chicagiečiams buvo tikras išganymas. Antai, 
M. Zujus, vienas « Aleksandryno » bendradarbių, ten už tTIŠ 
mėnesius temokėdavo 42 dolerius. Kadangi administracija netu?“ 
tingiems studiozams duodavo dar galimybę kiek užsidirbti vir“ 
tuvėje bei valgykloje, mūsų grinoriai tuo universitetu naudojosi 
kaip pakopa į dar aukštesnį mokslą. Naujienų apskaičiavimu !? 
tarp 1905 ir 1925 metų Valparaisą lankė apie tūkstantis lietuvių, 
jų tarpe B. K. Balutis, St. Balzekas, J. E. Brenza, P. Daužvardis, 
J. Kaupas, Pr. Šivickas. Iš kunigų minėtini, pavyzdžiui, J. Kel- 
melis, A. Linkus, A. Martinkus, J. Paškauskas, A. Rakauskas, 
J. Vaičiūnas. 

Iš čia išvardintų gen. konsulas P. Daužvardis (Chicaga) tą 
universitetą aprašo šitaip : « Jis senas, įkurtas 1873 m. Lietuviai 
pradėjo jį lankyti pradžioje mūsų šimtmečio. Jis buvo ypatingas 
tuo, kad turėjo ir paruošiamus skyrius. Į jį galėjo stoti bet kas, 
net ir be didelio pinigo, nes turėjo progos užsidirbti pačiame uni- 
versitete. Šis buvo bene pirmutinis Amerikoje, kuris turėjo ir 
lietuvių kalbos kursą. Jį tvarkė vyresnieji lietuviai studentai. 
Valparaisas buvo žinomas kaip p007 man's Harvard. Šiandien jis 


1 ALG. MARGERIS, Valparaisiečiai, žr. Naujienos, 1953.VI.20 d. 


24 I SKYRIUS : KELIAS Į LAISVĘ 


visai pasikeitęs : suformalėjo ir nebeturi paruošiamųjų bei mūsų 
kalbos kursų ». 

Į šią aukštąją mokyklą Kazys pateko 1915 m. pavasarį : 
« Už dvi išverstas knygutes [iš Marijonų] gavęs kiek honoraro, 
išvykau į Valparaiso universitetą ». Jame jis pirmiausia rūpinosi 
gauti atestatą, paliudijantį, kad jo žinojimas prilygsta gimnazijos 
baigimui **. Po to jau galėjo kopti aukščiau. Tų pačių metų rudenį 
jis įstojo į Chicagoje veikiantį, jėzuitų laikomą, Loyolos uni- 
versitetą, kur jis, vis dar ruošdamasis politikos karjerai, iki 1917 
m., kad ir su pertraukomis, lankė Sociologijos skyrių. 

Taip atkakliai aukštyn belipančio jaunuolio energija bei 
gabumai neliko nepastebėti ir už Vyčių sąjungos ribų. Dėl to 1914 
m. dar beveik nežinomas Pakštas po metų antrų jau daug kam 
girdėtas. Savo «markę» katalikų visuomenėje jis pirmiausia 
susidarė kaip smagus «šnekoriūus » pogrindžio salėse, o paskui 
jau kaip vikrus čempijonukas estradose. Tokiu gana vargingų 
keliu « Aleksandryno » Kaziukas pamažu skynė sau kelią į vadų 
padėjėjus, nes savo idealais bei asmenišku meilumu mokėjo 
uždegti parapijos jaunimą. Tokiu būdu Maždaug nuo 1916 m. 
mūsų visuomenėje išryškėjo naujas veidas, kuris daug kam atrodė 
tinkamas į Tautos Fondo generalinius sekretorius. 


Mažiuko dalia. — Bet ne visi buvo sužavėti tokiu greitu jo 
iškilimu. Štai vienas tų kritiškų balsų, kuris dar po pusės šimtmečio 
iš Chicagos pasiekė biografą : «Su šituo (t.y. nepakankamu) 
žinių bagažu jis atvyko į Ameriką ir čia pradėjo sukaliotis apie 
klebonijas, gazietų redakcijas, nes gi veikėjo kaip nors verstis 
arba eiti į fabriką. Jo nekrologe (1960) buvo minėta, kad jis lankęs 
Valparaiso universitetą, bet nedasakyta, kokius dalykus jis klausė. 
Jis čia jokio diplomo neįsigijo». Tokiu apibudinimu pavydas kibo 
prie jauno visuomenininko-debiutanto. Jis jį ir lydės, kaip jo 
šešėlis, iki grabo lentos. 

Viename punkte šis informatorius, kuris save vadina Pakšto 
advocatus diaboli, yra teisingas, nes to « sukaliojimosi » aprašomojo 
gyvenime iki 1917 m. yra buvę ir po to jo bus dar daugiau. Bet 


8 VL. ViLIAMAS, Kaip mūsų vadai gyvena, žr. Ateitis, 1930 m. 2-3 
nr., 110 psl. 

reikia suprasti, kad iš idiliškos Aukštaitijos į negailestingas Chi- 
cagos Teples patekęs jaunikaitis turėjo nertis iš kailio, siekdamas 
pakenčiamo gyvenimo. Tą jau savaime kietą kovą dar paaštrino 
vienas Tiziškas jo «trūkumas » — jo mažas ūgis. 

Tiesa, jis nebuvo iš pačių mažųjų — 1956 m. išduotas pasas 
jam pripažįsta 5 pėdas ir 615 colių — bet visiems tuoj krisdavo 
į akį, kad jis atsilikdavo nuo « normaliųjų ». Iš « aleksandriečių » 
jis buvo pats mažiausias. Tai gundė ne vieną lankytoją paleisti 
špilkutę į šį «kukulį». Šis, žinoma, niekam neliko skolingas ; 
atsikirsdavo nepiktai, nes pikniška jo prigimtis iš to savo « atsi- 
likimo » tragedijos nedarė. Nepaisant to, jis skaudžiai jausdavo, 
kiek šis « trūkumas » jam kenkdavo ne vieno « normaliojo » akyse. 

Visiems « striukučiams » yra įgimta save « prailginti ». Vieni tai 
daro išviršinėmis priemonėmis, kiti to siekia iš vidaus, stipriai 
pabrėždami tam tikrus charakterio bruožus arba ypatybes, kurių 
pagalba jie trokšta visuomenės dėmesio ir joje atitinkamos sau 
rolės. Šiuo atžvilgiu žemaūgiai skirstosi mažiausia į dvi grupes. 
Vienoje telkiasi tokie, kurių ambicija pralenkia jų talentus. Tokie 
greit išpuiksta ir gali virsti arogantais. Kitoje užtinkame tuos, 
kurie kūnišką savo « nepriteklių » išperka savęs sudvasinimu, savo 
žemesnybės jausmo sublimacija. Tuo jie dažnai praauga save 
darbais, palikdami « normaliuosius » užpakalyje ir žemiau savęs. 
Abiem grupėm yra bendra, kad iš jų visada galima laukti staig- 
menų viena ar antra kryptimi. Istorija tai patvirtina garsiais 
pavyzdžiais — prisiminkime tik imperatorių Augustą su Napo- 
leonų, Windthorstą su Gėobbelsu. Kad ir mūsų istorija nenori 
pripažinti išimčių, liudija kad ir šie vardai : Bistras, M. Biržiška, 
Būčys, Gira, Jakštas, Krėvė, Salomėja Neris, Šilingas, "Tumas, 
Voldemaras. 

Pakšto atveju vargu ar bus didelė abejonė, nes jis buvo pasiryžęs 
« prasiilginti » dvasiškai. Iš kitos gi pusės nesunku pastebėti, kad 
ir jis negalėjo išsinerti iš savo kailio : jis visai neišvengė tų ydų- 
ydelių, charakteringų kone kiekvienam mažiukui. Tačiau jis 
nebuvo putlus ir niekad neišleido iš akių savo idealų, nors jo 
kely pasitaikė zigzagų. Bet ar « normalieji » jų išvengia? Yra tad 
beveik tikra, kad ne tiek mažaūgio ambicija, kiek jo kilnių darbų 
meilė « Aleksandryno» Kaziukui skynė kelią į Tautos Fondo 
Pakštą. 


TAUTOS FONDO GENERALINIS SEKRETORIUS 
(1916-1918) 


Keikėjo geležinės valios ir plieninės gerk- 
lės suįdominti masę gimtinės ateitimi 
anapus Atlanto. 


Kietas darbas. — Pirmajam pasauliniam karui suliepsnojus, 
pakilo ir susipratusių lietuvių nuotaika Amerikoje, nes jie tikėjo, 
kad sugrius caro galybė ir sušvis Lietuvai laisvė. Dėl to dar 1914 m. 
rugsėjo 21-22 d. Chicagoje įvyko Lietuvių Politiškasis Seimas, 
kuriame dalyvavo svečiai net iš Europos — Juozas Gabrys-Par- 
šaitis (1880-1951) ir kun. dr. Motiejus Gustaitis (1870-1927), žino- 
masis poetas. Žymiausia to katalikų sušaukto suvažiavimo išdava 
buvo įsteigimas Tautos Fondo, siekiančio sutelkti lėšas laisvės 
kovoms. 1916 m. pabaigoje Fondas turėjo jau 50 skyrių ir buvo 
surinkęs arti 60.000 dolerių. Karui įsisiūbavus ir JAV į jį įsivėlus, 
Fondo valdytojai, nujausdami, kad baigiasi caro autokratija, 
nutarė nebepasitenkinti anksčiau reikalauta autonomija, o siekti 
nepriklausomybės. Tam tikslui jie sustiprino ir savo akciją, kuriai 
praplėsti ir generalinio sekretoriaus pareigoms eiti pakvietė 
Pakštą. Kadangi tuometinis Fondo pirmininkas kun. J. J. Jakaitis 
(1886-1965) klebonavo Worcesteryje, Mass., naujasis padėjėjas 
dėl patogesnio susisiekimo iš Chicagos « Aleksandryno » persikėlė 
į Brooklyną, N. Y. 

JJJ, — šitaip konfratrai draugiškai vadindavo kun. Jakaitį, 
— buvo susipratęs, energingas zanavykas iš Sintautų parapijos, 
iš kurios yra kilęs dar kitas toks idealistinis « materialistas » — 
kun. Juozas Vailokaitis. Po savo studijų Seinuose, Petrapilyje 
ir Mintaujoje Jakaitis 1906 m., kun. Staniukyno pėdomis, išvyko 

į Naująjį Pasaulį, kur Montrealyje buvo įšventintas į kunigus. 
Nuo 1913 iki 1929 metų, Worcesterio klebono vietoje, jis išvystė 
nuostabią religinę bei tautinę veiklą. Jis buvo tikras « Dievulio 
bankininkas » 17 dievnamių statytojas, nes visur tikintieji atver- 
davo jam ir savo širdis ir savo pinigines. 1930 m. Tėvai Marijonai 
jį su džiaugsmu priėmė į savo šeimą. 

Viena jo pasisekimo paslapčių — sugebėjimas pasirinkti 
tinkamus bendradarbius ir jais pasitikėti. Tuo jis nepaprastai 
paskatindavo jų iniciatyvą. Jis užuodė ir Pakštuko gabumus ir 
padarė jį Fondo « propagandos ministeriu ». «+ Į metus tekdavo 
pasakyti 100-150 prakalbų, — šis vėliau pasakojo savo studentui 
Viliamui, — ir be to paruošti brošiūrų, rašyti straipsnių. Fondas 
turėjo apie 150 skyrių ir 10.000 narių ir Lietuvos nepriklauso- 
mybei surinko šešius milijonus litų »'?. Papildydamas šiuos 
davinius, jis 1943 m. savo apžvalginiame rašte Amerikos Lietuviai 
Katalikai kovoje dėl Lietuvos nepriklausomybės prie to dar pridėjo : 
« Aukos rinkti buvo sunku, nes darbininkų masės dar nebuvo 
tautinio susipratimo aukštumoje. Žymi dalis kunigijos pasižy- 
mėjo dideliu duosnumu. Fondo vairuotojai kalbėjo bažnyčiose, 
mokyklose, dažniausiai karčiamų salėse. Visur reikėjo ieškoti 
užsimetusio lietuvio ir būdinti jo tautinę sąžinę. Fondas buvo 
ne tik labdarybės organizacija, bet ir patriotizmo mokykla ». 

Joje « mokytojaudamas », Kazys ištobulino dar vyčių tarpe 
išbandytą retoriką ir judino bei jaudino savo tautiečius nuo Bosto- 
no iki Baltimorės. Kad tik geriau sektųsi, jis paleisdavo «sparnuo- 
čius»; vien 1917 m. tokių lozungų buvo net 24, kurie aplėkdami 
kolonijas, ragino, kurstė, įpareigojo, antai : Patriotizmas — krikš- 
čionio priedermė ir dorybė arba Taupyk, bet Lietuvai kišenės neuž- 
daryk ! 

Darbas buvo kietas : reikėjo geležinės valios ir plieninės gerklės 
masę suįdominti gimtinės ateitimi anapus Atlanto. Bet Jakaičio 
autoritetu bei Pakšto judrumu vis dėlto iki 1918 m. pradžios 
pavyko surinkti arti 100.000 dolerių. Iš tų pinigų buvo — kartu 
su kitomis srovėmis — remiamos visokios įstaigos, iš kurių ypač 
prasikišo Gabrio-Paršaičio Paryžiuje atidarytas, vėliau į Lozaną 
perkeltas Informacijos biuras. 1917 m. pradžioje Amerikos Lie- 
tuvių Taryba Pittsburghe paskelbė pirmą Lietuvos nepriklauso- 


* Ten pat, 110 psl. 

mybės deklaraciją. « Po metų, — taip pridūrė Pakštas, — tą 
pat padarė Lietuvos Taryba Vilniuje. Abi Tarybos tai darė be 
jokio susitarimo. Tai rodo, kad lietuvių tautos dalys nujautė 
epochos svarbumą ir pribrendimą atstatyti senąją valstybę. Didingi 
tai buvo laikai». Tikrai didingi, istoriški. 

Dar 1916 m. rugsėjo 1 d. prezidentas Wilsonas buvo paskyręs 
Lietuvių Dieną labdarybės tikslams, o po pusantrų metų (1918. 
V.3) «jis priėmė lietuvių delegaciją ir dar labiau sustiprino laisvės 
viltis. Ir šiandien su giliausia pagarba aš, — rašė Pakštas 1943 m., 
— prisimenu tą šiltą priėmimą pas tą didįjį prezidentą » *?. 

Visa tai atsispindi ir Fondo susirinkimuose, kuriuose nestigo 
nė linksmų epizodų, kaip paliudija šis P. J. Montvilos iš Woodha- 
veno, N. Y., atsiųstas anekdotas : « Kai Gabrys kalbėjo Brooklyno 
Apreiškimo parapijos salėje, tai kun. Petkui jo kalba taip patiko, 
kad įnešė sumanymą rinkti jį Lietuvos karalium. Susirinkimui 
vadovavęs Pakštas atsakė : * Lengva užsidėti karalių, bet sunku 
jį vėliau nuversti?'. Tuomi įnešimas ir atpuolė. Gabrys tylėjo ». 

Nepaisant savo plačios darbuotės, Fondo sekretorius dar pasi- 
vogdavo laiko savo studijoms. 1917 m. jis įstojo į antrą jėzuitų 
laikomą — Fordhamo — universitetą New Yorke. Jame lankė 
vakarinius kursus, «kurių programą žymiausia dalimi sudarė 
sociologija, socialinių reformų istorija ir dalis filosofinių bei eko- 
nominių mokslų ». Po atitinkamų egzaminų Sociologijos fakul- 
tetas jam 1918 m. įteikė pirmą jo gyvenime akademišką diplomą, 
ką jis savo autobiografijoje pabrėžė su tikru džiaugsmu. Dabar 
ir jis jau šioks toks akademikas ! 


Širdies romantika. — Nežiūrint tokios šakotos veiklos, Kazys 
(25 metų) neišvengė ir širdies romantikos. Romansas prasidėjo 
Worcesteryje, kur vargoninkaudamas gyveno Antanas Visminas 
(24 metų), jo bičiulis iš Kauno Žaliakalnio. Kadangi ir šis veikė 
vyčiuose, juodu mielai susitikdavo, ir tai, būtent, jo bute Juš- 
kienės namuose, kur jis buvo apsigyvenęs. Tai vyko nevisai 
atsitiktinai, nes ir jo širdies stygas virpino gražioji šeimininkės 
dukrelė — Onutė. 


* K. PakšTaAS, Kodėl Lietuva turi būti nepriklausoma, žr. Draugas,. 
1944, m. sausio-kovo mėn. numeriai. (Mašinraštis laikomas Pasaulio 
Lietuvių Archyve Chicagoje, 56 psl.). 

Motina, iš namų Kotryna Ruseckaitė, šio šimtmečio pradžioje 
buvo atvykusi iš Kapsijos ir Worcesteryje ištekėjusi už Vinco 
Vasiliaus. Ji buvo susipratusi lietuvė ir, kad ir nedidelio mokslo, 
bet veikli, net ambicinga, katalikių organizatorė, uoli kun. Jakai- 
čio talkininkė. Būdama pasiturinti biznio moteris, ji savo vaikams 
Onai ir Albertui leido mokytis tokių dalykų, apie kuriuos kitos 
lietuviškos šeimos nė svajoti negalėjo. Pirmam vyrui anksti mirus, 
ji pasirinko antrą, Juozą Jušką, kuris, — Šimučio informacijomis, 
— «buvo lėtas, paprastas darbininkas, kuris į šeimos reikalus 
nesikišdavo. Motina buvo viskas». Ją Worcesteryje gyvenęs 
istorikas Pr. Pauliukonis apibūdina šitaip: «Ji buvo didelė 
visuomenininkė, ilgametė katalikių moterų sąjungos vietos sky- 
riaus kasininkė. Ji puikiai pravesdavo susirinkimus, karo metu 
uoliai rinko aukas ». Ji tiksliai apskaičiavo dukters ateitį — siekė 
ją išleisti už tokio vyro, kuris jai būtų galėjęs užtikrinti iškilesnį 
gyvenimą motinos nepasiekiamoje society. 

Onutė buvo užgimusi 1901 m. čia pat Worcesteryje. Turė- 
dama vos 12 metų, ji, naujojo klebono (Jakaičio) kviečiama, 
dalyvaudavo moksleivių būrelyje, Maironio vardo literatūros 
ratelyje, vyčiuose ir vaidintojų grupėje. Būdama muzikali, ji 
jausmingai skambindavo pianinu, tuo pagražindama jaunimo 
sueigas, ypač literatūros būrelio, kuris užgimė jos salonėlyje. Ji 
nuotaikingai skaitydavo referatėlių ir, be to, dar rašydavo į 
lietuvišką spaudą. Ji lankė (berods komercinės krypties) gim- 
naziją, kurios mokslą, baigtą 1919 metais, ji dar papildė JJJ 
suruoštuose lituanistikos kursuose. 

Tarnybiniais reikalais užsukdamas į Worcesterį pas Fondo 
pirmininką, Kazys, žinoma, neaplenkdavo nė bičiulio Vismino, 
geriau sakant, Juškienės namų, kuriuose vylėsi sutikti Onutę. 
Jos inspiruojančiame artume jis atsigaudavo nuo amžinų prakalbų 
ir varginančių rinkliavų. Kada adoruojamoji, broliui pritariant 
smuiku, iš klavišų pažadindavo muzikos burtus, tada ir kampuo- 
tasis adoratorius išdrįsdavo skambiu baritonu ir mandolinos 
pagalba padainuoti dainelių, išduodančių jo meilę šio užburto 
ratelio princesei. 

Nors Kazys ir nežinojo Juškienės planų, bet juos nujautė. 
Tokioje vėsinančioje atmosferoje sunku buvo įsigyti tos lieknos 
gražuolės palankumą. Bet dėl to jis buvo ir pats šiek tiek kaltas : 
kiek jam pavykdavo uždegti visą minią, tiek jis būdavo bejėgis 

šios klasiškos statulos akivaizdoje. Tad ne be pagrindo jis draugui 
Leonardui savo foto nuotrauką dovanojo su dedikacija Proza 
Poezijai. « Vienu atveju, — įsismaginęs Šimutis tęsia savo atsimi- 
nimus, — Kazys 1918 m. paprašė mano talkos parašyti my- 
limajai laiškutį ir išversti vieną Tomansą, kurį jis, mandolina sau 
akompanuodamas, jai padainavo ». Tuo laiku adoratorius turbūt 
jau žinojo, kad jis bus siunčiamas Europon : taigi, bus norėjęs 
kelionei išgirsti iš jos viltį teikiantį žodelį. Ar jo sulaukė ? Gal 
būt, nes pakilusia nuotaika leidosi į tolimą kelionę, iš kurios 
grįš tik po ketverių su puse metų. O tą kelionę buvo pagimdę 
šie samprotavimai : 

Mūsų politikams jau seniai buvo aiškų, kad Europon reikia 
siųsti delegaciją, kuri vietoje ištirtų Lietuvos padėtį. Tam tikslui 
1918 m. vasarą Baltimorėje, Md., įvykęs Tautos Fondo seimas, 
kartu su Amerikos Lietuvių Taryba, nusprendė siųsti tokią misiją. 
Šefu buvo paskirtas adv. Balys Mastauskas (1839-1961), iš 
Žaslių kilęs teisininkas, jo padėjėju — kun. Juozas Dabužinskas- 
Dabužis (1878-1934), aukštaitis iš Šeduvos valsčiaus, o sekretorium 
— Pakštas. Pastarojo skyrimas ne visiems patiko. Jau mums žino- 
mas Kazio advocatus diaboli vėliau tą opoziciją pagrindė tokia 
pastaba: « Nė penkerių metų nepagyvenęs Amerikoje, jis įsiterpė 
į tą delegaciją. Jis čia buvo daug pasisavinęs amerikietiško 
apsukrumo, perpinto stačiokiškumu, todėl greit išplaukė į pla- 
čiuosius vandenis ». 

Kaziui tokie balsai buvo žinomi. Bet jie perdaug nedrumstė 
jo nuotaikos, nes jam atrodė, kad savo gaivališkais Metais Fonde 
užsitarnavęs teisę dalyvauti tokioje delegacijoje. Apie tolimesnį 
Tautos Fondo likimą šioje vietoje pridurtina, kad 1918 m. Bal- 
timorėje įvykęs seimas išrinko naują valdybą, kurios priešakyje 
atsistojo prel. Kazimieras Urbonavičius, žinomas — Jono Kmito 
pseudonimu — rašytojas. Pakšto vieton buvo pašauktas jo 
«sėbras » iš « Aleksandryno » — Šimutis: « Kad tai buvo kietas 
darbas, aš patyriau iš praktikos. Per dvejus metus sakydamas 
patriotines kalbas (bent trejetą į savaitę), vos galo negavau », 
— šitaip pasisakė (1969.V.1) jo įpėdinis man siųstame laiške. 

Kazys (1918) rugsėjo pradžioje, nuo laivo denio žiūrėdamas 
atgal į pranykstančius New Yorko dangoraižius, regėjo visai 
ką kitą — Worcesterio gražuolę, kurios žavesys jį lydėjo Europos 
link. 


MISIJOS EUROPON SEKRETORIUS 
(1918) 


Reikėjo skubėti Europon ir Vilniaus Ta- 
rybą įiikinti, kad Vokietija karą prakiš 
ir kad tik JAV bei jų alijantai mums 
gali padėti. 


Pakeliui į Alpių krašią. — Ko tiksliai Pakštas vyksta atgal į 
Senąjį kontinentą ? 1917 m. JAV buvo atsidūrusios kare šalia 
Anglijos ir Prancūzijos, pasiryžusios nugalėti Wilhelmo II im- 
perializmą. bei karišką Hindenburgo ir Ludendorffo galybę. Ir 
Amerikos lietuviai už tai kovojo, nes tie patys vokiečiai laikė 
jų tėvynę okupuotą ir ruošėsi ją prijungti po Prūsijos valdžia 
prie Grossdeutschland. Tam pasiekti kaizeriniai okupantai visaip 
spaudė Lietuvos Tarybą Vilniuje. Reikėjo tad skubėti Europon 
tos Tarybos narius įtikinti, kad Berlynas karą prakiš ir kad tik 
JAV bei jų alijantai lietuviams gali padėti. Tai didelis uždavinys. 

Į šitą žygį patekęs, jaunutis (25 metų) Pakštas savo asmeninius 
jausmus aprašė 1943 m. šitaip: «Svetur praleidžiau apie 16 
metų, ilgiausia Amerikoje ir Šveicarijoje, kurių laisvė ir žmoniš- 
kumas mane sužavėjo. Tad jei kuriam nepatinka mano užsispy- 
rimas laimėti laisvę Lietuvai, tai dalį kaltės reikia skirti toms 
šalims : kam jos tokios laisvos! Jos uždegė mano širdį laisvės 
bei tolerancijos pavyzdžiais » 21, Išplaukęs iš Lincolno krašto, 
jis tada skubinosi į Viliaus Tellio šalį. 

Šioje delegacijoje jis, žinoma, buvo ne svarbiausias asmuo — 
tik tarptautinėje plotmėje kuklias savo jėgas bebandąs sekreto- 





1 Ten pat, 3 mašinraščio psl. 

riukas. Kas kita su Mastausku (29 metų), kuris jau turėjo stažą 
bei pasitikėjimą, nes buvo JAV pilietis ir aviacijos karininkas, 
kas jam laimėjo ir Washingtono prielankumą. Kaziui dar patiko, 
kad jis buvo «advokatas su tūkstančiu anekdotų». Vadinasi, 
toks su tokiu keliavo. Visai kitoks, iš bajorų kilęs, kun. Dabužis, 
kuris dar prieš pirmąjį pasaulinį karą Vilniuje buvo dirbęs Vilties 
redakcijoje, o 1914 m. atvykęs į Ameriką (Newarką, N.J.), buvo 
klebonavęs ir paskui Bostone vedęs Darbininką. Tai buvo, Kazio 
žodžiais, « žmogus labai apsiskaitęs, įdomus, aristokratiškų pa- 
pročių »., Būdamas vyresnio amžiaus (40 metų), jis turėjo ir 
tą moralinį autoritetą, kurio reikėjo delegacijos « jaunikaičiams » 
vadovauti. 

Dėl karo veiksmų laivas plaukė atsargiai ir mūsų delegaciją 
išlaipino Prancūzijos pietvakariuose, Bordeaux uoste. Šis plau- 
kimas Pakštui akivaizdžiai parodė, kad jūra yra tikra galybė 
ir kad tik tas laimės šį, visą pasaulį apimantį, karą, kas valdo 
okeanus. Jo ausyse bus skambėję britų himno žodžiai: Rule 
Britannia, rule the waves, kur Britannią jis būs pakeitęs America. 

Rugsėjo vidury Kazys pirmą kartą atsikvėpė krištoliniu 
Alpių oru. « Yra tik viena Šveicarija, vėliau sušuks V. Jakas. 
Europos žemėlapyje ji atrodo tik pašto ženklo, o pasaulio žemėla- 
pyje tik žirnio didumo. Tai lyg pavyzdinė valstybė, civilizacijos 
ir kultūros sala, [kurios gyventojai] gyvena, gal būt, be idealios 
broliškos meilės, bet bendram darbui apvaldę tautinius, kalbinius 
ir religinius skirtumus » **. Tokią Šveicariją Kazys jau rado 1918 
m., kuriais jis ten užtiko net dvi lietuvių kolonijas — Friburge 
studentišką, Lozanoje politišką. 


Konferencija prie Ženevos ežero. — Šveicarų vyriausybė gerai 
žinojo šių kolonijų politinius tikslus, jas net rėmė, nes ir 
jai rūpėjo padidinti mažųjų valstybių skaičių prieš Wilhelmo 
II didvokiškumą ir prieš carų autokratiją. Dėl to ji 17 iš JAV 
atvykusiai lietuvių misijai laisvai leido pravesti savo konferenciją, 
kurią jos sekretorius 1943 m. škicavo šitaip : 

« Pradžioje misija apsigyveno Lozanoje ir ten apie tris 
savaites posėdžiavo su Lietuvos Tarybos nariais iš Vilniaus ir 


2 V. Jakas, Yra tik viena Šveicarija, žr. Draugas, 1965.V.8 d. 

su Šveicarijos lietuvių veikėjais. Posėdžiai vyko Lozanoje ir 
Berne. Kai kada tekdavo pasiginčyti. Atsimenu savo ginčą su 
kun. J. Purickiu (1883-1934), kuris bandė mane įtikinti, kad 
vokiečiai gali karą laimėti ir todėl aš turįs būti atsargesnis savo 
išsireiškimuose prieš juos. Mūsų misija savo politinę veiklą de- 
rino su alijantų politika, ypač su Amerikos pažiūromis. Dėl to 
mūsų delegacija priėjo išvadą, kad geriau būtų turėti vieną 
bendrą Tarybą, kuri dėtų visas pastangas įsigyti daugiau pasi- 
tikėjimo pas alijantus. Bet iš Vilniaus prašyti žmonės nebuvo 
atsiųsti ir bendroji Taryba nesusiorganizavo. 

1918 m. spalio pabaigoje atvyko [iš Lietuvos] prof. Volde- 
maras (1883-1944) ir tarėsi su mūsų misija. Ji man pavedė su- 
redaguoti savo nusistatymą, ir įteikti jį profesoriui. Štai (sutrum- 
pintas) to dokumento tekstas : 


Lietuvos Valstybės Tarybai 


Amerikos Lietuvių Taryba užgiria Jūsų drąsius žygius visiškai 
nepriklausomybei sugrąžinti ir Vokietijos įtakai prašalinti. Skaitome 
reikalinga pareikšti, kad valdymosi forma turi būti palikta Kuria- 
majam Seimui spręsti ir kad Amerikos lietuviai yra pasiryžę valstybę 
statyti demokratinės respublikos pamatais. Jie princo Uracho pa- 
kvietimą į Lietuvos karalius skaito ne tikru tautos valios išreiškimu 
ir dėl to prieš tai protestuoja. Jie yra pasiryžę priešintis visokioms 
su Vokietija sutartims, kurios mažintų visišką Lietuvos nepriklau- 
somybę. Jie reikalauja, kad visi piliečiai be atžvilgio į luomų, kalbų, 
lyties ir tikybos skirtumus turėtų lygias teises. Jie ir stovi už tai, 
kad Lietuva įeitų į Tautų Sąjungą. 


Lozanoje, 1918 m. spalio 25 d. 
pas. Kazys Pakštas 
Misijos Europon sekretorius 23. 


Šiuo raštu ir apskritai savo dalyvavimu toje konferencijoje, 
Pakštas išplaukė į platesnius politikos vandenis. Kad šie galėjo 


* K. PAKšTAS, Amerikos lietuviai katalikai kovoje dėl Lietuvos Ne- 
priklausomybės, atspaudas iš Kunigų Vienybės leidinio Amerikos Lietu- 
vių Katalikų Darbai, New Yorkas 1943, 315 ir sek. psl. 

būti tokie pat verpetingi kaip Šventosios sūkuriai, jis ypač patyrė 
ginčuose su A. Voldemaru, su kuriuo teko, — sekretoriaus prisi- 
pažinimu, — derėtis «+ net iki susipykimo ». Tai sunku nebuvo, 
« nes mes [Amerikos lietuviai] laikėme save karo padėtyje su 
[profesoriaus palaikoma] Vokietija, nemėgome monarchizmo, mMany- 
dami, kad jis nesiderins su demokratybe ir visų lietuvių lygybe. 
Mes buvome įsitikinę, kad alijantai karą laimės, todėl siūlėme 
vilniečiams ryškiau pakreipti politiką alijantų link ». Su Volde- 
maru susikalbėti buvo sunku ir dėl jo savotiško charakterio, 
nes būdamas įsitikinęs, kad jis likimo nužiūrėtas Lietuvai valdyti, 
kitų nuomones dažnai atmesdavo griežtai, net ceiniškai. Dėl to 
jis (35 metų) Lozanoje tikrų prietelių kaip ir neturėjo. Tad 
Merkelis, Smetonos biografas (1964), jau tuomet būtų jį galėjęs 
charakterizuoti šiais bruožais: Mažo ūgio, trumpų kojų, rūstoko 
veido, savimyla, neprotingai atkaklus, nepaisąs priemonių, sie- 
kiant savo tikslą, nekenčiąs kritikos, artimas Cesario Borgios 
šūkiui Aut caesar, aut nikil ““. 

Nesunku buvo susipykti nė su Gabriu, nes ir jis, panašus 
ekscentrikas, stovėjo mMmonarchistų pusėje. Tik jis, — berods ne 
be skambančio asmeniško intereso, — į Lietuvos valdovus siūlė 
vieną Burbonų princą. Tatai misijai taip pat nebuvo prie širdies. 
Dėl jo išlaidaus gyvenimo mūsų amerikiečiai Gabrį įtarė esant 
dar ir antros pusės agentu : todėl jie su juo, — šiaip gabiu vyru, 
— elgėsi labai atsargiai. 

Kadangi delegatai iš Rytų ir iš Vakarų negalėjo susitarti nei 
Lozanoje, nei Berne, istorikas A. E. Sennas, žinomo lituanisto 
prof. A. Senno sūnus, priverstas konstatuoti ihe upshot of the 
conference *?. 


Prasimušimas į tėvynę (1919). — Nors Kazys buvo taikaus 
būdo, tačiau tokio monarchizmo — tiek provokiško, tiek bur- 
boniško — išprovokuotas, 1918 m. rudenį su kitais misijos nariais 
«slaptai galvojo pradėti ginkluotą pasipriešinimą prieš vokiečių 
okupaciją. Buvau kalbinamas vykti Lietuvon ir ten organizuoti 


* AL. MERKELIS, Antanas Smetona, New Yorkas 1964, 368 ir sek. psl. 
* A. E. SENN, The Emergence of Modern Lithuania, New Yorkas 
1959, 38 pasl. 

miliciją. Gruodžio 10 d. telegrafavau į Ameriką, prašydamas 
to darbo pradžiai 20.000 dolerių ». Šituo planu jis norėjo vykdyti 
dar (1918) rugpiūčio gale Vyčių seimo priimtą planą — iš lietuvių, 
JAV piliečių, sudaryti dviejų divizijų legioną ir jo pagalba iššluoti 
iš Lietuvos vokiečius bei bolševikus ir neįsileisti lenkų. Tačiau 
Washingtonas nesutiko savo kariuomenėje sudaryti tautinių vie- 
netų **. Tuo atpuolė ir šis jo patriotiškas užsimojimas. 

Tačiau neįpratęs melancholiškai kapituliuoti, delegacijos se- 
kretorius nūnai sumanė vienas veržtis Lietuvon. Bet ir čia sun- 
kenybių buvo visas kalnas. Dar 1918 m. vasarą Rusijos konsulas 
New Yorke jam, jo « pavaldiniui », atsisakė išduoti dokumentą 
kelionei Europon. O dabar Vokietijos konsulas Berne, į kurį jis 
kreipėsi nūo 1919 m. sausio Mėnesio, darė visokių kliūčių, mat, 
Pakšto veikla Šveicarijoje nebuvo patikusi vokiečiams. Visur 
tas pats pasipriešinimas: Jam rūpi idėja, 0 dėl jos įsivelia į 
painiavas su tuo Monsieur Te bureau. Dėl to ir 1919 m. pavasarį 
Kazys daužosi kaip ant kranto išmesta žuvis. 

Nekęsdamas tokio « tinginiavimo », kad ir ant rojiško šlaito 
virš blizgančio Lemano ežero, nerimaująs delegatas įsirašė į Loa- 
nos universitetą pasitobulinti prancūzų kalboje. Šitaip belaukdamas 
vizos, jis pastebėjo ir mane, besisukinėjantį tose pačiose audito- 
rijose ir kartu bedirbantį Gabrio vedamame Informacijos Biure. 
Jau buvau pradėjęs spausdinti knygą apie jo tėvynę. Įdomu — 
šveicariukas (23 metų) išleidžia veikalą apie Lietuvą ! Tai proga 
jam įkišti nosį į rankraštį ir papildyti jį aktualiausia medžiaga. 
Bet, kitą kartą, nuotaikai pakitus, jis būsimąjį savo biograią 
ištraukdavo be ceremonijų iš jo popierių urvo ir jį nutempdavo 
prie ežero. Ten irkluodami skrosdavome lazurines platybes snie- 
gais tviskančio Mont Blanc papėdėje. 

1919 m. pavasarį atlyžę vokiečiai mano bendradarbiui ir 
irklininkui davė pervažiuojamą vizą Lietuvon. Nutarėme išleis- 
tuves švęsti Berne bendrai skaitoma paskaita. Ne be susijaudinimo 


* K. PaKšTAS, Amerikos lietuviai katalikai kovoje dėl Lietuvos Ne- 
priklausomybės, žr. atspaudą iš Kunigų Vienybės leidinio Amerikos Lie- 
tuvių Katalikų Darbai, New Yorkas 1943, 316 psl. 

po 45 metų mūsų archyve Chicagoje atradau tuomet išsiųstąjį 
pakvietimą, kurio originalas skamba taip: 


DIENSTAG, DEN 25. MARZ 1919 IM KaAsINO 
ABENDS 8.15 UHR 


VORTRAG MIT LICHTBILDERN 


voN K. PAaKšTAS, NEw YORK, 
MiITGLIED DER LITAUISCHEN DELEGATION VON AMERIKA 


DR. EHRET, BERN, 
ExPERTE DER LITAUISCHEN MISSION 


LITAUEN — LAND UND LEUTE 
(GEGEN DEN RUSSISCHEN BOLSCHEWISMUS) 


«+ KAPITONAS » PAKŠTAS LIETUVOJE (1919) 


Jo kapitoniškos žvaigždės bėrė vilties 
spindulius į nuskriaustųjų lautiečių šir- 
dis. 


Trims mėnesiams trys žvaigždės. — Savo pravažiavimo vizą 
Pakštas išsikovojo taip: JAV Raudonojo Kryžiaus delegacija, 
ponios Turcinewicz vedama, vežė Lietuvon medikamentų bei 
kitų sanitarinių reikmenų ir į savo štabą priėmė ir apsukrųjį 
vertėją Pakštą. Tokiu būdu šis balandžio 8 d. vėl pasiekė savo, 
nūnai laisvą, tėvynę. « Pilnus penkerius metus jos nematęs, buvau 
tikrai jos pasiillgęs. Apsigyvenau Metropolio viešbutyje », kuris 
praūžusiame kare smarkiai buvo nukentėjęs. Bet kadangi Pakš- 
tas ne patogumams buvo prasimušęs Lietuvon, jis sunkumų 
nepaisė. « Po kelių dienų, — skaitome jo autobiografijoje, — pra- 
dėjau vizitus tuomet tik išrinktam (1919.IV.4) pirmam prezi- 
dentui Smetonai (46 metų) ir antru kartu premjeru tapusiam 
adv. Sleževičiui » (37 metų). Būdamas įsitikinęs demokratas, Pakš- 
tas itin mielai susitiko su pastaruoju, tikru liaudies prietelium. 
« Jis Man padarė gerą įspūdį energingo, mandagaus ir gan apsuk- 
raus politiko. Kalbėjomės apie karą prieš rusus-bolševikus ir 
apie Amerikos lietuvių pagalbą senajai tėvynei. Pasisiūliau, jeigu 
kuo nors būčiau naudingas. Sleževičius man patarė nueiti pas 
krašto apsaugos ministerio pareigas einantį Merkį » (32 metų). 

Taip ir padarė. « Merkys greit nusprendė, kad aš būčiau nau- 
dingas ryšio karininku prie Prancūzijos, Amerikos ir Anglijos 
kariškų misijų, kurioms Kaune sunku susikalbėti. Jis man davė 
tris bronzines žvaigždeles, sakė tuoj pasisiūdinti kapitono uni- 
formą ir prisijungti prie Minėtų misijų ». Tokiu būdu tapus karo 

valdininku ypatingiems reikalams, Pakštui teko santykiauti su 
kariškomis alijantų delegacijomis, « daugiausia su prancūzais ir 
bent kiek su amerikiečiais, su kuriais vėl tekdavo kalbėti apie 
sudarymą Amerikos lietuvių divizijos Lietuvai ginti, kuriam 
reikalui labiausia pritarė prancūzų misijos šefas pulk. Reboul. 
Bet prancūzai kartais išreikšdavo nepasitenkinimo premjeru, 
laikydami jį net provokišku. Aš gi jiem sakydavau, kad Sleže- 
vičius yra tik prolietuvis. Man susidarė įspūdis, kad toks kalti- 
nimas gimė su stipria lenkų pagalba, nes šiuo metu lengva buvo 
mūsų menką įtaką Paryžiuje suvesti iki nulio ir tuo atplėšti 
Vilnių nuo Lietuvos ». 

Kartu su šitomis delegacijomis mūsų daugiau agitacinis negu 
kariškas kapitonas pasiekė ir lietuvių-bolševikų pafrontę. Viena 
tokia proga jis prasiveržė ir į tik ką išvaduotą savo tėviškę, į 
Užpalius. Pranas ir Balys Pakštai, jo brolvaikiai, gyveną dabar 
Chicagoje, dar gerai atsimena šį netikėtą užklupimą. Šaunusis 
dėdė viešėjo kelias dienas gimtiniame Utenos apskrityje, kur jis, 
Balio liudijimu, « visas gimines, pažįstamus ir kaimynus apdalino 
dovanomis ». Ir Pranas, tuomet dešimties metų vaikas, gyvai 
prisimena, «+ kaip dėdė, grįžęs iš Amerikos tuoj po karo kaip JAV 
lietuvių delegatas, viešėjo Užpaliuose ir atvežė visą maišą dovanų ». 

Nesunku suvokti, kokie jausmai tuomet jaudino jauno (26 
metų) dėdės širdį. Juk prieš penkerius metus jis iš čia pat turėjo 
bėgti nuo caro žandarų ir nuo pavojaus tarnauti maskolių ar- 
mijoje. Tuomet jam ir knietė širdį, kad jis savo tautiečių tarpe 
dar niekuo nebuvo pasižymėjęs ir savo pasitraukimu iš kunigų 
seminarijos savo tėvams net daug skausmų padaręs. Dabar gi 
«sūnus palaidūnas », kuris užjūryje suspėjo iškilti ir Šveicarijoje 
diplomatinėje plotmėje kovojo už krašto išlaisvinimą, jau atvyko 
kaip laisvos tėvynės karininkas. Ir atvyko ne vienas ir ne tuščio- 
mis rankomis, o kartu su Vakarų Europos bei Amerikos kariuomenių 
Treprezentantais, kurių pagalba jis drąsino savuosius ir juos rėmė 
maistu bei vaistais. Nustebusiems jo tautiečiams jis atrodė kaip 
geradaris iš kito pasaulio, iš kurio jo kapitoniškos žvaigždės bėrė 
vilties spindulius į nuskriaustųjų širdį. 

Su tokia misija Pakštas trankėsi kokius tris mėnesius skersai 
krašto ir išilgai fronto, guosdamas, šelpdamas, ragindamas. Per 
tą laiką iš pradžios dar gležna, trapi Lietuva atsigavo, vyriausybė 
sustiprėjo, valdžios aparatas susiformavo ir santykius su užsie- 

niais tvarkė atskira ministerija. Dėl to kariškos alijantų delega- 
cijos galėjo pasitraukti, užleisdamos vietą diplomatams. 


Prie gilesnių šulinių! — Tuomet ir mūsų pafrontės šelpėjas 
bei agitatorius vėl galėjo pagalvoti apie savo asmeninius reikalus. 
Lydėdamas išmiklintus karius ir besisukinėdamas išprusintų di- 
plomatų tarpe, jis skaudžiai buvo patyręs savo išsilavinimo 
spragas. « Nedakeptas esu !», apgailestavo jis savo autobiogra- 
fijoje ir klausė: « Kokia gi nauda iš tokio pusiaumokslio ? » 
Tiesa, aukšto mokslo jis buvo ragavęs net penkiuose universite- 
tuose: vieną semestrą Valparaiso, keturis Chicagos Loyolos, 
porą New Yorko Fordhamo ir vieną Lozanos universitete. Bet 
šitą margą žinojimo mozaiką dabar reikės ištobulinti bei sujungti 
į vieną prasmingą paveikslą ir kartu įsigyti profesiją. Tam 
tikslui jis ryžosi persikelti į Šveicarų Friburgą, kur jo laukė 
visas būrys šviesiausio jaunimo su Stasiu Šalkauskiu priešakyje 
ir kur taip pat ketino vykti Ona Vasiliūtė iš Worcesterio — jo 
numylėtoji gražuolė. 

Ten, kur traukė protas ir širdis, jis keliavo visai pakštišku 
keliu — per Baltijos jūrą. Nuo pirmos pažinties su ja, 1911 m. 
Petrapilyje, ji kuteno jo fantaziją. Tada buvo pamatęs rytinius 
jos krantus, o dabar panorėjo išvysti ir vakarinius. Dėl to į Švei- 
cariją grįžo per Dancigą ir per Daniją, kuri ne vien savo ūkiu 
Lietuvai galėjo būti pavyzdžiu. Žavėdamasis Kopenhaga, jis sva- 
jojo apie Klaipėdą, nes jis jau tuomet «+ žemiškai sunkius » savo 
tautiečius norėjo vesti prie jūros, kad ir jie iš jos laimėtų danų 
žvalumą bei apsukrumą, iš viso skandinavišką buitį — tokią, 
kurią palaimingai formuoja jūra su žeme kartu. 

Tokios vizijos skatinamas, «kapitonas » Pakštas 1919 m. 
birželio mėnesį grąžino ministeriui Merkiui savo žvaigždutes ir 
išvyko į Friburgą, į šį, anot anglų meno istoriko Ruskino, most 
piciuresgue town of the world. 

Lincolniškai nuspalvinto Vakarų lietu- 
vio susitikimas su solovjoviškai nusi- 
teikusiu Rytų lietuviu. 


Vingiais prie geografijos. — Nuo vadinamosios Reformacijos 
laikų Šveicarijos katalikai savo Aukštosios Mokyklos nebeturėjo. 
Tik į XIX amžiaus pabaigą, kai reikėjo gintis nuo filosofinio 
materializmo bei ateizmo, Friburgo kantono vyriausybės narys G. 
Python (33 metų) 1889 m. įkūrė krikščioniškos dvasios univer- 
sitetą. Tai reiškė beveik finansišką kantono savižudybę, nes 
šis tuomet teturėjo vos 130.000 gyventojų, kurių daugumas buvo 
žemdirbiai. Bet išradingasis įsteigėjas, remiamas savo atsida- 
vusių piliečių, sugebėjo savo Alma Mater sucementuoti tvirtus 
pamatus ir ją garbingai įvesti į draugę su kitais Šveicarijos bei 
Europos universitetais. 

Turėdamas iš pat pradžios tarptautinį charakterį, jis susilaukė 
daug svetimtaučių, ypač iš caristinės Rusijos, kurios katalikiškieji 
valdiniai, ypač pasauliečiai, buvo priversti išsimokslinti svetur. 
Tokiems Friburgo universitetas buvo beveik idealus. Bet jis 
tiko ir dvasiškiams, kaip liudija Marijonų ordino, tuomet tauraus 
Jurgio Matulaičio vedamo, atnaujinimas Friburge. Čia visi, 
kurie kitur buvo engiami, galėjo pilnais plaučiais kvėpuoti poli- 
tine bei akademine laisve. Tąja laisve lietuviai naudojosi jau 
nuo 1895 m., įsimatrikuliuodami dažnai slapyvardžiais, kad caro 
šnipai jų taip lengvai neiššifruotų. Po ketverių metų jie įkūrė 
net savo draugiją Rūtą, kuri 1915 m., laisvei brėkštant, buvo 
perkrikštyta į Lithuania. Ten studijavo apie 150 lietuvių, kurie 
vėliau mūsų mokslo laukus gaivino kaip šiltas lietutis. Tuo so- 

vietinių Rytų paveikti pavyduoliai, žinoma, nebuvo sužavėti, 
bandydami visaip nuvertinti šiuos « Friburgo daktarėlius », visus 
tuos Šalkauskius, Bistrus, Mykolaičius, Raulinaičius, Leimonus, 
Ruginius ... 

Kadangi nei tėvynės, nei Amerikos lietuviai gabiam savo 
prieaugliui nepašykštėdavo stipendijų ypač per Motinėlės draugiją, 
čia vien 1919 m. galėjo eiti mokslus 22 studentai ir dar trys 
gimnazistai, iš kurių vėliau susilaukėme apie dešimtį profesorių 
ir apie tuziną mokytojų. Kadangi netrūko nė studenčių, tai būvo 
iš ko sudaryti tikrą « chorą », kuriame 1919 m. birželį pasigirdo 
naujas balsas — skambus Pakšto baritonas. 

Jo žygis po nualintą tėvynę jį įtikino, kad politikas turi 
nusimanyti ir ūkio reikaluose. Tai nuteikė jį Teisių fakultete 
studijuoti ekonomiką. Tačiau po keturių semestrų jis perėjo į 
Gamtos Mokslų fakultetą, kur pagrindine šaka pasirinko geo- 
grafiją. Savo autobiografijoje jis tvirtina, kad Friburgas jį padaręs 
geografu. Kodėl ? Svarbiausia priežastis turbūt glūdi jo prigim- 
tyję — jo psichiniame judrume, nenugahmame nore keliauti, 
aistroje pažinti kitas tautas ir jų gyvenimą. Šis mokslas, taip 
jis aiškina, esąs artimas pirmai jo svajonei tapti jūros kapitonu : 
« Geografui [vėliau] atsirado progų pavažinėti penkiuose konti- 
nentuose ir bent šešius Mėnesius [metuose] praleisti vandenyse ». 
Nutolti nuo politikos jam po visų tų Lozanos ir Berno konferen- 
cijose patirtų šiurkštumų nebuvo sunku, juoba, kad jis naujame 
kelyje Šalkauskio asmenyje buvo suradęs tikrą dvasios vadą. 


Rytų ir Vakarų susitikimas. — Stasys Šalkauskis (1836-1941), 
Maskvoje pabaigęs teisę ir Samarkande ėjęs juridinio patarėjo 
pareigas, 1915 m. buvo atvykęs į Vakarus, tikslu Friburge stu- 
dijuoti filosofiją su pedagogika. «Čia pirmą sykį susitikę, — 
pasakoja Pakštas, — daug pasivaikščiojome vaizdingose apy- 
linkėse. Kalboms temų nepritrūkdavo. Jis ir aš — dideli kontras- 
tai. Jis iš pasyviosios žmonijos regiono : nuo Indijos pasienio ; 
aš gi iš verdančio katilo — New Yorko. Jis kultivuotas mistikas, 
susidvasinęs iki smegenų gelmės. Aš gal atrodžiau kaip Amerikos 
prerijų kaubojus, per nesusipratimą patekęs į diplomatus, o dabar 
Europoje norįs viską išmokti. Nelabai religingas, padūkęs nacio- 
nalistas, nedidelio žinojimo. Toks berniokas, rodos, negalėtų greit 
su Šalkauskiu susidraugauti. Bet įvyko nuostabus dalykas. Mu- 

dviejų draugystė plėtojosi sparčiai» “7. «Kaubojus» taip susibičiu- 
liavo su « mistiku », kad juodu kurį laiką gyveno net tame pačiame 
kambaryje. Kazys (26 metų) Stasiu (33 metų) taip susižavėjo, kad 
dabar prie yčiškų ūsų užsiaugino dar šalkauskišką barzdelę. 

Nors Šalkauskis gerai suprato politikos reikšmę, tačiau jo 
meditatyvinis charakteris pasitenkino tuo, kad laikas nuo laiko 
vykdavo pas mūsų politikus, daugiausia pas M. Krupavičių, 
įspėti, pasitarti, inspiruoti. Tokios laikysenos paveiktas, ir Pakštas 
vis labiau išsilaisvino iš dienos politikos, pasidarydamas daugiau 
kultūrininku. 

Tačiau santykiai tarp abiejų nebuvo koks one way, nes Kazys 
tėvišką savo bičiulį veikė savo gyvenimiška patirtimi, savo atlan- 
tiniu horizontu, savo visuomeniniu apsukrumu, savo nuošir- 
džiu draugiškumu ir last but not least savo humoru. Vadinasi, 
linkolniškai nuspalvintas «Vakarų lietuvis» papildė solovjo- 
viškai nuteiktąjį « Rytų lietuvį ». 

Rišo juos, — nors tai ir skamba paradoksiškai, — ir fiziški 
jų skirtumai. Šalkauskis buvo tikras leptosomas, astenikas : 
ištįsęs, liesas, nerviškai jautrūs, idėjomis gyvas ir idėjoms gyvenąs 
mintytojas, asketas, tartum Erazmo, Savanarolos, Leibnizo, Spi- 
nozos ir Kanto brolis. Pakštas gi buvo lygiai toks būdingas pik- 
nikas : mažas, stambokas, tvirtų nervų, kiek epikūrietiškas prag- 
matikas, iš tolo primenąs Galilėjų, Falstafą, Sancho Pansą ir 
tolygią giminę. Les ezirėmes se touchent et s'aiment. Šis išvidinis 
pikniko palinkimas Pakštą vėliau suves dar su kitu leptosomu 
— su Kolupaila. 


« Romuvos » sąjūdis. — Nuoširdžiai susidraugavę, vienas an- 
tram atidengė, ką nuo kitų slėpė. To pasėkoje Stasys iš Kazio 
išgirdo ir apie Amerikoje tarp vyčių veikiantį Romuvos ordiną, 
kuris Pakšto bei Šimučio liudijimais atsiradęs šitokioje situacijoje : 

1917 m. Vyčių seime, įvykusiame Brooklyne, kai kurie 
kunigai pareiškė savo nepasitenkinimą dėl eilės vadų — pasau- 
liečių per didelio savarankiškumo. Kritikams tarp kitko nepatikęs 
anų tariamai per stipriai pabrėžiamas tautinis darbas, kuris 


“7 K. PakšTAS, Filosofo Stasio Šalkauskio brangiam atminimui, žr. 
Aidai, 1957 m. 5 nr., 194 psl. 


CIVIS ACADEMICUS FRIBURGENSIS 43 


netinkąs svetimoje žemėje tarp svetimų, nes trukdąs bendros 
pastoracijos darbą. Užvirė karšti ginčai tarp kelių dvasiškių iš 
vienos pusės ir dalies vadovaujančių pasauliečių iš kitos, nes šie 
norėjo reikšmingiau dalyvauti veikime. Nors tai buvo aiškus 
pasauliečių brendimo ženklas, bet dėl įsipainiojusių asmeniškumų 
kilo baimė, kad dėl to gali skaudžiai nukentėti visa Vyčių sąjunga. 
Norėdami to išvengti, tie «jaunaturkiai », nusižiūrėję į atitin- 
kamus Amerikos pavyzdžius, įsteigė neviešą Romuvos ordiną, 
kurio nariai, vieni pasauliečiai, be skambių žodžių, bet nuosekliais 
darbais, pravestų aiškesnę tautinę liniją ir stiprintų pasauliečių 
įtaką vyčiams. 

Pirmūnų tarpe užtinkame Pakštą, kuriam jaunuolišku užsi- 
degimu talkino L. Šimutis, J. Kaupas, J. Karosas ir visa virtinė 
kitų. Kai kurie autoritetai šitokios « emancipacijos » šiems veikė- 
jams, o ypač Pakštui, ilgai nedovanojo. Bet tie aktyvistai mažai 
tepaisė griaustinio tų, kurie — jų nuomone — veikime vis dar 
laikėsi «julijoniško kalendoriaus ». 


Idėja, paruošti jaunų katalikų, pirmiausia pasauliečių elitą, 
kuris sugebėtų krikščioniška dvasia vadovauti mūsų visuomenei, 
Šalkauskiui jau seniai rūpėjo : dėl to jis tuoj susidomėjo Pakšto 
Romuva. Bet ši filosofui tebuvo medžiaga tolimesniems svarsty- 
mams, iš kurių išsikristalizavo skirtingas planas : 

Mes Lietuvoje paruošime kadrą jaunų intelektualų, kurie 
puoselėtų pilnutinį gyvenimą, tuo pat ir tautinę kultūrą. Visas 
darbas turėtų atsiremti į pasauliečių bei dvasiškių kartu sudaromą 
pusiau viešą Romuvos Draugiją ir būti skatinamas atitinkamo 
žurnalo. Kandidatai tai žavingai misijai turėtų būti išauklėti 
tam tikroje, Raudondvario pilyje numatytoje įsteigti, gimnazijoje 
su licėjiniu kursu. Vadinasi, ten prie Nemuno, istoriškoje vietoje, 
turėtų išaugti, bent miniatiūriškas, lietuviškai nuspalvintas 
Oxfordas, kurį pirmoje eilėje turėjo išeiti Vilniaus bei Klaipėdos 
sričių jaunimas ir elitas mūsų kolonijų užsieniuose. Toliau abi- 
turientai turėtų išeiti Katalikų Universitetą ir paskui dar specia- 
lizuotis Vakarų mokslo ar meno institutuose. 

Kaip matyti, Šalkauskis iš pusiau neigiamos « ordino » ten- 
dencijos (iš Brooklyno) norėjo sukurti labiau teigiamo pobūdžio 
sąjūdį, kuris pozityviai ruoštų jaunimą aukštos kultūros darbui. 
Pakštas tuoj entuziastiškai pritarė, pridurdamas: «Jei tektų 

aptarti [šiuos] Šalkauskio užsimojimus, tai geriausiai patarnautų 
1919 m. jo paties romuviečiams sukurtasis šūkis : * Ir nupinsime 
iš brangios Tėvynės gyvą dainelę ir padarysime iš jos pasigė- 
rėjimą amžiams? y 2, 

Tokio entuziazmo inspiruoti, 1919 m. vasario mėn. 2 d. 
Friburge, t. y. toli nuo Amerikos, iš kurios atėjo vardas, ir toli 
nuo Lietuvos, iš kurios atėjo Mintis, susirinko pirmieji romuviečiai 
pradėti didžiam darbui. Aišku, kad vyriausio romuviečio vaid- 
muo atiteko mūsų filosofui, ir lygiai taip aiškų, kad dešinė jo 
ranka turėjo tapti mūsų geografas. Tuo pagrindinės mūsų linijos, 
vertikalinė su horizontaline, prasmingai susikryžiavo. Kadangi 
Pakštas studijų dar buvo prirakintas prie Šveicarijos, tai vice- 
pirmininko pareigos Lietuvoje laikinai atiteko vėlesniam jo bio- 
graiui. 

Aktualiausias mūsų uždavinys buvo leidimas žurnalo, kurio 
redaktorium, žinoma, tegalėjo būti antrasis Romuvos tėvas, 
Šalkauskis. Jis 1921 m. balandį Kaune išleido pirmą to paties 
vardo numerį, kurį jis vienas užpildė savo straipsniais bei verti- 
mais. Nors šis grynai ideologinis sąsiuvinys mūsų visuomenėje, 
užimtoje degančiais dienos reikalais, nerado atgarsio, Šalkauskis, 
— ir šįkart vienminčių Amerikoje finansiškai remiamas, — 1922 
m. rugsėjį išspausdino antrą numerį. Šis, be kitko, įdomus tuo, 
kad jame prabilo trys asmenybės, vėliau tapusios žymiausiais 
ateitininkijos vadais : pasauliečiai Dovydaitis, Šalkauskis, Pakš- 
tas. Jau vien tuo šis leidinys yra tikra bibliografinė brangenybė. 

Pakštas prie savo rašinio pridėjo ir šiojo gimimo vietą: Le 
Beausset. Tai yra mažytis žvejų kaimas tarp Marseille ir Toulon. 

Bet kaip Friburgo studentas pateko prie Viduržemio jūro ?s 


* Ten pat, 205 psl. 


VIZIJA TIES VIRDURŽEMIO JŪRA (1922) 


Baltijos jūra gali tapti gintarine Vidur- 
Žemio juros seserimi. 


Amfibiškas geografas. — 1922 m. pavasarį, žiemos 8e- 
mestrui einant į galą, Kazys, dabar jau doktorantas, skubinosi 
Pietų kryptimi — prie Viduržemio jūros. Kad ir nebuvo jis aklas 
Alpių grožiui, bet jų nepajudinamas majestotiškumas jo netraukė. 
Kas kita su jūra, kuri nuo pat Petrapilio dienų jį buvo pavergusi 
savo paskatinančiu judrumu. Dėl to jis ir dabar iš Friburgo ne- 
traukė šalkauskiškai «į kalnus, į viršūnes », o pakštiškai «į jūras, 
į platybes ». Prie Viduržemio jūros jis apsigyveno tarp jūrininkų 
bei žvejų ir kartu su jais nardėsi bangose. 

Jį traukė Viduržemio jūra ir jos kultūra, o kur mūsų planetoj 
yra kita tokia jūra, kuri tuo atžvilgiu būtų galėjusi lygintis su šia ? 
Čia tarp Atėnų ir « Herkulo Piliorių » Gibraltaro, tarp Venecijos 
ir Šv. Augustino Kartaginos, tarp Homero Odisejos ir Cervanteso 
Don Guixote išbujojo kultūra, kuri dar šiandien mus stebina. 
Čia, kur randame ir krikščionybės lopšį, kiekviena banga sodri 
kultūros, sudrėkinančios visus šio nuostabaus baseino krantus. 

Rymodamas prie Viduržemio jūros krantų, mūsų geografas 
sekė tą kelią, kuriuo kultūra iš čia pasisuko į šiaurę, kur naujas 
baseinas jai sudarė naujas galimybes. Jam paaiškėjo, kad Baltijos 
jūra gali tapti gintarine Viduržemio jūros seserimi. Ten nūnai 
Klaipėda, Ryga ir Talinas gali praturtinti tai, kas jau buvo pražy- 
dėję tarp Kopenhagos ir Helsinkio, tarp Stockholmo ir Dancigo. 
Taigi, prie šio šiaurės baseino lietuvis pasakys tą žodį, kurio ištarti 
lig šiol jam neleido istorijos klystkeliai. Tiesa, jo imperija kadaise 
siekė nuo jūros ligi jūros, bet, deja, jis tevaldė žemę tarp abiejų 

vandenų, bangas gi palikdamas kitiems. Tuo tarpu dabar lietuvis 
iš paliktos jam žemės veršis į paliktą jam jūrą. Lietuva susikurs 
naują istoriją — graikiško ar norvegiško charakterio, amfibiško 
pobūdžio. 

O tam reikės ir to, ir to, ir to ... Išvardindamas aibę tų naujų 
užsimojimų, savo vizijos pagautas regėtojas numatė darbo kelioms 
kartoms. Jis buvo tikras, kad « geografijos sąlygos ir istorijos eiga 
lemia Rūtų ir Dainų Šaliai tapti aukštesnės civilizacijos centru ». 
Tuo iš anksto pasidžiaugdamas, jis vis dėlto neužmiršo suminėti 
tuos Mirtinus pavojus, kurie mums gresia šioje geopolitiškai 
taip opioje zonoje. « Todėl mūsų tautai teks nuolatos stovėti sar- 
gyboje. Negalėdami kiekybe susilyginti su savo gausingais kai- 
mynais, mes privalome iškelti kiekvieno lietuvio kokybę ». Nau- 
josios Lietuvos jūrišką misiją vizionieriškas mūsų geografas suvokė 
iš Le Beausset, Sanary ir Ollioules, gėrėdamasis Viduržemio jūra. 
Čia jis jautėsi lyg gyvenąs tarp Šventosios žvejų, tarp Klaipėdos 
jūrininkų ir tarp Palangos romantikų. 

Šią poseidonišką viziją Kazys (29 metų) išreiškė vos dešimtį 
puslapių apimančiame rašinyje **. 

Tuo savo regėjimu Pakštas atsistojo šalia savo draugo Šal- 
kauskio. Tačiau tą Lietuvą, kurią šis sur les confins de deuz mondes 
matė — tarp Rytų ir Vakarų, Pakštas regėjo tarp Jūros ir Sausu- 
mos. Tos dvi, susikryžiuojančios linijos paženklina tokį koordi- 
natų lauką, kur kiekvienas talentas galėjo surasti sau vietą. Nors 
šios koordinatos nustato tik geografinį plotą, jos betgi apima ir 
dvasios savybes, kurios kontrastiniu būdu veikia viena antrą, 
tuo sukeldamos gyvą dvasinį sąjūdį. Ne pasisakymas už vieną tų 
dviejų linijų, o jų sintetinimas sudaro sąlygą tikrai kultūrinei 
pažangai. Tokią galimybę mes turėjome kone nuo mūsų Ne- 
priklausomybės pradžios, nes Šalkauskio linija buvo užbrėžta 1919, 
o Pakšto 1922 m.; abidvi atsirado toli nuo Lietuvos — pirmoji 
Šveicarijoje, antroji Prancūzijoje : abi buvo sukurtos ateitininkų, 
net būsimų jų vyriausių vadų. 


* K. PakšTaAS, Baltijos pajūris — būsimas civilizacijos centras, žr. 
Romuva, Klaipėda 1922, 57-66 psl. (Straipsnis baigtas rašyti 1922 m. 
vasario 2 d.). 

Jūros ir meilės bangos. — Geografijos studijos, kurios jam 
buvo prie širdies, ir sėkmė jose nepaprastai kėlė jo savijautą 
bei giedrino sielą. Tai pajuto visi, kurie tuomet kartu su juo 
Lithuanijoje džiaugėsi savo studentiškomis dienomis. « Ne tik 
man, bet ir kitiems Kazys padarė gražų įspūdį », pasakojo teo- 
logiškas jo komilitonas K. M. Matulaitis, MIC: «Jis buvo atviras, 
kalbus, pilnas nekaltų juokelių. Jis nemokėjo būti suniuręs, 
vertindamas nepasisekimus iš linksmosios pusės». Vivat Aca- 
demia ! 

Kazio ūpą kėlė ir Onutės atvykimas. Jam padedant, ji buvo 
gavusi stipendiją, kurios pagalba jai 1919 m. rudenį buvo pavykę 
persikelti į Friburgą. Motina tik nenoromis bus išleidusi iš namų 
vienturtę savo dukrelę, dargi į užjūrį ir net į tą patį miestą, 
kur neišvengiamai pateks į kompaniją «to Pakštelio», kaip ji 
vadindavo tą nepageidaujamą jos Onutės « asistentą ». 

Kadangi Vasiliūtė buvo gabi praktiškai filologijai, ji sėk- 
mingai sekė anglų ir prancūzų kalbas bei literatūras. Gabi ir 
muzikai, ji ėmė taip pat pianino pamokas. Bet švelnūs jos piršteliai 
ir čia virpino ne tik stygas, bet ir širdis, ypač Kazio, kurio kam- 
puota kurtuazija ne kartą iššaukdavo atlaidžią kolegų šypseną. 
Dviems metams praslinkus, mylimoji persikėlė į Grenoblio uūni- 
versitetą Prancūzijoje, kur mokslą baigė 1923 m. pavasarį. Pa- 
baigtuvėms Kazys ten nuvyko, iš kur jiedu, poilsio ieškodami, 
kartu pasuko prie Viduržemio jūros. 

Ten, Atlantu atskirta nuo motinos, Onutė tikriausiai bus 
susižadėjusi su tuo neatstojančiu, «Jūros ir meilės » bangų supamu 
bernužėliu. Tuo laiku (1922.IV) Nicoje prie jūros padaryta abiejų 
nuotrauka Todo veidus, nušvitusius ramia laime. Šioji bus su- 
teikusi sparnų ir jo fantazijai, kurios vizijos nulems jo veikimą ir 
nuteiks jo sekėjus. Nesunku suprasti, kodėl Onutė nepasinaudojo 
Grenoblio pakvietimu universitete dėstyti anglų kalbą, o kartu 
su Kaziu grįžo į Friburgą, kurio romantiką dabar paauksins dar 
ir meilės poezija. 


« Doctor philosophiae naturalis » (1923). — Žiema iš 1922 į 
1923 metus ar tik nebus buvusi pati sėkmingiausia abiejų gyve- 
nime. Onutė dar laimėjo pianino mokytojos diplomą, o Kazys 
prisiyrė prie doktorato. Baigiamuosius žodinius egzaminus iš 
geografijos, geologijos ir geofizikos jis išlaikė 1923 m. kovo 15 d., 

po to fakultetas jam pripažimo doctor philosophiae naturalis 
laipsnį su pažymiu cum laude. Disertaciją prancūzų kalba jis 
buvo paruošęs apie Lietuvos klimatą. Jai medžiagos rinkti jis 
kai kada nuvykdavo į tėvynę, kur galėjo pasinaudoti gausių 
draugų svetingumu, ypatingai vaišingo kan. Karoso Šeduvoje. 
Veikalas 1926 m. buvo išspausdintas prancūziškai ir lietuviškai, 
ir tai, būtent, Klaipėdoje. Tuo autorius vėl įvykdė vieną savo 
jūros programos punktų. Daktaro diplomą universitetas jam išdavė 
1928 m. liepos 5 d. 

1923 m. pavasaris su savo burtais sklidinai pripildė Kazio 
širdį, nes jis dabar akademikas su titulu ir su profesija, kuri gal 
ir leis tapti mokslininku. Nūnai jam durys atdaros tiek į Rytus, 
tiek į Vakarus. 

Džiaugsmo bangos jį pirmiausia nešė į Rytus, į tėvynę, 
kur jis, visas švitėdamas nauja savo garbe, aplankė senus savo 
draugus bei pažįstamus. Užpaliai šventadieniškai sutiko kylan- 
čią jų žvaigždę. Kauno bičiuliai jį tuoj norėjo apkrauti parei- 
gomis ir buvo nustebę, kad jis nesidavė įkinkomas. Bet vis dėlto 
padėjo krikščionims-demokratams rinkimuose į naują Seimą. 
Kiek jis buvo naudingas ir propagandoje parodo šis P. Ka- 
minskio prisiminimas : [1923] gegužės mėnesį pirmas kalbėtojas 
Vilkaviškio parapijos salėje «kalbėjo visai neįdomiai. Sekantis 
referentas gi, Pakštas, tiesiog hipnotizavo publiką. Atmenu dar 
šį dvieilį iš jo ugningos kalbos : 

Mes vysime vargą iš Lietuvos, 
Vienybėje mums kelio nieks nepastos ». 

Pats pamenu, kad jis tuomet dalyvavo ir romuviečių sueigoje. 
Kadangi Šalkauskiui rūpėjo išleisti trečią Romuvos žurnalo numerį 
ir paruošti gimnazijos-licėjaus projektą, jis mums verkiant buvo 
reikalingas. Bet jis nesidavė mūsų pririšamas — turįs dar grįžti 
Amerikon « asmeniniams reikalams sutvarkyti». Kokie buvo tie 
reikalai, žinojo visi, kurie Friburge buvo liudininkais jo kavalie- 
Triškų paslaugų Vasiliūtei. Dėl to mes jį 1923 m. birželio mėnesį 
jau matome Bostone Darbininko redaktoriaus kėdėje. Bet ten 
tebuvo tik Kazio plunksna, o jo širdis plakė gretimame Worces- 
teryje, į kurį buvo sugrįžusi Onutė. 


(Poezija ir proza»: Aleksandriečiai Ii. Simutis Ona Vasiliūtė 1921 m. Worchesteryje, Mass., 
ir Kazys Pakštas Chicagoje 1915 metais 1924 m. tapusi Kazio žmona 


Friburgo studentų draugija Lithuania 1919 metų gale. Pirmoje eilėje (iš kairės): Kazys 

Pakštas, M. Andziulytė (vėliau Ruginienė), kun. V. Mykolaitis-Putinas, O. Vasiliūtė 

(vėliau Pakštienė), Ed. Turauskas. Antroje eilėje: Kun. Abromaitis, St. Šalkauskis, 

U. Urnežytė (vėliau Starkienė), kun. Iz. Tamošaitis, M. Ambraziejūtė (vėliau 

Kundrotienė), kun. H. Žilevičius, O. Petrauskaitė (vėliau Krikščiūnienė), Pr. Jucaitis, 
klier. J. Navickas 





TRUBADŪRO BRAVŪRA (1924) 


Onutė, dabar Worcesteryje vėl gyvendama su motina ir pri- 
klausydama nuo jos finansiškai, nedrįso viešai prisipažinti prie 
Kazio. Tik anapus Atlanto ji buvo jo Mini, šiapus gi ji buvo moti- 
nos Ona. Pakšto užkopimas į akademinį rangą Vasilienės- 
Juškienės akyse jo neaukštino, tik jį dar labiau nutolino nuo jos 
biznieriško pasaulio, kuriame ji savo dukteriai, berods, buvo 
nužiūrėjusi pasiturintį vaistininką. Psichologišką kliūtį sudarė 
ir šiek tiek Mažokas kandidato ūgis. Motina buvo aukšta ir dėl to 
< iš aukšto žiūrėjo » į nekviestąjį adoratorių, kuris ir šiuo atžvil- 
giu negalėjo prilygti jos išmokslintai dukrai. 

Tokioje atmosteroje Onutė vėl gyveno sielvartingas dienas. 
Būdama jautri ir baili kaip stirna, gyvendama menui ir geram 
skoniui, kuriam neretai išleisdavo daugiau pinigų negu turėdavo 
— tokia lyriška būtybė kovai nebuvo sutverta. Tačiau visa tai, 
kas susikaupė jos paslaptingose gelmėse, galėjo ūmai prasiveržti. 
Tokią staigmeną klusni iš paviršiaus duktė (23 metų) suruošė 
savo Motinai 1924 m. gegužės mėnesį, slapčia pasišalindama iš 
namų ir išvykdama su Kaziu (31 metų) į Kanadą, kur kun. 
Deksnys juos 12 d. Montrealyje surišo mMoterystės sakramentu. 

Nors Kazys tokia bravūra ir laimėjo savo Mini, bet jis kartu 
gavo ir uošvę, kuri jam to, ką ji vadino « pagrobimu brangiausio 
turto », niekad nedovanos, nors ji nebuvo be širdies — užjautė 
vargšus ir be savo dviejų vaikų dar augino vieną našlaitį. 

Suprantama, kad tokioje situacijoje jaunavedžiams Bostone, 
t. y. Worcesterio pašonėje, vietos nebebuvo. Tai pramatydamas, 
drąsusis «Titeris » dar iš anksto buvo užsitikrinęs „Draugo redak- 
toriaus vietą Chicagoje, kur jis persikėlė po mėnesio. Ten leng- 
viau buvo išskaidrinti jausmingą Mini ir pačiam jaustis geriau. 
Tai atsiliepė ir į jo darbą. « Redakcijos atmosfera buvo jauki », 

atestuos jis vėliau (1959.IX.14) tuos laikus. « Vedamuose straips- 
niuose iškeldavau gal kiek savotiškų minčių, tačiau iš [leidėjų] 
Marijonų pusės nepatyTiau jokio varžymo. Tad buvo malonu 
dirbti. Korespondentams paruošti suorganizavau savanorių grU- 
pei, pasivadinusiai ŽŽ (Žaibas žaibuoja), paskaitų ciklą. Ji lan- 
kydavo muzėjus ir tardavosi tautos likiminiais klausimais ». 
Be to jis Mėgo, — prisimena kun. K. A. Matulaitis, MIC, — 
« visuomeninį darbą, susirinkimus, visur įnešdamas gyvumo 
gražia, kartais net ugninga kalba ». 

Nors tokio veikėjo Amerikos lietuviams reikėjo būtinai, bet 
nepriklausomai tėvynei jis buvo dar reikalingesnis, ypač jos uni- 
versitetui, įkurtam 1922 m. vasario 16 d. Eidamas jo rektoriaus 
pareigas 1924-1925 m., kun. prof. Būčys, MIC, (1872-1951), budria 
akimi ieškojo jam jaunų jėgų. Kadangi Pakštas tuomet buvo 
vienintelis Vakaruose išsimokslinęs geografas, jis, Būčiui reko- 
mendavus, Teologijos-Filosofijos fakulteto buvo pakviestas do- 
cento titulu. Su džiaugsmu priimdamas šį pakvietimą, jis tuoj 
padėjo žurnalisto plunksną ir ėmė ruoštis moksliniam darbui. 

Ruošėsi, žinoma, visai pakštiškai — automobiliu keliaudamas 
skersai ir išilgai Jungtinių Valstybių, ypač po jam mažiau žinomus 
pietvakarius. Aišku, kad šiame pasibastyme tarp Atlanto ir 
Ramaus Okeano turėjo kartu trankytis ir taip sunkiai užkariauta 
žmonelė. O ji tada su kaupu gavo patirti, ką reiškia santuoka su 
amžinai keliaujančiu tyrinėtoju: iš namų į mašiną, iš mašinos į 
palapinę, iš palapinės vėl į mašiną, ir taip toliau per 15.000 km. 
— trankytis, klampoti, braidžioti. Kur Mozartas ? Kur higiena ? 
Sunku mimozai žydėti šalia vulkano ! 

GEOGRAFIJOS KATEDROJE 


Sunku pradininkui pradėti ab ovo: leng- 
va gi įpėdiniams atsistoti ant jo pečių. 


Varginga pradžia. — 1925 m. spalio mėnesį Pakštą jau sutin- 
kame jauno mūsų universiteto geografijos katedroje, kurios ofi- 
cialiai Filosofijos skyriuje dar nebuvo. Jau iš to galima spręsti, 
kad šis mokslas Lietuvoje dar gulėjo vystykluose; pranokėjų 
tuomet kaip ir nesimatė. Kiek žymiau tebuvo pasireiškęs Antanas 
Vireliūnas (1887-1925), kuris buvo išleidęs ne tik vadovėlius, bet 
ir sieninį Lietuvos žemėlapį ir be to buvo pradėjęs kurti geo- 
grafišką terminiją. Ankstyva autoriaus mirtis buvo skaudus 
nuostolis. Įdomumo dėliai pažymime, kad dar anksčiau Vilniuje 
buvo išėję du leidinėliai : 1917 m. M. Biržiškos Lietuvos geografija 
ir 1905 m. J. Gabrio iliustruotas Trumpas Lietuvos aprašymas. 
Bet savo mokslo veikalų neturėjome. Taigi, Pakštui darbo marios. 

Tą darbą jis (1925.IX.1) pradėjo Filosofijos skyriuje, kur buvo 
prijungtas prie visuotinės istorijos katedros. Tuo jam buvo 
užkrauta sunki našta, nes jis vienas turėjo skaityti kursus ne 
tik iš Lietuvos ir iš regioninės bei ekonominės geografijos, bet 
ir iš antropogeografijos. Be to jam dar buvo patikėta istorinė 
geografija su geografijos metodu. Neįmanoma programa. Nuo 
kokio galo pradėti ? Ab ovo. Kviestas «+ docento pareigoms eiti », 
Pakštas 1926 m. (V.31) buvo pakeltas į docentus, 0 1929 m. 
(XI.26) į ekstraordinarinius profesorius. 

Šių dienų viskuo aprūpintiems jo įpėdiniams sunku įsivaizduoti, 
ką tai reiškė: Pirmiausia, iš užsienių parsigabenti pagrindinius 
leidinius bei naujausius žemėlapius. Toliau, pasirūpinti tikslesnių 
Lietuvos statistikos davinių, kuriais būtų galima pagrįsti savo 

krašto demografiją. Reikia prisiminti, kad pirmas mūsų gyventojų 
surašymas, pravestas 1923 m., nevisai buvo tikslus, be to pasenęs. 
Juo nepasitenkindamas, mūsų « geografijos tėvas » vis klabendavo 
į vyriausybės, ypač į ministerio pirmininko Tūbelio duris. Veltui : 
antras surašymas nepriklausomybės laikais neįvyko. Tai A. 
Bendorių, buvusį jo studentą, privertė konstatuoti : « Anų dienų 
režimas, nedarydamas periodinių surašymų, kenkė Lietuvos vardui, 
nes statistikai užsieniuose ją prilygino prie labiausiai atsilikusių 
kraštų. Latviai tokius surašymus pajėgdavo padaryti kas pen- 
kerius metus ». 

Pradininku Pakštas buvo ir ežerų tyrinėjime, kurį pradėjo 
1926 m. Dusios ežero matavimu. Už penkerių metų jis su trimis 
studentų grupėmis matavo Daugų ežero dugno reljefą ir sudarė 
batimetrinį žemėlapį. 1933 m. atėjo Tauragnų ežero eilė, kur 
aptiko rekordinį 60,5 m. gylį. Vėliau dar išmatavo Alaušo, Avilių 
ir dar kitus ežerus. Laimė, kad jis šioje srityje, kur ežerai jam 
atstojo jūrą, susilaukė bendradarbių, kaip gen. leit. Teodorą 
Daukantą (1884-1960) ir jo širdžiai itin artimą kolegą Steponą 
Kolupailą (1892-1964). Šis taip buvo pasišventęs hidrologijai, 
kad jo smagūs studentai jį praminė Hidropaila. 

Bet hidrologija tebuvo viena tų šakų, kuriomis Pakštas turėjo 
rūpintis. « Pradžioje mūsų pionierius daugiausia dirbo fizinės 
geografijos srityje; jis aiškino mūsų klimato zonas, pradėjo 
batimetrinius matavimus. Vėliau daugiau pasuko į demografiją 
ir į politinę geografiją. Mokėdamas anglų, prancūzų ir rusų 
kalbas, jis buvo uolus ir tarptautinių geografinių kongresų dalyvis » 
(V1. Viliamas). 

Priaugantiems žinovams suburti ir jų darbais sudominti 
vyriausybę bei visuomenę, Pakštas 1934 m. įkūrė Lietuvos 
Geografinę Draugiją ir jai vadovavo iki uždarė ją okupantai 
bolševikai 1940 m. Ir šiose pareigose plačiai užsimodamas, jis 
1937 m. (IV.2) kreipėsi į Švietimo ministeriją šitokiu prašymu : 
« Lietuvos Geografijos kongresas 1938 m. ir Baltijos Hidrologijos 
kongresas (16 valstybių) Kaune 1941 m. verčia ir mūsų geografus 
suintensyvinti mokslinį darbą. Pavyzdžiui, Hidrologų kongresui 
turėtų būti paruošta apie 40-50 referatų. Turint prieš akis tokį 
didelį darbą, tenka prie jo ruoštis iš anksto. Turėdama tai galvoje, 
Geografijos Draugija savo darbų pradžiai drįsta prašyti 3000 
litų». Čia minėtasis Geografijos kongresas 1938 m. Kaune 

tikrai įvyko ir jo darbai dar tais pačiais metais buvo atspausdinti 
Pr. Dovydaičio leidžiamame žurnale Kosmos. Iš Prancūzijos buvo 
atvykęs prof. Lucien Bochet, kuriam Bendorius talkino, rašant 
studiją Klaipėda- Memel. Le port et Ta ville (1938). 

Kadangi mūsų pradininkų veikla buvo sekama ir užsieniuose, 
greit užsimezgė gyva korespondencija, ypač su latviais, kurie 
Pakštą dar 1928 m. (VI.29) pakvietė kaip chavgė de cours Rygos 
universitete dėstyti regioninę geografiją, kurią ten skaitė iki 
1931 m. (VI.1). Jis buvo išrinktas ir Latvijos Geografinės Draugijos 
garbės nariu. 


Keliaujantis geografas. — Savo horizontui praplėsti Pakštas 
nuolatos keliaudavo. Ne tik į broliškas Pabaltijo respublikas, 
kur jis, pavyzdžiui, 1932 m. Estijoje tyrinėjo geografinę pajūrių 
aplinką, bet ir į Skandinaviją. Ten jis bandė laimėti vienminčių 
savo Baltoskandijos idėjai, siekiančiai skandinavus bei baltus 
suvesti į artimesnę draugę. Neveltui jis Stockholme dažnai mi- 
nėdavo Karolį XII. Atsidėkodama už tokį prielankumą, Švedijos 
Geografinė bei Antropologinė draugija jį 1934 m. apdovanojo 
labai branginamu Andree medaliu. 

Dar plačiau užsimodamas, jis 1927 m. nuvyko į Braziliją, o 
1930-1931 metais jis laivu keliavo aplink Afriką, ieškodamas ta 
proga «antrinei Lietuvai» žemės portugalų Angoloje. Vos su- 
grįžęs, jis 1931 m. vasarą atliko ekskursiją automobiliu aplink 
Vakarų Europą. Aplankydamas ten dešimtį kraštų, jis lygino 
jų kaimų civilizacijos laipsnį. Už dviejų metų jis ne tik pasi- 
žvalgė Vakarų Rusijoje, bet su dr. Z. Ivinskiu automobiliu vyko 
apžiūrėti daugelio istorinių vietų Lietuvoje net iki Žemaitijos 
gilumos. 

Lengvai skirdamasis nuo rašomojo stalo, mūsų geogra- 
tijos mokslo pagrindėjas nuolat būdavo ant kojų, ant ratų ir 
ant sparnų. Dėl to Pakštas iš lietuvių bus turėjęs plačiausį 
erdvinį akiratį, už kurio buvo pasilikusios tik arktinės sritys su 
Australija. 

Toks geografinis laukas praturtino ne tik jo žinias, bet ir 
pagilino jo pažiūras, nes išlaisvino jį iš vieno taško pančių ir iš 
užkampio šovinizmo. Tai leido jam daryti palyginimų, siūlyti 
reformų. Tuo jis toli užpakalyje savęs paliko tingųjį « Petrą 
Kurmelį », kuris betgi netingėdavo jį persekioti pavyduliaudamas. 

To nepaisydamas, Pakštas tokį platumą ugdė ir kituose savo 
gausiais kelionių aprašymais. Jis plunksną vedžiojo lengvai, 
rašė vaizdžiai, sultingai. Ne vienas rašytojas galėtų jam pavydėti 
tokio talento. 

Nežiūrint šių ypatybių, jo aprašymas kelionės po Vakarų 
Rusiją (1933) nepateko į spaudą. Dėl to daugiausia buvo kalta 
Sovietų atstovybė Kaune, reikalaudama, kad Pakšto neviešas 
pranešimas (1933.X.15), kritikuojantis gyvenimą Rusijoje, nebūtų 
skelbiamas. Dėl to iš jo pacituosime keletą vietų : 


Hidrologinė konferencija Leningrade. Iš mūsų dalyvavo Kolupaila 
ir aš. Jis, 'Lietuvos hidrologijos tėvas', Rusijoje puikiausiai yra 
žinomas. Mano pagarba jam dar labiau pakilo. Įdomus Geografijos 
muziejus, įsteigtas Semenov-Tianšanskio, kuris įdomavęsis ir daugeliu 
Lietuvos klausimų. Pasakojo, kad žemėlapyje radęs lietuviškų vie- 
tovardžių toli į Šiaurę ir į Rytus. Atrodytų, lyg visa šiaurinė bei 
centralinė Rusija kurį laiką buvo apgyventa mūsų žmonių 1. 

Maskvoje Pakštas kartu su vienu inžinierium iš Latvijos ieškojo 
Tretjakovo meno galerijos. Tam jo palydovas kreipėsi į vieną praei- 
nantį pilietį : 


Rusas: Matyti, Jūs ne iš čia. 

Latvis: Ne, iš Latvijos. 

Rusas: Kaip ten gyvenate? 

Latvis: Pasižiūrėk į mane. O Jūs kaip? 
Rusas:  Pasižiūrėk į mane. 


Pro Poltavą vykome į Kijevą. Pro vagono langus pažiūrėjome 
į garsiąją Vorsklą, kur Vytautas su totoriais grūmėsi. Pamatėme 
istorinių vietų, kurios priminė mums ir didžios praeities valandas 
ir mūsų kadaise į tolimus rytus patraukusį genijų, išblaškytą po 
platų Ukrainos kraštą. 

Nuo Kijevo į Minską. Mes nusprendėme pamatyti gudų sostinę, 
nes jie ilgokai buvo surišti su mumis istoriniais ryšiais. — Kai iš 
ten grįžome atgal, įsteigėme Karėma na litovskoj granice iš Musorgs- 
kio operos Boris Godunov. Čia mes jautėmės tarsi Lietuvos mag- 
natai — Radvilos, Oginskiai, Sapiegos. 


1 Tas klausimas buvo jau Būgos nagrinėtas, kaip aiškėja iš jo raštų 
I ir III tomų, išleistų Vilniuje 1958-1959 m. 

Minske : Gudų Mokslų Akademija. Čia įvairių tautų žmonių : jų 
tarpe ir vienas lietuvis — gydytojas Matulaitis. Jis toje akademijoje 
išleido naują lietuvišką knygą — 18663 Metai. Gudijoj lietuvių yra 
apie 6.000. Didesnis kaimas sudaro jau savo lietuvišką vienetą, 
kur visa raštvedyba lietuviška. Toms mokykloms lietuviškų vado- 
vėlių spausdinama iki 2.000 egzempliorių. 

Grįžome Lietuvon labai patenkinti savo kelione. Vienas rusų 
mokslininkas man pasakė: “Jūs, Europoje, turite būti dėkingi už 
tą eksperimentą, kurį mes darome. Jums gal nebus reikalo jį daryti". — 
Labai patenkinti grįžome į mažutę Lietuvą. Kaip gera būti nepri- 
klausomais, kad ir mažutėje šalyje ž. 


Atsiliepdamas apie Pakšto mokslo veikalus, Kolupaila 1962 
m. Tugsėjo Mėnesio 7 d. Drauge taip pasisakė: «Pirmas didesnis 
darbas Lietuvos klimatas dabar teturi istorinės reikšmės. Jis 
rodo, kiek maža klimatologinių duomenų turėjo nepriklausomoji 
Lietuva savo pradžioje. Svarbiausieji darbai paskirti Lietuvos 
ribų problemoms, gyventojų dinamikai, santykiams su kaimynais. 
Šie darbai dar ilgai turės realios vertės». Nepilnai sutikdamas 
su Kolupailos vertinimu, Bendorius 1969 m. apie savo mokytojo 
disertaciją atsiliepė šiais žodžiais: « Jo pasiūlytos Lietuvos kli- 
mato zonos ligi šiol nėra paneigtos nei sovietinių klimatologų. 
Žinoma, jie yra įnešę daug pataisų: bet iš esmės autoriaus sudarytos 
zonos lieka nesugriautos ». 


Išauklėjimas naujos geografų kartos. — Tai buvo vienas svar- 
biausių jo uždavinių. Jam jis atsidavė uoliai ir sėkmingai, nes 
bičiulišku savo būdu jaukiai draugaudavo su savo studentais, 
įsigydamas jų pasitikėjimą bei prisirišimą. Viliamas ir Bendorius 
tam yra tikri pavyzdžiai. 

Dr. Vladas Viliamas (Washington, D. C.) savo santykius su 
juo šitaip nušviečia: «Su Pakštu susipažinau 1923 m., kai jis 
Šveicarijoje baigęs studijas atvyko į Rokiškį ir gimnazijai skaitė 
paskaitas apie Lietuvos klimatą ir mūsų tautos likimą. 1926 m. 
man įstojus į universitetą, jis buvo mano pagrindinis profesorius. 
Gavau patirti jo meilę tautai. Jis mane paskatino parašyti diplo- 
minį darbą apie Baltijos jūros kopų atsiradimą bei išsivystymą. 


* K. PaKkšTAS, Trys savaitės Sovietuose (Naujos civilizacijos dirb- 
tuvėje), mašinraščio tekstas laikomas Pasaulio Lietuvių Archyve Chicagoje. 

Jis džiaugėsi gavęs man Rockefellerio stipendiją studijoms Ber- 
lyne, kur parašiau disertaciją apie Baltijos valstybių rytines 
sienas. Jis man ir patarė pagilinti savo žinojimą Stockholme ». 

Antanas Bendorius (Brooklyn, N. Y., 1904-1969): «Jį pirmą 
kartą pamačiau 1926 m. universitete. Savo paskaita apie geo- 
grafijos esmę bei reikšmę padarė puikų įspūdį. Pamačiau, kad 
šitas mokslas nėra tik oberflūchliche Beschreibung der Erdober- 
flūche. Jis daug prisidėjo prie mano geografinio apsisprendimo ir 
man išrūpino L. K. Mokslo Akademijos stipendiją studijoms 
Karaliaučiaus ir Berlyno universitetuose ». 

Jadvyga Rimšaitė (Ottawa, Canada), 1965 m. sugrįžusi iš 
vieno geologų kongreso Indijoje: « Jį atsimenu iš vaikystės, nes 
buvo tėvelio giminaitis. Jis dažnai kalbėdavo apie lietuvių 
savybes, iš kurių pabrėždavo tris: kantrumą, pavydą ir moksliš- 
kumo trūkumą, ypač gamtos ir tiksliųjų mokslų srityje. Pasta- 
rasis punktas mane paskatino studijuoti gamtą. 1936-1938 m. 
klausiau jo paskaitas ir dalyvavau Alaušo ežero tyrinėjimuose. 
Jis sakydavo : *'Mūsų nedaug : vienintelė galimybė išlikti — pasi- 
reikšti kultūriškai ir aukštu lygiu'. Jo kursai politinės geografijos 
ir antropologijos plotmėje buvo nepaprastai naudingi. Jo dėka 
galiu kritiškai įvertinti valstybių bei ekonomijos būklę ». 

Bet ne tik mokslas, o ir jo asmenybė masino studentus. Vilia- 
mas: « Jis buvo mėgstamas, nes jo gyvumas ir giedri nuotaika 
juos patraukdavo». Bendorius: «Jis buvo demokratiškai arti- 
mas studentams. Iš jo spindėjo nuoširdus kuklumasv. Tai patyrė 
ir jaunesnis jo kolega Grinius: «Kai 1929 m. buvau išrinktas 
į Filosofijos skyrių, dažnai su juo susitikdavau profesorių kam- 
baryje, į kur jis užsukdavo pasikalbėti visuomeniniais klausimais. 
Man būdavo keista, kad jis pasiklausdavo net mano nuomonės, 
nors buvau žymiai jaunesnis (27 metų) už jį (36 metų)». 


Bet būtų klaidinga manyti, kad Pakštas visų studentų lygiai 
būtų buvęs vertinamas. Tačiau koks profesorius sugeba įsigyti 
visuotinio klausytojų pripažinimo? Dalis jų prikišdavo jam 
nepakankamą pasiruošimą paskaitoms ir digresijas dėstant; to 
pasėkoje ne vienas jų ilgainiui nebeužsukdavo į jo auditoriją. 
Ta silpnybė iš dalies plaukė iš jo paties, nemėgstančio, bent anais 
laikais, koncentruotis darbui tyliame savo kabinete. Bet savo 
mintims išrutulioti jam reikėjo, — kas sokratiškiems Rytams yra 

būdinga, — partnerių ir viešumos. Dėl to jis ne kartą ateidavo 
į auditoriją ne su atbaigtomis Mintimis, o su intencija jas aka- 
demiškoje atmosferoje ir akademiškai suformuluoti : tai be tam 
tikro blaškymosi nebuvo galima. 

Buvo tačiau ir objektyvių priežasčių, nes tokiu istoriniu 
momentu, kada iš pasaulinio karo griuvėsių reikėjo atstatyti 
valstybę, ir mokslininkai negalėjo stovėti nuošaliai nuo to epo- 
chinio darbo. Įsijungė, savaime suprantama, ir Pakštas visomis 
jėgomis. Tai jo specialybei nebuvo naudinga. Dr. Ivinskis tuo 
reikalu pastebi : « Dinamiškasis visuomenininkas, kokių tada taip 
reikėjo, Matomai neturėjo laiko pilnai susitelkti savo mMmaterijoje». 
Bet mes visi tuomet jautėme pareigą atsikuriančiai Lietuvai padėti. 
Būtų buvę beveik kriminalas užsidaryti kažkokioje splendid 
isolation. 

Buvo neišvengiama, kad dalis Pakšto klausytojų, kurie buvo 
juo nepatenkinti, pasitraukė iš jo auditorijos. Z. Ivinskis, vienas 
jų, tarp 1930 ir 1940 metų savo ir dar kitų komilitonų kritiką 
sužymėjo dienoraštyje, kurį okupantams parsidavę rado ir 1960 
m. iš dalies išspausdino“. Visi tie priekaištai, — taip Ivinskis 
1965 m. aiškino biografui, — « derinas į rėmus mūsų tuometinio 
hiperkriticizmo, kurio visur buvo pilna ». 

Šitą mūsų « hiperkriticizmą » nuo 1926 m. galo dar sutirštino 
katalikų veikėjams nepalankus tautininkų režimas. Jis 1931 
m. (XII.19) Pakštą perkeldino į Gamtos-Matematikos fa- 
kultetą, kur jį kitų metų pavasarį (1932.III.15) patvirtino tik 
privatdocento titulu. Negalima neužmiršti nė komunistų bei 
nacionalsocialistų prieš jį varomos agitacijos, kuri lengvai paveik- 
davo pavyduolius ir lengvatikius be orientacijos. Visu tuo mes, 
žinoma, nemMmanome apginti kritikuojamąjį visais atžvilgiais, nes 
ne visos kritiškos pastabos buvo iš pirštų išlaužytos. Bet pali- 
kime paskutinį žodį žinovams. 


Summa summarum. — Bendorius : « Pakštas buvo kūrybingas 
mokslininkas ir patrauklus dėstytojas ; bet vienas negalėjo aprėpti 
visų geografijos šakų. Jis buvo priverstas dėstyti tokiose sunkiose 
sąlygose, kaip joks kitas profesorius. Jo šaka buvo pastumdėlė, 


* Kaip jie patys apie save kalbėjo, žr. Tiesa, Vilnius, 1960 m. 76-79 
ir 81 nr. 

kurios anuomet nevertino valstybės vyrai. Jei jis būtų buvęs 
jų šalininkas, jis, įtikimiausia, būtų išgavęs daugiau etatų bei 
lėšų, bet jis savo vardo nežemino pataikavimais. Antra sankenybė 
— išmokslintų bendradarbių stoka. Bepig dabar tyrinėti Lietuvą 
ir kasmet po kelis tomus išleisti, kai tik viename Geografijos- 
Geologijos institute sutelkta apie 120 specialistų ». 

Viliamas : « Pakštas buvo pirmas kvalifikuotas Lietuvos geo- 
grafas ir to mokslo pagrindėjas. Skaityti Lietuvos geografijos 
kursą 1925 m. turėjo būti sunku ne tik jam, bet ir labai išmaningam 
profesoriui. Tyrinėjimų beveik jokių nebuvo, kitų šaltinių irgi 
nedaug. Viską reikėjo kurti iš naujo. Regioninės, antropogeo- 
grafijos, ekonominės geografijos paskaitoms profesorius naudojosi 
atrinkta literatūra kitomis kalbomis ir jos buvo gero lygio. Jo 
katedra gaudavo mažiau negu kuklias subsidijas savo darbams, 
tyrimams ir bibliotekai. Tuo atžvilgiu profesoriaus rankos buvo 
gerokai surištos ». 

Tad, objektyviai vertindami, konstatuojame, kad : 

Pakštas Lietuvoje padėjo pagrindus geografijos mokslui ; 

— įsteigė atitinkamą institutą, biblioteką, muzėjų ; 

— (Daukantui padedant) šioje srityje išauklėjo pirmą mūsų 
žinovų kartą ; 

— (kartu su Kolupaila) pradėjo kraštą tyrinėti ; 

— Tašė pirmuosius šios šakos mokslo veikalus ; 

— įkūrė mūsų Geografinę Draugiją ; 

— atliko didelių kelionių ir jas vaizdžiai aprašė : 

— užmezgė santykius su Pabaltijo bei Skandinavijos ko- 
legomis ; 

— Lietuvos ir jos geografinio mokslo vardą garsino tarp- 
tautiniuose kongresuose. 

Visa tai jis, žinoma, neatliko tobulai, nes ir jo specialybėj 
nestigo silpnų vietų, kas dr. A. P. Mažeiką (Washington) vertė 
šitaip pasisakyti : « Mano įspūdžiu, jo, bendrai, kaip mokslininko 
vertinimas tegali būti ribotas ». Tačiau objektyvi kritika negali 
išleisti iš akių, kad tokios milžiniškos programos tik vienas pro- 
fesorius negalėjo aprėpti, ypač tose skurdžiose aplinkybėse, kokiose 
teko dirbti mūsų « geografijos tėvui ». 

Žinant visa tai, sunku suprasti, kodėl dabartiniai jo įpėdiniai 
tėvynėje mėgina jo išsiginti. Prasti tie rūmai, kurie gėdisi savo 
kertinio akmens. 

Gal būt mūsų nepriklausomybė yra tik 
meteoras istorijos šimimečiuose. Svar- 
bu tad tos nepriklausomybės momentus 
sunaudoti tautai sustiprinti. 


Mes jau matėme, kad Pakštas dar 1922 m. buvo iškėlęs vieną 
gyvastingiausių Lietuvos reikalų — jos sujūrinimą. Bet toji 
pagaunanti vizija liko beveik nepastebėta. Tačiau mūsų vizio- 
nierius neatlyžo, tik laukė naujos progos prabilti. Jis paskelbs 
naują viziją — tik daug platesnę, paskelbs ją ir daug garsiau ir 
betarpiškiau. 

Ta išimtinė proga pasitaikė pirmam Nepriklausomybės de- 
šimtmečiui atžymėti. Tuomet jis savo klausytojams pasakė 
tokių žodžių, kurie kaip šiurpas perėjo per juos visus. Tai įvyko 
per 1928 m. Vasario 16-tos šventę Kybartuose, tiksliau sakant, 
Virbalio geležinkelio stoties didžiulėje salėje, kurioje spaudėsi 
apie 2.000 žmonių. O paskui jis savo mintis dar paskelbė prof. 
Mykolaičio-Putino redaguojamame Židinio žurnale“. Paleidęs 
pirmutinį žaibą, — « Ar mūsų Nepriklausomybė nebus tik 
kelių dešimtmečių meteoras ?» — jis išdėstė visai pozityvią 
programą, nors ir nevengė kritikos režimui, kurio prezidentas 
buvo tiek neryžtingas, kiek pirmas jo ministras-pirmininkas 
savavalis. 

Pradžioje profesorius džiaugiasi pasiektais laimėjimais : « Kaip 
Phoenixas iš pelenų prisikėlė Lietuva ir per dešimtį metų stebino 


* K. PakšTAS, Iš praėjusio dešimtmečio į ateinantį, žr. Židinys, 
VII t., 1928 m. 5-6 nr., 342-358 psl. 

Europą savo gajumus. Tačiau tuo tauta negali pasitenkinti 
— ji turi dar energingiau pasistiebti, nes « menkai buvome pasi- 
ruošę nepriklausomai gyventi kultūringoje Europos šeimoje ». 

Pasistiebti verčia ir rizikų pilna įsikūrimo vieta, nes «gyvendami 
nenormaliai pavojingoje vietoje, mes neturime teisės pasitenkinti 
tik normaliais darbais». Mums nebuvo prielankūs nė laikai. 
Tai vertė kalbėtoją dar kartą pakelti savo pranašišką balsą : 
« Būtų labai neatsargų manyti, kad amžinai išlaikysime savo 
nepriklausomybę. Gal ji yra tik meteoras, blykstelėjęs keista 
pašvaiste istorinių amžių eigoje?» Oratorius žino, kad jis tokiu 
išsgąstingu klausimu tegali suerzinti valdovus bei jų savanaudiš- 
kus liaupsintojus, bet sąžinės verčiamas, jis turėjo ištarti, ką 
jam liepė išvidinis balsas. Svarbu, « nepriklausomybės momentus 
tikslingai sunaudoti tautai sustiprinti», kad ji galėtų išlaikyti 
tuos bandymus, kuriuos ateitis jai dar skirs. Tam tikslui jis iš- 
skaičiavo eilę praktiškų priemonių, nes jis turėjo paruošęs ištisą 
programą. Iš jos čia paminėsime tik keletą svarbiausių punktų 
— išskyrus du, kuriems skirsime kitus skyrelius. 


1. Moralė: Būtinai turime ją pakelti, « nes karams bei revoliu- 
cijoms praūžus per mūsų šalį, dorovė labai nupuolė ». Spėjama, 
kad «iki trečdalio gyventojų bent truputį grybščiojo ». Lytinis 
ištvirkimas smarkiai griaužia ypač tą jaunimą, kuris neturi stip- 
rios ideologijos. 

2. Politinis nusistatymas : Mes turime būti liaudies prieteliai, 
demokratai. « Demokratybė atveria didžių galimybių visos tautos 
iniciatyvai. Kai ji visa mokės jomis pasinaudoti, ji taps nenu- 
galima. Ji negausinga, svarbu tad jos kuo daugiausia įtraukti 
į kovą už tautinį likimą ». Dėl šios priežasties svarbu išugdyti 
ir tokią moralę, kuri neleis «sveiką patriotizmą identifikuoti su 
zoologiniu nacionalizmu ». (Po šios pastabos trys žvaigždutės 
ženklina tą vietą, kur karo cenzūra išbraukė šešias eilutes). 

3. Tautinis pramatymas: Negudri ta valdžia, kuri paskęsta 
dienos reikaluose. Reikia pramatymo. Išskaičiuodamas eilę užsi- 
mojimų, Pakštas pasisako prieš neplaningą emigraciją. Tai so- 
pūlys, kurį reikėtų gydyti «pagal moderniškos kolonizacijos 
reikalavimus », nes «ji padidintų lietuvių skaičių ir gyvenamų 
teritorijų plotus». Bet deja, «šitaip statomas klausimas jau 

nebeįkandamas vidutinio administratoriaus minkštu protu. Tenka 
laukti toli pramatančių valdytojų». 

4. Veiklumas : Jie turėtų išugdyti tautos veiklumą, nes «+ žemė 
pažadėta aukštos iniciatyvos tautoms ». Dėl to yra « mūsų kartos 
pareiga [iš Rytų paveldėtą] fatalizmą pakeisti į Vakarams įgimta | 
iniciatyva. Ją išvystyti gali jūra. 

5. Švietimas : Bet ką reiškia veiklumas be gero švietimo ? 
Dėl to reikia pilietį kaip galint geriau išlavinti. « Galingas protas, 
susijungęs su religine dora, nežino pralaimėjimo ». Mūsų tauta, 
kuri apie 1950 m. apims apie tris milijonus, turi turėti apie 
600.000 moksleivių bei studentų. Bet kartu turime augti ir ko- 
kybiškai : turime pasiekti Vakarų standartą. 

6. Menas: Nors profesorius mūzų per daug nebuvo apdo- 
vanotas, jis vis dėlto žinojo meno reikšmę. Dėl to jam skaudu, 
kad iš viršaus taip mažai daroma jam puoselėti. «Pas mus 
nėra jokių literarinių ar kitokių konkursų bei fondų. Kauno 
opera, neskaitant Čiurlionio galerijos, yra vienintelė meno įstaiga, 
kuri svetimtaučiui tinkamai užrekomenduoja Mūsų tautą. S5a- 
koma, kad Lietuva turinti gal apie pusę milijono dainų. Tai 
neįkainuojamas turtas, 0 juo valstybė mažiau rūpinasi negu 
vištų veislės pagerinimu ». 

7. Sveikatingumas : Kurti tegali fiziškai sveika tauta. Bet 
kaip su tuo? Norint gyvenimo kovą laimėti, mums reikės jos 
sveikatingumu daugiau rūpintis negu ligšiol. Piktu jo priešu 
Pakštas laikė alkoholizmą: «Stiklelių tuštinimas tai baisiai 
pragaištingas paprotys»; tą liekaną iš rusų priespaudos laikų 
reikia smerkti ir iš patriotizmo. — Baisi rykštė yra ir vaikų mir- 
tingumas. 1925 m. Lietuvoje iš 1.000 vaikų net 179 mirė nesu- 
laukę vienerių metų: Latvijoje mirė tik 107, Švedijoje tik 55. 
« Kaip matome, nelaiminga Lietuva šiuo atžvilgiu neturi sau 
lygaus konkurento ». Galėtų būti kitaip, nes mūsų žydų tarpe 
mirė tik 44. 

8. Sugyvenimo formos : Jos dar menkos. Ypač stinga mums 
džentelmeniškumo. Mums nereikia dvarponiškų manierų, bet 
padorios susigyvenimo formos, kuri mus pakeltų į «pasaulio 
garbingųjų eiles ». Ar tik ne Šalkauskio paragintas, jis šį skyrelį 
baigė žodžiais: «Mums reikalinga proto, doros, darbingumo, 
taupumo ir susivaldymo geriuomenė ». 

Išdėstęs savo programos punktus, Pakštas dar kartą į savo 
tautiečių sąžinę įdegina jaudinančią perspektyvą, kad mes gal 
ne daug laiko teturėsime « laisvai kurti ». Todėl jis karštai ragino 
skubintis ir «ištiesti sparnus galingam dvasios skridimui ». 

Svarbu tad suprasti savo pareigą ir šventai ją pildyti. Jam 
liūdna darosi, kad daugelis politikų bei režimo aparatas nestovi 
aukštumoje. Nieko į vatą nevyniodamas, jis tiesiog kimba į 
tą režimą — į jo neveikliuosius ministerius ir šiaip minkštus 
administracijos protus, nes jis laiko įrodyta, « kad mūsų kai kurie 
valdytojai dar tebėra kultūriniai analfabetai » ?. 

Tai skaudūs žodžiai, dėl kurių galėjo nukentėti ne tik autorius, 
bet ir pats žurnalas. Anas, būdamas Filosofijos skyriaus docen- 
tas, tuo rizikavo savo vietą, gal net savo laisvę, juk reikia 
atsiminti, kad tuo laiku kabineto priešakyje dar smarkavo Vol- 
demaras. O šis, Merkelio žodžiais, « siekdamas savo tikslo, vi- 
siškai nepaisė priemonių ir galinčių jas sukelti pražūtingų pasėkų »“. 
Tokiose aplinkybėse mūsų naujų kelių tiesėjas daug rizikavo. 
Bet jis nebuvo bailus, nė plėšriojo Geležinio Vilko laikais. Pri- 
durkime, kad ši organizacija, sukurta režimo palaikytojų, yra 
kilusi nusižiūrėjus į Mussolinio fašistų ir Hitlerio nacionalsocia- 
listų smogiamuosius būrius. 

Tikra paguoda šioje sausroje jam buvo ateitininkai. Gėrėda- 
masis jų veikla, kurią jie tuomet išplėtė Šalkauskiui vadovaujant 
(1927-1930), Pakštas sušunka: «+ Dabar mes turime 7.000 atei- 
tininkų, o sulauksime jų dar daug tūkstančių. Padarykime iš 
jų pilnutinius inteligentus, 0 jų pajėgų užteks išjudinti visus 
tuos, kurie dar nežino kam gyvena». Šalkauskis dabar tam 
idealizmui duoda sparnus, greit Pakštas jam duos ir motorą. 


* Ten pat, 352 pasl. 
* AL. MERKELIS, Antanas Smetona, New Yorkas 1964, 369 psl. 


<TILTŲ STATYTOJAS» 


Atsukite ragus į išorę! 


Karališkai tolerantiškas. — Iš Kybartų-Virbalio programos čia 
skyrium mMinėdami Kultūrinę autonomiją ir Lietuvos sujūrinimą, 
norime pabrėžti ypatingą abiejų punktų svorį. Pirmiausia apie 
autonomiją. 

Pakštas nebuvo iš tų, kurie tik kitiems sustatinėdavo progra- 
mas — jis jomis pats įsipareigodavo. Bet kad pavyktų atsiekti 
užbrėžtus tikslus, svarbu konsoliduoti vidaus situaciją. O šią 
jis mėgino sucementuoti Kultūrinės Autonomijos pagalba. 

Tam darbui jis visai tiko, nes buvo taikingas žmogus. Jis 
lengvai prieidavo prie kito asmens, nes šį iškart pripažindavo 
kartu su jo keistenybėmis ir net su jo ydomis. Jis norėdavo 
atjausti — ne užsimesti, suprasti — ne užgauti ; dėl to jis mėgdavo 
pasižmonėti ir džiaugtis šiltu bendrumu. Jis, nežiūrint to, neveng- 
davo esminio išsiaiškinimo ir tiesos žodžio; tačiau jam buvo 
svetimas bet koks užgavimas arba užgauliojimas. Ne vieną aštrią 
situaciją jis išgelbėdavo kokiu nors juoku arba smagiu anekdotu. 
Dr. A. P. Mažeika (Washington, D. C.), kuris save vadino « tipingu 
liberalų » ir kaip toks Pakštą dažnai gundydavo sū juo eiti į 
«dvikovą », pasakojo : «Tie susidūrimai dažniausiai pereidavo į 
kokią nors humoristinę atomazgą ». 

Tai iš abiejų pusių nereiškė beprincipiškumo, o tik sudarymą 
tokio klimato, kur artimo meilė būtų ne tik bažnytinis terminas, 
o gyvenimo tikrovė : juk kas gi būtų laimėta, jei išgelbėta ideo- 
logija, o prarastas Žmogus? — Dėl to ir neatsimenu, kad draugas 
Kazys kada nors būtų puolęs kokį oponentą asmeniškai — jis 
argumentuodavo ad rem. Išimtį darydavo tik vienam tam visai 

nelegendariniam « Petrui Kuūrmeliui», — tąjį jis vanodavo viso- 
mis savo ironijos rykštėmis. Jam tiesiog koktu darėsi, kaip tas 
« Kurmelis » užlipdavo ant bačkos, nuo kurios skelbdavo savo 
seilėtą. fanatizmą. Tuo pasipiktinti Pakštas turėdavo apsčiai 
progų, nes krašto statymo laikais politinės ir dar kitokios grupės 
lengvai nuslysdavo nuo idealų aukštumos į apgailėtiną bačkinin- 
kavimą. Galima tai, bent iš dalies, paaiškinti tuomet dar neiš- 
vystyta mūsų visuomenine kultūra, kuriai išugdyti reikia kelių 
generacijų. Iš visų džentelmenų politinį džentelmeną išauklėti 
yra sunkiausia. Dėl to Pakštas nepraleisdavo galimybių toleran- 
tišikumu sušvelninti visuomenės aitrumus. Apie Šalkauskį jis 
sakydavo : « Jis buvo karališkai mandagus ». Į tai šis būtų galė- 
jes atsakyti : «O jūs esate karališkai tolerantiškas ». Šis jo « ka- 
rališkumas » jį spirte spyTė propaguoti Kultūrinę autonomiją. 


Kultūrinė autonomija. — Ir šioje srityje profesorius nebuvo 
pats pirmasis, nes turėjo pranokėjų: « Ta autonomija, — taip 
jis pasisakė, — pradėjo dygti gal iš kun. Būčio, MIC, knygelės 
Apie apšvietą, 1918 m. atspausdintos Chicagoje. Šalkauskis šitą 
idėją pilniau suformulavo, manydamas, kad ji galėtų tautą vesti 
prie kultūrinio federalizmo, kuris leistų iš politinių kovų išmesti 
ideologinius motyvus. Abu įsitikinome idėjos gražumu ; pradėjome 
kalbėti ir rašyti. 1927 m. krikščionių-demokratų konferencija 
Kaune po mano referato autonomiją priėmė. Tai buvo teoretinis 
laimėjimas, nes ši didelė partija diktatūros režime su savo suma- 
nymais jau nebegalėjo pasirodyti » *. 

Šita nelaimė betgi jo neatbaidė nuo tolimesnio šios idėjos 
propagavimo. Jame iškėlė ypač mokyklos klausimą, kurį laikė 
centriniu punktu : « Pikčiausios rietenos Seimuose, — pabrėždavo 
jis, — kildavo ne žemės reformą svarstant, bet mokyklų reikalą 
palietus. Vaizdžiau tariant: piliečiams sunkiau susitarti dėl 
rožančiaus kaip dėl bulvių »?. Padarydamas mokyklą tos auto- 
nomijos kertiniu akmeniu, jis siūlė jos sistemą taip sutvarkyti 


' K. PaKkšTaS, Filosofo Stasio Šalkauskio brangiam atminimui, žr. 
Aidai, 1957 m. 5 nr., 205 psl. 

" K. PaKkšTAS, Kultūrinės autonomijos problema, žr. Židinys, 1926 
m. 6-7 nr., 451 psl. 

kaip Olandijoje, kaip kai kuriuose Šveicarijos kantonuose ar 
Guebec provincijoje Kanadoje. Tokiais pavyzdžiais remdamasis, 
jis siūlė šiuos punktus : 

1. Valdžia neturi jai priklausančių mokyklų ; 

2. Biudžete paskirtas sumas švietimui valdžia dalina pro- 
porcingai atskiroms pasaulėžiūroms ; 

3. Kiekviena pasaulėžiūra, pasiekusi 10.000 narių, turi 
teisę gauti atitinkamą sumą mokykloms išlaikyti ; 

4. Valdžios švietimo organai prižiūri tik bendrąją programą 
ir išdalina mokesčius, bet neskiria mokytojų. 

Šitaip sutvarkyta mokykla būtų piliečių sutaikintoja, vieny- 
bės vykdytoja. 

« Naivu būtų manyti, — Pakštas dar priduria aname Židinio 
numeryje, — kad ši autonomija pašalintų visus ginčus. Mūsų 
gentkartė, išaugusi Rytų chaoso atmosferoje pasiliks palinkusi į 
rietenas », bet jis tikisi, kad lietuvis ir šiuo atžvilgiu susipras. 
Jis tuomet manė, kad krikščionys-demokratai, kartu su valstie- 
čiais-liaudininkais tą klausimą patenkinamai sutvarkys. « Kai 
šitos grupės išdirbs vienybės pagrindus, tai jau bus suvienyta 
virš dviejų trečdalių tautos ». Mėgdamas viską sūasmeninti, jis 
vis pabrėždavo, kad Krupavičiaus ir Sleževičiaus duumviratas 
tos autonomijos pagrindu galėtų tvarkyti Lietuvą, visai padoriai. 

Nors profesorius ir iškalbingai skelbė tokio susitaikymo reikš- 
mę, jis — ypač po (1926) gruodžio 17-tos, — greit nesitikėjo 
apčiuopiamų vaisių. Bet kodėl šios sistemos neišbandyti bent 
viename apskrityje? "Tačiau net tokia kukli pradžia valdžiai 
buvo nepriimtina. Vienok ir toks savanaudiškas režimo užsi- 
spyrimas jo, užnugaryje savęs jaučiančio romuvietišką Šalkauskio 
paramą, neįveikė. Jis, priešingai, dar stipriau pabrėždavo šią 
išganingą idėją, nes tik « j0s pagalba bus galima ugdyti iniciatyvą, 
o ne valstybinės biurokratijos priemonėmis su viską naikinančia 
policijos priežiūra » *. 


« Rotarietiškas tiltas». — Kadangi jam politikoje nepavyko 
pastatyti šio reikšmingo tilto į beveik visuotinį Mūsų visuomenės 


* K. PakšTAS, Iš praėjusio dešimtmečio į ateinantį, žr. Židinys, VII t., 
1928 m. 5-6 nr., 345 psl. 

susitaikymą, jis bandė bent per asmeninius tiltus prieiti prie 
dalies savo tikslų. Vienas svarbiausių jam buvo Rotary organi- 
zacija, prie kurios įsikūrimo Lietuvoje jis prisidėjo 1934 m. Ši 
organizacija, kuri savo šaknis turi JAV, kartą į savaitę susirink- 
davo Kauno Metropolio viešbutyje bendriems pietums, kuriuose 
galėdavo dalyvauti visų religijų atstovai ir net ateistai, vis vienas 
nuo kiekvienos profesijos. Kai kurie rotariečių veiklos bruožai 
— pavyzdžiui : apribotas narių skaičius, stiprus susiklausymas, 
visuomeninis angažavimasis, charitatyvinė veikla, — kai kurių 
kraštų katalikams davė progos įtarti, kad ta draugija esanti 
masonų atžala. Tačiau didžiumoje šalių buvo galvojama kitaip. 
Ar šių dienų pluralistinėje visuomenėje katalikai neturėtų ben- 
drauti su visais, kad visur galėtų veikti visus iT iš jų net pasi- 
mokytų? Juk ir kiti siekia tiesos ir pagal ją nori gyventi. 

Kaip tik šitoks nusistatymas leido mūsų profesoriui tapti 
rotariečiu. Tai, žinoma, iššaukė naujų girdų ir abejonių apie 
uolųjį tiltininką. Apie šį kai kieno susiraukimą Ivinskis referuoja : 
« Daug abejonių kėlė, kodėl jis buvo, šalia K. Žalkauskio (liaudi- 
ninko) ir ekskunigo Purickio, vienas iš iniciatorių. Tada jam, 
tuometiniam Ateitininkų Federacijos vyriausiam vadui (1930- 
1940), buvo dėl to daroma priekaištų iš katalikų pusės. Ar šis 
prisidėjimas reiškė jo 'plačiąją katalikybę', ar jo norą palaikyti 
pas liberalus sau simpatijas, yra atsakytinas klausimas». O kaip 
jis šiuo atžvilgiu atrodė gen. Raštikiui (Los Angeles, Calif.), irgi 
rotariečiui ? O gi taip: « Daug kam, net kai kuriems jo bendra- 
minčiams, nepatikdavo jo dalyvavimas. Tačiau jis ir čia siekdavo 
platesnių pažinčių ir platesnės auditorijos. Ten jis būdavo pačiu 
įdomiausiu kalbėtoju, visada lietęs politines bei geopolitines 
Lietuvos problemas. Jis visada išeidavo iš kitų mūsų politikų 
siaurų rėmų į plačius pakštiškus užsimojimus ». Ką kiti buvo 
linkę laikyti « beprincipiškumu », tikrumoje buvo atsisakymas nuo 
ideologinio ekskliuzyvizmo, nes krikščioniškumas yra viską api- 
manti meilė. 

O tąja meile jis apglėbė ne tik jam artimiausius, bet, — kaip 
tiksliai išsireiškia buvęs jo studentas, Ottawos universiteto pro- 
fesorius Antanas Ramūnas savo knygoje, — «jo veikla buvo 
nukreipta į įvairių pažiūrų žmonių, partijų, tautų, kultūrų ben- 

dradarbiavimą, dialogą. Ir visame jis buvo toks spontaniškas, 
nuoširdus, atsklaidus, be pavydo, be prietarų » **. 

Tokių tiltų statytojų kaip tik reikėjo tokiais laikais, kai 
grupės, rateliai, partijos-partijėlės, « vilkai » (net dvejopos veislės) 
šiaušėsi, kad ir nevisi ir nevienodame laipsnyje, vieni prieš kitus 
įtarinėjimais, apkalbinėjimais, net šmeižtais ir tokiu pavydulia- 
vimu, kuris nebesilaikė žodžiais taip garbinamos artimo meilės. 
Kiek giliai ši negerovė dar šiandien yra įleidūusi šaknis, matyti 
iš to raginimo, kuriuo 1969 m. liepos pradžioje gen. konsulas P. 
Daužvardis Chicagoje kreipėsi į Kunigų Vienybės suvažiavimą : 
Kovokite su tais tarpusavio nesutarimais, mūsų visuomenės 
tarpe virtusiais net savotišku « genocidu »*“, 


“ A. RaMmūŪxNAS, Iš sutemų į aušrą, Toronto 1967, 215 pal. 
*“* J. DAUŽVARDIS, Sveikinimas Kunigų Vienybės seimui, žr. Draugas, 
1969.VII.3 d. 


VEIDU Į JŪRĄ! 


Himnas jūrops 


Palaimintos jūros, skaistusai Okeane! Ir jūs, mėlynieji ir žalieji 
vandenys, kurie ant savo baltų, putojančių sketerų nešate vikingo ainį 
į šventosios avantiūros kraštus ! 

Vėžio žvaigždyne gimęs Uetuvis, gamtos ir Dievo paskirtas Tėtam 
galvojimui, lėam gyvenimui ir apdovanotas nenuolaidžia ištverme 
išiverti tragiškai sunkiose kovose dėl savo žmogiškojo išlikimo, jis 
gieda Jums, Platieji Vandenys, pagarbos ir pasigėrėjimo himnus. 

Jūs, Šventieji Vandenys, apsupate mūsų dejuojančią ir prakaituojan- 
čią Planetą sūriais vystyklais ir dinamiškai supate, auklėjate žmonijos 
vaikus, paruošiaie juos ištvermingoms kovoms ir reikšmingoms per- 
galėms. 

Šokdamos savo audringus valsus, Jūs tik juokiatės iš žmogaus ir 
visą jo būtybę drebiate į miriingo pavojaus glėbį. 

Bet staugiančio, maurojančio pavojaus staigiai sujudintas žmogus, 
visą savo būtybę atstatęs prieš mirtį ir išnykimą, priverčia sparčiau 
vibruoti savo smegenis. Taigi, tu Okeane, paruošei žmogų teigiamai 
atsakyti į tragiškąjį klausimą : būti ar nebūti. 

Tų esi pirmapradis mūsų Žemės elementas, savo įsčiose pradėjęs 
pirmąją gyvybę ir savo audrose apvainikavęs žmogaus giminę didžiųjų 
atradimų ir išradimų dinamika, tuomi didžiausiu dvasinės veiklos 
turiu. 

Skaistusai Okeane, Tu esi globėjas tų, kurie užsižiebė savo išradin- 
gumo žvakes Prometėjaus švyturyje. 


Šitą himną aptikau Pakšto archyve Chicagoje. Jis mašinėle 
parašytas, be parašo. Mintys, pasisakymo būdas, žodžių parin- 
kimas leidžia manyti, kad Pakštas yra jo autorius, arba bent jo 
perredaguotojas. Psichologiškai žiūrint, tai jo kūrinys, nes tų 
idėjų siela yra jo paties, « vikingo ainio », siela. 


Ateities lietuvis tarp jūros i“ sausumos. — Pakštas nebūtų 
buvęs Pakštu, jei jis tik poetiškai būtų susižavėjęs jūra, nes ji 

buvo jo gyvybės elementas, kuris, jo nuomone, turėjo tapti ir 
visos tautos eleksyru. Dabar laikas realizuoti tą viziją, kuri jį 
prieš keletą metų buvo sužavėjusi prie Viduržemio jūros. 

Suprantama tad, kad 1928 m. išdėstytoje programoje, jūra 
užėmė centrinę vietą. « Pirmoje eilėje reiktų statyti, — jis ten 
primygtinai pabrėžia, — įsistiprinimą jūroje. Lietuva turi arti 
100 km beveik neužšąlančio pajūrio su geru uostu. Kas nemokės 
tikslingai savo sklypo išnaudoti, iš to jis bus atimtas. Jūra nepa- 
kenčia neveiklumo, o snūduriuojančias tautas ji skaudžiai bau- 
džia. Labai buvau apsidžiaugęs, kai Lietuvoje buvo įsteigta 
Jūros mokykla ; lygiai nuliūdau, išgirdęs, kad ji jau likviduota. 
Du kartu mažesnė Estija turi net keletą tokių mokyklų. Pas 
mus jau senokai laivyno reikalą kelias Jūrininkų Sąjunga ; bet 
jos balsan dar neatsiliepė teigiamai nė viena vyriausybė — 
ženklas, kad ministerių galvose Rytų pasyvumas turi daugiau 
įtakos negu Vakarų aktyvumas. Jie neįžiūri toli siekiančio su- 
manymo, kuris lemia Lietuvos likimą : [svarbu] sustiprinti padėtį 
pajūryje, didinti jos ekonominį savistovumą, [tai] įpila į lietuvių 
būdą daugiau veiklumo, duoda pelną ir kelia tautos prestižą. 
Ateinantis dešimtmetis [1928-1938] turėtų šį klausimą radikaliai 
išrišti ir apvainikuoti Jūrų departamentu ar net ministerija. 
Tai priklausys nuo to, ar atsiras būsimose vyriausybėse toli 
matančių Žmonių » !!, 

Nors tai buvo tartum balsas, veltui šaukiąs okeano beribėje, 
mūsų « jūrintojas » nenutilo. Jis, priešingai, visai konkrečiai kibo 
į darbą, kuris lietuviui turėtų suteikti daugiau ryžtingumo, ap- 
sukrumo, drąsos, nes jis nuolatos kartodavo prancūzo Vallaux 
žodį: La mer est Vėducatrice d'ėnergie. Dėl to jis stumte stūmė 
savo tautiečius-žemininkus prie savo vandenų, kur, vietoje lenkų 
užimto Vilniaus, — o gal vėliau iš viso — turėtų būti mūsų s0- 
stinė. Apie tų pastangų vaisius mus informuoja dr. Grigas Va- 
lančius (Chicaga) savo straipsnyje 1? ir dar viename, biografui 
siųstame pranešime. Iš šių šaltinių sužinome štai ką: 


11 K. PakšTAS, Iš praėjusio dešimtmečio į ateinantį, žr. Židinys, 
VII t., 1928 m. 5-6 nr., 348 psl. 

12 GR. VaLaNčIUS, Ne toje jūroje Vytautas žirgą plukdė, žr. Draugas, 
1960.X.15 d., 243 nr. 

« Apie Pakštą, — taip pradeda Valančius, — buvau jau daug 
girdėjęs dar Telšių gimnazijos suole sėdėdamas. Tada jis, vos 
tik iš Amerikos grįžęs (1925), pradėjęs profesoriauti i7 bematant 
spėjęs pagarsėti savo ugningomis kalbomis. Arčiau su jūo suūsi- 
pažinau 1926 m., kada jis, grįždamas iš kelionės aplink Afriką, 
studijų tikslais lankėsi Vienoje. Dzūkas €. Pakuckas (1893-1965) 
ir aš, Žemaitis, ištisą savaitę vedžiojome aukštaitį po Vieną. 
Anas buvo įpusėjęs geologijos-paleontologijos studijas, o aš buvau 
pirmametis filosofijos-psichologijos studentas, kuris vėliau perėjo 
į sociologijos-valstybės mokslus. Gėrėjausi šiuo mūsų universi- 
tetą puikiai atstovaujančiu profesorium (33 metų). Vėl su juo 
susitikau 1932 m. Kaune Šaulių Sąjungos salėje, kur jis pasakė 
dinamišką kalbą. Buvo tai steigiamasis susirinkimas Didžiosios 
ir Mažosios Lietuvos Kultūrinio Bendradarbiavimo Sąjungos. Šis 
gremėzdiškas pavadinimas vėliau buvo pakeistas į Lietuvos 
Vakarų Sąjungą. Jos tikslas — kreipti tautos žvilgsnį į pajūrį. 
Greičiausia Pakšto užkrėstas patekau į tarpą steigėjų, kurie jį 
išrinko savo pirmininku. 

Nors jis toliau pirmininkavimą perleido kitam, jis iki išvykimo 
liko veiklus valdybos narys, ką parodo ir šis epizodas : Valdžia 
svarstė, kas bedaryti su Šventosios uostu. Smėlis verste užvertė 
vienintelį mūsų žvejybos uostą. Jau trys milijonai litų išmesti 
į “vandenį. Gaspadoriškas ministeris-pirmininkas Tūbelis (52 me- 
tų), mane (28 metų) 1934 m. pasikvietęs, liepė sustabdyti valymo 
darbus, mat aš Finansų ministerijoje rūpinaus pajūrio žvejybos 
bei laivininkystės planavimu. Nedelsdamas suradau Pakštą, kuris 
tuoj nuėjo pas Smetona ir mūsų ypatingame susirinkime dar 
karščiau iškėlė jūros reikšmę ». 


Prasimušimas prie jūros 1? — «Ne toje jūroje Vytautas žirgą 
plukdė!» sušuko Pakštas. «Mūsų ekspansija turi eiti ne Pripečio 
pelkių ir ne guūudiškųjų smėlio plotų kryptimi. Mūsų kelias veda 
į Vakarus, į vandenius. Pajūrio viena pėda brangesnė už šimtus 
hektarų tolimojo užnugario. Įsikabinkime į savąją jūrą, nes tik 
per ją Lietuva išplauks į civilizacijos vieškelį. Antai, už mus 
negausesni norvegai pasaulio vandenų *vežikais? pasidarė. O 
ką mes darome vos tik vieną tūkstantinę dalį jų tonažo teturė- 
dami? Pats laikas mums išmokti ne iš kranto į jūrą, o iš jūros 
į krantą žiūrėti. Ne kojoms mirkyti Dievas mums jūrą davė, 

o ja plaukioti savo laivais. Laikas ne profiliu, o visu veidu atsi- 
kreipti į ją. Jei tą padarysime, dar šio šimtmečio bėgyje Klaipėda 
pasivys Rygą ir Karaliaučių ir turės pusę milijono gyventojų, 
o Šventoji pasidarys šimtatūkstantiniu didmiesčiu. Visa tai ga- 
lima atsiekti tik su šeštadaliu norvegų prekybos laivyno ;. 

Tų 1934 m. pavasarį tam tikruose vyriausybės sluoksniuose 
įvyko, kad ir tik laikinai, tam tikras lūžis jūrų politikos atžvil- 
giu. Dabar jūra pasidarė tokiu veiksniu, kuris Klaipėdos nebe- 
laikė baigiamu, o išeinamuoju Lietuvos tašku. Tai nebūtinai 
vieno Pakšto nuopelnas ; tačiau jo įnašas buvo reikšmingas, o 
gal lemiantis. 

Iš viso šioje vietoje pabrėžtina, kad Pakštas nebuvo vienin- 
telis ir ne pirmas jūros entuziastas tautoje; bet jis buvo tas 
balsas, kuris skambiausiai ragino išsivaduoti iš kontinento pan- 
čių. Tai jis darė ne tik savo jūriniu instinktu, 0 ir visa savo kaip 
geografo patirtimi. Vienas ir kitas jį taip uždegė, kad jis, šiaip 
visai prozaiškas, lyrą pagriebęs Jūrai net himnus giedojo. Ta jo 
savotiška charizma aplinką taip pagavo, kad netrukus, kaip 
išskaičiuoja Valančius, vienas po kito buvo perkami laivai, atsi- 
rado lietuviški Lloydai, studentų buvo siųsta į jūros mokyklas. 
Pajūryje įsteigti Pedagogikos ir Prekybos institutai. Kaip iš 
gausybės rago pabiro kreditai bendrovėms Klaipėdoje steigti. 
Kai specialistai išplanavo Šventosios miestą su uostu, ten gy- 
venimas virte užvirė. « Išmesti » dar trys milijonai uostui baigti. 

1934 m. rugpiūčio 2 d. Lietuvos Vakarų Sąjungos Klaipėdoje 
buvo surengta milžiniška Jūros Diena. Atvyko per 50.000 lietuvių 
« prisiekti » savajai jūrai. Pakšto balsą išgirdusi Lietuva atsisuko 
į Vakarus ; jūrinis entuziazmas per krantus veržėsi. Nuvyko ir 
Palangoje vasarojantis prezidentas ir beveik visi ministeriai. 
Jų priešakyje tačiau stigo pirmininko Tūbelio, kuris dėl visa 
ko likęs Kaune. 

Kas po šito Valančiaus pranešimo dar daugiau nori sužinoti 
apie šią šventę ir iš viso apie vyriausybės žingsnius jūros link, 
tas nusivils, nes net Smetonos biografijoje, Merkelio parašytoje, 
net anos Jūros Dienos paminėjimo neužtiks. Jos vietoje ten 
ras paskolinta plunksna parašytą, tartum feljetoną apie S3me- 
tonos atostogavimą Palangoje. Tikėjaisi sutikti nors žodelį apie 
tautos likiminį klausimą, o tau tauškia apie visokius menk- 

niekėlius, neišskiriant nė maudymosi kelnių 5. Nors šis jaus 
pas įvyko tik po 30 metų, jis betgi tiksliai atvaizduoja anų 
dienų fatališką nesutarimą : Pakštui rūpėjo jūra, o aniems — 
pliažas. 

Pilną pritarimą mūsų jūrintojas terado jaunimo tarpe — 
ateitininkų, skautų, pavasarininkų ir panašių eilėse. Ypatingų 
noru jis užsukdavo į gimnazijas. Viena tokia proga jį išgirdo ir 
vysk. A. Deksnys, tuomet 18-0s metų moksleivis : « Pirmą kartą 
prof. Pakštą išgirdau kalbant ir pamačiau gyvą, kada jis, kvie- 
čiamas Rokiškio gimnazijos pedagogų, atvyko į gimnaziją 1924 
metais ir laikė viešą paskaitą apie Lietuvos klimatą ir Lietu- 
vos atsigręžimą į jūrą. Išeidamas iš geografiniai politinio požiūrio 
tautas jis skirstė į pasyviąsias — sausžemyje ir lygumose gyve- 
nančias ir aktyviąsias ir dinamiškas — pajūrio valstybes. Švei- 
cariją, nežiūrint, kad jos nesupa jokia jūra, priskyrė prie dinamiš- 
kųjų, nes, būdama Alpių kalnų valstybe, ji išvysčiusi jūrų tautos 
charakterį. Toje paskaitoje jis apgailestavo, kad Lietuva amžių 
bėgyje vieton veržtis prie jūros — nusisuko į rytų stepes ir tenai 
savo galias eikvojo. Atgavus Klaipėdos kraštą, dabar Lietuva 
turi pasukti į jūrą ir tapti dinamiška jūros valstybe. Mus gimna- 
zistus tokios paskaitos labai uždegė. Vėliau, kai buvo pradėtas 
organizuoti Lietuvos laivynas ir atsišaukimai buvo siųsti ir į 
gimnazijas, ir Rokiškyje radosi kandidatų, kurie panorėjo 'pa- 
sukti į jūrą" ». 

Kadangi tai jaunuoliams buvo iškilūs momentai, tartum susi- 
tikimas su pačia jūra, toks išgyvenimas neišdildomai įsirėžė į 
sielą. Štai keli atsiliepimai jūrintojui mirus. Viliamas, A. Deksnio 
vienklasis Rokiškyje: Jis mokė mus gyventi « visu veidu į jūrą, 
nes kontinentinės masės mus užtroškina. Kontinentas migdo, 
jūra augina drąsą, neša žvilgsnį į tolimus horizontus». Bendorius: 
« Pats iš prigimties būdamas dinamikas, jis negalėjo likti nepa- 
trauktas jūros, tos amžinos dinamikos versmės, iš kurios plaukia 
drąsa, apsukrumas, ryžtingumas ». Valančius: «Jūra, laivinin- 
kystė, Lietuvos vizija plačiuose vandenyse — tai jo lietuvybės 
koncepcijos nugarkaulis. Tuo jis gyveno ir sirgo, užkrėsdamas ir 


153 AL. MERKELIS, Antanas Smetona, New Yorkas 1964, 466 ir sek. 
pal. 

kitus » “. Net literatas Grinius prie jų priklausė : « Savo pasiūlymu 
perkelti sostinę į Klaipėdą, jis siekė dar dviejų kitų tikslų : pa- 
veikti neryžtingus mūsų politikus energingiau organizuoti pre- 
kybinį laivyną ir užtikrinti to uosto saugumą ateičiai ». 

Tokio entuziazmo nešamas, žymiausias mūsų «jūrintojas » 
visa krūtine galėjo giedoti: « Skaistusai Okeane — Tu esi glo- 
bėjas tų, kurie užsižiebė savo išradingumo žvakes Prometėjaus 
švyturyje ! ». 


* GR. VaLančius, Ne toje jūroje Vytautas žirgą plukdė, žr. Draugas, 
1960.X.15 d., 243 nr. 


ATEITININKŲ PRIEŠAKYJE (1930-1940) 


Visas šis sąjūdis turės siekti vieno 
tikslo: pasukti Lietuvos laikrodį šimtu 
metų pirmyn! 


Romuvietis už romuvietįį. — 1930 m. Šalkauskis paliko atei- 
tininkų vyriausio vado vietą. Jis niekad jos nebuvo geidęs ir 
ją užėmė tik iš romuvietiško idealizmo ir stipraus atsakingumo 
jausmo. Po trijų Metų jis jautėsi atlikęs užsibrėžtąjį darbą ir 
savo postą, 1927 m. iš Pr. Dovydaičio perimtą, perleido kitam 
romuviečiui — savo bičiuliui bei kolegai Pakštui. Kiekvienas 
tų trijų vadų išrinkimas turėjo savo žmogišką aspektą, kuris 
Pakšto atveju buvo itin ryškus. Stasys Rauckinas, tuometinis 
Ateitininkų Federacijos generalinis sekretorius tas aplinkybes 
atvaizdavo Šitaip : 

«1930 m. tretysis kongresas Kaune vyko niūrios vidaus po- 
litinės padėties nuotaikoje. Nariai, ypač moksleiviai, jautė režimo 
daromas kliūtis. Vadovybės autoriteto 17 takto dėka atviro kon- 
flikto išvengta. Bet kilo klausimas : Ką atneš rytojus? nes kon- 
presas turėjo Tinkti naują vadą. Šalkauskis dėl silpnėjančios 
sveikatos nebesutiko kandidatuoti, o dėl naujo vado nuomonės 
išsiskyrė. Vieniems atrodė, kad reikia spiestis apie Dovydaitį 
(44 metų); kiti gi manė, kad tai būtų grįžimas praeitin. Jis 
nesąs diplomatas; sutikęs kietesnį spaudimą iš režimo pusės, 
iššauksiąs konfliktą, varysiąs narius į katakombas. Jis, be to, 
linkęs vesti “pozicinį karą', o tikrumoje turėtų būti vedamas 
« manevrinis karas», nes turėtumėme veržtis ten, kur laukia 
nauji barai. Apsistota prie jaunesnio Pakšto (37 metų). Trys 
vadovybės oficialieji — Šalkauskis, Kuraitis ir Turauskas — 

rėmė šią kandidatūrą. Pirmasis, jausdamas galimą opoziciją, 
sutiko ją pristatyti ». 

Kodėl Šalkauskis pasisakė už Pakštą ? Tai paaiškėja bent 
iš dalies iš tų vakarų, kuriuos biografas kone kiekvieną trečia- 
dienį praleisdavo pas Šalkauskius. Kadangi mūsų filosofas dėl 
trapios sveikatos negalėjo šokti į viešojo gyvenimo sūkurius, 
jam svarbu buvo privačiai pasiinformuoti, kad tiksliau galėtų 
nusistatyti. Tam tarp kitko iš jo pusės ir tarnavo tie « trečia- 
dieniai », kuriuose, paruošusi kuklią vakarienę, dalyvaudavo ir 
miela jo žmonelė Julija, artima vysk. Paltaroko giminaitė. 1929- 
1930 m. žiemą šeimininkas vis grįždavo prie galimų įpėdinių, 
kurių tarpe vyravo Pakštas su Dovydaičiu. 

Kaip Šalkauskis vertino savo mielą pirmataką, platesnė vi- 
suomenė gavo patirti 1936 m., kai prieteliui Pranui sukako 50 
mctų, nes ta proga « trečiadienių galva » parašė į Židinį straipsnį 
apie Prof. Pr. Dovydaičio vaidmenį Lietuvos mokslinime “. Jau 
pati antraštė būdinga, nes nenorėdamas liesti kritikuotinų punk- 
tų, autorius pasirinko temą, leidžiančią sukaktuvininką nušviesti 
teigiamai. Vengdamas vienašališkumo, jis betgi lietė ir priešingą 
pusę, žinoma, įgimtu jam džentelmneniškumu: «Faktas, kad 
jam [Dovydaičiui| neteko normaliai eiti bendrojo lavinimo mo- 
kyklos, negalėjo neatsiliepti į jo asmenybės susiformavimą. Išsi- 
mokslinimas todėl jo asmenybėje yra žymiai daugiau prasikišęs 
į priekį kaip kiti išsiugdymo atžvilgiai ». 

Už Dovydaičio grąžinimą į vado vietą kalbėjo ne tik moksliniai 
nuopelnai, bet ir jo idealizmas ir taip pat jo vaidmuo, kuriant 
visą tą sąjūdį. Iš kitos pusės pabijota, kad jis, nesugebėdamas 
vikriai orientuotis politikos painiavose, gal nepajėgtų ateitinin- 
kus apsaugoti nuo pražūtingų intrygų ir dar kitokių klastų. Tą 
pavojų dar padidino artimi jo santykiai su vienu Darbo Federa- 
cijos lyderiu, kurio politika tuomet daug kam — Šalkauskiui, 
Kuraičiui, Reiniui ir dar kitiems vadams — atrodė kiek miglota. 
Dar kita kliūtis“ — mūsų mMielojo « Dovydo » prisirišimas prie 
«kaimų Lietuvos », kuri jam šiek tiek temdė spartų krašto suų- 
miestėjimą. Su pamėgimu jis save vadindavo «sakuotnugariu » 


5 ST. ŠALKAUSKIS, Prof. Pr. Dovydaičio vaidmuo Lietuvos mokslinime, 
žr. Židinys, 1936 m. 11 nr., 413-424 psl. 

iš Kapsijos miškų ; tokiu jis ir norėjo pasilikti net akademiš- 
kame gyvenime. 

Suprantama tad, kad daugumai atsakingųjų Pakštas atrodė 
tinkamesnis kandidatas. Svyruojančias svarstykles jo naudai 
bus nusvėręs Šalkauskis, gydytojo ir burmistro sūnus, kurį ir 
šiame atsitikime bus parėmusi ir estetiška jo žmonelė, be abejonės, 
ir prisiminimai iš Friburgo laikų — pakštiškos Romuvos atnau- 
jinimas šalkauskiška dvasia, ko pasėkoje abu ir ateitininkų tarpe 
buvo likę romuviečiai. 


Urbanisto pergalė prieš «sakuoinugarį » (1930). — 1930 m. 
Kaune įvykusiame kongrese Dovydaitį (44 metų) turėjo pristatyti 
Ateitininkų susišelpimo fondo pirmininkas, zitietėms 17 pavasa- 
rininkams daug nusipelnęs kan. P. Dogelis (53 metų). Bet jam 
nesant posėdyje, jo pareigą atliko vienas studentas. « Dalyviai 
jautriai išgyveno rinkimus y, toliau pasakoja Rauckinas. «+ Vienoje 
pusėje stovėjo ateitininkų vadas nuo pirmųjų dienų, kitoje — 
naujas žmogus, kurį pristatė Šalkauskis. Slaptu balsavimu (pro- 
porcija 2 prieš 1) buvo išrinktas Pakštas, kurį būrys studentų 
tuoj nešiojo po Vasaros teatrą. Paskui jie mėgino ir Dovydaitį 
pakilnoti, nuo ko jis gynėsi. Matydamas, kad neapsigins, peršoko 
barjerą ir atsidūrė orkestrui skirtoje vietoje ». Dar šiandien matau 
jo liūdnas akis, jo skausmingą veidą. 

Kadangi šie rinkimai buvo reikšmingi, verta pasekti ir Laučkos 
prisiminimus: « Ateitininkui tada buvo nelengva apsispręsti, 
katrą rinkti — Dovydaitį, savo organizacijos vieną pirmųjų 
kūrėjų, ar Pakštą, dinamišką kalbėtoją, energingos veiklos ska- 
tintoją. Federacijos valdyba, kurios posėdžiuose dalyvavau kaip 
moksleivių pirmininkas, mėgino įtikinti, kad Šalkauskis pasiliktų 
dar vienai kadencijai: tačiau jo apsisprendimas buvo neatšau- 
kiamas. Iš posėdžių eigos nebuvo abejonės, kad Šalkauskis su 
Kauraičiu buvo pasiryžę remti Pakštą. Sendraugių vadovybė buvo 
už Dovydaitį, o studentai buvo susiskaldę ». Stipriausi Dovydaičio 
rėmėjai buvo senieji draugovininkai, abstinentai ir tie, kurie 
buvo įsijungę į talką Darbo Federacijai, kuriai Dovydaitis daug 
jėgų buvo skyręs. Pakšto kandidatūra iškilo daugiausia todėl, 
kad bijota, jog jo oponentas galėtų dr. K. Ambrozaičio (37 metų) 
būti panaudotas pasukti ateitininkam politikos link. Tokiu būdu 
Pakštas tapo 'kultūrininkų', o Dovydaitis “politikų? kandidatu. 

Rinkimai buvo kartus įvykis. Susidarė įspūdis, kad rinkimus 
nulėmė moksleivių balsai». Ryšium su tuo cituotina dar ses. 
Augusta (Ap. Sereikytė, Putnam, Conn.): « Moksleiviai Pakštą 
mažai pažinojo, nes jis retai kur važinėdavo į provinciją. Juos bal- 
suoti apsprendė studentai: juk visi moksleivių centro valdybos 
nariai buvo jie ». 

Šiaip ar taip, atrodo, kad jaunieji bus nulėmę tuos rinkimus, 
nes prieauglis vis labiau pradėjo plasnoti Pakšto sparnais. Štai 
Laučkos pasisakymas : « Jį iš arčiau pažinau Panevėžyje 1927 m. 
Mūsų rajonas buvo jį pakvietęs paskaitai apie mūsų uždavinius 
bei pareigas. Pasitikau (17 metų) jį (34 metų) stotyje ir iš ten 
jį pristačiau vysk. Paltarokui (52 metų). Man, aštuntos klasės 
gimnazistui, buvo smagu praleisti kiek laiko su juo, tartum būčiau 
buvęs jo senas pažįstamas. Vyskupas svečią sutiko labai šiltai. 
Kadangi Paltarokas pietų kvietė ir mane, turėjau progos stebėti 
tų dviejų Kazimierų pokalbį. Vyskupas nešykštėjo ir humoro, o 
profesorius neliko skolingas. Abu kalbėjosi kaip seni bičiuliai : 
tačiau vyskupo atžvilgiu Pakštas laikėsi labai pagarbiai. Kitą 
dieną jis skaitė mums paskaitą. Jis nuo pat pirmų sakinių užka- 
Triavo visų dėmesį. Iš jo kalbos man ypač liko jo karštai akcentuoti 
žodžiai : * Romėnai sakydavo, kad malonu mirti už tėvynę '. 
Ateitininkai turėtų sakyti: ' Malonu gyventi didžioms idėjoms * 
— katalikybė leidžia mums kultūrą ugdyti vertikaline kryptimi. 
Neužmirškite savo kaimo, ten mūsų tvirtybės sultys. Šviesuo- 
menės uždavinys eiti su visa tauta. Tai tikriausias kelias užsi- 
tikrinti nenykstančią vietą žemėlapyje. Dirbkime be atvangos, 
tartum Mūsų nepriklausomybė būtų nušvitusi tik lyg meteoras. 
Tačiau drauge ir rūpinkimės, kad ji patvertų visus laikus ». 

Ir mergaites Pakštas panašiai veikdavo. « Jis mokėjo uždegti, 
įkvėpti noro dirbti », prisimena Sonė Tomarienė (Chicagoje). « Jo 
energija atrodė neišsemiama. Mėgo, kad jaunimas įvertintų savo 
jaunystę; nemėgo tinginių ir dejuotojų». Kadangi dauguma 
moksleivių juo buvo sužavėta, studentams nesunku buvo jam 
laimėti gimnazistų balsus. 

O kaip jis laikėsi vado vietoje ? Laučka, kuris 1934-1935 m. 
ėjo Studentų sąjungos pirmininko pareigas, technišką vadovavimo 
pūsę nušviečia šitaip: « Dalyvaudamas [Federacijos] posėdžiuose 
matydavau, kad jis laikėsi labai dalykiškai. Posėdžiai nebūdavo 
ilgi, gal dvi valandos, panašiai kaip prie Šalkauskio. Išskyrus 

jo paties sumanymus, jis kalbėdavo paskiausiai. Vyravo darna, 
kadangi mokėjo keliais sakiniais atpasakoti kitų mintis ir svarsty- 
mui pasiūlyti konkrečius dalykus ». Prijunkime dar generalinio 
sekretoriaus (Rauckino) «atestaciją»: «Jis pareigas ėjo visu 
rūpestingumu ; jis kilo į jo pirmatakų aukštį ». 


Perrinkimas Telšiuose (1935). — Tokios nuomonės buvo nu- 
vykusieji į Telšių kongresą, kur jis, šįkart oponento neturėdamas, 
kone vienbalsiai buvo perrinktas antram penkmečiui. Šis jam 
rodomas pasitikėjimas teigiamai atsiliepė į jo savijautą, nes ta 
proga pasakė kalbą, kuri, nuaidėdama po visą Lietuvą, pagavo 
ir jo atžvilgiu abejingesnius katalikus. « Kauno kongrese (1930), 
pastebi Laučka, jo žodis buvo įspūdingas, bet neatrodė, kad jis 
būtų kalbėjęs su dvasiniu pasitenkinimu. Visai kitaip Telšiuose ». 

Ateitis apie tą įvykį rašė : « Kongresą atidarė vyriausias vadas, 
iškeldamas ateitininkų darbų aplinkybes. Jis yra simbolingas jau 
tuo, kad suruoštas žemaičių žemės širdyje, tos žemės, kurios sūnūs 
pasidarė kovos už Baltijos jūrą simbolis. Antra, ateitininkai, 
ruošdami šią šventę čia, parodė savo norą dirbti su mūsų tauria 
liaudim. Vado kalba buvo palydėta ovacijomis. Dar daugiau 
reikšmės turėjo antroji jo kalba, pasakyta po perrinkimo. Jos 
kūrybinė jėga ir iniciatyva rodyte rodo tą dvasią, kurioje atei- 
tininkai turės gyventi ateityje. Visus jis ragino į savitaTrpę paramą, 
pabrėždamas, kad sendraugiai susirūpintų jaunaisiais. Visas šis 
sąjūdis turės siekti vieno tikslo: pasukti atsilikusios Lietuvos 
gyvenimo laikrodį šimtu metų į priekį! Ateitininkai mielai ben- 
dradarbiaus su visais, kurie tik panorės su jais bendradarbiauti. 
Lenktynių jie nebijo, nes jos tik grūdina dideliems darbams » **. 

Kadangi šis kongresas buvo iškilus momentas Federacijos 
gyvenime, pacituosime dar Rytą: Pranešus, kad vadu vėl išrink- 
tas Pakštas, « Kongresas jį karštai sveikina. Sueina vėliavos, 
išeina į estradą vadas ir pasako nuoširdžią, iniciatyva dvelkian- 
čią kalbą: * Esu išplėšiamas lietuviškam mokslui; bet už tad iš 
Jūsų reikalausiu, kad tai atlygintumėt savo darbu '. Jauniausius 
jis ragina imtis “ tautiškųjų mokslų ' — etnologijos, geografijos, 
archeologijos. Priminęs sunkias studentų sąlygas, nurodo tikriausią 


1“ Ateitis, 1935 m. 8-9 nr. 

priemonę — darbą. Sendraugiai turėtų itin susirūpinti jaunaisiais. 
O visas tas jungtinis darbas sieks pasukti Lietuvos laikrodį šimtą 
metų į priekį. Bet tą darbą galima atlikti ir per trumpesnį laiką, 
jeigu sudaromas planas, apskaičiuojamos jėgos ir intensyviai ima- 
masi veikti. Jo kalba, reiškianti ne tik jo proto vaisius, bet ir 
širdies jausmus, negalėjo kongreso dalyvių nepagauti. Jie suprato, 
kad visų užsimojimų realizavimas daugiausia pareis nuo jų visų 
ir karštai reiškė savo pritarimą jo planams y!" 


Kaip pasukti laikrodį pirmyn? — Nors Pakštas buvo išrinktas 
be opozicijos, jam vis dėlto ir toliau netrūko oponentų, net pačių 
veiklių katalikų tarpe. Prie jų priklausė, kad ir lojaliu būdu, 
Z. Ivinskis : « Kai 1933 m. (25 metų) grįžau iš užsienių, turėjau 
progos stebėti Pakšto laikotarpį. Šaunių kalbų prisakyta daug ; 
bet savo programos jis nedavė. Iš jo laikų liko tik jo kalbos ir 
garsusis posakis “ Pasukime Lietuvos laikrodį šimtą metų pir- 
myn!?' Kaip tą slogan konkretizuoti, jis jau nebesirūpino. Ir 
reikia pažymėti, jog 1930 m. uždarius moksleivių sąjungą, ten 
prasidėjo, kad ir katakombinis, naujas veikimas, kur nuopelnai 
priklauso, be kitko, Dovydaičiui. Užtenka tik prisiminti jo Gamtos 
Draugo (t. y. jo redaguojamo Kosmos priedo) ekskursijas. Tad 
palieka objektyvumui atsakyti į klausimą, ar gerai padarė atei- 
tininkai, susižavėję lakiomis Pakšto kalbomis ? » Paabejota ir 
dėl jo religinio gyvenimo : « Gal jis tik sekmadieninis katalikas? » 
Tą klausimą tuomet dažnai girdėjo mergaičių tarpe daug veikusi 
stud. Ap. Sereikytė (Ses. Augusta). Ir ne viena ji tai girdėjo. 

Turint galvoje organizacinius ateitininkų reikalus, gal ir reikia 
kritikams kiek pritarti, nes naujas vadas administracijai nebuvo 
gimęs. Bet atsiminkime, kad jis iš Šalkauskio buvo perėmęs 
tiksliai pertvarkytą Federaciją, kurios pakeisti nebuvo reikalo. 
Degantis reikalas nūnai buvo: kaip išlaikyti turimas pozicijas, 
į kurias režimas kibo ne juokais ? Nors gynimasis profesoriaus 
prigimčiai buvo svetimas, jis vis dėlto iš peties užstojo savo pati- 
kėtinių teises. « Gal jo visuotinumas įgalino jį drąsiai kalbėti su 
valdžios žmonėmis, kai tokiam Krupavičiui juk nė prasižioti 
nedavė », išsitaria dr. Valančius. « Niekas kitas, o tik Pakštas, be 


" Rytas, 1935.VII.24 d. 

Varnių [darbo stovyklos] pavojaus galėjo tada drėbti į akis švie- 
timo ministeriui [Šakeniui]: “* Uždarei moksleivius — ateiti- 
ninkus. Už metų jų turėsi dvigubai daugiau !? Trenkė, išėjo ir 
* planą ? su kaupu išpildė. Ir tai juk savo duondarbiui pasakė » **. 

Bet Pakštas rūpinosi ne tik organizaciniais reikalais, o ir savo 
užsimojimų konkretizavimu. Vėl iškeldamas savo 1928 m. pro- 
gramą, jis nuolatos ragino ją realizuoti apčiuopiamais darbais. 
Tai gali paliudyti ir dr. J. Girnius : « Jis laikė savo pareiga pri- 
minti ateitininkams, kad reikia daugiau imtis realių mokslų, 
kasdieniniame gyvenime nesiizoliuoti, o skverbtis į visas sritis »?*. 
Tam būtinam ideologijos konkretizavimui jis betgi nepravedė 
vajų, specialių akcijų ar žygių, o paliko kiekvieno sąžinei bei 
jo gabumams iš bendros programos įkūnyti tai, kas jam atrodė 
būtina ir galima. Pakštas savo bėgikus atvedė prie starto ; bet 
bėgti jie turėjo patys. 


Vado stilius ir jo «kabinetas». — Šis palyginimas maždaug 
charakterizuoja jo vadovavimo stilių, nes jis gerai žinojo, kad tai, 
ką padarei kitų rankomis, pats esi padaręs. Duodamas kitiems 
laisvę, jis ir sau pačiam laimėjo laiko konkretizavimams, saky- 
sime, savo gausioms įvairioms kelionėms. Išvykti jis galėjo ramia 
sąžinė, nes namuose jis palikdavo pajėgų « kabinetą ». 

Šiame «kabinete», — kaip Federacijos tarybos pirmininkas 
(1927-1934), — jį pastoviai parėmė Eduardas Turauskas (1896- 
1966) savo diplomatišku taktu. Tvirtas ramstis būvo jam ir 
kan. Pranas Kuraitis (1883-1964), nuo 1927 m. ėjęs Fede- 
racijos dvasios vado pareigas. Būdamas tartum mūsų katalikų 
akcijos «pilkoji eminencija» ir sumanus Teologijos-Filosofijos 
fakulteto vairuotojas, jis atydžiai rymojo ties mūsų visuomenės 
šachmatų lentele, ant kurios jis išmaningai diriguodavo net stam- 
bias figūras. Bet šalia to jis nustebindavo visus savo drąsiais 
pasisakymais jo redaguojamame Tiesos Kelio kunigų žurnale. 
Nemažiau uoliai veikė (kad ir už « kabineto » ribų) kitas Pranas 
— Dovydaitis (1886-1942). Nors jis ir skaudžiai atjautė neišrin- 


* GR. VaLANčIUS, Ne toje jūroje Vytautas žirgą plukdė, žr. Draugas, 
1960.X.15 d., 243 nr. 

* Dr. J. Girniaus paskaitos apie Pakštą santrauka, žr. Draugas, 
1960.X.28 d. 

kimą 1930 m., dėl ko ne kartą iš jo kliūdavo Kaziui ir Stasiui, 
jis betgi visa siela buvo atsidavęs savo apaštalavimui, ypač moks- 
leivių tarpe. Tai buvo darbas, nuo kurio jo neatbaidė nei laikinas 
atleidimas iš universiteto (1936), nei kalinimas (1932 m. vasarą 
už pavasarininkuose pasakytą kalbą). Jis visą vargą išvargo gilaus 
tikėjimo paremtas. Akivaizdoje tokio atsidavimo, kurį daugiausia 
patyrė mūsų gimnazistai, pats vyriausias vadas galėjo labiau 
susikoncentruoti į studentus, iš kurių pasirinkdavo ir savo gene- 
ralinius sekretorius — Rauckiną, Štaupą, Seniauską, Berulį. 
Skyrium paminėtini vado «violetiniai bendradarbiai ». Juos 
rasdavo — kaip dar Šalkauskis — daugiausia provincijoje. Ten 
Kukta užjaus, Reinys patars, Staugaitis paskatins, Paltarokas 
pamokys. O padėti — visi padėjo. O arkivyskupas metropolitas ? 


Kryžminėje ugnyje. — Kad Pakštas ir pilnai suprato tikėjimo 
reikšmę ir religinę apatiją laikė sudribimo žyme, jo santykiai 
su bažnytine vyresnybe Kaune nebuvo šilti. Jis, tiesa, nebuvo 
« klerikalas »; bet tokiais nebuvo nė Dovydaitis su Šalkauskiu. 
Malonė, Šv. Dvasia, Sekminių ugnis — visiems trims daugiau 
reiškė negu institucijos. Dėlto jie ir vengė katedrinio puošnumo, 
už kurio, Dovydaičio pasakymų, sunku beįžiūrėti Dievą. Nors 
jie visi neabejojo Dievo tarnų geromis intencijomis, jie vis dėlto 
negalėjo apsiprasti su tam tikrais savotiškumais, kokiais pasižy- 
mėjo kai kurie Kauno kurijos pareigūnai, jų tarpe ir jos galva. 

Tarp arkivyskupo-metropolito J. Skvirecko (1873-1959) ir 
ateitininkijos vado K. Pakšto stovėjo per dideli amžiaus, tempe- 
ramentų ir uždavinių skirtumai, kad būtų leidę toms žymesny- 
bėms sueiti į korektišką, arba net draugišką bendradarbiavimą, 
koks buvo galimas su kitais ganytojais, ypač su Paltaroku ar 
su Reiniu. 

Skvireckas buvo mažakalbis užsidarėlis, Pakštas — judrus, 
ekspansyvus, kurio mėgstamiausia darbovietė buvo visuomenė. 
Pirmasis — sėslus, kabinetinis mokslininkas, su « neišsenkama 
kantrybe ir geležine valia»??, kruopštus Šventraščio tekstų 
nagrinėtojas, smulkmeniškas senos kultūros ir filologijos knislius ; 


* Kan. V. ZAKARAUSKAS, Neišsenkamos kantrybės ir geležinės valios 
lietuvis, žr. Ateitis, 1953 m. 6 nr., 123 psl. 

antrasis — per jūras ir žemes keliaująs globalinių geopolitikos 
problemų svarstytojas. Pirmasis — kontempliatyvus Šventojo 
Apreiškimo tradicijų saugotojas; antrasis — veiklus atgyventu 
visuomeninių formų laužytojas. Anas sunkiai surasdavo žodį 
pokalbio dalyviams, nuo kurių, kaip įmanydamas, užsibarika- 
duodavo; šitas visuomet buvo pakeliui į partnerį, kuriam apsireikš- 
davo vaizdingais kalbiniais sproginėjimais. Anas — «didelių 
gabumų, didelio darbo pajėgumo, ir gal dėl to, kas dažnai pasi- 
taiko pas tokių privalumų žmones, žiūrėjo su tam tikra panieka 
į visą savo aplinką »*!. Nuo jos 1931 m. Pijaus XI į Romos 
grafus pakeltasis bėgo į nuošalumą, kurį surado kurijai priklau- 
sančiame ūkyje, Linkuvėlėje, netoli Kauno, kur jis « atvangos 
valandomis imdavosi staliaus darbo ir daržininkystės » *2 ir 
kur jis sau leido pastatyti paminklą. Pakštas — tikras demokra- 
tas, įsitikinęs, kad mažoje tautoje kiekvienas gabumas, kad ir 
kukliausias, reikalingas. Juos skyrė, kaip matyti, visas kalnas 
skirtumų. 

Judviejų bendras krikščioniškas tikėjimas ir tėvynės meilė 
kartais priversdavo juodu pridengti priešingumus, tačiau darnos 
tarp jų negalėjo sukurti. Todėl Skvireckas į Pakštą, vadovą 
reikšmingiausio mūsų kultūrinio-religinio sąjūdžio nepriklauso- 
mybės laikais, tikros krašto puošmenos, žiūrėjo abejingai ir net 
su tam tikra ironija, kurią tuomet gavo pajusti visi mūsų veikėjai- 
pasauliečiai. Ar tad nuostabu, kad ir Pakštas į tai savotiškai 
reagavo, laikydamas Skvirecką nelaimingai užėmusį Lietuvos 
metropolito vietą, nors jam reiškė ir visą respektą dėl Šventojo 
Rašto vertimo ? 

Šitokiose sąlygose ateitininkiškoji šeima negalėjo džiaugtis 
taika arba net naudingų bendradarbiavimu tarp arkivyskupo 
prie Rotušės aikštės ir Ateitininkų Federacijos centro Vytauto 
kalno papėdėje. Šitame fone nesunku suprasti šiuos prisiminimus : 

Kunigo: «Pamenu vieną Katalikų Veikimo Centro (KVC) 
posėdį. Tuo metu buvau pririnkęs medžiagos apie parapiją kaip 


21 M. KRuPavičiuS, VI. Jurgučio dienos po II pasaulinio karo, žr. 
Tėvynės Sargas, 1968 m. 1 nr., 174 pasl. 

11 Kun. R. KRasauskaS, Skvireckas, žr. Lietuvių Enciklopedija, 
XXVIII t., 116 psl.; Kan. V. ZAKARAUSKAS, Neišsenkamos kantrybės 
17 geležinės valios lietuvis, žr. Ateitis, 1953 m. 6 nr., 121-123 psl. 

centrinę katalikiško veikimo ašį. Man teko referuoti, ir Pakštas, 
— nežinau ar jis buvo narys ar tik kviestas svečias, — pasidarė 
koreterentas, turbūt, iš įkvėpimo. Mane nustebino, kad geografas 
gali taip domėtis tuo klausimu : * Parapija mūsų istorijoje, šalia 
šeimos, buvo pagrindinė celė, išlaikiusi gyvą krikščionybę ir 
lietuviškumą ? » (Stasys Yla). 

Pasauliečio : « Pakštas buvo drąsus savo kalbose ir Kauno 
kurijos, paties arkivyskupo bažnytinės politikos ir jo santykių 
su tautininkais atžvilgiu. Po 1935 m. per vieną KVC konferen- 
ciją jis pasakė kalbą, pavartodamas išsireiškimą Ecclesia dormi- 
tans, už ką metropolitas supyko. Buvo, rodos, sunkumų dėl jo 
patvirtinimo į KVC valdybą, kur iš 13 asmenų šešius rinkdavo 
suvažiavimas, bet arkivyskupas turėdavo patvirtinti. Šitaip 
nebuvo patvirtintas ir Maceina » (Zenonas Ivinskis). 

Kadangi vyriausias vadas dėl savo demokratiškumo ir poli- 
tiniam režimui nebuvo persona grata, Pakštas pateko į kryžminę 
ugnį. Kas tad norės suvesti jo veikimo balansą ateitininkų prie- 
šakyje, tas turės atsižvelgti į tą nepavydėtiną stovį, į kurį jis 
buvo patekęs tarp Kauno kurijos nemalonės ir Lietuvos pre- 
zidentūros rūstumo. 


POLITIŠKASIS PAKŠTAS (1925-1933) 


Politikoje Pakštas dirbo nusiteikime tų 
kunigų, kurie, sekdami Leoną XIII, dar 
caro laikais buvo paruošę krikščioniškos 
demokratijos programą ir kurių p0s- 
tulatus Nepriklausomybės laikais bandė 
realizuoti kun. Krupavičius bei jo vien- 
minčiai. 


Jo politinis idealas. — Nors Pakštas buvo apsigimęs kultū- 
rininkas, jis betgi dėl savo socialumo nevengė visuomeninio, net 
politinio darbo. Šį jis dirbo mielai, nes anais laikais buvo 
patriotinė pareiga žymią dalį savo gabumų bei laiko skirti sunkiai 
beatsistatančiai Lietuvai. Niekas negalėjo egoistiškai užsidaryti, 
nes po 123 metus trukusios priverstinos priklausomybės carų 
imperijai, visi sąmoningi lietuviai pulte puolė prie savo tiesiog 
švento uždavinio. 

Pakštas jį pildė su kaupu. Tiesa, jis, — kaip aiškina buvęs jo 
studentas ir bendradarbis Viliamas, — «nepretendavo kopti 
politinės karjeros kopėčiomis, nes į tą veiklą įsitraukdavo tik 
paisydamas bendrų savo reikalų ». Jais rūpindamasis, profesorius 
šalia savo akademinės katedros įsitaisė dar visuomeninę, iš kurios 
galėjo prabilti į visus savo piliečius. Tikri jo studentai kai kada 
apgailestavo, kad antroji jam dažnai atrodė lyg svarbesnė. Į 
šį reiškinį (profesijos atžvilgiu nemalonų) reikia žiūrėti istoriko 
akimis, nes degantieji anų dienų reikalai visus įpareigojo. Pri- 
siminkime tik, kad net toks Šalkauskis sykį kandidatavo į seimą. 

Politikoje Pakštas dirbo kryptimi tų kunigų, kurie dar caro 
laikais buvo paruošę krikščioniškos demokratijos programą. 
Leono XIII enciklikos Rerum Novarvum uždegti, ji — Matu- 

laitis, Būčys, Maironis, Tumas, Paltarokas, Šultė — joje iškeltas 
idėjas taip buvo pritaikę mūsų sąlygoms, kad jaunesni mūsų 
visuomenininkai — katalikai, nepriklausomybę atgavus, visai 
konkrečiai galėjo imtis valstybinės statybos. Jų priešakyje atsi- 
stojęs, kun. Krupavičius dar 1917 m. Voroneže tam buvo išsiauk- 
lėjęs visą kadrą padėjėjų, kurie su parama gausių vienminčių 
iš kitų kolonijų, sugebėjo paruošti pačius reikšmingiausius atnau- 
jintos valstybės įstatymus — Konstituciją ir Žemės reformą. 

Šios dvasios įkvėptas, jaunasis Pakštas dar 1917 m. Amerikoje 
rašė į Pažangą. Šia dvasia dar labiau persiėmė 1919-1923 m., 
studijuodamas laisvoje Šveicarijoje, kurios politinis modelis jam 
daug kuo atrodė priimtinas. Paskui jis 1923-1925 m. tiek Bostono 
Darbininko, tiek Chicagos Draugo redaktoriaus kėdėje sėdėdamas, 
ragino eiti krikščioniškos demokratijos keliu. Suprantama tad, 
kad jis 1925 m. sugrįžęs į tėvynę, įėjo į Krupavičiaus orbitą, 
nes, Viliamo tvirtinimu, «jis Lietuvos krikščionis-demokratus 
laikė organine Vakarų Europos dalimi, dalimi to sąjūdžio, kuris 
turi tvirtus principus, tačiau nepastojančius kelio į pačias pažan- 
giausias reformas ». « Demokratija, — skelbė pats Pakštas Židinyje, 
— atveria didžių galimybių kuo plačiausiai pasireikšti visos tautos 
iniciatyvai. Ir kai visa tauta mokės tinkamai šiomis galimybėmis 
pasinaudoti, ji taps nenugalima » *. 

Išpažinti tokią idėją Pakštui reiškė ir padėti ją realizuoti. 
Tai jį įpareigojo iki 1930 m., t.y. iki išrinkimo į Ateitininkų 
vyTiausius vadus, veikliai dalyvauti šiame judėjime. 1925 m. 
atvykęs iš Chicagos, jis atsistojo krikščionių-demokratų partijos 
Kauno skyriaus priešakyje ir nuo sekančių iki 1930 metų jis 
buvo ir jos Centro komiteto narys. 

Šiam politiniam idealui profesorius liko ištikimas iki grabo 
lentos. Dėl to jis ir tautininkų laikais neslėpė minties, kad mažoje 
tautoje reikia visos tautos, kad neužtenka vienos tik giminės 
arba vieno tik «tautos vado ». Dėl to jis lygiai priešinosi dikta- 
toriams iš kairės, tiek ir tam autoritetiniam režimui iš dešinės, 
nes jo akyse šis tebuvo liekana atgyventų feodalizmo laikų. « Nes, 
— pabrėžė jis jau minėtame straipsnyje, — nesame tokioje padėtyje 


3 K. PakšTaAS, Iš praėjusio dešimtmečio į ateinantį, žr. Židinys, 1928 
m. 5-6 nr., 355 psl. 

kaip Turkestano nomadai, kuriems reikalingas tik vienas vadas, 
kurio visi turi klausyti » **. 


Politinės situacijos mušvietimas po gruodžio 17. — Nesiten- 
kindamas vien kritika, jis ragino grįžti prie demokratiško mūsų 
respublikos valdymo ir ta proga nušvietė anų dienų politinę 
situaciją viename rašte, kurį užtikome jo archyve Chicagoje. 
Štai reikšmingesnės to vidaus politikos tour d'horizon vietos po 
1926 m. gruodžio 17 d. perversmo : 


«1926 m. rudenį, Sleževičiui vėl esant ministeriu pirmininku, 
tarppartiniai barniai buvo pasiekę didelio įtempimo. Tuomet jau 
buvau išrinktas į krikščionių-demokratų centro komitetą. Nei ko- 
mitete, nei privačiai neteko girdėti apie ruošiamą perversmą. 'Ta- 
čiau 1926 m. lapkričio ir gruodžio mėnesiais studentų pasišnibž- 
dėjimai su jaunais kariškiais rodėsi nepaprasti simptomai. Gruodžio 
17 d. Sleževičiaus vyriausybė jau buvo nuversta. Sužinojau apie 
tai iš laiškanešio. Atrodo, kad didelė didžiuma lietuviškos visuo- 
menės tuo perversmu buvo patenkinta, bent pradžioje. Tą pačią 
dieną keliems politikams reiškiau savo neigiamą pažiūrą. 

Po kelių dienų buvo studentų susirinkimas pasidžiaugti pervers- 
mo vaisiais. Kai kurie siūlė trijų grupių krikščionišką bloką pra- 
plėsti į tautininkus ir tuo būdu sudaryti kvartetą. Kai atėjo mano 
eilė pasisakyti, nelengva buvo griauti naivią idiliją. Kalbėjau trumpai ; 
Ką darys Sleževičiaus vyriausybė, tai galima numatyti; bet kur 
pasuks didysis paradoksas Voldemaras — tai nelengva spėti. Even- 
tualiai jis gali tapti ir demokratijos graborium. Tai būtų didelė 
nelaimė Lietuvai. Mažai tautai neapsimokėtų išsibraukti iš demo- 
kratinių tautų šeimos. Ogi dėl siūlomo politinių grupių kvarteto 
sakiau, kad jam sunkiau seksis negu Krylovo kvartetui. Tai buvo 
vienintelė kalba susirinkime, kuri truputį buvo nušvilpta. Tas mano 
nuomonės nepakeitė; o Šalkauskio pritarimas, kurį jis man vėliau 
pareiškė, man buvo vertingas. 

Kai laisvių siaurėjimas didžiumai šviesesnių žmonių pradėjo 
kelti susirūpinimo, tai 1934 m. prasidėjo dviejų didžiausių politinių 
grupių pasitarimai, kurie dažniausia vykdavo Sleževičiaus bute. 
Per 15 nepriklausomybės metų partijos ir jų politikai jau galėjo 
prisirinkti patyrimo, naikinančio agitatoriaus galvojimą. Štai jų 
kelias : 


* Ten pat, 355 pasl. 

1920 m. buvo šaukiamas Steigiamasis Seimas, Smetonai preziden- 
taujant. M. Yčas man tvirtino, kad rinkimus laimės tautininkai, 
mušdami tūzais. Aš gi jam patariau tenkintis 10 proc. atstovų. Ogi 
tikrovė buvo (skaitant tik lietuviškas partijas): išrinkta 58 proc. 
vien krikščionių-demokratų ir 28 proc. liaudininkų, bet nė vieno 
tūzo. Šitas ir dar trys panašūs pralaimėjimai, mano galvojimu, 
pradėjo tautininkus stumti diktatūros šonan. 

Antrojo seimo rinkimai (1923) vėl atnešė krikščionių-demokratų 
blokui laimėjimų : jis gavo net 61 procentą visų lietuviškų balsų, 
liaudininkams teko 25 procentai ir socialdemokratams 14 procentų. 
Didelio laimėjimo skatinamas, blokas ryžosi kurį laiką vienas valdyti 
ir, kaip visos partijos tokiais atvejais, jis padarė eilę klaidų. 

Tos suvienijo visas opozicines grupes prieš ilgiau valdžiusią 
daugumą. Ir trečiojo seimo rinkimus (1926) krikščionių-demokratų 
blokas, nustojęs jau dalies savo vidujinio vieningumo, pirmą sykį 
prarado. Šį kartą kairieji, pasitelkę tautines mažumas, bandė pa- 
kartoti krikščionių-demokratų pavyzdį, t. y. vieni valdyti. Tr tai 
jiems pavyko. 

Paminėtų laisvų rinkimų išdavos moko, kad kartu paimtos dvi 
didžiausios partijos visuomet gaudavo vienodą atstovų procentą : 
minimum 84, Maximum 86. Taigi, Lietuva nebuvo susitrupinusi 
į mažytes partijas. Jeigu būtų buvusi įvesta Amerikos ar Anglijos 
rinkimų sistema, tai gal ir būtų likę viso tik dvi minėtos partijos 
su mažu priedu vokiečių iš Klaipėdos ir gal vieno kito žydo. Tai 
būtų buvusi didelė tautos konsolidacija, nevartojant jokios prie- 
spaudos. 

Kita mums pamoka: Neturint nė vienai partijai absoliutės 
daugumos, priderėtų dviems didžiosioms partijoms susitarti dėl 
koalicijos, darant kaimynui tinkamų nuolaidų. Kitaip valdžios 
pastovumas atsiduria pavojuje, duodamas progos ginkluotoms 'šai- 
koms' parodyti savo smarkumą. Atrodo, kad išgyvenę eilę skaudžių 
pamokų, mūsų politikai vis geriau suprato šitą pamoką. Tarp tokių 
vyrų tenka čia paminėti ir Sleževičių (1882-1939). 

1934 m. vasarą pribrendo pusipratimas, kad dviejų didžiausių 
srovių pasitarimai būtų šaukiami beveik reguliariškais protarpiais. 
Nuo tų metų rudens jie ir buvo pradėti. Pradžioje jie vykdavo pas 
Sleževičių, paskiau pas ponią Bortkevičienę, bent vienas jų buvo ir 
pas dr. Karvelį, jo ūkyje netoli Kauno. Dalyviais iš liaudininkų 
pusės buvo dr. K. Grinius, Sleževičius, ponia Grinienė, Z. Toliušis, 
prof. Lašas, Justas Paleckis ir kiti. Iš krikščionių-demokratų daly- 
vaudavo Bistras, Dielininkaitis, Karvelis, Pakštas, Radzevičius, 
Skrupskelis ir dar keli. Paprastai būdavo pirmiausia aptariamos 

politinės aktualijos, kai kuomet pasvarstyta suderinta akcija Vasario 
16-44 švenčiant ; kiti klausimai dar buvo civilinė metrikacija, kul- 
tūrinė autonomija ir t. 6. Visi pasitarimai praeidavo jaukioje atmo- 
sferoje, nors būdavo nuomonių skirtumų. Tų pasikalbėjimų tikslas 
— ieškoti susitarimo ir santykių sušvelninimo. Liaudininkams buvo 
pavesta informuoti socialdemokratus apie pasitarimus. 

Kai 1935 m. rūugpiūčio 11-17 d. Kaune vyko pirmas Pasaulio 
Lietuvių Kongresas, tai dviejų minėtų partijų susitarimas jau buvo 
pasiekęs gražių rezultatų. Jos ir prie jų prisidėję socialdemokratai 
rodė daug solidarumo. Buvo net speciali tos koalicijos vakarienė su 
daugeliu vienminčių iš kitų kraštų. Pakilioje nuotaikoje ieškota viso 
pasaulio lietuvių vienybės » 29, 


Būdingas pranešimas Amerikon (1930). — Nors Pakštui poli- 
tika ir nebuvo full-time job, ji betgi jam buvo full-time duty — 
būtina pareiga. Ją pilnai suprasdamas, jis kovą už demokratišką 
Lietuvą permetė ir į emigraciją, ypač į JAV, kur dar ir anksčiau 
turėjo daug prietelių. Iš jų ten visa galva prasikišo senas jo vien- 
mintis Leonardas Šimutis (g. 1892), kuris 1926 m. atvykęs į 
tėvynę, nuo krikščionių-demokratų bloko buvo išrinktas į seimą. 
Svarbu tad jį, tuo tarpu vėl grįžusį Amerikon, tinkamai paintor- 
muoti, juoba kad jis, Chicagoje redaguodamas Draugą, galėjo 
nuteikti platų skaitytojų ratą. Norėdamas išvengti Kauno cen- 
zūros, Pakštas tokius pranešimus dažniausiai išsiųsdavo iš Rygos, 
kur jis (1928-1931) kas antrą savaitę dėstydavo geografiją. 
Vienas jų išliko gavėjo archyve, ir čia kaip savotišką politinės 
situacijos nušvietimą persispausdiname. Laiškui geriau suprasti 
reikia Mums kai ką prisiminti iš tautininkų dienų. 

Pirmiausia įsidėmėtina, kad prezidentas Smetona 1927 m. 
balandžio 12 d. buvo paleidęs paskutinį demokratiškai rinktąjį 
seimą, naujų Tinkimų neskelbdamas. Žinotina taip pat, kad jis, 
metams praslinkus (1928.V.15), buvo išleidęs naują konstituciją, 
apie kurią Merkelis, 1938-1939 m. Lietuvoje buvęs Smetonos 
asmeniniu sekretorium, o Amerikoje tapęs jo biografu, savo veikale 
šitaip atsiliepė : « To meto pats žymiausias Lietuvos konstitucinės 
teisės autoritetas prof. Romeris teigia, kad šią konstituciją paskel- 
bus, diktatūra savaime išnykus, ir valdžia įvesta į tam tikrą 


* Originalas sangojamas Pasaulio lietuvių archyve Chicagoje. 

teisinės konstitucijos vagą. Tačiau taip nebuvo : ministeris pir- 
mininkas prof. Voldemaras ir toliau Lietuvą valdė diktatoriškai »**. 
Kadangi ši diktatūra buvo nukreipta ir prieš patį Smetoną, 
santykiai tarp abiejų taip paaštrėjo, kad prezidentas, nebepakęs- 
damas jo būdo silpnumų, kurie buvo : « tiesumo stoka, aklas s3- 
vimi pasitikėjimas ir savimyla, kitų įtarinėjimas nebūtais dalykais, 
prietaringumas, neprotingas atkaklumas ir realybės jausmo nepri- 
teklius, Voldemarą [1929.IX.19] atstatė»“". Papildant šią Merkelio 
atestaciją, galima dar pridurti, kad Šalkauskis atleistąjį laikė 
paranoiku. Ir pats patyriau jo didybės maniją, nes liesdamas 
kokią temą, dažnai įpindavo ir savo asmenį taip, kad galėjai 
manyti: čia lašas apsiskelbia jūra. 

Jo vieton Smetona (55 metų) paskyrė savo svainį Tūbelį 
(47 metų), o vidaus reikalų ministeriu nuo 1928.V.15 iki 1929, 
XI.30 d. buvo pulk. Ignas Musteikis, kurį, anot Balučio, mūsų 
atstovo Washingtone, State Department žinovai laikė « panašų 
į buvusius rusų generalgubernatorius » *. Tą pat pasakė ir Pakš- 
tas, kad ir ne taip diplomatiškai. Naujo seimo rinkimai teįvyko 
1936 m. birželio mėnesį ; jis parengė naują, Smetonos 1938 m. 
gegužės 12 d. paskelbtą konstituciją. 

Bet daugiau energijos valdžia prieš tai ir po to įdėjo į priva- 
tinių mokyklų suvalstybinimą, nes buvo užsimojusi nusilpninti 
katalikų poveikį į jaunimą. Išėjo tikras paradoksas: režimas, 
kuris šiaip griežtai draudė streikus, dabar pats suprovokavo 
« Mokinių streikus », kurie valdžiai tarnavo pretekstu suvalstybinti 
Žiburio, Saulės bei kitų privatinių laikytojų įstaigas. Lygiagre- 
čiai ėjo dar ateitininkų — moksleivių kuopelių uždarymas (1930. 
VIII.30). Vykdytojus šių akcijų, daug kuo primenančių Kuliur- 
kampfus svetur, Merkelis šitaip apibūdina : « Švietimo ir aplamai 
kultūros pažanga buvo lėta, nes trūko sumanios vadovybės. 
Inžinierius Šakenis ir agronomas Tonkūnas, ilgiausiai išbuvę 
švietimo ministeriais, buvo geri administratoriai, bet menki 
kultūrinių reikalų organizatoriai ir vadovai » **. 


* AL. MERKELIS, Antanas Smetona, New Yorkas 1964, 366 psl. 
*7 Ten pat, 368 psl. 
* Ten pat, 421 pasl. 
* Ten pat, 472 psl. 

Tai žinodami, geriau suprasime tą laišką, kurį buvęs Draugo 
redaktorius 1930 m. vasario 23 d. iš Rygos siuntė savo įpėdiniui 
Chicagoje : 


Brangus Leonardai, 
Atvykęs Rygon, panaudoju laisvesnę valandėlę painformuoti Tave 
ir kitus mano draugus Amerikoje apie dabartinę Lietuvos padėtį. 


Bendrai katalikų tarpe manoma, kad Lietuvos ir jos katalikų 
padėtis dabar yra truputį geresnė negu prie Voldemaro, kurį daugelis 
rimtai skaitė pamišėliu — paranoiku. Naujas vidaus reikalų minis- 
teris Aravičius yra ramesnis ir daug kartų išmintingesnis už bemokslį 
deržimordą ir girtuoklį Musteikį. Tik naujas ministeris iš karto, 
rodos, nedrįsta pertvarkyti visos policijos. Eina derybos tarp Ka- 
talikų Veikimo Centro ir Vidaus Reikalų Ministerijos ir tikimasi 
gauti daugiau laisvės organizacijoms veikti. Taigi žada ir kunigams 
algas greit išmokėti. 


Mokyklos. Kitų katalikiškų gimnazijų šįmet nebevalstybins, nes 
tam reikalui pinigų gailisi. Bet kitais metais gal pradės ir vėl *strei- 
kūs' organizuoti, jei sveiki išliks, 


Rinkimai. Seimo rinkimų greitu laiku nebus, nes tautininkai jų 
labai bijosi. Bet prezidentą norėtų rinkti, nes tikisi šiuos rinkimus 
fiktyviu, apgaulingu būdu pravesti. Bet ir jų greit nebus. 


Nauja proklamacija. Vilkai smetonininkai ir vilkai voldemarčikai 
vis dar labai pykstasi. Vasario 16 d. voldemarčikai išleido slaptą, 
nedaugeliui dalinamą proklamaciją, kurią man teko skaityti. Sako, 
kad Ministerių Kabinetas esąs dabar agonijoje. Prezidentūra esanti 
uždaryta jiems, geresniems vilkams. Dabar valdą spekuliantai, in- 
trigantai ir karjeristai. Demonstraciją prieš estų atstovybę suor- 
ganizavęs dr. Zaunius su Štenceliu, Smetonos vilkų vadu. Gabių 
žmonių prie valdžios neprileidžią. Šaukia prieš krikščionių-demokratų 
neva įsigalėjimą ir prieš vyskupus, kurie raginą savo kunigus val- 
džios neklausyti. Proklamaciją baigia žodžiais: “ Viskas Tėvynei, o 
Tėvynė mums'. Pasirašo: Aktyvūs Gruodžio 17 d. dalyviai. 


Suvažiavimai. Ūkininkų Sąjungos ir ypač Darbo Federacijos 
suvažiavimai praėjo pakeltu ir karingu ūpu ir sudarė valdžiai daug 
rūpesčio. Mat, visi tikėjosi, kad po lašinių ir Rokiškio bylos Ūki- 
ninkų Sąjunga bus tikrai susmukusi. Bet ji pasirodė esanti net labai 
gyva. Suvažiavo apie 100 vienų kaimiečių ir pareiškė stiprų nusi- 
statymą kovoti už žmonių laisvę iki galo. O apie valdišką Ūkininkų 
Vienybę dabar nieko veiklaus nebesigirdi. Kol davė pinigų, tai 

triukšmavo ; nustojo duoti — ir nutilo. Tokia padėtis verčia valdžią 
sunkiai medituoti ir bijoti rinkimų, kurie jos sveikaton neišeitų. 
Draugiškai spaudžiu dešinę! 


Tavo Kazys» 


Nauja talkininkė - « 1936 m. Generacija ». — Rinkimai į naują 
seimą, kaip Pakštas tiksliai įspėjo, neįvyko, nes režimas bijojo 
netikėtumų. Lengviau buvo organizuoti prezidento rinkimus, 
kurie buvo pravesti tik po 22 mėnesių, būtent 1931 m. gruodžio 
11 d. Rinko jį 118 apskričių bei miestų pareigūnų nužiūrėti 
+ Ypatingi Tautos Atstovai». « Kadangi, — taip rašo Merkelis, 
— partijos iš rinkimų buvo išjungtos, tai beveik buvo tikra, 
kad Smetona vėl bus perrinktas. Taip ir buvo. Jį išrinko vien- 
balsiai » *?, 

Toks aiškus neatsižvelgimas į tikrą liaudies nusistatymą 
užgavo nuoširdžius demokratus, kurie, nemanydami kapituliuoti, 
ruošėsi ateičiai. Kaip tas darbas vyko jaunų katalikų inteligentų 
tarpe, sužinome iš jau minėto profesoriaus rašto : 


Krikščioniškame visuomenės sparne reiškėsi daug naujos idėjinės 
gyvybės. Senoji krikščionių-demokratų bloko vadovybė apie 1930 
metus jau buvo gerokai išblaškyta, ogi likęs prie vairo Bistras jautėsi 
privargintas ir nelabai sugebėjo jaunesnių pagalbos prisišaukti. 
Rytas buvo gana nusilpęs. 

Bet šiame sparne pradėjo reikštis kultūrininkų būrelis, kuriame 
dalyvavo šešiolika jaunesnio amžiaus vyrų : daktarai ir kartu uni- 
versiteto docentai : Dielininkaitis, Ambrazevičius, Grinius, Malinaus- 
kas, Maceina, Ivinskis, Pankauskas, kun. Yla, ekonomistai Urmanas 
ir Leimonas, Lušys, kun. Prunskis, Rauckinas, redaktoriai Skrups- 
kelis ir Keliuotis. Tai buvo įdomus klubas, atstovaująs visus socialinius 
mokslus ir žymia dalimi pasispecializavęs užsienių universitetuose. 
Šitas būrelis neturėjo oficialaus vardo nei pirmininko. Kaune jį 
pamainomis vadindavo net trimis vardais: kultūrininkais, jau- 
naisiais krikščionimis-demokratais ir kartais, 16-kos daktarų klubu. 
Vietoje pirmininko buvo seniūnas (Skrupskelis). Susirinkimai vykdavo 
10 valandą sekmadienio rytais, po pamaldų Įgulos bažnyčioje : 
dažniausiai pas mane, kai kada pas Skrupskelį. 


“* Ten pat, 394 pal. 

Šie susirinkimai svarstydavo kartais ir likiminius tautos klausi- 
mus : organinės valstybės problemą, korporacijų, kultūrinės auto- 
nomijos, karo ir tarptautinius klausimus ir t.t. Dalyviai dažnai 
būdavo vadinami “kultūrininkais', kadangi jie mažai domėjosi tie- 
siogine politika, daugiau dėmesio kreipdami į kultūrinius klausimus. 
Bet buvo jų tarpe ir politikoje gerai nusimanančių, ypač Dielinin- 
kaitis, Urmanas; ogi Skrupskelis atrodė gerai sukirptas diplo- 
matas. 

Būrelis turėdavo gerai paruoštų referatų, kurie susirinkime buvo 
skaitomi, o kai kada spausdinami Naujojoje Romuvoje, patraukliame 
ir įtakingame žurnale, kurį leido gyvo būdo humanistas Keliuotis. 
Apie šitą būrelį švietimo ministeris Tonkūnas buvo išsitaręs, kad 
kiekvienas jo narių vertas bent pusės milijono litų » 31, 


Šis įvertinimas skamba perdėm materialistiškai, nelietuviškai ; 
bet tikra tiesa, kad tai buvo neįkainuojamos dvasinės vertės šeima. 
Nors ji savo pastogę turėjo pas Pakštą, tikras jos dvasios vadas 
gi buvo Šalkauskis, nes kone visi jos nariai yra buvę jo studentai. 
Tūlos įtakos (bei diskretiškos medžiagiškos paramos) keli iš jų 
buvo patyrę ir iš proti. Kuraičio pusės. Kiti dar žavėjosi Kru- 
pavičiaus politiniu ryžtingumu, 0 savo vyskupu jie laikė Pane- 
vėžyje reziduojantį Paltaroką, kuris, jų manymu, turėjo užimti 
metropolito sostą. Su gilia pagarba jie prisimindavo švento atmi- 
nimo Vilniaus arkivyskupą Matulaitį (1871-1927). Kadangi ši 
grupė pirmą kartą kolektyviai pasireiškė 1936 m., savo knygoje 
apie Šalkauskį ją pavadinau «1936 m. Generacija ». 

Pirmą savo akademinį išsilavinimą beveik visi tie « pusmili- 
jonieriai » buvo gavę Vytauto Didžiojo universiteto Teologijos- 
Filosofijos fakultete. Ten, ypač jo Filosofijos skyriuje, jiems išaugo 
ir tie sparnai, kurie juos nešė į Vakarų Europos mokslo židinius. 
Juose išsispecializavę, jie įsijungė čia į Filosofijos skyrių, čia į 
L. K. Mokslo Akademiją ir, neapleisdami visuomenės, ateitinin- 
kuose išsiauklėjo tokį elitą, kurio palaimingą poveikį greitai 
pajuto visa krikščioniškoji Lietuva. 

Puikiai suprasdami spaudos galybę, jie 1936 m. įsteigė XX 
Amžių ir iš jo padarė patį įdomiausią, spalvingiausią dienraštį 


*" Iš Pakšto užrašų, saugojamų Pasaulio Lietuvių Archyve Chi- 
cagoje. 

Lietuvoje. « Pakštas buvo, — prisimena kun. Prunskis, — vienas 
iš nedaugelio tų vyresniųjų, kurie stovėjo arti XX Amžiaus 
kolektyvo. Teko posėdžiauti jo vaišingame bute, išklausyti jo 
paskatinančių žodžių, kas tada buvo reikalinga entuziastų grupei, 
pradėjusiai leisti modernų dienraštį ». Dvasia šio « žurnalistikos 
stebuklo » įkvėpė ir Skrupskelio nuo 1934 m. redaguojamą Židinį, 
kurį pavyti veltui bandė aukso grandinėmis prie režimo prira- 
kintas Vairas. Prof. Vl. Jurgutis prisipažino: «Nei Lietuvos 
Aido, nei Vairo nė vieną kartą per visą amžių nesu paėmęs į 
rankas »*2. O spragą tarp dienraščio ir mėnesinio žurnalo užpildė 
Keliuotis savo nuo 1931 m. leidžiama Naująja Romuva. Šita 
trijule nepriklausomos Lietuvos žurnalistika užkopė į savo vir- 
šūnę, kur sutiko jau daugiau luominio pobūdžio, nuo 1924 m. 
prof. Kuraičio redaguojamą Tiesos Kelią. 

Neužsimerkdamas nė prieš aktualiausius valstybės reikalus, 
šis intelektualinis elitas ryšium su numatytais seimo rinkimais 
1936 m. vasario 23 d. Naujojoje ERomuvoje paskelbė politinę 
deklaraciją, įvardintą Į organiškos valstybės kūrybą. Po šiuo reikš- 
mingų dokumentu sekančiame numeryje (dėl cenzūros) pasirašė 
šie bendradarbiai : J. Ambrazevičius (Brazaitis), Pr. Dielininkaitis, 
J. Grinius, J. Grušas, Z. Ivinskis, J. Keliuotis, A. Maceina, 
Ig. Malinauskas (Malėnas), Pr. Montvydas, K. Pakštas, Č. Pakuc- 
kas, J. Pankauskas, A. Salys, Ig. Skrupskelis, A. Vaičiulaitis ir 
B. Vitkus. « Visi šie vyrai, — rašo Merkelis, — buvo ne tik su 
aukštuoju išsilavinimu, bet jau pasireiškę savo mokslo, literatūros 
ir visuomenės darbais »**. Šis « klubas » tuomet sau lygaus ne- 
turėjo. 

Nors, anot Merkelio, «ši deklaracija buvo šviesus pragied- 
rulys »**, bet režimas jos nepaisė. Dėl to valstybinis gyvenimas 
sunkiai vilkosi sena vaga, kas Smetonos biogratą nuteikė 1936 m. 
birželio mėnesį išrinktąjį seimą palydėti atodūsiu :(J0] galia 
buvo ribota ir jo vaidmuo menkas ».*? 


22 M. KRupPavičius, Vl. Jurgučio dienos po II pasaulinio karo, žr. 
Tėvynės Sargas, 1968 m. 1 nr., 168 pasl. 

8 AL. MERKELIS, Antanas Smetona, New Yorkas 1964, 453 psl. 

** Ten pat. 

* Ten pat, 454 psl. 

Kandidatas į valstybės prezidentus (1938). — Maždaug po 
pustrečių metų įvyko prezidento rinkimai. Kadangi nūn rizika 
buvo mažesnė, režimas į juos žiūrėjo su didesniu pasitikėjimu. 
Ir kodėl jų neruošti pilna viltimi, jei dar 1934 m., švenčiant 
Smetonos 60 metų amžiaus sukaktuves, šios, — Merkelio tvir- 
tinimų, — «savo apimtimi ir iškilmių gausumu bei įvairumu 
pralenkė visas ligi šiol bet kuriam žymiam asmeniui ruoštas 
iškilmes, gal net ir 1930 m. Vytautui Didžiajam »**. Pamanyk ! 
Režimas tuos rinkimus telaikė formalumu. Praėjusius be staig- 
menų, išrinktojo biografas protokolavo šitaip : «1938 m. gruodžio 
11 d. baigėsi Smetonos prezidentavimo kadencija. Lapkričio 
14 d. seimo rūmuose susirinko 120 tautos atstovų naujam prezi- 
dentui rinkti. 49 tautos atstovų buvo pasiūlytas vienintelis 
kandidatas Smetona. Per rinkimus jis gavo 118 balsų : dvi kor- 
telės buvo tuščios »*". Šis pilkas konstatavimas yra įdomus tik 
tuo, ką jis nutyli : o nutyli jis šitai ką: 

Kai ėjo reikalas apie tokį svarbų valstybinį aktą, «1936 m. 
Generacija » jautėsi įpareigota tarti savo žodį. Valdančiųjų nusi- 
statymą, siūlyti vieną tik kandidatą, ji laikė dvigubu tautos užga- 
vimu, nes pasaulis klaidingai galėjo manyti, kad lietuviai neturi 
daugiau tinkamų asmenybių ir kad jiems kartu trūksta politinio 
subrendimo dalyvauti tokiame apsisprendime. Tokiam sumanymui 
išsklaidyti ji nutarė iškelti dar kitą kandidatą, kurį visuomenei 
ketino pristatyti XX Amžiaus numeryje, išeinančiame lapkričio 
9 d., t.y. penkios dienos prieš rinkimus. 

Šį dienraštį, kuris savo vardą buvo gavęs belgų Vingtiėme 
Stėcle pavyzdžiu, redagavo ištisas kolektyvas, sudarytas iš mi- 
nėtos generacijos atstovų. Darbui suderinti kiekvienas jų po 
savaitę ar dvi (be atlyginimo) eidavo vyriausio redaktoriaus 
pareigas. Svarbiausias ir nuolatinis jiems pagalbininkas po kiek 
laiko buvo žurnalistikoje įgudęs kun. Prunskis ; o jam vėl padėjo 
techniško bei ekonomiško aparato žinovai Valaitis, Daugirdas, 
Rygertas, Pauliukonis ir dar keli. Rinkimų savaitę redakcijoje 
dežuravo Ivinskis, kuris į numatyto numerio trečią puslapį ir 
norėjo įdėti atitinkamą straipsnį. Bet šis, kurio « apmatus » paruošė 


* Ten pat, 434 pal. 
** Ten pat, 500-501 psl. 

dr. J. Grinius, o juos diplomatiškai ataudė redakcinės kolegijos 
nariai (J. Ambrazevičius, Pr. Dielininkaitis ar Ig. Skrupskelis) 
bendru H.F. Skinulio slapyvardžiu, nepasiekė skaitytojų, nes 
nepraleido cenzūra. 

Bet — habent sua fata scripturae : straipsnis korektūros lapų 
pavidalu būvo paskleistas opozicijos rateliuose ir, žinoma, redak- 
cijos saugojamas stambioje cenzūros uždraustų rašinių byloje. 
Ši, 1940 m. vasarą, sovietams įsiveržus į kraštą, pateko pas pas- 
kutinį XX Amžiaus redaktorių prof. Kolupailą ir galop dingo 
okupacijos sukeltoje suirutėje. Bet laimei surinktasis straipsnis 
buvo pasiekęs ir Ameriką, kur jį išsaugojo Draugo redaktorius 
Šimutis. Kadangi ši žurnalistinė retenybė yra kartu ir istorinis 
dokumentas, mes ją čia perspausdinsime ištisai. 


RESPUBLIKOS PREZIDENTO RINKIMŲ BELAUKIANT 


Atsiprašome prof. K. Pakštą, kad be jo žinios leidžiame čionai jo 
asmenį svarstyti. Vis dėlto ryžomės leisti, atsižvelgdami į svarbius visai 
valstybei reikalus. Red. 


Respublikos prezidento rinkimai nebetoli. Tautos atstovus savi- 
valdybės prieš keletą dienų jau išrinko. Greitai suvažiuos tie išrink- 
tieji elektoriai valstybės galvos rinkti. Reikia manyti, kad Tautos 
atstovai per šią savaitę ne vieną kandidatą savo sąžinėje apsvarstė. 
Galima net numanyti, kad daugelio elektorių mintys sustojo ties 
dabartiniu Respublikos Prezidentu Antanu Smetona, kuris jau tris 
kartus yra buvęs prezidentu ir nemaža Lietuvai nudirbęs, stovė- 
damas valstybės priešakyje. Apie jo darbus ir nuopelnus, apie jo 
asmenį ir pasaulėžiūrą visoje spaudoje plačiai rašė VDV [Visuome- 
nino Darbo Vadyba|. Rodosi, kad nėra nė mažiausio reikalo visa 
tai dar sykį pakartoti. 

Turint galvoje mūsų konstituciją ir visą valstybės santvarką, res- 
publikos prezidento rinkimai valstybės gyvenime savo pasekmėmis 
turi labai didelės reikšmės, nes nuo to išrinktojo kandidato priklau- 
sys įstatymai ir vidaus bei užsienio politika. Ypačiai ši pastaroji 
verčia plačiau pagalvoti apie kandidatus, kurie galėtų stovėti mūsų 
valstybės priešaky. 

Per paskutiniuosius mėnesius ir savaites visose valstybėse įvyko 
labai didelių atmainų. Ką tik pasibaigusios Čekoslovakijos dalybos, 
jos sienų apkarpymai, visą Europos situaciją pakeitė iš esmės. Tą 

faktą pastebėjo tiek didžiosios, tiek ir mažosios valstybės. Pirmoji 
tai pastebejo ir atitinkamas išvadas padarė ta pati Čekoslovakija. 
Kai tik pasikeitė ...39 kaip su lenkais neišgyveno, bet pastaruoju 
metu matome, kad ir čia reikia tam tikrų pataisų įnešti — ir net 
labai skubiai. Geriausiai visa tai galėtų padaryti nauji žmonės, apie 
kuriuos ir mūsų kaimynų galvose nėra užsilikę šiek tiek karstelėjusių 
atsiminimų. 

Per pastaruosius metus, apskritai, labai pasikeitė laikai, o naujiems 
laikams reikia ir naujų žmonių. 

Valstybės reikalai šiandien visiems lietuviams stovi pirmoje 
vietoje. Visi lietuviai šiandien turi galvoti, kaip geriau padaryti, 
kaip parinkti tam laikotarpiui tinkamiausius žmones, kurie visus 
valstybės reikalus galėtų sutvarkyti taip, kaip to reikalauja aktualūs 
valstybės ir tautos reikalai. Todėl ir į prezidento rinkimus mes 
turime žiūrėti pirmiausia iš valstybės reikalų : visi lietuviai šiandien 
turi labai valstybiškai ir labai blaiviai galvoti, apsvarstyti visokiau- 
sias galimybes, kad nereikėtų gailėtis tada, kada jau yra vėlu. 

Tai, atrodo, ir bus tie pagrindiniai motyvai, kurie verčia kiek- 
vieną galvojantį lietuvį pasvarstyti plačiau prezidento rinkimų klau- 
simą, apsistoti ties įvairiomis kandidatūromis, iš kurių elektoriai 
galėtų jau išrinkti tą, kuris naujose, pasikeitusiose aplinkybėse 
geriausiai galėtų tikti. Geras patarimas, kad ir paskutinę valandą 
atėjęs, gali kartais būti ir labai naudingas. Visi esame tos pačios 
Lietuvos piliečiai, visiems mums rūpi Lietuvos nepriklausomybė, 
visi turime dėl to savo galvas ir savo sąžines pakvaršinti ir net ne- 
turime moralinės teisės tokio svarbaus reikalo palikti tik vieniems 
elektoriams, nors jie vieni būsimąjį respublikos prezidentą ir terinks. 

Štai, kodėl, be dabartinio respublikos prezidento, apie kurį jau 
nemaža buvo rašyta, noriu pakalbėti apie reikalą apsvarstyti dau- 
giau kandidatų ir kai kuriuos iš jų čia paminėti. Toks svarstymas 
galėtų būti naudingas ir elektoriams, nes jie žinotų plačiosios visuo- 
menės nuomonę. 

Per visus nepriklausomo gyvenimo metus mūsų valstybėje dirbo 
labai daug žmonių. Visuomenė kai kuriuos iš jų labai gerai atsimena 
ir jų vardus plačiai mini. Kai kurie iš tokių populiarių ir turinčių 
visuotinį pasitikėjimą žmonių Lietuvoje ir dabar eina labai atsakingas 
pareigas ar kariuomenėje ar visuomenėje. Turėkime galvoje, kad 
krašto saugumo reikalai šiuo metu stovi pirmoje vietoje. Dabar 
mums nepaprastai reikia geros organizacijos, susiklausymo, tiesiog 


"* Trūksta vienos eilutės. 

kariškos drausmės. Bet kariuomenės sferos yra taip aukštai pastatytos, 
kad konkrečių asmenų nesijaučiame galį minėti viešumos forume. 
Galime būti atviresni su visuomenės žmonėmis, nesusietais su jokio- 
mis siauromis politinėmis partijomis ir galinčiais turėti visuomenės 
pasitikėjimą. Tokia asmenybė, mums rodosi, yra prof. K. Pakštas. 
Plačioji Lietuva jį labai gerai pažįsta iš jo daugybės kalbų ir raštų. 
Jis taip pat labai gerai pažįsta visą Lietuvą, kaip geografas yra 
išvažinėjęs kiekvieną jos kampelį. Jo vardas yra žinomas ne tik 
Lietuvoje, bet ir visose lietuvių kolonijose svetur, ypačiai Šiaurės 
Amerikos Valstybėse, kur jam teko studijuoti ir visuomeninį darbą 
dirbti, organizuojant Tautos Fondą, ir propaguoti Lietuvos nepri- 
klausomybės mintį. Tiek užsienio lietuviai, tiek ir visa Lietuvos 
visuomenė prof. K. Pakštą pažįsta kaip didžiausią tolerantą, visur 
ir visuomet skelbiantį meilę visų lietuvių visiems lietuviams. 

Santykiais su mūsų kaimynais prof. K. Pakštas taip pat jau nuo 
seno domisi. Jis plačiai žinomas kaip žmogus, kuris bandė plačiau- 
siai išnagrinėti Vilniaus problemą ir tuo reikalu patiekė savo kon- 
krečius siūlymus. Ir kiti mūsų kaimynai jį gan plačiai pažįstą, nes 
jls yra aktingai dalyvavęs daugybėje tarptautinių kongresų ir apdo- 
vanotas ordinais. 

O kas nežino prof. K. Pakšto kaip didelio Lietuvos mylėtojo, 
skelbiančio giliausią patriotizmą, kuris šiais laikais pasidaro būtinas 
visoms tautoms. Kas nežino jo projektų, kurių, atrodo, jam netrūksta 
kiekvienai situacijai. Lietuvos kultūrinė didybė, jos ekonominė 
pažanga yra nuolatinis jo svajonių objektas. 

Galima būtų čia iškelti ir kitų rimtų kandidatų, gyvenančių 
Kaune ar mūsų pajūryje, galima apie tuos pačius žymiai plačiau 
kalbėti, bet tai galėčiau padaryti jau kitą kartą : šiuo tarpu norėčiau 
tiktai suminėti patį reikalą iškelti daugiau kandidatų į prezidentus, 
apsvarstyti juos plačiau spaudoje, žinoma, be jokios šališkos agita- 
cijos ar demagogijos. Tuo būdu mes patys ir svetimieji pamatytų, 
kad gabių žmonių, turinčių autoritetą plačiuose visuomenės sluoks- 
niuose, Mums niekuomet netrūko, ir kad šiuo atžvilgiu kai kurios 
kitos tautos mums galėtų ir pavydėti. Visi lietuviai šiandien trokšta 
Lietuvai gero, visi sielojasi Lietuvos reikalais ir jos ateitimi, tad 
visiems reikėtų jausti pareigą pareikšti savo nuomonę, plaukiančią 
iš nuoširdžiausių savo krašto reikalų supratimo. Tokiu pasisakymu 
visai nemažinami nuopelnai tų, kurie jau nuo seno dirba Lietuvai, 
nes apie tai spręsti galės tiktai istorija, o dabar mums reikia ieškoti 
žmonių, geriausiai šių laikų uždavinius atitinkančių. 

Svarstykim be neapykantos, be pavydo, be partiškumo, svars- 
tykim su gryniausia savo krašto meile, blaiviai, tolerantiškai. 

Autoriai savo straipsnį gryna sąžine galėjo baigti raginimu 
kandidatų klausimą svarstyti džentelmeniškai, nes patys taip 
darė. Tai daro garbę ne tik rašiusiai plunksnai, bet visam šiam 
elitui, kurio vardu ji pasisakė. Dėl to ji teisingai iškėlė Smetonos 
nuopelnus, bet lygiai taip teisingai davė suprasti, kad tautai niekad 
netrūko gabių žmonių, kad ji ir dabar turtinga talentų, kurių 
« kitos tautos mums galėtų pavydėti ». Nepasitenkindama bendry- 
bėmis, «1936 m. Generacija » daro aliuzijų į kitus galimus kan- 
didatus, pavyzdžiui, į gen. Raštikį (42 metų) ar Lietuvos pajūry 
gyvenusį E. Galvanauską (56 metų). Sustodama ties Pakštu 
(45 metų), ji nešoko į superlatyvus ir jo neaukštino kitų sąskaita, 
o pasitenkino faktais, kuriuos kiekvienas galėjo patikrinti. 

Taigi, nors ši akcija pirmoje eilėje buvo politinė demonstracija, 
reikia vis dėlto pripažinti, kad pasiūlytasis buvo diskutuotinas 
kandidatas. Pirmiausia dėl to, kad jis buvo amžinas idėjinis 
judintojas, niekuo nesitenkinąs įkvėpėjas. Toliau jis savo iš- 
prusintu poelgiu oriai būtų atstovavęs valstybei ir kartu savo 
pagaunančiu žodžiu pasiekęs ir paprasto lietuvio širdį. Aišku, 
kad ir jis nebūtų buvęs visų privalumų koncentratas. Jo sunkiai 
pažabojamai fantazijai disciplinuoti, jo nesuskaitomų planų rea- 
lumui patikrinti bei jiems įkūnyti, šalia jo visas štabas specialistų 
būtų turėjęs daug ir kieto darbo. Bet tokių padedamas, jis įti- 
kimiausiai būtų kraštą apsaugojęs bent nuo sustingimo ir žymų 
skaičių piliečių įtraukęs į politinę statybą bei kultūrinę kūrybą. 

Tačiau prie to neprieita, nes dėl cenzūros ne tik platesnė visuo- 
menė, bet ir daugelis elektorių nieko nesužinojo apie Pakšto 
kandidatūrą. O akyse tų, kuriuos buvo pasiekę Skinulio straipsnio 
korektūros lapai, jis Visuomeninio Darbo Vadybos, t. y. režimo 
propagandos įstaigos valdininkų, buvo pašiepiamas, net juodi- 
namas. Ir taip Lietuvos prezidentu ir toliau liko tas pats Sme- 
tona (64 metų), kuriam net nuolankusis jo biografas atvejų 
atvejais prikaišioja neryžtingumą. 


MAGIŠKAS ŽODIS 


Pakštas nebuvo kitų mūsų ciceronų kopija, 
o tikras originalas, kurio savumai jį 
padarė pirmu «4showman» mūsų iškal- 
bos istorijoje. 


Pakštas nebuvo kabinetinis žmogus, kuris prisirakinęs prie 
rašomo stalo būtų galėjęs « gaminti kalbas ». Jis popieriaus, tos 
baltos sienos, skiriančios jį nuo žmonių, nemėgo. Priešingai, 
jis veržėsi prie publikos, kurią žodžiu betarpiškai norėjo veikti. 
Tai jis taip gaivalingai atlikdavo, ir net taip sėkmingai, kad 
bematant tapo vienu žymiausių mūsų kalbėtojų. « Tuoj spėjo 
pagarsėti savo ugningomis kalbomis. Oratorius buvo smarkus, 
jau anuomet kone Krupavičiui prilygęs, o kitus, tuomet garsė- 
jusius ciceronus net lenkė », taip dr. Valančius vertina tą kalbėtoją, 
kurio ryškiausius bruožus čia bandysime škicuoti, užgriebdami 
tam ir Amerikoje praleistus laikus “". 


Vedamoji idėja. — Didelis tėra toks kalbėtojas, kuris atsideda 
vienai galingai idėjai ir jai besąlygiškai atsiduoda. Tą tiesą patvir- 
tina ir mūsų profesorius. « Svarbiausia jo idėja, — taip formuluoja 
L. Dambriūnas (Brentwood, Md.), — yra Lietuvos gelbėjimas 
dinamiška kultūrinė kūryba, kuri turėtų skleistis vertikaline 
kryptimi. Šitos vedamos minties inspiruotas, Pakštas kreipdavosi 
į visus savo tautiečius, bet ypatingai į jaunimą, pabrėždamas, kad 
lietuviai naujaisiais amžiais dar nėra tarę savo žodžio ir jog kaip 


* GR. VaLančiIus, Ne toje jūroje Vytautas žirgą plukdė, žr. Draugas, 
1960. X.15 d., 243 nr. 

tik jaunųjų uždavinys jį tarti. Šitaip aukštindamas mūsų atžaly- 
ną, jis nemanė jame kurstyti kokį nors šovinizmą, o tenorėjo jam 
rodyti kilnų tikslą ir skiepyti pasitikėjimą savo jėgomis». Kaip jis 
tą uždavinį suprato, jaunimas galėjo išgirsti ir 1954 metais Chi- 
cagoje įvykusiame Ateitininkų kongrese, kur jis prabilo į jį šiais 
poezijos kupinais žodžiais: «Surinksime geriausius kultūrinius 
žmonijos laimėjimus, sūujungsime juos lietuvių kultūros turiniu 
ir apipinsime juos visų mūsų pievų kvapiais žiedais. Tai bus Lie- 
tuvos žodis moderniai žmonijai ». 


Naujas skelbėjo tipas. — Šitaip į jaunuomenę prabyląs kalbė- 
tojas lietuvių tarpe įkūnija neįprastą oratoriaus tipą. Į tTi- 
būną žengė drąsiai į salę Žvelgiantis, maloniai nusišypsantis, 
neaukšto ūgio, bet plačių pečių, gerai apsirengęs žmogus. Jis 
paprastai negreit gaudavo žodį, nes jau vienu pasirodymu iššauk- 
davo audringus aplodismentus. Jo balsas skambėjo tvirtai, tačiau 
neskardžiai, bet nešė toli. Savo kalbą Pakštas įkūnija visa savo 
būtybe. Padeda jam rankos, kurios vienu mostu laimina viršun 
kopiančius, o kitu į gelmes švaisto užkietėjusius, bukapročius. 
Pasiryžėlius jis sutinka padrąsinančiu žvilgsniu, bet Oblomovus ir 
jų lietuviškus sekėjus iš Kurmelių giminės jis suspaudžia užrūs- 
tintose savo raukšlėse. Padeda jam ir jo juokelius smagiai lydinti 
barzdžiukė. Padeda ir jo ryžtingas žingsniavimas po sceną, kur 
jis iš visų vietų į visas vietas paleidžia savo žaibus. Pranys Alšė- 
nas (Toronto) dar šiandien žavisi tokio oratoriaus «vaidyba, 
rankų mostais, balso tembro nustatymu — viskas buvo artis- 
tiška ». 

Visu tuo jis buvo tikras tribūnas, kuris vaidina savo kalbą 
panašiai kaip aktorius atlieka savo rolę. Vienas svarbiausių skir- 
tumų : kad anas savo tekstą pats turi sustatyti, dažnai čia pat 
kalbos metu. 

Pakšto kalbėjimo būdas neplaukia iš vadovėlių, o iš jo prigimto 
talento, kurį tobulino beveik vien savo praktika ir atsižvelgimu 
į patrauklius pavyzdžius, kurių Amerikoje žymiausias buvo Lin- 
colnas. 

Mūsų tribūnas pradėjo kukliai. Prakaitu aplaistytas buvo tas 
kelias, kuris jį nuo Chicagos pusrūsių atvedė į New Yorko Staitlerį, 
nuo provincijos bačkų iki Kauno Metropolio. Bet jis neatlyžo 
tame kelyje, kuriame jį Amerikoje tegalėjo lydėti Šimutis, Račkus 

ir tolygūs, o Lietuvoje, kitus pralenkdamas, jis pasivijo Kru- 
pavičių. 


Minčių eiga. — Tokio charakterio bei temperamento oratorius 
savo teksto ištisai neparuošia, o tenkinasi pagrindiniais punktais, 
svarbiausiomis tezėmis, reikšmingiausiomis išvadomis ir savo 
mintis suglaudžia logiškoje dispozicijoje. Jam visai svetimas buvo 
metodas Churchillio, kuris, iš prigimties visai nekoks kalbėtojas, 
buvo priverčiamas savo tekstus paruošti žodis žodin. Nuostabu, 
kad jam paskui tribūnoje pavykdavo juos taip gyvai perduoti, 
lyg tai būtų buvusi momento improvizacija. Dar mažiau Pakštas 
būtų žavėjęsis Isokrato įpročiu vienos kalbos paruošimui skirti 
net dešimts ar daugiau metų. Mūsų ciceronas ateidavo į sceną 
be gąsdinančio rankraščio, pasitenkindamas beveik nepastebimuų 
planu. 

Nors šis ir tarnaudavo Pakštui kelrodžiu, tačiau jo griežtai 
neprisilaikydavo. Akimirksnio įkvėptas bei pritarimo kaitinamas, 
Pakštas tekstą galutinai teformuodavo bekalbėdamas, kas jį 
kartais gerokai nuvesdavo nuo užbrėžtos dispozicijos. Dėl to 
šiandien ir sunku atstatyti jo pasisakymus, nes būtų Klaidinga 
juos vertinti pagal užsilikusius konspektus, kuriuose jie tiek tegyvi, 
kiek gėlė herbariume. 

Šis konspektiškumas tačiau nenuvertina mūsų kalbėtojo ; jis 
tik parodo, jog Pakštas gerai žinojo, kad tikrą kalbą sukuria 
«du oratoriai» — be kalbėtojo dar publika. Jis šio antrojo « kal- 
bėtojo » ne tik neatmetė, o tiesiog jį «sukurdavo » — savo pub- 
liką užkalbindamas, provokuodamas. Žinodamas tą reliatyvią 
dispozicijos vertę, Pakštas tų savo užrašėlių neišsaugojo. Bet 
mažas mums iš to nuostolis, nes jie nebūdavo tobuli. 


Kalbos širdis. — Nors tie konspektėliai ir nebuvo be ydų, 
juose betgi netrūkdavo tų trijų skyrelių, kurie sudaro kalbos 
vidurinę dalį — dėstymą, nes oratoriui buvo aišku, kad kiekvienas 
kalbos tikslas — docere, delectare, movere. Pirmas uždavinys : 
docere, t. y. auditoriją tiksliai painformuoti apie reikalą. Šiuo 
atžvilgiu jis nesigailėdavo apsčių duomenų, ypač iš geopolitikos. 
« Jo paskaita buvo įdomi, — rašo antroji jo žmona Janina apie 
1958 m. Miami, Fla., skaitytą referatą, — buvo argumentuota 
tikrais skaitmenimis, statistikos duomenimis. Iš karto jautėsi, 

kad tai apgalvota paskaita, iliustruota faktų “7. Bet jis taip 
pat neapleisdavo nė antrojo punkto — deleciare. Kokia meile 
jis kartais glostydavo savo temą! Tačiau nesunku pastebėti, 
kad jis geriausias savo jėgas sukaupdavo trečiajai fazei — movere, 
paskatai. Jis tiesiog kūjo smūgiais kiekvienam įkaldavo — Tua 
ve8 agilur |! 

Visa savo struktūra viešoji Pakšto kalba beveik visuomet 
būdavo panaši į dramą, kur rungiasi dvi šalys, būtent pilkoji 
kasdienybė su tais iš maskoliškos praeities atvilktais trūkumais, 
prieš kuriuos jis dabar rikiuoja atnaujintos tėvynės idealistus. 
Anuos jis ironizuoja, šituos gi broliškai apkabina. Žinodamas savo 
tautiečių silpnybę taip lyriškai susižavėti idealais, kad kartais 
užmirštama juos įkūnyti, Pakštas primygtinai reikalauja akcijos. 
Pats dirbdamas « Šventajai Lietuvai», jis ir iš kitų jai reikalavo 
aukų. Dėl to jo retorika visai nebuvo kokia gražbylystė, kažkoks 
čiulbėjimas, o vienas smarkus raginimas plušėti kraštui. Kiti už 
Pakštą dailiau kalbėjo, tačiau, išskyrus tik vieną Krupavičių, 
niekas nemokėjo taip galingai mobilizuoti klausytojų, kaip jis. 
Vėliau jis (1951.XI.20) iš Pittsburgho praneš Pr. Vainauskui 
New Yorke: «Sekmadienį kalbėjau Detroite ateitininkams. Su- 
kėliau didelį šturmą ; sakiau tarsi programinę kalbą, trukusią 
pusantros valandos ». 

Suprantama tad, kad kaip tik šitoji kalbos dalis — movere — 
Pakštą užkeldavo į tokias aukštybes, kur jis savo publiką prisaik- 
dindavo pagaunančioms vizijoms. Nėra, tur būt, klausytojo, 
kuris nebūtų kada nors išgyvenęs tokio jo dvasios iškėlimo. « Nors 
girdėjau jį kalbant įvairiomis progomis, — rašo kun. St. Yla, 
— bet Hartforde, Čiurlionio ansamblio lankymosi metu, jo žodis 
buvo labai gražūs. Šį kartą jis buvo nepakartojamas, įkvėptas. 
Ligi dabar gailiuosi neužrašęs bent pagrindinių Minčių ». 

Tai buvo pačios laimingiausios valandos Pakšto gyvenime, nes 
tuomet jautėsi paties likimo išrinktas pranašo balsu tautai ap- 
skelbti istorišką jos pašaukimą. Po to jis tik nenoromis nulipdavo 
į tą niūrią «realybę», kuri savo inercija vėl supančioja žmogų. 


*- „0 o e 8 


idealus į jų sąžines, kad jie veržtųsi dirbti ir kovoti dėl Lietuvos. 


* J. NARŪNĖ-PAKŠTIENĖ, Atsiminimai, laiškai, apsvarstymai, I t., 
Miami 1964, 2 psl. (rankraštis). 

Dvigubas pasiruošimas. — Aišku, kad siekiant tokio tikslo, 
negalima verstis tik improvizacijomis, reikia ilgesnio pasiruošimo, 
dargi dvigubo. 

Tolimesnis pasiruošimas apėmė jo akademines studijas. Jų 
pagalba laimėtą žinių lobyną, ypač iš geopolitikos, jis gausins 
dar paskutinėje katedroje Steubenville, Ohio. Šalia šito jis prakti- 
kavo dar visai kitą, tikrai pakštišką pasirengimą : jis nešė savo 
mintis į savo bičiulių bei pažįstamų ratelius, visur ten, kur tikėjosi 
rasti šviesių protų bei miklių liežuvių, sugebančių išgvildenti jo 
nepailstamos fantazijos audžiamus planus. 

Kleistas sykį pakeitė pasakį Pappėttt vient en mangeant į Vidėe 
vient en parlant, norėdamas tuo išreikšti, kad mes, tik visaip 
išvartaliodami kokią temą, pilniau suprasime joje sutelktą prasmę. 
Europos pietuose, kur švelnus oras glamonėja žmogų kone per 
visus metus, toks mMintinis minčių išaižymas vyksta jau nuo 
šimtmečių : prisiminkime tik visur su visais filosofuojantį Sokratą. 
Ne be reikalo graikai tarė « Pradžioje buvo Žodis »: sunku būtų 
rasti šnekesnę tautą. Jų dialektikos keliu atsiekti laimėjimai tiek 
švietė Vakarams, kad ir ten atsirado tokių «Sokratų ». 

Kad ir stinga Europos šiaurrytuose tokios kūrybiškos dialekti- 
kos saulėtoje viešumoje, ji ir ten formuojasi — per tuos ilgų žiemų 
ilgus vakarojimus, į kuriuos sueina «kaimo filosofai». Jų pro- 
tavimus Pakštas dar buvo sekęs tėviškėje, toliau pats juos išto- 
bulinęs Chicagos « Aleksandryne », o vėliau juos Kaune su «1936 
m. Generacija » pakėlęs į akademinį rangą. Tą dialektinį svars- 
tymą jis puoselėjo iki Steubenville dienų, net su tokia aistra, kad 
dr. Mažeika (Washington) konstatavo : « Jis mėgo kalbėti daugiau 
negu klausyti, ir pokalbis riedėjo be pertraukos įdomiai, nekas- 
dieniškai ». Bet toks mintinis minčių išvartaliojimas nebūdavo 
sau tikslu, o tik dialoginis apdirbimas tos medžiagos, kurią Pakštas 
vėliau įliedavo į savo kalbų monologą. 

Tokios kalbos pasižymi asmeniškumu, tiesiogiškumu, jausmin- 
gumu ir epišku platumu. Bet už tai joms dažnai stinga kritiš- 
kesnio medžiagos apdirbimo, krištolinės linijos išvedimo, stilis- 
tinio glaustumo — apskritai, klasiško išdailinimo. Nesunku Dovy- 
daitį atskirti nuo Cicerono. Nors ir Pakšto retorikai netrūksta 
ciceroniškų žymių, betgi lengva suvokti, kad jo kalbėjimo menas 
plaukia iš pirmojo, žinoma, išdailintoje formoje. Šitą dvilypumą, 
pastebėjo ir kun. Ig. Urbonas (Gary, Ind.): » Prisimenu, kad 

1939 m. (IX.21) Pakštas New Yorke Katalikų Federacijos seime 
kalbėjo tris valandas apie Lietuvos likimą. Visi labai klausė, tik 
karts nuo karto paprašydami jį * pasitaisyti barzdą ', pailsėti ». 
Tą jis ir padarė, tuo nusidėdamas klasiškos retorikos taisyklėms. 


Stilistinis aruodas. — Mums jau žinoma, kad mūsų tribūnas 
nemanė apdovanoti savo klausytojų meno žemčiūgais ir šiaip 
juos lepinti stiliaus įmantrybėmis. Vienintelis jo tikslas : kovoti 
dėl Lietuvos ir jai rikiuoti visą pulką idealistiškų Napalių. O 
pagal intenciją — ir stiliaus priemonės, kurių būdingiausias čia 
trumpai paliesime. 

Visai natūralu, kad tokio dinamiko mėgstamiausia žodžių rūšis 
— veiksmažodis. Lygiai taip natūralu, kad joje vyrauja « motori- 
zuotieji», t.y. tokie veiksmažodžiai, kurie sakinį užkelia ant ratų 
ir ritina jį pirmyn. Šitaip pasiektąjį veiksmingumą oratorius dar 
sustiprina klaustukais : « Kas bus su Amerika? Kas bus»? Kaip 
matyti, jis mėgo ir pakartojimus. Paskutinėje kalboje, 1960 m. 
rudenį Chicagoje pasakytoje, jis tą priemonę vartojo net kelis 
kartus: « Mums trūko dar vienos generacijos. Dar viena laisva 
generacija 1» — «Mūsų generacija užsimanė tobulo ištautėjimo. 
Tobulo !» — «Mokykla yra baisioje padėtyje. Baisioje !» Savo 
auditoriją jis dažnai veikia ir kaupimais. Štai įspūdinga vieta 
iš tos pačios kalbos: «| Jaunimas] nebeturi savo dvasios, savo 
kvapo, savo jėgos! Jaunieji suniurkyti, aplaužyti, pamurkdyti 
svetimuose skystimuose: sintetinės sielos, nedrąsios, beveidės, 
be talento » “|. 

Mūsų oratoriui svarbu rūpestingai suformuluoti pradžią ir 
galą, nes publiką reikia tuč tuojau pagauti ir paskui stipriu 
rankos paspaudimu paleisti. Šiuo atžvilgiu būdingas šis A. Vai- 
čiulaičio (Washington, D.C.) prisiminimas: « Prieš rinkimus į 
seimą, bene 1923 metais, Pakštas buvo atvažiavęs į Vilkaviškį 
mitinguoti. Salė buvo pilna. Pirmas kalbėjo K., rimtai, bet be 
kibirkšties. Tad ūkininkai pradėjo eiti sau pro duris. Paskui 
scenon išėjo Pakštas ir pirmu sakiniu pagavo klausytojus. O tie 


*1 K. PAKŠTAS, Šventoji laisvė ir bailumo kūdikis (kalba ateitininkų 
kongrese Chicagoje), žr. Draugas, 1961.II.18 d. 114 nr. (atspausdinta iš 
magnetofono juostelės). 

pirmi, griausmingi jo žodžiai buvo: * Vyrai, ar žinote, kada bus 
pasaulio galas ?? Po to niekas nė nebandė eiti pro duris. Salė 
klausėsi kaip prikalta ». Jis ne vieną kalbą pradėdavo tokiu «žaibu», 
tokiu dažnai ir baigdavo. Bet žaibai nežino subtilumo ; dėl to 
Pakšto sakiniai ir nepasižymi ritmingumu. Jis nepaisė dėsnio, 
kad kirčiuotų ir nekirčiuotų skiemenų kaitaliojimas sakiniui su- 
teikia sparnų, kurių pagalba šis greičiau ir smagiau pasiekia 
klausytojo ausį. Jo dinamika pasižymi jėga, ne ritmu, dėl to 
Pakštas ir šokti nemėgo. 

Itin reikšmingą priemonę iškelia Pr. Baltakis: « Kiekviena 
proga jis rasdavo išsireiškimų, kurie būdavo paprasti, tačiau vaiz- 
dūs ir todėl ilgai palikdavo klausytojų atmintyje». Kiek šis 
pastebėjimas yra teisingas, Matyti iš tų gausių «sparnuočių », 
kurie Pakšto buvo paleisti ir giliai įsmigo į žmonių atmintį. Šituos 
« sparnuočius » formuluojant, Pakštas įkaldavo klausytojui bent 
vieną neužmirštamą žodį, kuris jam vėl primindavo ir kitus 
kalbos punktus. Tad paleisti tokių lakių žodžių nebuvo tuščias 
žaidimas, 0 sąmoningai panaudojama priemonė, kurios pagalba jis 
norėjo tautoje įamžinti savo idėjas. Kad tai jam bent iš dalies 
pavyko, parodo ir tie gausūs « sparnuočiai », kurie ir dabar skraido 
tiek tremtyje, tiek tėvynėje: « Perkelkime Lietuvą iš Azijos į 
Europą 1» — «Veidu į jūrą !]1» — «Sukime Lietuvos laikrodį 
šimtą metų pirmyn ! ;. 

Daug anais laikais buvo kalbėta, bet be Pakšto « sparnuočių » 
tokių lakių posakių mažai teužsiliko. Ausyse dar skamba vienas 
kitas Krupavičiaus ar Sleževičiaus pasakymas. Iš (1932) pava- 
sarininkų kongreso Marijampolėj išskrido Dovydaičio žodis « Ne- 
leiskime arkliui lipti ant altoriaus 1» O (1934) iš Židinio išplas- 
nojo Maceinos paraginimas « Išdalinti altoriaus auksą ! » Bendrai 
imant, galima tvirtinti, kad Pakštas vienas paleido daugiau «spar- 
nuočių » negu visi kiti mūsų ciceronai kartu. 


Nors mūsų tribūnas ir gerokai pasitikėdavo savo konspektėliais, 
jis visgi neapleisdavo nė tam tikro stilistinio pasiruošimo. Mat, 
pamėgęs retorinę aforistiką, jis rinkdavo visokių priežodžių, 
patarlių ir kitokių liaudies posakių, kuriais jis vėliau taip gausiai 
paįvairindavo savo kalbas, kad jį, bent šiuo atžvilgiu, galima 
laikyti šaurietišku Sancho Panzo broliu. Štai keli pavyzdžiai iš 
jo rinkinėlio : « Kas geltonlige serga, tam visi geltoni. — Pelenų 
kubilą suėsi, kol žmogų pažinsi. — Rokuojies, kaip Žąsinas su 


108 II SKYRIUS: NEPRIKLAUSOMYBĖS SAULĖJE 


kiaule ». Sugrįžęs į Ameriką, Pakštas tą rinkinį dar papildė Tal- 
mudo išmintimi : « Do not judge thy friend until tou findest thyself 
in hūs position. — He that is entirely taken up with trade cannot 
be wise. — He that increases learning increases life 1». 

Būdingų posakių Pakštas ieškojo, žinoma, ir geopolitikos 
veikaluose : po 1938 metų ypatingai John Gunther knygoje Inside 
Europe. Charakteringa, kad mėgdavo atrinkti ir kiek ironiškus 
pasakymus, kurie jo humoristiškam dėstymui labai tiko. Štai 
keli jų: Laivia: Here they will emplain the difference between a 
Lett and a Lat. — Finland: Pays its debts, believes in cooperatives 
and produces timber. — Poland: Here watch the most powerful 
nationalist spirit in Europe. — Soviet Union: Where the shadow 
of Ivan the Terrible looks at the shadows of Mara with Stalin some- 
where between. — Danmark: Lives on butter and eggs, and lives 
very well. — Visa šita ir panaši medžiaga, žinoma, nesudarė pagrin- 
dinio patiekalo, o tetarnavo pagardinančiais prieskoniais. 

Nuotaikai sukelti daug mūsų oratoriui padėdavo įgimtas 
jam humoras. «Pirmą kartą teko jį matyti 1928 metais Lietuvoje, 
— prisimena Sonė Tomarienė (Chicago), — kai jis su paskaita 
buvo atvažiavęs į vieną vidurinę mokyklą. Kalbėjo labai įdomiai, 
su humoru, nuolat visi salėje juokėsi, bet labai susikaupę klausėsi ». 
Bet jis «linksmino » ne tik gimnazistūs su studentais, bet ir sen- 
draugius bei šiaip subrendusius, nes instinktyviai jautė, kad 
smagiai nuteikta publika mieliau klauso ir lengviau pasiduoda. 
Psichologiški samprotavimai jam dar patarė po sunkesnių vietų 
įterpti vėl lengvesnių, leidžiančių kiek « atsipūsti». Tokiu metodu 
Shakespeare sustatydavo savo dramas, panašiai dabar Pakštas 
suplanuodavo savo kalbas, kuo jis ryškiai skyrėsi nuo kitų mūsų, 
perdėm «rimtų », rūsčių oratorių. Bet jis nenuslysdavo į cirko 
juokdario ar mugės šposininko žemumą, o pasilikdavo visuomenės 
auklėtoju, kuriam humoras padėdavo lengviau prisiirti prie tikslo. 
Daugelis ateidavo jo klausyti dėl tikro (ar tariamo) « komišku- 
mo »; bet dažniausia atsitikdavo taip : ieškodavo juoko, 0 rasdavo 
idealą. Dar pridurtina, kad jis į savo falstafišką humorą įmaišy- 
davo ir šiek tiek ironijos. Bet ir tokiais atvejais jis nesigriebdavo 
cinizmo, taip būdingo Voldemarui, kuris kaip tik dėl to preten- 
davo ir į ciceronus. Bet į ką jis nepretenduodavo * 

Kad ir kalbėtojui tyla gali būti gera byla, Pakštas gerai žinojo 
ir dėl to dažnai naudodavosi pertraukomis, ypač po 1926 m. 





MAGIŠKAS ŽODIS 109 


gruodžio 17 d. Ypatingomis progomis mūsų oratorius apsigaubdavo 
tylos skraiste, kur mimika ir mostai atstodavo žodį. Kadangi 
plačiame jo veide buvo daug vietos ištisam vaidinimui, judrūs 
jo bruožai artistiškai pasinaudodavo šiąja «scena». « Atsimenu, 
rašo Ivinskis, Pakštas vienoje Katalikų Akcijos konierencijoje, 
rodos 1934 ar 1935 metų rudenį, su dideliu sąmojumi palietė 
ir valdžios politiką. Tai darė tokiu būdu, kad policija neturėjo 
progos prikibti. Jis buvo tikras tokių kalbų meisteris. Kitą dieną, 
Lietuvos Aide skaičiau, jis skerečiojęsis ir grimasas daręs lyg 
cirko klounas ». 

Galėtume paminėti dar visą eilę retorinių priemonių, kurias 
pavartodavo mūsų tribūnas. Jų buvo net tiek, kad B. Babraus- 
kas (Cicero, Ill.) Pakštą laikė rašytoju, kuris « iš apsirikimo tapęs 
geografu ». Nors tokio tvirtinimo tiesą ir galima kvestionuoti, 
bet reikia sutikti su šiuo Babrausko pasakymu : « Įdomios mintys, 
paradoksai, palyginimai sklido kone iš kiekvieno sakinio » “*. 


Tribūnos ir garbės šviesoje. — Ar kalba buvo gera ir atsiekė savo 
tikslą, apie tai galima spręsti, nors ne visuomet, iš publikos lai- 
kysenos, jos pritarimo. Pastarojo Pakštui niekad nestigdavo, nes, 
kaip tvirtina Pr. Baltakis (Washington) « jo kalbos būdavo įdo- 
mios ir uždegančios, dėl to mėgiamos ir atidžiai klausomos ». 
Tai patvirtina ir, šiaip savo kolegos atžvilgiu gana kritiškas, prof. 
Z. Ivinskis (Bonn) : « Garsus pasidarė Kaune Pakštas kaip įdomus 
kalbėtojas, sugebąs paberti įdomių minčių, mokąs — net be 
sąmoningo noro — išprovokuoti ištisas ovacijas ». 

Žinant profesoriaus Pakšto jaunatvišką dvasią, nesunku su- 
prasti, kad juo itin žavėjosi besimokąs jaunimas. « Salėje buvo 
tiek daug moksleivių, kad netilpo, stovėjo susigrūdę priemenėje, 
susėdę ant palangių, sėdėjo net ant scenos, kiti klausėsi iš lauko 
pro langus. Gimnazistai ilgai minėjo profesorių, net su pavydu: 
*Kad mums toks mokytojas būtų!? Atsimenu, — tęsia Sonė 
Tomarienė, — po paskaitos žmonės ilgai nenorėjo išeiti, apspito 
kalbėtoją, klausinėjo ». Ilgainiui mokiniai gal būtų juo apsivylę, 
nes, kaip Ivinskis išsitarė, «jis buvo oratorius vienai paskaitai. 


* B. BaBRAUSKAS, Rašytojas, tapęs geografu, žr. Draugas, 1960.IX.24 
d. 225 nr. 

Paruošti tačiau paskaitas visam semestrui, susitelkti prie vienos 
materijos, buvo ne jo būdui ». 

Pažymėtina, kad mūsų «vienos paskaitos meisteris » pasi- 
sekimo turėjo ir skeptiškame Kaune, kur jam netrūkdavo nė 
kritikų. Tačiau ir šie turėdavo pripažinti jo talentą ir net nesi- 
gailėdavo katučių. Kad jis tokių susilaukdavo ir užjūryje, matyti 
iš tos pergalės, kurią jis 1941 m. rugsėjo mėnesį pasiekė New 
Yorke, kur jaunuoliai jį po kalbos ant pečių išnešė iš salės. Po 
aštuonių Metų jis tame pačiame mieste įvykusiame Lietuvių 
Kongrese turėjo, anot B. Babrausko, net gintis nuo aplodismentų : 
« Tūkstantinė salė plojo profesoriui po kiekvieno sakinio, taip 
kad jis nebegalėjo kalbėti ir prašė neploti argumentuodamas, 
jog nesąs balerina »“?. Nors jis tuomet ir tramdė plojimus, jais, 
žinoma, negalėjo nesidžiaugti. Tokiais atvejais jam sunku būdavo 
nulipti nuo tribūnos, kur jis savo idealams laimėjo tiek sekėjų 
ir sau pačiam tiek gerbėjų. 

Kadangi Pakštas savo kalbas būdingai formuodavo mostais, 
mimika ir kitais kūno judesiais, tai beveik vien iš šito išorinio 
išpildymo galėjai suprasti turinį. Štai prel. J. Končiaus atsilie- 
pimas šiuo reikalų: « Prisimenu Pakšto 1942 m. per parapijos 
jubiliejų pasakytą kalbą Mount Carmelyje. Tąja kalba susižavėjo 
ir dalyvavę kitataučiai, nes jo dikcija jiem tiek imponavo, jog 
sakė, dar nesą girdėję iškalbingesnio oratoriaus, nors jie lietuviškai 
nemokėjo ». Panašiai atsitiko ir su manim, kai aš 1918 metais 
Friburge pirmą sykį girdėjau jį kalbant lietuvių studentų susirin- 
kime. Kas kita su Šalkauskiu .... 

Kas suveda krūvon Pakšto retorinio talento teigiamybes, 
tas, tur būt, mielai sutiks su šiuo L. Dambriūno vertinimu : 
«Sunku būtų nurodyti kitą tokį lietuvį kalbėtoją, kuris būtų 
prilygęs Pakštui tokiu iš širdies gelmių plaukiančiu įsitikinimu 
skelbiamos idėjos būtinumu ir kuris būtų pajėgęs tokiu įtaigiu 
balsu įtikinti klausytoją ». 

Šiuos gabumus pripažino net kitataučiai, kurie dažnai jį 
kviesdavosi kalbėti. Tokiu būdu jis dar 1959 metais prabilo į 
Steubenville žydus, religiškai švenčiančius Naujų Metų sutikimą. 
Pakštas yra vienas tų retų Mūsų oratorių, prasimušusių ir į sve- 
timtaučių tarpą. 


* Ten pat. 

Kita medalio pusė. — Po tokių « šventadienių » mūsų ciceronas 
vėlai grįždavo namon, nes bičiuliai jį traukdavo į kokį jaukų 
kampelį, kur jį priglušindavo savo kalbomis. Po Pakšto — Pakš- 
tukai. Įkaitinti, jie nė nepastebėdavo, kiek profesorius pavargęs. 
Seenoje jis nejausdavo sunkumų, bet, šviesoms užgesus, nuovargis 
Ji dvigubai spausdavo. Pasiekęs namus, jis, išprakaitavęs, dažnai 
ir užkimęs, negalėdavo nei kalbėti, nei valgyti, nei miegoti. 
Jis brangiai užmokėdavo už oratoriaus laimėjimus. Tačiau įsi- 
smaginę jo gerbėjai to nepastebėdavo, ir Amerikoje jie nepaisė 
to fakto, kad jau nuo 1949 metų Pakšto organizmas turėjo ten- 
kintis vienu inkstu. Visa tai dar mažiau matė (ar nenorėjo Matyti) 
gausūs jo kritikai. 

Bet visų pirma kritikuotina jo publika. Kodėl ? Ogi dėl to, 
kad ji vis iš naujo norėdavo išgirsti tą meisterį, kuris taip žavin- 
gai išreikšdavo, ką pati nemokėdavo pasakyti. Todėl tą užkerėtoją 
nuolatos kviesdavo tiek dešinieji, tiek kairieji; tiek davatkėlės, 
tiek rotariečiai ; tiek Kaunas, tiek provincija; tiek rytiečiai prie 
Atlanto, tiek vakariečiai prie Pacifiko ; tiek savi, tiek svetimi ; 
tiek vienai paskaitai, tiek ištisam maršrutui nuo Alytaus iki 
Klaipėdos ir from coast to coast. 

Kad tik lengviau sektųsi išgauti jo sutikimą, kvietėjai neretai 
tvirtindavo, nereikėsią jam ypatingai ruoštis, nes vienas jo vardas 
pripildysiąs salę. Tuomet Pakštas, idėjos verčiamas ir, be abejonės, 
ambicijos kutenamas, dažnai nepajėgdavo atsispirti prieš pagundą. 
Kodėl gi nustebintai auditorijai nepademonstruoti, kas pasidarė 
iš Užpalių « varliamušio » ? Jis nebuvo garbėtroška, bet mėgo 
būti gerbiamas. 

Provincijon vykdamas, Pakštas tikrai neturėdavo pasistiebti, 
tai jį gandydavo priimti per daug kvietimų ir patenkinti publiką 
garsiųjų savo kalbų kopijomis. Tapytojai, skulptoriai taip daro ; 
kodėl — jo manymu — taip nedaryti ir oratoriui, ypač jei šis 
vienas turi paruošti visas savo kalbas ? Bepig tokiam Fr. D. Roose- 
veltui, kuris, kaip ir kiti aukšti pareigūnai, tam turėdavo savo 
«negrų » — profesorių ir net režisierių. Dėl to Pakštas dažnai 
kartodavosi ir vis iš naujo paleisdavo jau žinomus savo « spar- 
nuočius ». Nuostabu, kad, nepaisant visų šių trūkumų, jis sugebėjo 
iš savo auditorijos išskelti dar tiek kibirkščių. 

Pakšto garbei reikia pabrėžti, kad ir dažni jo pasirodymai jo 
piniginės nesustorindavo, nes honoraras (jei iš viso tokį kas mo- 

kėdavo) būdavo elgetiškas. Tai mūsų nestebina, nes eilinis klau- 
sytojas nesugeba tinkamai įvertinti tokios rūšies « darbo ». Net 
ir daugelis inteligentų nesupranta, kad retorika yra mokslas ir 
menas ir kad tik sunkiai atsiekiama tai, kas atrodo taip « lengva ». 
Gal dėl šios priežasties kultūros istorikai dar ligšiol neįtraukė 
į savo veikalus mūsų ciceronų. 

Aišku, kad kritikuotinas ir pats kalbėtojas. Pirmiausia tuo, 
kad jis, sėkmingos savo praktikos užliūliuotas, per daug nesi- 
stengė tobulėti. Antai, menkai domėdavosi kvėpavimu, garsų 
formavimu, savo dikcija ir t. t. Iš mūsų paskaitininkų, berods, 
vienas Šalkauskis tuo rūpinosi, apie 1922-1923 metus tam vyk- 
damas į kurortą Weisses Hirsch prie Dresdeno. Pro pirštus 
Pakštas žiūrėdavo ir į teoretinę, sakysime, į psichologinę reto- 
rikos pusę. Ir stilistikoje jis mažai tepažengė pirmyn. Būdinga, 
kad tarp jo Chicagoj Pasaulio lietuvių archyve saugojamų knygų 
neužtinkame nė vieno iškalbos vadovėlio. Objektyvumo dėlei 
reikia pridurti, kad anuomet mums iš viso trūko atitinkamos 
literatūros savąja kalba; bent man tėra žinomi du leidiniai : 
1932 m. pasirodžiusi B. Giedros Retorika ir šios knygos autoriaus 
trejais metais vėliau išėjusi brošiūrėlė Menas kalbėta. 

Kaltas dėl retorinio skurdūumo buvo, bent Lietuvoje, ir žodžio 
laisvės suvaržymas, nes iškalba težydi ten, kur žydi laisvė. Bet 
kaip tas menas galėjo išbujoti tokiame režime, kuris (1932) po 
vieno pavasarininkų kongreso (Mariampolėje) iškart sukišo net 
tris kalbėtojus į kalėjimą * 

Kas pažinojo ne tik Pakštą, bet ir Kazį, tas žino, kad jis 
nesidžiaugdavo pigiais laimėjimais. Bet vis dėlto planingai jis 
nesilavindavo, Demosteno uolumo vengė. 

Negalima nepaminėti jo politinių priešų reikštos kritikos. 
Ši iš dešiniųjų konservatorių pusės daugiausia buvo ironiška, 
o komunistai iš kairės jį tiesiog Iišmaudė sarkazme. Koktūs pavyz- 
dys yra Petro Cvirkos Laisvėje išspausdintas pamiletas, įvardintas 
Smetonos kiemo gaidys arba Pakštas Kazys, kur tarp kitko skai- 
tome : « Kauniečiai, ypač buvę studentai, gerai atsimena šį keis- 
tuolį profesorių, į kurio paskaitą jaunuomenė rinkdavosi kaip 
į humoro ir juokų vakarus. Visai apsijuokęs, visų Kauno vai- 
kigalių badomas pirštais, profesorius išsidangino į Ameriką. Kas 
mėgsta Pakšto juokus, tegu jų ir klausosi, o Lietuvių tauta 
sujungė savo likimą ne su pakštiško tipo juokdariais, o su bro- 

liška rusų tauta »“. Smerkdami tokį cinizmą, visai nemanome 
ginti Pakšto nuo užtarnautos kritikos. Bet ši turi būti reiškiama 
tokiu objektingumu bei džentelmeniškumu, kuris paliestąjį tiesiog 
įpareigoja tobulintis. Tačiau ar tokios galima laukti iš «broliškos 
rusų tautos » vedžiojamų plunksnų ? 

Tikrų nepasisekimų tribūnoje Pakštas mažai tepatyrė. Jis, 
berods, tik vieną sykį buvo kiek apšvilptas : būtent, minėtame 
Kauno studentų susirinkime, kur jis po 1926 m. gruodžio 17-tos 
pučininkus vadino laisvės duobkasiais. Bet ar jis nebuvo teisus? 

Jei mes dabar, baigdami šį skyrelį, ant svarstyklių dedame 
jo retorines gerąsias ypatybes ir trūkumus, tai pastebime žymią 
anųjų persvarą. Tai ir leidžia mums tvirtinti, kad Pakštas kartu 
su Krupavičium ir dar keliais kitais sudarė mūsų iškalbos Olimpą 
Nepriklausomybės laikais. 


“ P. CviRkA, Smetonos kiemo gaidys arba Pakštas Kazys, žr. Laisvė, 
Brooklynas, 1944.IV.12 d. 


SAVO GŪŽTOJE KAUNE (1925-1939) 


Kazys ne mane vedė, o Lietuvą. 


Žemė keršija jūrininkui. — Ar neatrodys, kad šis skyrelis per 
apsirikimą bus patekęs į biografiją, juk ar toks visuomenei atsi- 
davęs veikėjas iš viso dar gali turėti privatinį gyvenimą ? Tikrai : 
Pakštas, kuris net erdviausiame bute jautėsi blogiau už savo 
papūgą narvelyje — privatininkas ? Namai jam tebuvo poilsio 
vietelė, į kurią pasitraukdavo -- dovydaitiškai tariant — « atsi- 
pūsti », kad greit nauja energija galėtų grįžti į visuomenę. Joje 
jis praleidžia savo gyvenimą, joje ir mirs. Nors viešūma pas 
jį lisdavo ir pro duris, langus ir kaminus, jis vis dėlto turėjo 
aptiekišką porciją privatiškumo, žinoma, pakštiško. 

1925 m. rudenį atpūškojęs iš Amerikos, jaunas docentas apsi- 
gyveno Žaliakalnyje, Bilevičienės namuose, Žemuogių gatvėje, 
kur išbuvo daugiau nei penkerius metus. Jam patiko, nes čia gyveno 
dar trys akademikai : literatas Sruoga, filosofas Šilkarskis (lenkas) 
ir kultūros istorikas Karsavinas (rusas-emigrantas). Už metų 
jis persikraustė į Bilevičių gretimai pastatytus namus, kur vėliau 
įsikūrė ir Sofija Čiurlionienė. 

« Tėvelių namuose aš buvau dar nedidelė mergaitė, — pasakoja 
Bilevičių Danutė, šiandien Danienės vardu gyvenanti Ottawoje, 
Kanadoje, — bet gerai prisimenu Pakštų butą, pilną knygų ir 
visokių daiktų, atsivežtų iš tolimų kelionių. Profesoriaus pasako- 
jimai buvo labai gyvi». Juos prisimena ir Julius Raulinaitis 
(Los Angeles, Calif.), Pakštienės krikšto sūnus : « Jis mėgo vaikus. 
Mane ypatingai domino Afrikos daiktų rinkinys, kurį mielai 
rodydavo. Tuomet aiškindavo dramatizuodamas: “Atsargiai, šitos 
ieties smaigalys užnuodytas! ». 

Ilgainiui nepakęsdamas būti nuomininkų, Pakštas Vytauto 
kalne pasistatė namelį, kurio «istoriją » žinojo Bendorius : « Jis 
buvo pirkęs gražioje vietoje, Vaižganto gatvėje, sklypą žemės 
ir jame pagal vieno inžinieriaus (ne architekto) projektą pasi- 
statydinęs dviejų aukštų, krėstą iš kalkių medinį namelį. Šis buvo 
netikęs: žiemą šaltas, kambariai nepraktiški. Tik vienas buvo 
pusėtinai erdvus ir iš jo puikus reginys į Kauną apačioje. 1931 
m. pradžioje jis savo posesiją pardavė ir persikėlė į kun. Šmulkš- 
čio namus, kur buvo samdęs trijų kambarių butą ». 

Ano namelio istorija tikra tragikomedija : Sumanytojas Švei- 
carijoje buvo susižavėjęs dailiais tenykščiais chalets ir būtinai 
tokį norėjo pastatyti estetiškai savo Mini. Bet jis nepagalvojo, 
kad tokia puošmena nuo šiltų Ženevos ežero šlaitų žvarbesniame 
mūsų klimate negalės prigyti. Pasėkos liūdnos : neištvėrusi amžinai 
šalčiuojanti žmonelė vyrą privertė keltis į jaukesnį butą. 

Dar blogiau su nuosavu ūkiu, kurio nuostolingą istoriją 
apraudojo Bendorius: « Už tuos 50.000 litų, gautų už savo chalet, 
Pakštas pirko dr. P. Karvelio kaimynystėje, Noreikiškiuose, 16 
ha ūkį, kuriame apgyvendino giminaitį iš kaimo. Šis gi nesugebėjo 
verstis; to pasėkoje savininkas ne tik neturėjo naudos, bet dar 
daugiau pinigų turėjo sukišti. Tuo ūkiu jis tik naują rūpestėlį 
užsikrovė ». Tašką po šito nuostolingo «ūkininkavimo » padeda 
Ivinskis konstatuodamas : « Kaip daugelis mūsų inteligentų, ir 
jis norėjo 'grįžti prie žemės?'. Bet vargas tokiam “'ūkininkui', kuris 
tik svetimomis rankomis tegalėjo ūkininkauti. Jis pats skundėsi, 
kaip jo ūkvedis jį išnaudojo. Jam skaudžiai nesisekė ». Žemės 
kerštas jūrininkui ? Bet į visus tokius nepasisekimus jis, trumpai 
apsiniaukęs, tik numodavo rankomis — ne jam po debesim 
gyventi ! 

Vietos užsilaikymo taisyklių jis, pusę pasaulio apkeliavęs, 
mažai tepaisė ; nors ir buvo mandagus, tačiau etiketo negarbin- 
davo. « Iš Amerikos sugrįžęs (1925), profesorius daugeliui atrodė 
tikru svetimšaliu », prisimena Rauckinas. « Antai, vasaros dieną 
po Laisvės Alėją skuba žmogus be kepurės, net be švarko, tuo 
tarpų kai studentai net savo gegužinėse drovėdavosi švarką 
nusiimti. Kiekvieną pažįstamą prakalbindavo draugiškai ». Nuo 
rusų biurokratiškumo bei nuo lenkų manierų dar neatpratę 
mūsų etiketininkai susiraukdavo, nes nesuprato, kad laisvumas 
dar nereiškia palaidumo. 

Nors jis tokiu luominių barjerų nepaisančiu natūralumu atstum- 
davo tradicijose surembėjusius, jis, iš kitos pusės, traukte pri- 
traukdavo naujo stiliaus išsiilgusius jaunuolius, ypač studentus. 
Dėl to gan greit atsirado daug « Pakštukų », visuomenėje pasi- 
reiškiančių panašiai kaip « Krupavičiukai » politikos arenoje ir 
« Šalkauskiukai » minčių aukštybėse. 


Nesutaikomi pasauliai? — Bet tas visuomeninis karštis, 
kuris jį nesulaikomai iškėlė, turėjo dar kitą pusę, gerokai ken- 
kiančią jo šeiminiam gyvenimui. «Kazys ne mane vedė, o Lie- 
tuvą », skųsdavosi žmona. Ta « Lietuva » tikrai pro visus plyšius 
skverbdavosi į jų privatinę sferą, kurios apginti Onutė nesuge- 
bėjo. «Ji, — taip pastebėjo aštriažvilgsnis Ivinskis, — kurios 
jautrumą patyriau, būdamas jos anglų kalbos studentu, nė 
namuose neturėjo ramybės ». 

P. Bilevičius dar šiandien žavisi jos «švelnumu, grožiu ir 
populiarumu tarp studentų, kuriuos ji mokė Humanitarinių 
mokslų fakultete ». Savo tėvą dar papildo Danienė: «+ Per vienas 
vardines studentai atėjo ją pasveikinti, dainuodami 'Ilgiausių 
metų !? Ji turėjo švelnų balsą, kuris (kaip ir jos tarsena) buvo 
kitoks negu mūsų moterų ». « Ne vienas ją laikydavo viena grakš- 
čiausių Kauno ponių », pastebi Laučka. 

Bet « visuomenė » tik retkarčiais pas ją teateidavo su dai- 
nomis; dažniausiai šie visokie prašyti ir neprašyti svečiai jai 
tebūdavo siaubas ir baubas. « Niekad nemačiau, kad namuose 
būtų buvę galima netrukdomai su profesorium pasikalbėti », 
skundėsi jo studentė Sonė Tomarienė, « nes už nugaros vis kiti 
laukė savo eilės». Tačiau juo smarkiau tas svetimas pasaulis 
veržėsi į jos židinį, juo dažniau drovioji moteris slėpdavosi 
savame salonėlyje apraudoti tą likimą, kurio pakeisti ji ne- 
pajėgė. Iš tikrųjų, ko jie visi čia skverbiasi su savo išgąstingomis 
kalbomis apie mirtinus pavojus Lietuvai ? Nejaugi tėvynė turės 
žūti tarp Stalino ir Hitlerio, kai ji galėtų klestėti tarp Čaikovskio 
ir Beethoveno ? Ponia atgydavo tik tame puošnių draugių ra- 
telyje, kur ji galėdavo nors kiek pasigėrėti tuo, kuo gėrisi damos. 

Daug moterų atsiduria panašioje bėdoje, bet daugeliu atvejų 
padėtį sušvelnina linksmas vaikų krykštavimas. Tačiau ir šios 
laimės ji nesulaukė. Tuo reikalu p. Raulinaitienė ją nusivedė 

pas gydytoją, kuris užtikrino, kad ji galinti turėti vaikų. Prašė 
atsiųsti vyrą, bet šis nenuėjęs. 

Tokioje širdgėloje į ką duktė gali kreiptis, jei ne į savo motiną ? 
Artimas Pakštų bičiulis L. Šimutis apie tai rašė: «Nuvykęs (1926) 
iš Amerikos į Kauną, su jais dažnai susitikdavau, pas kuriūos 
tų pačių metų rudenį (iš JAV) atvyko ir Onutės motina». Viešai 
skelbiamas jos tikslas buvo nusipirkti ūkį, ir tam kartu su Antanu 
Visminu, ankstyvesniu jos dukters adoratorium, važinėjo po 
Klaipėdos kraštą. «Bet nieko nenupirkusi grįžo Amerikon ». 
Visminą papildo Šimutis : « Girdėjau, kaip ji buvo nepatenkinta 
Lietuvos gyvenimo sąlygomis, ir kaip karštai ji ragino savo duk- 
terį grįžti Amerikon. Pakštai klausė mano patarimo. Onutei 
sakiau : “Priklausai Kaziui, o ne kam kitam. Jei važiuoti, tai 
važiuoti abiem"'. Gal klystu, bet man susidarė įspūdis, kad motina 
norėjo dukterį atskirti nuo vyro ». 

Savo draugiškai tvirtu nusistatymu prietelius iš « Aleksan- 
dryno » laikų sutaikė, kas tuomet dar buvo sutaikoma. Ar ilgam * 
Juk reikia žinoti, kad abiejų prigimtis traukė priešingomis kryp- 
timis, nes Onutė buvo psichosensoriška, Kazys gi psichomoto- 
riškas, o tokios savybės žmogus yra menkas psichologas. Dėl 
to jis ir neturėjo nei to subtilumo, nei tos kantrybės, reikalingos 
tiems siūlams-siūleliams išnarplioti, kurie Mini sieloje buvo su- 
sivėlę į neatmezgamą mazgą. Ir taip žmona sustingo į statulą, 
šalia kurios vyras degte degė savo misija. 

Jis dažnai šaukdavo, kaip Danielius 
įmestas į liūtų urvą. Bet žmonių ausys 
buvo storai užkimštos. Kam gi smagu 
nemalonius žodžius girdėti? 39. 


Pranašas tarp vizijos ir institucijos. — Kas nori kalbėti apie 
pranašą, tas pirmiausia turėtų aiškinu, kas yra pranašystė. 
Bet lietuviui tai išdėstyti, būtų tas pats kaip į Nemuną pilstyti 
vandenį. Galiu tad šioje biografijoje pasitenkinti keliais sakiniais. 

Pranašavimu suprantame būsimų įvykių apreiškimą, pasi- 
taikantį dažniausia religijoje. Tuos numatymus atskleidžia Dievo 
įkvėpta asmenybė tam tikromis vizijomis, lydimomis antgam- 
tinių ženklų. Panašių įvykių pasitaiko ir šalia religijos sferos, 
ypač ten, kur eina kalba apie tautą ir jos paskirtį, kaip liudija 
Jeanne d'Arc atvejis. Bet ir čia buvo mistinių apreiškimų, nes 
ir ji « girdėjo balsų ». Tačiau yra tam panašių ar artimų reiškinių, 
pastebimų, tartum ir grynai prigimtiniame pasaulyje. Šitoks 
regėtojas dažniausia pasižymi neeiliniu reikalo įžvelgimu, giliu 
savo uždavinio išgyvenimu, stipria vaizduote bei nesugriaunamu 
įsitikinimu, kad per jį kalba tautos dvasia. Iš paskutinio bruožo 
matyti, kad ir tautiniam šaukliui kartais nestinga mistinio įkvėpimo. 
Dėl to ir jį tam tikra prasme galima laikyti pranašu. 

O apie jo fantaziją pasakytina, kad ji kūrybiška : plaukdama 
iš didelio žinių lobio bei sužadindama jausmus, ji iššaukia valios 


* K. PaKšTAS, Atsisveikinant su didžiuoju tautos mokytoju. Filosofo 
St. Šalkauskio brangiajai atminčiai, žr. Draugas, 1941.IV.30 d. 


NEPRIPAŽINTAS PRANAŠAS 119 


impulsų. Iš gyvenimo tekėdama, ji prie jo ir grįžta. Mažiausia 
jos rasime valstiečių tarpe, kurie dėl jų « žemiškumo » regėtojui 
ruošia sunkią dalią. « Žemdirbio nelaki vaizduotė, — taip atsiliepia 
Brazaitis apie vieną tokį atsitikimą, — negalėjo priimti lakių 
drąsių minčių, be kurių neįmanoma gyvenimo pažanga »*'. Ge- 
resnė dirva pranašui miestelėnuose, kurie jį neretai laiko « tautos 
aru ». 

Tačiau ir urbaniškoje aplinkumoje jis sutinka pasipriešinimo. 
Dažniausiai tai parodo įstaigos, įsigalėjusios gal jau nuo amžių, 
per kuriuos jos galėjo ir sukalkėti. Suprantama, kad žmonių ben- 
druomenei reikia institucijų. Bet jos dažnai save taip pervertina, 
kad administracija gali net virsti sau tikslu. Dėl to įžvalgesnis 
pilietis biurokratams nerodo simpatijų. Dar Victor Hugo peikė 
Vabsorption du pays rėel par le pays lėgal. Šveicarų dramaturgas 
Frisch administratorius taip ironizuoja: «Jie yra panašūs į 
knygas — juo aukščiau jos pastatytos, juo sunkiau jos prieinamos ». 
Nesigaii jų ir angių Parkinsonas : « Jie auga greičiau Už grybus, 
o paskui darosi kietesni už betoną ». 

Nors Vakarai ir peikia šį trahison des clercs ir net Rytai raukiasi 
dėl savo «+ aparačikų », šie daug kur taip laiko visuomenę savo 
replėse, kad regėtojas turi pasitraukti iš viešo gyvenimo ir griaužtis 
mizantropiškoje vienatvėje. Istorija yra pilna tokių idėjinių 
Koriolanų. 

O) kieno teisybė šiame skaudžiame susidūrime tarp vizionie- 
riaus ir administratoriaus * Pirmenybė priklauso idėjai, nes ji 
inspiruoja, ji judina, ji veda pirmyn. Tačiau praktikoje dažniausia 
būna atvirkščiai: laimi administracija; tai suteikia jai neuž- 
tarnautą autoritetą nekritiškos masės akyse. Akivaizdoje šito 
nesusipratimo ir šioje vietoje pabrėžtina: institucijos idėjoms 
tegali tarnauti turėklais. 

Administracijos persvarą dar palengvina tai, kad pranašas 
beveik visuomet menkas organizatorius. To pasėkoje jis «rea- 
listų » laikomas pramanytoju, utopistu. Atrodo, kad tam tikras 
kompensacijos dėsnis regėtojui taip pat neleidžia suvokti konkre- 
čioje situacijoje, kas hic et nunc darytina. Tuo atžvilgiu prancūzų 


“ J. BRazaIms, Dinamiškasai asmuo mūsų visuomenėje, žr. Aidai, 
1953 m. 8 nr., 341 psl. 

istoriosofas Aleksis de Tocgueville (1805-1859) yra tikras pa- 
vyzdys. 

Kadangi ši priešingybė tarp idėjos ir institucijos yra amžina, 
žmonijos raidoje užtinkame ilgą eilę regėtojų, kone beviltiškai 
besirungiančių su « tikrovininkais ». Į šitą grandinę įpynė savo 
pranašus ir lietuvių tauta. Nepriklausomybės laikais jų iškiliausias 
buvo Pakštas. 


Jo pranašiška prigimtis. — Jį tikrai galima priskaityti prie 
regėtojų, nes jis gerai pažinojo savo tautos išeitąjį kelią, taip 
pat aiškiai suvokė atnaujintos valstybės geopolitinę būklę ir 
iš tų dviejų šaltinių gana tiksliai susekė artimesnę Lietuvos 
ateitį. Jos likimą jis jautriai pergyveno ir savo numatymus per 
40 metų skelbė be atvangos dviejuose kontinentuose. Iškiliuose 
momentuose tėvynę vadindamas «šventąja Lietuva», jis ją 
gaubė tautine mistika, iš kurios jam pačiam plaukė savotiška 
charizma. Ir kiti anais laikais pasižymėjo tai vienu, tai kitu 
čia Minėtų bruožų ; bet, berods, jis vienas juos visus buvo su- 
telkęs ir sujungęs savyje į vieną pranašišką asmenybę. 

Apie jo fantaziją pasakytina, kad ji nebuvo atitrūkusi nuo 
gyvenimo ir nežaidė miglotais įsivaizdavimais. Jis nemikčiojo 
ekstatiškai, nes jam buvo svetimi Herbačiauskio svaičiojimai. 
Tr taip, kaip jo vaizduotė užsižiebė tikrovėje, ji prie jos ir grįžo, 
nes Pakšto vaizduotės išeinamas taškas buvo istorinė realybė, 
jos tikslas — istorinis lietuvių pašaukimas. Taigi, Pakšto fantazija 
nebuvo dvasia be vietos. Todėl ji ir nesiveržė į astronomiškus 
tolius, o pasiliko artimos ateities ribose. Ir šiuose rėmuose jo 
vaizduotė buvo gana siaura, nes ji apsiribojo beveik vienu geo- 
politiniu aspektu. Tuo ji buvo panaši į prožektorių, akinančiai 
apšviečiantį tik neplatų, kad ir nulemiantį gyvenimo ruožą. 

Kadangi jo geopolitiško įžvalgumo išvados bei įpareigojimai 
lietė visą tautą bei jos valstybę, visuomenė to savo pranašo nega- 
lėjo nepastebėti. Tai jam laimėjo daug sekėjų. O šie, norėdami 
tokio šauklio pagalba pagyvinti savo organizacijų veiklą, jį 
rinko į daugybę visokių valdybų. Bet tai buvo meškos patarna- 
vimas ir joms, ir jam, nes, kas idėjininką įkinko į draugijų ve- 
žimą, tas jį nukankina. Gr. Valančius tuo reikalu : « Mes gailėjome 
jo į visas puses barstomos energijos, nes visų buvo kviečiamas, 
tampomas. Dėl to mes jam nebedavėme [Vakarų Sąjungai] 

pirmininkauti. Bet tegul tik atsiranda svarbus reikalas, jį gali 
ir vidurnaktį prikelti » **. 

Pakštui kenkė ir ta fatališka aplinkybė, kad jis, — kaip dau- 
guma vizionierių, — nebuvo psichologas, nes dažnai nemokėjo 
pasirinkti nei momento, nei vietos savo numMmatymams apskelbti. 
Šiuo reikalu dr. A. P. Mažeika (Washington): «Jis užklupdavo 
visuomenę savo idėjų ataka ir tuo būdu sukeldavo nemaža dulkių, 
kurioms nusėdus, likdavo tas pats, tik gal dar papilkėjęs vaizdas ». 

Ir visas jo skelbimo būdas buvo neįprastas : Jis aiškindamas 
griaudė, dėstydamas bombardavo. Bet visa savo būtybe gyven- 
dami už stangrios pilietinės tvarkos, regėtojai niekad ir niekur 
nebuvo diplomatai ar strategai, o visada ir visur uraganai. « Dėl 
to, — apgailestauja dr. J. Grinius, — nė viena jo idėjų nebuvo 
vykdoma, nes autoritetinė vyriausybė beveik kiekvieną mintį, 
siūlomą ne jos, palaikydavo opozicija. Tuo tarpu Pakštas galvojo 
apie Lietuvą pasauliniu geografo žvilgsniu». Ir gen. Raštikis 
pastebejo šį partišką nuvertinimą : « Daugeliui politikų nepatiko 
jo šūkiai ir planai. Jį vadindavo svajotoju, net fantastu ». 

Ta akcija savo padarė : žymi visuomenės dalis nuo jo, neken- 
čiamo ramybės ardytojo, buržuazinių patogumėlių niekintojo, 
atsimetė, ypač vyresnieji, dar rusų « činovnikų » formuoti įstai- 
gininkai ir į institucijas perėję profesionalai su jų karjerine ambicija. 
Bet lygiai taip būdinga, kad jaunesnieji idėjininkai, viešojo 
aparato dar nedeformuotieji, pirmoje eilėje studentai, jį karštai 
palaikydavo. Režimui atšaudamas, profesorius įtikinančiai pra- 
bildavo kaip tik į šį jaunimą universiteto auditorijoje arba atei- 
tininkų salėje, kurios sienos jau atmintinai mokėjo jo numaty- 
mus. Šiuos ypač godžiai griebė tas katalikų elitas, kuris žinomas 
«1936 m. Generacijos » vardu, ir tuo rašė vieną garbingiausių 
mūsų Nepriklausomybės puslapių. Neatsitiktinai jis 1938 m. 
savo Tegėtoją siūlė į valstybės prezidentus. Stiprus ramstis jam 
buvo ir Šalkauskis, kuris, dar solovjoviškai inspiruotas, savo 
romuvietišką vienmintį rėmė kovoje su tais «rytietiškais biu- 
rokratais », nesupratusiais « nei Lietuvos padėties, nei gresian- 


“ GR. VaLančiuS, Ne toje jūroje Vytautas žirgą plukdė, žr. Draugas,. 
1960.X.15 d. 243 nr. 

čių pavojų », kaip išsitarė pats puolamasis Pakštas vėliau Aiduose “š. 
Jo pusėje atsistojo ir panašią kovą vedantis moksliškasis džen- 
telmenas St. Kolupaila. 

Dar pridėtina, kad mūsų šaukliui kenkė ir svetimų kraštų 
— kaimyminių diktatūrų — agentai, kuriems patriotiškas lietuvis 
ir nuoširdus demokratas buvo rakštis akyje. Apipildami jį savo 
(apmokamu) sarkazmu, jie suklaidino ne vieną tų, kurie dar 
nebuvo suspėję pilietiškai susiprasti ir dėl to kaip naivūs lengva- 
tikiai pateko į svetimųjų užtaisytus spąstus. 

Bet kai kuriais atvejais prie savo priešų priklausė ir jis pats. 
Tai suprantama : niekas nėra laisvas nuo ydų, kuriomis mielai 
gardžiuojasi artimo meilės nepažaboti « liežuviai ». Jei dar tokios 
silpnybės, sutirštintos svetimųjų neapykantos ir savųjų pavydo, 
nuaidi po visuomenę, tai jos gali smarkiai sužaloti veikėjo re- 
putaciją. Šitaip ir atsitiko šį kartą su nerūpestingu šiuo atžvilgiu 
Pakštu. 

(0) kaip jis pats jautėsi mūsų verpetingoje bendruomenėje, 
kuri jį glostė ir draskė kartu ? Jis mūsų tarpe gyveno spalvingą, 
bet paprastą, amerikonizmais atmieštą gyvenimą. Būdamas įsi- 
tikinęs, turįs tautiečiams skelbti savo vizijas, jis tam uoliai 
ieškojo progų veikti dramatiškai, tačiau be egzaltacijos. Bet 
to nežiūrint, nesėkmė jį lydėjo kaip jo šešėlis, nes tam tikra 
visuomenės dalis, prie kurios priklausė ir nemažai institucinių 
katalikų, jo pranašavimą telaikydavo une idėe fixe ir jį patį — 
ambicijos spirginamu «įkyriu originalu ». 

Bet ar anos grupės jį būtų pripažinusios regėtoju, jei jis būtų 
buvęs aukštas kaip Kolupaila, šventas kaip Matulaitis, aštria- 
protis kaip Dambrauskas-Jakštas, gudrus kaip Kuraitis ir dar 
strategiškas kaip Raštikis? Vargu, nes masės akyse ir tokia 
pažiba dar būtų toli atsilikusi nuo tų aukštybių, kokiose ji ieško 
savo pranašų. Juk ji nežino (ar nenori žinoti), kad regėtojai 
taip pat minkyti iš to pačios tešlos, kaip mes visi. Bet eiliniai 
savo priešakyje nori Matyti « antžmogius », spindinčius visu tuo, 
kuo niekad negalės pasigirti patys. 

Šitokiems, anot Šalkauskio, paauksuotojams galvoje netelpa 


* K. PaKšTAS, Filosofo Stasio Šalkauskio brangiam atminimui, žr. 
Aidai, 1957 m. 5 nr., 205 pasl. 

mintis, kad herojaus aureolė, šventojo vainikas ir pranašo garbė 
dažnai tėra legendizacijos ar cukruotos hagiografijos padarinys. 

Tokios per šimtmečius vykdomos heroizacijos akivaizdoje 
nesunku suprasti, kad eilinis pilietis (ar tikintysis) purtosi minties 
pamatyti regėtoją vienmarškinį, skubantį Laisvės Alėja. Kokiu 
aliejumi jis pateptas, kad turėtų teisę mus veikti pranašo balsu, 
šauklio ugnim, vado mostu ? Ar gi jis kadaise ne sielius plukdė 
kartu su mumis? Ir nematyt jokių stigmatinių ženklų ? Tai 
reiškia: joks regėtojas! Nors toks kurtumas ir įskaudindavo 
Pakšto širdį, jis betgi neatlyžo. « Kai jis dėl vieno sumanymo 
vėl buvo apšauktas fantastų, — prisimena J. Vitėnas (Wa- 
shington), — ir jam tai pranešiau, jis atsakė, nebijąs būti vadi- 
namas fantastu, nes be fantazijos nieko neįmanoma padaryti ». 

Jam vis iš naujo išsitiesti padėdavo nepajudinamas įsitikini- 
mas, kad jo pramatymai tikri. Jį dar paremdavo bičiuliai bei 
šiaip gerbėjai, kurie, vėlybesnių jo numatytų įvykių dar labiau 
įtikinti, pripažino jį teisiu. Štai keli tų pasisakymų : 


Kunigas : « Prisimenu, kada Pakštas (1939.IX.21) New Yorke 
Katalikų Federacijos Beime kalbėjo apie Lietuvos likimą. Aš neti- 
kėjau jo žodžiams. Ir kaip aš vėliau nustebau, kad 95 procentai jo 
kalbos tapo tiesa. Aš tada išvykau Lietuvon, o po karo antrą kartą 
sugrįžęs į „Ameriką ir sutikęs Pakštą, tariau: 'Atvykau pasakyti, 
kad Pakštas nėra durnas? » (kun. dr. Ig. Urbonas, Gary, Ind.). 

Literatas : « Lietuvoje dažnai išgirsdavai sprendimą: Pakštas 
fantastas. Bet fantazijos galybė nėra trūkumas. Tai didelė dorybė, 
kurios mums taip trūksta. Ten kur yra fantazijos, ten yra planų » ??, 

Istorikas : « Jis sakydavo kalbų, kuriose būdavo įžvalgių pastabų, 
tiesiog pranašiškų teigimų. O kad tik būtų atsiradę žmonių ar in- 
stitucijų, kurios būtų galėjusios jo mintis realizuoti » (Z. Ivinskis). 

Teisininkas : « Deja, jo pranašiškos idėjos buvo per daug naujos 
ir per didingos, kad jas būtų galėję suprasti valdantieji. Dabar visi 
supranta, kad jis savo vizijose buvo realus »*?, 

Gamtininkas : « Pakštas buvo bene vienintelis, kuris nujautė 
būsimą Lietuvos tragediją. Tik kiti jo nesuprato ir dar išjuokė » *!. 


* J. BRazaITIs, Dinamiškasai asmuo mūsų visuomenėje, žr. Aidai, 
1953 m. 8 nr., 341 psl. 

“9 PR. V. Rautimamis, Pakšto vizijos buvo realios, žr. Lietuvių 
Dienos, 1961 m. 1 nr., sausio 17 d. 

"1 ST. KoLUPAILA, Dveji metai be Kazio Pakšto, žr. Draugas, 1962.1X.7 
«d. 210 nr. 

Geografas : « Visuose jo planuose būvo juntama jo fantazija. 
Anot jo, geriau svajonėmis atausti didingus planus, negu merdėti 
apatijoje. Ir patirtis jam padiktavo, kad tik "fantastai" sudaro pa- 
žangos avangardus » (Vl. Viliamas). 

Diplomatas : « Jo meilė Lietuvai ir jo idealizmas jam diktuodavo 
tolydžio sumanymus, kuriuos “realistai" pavadindavo fantazijomis y?2, 

Rašytojas : « Pakštą su Herbačiauskiu artina jų nepaprasta tol- 
regystė. Skirtingas tačiau jųdviejų pagrindas : anas rėmėsi realybe, 
šitas — mistika » 93, 

Dramaturgas : « Jo šūkiai nebuvo jaunystės impulsas : tai buvo 
įžvalga į ateitį (A. Kairys). 

Socialdemokratas : K. Bielinis, išklausęs vieną Pakšto vizionie- 
riškų kalbų: « Nenumirk, kol nesi viso parašęs apie Lietuvą » **. 

Socialistai apskritai: « Jis buvo svajotojas ir turėjo drąsos už 
savo vaizduotėje sukurtą dalyką kovoti, eidamas prieš daugumą » *5, 


O kaip svarbiausiu atveju su juo pasielgė tie žmonės ir tos 
institucijos, kurios, Ivinskio manymu, « būtų galėjusios jo mintis 
realizuoti » ? 


Vox clamantis im deserto. — « Pasaulio įvykiai žaibo greitumu 
ėmė rutuliuotis, artindami katastrofą. Pakštas visa tai suprato 
ir 1938 m. pabaigoje nuėjo pas prezidentą, kurį, susirūpinęs, 
įspėjo »?*. Šis dr. Valančiaus prisiminimas yra tikras. 

Bet ir buvo kuo susirūpinti, nes 1938 m. kovo mėnesio lenkų 
ultimatumas dėl santykių užmezgimo ir sekančių metų kovo 
mėnesio Hitlerio žygis į Klaipėdą, taip pat tų pačių metų rugpiū- 
tyje Maskvoje sudarytas Molotovo-Ribbentropo paktas, numatąs 
naują Lietuvos padalijimą — visi tie siaubingi ženklai rodė, 
kad mūsų nepriklausomybei grėsė mirtinis pavojus. Kadangi 
iš valdžios pusės trūko ryžtingumo, kraštą apniko apatija. Net 


* Ep. TuRauskas, Kazys Pakštas, žr. Prancūzijos Lietuvių Žinios, 
Paryžius, 1960 m. 22 nr. 

* B. BABRAUSKAS, Rašytojas, tapęs geografu, žr. Draugas, 1960.1X.24 
d. 225 nr. 

* Tėvynės Sargas, 1968 m. 1 nr., 28 pasl. 

* Dr. Kazys Pakšias, žr. Naujienos, 1960 m. 217 nr. 

* GR. VaLaNčIuS, Ne toje jūroje Vytautas žirgą plukdė, žr. Draugas, 
1960.X.15 d. 243 nr. 

daugelis režimo šalininkų piktinosi savo vyriausybės fatalia 
laikysena ; bet iT jie neturėjo planų. 

Tačiau tokių turėjo profesorius, iš kurių Valančius mini šią 
intervenciją pas prezidentą: « Ateina baisios audros, įsakyk 
pasiruošti evakuacijai viso to, kas įmanoma laikinai užsienin 
perkelti. Laivai turi būti pasiruošę pilnu kroviniu išplaukti į 
Vakarų uostus. Reikia išvežti lituanistines bibliotekas, archyvus, 
aukso bei svetimų valiutų atsargas, apskritai visą vertingą tautos 
inventorių. Taip pat siūlė parinkti būrį lituanistikos stipendi- 
ninkų lydėti krovinį, sutelktiną kuriame nors Vakarų universitete, 
idant nenutrūktų lituanistikos darbai. Negana to, Pakštas įspėjo, 
kad toks “pasitraukimas ? gali užtrukti ilgesnį laiką, gal net kelias 
dešimtis metų »?". Bet «Smetonos reakcija buvo labai pasyvi : 
“Gal kaip nors išvengsime viso šito'. Kiek vėliau jis tūlam skun- 
dėsi: "Ech, tas Pakštas su savo planais tik paniką kelia? ». 

Bet Pakštas visai nemanė kelti paniką, tik siūlė diskretiškai 
imtis priemonių, kurios, katastrofai ištikus, būtų naudingos. Tuo 
reikalu jo autobiografijoje skaitome : « Turėdamas galvoje pavo- 
jingą Lietuvos geografinę padėtį ir žinodamas didžiųjų kaimynų 
apetitą, niekuomet nemaniau, kad mūsų nepriklausomybė bus 
ilgai toleruojama. Todėl ir kalbėdavau studentijai, o protarpiais 
ir vyriausybės nariams, kad reikia darbų programą tvarkyti, 
atsižvelgiant į naujo karo artėjančią tikrenybę. Man aišku buvo, 
kad viena iš dviejų valstybių okupuos Lietuvą. O kadangi tie 
abu kaimynai turi totalitarinius režimus, tai Lietuvos žmonių ir 
turtų naikinimas bus vykdomas negirdėtu žiaurumu. Ne tik 
[kaimiečiai] bus apvogti, dar didesniu įnirtimu bus naikinami 
dvasiniai turtai ir bus stengiamasi užmušti kiekvieną lietuvių 
dvasios ir kūrybos spindulėlį ». 

Pas prezidentą nieko nelaimėjęs, profesorius kreipėsi į Sme- 
tonos svainį Juozą Tūbelį, 1929 m. (IX.19) jo paskirtą ministeriu 
pirmininku. Jį pasirenkant, kaip aiškina Merkelis, prezidento 
biografas, « daug lėmė geras jo pažinimas žemės ūkio reikalų » **. 
Nėra abejonės, kad gaspadoriškas Tūbelio protas yra nusipelnęs 
krašto ūkiui; bet ar jis taip pat buvo tinkamas premjeras ? 


"" Ten pat. 
* AL. MERKELIS, Antanas Smetona, New Yorkas 1964, 376 psl. 

Tartum atsakydamas į šį klausimą, Merkelis tvirtina, jog anas 
«į kitų Ministerijų reikalus tesikišo tiek, kiek lietė finansinius 
reikalus »*?. Pasėka buvo ta, kad jo bendradarbiams kabinete 
trūko paakstinimų, sugestijų, kūrybinės fantazijos. Ar tad be- 
verta belsti į duris žemės ūkio specialisto, kurį Merkelis tiesiog 
vadino «ūkininku »“" ? Bet grėsminga situacija liepė tai daryti. 

« Tūbelis, — taip Pakštas vėliau pasakojo antrai savo žmonai 
Janinai, — priėmė mane maloniai ». Svečias dėstė savo projektą, 
kad jau dabar laikas sudaryti evakuacinį planą — evakuoti į 
užjūrį ne tik turtą, kultūrinius lobius, bet ir mūsų jaunimą, ga- 
besnius studentus ir tuo būdu paruošti profesionalų kadrą atei- 
čiai. Tūbelis įtemptai sekė pasakojimą ; tačiau tuo momentu 
ėmė rinktis posėdžiui. Jis atsiprašė: “Tai, ką kalbėjai, įdomu. 
Aš tamstai paskambinsiu, kai būsiu laisvesnis'. Tačiau kitaip 
išėjo: netrukus jį [apsirgusį] pakeitė kun. Mironas. Ir vėl visi 
projektai subyrėjo »*!. 

Bet ar savo išgąstingų vizijų sukrėstas šauklys galėjo ko geres- 
nio tikėtis šiame beveik chaotiškame perėjime nuo Tūbelio prie 
Mirono ? Lai atsako tuometinis prezidento asmeninis sekretorius 
Merkelis: « Lenkų ultimatumas (1938.III.17) Lietuvą užklupo 
tuo metu, kai Tūbelis buvo gavęs širdies priepuolį ir buvo išvežtas 
gydytis į Šveicariją. Jį laikinai pavadavo susisiekimo ministeris 
inž. Stanišauskas, kuris buvo silpna vyriausybės galva. Tūbelio 
būklė mažai teikė vilties greit pasveikti, tai buvo susirūpinta 
vyriausybės pertvarkymu »““. Nauju pirmininku 1938 m. kovo 
mėnesio 24 d. buvo paskirtas kun, Mironas. Tūbelis liko Žemės 
ūkio mMinisteriu. Gruodžio 5 d. (1938) vyriausybė vėl buvo kei- 
čiama : « Po pusės valandos [Smetona] patvirtino naują mMini- 
sterių tarybą ». « Iš visų tautinių vyriausybių ši buvo pati silp- 
niausia. Pats Mironas neslėpė, kad pirmininko pareigos jam ne- 
pakeliama našta » “*. 

Bet kodėl tokiais lemtingais laikais valdžios priešakin buvo 
pastatytas asmuo, kuris pats prisipažino, negalįs tokios naštos 


* Ten pat, 378 psl. 

*“ Ten pat. 

*“* J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 62 psl. 

“* AL. MERKELIS, Antanas Smetona, New Yorkas 1964, 495-496 psl. 

* Ten pat, 502 psl. 

pakelti? Merkelis atsako taip : Tuo metu vienu iš svarbiausių užda- 
vinių esant santykių su Lenkija susitvarkymui, buvo pasiūlytas 
Mironas, vienas iš geriausių tų santykių žinovų. « Tą pasiūlymą 
gal kiek lėmė ir tai, kad tuo momentu prezidentūroje Maišėsi 
ir pats Mironas, ten būdamas dažnu svečiu»““. Antrą paaiš- 
kinimo dalį perskaitęs, prisiminiau vieną anekdotą, kurį pasakoja 
anglų diplomatas Duift Cooper savo Talleyrando biografijoje. 
Ten aprašytasis kartą pareiškė: « Didelių įvykių metu viduti- 
niški gabumai tik dėl to vaidina tam tikrą vaidmenį, kadangi jie 
tuo laiku ten pasimaišo ». 

Tačiau juo silpnesnė buvo valdžia, juo stipriau ėmė veikti 
Pakštas. « Visą 1939 m. pavasarį, — taip jis už dviejų metų 
aiškino, slankiojau po ministerių kabinetus, įkalbinėdamas pra- 
dėti pasiruošimą nelaimei sutikti, ruošti naują Lietuvos prisikėlimą. 
Pradėjau nuo [vėl naujo] pirmininko (1939.III-IV) gen. J. Čer- 
niaus. Jis maloniai pakalbėjo ir mane pasiuntė pas finansų 
ministerį, irgi generolą (J. Sutkų). Tas pas savo direktorių (M. 
Lipčių). Panašiai kitose ministerijose. Teoretinio pritarimo buvo 
ir Šen, ir ten ; bet visi buvo nusistatę darbus pavesti mažesniems, 
kurie yra įpratę savo valia nieko nedaryti. Rezultatai žinomi » *?. 

Bet ir po tokių skaudžių nusivylimų, nepripažintas pranašas 
toliau plėšė batus aiškindamas, ragindamas, maldaudamas. O 
pasėkos ? Apie jas mus informuoja ponia Janina, kuriai vyras 
pusė metų prieš mirtį išliejo savo širdį : « Valstybės Banko direk- 
torius J. Paknys priėmė Kazį savo kabinete. Šis įspėjo, kad dabar 
jau laikas perkelti iždą į JAV. Tada Paknys garsiai nusijuokė ir, 
pažiūrėjęs į laikrodį, davė suprasti, kad jis toliau nediskutuos tuo 
klausimu. Nedaug ką geresnio išgirdo ir prezidentūroje. Nors 
Smetona su įdomumu klausėsi ir net arbata vaišino, bet sekre- 
toriaus, kun. Bielskaus, buvo toks pašaipingas įsiterpimas : *Ne- 
gąsdink taip smarkiai mūsų! Atrodo, daug atneši nereikalingo 
bailumo?'! Užliūliuota ramybėje šventa Lietuva! — su skausmu 
pagalvojo Kazys ir išėjo » “*, 


“ Ten pat, 495 psl. 

“* K. PakšTAS, Velykinės nuotrupos, žr. Draugas, 1941.1V.2 d. 

“ J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 61 pel. 

Šį atsitikimą dar išryškina kun. dr. Ig. Urbonas (Gary, Ind.) 
šiuo prisiminimu : « Vieną dieną atvyko pas Kaišiadorių vyskupą 
J. Kuktą kan. F. Kemėšis. Aš tada dirbau kurijoje. Pietų metu 
svečias pasakojo : ' Šiandien buvau pas Smetoną. Radau jį labai 
susinervinusį, nes prieš mane buvęs tas durnius Pakštas, kuris 
įrodinėjo, kad Lietuvos okupacija neišvengiama, kad reikia išga- 
benti aukso atsargas, meno turtus, archyvą ir padaryti translo- 
kaciją svarbesnių (diplomatinių) postų užsieniuose », 

Kadangi sunku buvo laukti ko naudingo iš režimo be pramaty- 
mo ir iš prezidento, kuris prityrusiam mūsų diplomatui Br. K. 
Balučiui (1879-1967) « visados darydavo įspūdžio Smūtkelio-Rū- 
pintojėlio »*", Pakštas dar įsakmiau kreipėsi į ateitininkus, į 
«1936 m. Generaciją», į skautūs ir į tolygius pasiryžėlius. 

Juozas Brazaitis prisimena štai ką: « Vieną sekmadienį pro- 
fesorius visame mūsų pasikalbėjime buvo labai tylus. Prieš pa- 
šnekesį baigiant, staiga prašnekėjo jis apie dalykus, kurie visus 
pribloškė. Jis kalbėjo apie mūsų geografijos padėties pavojin- 
gumą ir kad mes vargiai išvengsime okupacijos. Kalbėjo apie 
reikalą gelbėti kultūrines vertybes ir apie sudarymą sąlygų lietu- 
viškai akcijai užsieniuose » “*. 

Ir Jonas Grinius atsimena šį vizionierišką popietį : « Iš visų 
susitikimų su Pakštu man giliausią įspūdį yra palikęs vienas 
draugų popietis 1939 m. pavasarį, jo bute. Jis kalbėjo apie artė- 
jantį karą ir apie Lietuvos laisvės sutemas. Jis galvojo, kad 
reikia (be kitko) žymiausius meno kūrinius, sakysime, Čiurlionio, 
išvežti. Ir į tais metais New Yorke ruošiamą pasaulio parodą 
turėtų vykti Kauno universiteto choras, kurio dalyviai, kaip 
studentai, galėtų likti Amerikoje. Jie galėtų sudaryti kadrą atko- 
voti laisvei. Vėliau jo liūdnas pranašystes nekartą prisimindavau ». 

Šis atsitikimas įstrigo į galvą ir kun. Juozui Prunskiui : « Mums 
darė įspūdį jo įžvalgumas, kurį pilnumoje įvertinome tik tada, 
kai įvyko okupacija. Tada atsiminėme jo raginimus, pavyzdžiui, 
intelektualų ekskursiją į Vakarų pasaulį ». 

Kad Pakštas savo pramatymus nešė ir į diplomatų sferas, 
paliudija Antanas Bendorius: « Užsukūus mudviem 1939 m. per 


“ V. ŠiRvYDAS, Br. K. Balutis, Sodus, Mich., 1951, 100 psl. 
“ J. BRazaITIS, Dinamiškasai asmuo mūsų visuomenėje, žr. Aidai, 
1953 m. 8 nr., 340 pal. 

Velykų atostogas į Konrado kavinę (Kaune), sutikome Lenkijos 
atstovybės spaudos aitachė Westfalį, kuris gerai mokėjo lietu- 
viškai. Jis tuoj paklausė apie karo galimybę. Pakštas be svy- 
ravimų pareiškė: 'Karas prasidės netrukus'! Jis neseniai buvo 
grįžęs iš jau apkarpytos Čekoslovakijos, kur buvo išvykęs geo- 
politinių studijų reikalu. Tą jo įsitikinimą buvo sustiprinę Vo- 
kietijoje patirti įspūdžiai ». 

Panašiai jis įspėjo ir Kauno rotariečius, iš kurių bent ekono- 
mistai buvo linkę pritarti jo siūlomai ekonominių turtų evakua- 
cijai. Tuometinis Pienoceniro pirmininkas Jonas Glemža (52 me- 
tų) su kuriuo Pakštas susitikdavo Rotary klube, prisimena tokį 
įvykį: «1938 m. vasarą į to klubo pietus atsilankė mūsų pa- 
siuntinys Prancūzijoje Petras Klimas ir nušvietė sunkią Lietuvos 
padėtį tarp Vokietijos, Sovietų Rusijos ir Lenkijos. Daug balsų 
paklausė, prie kurio kaimyno mums glaustis. Atsakymo nebuvo. 
Susirinkimui pasibaigus, keletas narių, jų tarpe ir profesorius, 
pakvietė p. ministerį kavos. Šis ir siauresniame ratelyje išvadų 
nedarė. Tuomet Pakštas, kuris, audroms prie Lietuvos artėjant, 
darėsi mažiau kantrus, reagavo jautriai į iškeltą klausimą, nuro- 
dinėjo į galimus Lietuvai pavojus ir iš valdžios reikalavo daugiau 
įžvalgumo ». Toliau p. Glemža su kai kuriais bendradarbiais 
rūpinosi mūsų prekybos laivyno gelbėjimu. Bet ir tiems planams 
režimas nepritarė. 

Kokią akciją tuomet dar vedė režimo atmestas ir didelės 
visuomenės dalies nepripažintas vizionierius, dar aiškiau sužinome 
iš to laiško, kurį jis vėliau (1960.II.4 d. iš Steubenville, Ohio) 
pasiuntė (berods) prof. Kolupailai: «1938 m. rudenį pradėjau 
valdžios atstovus įtikinėti (tik žodžiu, gan intymiai) susirūpinti 
planinga ir ne vieša evakuacija kai kurių kultūrinių turtų ir stu- 
dentų, iš kurių turėtų būti paruošti kandidatai į būsimus diplo- 
matus tam 25 metų (ar net ilgesniam) periodui, kai Lietuva 
bus Rusijos kolonija. Siūliau savas sugestijas tiems žygiams gerai 
užmaskuoti, kad nekiltų panika. Bet kai kurie ministeriai ir tada 
jau sakė, kad reiktų mane areštuoti už panikos kėlimą ». — Dar 
20 metų prieš tai (1940.IX.17), visai neprikąsdamas liežuvio, 
jis buvo rašęs savo bičiuliui Ed. Turauskui į Berną: «+ Nedova- 
notinas Mūsų pakvaišusių valdovų naivumas. 1939 m. visą pava- 
sarį beveik kasdien landžiojau tai Finansų, tai Užsienių minis- 
terijosna, siūlydamas pasiruošti liūdnesnei dienai. Bet nepavyko 

įtikinti, nes visi tingėjo ką nors daryti. Įnirtusiai agitavau. Bet 
jie ten turėjo daug laiko, o mane gal laikė blogu ir fantastišku 
* pranašu * ». 

Kad tokiu jį tikrai laikė, patvirtina ir Ivinskis: « Ano meto- 
valdovai jo laikyseną telaikė * elowniška ', kai jis įspėjo gelbėti 
kultūrines vertybes, kurti kur nors * antrą Lietuvą ', apie kurią 
kalbėdavo nuo 1936 m. Šitaip Lietuva pasiliko okupacijai tobulai 
nepasiruošusi ». 

Tačiau ne tik profesoriaus politiškieji oponentai, bet ir didelis 
skaičius jo vyresnio amžiaus draugų netikėjo jo pramatymams. 
Antai, Jonas Vailokaitis, vienas Ūkio Banko direktorių, jam 
atsakė : « Jei žinočiau, kad Tavo šiurpi pranašystė išsipildys, tai 
Tau duočiau vieną milijoną »*? (lietuviškai akcijai Vakaruose). 
Bet jis netikėjo, nedavė, viską prarado, buvo išvežtas Sibiran, 
kur žuvo. 

Kad Pakštas tikrai buvo pranašas sui generis, Matyti dar iš 
to, kad jis pasižymėjo dar dviem savybėm, kurios tokį lydi tartum 
neišvengiamai : būtent, kėsinimasis į jo gyvybę ir nenoras jo 
klausyti. Apie pirmąjį punktą jis (1960.II.4 d. iš Steubenville) 
rašė, atrodo, prof. Kolupailai : « Karininkams pasakydavau, kad 
mūsų kariuomenė nepriklausomybės negins, nes jai tokios progos 
net nebus. Ketindavo karštesnieji mane nušauti už tą ereziją. 
Bet nežinau, ką jie manė vėliau, kai nė vienas šūvis nebuvo priešui 
paleistas. Apie grasinimus mano gyvybei geriau žinojo dr. Ig. 
Skrupskelis, susitinkąs daugiau su karininkais». O kas liečia 
antrąjį punktą, pabrėžtina, kad Pakštui tikrai ištiko Kasandros 
likimas. Jai senovės dievai buvę suteikę pranašystės dovaną su 
skaudžia ypatybe, kad niekas jos neklausys. Taip per amžius 
ir buvo. Griaudu tik, kad ir mes savo Kasandros atžvilgiu išimties 
nesudarėme. Rezultatai žinomi. 


“ J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 62 psl. 


« ANTROJO FRONTO» PRADININKAS 


Komuvietiškas «brain and action trust o» 
ir pakštiško fronto sudarymas. 


Jakšto gatvės «brolija». — Įsitikinęs, kad jam nepavyks 
išjudinti režimo, Pakštas dar stipriau ėmė veikti savuosius, pir- 
miausia tuos « pusiaumilijonierius », kurie reguliariai pas jį atvyk- 
davo pasitarti. Tie jo svečiai buvo tartum juniorai to ratelio, 
kuris po 1926 m. perversmo susiformavo ir Kaune savo židinį 
turėjo Jakšto gatvės antrame numeryje. 

Šią grupę sudarė apie tuzinas katalikų veikėjų, kuriems rūpėjo 
ne tik kritiškai sekti įvykius, bet pozityviais darbais jiems bėgti 
už akių ir tam tikrais veiksmais viešąjį gyvenimą sukti krikščio- 
niška ir demokratiška kryptimi. Nors ši « Jakšto gatvės brolija », 
tartum Friburgo Romuvos įpėdinė, ir neveikė slaptai — jos tikslas 
nebuvo konspiracija, o inspiracija, — ji betgi nepasirodė viešai, 
0 pasitenkino savo narių intervencijomis — paskaitomis, kursais, 
konferencijomis, kongresais, straipsniais, knygomis, patarimais. 
Ši brolija buvo bevardė, bet ne beveidė : ji neturėjo nei pirmi- 
ninko, nei šiaip valdybos, ir protokolo nevedė. Ji turėjo tik šei- 
mininką, žinoma, prof. Pr. Kuraičio asmenyje, kuris erdviame 
savo bute Jakšto gatvėje sukviesdavo pasitarimus, pridengtus 
kuklia vakariene. Už durų gyveno Dambrauskas-Jakštas ir Vait- 
kus, kurių betgi neįtraukdavome į savo darbus, nes tai būtų 
galėję pakenkti jų vadovaujamai Šv. Kazimiero draugijai. Be 
to, abiejų veikimo stilius buvo kitoks. 

Šita brolija, tikras romuvietiškas branduolys tarp ateitininkų, 
vadovaujamas jų vyriausio dvasios vado, buvo nuostabus ta 
prasme, kad jame sutartinai veikė pasauliečiai ir kunigai, proie- 

soriai ir studentai, idėjininkai ir organizatoriai, ir tai net iš dviejų 
generacijų, nes (1935) vyriausiam buvo jau 60, jauniausiam gi 
tik 27 metai. Pažymėtina, kad vadovai Pakšto globojamų « puūs- 
milijonierių » irgi priklausė prie šios brolijos. Ji apėmė nedaugiau 
15 narių, kurie laikas nuo laiko kooptuodavo, visais balsais, 
spragas užpildančius naujus vienminčius. Dažnai pasitariinuose 
trūkdavo čia vieno, čia antro, nes režimas nepašykštėdavo jiems 
tardymų, išsiuntimų, kalinimų, šalia kurių neretai pasitaikydavo 
pašalininimų iš vietų arba nužeminimų tarnyboje. 

Amžinai planus kuriančio, bet neiškalbingojo Kuraičio sūges- 
tijas dažnai suformuluodavo Šalkauskis, kuris ne vienai ir Pakšto 
vizijai yra davęs apčiuopiamesnę formą. Savo dvasingumu jis, 
kuris visuomet stengėsi krikščionišku džentelmeniškumu suderinti 
priešingas mintis, mums labai priminė kard. Newmaną. Mes 
buvome įsitikinę, kad, jei pasaulietis galėtų tapti kardinolu, tai 
iš lietuvių jis būtų pats kilniausias kandidatas. Kitas mūsų « kar- 
dinolas » buvo arkivysk. Matulaitis, MIC. Bet šiam, Lietuvos 
nelaimei, mirus dar 1927 m., dvasios vado pareigas iš tolo ėjo vysk. 
Paltarokas, kurio žodį mums dažnai perduodavo vysk. Reinys. 

Be šitų « dvasininkų » pasireikšdavo ir mūsų organizatoriai, 
kurie, lyg kokio generalinio štabo karininkai, užsimojimus reali- 
zuodavo viešais veiksmais. Daug iš to, kas tarp 1927 m. įvykusio 
Ateitininkų Federacijos įkūrimo ir 1939 m. Šalkauskio sukelto 
Gyvosios Dvasios sąjūdžio išeidavo iš Filosofijos skyriaus, redak- 
cijų, knygų leidyklų ir iš organizacijų centrų, neišdildomai liks 
mūsų kultūros istorijoje. Žvelgdamas atgal į tą, žymia dalimi 
šios brolijos kūrybiškai sužadintą laikotarpį, kun. J. Vaišnora, 
MIC, pareiškė : « Man rodos, kad (Nepriklausomybės metu) pats 
našiausias buvo 1930-1940 dešimtmetis, kada katalikai buvo 
įsistiprinę visose krikščioniškos kultūros srityse ir visoms turėjo 
žymių asmenų ». 

Žinoma, ne visi laimėjimai eina šios brolijos sąskaiton, nes ir 
jai toli gražu ne viskas pavykdavo. Bet tai nenuostabu, žinant, 
kad tuomet visoms krikščioniškoms jėgoms reikėjo gintis net 
keturiuose frontuose: prieš bolševizmą iš Rytų, prieš nacizmą 
iš Vakarų, prieš viduje besiplečiantį laicizmą ir be to dar prieš 
grubųjį valdžios aparatą. Šitos brolijos bei jos juniorų Vytauto 
kalne veiklą, — kaip ir visų kitų tuomet pasireiškusių krikščio- 
niškų jėgų darbą, — objektyviai tegali vertinti tik tas, kas atsi- 

žvelgs ir į tas žiaurias sąlygas, kuriose joms tuomet teko grumtis. 
Vertintojas turi istoriškai galvoti. 

Bene stipriausias variklis buvo Pakštas, kuriam ir blaiviausi 
šio brain and action trust nariai pripažino daug nuopelnų. Antai, 
Šalkauskis užtikrino (1940.III.30) tuomet jau Kalifornijoje dės- 
tančiam bičiuliui, kad jis visuomet pasidžiaugdavęs jo « jaunuo- 
lišku ūpu, kuris visada žavėjo mane ir kitus mūsų bendrus pažįs- 
tamus ». Mūsų « Newmanas » ta proga gailėjosi, kad jis tuo at- 
žvilgiu negali būti panašus į savo draugą, kuris aplink save 
skleidžia šilumą bei broliškumą.. 


« Antro fronto» suplanavimas. — Jakšto gatvėje Pakštas, 
žinoma, buvo rimčiau išklausomas negu krašto administracijoje, 
nes jo regėjimai ir iš jų plaukiančios išvados mums atrodė realios. 
Tad užsiangažavome jo nurodyta kryptimi, neryžtingumą bei 
ironiją palikdami įstaigose betūnojantiems Hamletams. Išvada 
aiški : reikia užsieniuose sudaryti « antrą frontą », kuris Lietuvos 
okupacijos atveju galėtų kovoti už krašto laisvę. Tą planą pro- 
paguodamas dar 1938 m., sumanytojas mums atidengė savo pro- 
jektą išvykti ir kitur bandyti organizuoti tą frontą, kurį iš tikrųjų 
turėjo sudaryti vyriausybė. Šituo tikslu Pakštas buvo nusistatęs 
vėl persikelti Amerikon, kur galima būtų susiorganizuoti prieš 
diktatūras, besikėsinančias ir į Lietuvos laisvę. Bet kaip pridengti 
tą planą ? 

Vieną vakarą jis mums pasakojo, kad jau užmezgęs santykius 
su kai kuriais JAV akademikais. « Man tuomet imponavo gražioji 
Kalifornija », pasisakė jis vėliau (1956) savo rašinyje Europa po 
18 metų. «Parašiau į Los Angeles, Calif., o (1938) lapkričio 
mėnesį gavau telegramą iš tenykščio universiteto atvykti 1939 m. 
vasaros semestrui ». Turėsiąs kaip visiting leciurer in geography 
skaityti apie general political geographų and in human geographų 
of Central Europe. K.etinąs ten išbūti apie 15 mėnesių ir sugrįžti, 
pagal galimybes, 1940 m. rudenį. 

Tų «galimybių » mes kartu su juo aukštai nevertinome ir 
dėl to jam patarėme ruoštis ilgesnei kelionei. Atsiliepdamas į 
tą sugestiją, jis ne tik apsirūpino visokiais įgaliojimais, bet dieną 
prieš išvykdamas (1939.V.30), nuėjo pas Kauno notarą J. Dikinį 
ir padarė testamentą, kuriuo nustatė: « Visa kam aš turiu ir 

turėsiu teisių savo mirties dienoje palieku savo žmonai Onai 
Pakštienei pilnon nuosavybėn ». 

Jo išvykimu, žinoma, negalėjo nesidomėti V. D. Universiteto 
vadovybė. Kadangi toks kvietimas darė garbę i1T mūsų Alma 
mater, profesorius be sunkumų gavo atostogas vieneriems Metams 
su pilna alga. 

Šio žygio negalėjo ignoruoti nei valdžia. Nors ši vargu ar 
žinojo tikrąsias išvykimo intencijas, ji nesijautė jaukiai ir dėl 
to stengėsi ramybės neduodantį skersuolį išleisti be pykčio. 
Todėl davė jam, — berods paskutinį iš viso, — diplomatinį pasą 
ir stambius kelionpinigius, kad «tuo atveju, jei kas nepaprasto 
Lietuvai nutiktų, jis savo gabumais propagandai sukeltų 
judėjimą prieš grobuoniškus bolševikus ». Taip biografą pain- 
formavo vienas buvęs mūsų Užsienių Reikalų Ministerijos parei- 
gūnų, gyvenąs dabar Amerikoje. Tai bene pirmutinis, bent vieno 
jo talentų, pripažinimas iš režimo sluoksnių pusės. 

Profesorius Kauną paliko 1939 m. gegužės 31 d. Tai XX 
Amžius pranešė šitokia žinia : « Vakariniu traukiniu per Klaipėdą 
ir Goteborgą švedišku laivu į Ameriką išvažiavo prof. Pakštas 
su žmona. Stotyje buvo susirinkę išlydėti dideli būriai pažįsta- 
mų, draugų profesorių, studentų ateitininkų. Be kitų prof. Ku- 
raitis. Nuoširdžiai atsisveikinta. Profesorius Los Angeles univer- 
sitete skaitys paskaitas iš Vidurio Europos politinės geografijos. 
Amerikoje išbus iki 1940 m. rūdens ir ten aplankys lietuvių ko- 
lonijas ». Pats emigrantas šį sausą pranešimą vėliau (1956) savo 
rašinyje Europa po 16 metų papildė šiais žodžiais: « Apie 300 
draugų ir pažįstamų, atstovų įvairiausių organizacijų, ypač 
studentijos ir jaunimo, mane išlydėjo. Atsisveikinimas buvo 
griaudus, nes rodėsi, kad su žymia dalimi šitų puikių žmonių 
nebeteks pasimatyti». Taip ir buvo. 

Aną karštą gegužės dieną atsisveikinančių tarpe stovėjo ir 
dabartinis jo biografas. Pagalvojau: Bičiulis Kazys savo stilių 
išlaiko iki galo savo veikimo tėvynėje, nes išvyksta ne per Vo- 
kietiją, o per savąjį uostą ir per Švediją, iš kurios švediškas laivas 
Baltoskandijos skelbėją veš per Atlantą. Kelionė virto jo geo- 
politinių pažiūrų demonstracija. 

Kai Kauno tunelis buvo prarijęs dūmų supamą traukinį, mes 
sunkių minčių slegiami grįžome į namus, kurie greit nebebus 
mūsų. 

Reikia gyventi «grand life», o ne nykštuko,. 
slieko gyvenimą. 


Geopolitikos profesorius Los Angelese (1939-1941). — Tarp Gote- 
borgo ir New Yorko Kazys su Onute gyveno tylias dienas — po 
audringų metų pasilsėjo ir susikaupė. Dabar juodu turėjo laiko 
suvesti balansą senojo gyvenimo, prieš pradedant naująjį. Vyras 
vyksta su tautine misija, kuriai jis palenkia ir geopolitikos mokslą, 
o žmona skuba pas motiną, kurios pagalba ji tikisi išnarplioti 
savo jausmų painiavas. Ir taip nuo denio žvelgdami į žalsvąją 
beribę, juodu svajojo apie naują gyvenimą. Ar apie bendrą ? 

1939 m. birželio 10 d. juodu vėl išvydo New Yorko dango- 
raižius, kur juos pasitiko abiejų ištikimas bičiulis Laučka. « Iš 
Kauno, — taip jis (29 metų) pasakojo, — buvau išvykęs 1936 
m., 0 profesorių (46 metų) vėl sutikau po trijų metų jam su ponia 
atvykus į Ameriką. Sutikau jį gerai nusiteikusį, tik susinervinusį 
dėl žmonos susijaudinimo muitinėje, kurios tarnautojas parei- 
kalavo keleto dolerių už kažkokias lėles. Ji skubinosi į Worces- 
terį, Mass., o profesorius į Los Angeles, Calif., pradėti paskaitų 
ciklą ». Atrodo, kad Onutė vyko viena į Naująją Angliją, kur 
ji turėjo viešėti, kol vyras bus įsikūręs vakaruose. Taip juodu 
ir išsiskyrė. Ar jie vėl susitiks bendrame židinyje ? 

Guosdamasis tokia viltimi, vyras keliavo į tą gamtos ir kul- 
tūros oazę prie Pacifiko, kur dėl žavingo gyvenimo ir lepinančio 
klimato jau telkėsi apie penki milijonai gyventojų. Ten jis ras 
net tris aukštąsias mokyklas, kurių priešakyje žygiuoja šaunusis 
University of California (UCLA). Šis Pakštą ir buvo pasikvietęs. 

« Kalifornijos oras man labai patinka », aiškino jis 1939 m. 
rudenį vienam draugui. « Gamta graži. Žmonės čia linksmesni, 

svetingesni negu biznieriškuose rytuose». Jis žavėjosi ir pačiu 
miestu, kurį (1940.IX..1) išsiilgtai žmonelei visaip gyrė : « Miestas 
60 km ilgumo ir 50 km platumo. Namai daugiausia ispaniško 
stiliaus, gėlėmis ir medžiais apsupti». Tikrai: Los Angeles — 
Ramiojo okeano gražuolė, kuri kiekvieną užkerės. 

Bet kas Pakštui dabar tie burtai, jei tėvynė pavojuje ? Pa- 
kviestas paskaitoms apie Vidurinę Europą ir jos geopolitikos pro- 
blemas, jis tuoj puolė prie savo, amerikiečiams menkai težinomos, 
temos. Tik Hitlerio bei Mussolinio diktatūriški svaičiojimai bei 
japonų veržlumas juos vertė nors kiek susidomėti šiais pavojais, 
kurie kartais galėtų pasiekti ir jų krantus. 

Tokioje situacijoje God's own country verkiant buvo reikalingas 
Europoje nukentėjusio geopolitiko. Jis, nieko nevyniodamas į 
vatą, savo klausytojus įspėjo dėl besiplečiančių diktatūrų, 
minėjo jiems ir Thomą Mann ir Bertoldą Brecht, nuo nacional- 
socializmo pabėgusius ir Santa Monicoje, Calif., vargstančius 
vokiečių rašytojus. Žiauriu atvirumu jis Kalifornijos jeunesse 
d'orėe pranašavo, kad jie visi netrukus taps kariais, kurie gal 
net anapus jūrų turės ginti savo laisvę. Bet jo studentai šiaušėsi, 
ir mūsų regėtojui Amerikoje atsitiko panašiai kaip Lietuvoje : 
daugumas jį laikė pesimizmo apgriaužtu keistuolių, linkusiu 
sudramatinti įvykius, sudrumsčiančiu gerą nuotaiką bei ramybę. 
Kas ten norės jaudintis dėl kivirčų už 10.000 km, anapus okea- 
nų ? Bet ir šįkart jis buvo teisus. 1939 m., jau po Lietuvos dele- 
gacijos «derybų», įvykusių Maskvoje spalio mėnesį, jis Viliamui 
skundėsi: « Naktimis nemiegu dėl Lietuvos pavojų ir dėl tų 
sutemų, kurias atneša antrasis pasaulinis karas ». 

Bet amerikiečiai savo patogioje, pelningoje izoliacijoje, kad 
ir kažin kaip spyrėsi prieš bet kokią intervenciją, jie, Hitleriui 
(1939.IX.) užpuolus Lenkiją, turėjo suprasti, kad ir jiems artinasi 
sprendžiama valanda. Suprato tai ir palmių supamas Kalifornijos 
universitetas, kuris skubinosi Pakšto paskaitas prailginti dar 
dviem semestram, pažadėdamas (1941.II.21) jam po 900 dolerių. 
Studentų jis turėjo, bent pradžioje, tiek daug, kad jie, — Bendo- 
riaus informacijomis, — «netilpo vienoje salėje, taip kad dalis 
jų turėjo pasitenkinti transliacija į kitą auditoriją ». Tačiau jų 
smalsumas nevirto susijaudinimu. Ir kodėl Los Angeleso campus 
būtų turėjęs jaudintis, jei Washingtono Pentagonas atrodė ra- 
mus ? 

Nepaisant tokio administratorių abejingumo, dalis klausytojų 
nuo savo patrauklaus profesoriaus, kuris neatlyždamas irzė ir 
zirzė, vis dėlto neatsimetė. Jie jį taip atestavo: Jis perduoda 
neskanius dalykus, bet juos pateikia skaniai. Todėl jis dar 1940 
m. (VII.23) galėjo Šimučiui ir Laučkai pranešti: « Darbo uni- 
versitete turiu labai daug». Atsidėkodamas savo studiozams, jis 
jiems dar raštiškai paruoš vedamas savo idėjas vienoje santraukoje, 
vardu Politinės geografijos vaidmuo Amerikos auklėjime. Tą 
rašinį jis baigė šitaip : 

« Europoje užsimezgančios dramos akivaizdoje JAV turi pa- 
kelti balsą baltosios žmonijos vardu. Istorija įrodo, kad jos 
sugeba tokią rolę vaidinti. Dėl to jos ir dabar turėtų įsigilinti į 
Europos kontinento geopolitinius labirintus. Bet tam reikia 
specialistų, universitetų Tuošiamų. Šimtai įdomiausių klausimų 
jaunimą, vilioja ir jaunus protus traukia į naują intelektualinio 
gyvenimo romantiką ». 

Kad ir kaip iškalbingai geopolitikas iš Europos švietė Amerikos 
studentus, universiteto administracija nesijaudino. Tik japonų 
bombos (1941.XII.7), numestos ant Pearl Harbor, amerikiečius 
išbudins iš jų ružavų iliuzijų. Tuomet ne vienas jo klausytojų 
prisimins pranašišką savo profesorių. Tačiau UCLA vadovybė 
vis tik paliko jį savo kuklioje vietoje, nes geografija kaip mokslas 
dar nė nebuvo visur pripažinta, o jos geopolitinė dalis, su per- 
spektyvomis į dienos politiką, ją net baugino. O gal ji dar tuomet 
buvo priėjusi išvadą, kurią dr. A. P. Mažeika (Washington) 
vėliau išreikš šiais žodžiais : « Jo mokslinio atsargumo iT tikslumo 
paisymas buvo tik vidutiniškas »? Bet kaip ten bebūtų buvę 
— šis neįprasto tipo profesorius, kuris savo studijų rezultatus 
skelbė vizijomis, universitetą laikinai sudomino, ypač dar išgir- 
dus, kad švedų karalius jį buvo pakėlęs į Vazos ordino riterius. 


Ordinas iš Stockholmo (1939). — Mes jau žinome, kad Pakštas 
dar Lietuvoje rūpinos tam tikros Baltoskandijos sudarymu. 
Jai propaguoti tuomet ir buvo įkūręs Lietuvių-Švedų draugiją 
ir jos vardu ne kartą apsilankęs «Šiaurės Venecijoje». Nors 
skandinavai ir abejingai žiūrėjo į tokius projektus, kurių įgyven- 
dinimas juos būtų įvėlęs į Vidurinės Europos ginčus ir gerokai 
apsunkinęs jų santykius su Sovietais bei su Vokietija, Stockhol- 
mas betgi mielai priėmė tokį naudingą Skandinavijos draugą 

ir jos interesų gynėją Baltijos jūroje. Dėl to jis dar 1934 m. jį 
buvo apdovanojęs Andree medaliu ir vėliau dar pagerbė kvie- 
timu į karaliaus rūmus. Profesorius po šito pagerbimo dar ilgai 
linksmas pasakodavo apie vaišes, per kurias karalius kaip miškų 
kirtikas kibęs į silkes, švedų skanumėlį. 

Kitas garbės ženklas (1939.V.26) buvo pakėlimas į Vazos 
ordino viddave forska klassen, kaip pažymėta tų metų rugpiūčio 
23 d. išduotame diplome. Ši staigmena nudžiugino ne tik pagerb- 
tąjį, bet ir Kalifornijos universitetą, kuris kvietė vietinį Švedijos 
viconsūlą naujam riteriui garbės ženklus įteikti savo rūmuose. 
Suprantama, kad ir lietuvių spauda! ne be pasididžiavimo aprašo 
šias retas iškilmes : 

«Liepos 31 d. provostas Hendrickas pakvietė svečius, — jų 
tarpe ir Lietuvos garbės konsulą dr. J. J. Bielskį, — į iškilmių 
salę, kur vicekonsulas Danielsonas paaiškino to ordeno prasmę 
bei reikšmę. Po vaišių pagerbtasis skaitė paskaitą apie jam rūpimą 
temą Ar apsimoka mažai valstybei būti nepriklausomai? Ja jis 
priminė amerikiečiams mažųjų valstybių svarbą, neužmiršdamas 
pabrėžti Pabaltijo respublikų pažangą, pasiektą per trumpą 
laiką. Kadangi jos griežtai priešinosi bet kokioms diktatūroms, 
ir demokratiškoji Amerika negali būti abejinga jų atžvilgiu. 
Savo išdėstymus jis baigė visai pakštiškai : If you are dependeni, 
you have bodies, but you don't have brains. If you are independent, 
you have stronger bodies, as wel as brains ». 


Grand fe. — Tose iškilmėse dalyvavo tik keli lietuviai, nes 
Los Angeles tuomet dar neturėjo savo parapijos; gyvavo tik 
Vyčių skyrius ir vienas, antras klubas. Bet profesoriui ir jie ne 
permenki. Pažymėtina jo kalba, pasakyta 1939 m. lapkričio 
17 d. vyčių susirinkime, apie kurį vietos « bruzdelninkas » Antanas 
Skirius (28 metų) Draugui tarp kitko pranešė: Tarp šposų ir 
juokų profesorius iškėlė reikšmingų klausimų. Kadangi mūsų 
tauta negali girtis savo skaičium, ji turi pasižymėti kultūriniais 
turtais ir didžiomis asmenybėmis. Turime veržtis pirmyn. Bet 
tame veržimesi, jaunuoli, nepasitenkink tik sportu — mokslas 
su kultūra turi būti tavo gyvenimo saulė. Tuomet vėl pamilsi 


1 Draugas, 1939.VIII.8 d. ir Darbininkas, 1939.VIII.18 d. 

savo kalbą, kuria gėrisi net svetimi filologai. Tad, pasistiebk ! 
Gyvenk grand life, o ne nykštuko, slieko gyvenimą! Tuomet 
mūsų laimėjimais džiaugsis ne tik Lietuva, bet ir Amerika. Aišku : 
reikia atgriebti tuos, kurie jau siurbte siurbė svetimybes ?. 

Jausdamas degantį reikalą mobilizuoti išeivius į antrąjį frontą, 
kuris darėsi vis reikalingesnis, Pakštas net per atostogas nepasilsi, 
o nuo lietuvių silpnai apgyvendintų Pacifiko pakraščių braunasi 
į gausingesnę «Lietuvą» Chicagoje ir New Yorke. « Keliavo, 
agitavo, švietė, mokė», — prisimena Bronė Starkienė, pirmutinė 
besiformuojančios Los Angeles parapijos vargonininkė. «+ Mūsų 
spaudoje tik ir mirgėjo profesoriaus vardas po visą Ameriką ». 
Visur jis ragino nepasiduoti svetimiems blizgučiams, o ir 
svetur žengti savu Lithuanian way of Life. 

Ir kaip jo vardas nemirgės, jei per nepilnus penkius mėnesius 
pasakė daugiau kaip 60 kalbų ! Jomis jis ėjo į taktą su įvykiais 
Lietuvoje, kur dėjosi keisti dalykai. Mat, tuo pačiu laiku Lie- 
tuvos vyriausybė (1939.X.10) Maskvoje buvo priversta su Sovietų 
Sąjunga sudaryti sutartį, leidžiančią jai mūsų krašte laikyti 
savo armijos dalinius. Buvo aišku, kuo tas kvepia. Nors Sovietai 
tą karčią piliulę pasaldino Vilniaus grąžinimu, vis tiek liko 
įspūdis, kad jie neužilgo kartu su sostine pasiims visą kraštą. 
Aišku, mūsų nepriklausomybei grėsė mirtinis pavojus. Tai vertė 
tautininkų režimą (1939.XI.21) sudaryti koalicinę vyriausybę. Ir 
užsienių reikalų ministerijoje ėmė vyrauti tos jėgos, kurios dar 
anksčiau buvo linkusios klausyti Pakšto. Jų vardu teisių ir admi- 
nistracijos departamento direktorius V. Čarneckis (46 metų), 
1921-1923 m. buvęs Lietuvos pasiuntinys Washingtone, prašė 
Pakštą JAV lietuvių kolonijose sustiprinti tėvynės palaikymą 
bei informuoti nelietuvius apie Europoje siaučiančių diktatorių 
pavojingumą Amerikai bei Kanadai. 

Pagaliau režimas susiprato. Bet ar ne per vėlai? Šis klausimas 
dabar nekvaršino Pakšto galvos, nes kalvei degant nelaikas 
mušti kumelę. Tad 1940 m. pradžioje, dar kvapo neatgavęs nuo 
rudens maršruto, Mūsų tautinis apaštalas vėl leidosi į kelionę. 

1940 m. sausio 223 d. jis pradėjo savo žygį San Antonio, 
Tex., ir paskui per Baton Rouge, La., kur jo paskaitos klausė ir 


1 Draugas, 1939.XII.14 d. 

75 JAV karininkai, pasuko Chicagos link. Ten vasario 4 d. ugnin- 
gai prabilo į tuos 3.000 tautiečių, kurie buvo atvykę į sporto 
šventę. Po to jis (1940.I1.9) per Waukeganą, IIl., pasiekė Detroitą, 
Mich., kur rinko aukas vilniečiams. Iš ten su pranešimais aplankė 
dar Rochesterį, N. Y., Amsterdamą, N. Y., ir Newarką, N. J. 
Tautos šventės proga jis vasario 16 d. Brooklyne kalbėjo net 
du kartus. Vienoje vietoje jo klausėsi 800 žmonių, kurių nuotaika 
buvo labai pakili, kaip jis (1940.II1.6) pranešė Čarneckiui. Rytojaus 
dieną mūsų mMisijonierių jau matome Bayonne, N.J., vasario 
18 d. Philadelphijoje, Pa., o dieną vėliau Baltimorėj, Md., kur 
per tris dienas vedė tikras lietuviškas «rekolekcijas ». Iš čia 
tas patriotinis viesulas vėl pasuko į šiaurę. Ten jis vasario 25 
d. Elizabethe, N.J., dviem atvejais jaudino žmones, o 27 d. 
pasiekė Waterburį, Conn. 

Šioje kelionėje mūsų neoficialiu atstovu tapęs profesorius 
turėjo tiek nuotykių, kad neužtektų jaučio odos jiems surašyti. 
Juk kam jis nekalbėjo: tautiečiams ir amerikiečiams, susirū- 
pinusiems seniams ir nerūpestingiems jaunuoliams, jautrioms mo- 
terėlėms ir biznieriškiems rotariečiams, lietuviškai ir angliškai. 
Taip diena iš dienos, be reikalų vedėjo, nes jis pats buvo ir orga- 
nizatorius, ir kalbėtojas, ir radijo bendradarbis, ir interview tei- 
kėjas, ir spaudos referentas — viskas kartu. Nenuostabu, kad 
jis (1940.II1.6 iš Elizabetho, N. J.) rašė Čarneckiui : « Per pasku- 
tinį Mėnesį ypatingai pavargau ir turiu būtinai bent porą savaičių 
pasilsėti ». Jam dabar 47 metai — nebe jaunuolis. Jo nebeneša 
entuziazmas, — jį dažnai pats turi sukelti. Varginantis balado- 
jimasis. Bet jis nemano pasiduoti nuovargiui, nes tėvynei gru- 
miantis su raudonu ir su rūdu slibinais, reikia pačiam gyventi 
tą grand life, kurio visur iš visų reikalauja. Ir gyvena. 


ŽYGIS PER KANADĄ (1940) 


Canadians must act I 


Audringa uvertiūra rytinėje Kanadoje. — Laiko negaišdamas, 
mūsų prakalbininkas ruošėsi naujai kelionei, šįkart per Kanadą, 
kurios Institute of International Affairs jam suorganizavo, jo 
žodžiais tariant, « milžinišką maršrutą nuo Halifaxo iki Vancou- 
verio ». Tai ori, Westminsterio stiliaus institucija, turinti Žy- 
mesniuose Miestuose savo skyrius, kurie kartu sudarė lyg kokią 
akademiją užsienio politikos reikalams. « Norinčių įstoti esti daug, 
— aiškina Pakštas (1940.V.8) iš Chicagos Čarneckiui, — bet kitam 
džentelmenui tenka palaukti net tris, keturis metus, kol teikiasi 
priimti ». 

Paskaitos buvo uždaros, spaudoje neskelbiamos, radijo ne- 
garsinamos. Bet kaip tik tokiu uždarumu jos pasiekdavo valstybės 
vairuotojus. Anglosaksų įpročiu, jos buvo skaitomos laisvai, 
kas mūsų profesoriui leisdavo pasirodyti iš pačios geriausios pusės. 
Paskui — diskusijos, ramios, nes šaltos šalies šaltakraujams 
terūpi pats reikalas. Institutas yra parketas, ne arena. Bet jam 
teks kalbėti ir klubams, kuri nedraus prakalbų perduoti per radiją 
ir duoti ištraukų per spaudą. Kalbėdamas apie Baltijos valstybes, 
— taip jis toliau informuoja Kauną, — «aš nepamirštų Lietuvos 
reikalams užleisti pačią žymiausią vietą. Lekcija apie Baltijos 
kraštus esti pavaizduojama išimtinai Lietuvos paveikslais ». 

Į šitą nepaprastą žygį Pakštas išvyko (1940) balandžio pra- 
džioje. Temos ir formos atžvilgiu uždavinys sunkus, nes reikės 
kalbėti ne tik prieš kanadiečių nemėgstamą Hitlerį, bet (šalia 
Mussolinio) ir prieš Staliną, kuris jų akyse gal dar bus reikalingas. 
Vadinasi, referentas negalės, kaip lokys, įvirsti į laviruojančių, 

plonybių paisančių, džentelmenų kraštą, o turės vikriai sukinėtis 
kaip ungurys. Ar pavyks * 

Balandžio 12 d. jis iš Frederictono, N. B., rašė senam savo 
bičiuliui Laučkai, Brooklyne, N. Y., redaguojančiam Ameriką: «Pa- 
jūrio provincijose beveik visur mačiau dar didelius lopinius sniego. 
Ežerai ir upių daugumas dar stipriai užšalę. Pirmą kalbą pasa- 
kiau St. John, N. B., apie mažųjų tautų konfederaciją ir apie 
teisingą taiką». Be to jam teko (balandžio 9 ir 10 d.) kalbėti 
Halifaxo, N. S., institute ir Dalhousie, N. B., universitete, kuriems 
buvo pasirinkęs šalkauskišką temą Lithuania — Land of contact 
of two civilizations. Griždamas iš ten, jis St. John, N. B., Canadian 
Klube iškėlė teritorinio teisingumo klausimą, o balandžio 12 d., 
Frederictone, N. B., nušvietė Baltijos valstybes, pirmoje eilėje 
savo tėvynę: Lithuania is the oldest nation of North Europe and 
the youngest daughter of Christianity, kurios sostinę Vilnių jis 
vadino the Florence of the North. Neužmiršo ta proga nei emigra- 
vusių savo tautiečių ir pabrėžė, kad jie supporiing the cause of 
free nations against Commumist dictatorship. 

« Halifaxas, N.S., — taip Laučka toliau iš jo sužino, — arti- 
miausias Europai Kanados uostas. Pajūrio provincijos labai 
primena Suomiją, tačiau klimatas čia šiltesnis ir oras šviesesnis. 
Gyventojai daugumoje britų kilmės su mažu priedu prancūzų. 
Žmonės labai mandagūs ir teikia nuoširdų priėmimą, gerai apgal- 
votą svetingumą. Daugeliui kanadiečių Baltijos tautų kalbinė 
ir kultūrinė prigulmybė vis dar didelė paslaptis. Jie nustebinti, 
kad rytiniuose Baltijos krantuose nėra nei slavų, nei germanų 
ir kad ten kuriasi nepriklausomos kultūros židiniai ». 

Nors tie kraštai visiems kanadiečiams buvo toli kaip mėnulis, 
jie pradėjo jais domėtis. Paskaitininkui tai žymiai palengvino 
darbą. Ir kaip jais nesidomėti, kad. jam kalbant Halifaxe, N. S., 
Hitleris užėmė Kopenhagą ir užpuolė Norvegiją, kurios karalius 
turėjo bėgti į Londoną kaip tik tą dieną, kai Pakštas kalbėjo 
Frederictone ? Visi tie užpuolimai sudarė tą kruviną background, 
ant kurio jis vaizdžiai piešdavo pavojų, šiandieną gresiantį 
Europai, rytoj ir Amerikai su Kanada. Apie tai prieš keletą 
metų buvo rašęs (1895 m. New Yorke gimęs) Lewis Mumford 
savo knygoje Men must act. Nevienas to Kanados elito kal- 
bėtoją iš Lietuvos bus laikęs europietiška Mumifordo versija, 
primygtinai raginančia pasipriešinti visiems diktatoriams. 

Šaunus pasirodymas Kanados širdyje. — Po šios audringos uver- 
tiūros profesoriaus kelionė į Montrealį buvo pilna asmeninių 
nesmagumų. Mat, — taip Pakštas (1940.IV.21) rašė Laučkai, 
— « pradėjęs smarkiai tirpti sniegas apsėmė gerą dalį geležinkelio 
ir sustabdė traukinius. Manasis 18 valandų išstovėjo miškuose 
ir balose. Klaikioje tuštumoje nejauku buvo tūnoti. Montrealio 
spauda mane svetingai sutiko, apie Lietuvą rašė maloniausiais 
žodžiais. Mūsų šalis publikai atrodė kaip kokia egzotiška ir kartu 
moderniška pasaka ». 

Montrealyje, dvelkiančiame prancūzų kultūra, profesorius jau- 
tėsi savuose vandenyse. Ten Socičtė de Gėographie (1940.IV 17) 
suruošė viešą paskaitą, kurią skaitė prancūziškai. «Ji, paįvai- 
rinta tuzino žemėlapių ir daugelio paveikslų ekrane, praėjo labai 
draugiškoje atmosferoje», — pranešė jis (1940.V.6) apie šį, 450 
žmonių lankytą vakarą. Prieš tai jis santūriesiems institutininkams 
iš tory giminės jau buvo referavęs angliškai ir skyrium dar savo 
tautiečiams lietuviškai. 

« Tuo metu Montrealyje lankėsi (Hitlerio iš Lenkijos išvarytas 
ir dabar Londone prieš jį veikiąs) generolas Halleris, ir daugelis 
jautė, kad paskaitos apie Lietuvą jam darė žymią konkurenciją. 
Milijoninis miestas Lietuvą jautė arti savęs. Ir man asmeniškai 
ten pasirodymas suteikė didelio džiaugsmo, nes jaučiaus, kad 
savo tikslą patarnauti Lietuvai esu pasiekęs ». Taip su pakelta 
nuotaika Pakštas (1940.V.6) rašė Čarneckiui. Kad jis, taip džiugiai 
atsiliepdamas apie savo viešnagę Mont Royal papėdėje, neper- 
dėjo, paliudija kone visa spauda — Le Canada, Le Devoir, La 
Pairie, La Presse ir The Montreal Daily Star. Pranešėjams, tarp 
kitko, patiko ir jo « europietiška laikysena bei jo van Dyck?'o 
barzdžiukė ». 

Montrealyje jis, vienišas keliaudamas, prisiminė ir savo prieš 
16 metų čia įvykusias vestuves. Bet akivaizdoje Hitlerio furioso 
dabar nebuvo laiko pasiduoti kokiam melancholiškam andante 
sensibile. Valdydamas savo jausmus, jis metėsi iš darbo į darbą. 
Dabar jis savo žemėlapius ir paveikslus iš Montrealio tempia į 
Ottawą. Kanados sostinėje, kuri savo sielininkais jam galėjo 
priminti jo paties plukdymus per Šventosios sūkurius, jis dar 
atvykimo dieną (1940.IV.18) Institute referavo apie Territorial 
Justice for the future Peace Conference. Čia jis itin turėjo pasi- 
stiebti, nes dalyvavo ir parlamento bei valdžios grietinėlė. 


10 

+ Tokios prakalbos nesukeldavo jokio kartumo ar nepasitikėji- 
mo», pabrėžė Pakštas (1940.IV.8) Čarneckiui. 

Kiek leido laikas mūsų «propagandos ministeris be mini- 
sterio Tango » užmezgė santykius ir su savo tautiečiais. Vieną 
tokį susitikimą Ottawoje aprašo A. Ramūnas : Ten Pakštas susi- 
pažino su Kanadoje gimusia Magdalena Raškevičiūte (33 metų), 
ištekėjusia už kanadiečio J. W. Egglestono, žurnalisto, kuris 
vėliau Carltono universitete taps savo specialybės profesorium. 
Apdovanota vaizdingų stilium, ji anksti pradėjo rašyti, o 1955 
m. (48 metų) išgarsės romanu Mountain Shadows, kur atvaizduos 
psichologinį konfliktą tarp tėvų, atkeliavusių iš Lietuvos, ir naujame 
kontinente gimusių vaikų. Į klausimą, kokiose aplinkybėse ji 
susitiko su Pakštu, Ramūnui ji atsakė: «1940 m. balandį jis 
atvyko į Ottawą skaityti paskaitą Instituto nariams. Jų tarpe 
buvo ir mano vyras. Prieš paskaitą buvo pietūs. Pakštas ir 
mano vyras atsitiktinai susėdo kartu. Sekančią dieną jis atvyko 
pas mus pietums. Mes jį vežiojome po miestą. Jis padarė daug 
nuotraukų » *. 

Jis mielai dar būtų ilgiau pagyvenęs šauniame Chateau 
Laurier viešbutyje, bet siaubingi įvykiai Europoje jį varė toliau 
į Kingstoną, Ont., kur už keturių dienų kalbėjo Institute. Balan- 
džio 24 d. jis jau Londone, Ont. Ten tą pačią dieną skaitė dvi 
paskaitas : vieną — University of Western Ontario, kitą — Instituto 
žymūnams. Ant rytojaus jam Hamiltone, Ont., pavyko sudo- 
minti Instituto narius Pabaltijo respublikomis. 

Balandžio 26 ir 27 d. Pakštas praleido Toronte. Čia jis in- 
formavo ne tik Instituto narius, bet ir gausius savo tautiečius. 
Atskleidęs saviesiems parapijoje Lietuvos pažangą per 20 metų, 
jis skubinosi į Windsorą, Ont., kur (1940.IV.29) Institute atsi- 
sveikino su rytine Kanada. Jau rytojaus dieną jis grįžo į JAV 
ir ten Detroito, Mich., organizacijai Council of Social Agencies 
kalbėjo apie Pabaltijo respublikas, o kitą dieną — Ann Ar- 
boro, Mich., universitete. 

Niekur jam nestigo smalsių, net sujaudintų klausytojų, nes 
Hitleriui baigiant užimti Norvegiją su Danija ir besiruošiant 
pulti ne tik Olandiją su Belgija, bet ir Prancūziją, net šaltoki 


* A. Ramūnas, Iš sutemų į aušrą, Toronto 1967, 348 psl. 

kanadiečiai kėlė klausimą : kada teutonų viešpats savo grobuo- 
nišką ranką išties ir į British Commonwealth, t. y. į juos pačius ? 
Ir amerikiečiai nebesijautė saugūs savo G0d's own country. Jų 
bundančias sielas kaitindamas, mūsų «pasiuntinys » tuo metu, 
tartum visų laisvės gynėjas, visur pasisakydavo prieš diktatorius, 
neišskirdamas nė Stalino. Tai kalbėtojui leisdavo aplinkiniu keliu 
prieiti ir prie mūsų bylos. 


Karšiligiškas finalas Vakarų Kanadoje. — Nors Pakštas 
visiškai išsisėmė, keliaudamas per rytinę Kanadą, Chicagoje 
tesustojo atsikvėpti tik vienai savaitei. Gegužės 7 nuvyko į Winni- 
pegą, Man., tą milžinišką javų aruodą, kur duona banguojantys 
laukai džiugino lietuvio širdį. Čia per porą dienų jis padarė net 
keturis pranešimus, «liūto dalį užleisdamas Lietuvai», kaip 
jis pats išsireiškė. Gegužės 10, t. y. tą pačią dieną, kai Churchillis 
pakeitė diktatoriams nuolaidųjį Chamberlainą, Pakštas kalbėjo 
Reginoje, Sask. Ir tuo pat laiku, kai (V.13) naujasis premjeras 
britams težadėjo « kraują, vargą, ašaras ir prakaitą », mūsų laisvos 
Europos žygiuotojas prabilo į sukrėstus Saskatoono piliečius. 
O jam gegužės 15 d. atsistojūs prieš Edmontono, Alta., klausytojus, 
šie jau žinojo, kad Olandijos karalienė turėjo prisiglausti Londone. 
Kitą dieną, jam kalbant Calgaryje, Alta., auditorija buvo sujau- 
dinta žinios apie nacių įžengimą į Briuselį. 

Ryžtingasis Pakštas, perskrodęs Rocky kalnus, gegužės 20 
d. vėl atsiduria prie Pacifiko ir Vancouveryje, B. C., didžiausiame 
Kanados uoste prie šio vandenyno, prabyla net du kartus į kais- 
tančią publiką, nes, kaip jis konstatuoja, « Kanada vis labiau 
įsitraukia į karo veiksmus». Kai jis po dviejų dienų pasirodė 
Vietorijos, B. C., estradoje, publika buvo priblokšta žinios, kad 
Hitleris jau stumia britų kareivius į La Mancho kanalą. 

Žiauresnės sinchronizacijos profesorius savo maršrutui nega- 
lėjo tikėtis. Ji čia, Vakaruose, išaugo į tikrą kampaniją už laisvę 
ir demokratiją. Mes žinome, kad Churchillis, jei tik Hitleriui 
būtų pavykę užimti Angliją, Kanadą būtų padaręs savo pasi- 
priešinimo širdimi ir iš Ottawos Londonui ir Europai būtų atko- 
vojęs laisvę. Šiame lemtingame akimirksnyje Pakštas dar uoliau 
stiprino kanadiečių nugarkaulį, kad nenusilenktų diktatoriams 
— Canadians must act! 

Nors nacių žaibai visuomenės dėmesį gerokai atitraukdavo 

nuo siauresnio Pakšto tikslo propaguoti Lietuvą ir kitas Pabaltijo 
respublikas, jis vis dėl to (1940 m. birželio 8 d. iš Los Angeles) 
galėjo Čarneckiui pranešti : « Tinkamai nušviesdavau Vilniaus ir 
Mažosios Lietuvos klausimus. Visa tai sukeldavo draugiškoje 
atmosferoje įdomių diskusijų ». Gilų įspūdį rinktiniams Instituto 
nariams padarė jo, geopolitiko, tvirtinimas, jo Hitleris ilgainiui 
prakiš karą, nes Europa esanti prasta dirva diktatoriams. 

Aiškios linijos ir tvirtos valios kanadiečiams, įpratusiems 
atkakliai siekti savo tikslo, patiko šis patvarusis laisvės ir savo 
tėvynės gynėjas, jo vaizdinga kalba, jo fluent English bei jo 
savoureuz frangais ir — last but not least — jo ready sense of hu- 
mour. Bet mūsų « pasiuntinys » gynėsi nuo komplimentų : « Mano 
asmuo čia nesvarbu. Bet kad lietuviui teko žymioje Britų Im- 
perijos dalyje kalbėti labai eksliuzyviai draugijai, tai manyčiau, 
kad iš to šiokia tokia nauda pateks į Lietuvos prestižo sandėlius ». 
Taip pranešė jis (1940.VI.8) Kaunui. 

Nors pranešėjui ir atrodė, kad jo asmuo čia nesvarbu, vis 
dėlto reikia pripažinti, kad tuomet nedaug lietuvių su tokia 
misija būtų galėję aplėkti mūsų daugialypes kolonijas ir dviejose 
kultūrose žydinčią Kanadą. Be to, atrodo, kad jo savimeilę glostė 
ši reta galimybė — kitiems pademonstruoti savo gabumus. Kas 
be to... 

Tie 1939-1940 metų žygiai mūsų « antrojo fronto » pradininkui 
brangiai atsiėjo. Tai rodo šis ne tiek išdidus, kiek nuoširdus žodis 
Čarneckiui (1940.VI.8): «Penkis kartus perskrodžiau didžiulį 
Amerikos kontinentą, išraizgydamas jame apie 40.000 km. Pra- 
kalbos, kurių išvardinau 119, toli gražu neapima viso darbo. 
Neturiu supratimo, kiek būtų tomų, jei visos tos kalbos būtų 
užrašytos. Iš interview pasidarė apie 100 puslapių knyga. Su- 
prantama, po dvylikos tokių mėnesių pajutau didelį nuovargį. 
Tai buvo vargingiausi mano gyvenimo metai ». 

Prieš padėdamas plunksną, profesorius dar atidengia arti- 
miausią savo planą: « Dabar ilsiuos keletą savaičių ir (1940) 
liepos 1 d. pradėsiu (Los Angelese) skaityti paskaitas ». Mat, 
Europoje užsiliepsnojus karui, Kalifornijos universitetas rado 
reikalinga pratęsti tarnybą geopolitikos žinovo, taip tiksliai 
pramačiusio tą gaisrą, kuris savo ugnies liežuviais jau ėmė laižyti 
ir Amerikos pakraščius. 


ATSISTATYDINIMAS Iš ATEITININKŲ  VYRIAUSIOJO 
VADO PAREIGŲ (1940) 


Lakiu žodžiu ir lengvu Žestu norėjau su- 
Žadinti įkvėpimą, pabudinti talentus ir 
pašaukti juos darban lietuviškuose lau- 
kuose. 


Nors Kanadoje ir teko vargti iki apalpimo, bet buvo dėl ko. 
Kokį vardą pats profesorius ten asmeniškai paliko, matyti, pa- 
vyzdžiui, iš to, kad dar po devynerių metų Britų Kolumbijos 
universitetas Vancouveryje jį kvietė su paskaitomis, iš kurių, 
įtikimiausia, turėjo išsivystyti pastovus dėstymas, kaip paaiškėja 
iš jo (1949.VIII.8 d. Meksikoje parašyto) laiško giminėms Chi- 
cagoje. 

Iš to paties Vancouverio Pakštas paskutinėmis (1940) gegužės 
dienomis, kurios ne tik Europai atnešė tiek nelaimės, traukiniu 
skubino į pietus. Turėdamas laiko susikaupti, jis kelyje tvarkė 
ir savo santykius su Ateitininkų Federacija, kurios vyriausias 
vadas jis vis tebebuvo. Dar (1940) balandžio 3 d. jis iš New 
Yorko vyriausiai valdybai buvo pasiuntęs savo atsistatydinimo 
raštą ir siūlęs jo vieton išrinkti (ekonomistą) dr. Juozą Urmoną 
(40 metų)): «< Labai apgailestauju, kad nedaug mūsų šauniai 
organizacijai pasitarnavau. Turėjau gerų intencijų, bet per plačiai 
išsišakojusi mano veikla neleido visų jėgų sukoncentruoti Fede- 
racijoje. Labai norėčiau žinoti kongreso vietą ir datą, kad galėčiau 
nors savo sveikinimu prisidėti ». Sužinojęs, kad kongresas turės 
įvykti birželio 29 ir 30 d. Vilniuje, jis traukinyje, nešusiame jį 
iš San Francisco, Calif., į Los Angeles, Calif., surašė tą sveiki- 
nimą, kurio sutrumpintą tekstą atspausdino Draugas *. Pilną 


* Draugas, 1940.VI.6 d. 

tekstą pats autorius perskaitė 1954 m. įvykusiame ateitininkų 
kongrese Chicagoje. Štai svarbiausios vietos to atsisveikinimo, 
kuriame jis į savo mintis bei jausmus įpina ir gamtovaizdžių : 


Broliai, Sesutės, 

Dešimtį metų išbuvau Jūsų vadovybėje. Dešimtį neramių metelių 
kartu gu Jumis kovojau Lietuvos kultūrinio gyvenimo verpetuose. 
Ir didžiai smagu buvo bendrose kovose užmiršti savo žmogišką 
menkystę ir kilti kartu su Jumis. Dešimts metelių Jums vadovavęs 
nejaučiau noro slėgti Jūsų laisvo gyvenimo. Lakiu žodžiu ir lengvu 
žestu norėjau tik sužadinti įkvėpimą, pabudinti talentus ir pašaukti 
juos darban lietuviškuose laukuose. 

Rašau Jums traukinyje, kuris lekia iš Šv. Pranciškaus miesto į 
Angelų miestą. Palmės ir svetingos pranciškonų misijos man primena 
tas platybes, kurias apima Bažnyčia ir krikščionių civilizacija. Kalnų 
viršūnės Man primena ateitininkų kovojantį idealizmą, ąžuolai sim- 
bolizuoja pasiryžimą išlaikyti tautinį individualumą ir ištverti ko- 
vose. Kviečių ir avižų laukai man primena viršutinę Lietuvos vė- 
liavos dalį — simbolį lietuvių kultūrinio darbo. Raudonų žiedų 
gausybė — tai mūsų vėliavos istorinė spalva, kuri dabar puošia 
ateitininkų galvas. 

Prie St. Luis ekspresas įspraudžia mane tarp kalnų aukštybių 
ir okeano platybės. Visa savo esybe pajūuntu Baltiją. Tr čia gyvai 
prisimenu Ateitininkijos (reorganizacinę] konferenciją Palangoje (1927). 
Baltija šaukia kurti gražesnę Lietuvą. Jau penkis kartus perskro- 
džiau [šį] kontinentą. Šis sunkiausias mano gyvenimo darbas man 
buvo pakeliamas, tik jaučiant dvasinį bendrumą su Ateitininkija, 
kurios kongresui siunčiu nuoširdžius savo linkėjimus. Siųsdamas 
šį Žodį, norėčiau jį taikyti kartu ir visam geros valios lietu- 
viškam jaunimui. Be fanatizmo Ateitininkija veržiasi į tautinės 
ir krikščioniškos kūrybos dirvonus, jungdama visas tautas talkon. 
Kultūrinės tradicijos ir vienybės nuotaikos leidžia ateitininkams 
sudaryti patrauklų branduolį, aplink kurį galėtų spiestis kultūrinis 
gyvenimas, atremtas į krikščionišką humanizmą ir tolerantišką 
reikalų supratimą. 

Didelį džiaugsmą jaučiu, galėdamas kongresą pasveikinti Vil- 
niuje, šimtaveidyje legendų mieste. Ulyso judrumu skraidydamas 
Kanados platybėse, suradau dar du Vilnius: vieną Ontarijos pro- 
vincijoje, kitą „Albertos tolimuose vakaruose. Jūs posėdžiaujate 
nuostabiame mieste. Savo izoliacijoje pavydžiu Jums dvasinių 
pergyvenimų, kuriais Jūsų jaunatvė nušviečia mūsų senutį miestą. 

Sparnuota mintimi lekiu pas Jus. Tikiu, kad išsirinksite atitinkamą 
vadą ir leisitės į reikšmingus darbo laukus. Krauju pasruvę Europos 
laukai uždeda mums svarbių pareigų. Tikiu, kad ateitininkų eilės 
ištesės. Tebūnie šventas Lietuvos vardas gero Dievulio palaimoje. 
Labai nuoširdžiai ir draugiškai 
Jūsų 
Kazys Pakštas 


Užleidus savo vietą kitam vadui, profesoriui dar svarbu prail- 
ginti savo atostogas, gautas iš Matematikos-Gamtos Mokslų 
fakulteto Kaune, nes jis netiki galėsiąs laiku grįžti 1940 m. rudens 
semestrui. Gal jam iš viso dar ilgiau likti Amerikoje, kad ir be 
algos ? Tokios nuomonės yra ir Šalkauskis, kuris, dabar eidamas 
V. D. Universiteto rektoriaus pareigas, jam (1940.VI.3) tarp 
kitko rašė : 


Brangus Drauge Kazy, 

Iš visa ko reikia manyti, kad atostogos bus Jums duotos dar 
vieneriems metams. Tiesa, sunku tikėtis, kad galėtumėte jas gauti 
su alga. Gal būt, bus geriausia, jei stebėsite iš tolo vykstančius Eu- 
ropos įvykius ir, reikalui esant, galėsite ateiti Lietuvai su pagalba, 
kaip kad yra buvę per Didįjį Karą. Atrodo, dar gali būti viso ko 
šiame nelaimingame mūsų pasaulyje. 


Kai tas nujautimų pilnas laiškas pasiekė adresatą Amerikoje, 
šis jau žinojo, kad jie jau buvo virtę žiauria tikrove, nes birželio 
15 d. rusai iš naujo buvo užgesinę Lietuvos laisvės žiburį. 


MINISTERIS PRIEŠ PROFESORIŲ (1941-1943) 


Žadeikis Pakštui : Tamsta atsidūrei rolėje 
svetimos valstybės agento. Gal ir esi 
užsiregistravęs kaip tokis? 


Valdžios sudarymas išeivijoje ? 


1940 m. liepos 1 d. Pakštas vėl pradėjo skaityti Kalifornijos 
universitete. Po tėvynės okupacijos ir šiurpių suėmimų, jis turėjo 
dar išpūdingesnės medžiagos paskaitoms. Ir ne tik joms, bet ir 
pasitarimams su savo tautiečiais, kurių akyse regėtojiškas jų 
profesorius dar labiau pakilo. Tikrai gaila, kad režimas savo laiku 
jo nepaklausė, nes užsieniuose atsidūrėme su tuščiomis rankomis. 
« Tai didelė bėda, kurios buvusi valdžia galėjo išvengti: bet 
nenorėjo, buvo paskendusi tinginystėje ir susižavėjusi savo majes- 
totu », taip jis sukruvinta širdimi rašė (1940.IX.17) savo bičiuliui 
Turauskui į Berną. Kiek vėliau (1940.X1I.20) jis skundėsi ir kun. 
Prunskiui : « Valdžia nenorėjo patarimų klausyti, nepadarė užsie- 
niuose vieno milijono dolerių atsargos ir nepasiuntė kur reikia 
žymesnių žmonių. Kriminalas ». 

Sujaudintos Lietuvos atstovybės Washingtone vardu min. 
Žadeikis atskiru atsišaukimu kreipėsi į Amerikos lietuvius. Ten, 
tarp kitko, skaitome : 


« Lietuva yra okupuota ir neturi savo valios. Ne vienam galėjo 
kilti mintis, ką gi daro Lietuvos asmenys? Sudariau ryšius su kuo 
reikia. Šiandien kreipiuos į kai kuriuos Amerikos lietuvius, prašydamas 
skubios akcijos. Jie turėtų State departementą ir senato bei kon- 
greso narius painformuoti, kad viskas, kas dabar Lietuvoje vyksta, 
daroma ne jos gyventojų noru, bet grobuoniška jėga. Mes prašome 
JAV vyriausybę nepripažinti tą Sovietų žygį ir kreipiamės į Amerikos 

visuomenės mases vesti griežtą kovą prieš komunizmo skiepijimą. 
Prašome sudrausti komunizmo spaudą Amerikoje, nes ji šios šalies 
laisvę panaudojo tik trečiam internacionalui ir Maskvos imperializmui. 
Atėjo valanda visus kitus reikalus mesti į šalį, o gelbėti Lietuvą. 
Kad ir nepasisektų šiuo momentu užkirsti kelią tai aneksijai už 
okeano, bet išlaikysime bent JAV Lietuvos vėliavą, o gal ir vėl 
išmūš ta valanda, kuomet pasipriešinimas išeivijos bus išgirstas. 
Prašau susirūpinti aukų rinkimu tolimesnei akcijai. Reikia burti 
visus lietuvius į nepriklausomybės gynimo frontą. Čia eina reikalas 
ne apie Smetoną ar kokios srovės režimą, bet apie Lietuvos laisvę. 
Maskvos gi bernams — griežta kova. Tikiuos, kad mano balsas bus 
išgirstas ». 


Šis žodis buvo reikalingas ir naudingas; bet jo neužteko. 
Pakštui atrodė, kad ir lietuviams reikėjo daryti tai, ką darė Hitle- 
Trio okupuoti prancūzai, olandai, norvegai — užsieniuose sudaryti 
savo valdžią : « Reikia, — taip jis (1940.IX.13) sugestionavo 
generaliniam konsului Jonui Budriui (1889-1964) New Yorke, — 
čia sudaryti naują valdžią su prezidentu, mažuoju seimu, su 
užsienių ir finansų mMinisteriais ir su Lietuvos Banko valdytoju. 
Tokią valdžią galima sudaryti tik sutartinai veikiant visam Lie- 
tuvos diplomatų ir konsulų korpusui, visų žymiųjų piliečių seimui 
ir pritariant Amerikos Lietuvių Tarybai. Jei bus sutarimas, jis 
suteiks naujai valdžiai moralinio autoriteto, kuris gali privesti 
prie pripažinimo iš Amerikos valdžios pusės ». 


Pakštas į Washingtono atstovybę ? — Tačiau šito plano įgy- 
vendinti nepavyko dėl daugelio priežasčių. Buvo jaučiama, kad 
Sovietai tam pasipriešino, ta kryptimi veikdami Baltuosius Rūmus 
ir skaldydami net mūsų kolonijas. Bet nemenka kliūtis buvo ir 
mūsų pasiuntinys Washingtone, Povilas Žadeikis (1887-1957). 
Savo profesija jis buvo chemikas, bet, domėdamasis politika, 
jis 1919 m. prasimušė į mūsų krašto apsaugos ministerio vietą. 
Perėjęs į konsularinę tarnybą, jis 1923 m. buvo paskirtas į Chi- 
cagą konsulu, po penkerių metų generalinio konsulo titulu per- 
keltas į New Yorką, o 1935 m. pakeltas ministeriu Washingtone. 
Niekas neabejojo naujo pasiuntinio patriotiškumu, bet daugeliui 
nepatiko jo savotiškas būdas. Antai, jo kolega Berne, Turauskas 
(1940.VIII.8) Pakštui jį apibūdino kaip «aukščiausios rūšies 
neurasteniką ir mizantropą». Net jo lojaliam bendradarbiui 

Jonui Budriui atrodė, kad «jis užsidaręs laikosi izoliuotos 
padėties, nenori su niekuo tartis: o tai kenksminga, nes dabar 
reikalingas kuo glaudžiausias ryšys. Bandžiau sueiti arčiau, bet 
kol kas man nesiseka. Esu priėjęs išvadą, kad Žadeikis duoda 
suprasti : * Sėdėk ir lauk įsakymų '. Aš gi su užrištomis akimis 
eiti nesutinku ». Panašiai Budrys (1940.VI1II.8) skundėsi ir nerims- 
tančiam Pakštui, kuris (1940.XII.21) tuo reikalu (iš Los Angeles) 
pareiškė kun. Prunskiui : « Dabar aš norėčiau būti Washingtone ». 
Bet ten jis buvo visai nepageidaujamas, kaip patvirtina Turaus- 
kas, kuris (1940.VIII.31) savo bičiuliui prie Pacifiko buvo pra- 
nešęs : « Washingtone tėra vienas Žadeikis, ir tai labai negera. 
Keistas žmogus. Kada su Urbšiu [kuris nuo 1938.XII.5 ėjo užsie- 
nių reikalų ministerio pareigas] norėjome sveiką paskirti ten 
kultūros reikalams patarėju, tai jis viską sutrukdė. Dabar jis vėl 
dėl Kajecko nepatenkintas. Ar tai hipochondrija »? 

Bet ar profesorius galėjo tikėtis ko nors geresnio, negu A. 
Smetona ? Kaip ministeris Žadeikis pasielgė vėliau su (1941.1II. 
10) į JAV atvykusiu prezidentu, kuris jį buvo paskyręs į Wa- 
shingtoną ? Štai Merkelio konstatavimai : « Smetonos santykiai 
su Žadeikiu ex oficio buvo glaudūs, bet negalėtume pasakyti, 
kad jie būtų buvę sklandūs, ir tas nesklandumas kilo iš nevienodo 
Smetonos statuso interpretavimo. [Ministerio] požiūriu, Smetona 
JAV turėjo vengti bet kurio veikimo, ir tuo vadovaudamasis, 
patarė jam apsigyventi atokiau nuo Washingtono *+. Toliau 
Žadeikis «ištremtajam » patarė atsiminimų nerašyti, nes to nepa- 
geidaująs Department of State, kuris tai pareiškęs, atsiliepdamas 
į atitinkamą Sovietų ambasados Washingtone intervenciją, — 
tai galį pakenkti Lietuvos reikalams *». 

Nekvestijonuojant mūsų pasiuntinio gerų intencijų, vis dėlto 
jaučiama, kad jis tuomet vargu ar stovėjo savo uždavinio aukš- 
tumoje, nes jis perdaug formaliai suprato savo pareigas ir, nepa- 
sitikėdamas kitais, užsibarikadavo savo pasiuntinybėje. Nebū- 
damas nei vienytojas, nei dirigentas ir be to nepasižymėdamas 
kūrybiškumu, vis skersuodavo į idėjininkus, kurie, jo manymu, 
tik galėtų sutrukdyti korektišką pareigų atlikimą. Įsileisti Pakštą 
reikštų tą pat, kaip atsiristi parako statinę. Tad visomis ketu- 


* Ar. MERKELIS, Antanas Smetona, New Yorkas 1964, 658 psl. 
* Ten pat, 667 psl. 

riomis gindamasis nuo tokios, anot jo, nelaimės, ministeris pro- 
tesorių barė net už jo privatišką veiklą. Antai, (1941.XII.4) 
jis jam užmetė : « Tamsta nuvykęs į čionykštės vyriausybės cent- 
rinę įstaigą, kėlei klausimus, kurie yra pasiuntinybės kompetenci- 
joje: bet apie tą žingsnį Lietuvos Atstovui ničnieko nepasisakęs. 
Toks elgesys negali būti vadinamas pavyzdingas ar Lietuvos bylai 
naudingas ». 

Kad mūsų atstovui nebuvo svetimi nei pikti įtarinėjimai, pa- 
rodo sekanti Pakštui (1943.IV.9) siųsto laiško ištrauka: « Kai 
Tamsta dar buvai Chicagoje, tai čia Washingtone girdėta, kad 
tenykštis lenkų konsulas galėdavęs Tamstą pasišaukti, kada tik 
jam buvę reikalinga. Dabar Tamsta pats pasisakei rašąs tūlą 
veikalą sulig lenkų valdžios užsakymo. Reiškia, Tamsta atsidūrei 
rolėje svetimos valstybės agento. Gal Tamsta ir esi užsiregistravęs 
kaip tokis ? » Vargas Pakštui su įstaigomis : tėvynėje jį pašiep- 
davo Ministerijų biurokratai, o svetur jį užgauliojo pasiuntinybės 
biurokratai ! 

Panašios insinuacijos dar anksčiau buvo pasiekusios Londoną. 
Tai vertė net tenykštį atstovą Br. K. Baluūtį (1879-1967) pasiteirauti 
(1942.VIII.1) pas patį jam gerai pažistamą profesorių: «Man teko 
skaityti spaudoje ir šiaip jau girdėti gandų, kurie nurodo į labai 
anormalią padėtį [Jūsų santykių su pasiuntinybe Washingtone]. 
Esu nustebintas, kad nei Jūs, nei [Kazys] Grinius [buvusio pre- 
zidento sūnus], kuriuos aš pažinau kaipo rimto galvojimo vyrus, 
negalėjote kalbamų prajovų sukontroliuoti ir įstatyti į rimtas 
vėžias. Well, kaip gi ten iš tikrųjų yra ? » Mes Pakšto atsakymo 
nežinome, bet mes be didelės fantazijos galime spėti, kad jis 
Balučiui, kuris tuomet dėl savo charakterio bei savo gabumų 
turėjo užimti Washingtono postą, bus atsakęs : Žadeikio elgesys 
ne vienu atveju daugiau priklauso patologijai negu diplomatijai. 

Teisingumo vardan čia vis dėlto pridėtina, kad Žadeikis pasi- 
žymėjo ir džiuginančiais užsimojimais. Antai, Laučka (1946. 
XII.20) išspausdino savo New Yorke redaguojamame laikraštyje 
Amerika straipsnį, įrodantį, kad mūsų ministeris « JAV įstojus 
į karą, savo kraštą formaliai prijungė prie Jungtinių Tautų » 
[t. y. prie Alijantų], nes « pirmas ir svarbiausias Lietuvos uždavi- 
nys, — pareiškė jis (1941.XII.23), — yra nusikratyti vokiečių 
vergijos ir atstatyti suverenes teises jos žmonėms ». Toks pri- 
jungimas būtų ir sustiprinęs mūsų poziciją prieš Sovietus. Ne 

jo kaltė, kad «jam [Žadeikiui] buvo atimta proga visai formaliai 
pasirašyti dokumentą greta kitų Jungtinių Tautų, nes tuo mo- 
mentu prez. Rooseveltas jau pradėjo klausyti Kremliaus patarimų. 
JAV Valstybės departamentas teikėsi mus laikyti tik friendly 
neutrals, o ne Associated Nation», kaip to norėjo Žadeikis. Šitą, 
drąsią jo intervenciją iškėlė ir aną straipsnį parašė — Pakštas. 
Džentelmeno « kerštas ». 


LIETUVIŲ KULTŪROS INSTITUTO 
DIREKTORIUS (1941-1942) 


Sennas Pakšiui : 4 Let me congratulate you 
on the foundation of your Institute. I 
have read your article and was thrilled 
to see youT old enthusiasm come through 
again ». 


1941 m. pavasarį baigėsi profesoriaus paskaitos Kalifornijos 
universitete, kuris jam (1949.VL.1) išdavė šitokią atestaciją : 


Dr. K. Pakštas served as Visiting Lecturer in Geographyų during 
the second semester of the year 1940-1941 as well as during a Summer 
Session. He is particularly interested in the Political and Economic 
Geographų of Europe. His abitity in Easiern European languages 
was recognized by his participation im various Army Training Pro- 
grams during recent years. He has been favorably received by students 
on this (Los Angeles campus) and I am sure, thai you will find him 
to be a conscientious, cooperative and capable colleague and teacher. 


Clifford M. Zierer, Chairman, 
Deparimeni of Geography. 


Įkūrimas. — Kadangi profesoriui Los Angelese daugiau darbo 
nebebuvo, jis mielai sutiko atsistoti Amerikos Romos Katalikų 
Federacijos įkurto Lietuvių Informacijos Biuro priešakyje. Šituo 
tikslu jis persikėlė Chicagon. Tačiau toje spaudos agentūroje jis 
tedirbo tik kelias savaites, nes netrukus tos pačios Federacijos 
jis buvo pakviestas dar svarbesnėms pareigoms — vadovauti jos 
įkurtam Lietuvių Kultūros Institutui, kuris užgimė šitaip : 

«1940 m. vasarą mudu su Kaziu, — prisimena Šimutis, — 
beviešėdami pas kun. Jūrą (Lawrence, Mass.) ir trijiese besvars- 
tydami mūsų veiklos klausimus, sumanėme steigti prie Amerikos 

Lietuvių R. K. Federacijos Kultūrinį Institutą ir jo direktorium 
numatėme Pakštą». Šis Lithuanian Cultural Institute turėjo 
anglų kalba leidžiamais leidiniais sudominti amerikiečius mūsų 
reikalais ir, be to, ištaustančiam lietuvių jaunimui priminti tėvynę 
bei didinti jo meilę Lietuvai. Papildydamas Šimučio žodžius, 
Laučka dar prideda : « Jeigu Pakštas tada nebūtų buvęs laisvas 
nuo profesūros, gal Institutas nebūtų buvęs įsteigtas. Man ir 
kitiems Federacijos veikėjams atrodė, kad jo mokslinis pasi- 
ruošimas ir dinamika galėtų geriausia pasireikšti tokio Instituto 
organizavime. Neklydome ». 

Institutas buvo įkurtas 1941 m. birželio pabaigoje Chicagoje, 
šioje tikroje lietuvių sostinėje užsieniuose. Atvykęs nuo Ramiojo 
vandenyno, Pakštas čia vėl pajuto gyvą lietuvybės pulsą, ir išvystė 
tokią veiklą, kad jis iš naujo buvo įsuktas in a whirlpool of activities 
and travels, kaip jis (1941.XI.14) aiškino buvusiam savo kolegai 
Graham Santa Monicoje, Calif. Kaip Institutas, kuris savo darbą 
pradėjo rugsėjo mėnesį, turėjo atrodyti, jo direktorius (1941. 
IX.19) aprašė Vienybėje: Pirmiausia teks leisti knygas apie Lie- 
tuvą, daugiausia angliškai. Nes «nors ir esame sena tauta, šne- 
kame seniausių ir turtingiausių formų Europos kalba, turime didelį 
dainų rinkinį, sukūrėme didžiausią mūsų kontinento valstybę 
ir už savo laisvę kaip liūtai draskėmės, bet anglosaksų pasaulyje 
mes vis dar nežinoma tauta». Kadangi knyga nėra vienintelė 
supažindinimo priemonė, «direktorius neatsisakys ir pakalbėti 
apie Lietuvą ir kitus Pabaltijo kraštus universitetuose ir t. t. 
Be to reikia Chicagos studentams suruošti Lituanistikos seminarą, 
kur jie galėtų arčiau susipažinti su tėvyne. Institutas ir palaikys 
santykius su kaimyninių tautų panašiomis institucijomis, nes 
mažai tautai draugų niekad perdaug nebus ». 


Veikla. — Instituto mokslinę viršūnę sudarė trijų skyrių vedėjai: 
kalbai bei literatūrai buvo pakviestas prof. Alfredas Sennas, 
istorijai prof. I. Stanton-Stankevičius, dėstąs Chicagos North- 
western University, o geografija bei tarptautiniais santykiais 
rūpinosi pats direktorius. Šis sudarė didoką programą, kuri tačiau 
tegalėjo būti realizuojama siaurai, nes Federacija Pakštui tepajėgė 
skirti 150 dolerių mėnesiui ir maždaug po 50 dolerių administra- 
cijai. Buvo tikėtasi dar privačios paramos, kurios betgi nedaug 
susilaukta. Nuostabu, kad, nepaisant tokio finansinio skurdo, 

Institutas per dvejus metus sugebėjo išleisti net keturius leidinius. 

1941 m. gruodžio mėnesį pasirodė Pakšto brošiūra The Lithua- 
nian Šituation, kurioje jis apžvelgė Lietuvos istoriją, nusakė 
atnaujintos valstybės pažangą ir iškėlė 1939-1941 m. okupantų 
padarytą žalą. 1942 m. kovo mėnesį išėjo to paties autoriaus 
studija The Balioscandian Confederation, kuri svarsto galimybę 
tarp Skandinavijos ir Pabaltijo valstybių sudaryti harmoningą 
vienetą. Šis leidinėlis pasidarė tikras besiseller, nes jis bematant 
buvo išpirktas. « Šios knygelės buvo išleista tik 2.000 egzempliorių, 
— (1943.IV.16) aiškino pats autorius — nes manėme, kad ji 
lietuviškai visuomenei bus neįdomi ir numatėme ją daugiausia 
platinti skandinavų ir (šiaip) svetimtaučių tarpe. Bet iš karto 
mūsų pasiuntinybė ir kun. Valančiūnas Philadelphijoje užsisakė 
pusę laidos. Ištekliai eina prie pabaigos ». Ši brošiūra pasiekė ir 
mūsų pasiuntinį Balutį Londone, kuris (1942.VIII.1) autoriui 
dėkojo : « Aš ją tinkamiems žmonėms išdalinau. Kiek Baltoskan- 
dijos idėja gali būti practical policy šiuo laiku, žinoma, sunku 
pasakyti. Bet kurios idėjos įsikūnijimas reikalauja ilgo laiko. 
Tačiau Tamstos brošiūrėlė tenka laikyti naudingų dalyku ». 

1942 m. liepos mėnesį buvo išleista dar Antano Vaičiulaičio 
Outline history of Lithuanian literature. Autoriaus čia nereikia 
pristatyti, nes jis lietuvių literatūroje jau seniai užima garbingą 
vietą. Jis buvo visai kvalifikuotas tokiai apžvalgai, nes pirmoji 
knygelės redakcija buvo išėjusi prancūziškai prieš kelerius metus. 
In preparing this bookleė, — aiškina tuomet Marianopolio kole- 
gijoje (Thompson, Conn.) dėstęs mūsų rašytojas, — tt was the 
author's intention to acguaint the reader with Lithuanian Vteraiurė 
in a general way. Such effortis would be welcome in this country, 
which is so sympathetic in its understanding of small nations. Kiek 
šis 54 puslapius apimąs literatūros kursas buvo naudingas, matyti 
iš to, kad jis vėliau išėjo ir ispanų kalba. 

1942 m. derlių dar praturtino prof. Sennas savo studija 
The Lithuanian Language. A characterization. Platesnei lietuvių 
visuomenei autorius buvo mažiau žinomas, nes jis svetimtautis 
ir gryno kraujo akademikas. Šis, 1899 m. gimęs šveicarietis, 
studijavo Friburge, kur susipažino su tenykščiais lietuviais, kurių 
kalba jam teoretiškai jau buvo žinoma iš universiteto auditorijų, 
nes studijavo indogermanistiką. Ryšys su tais studentais jam buvo 
brangus filologinis seminaras su nuolatinėmis pratybomis. Jis 

tuomet taip susižavėjo pagaunančiais jų kalbos savumais ir gro- 
žiu, kad jis toliau didesnę savo mokslinės darbuotės dalį paskyrė 
lituanistikai. 1921 m. jaunas daktaras (22 metų) buvo pakviestas 
Lietuvon, kur jam, Būgai mirus, universitete buvo pavestas 
ir lietuvių kalbos kursas. Vėliau jis vedė lietuvaitę, kurios kalba 
pasidarė ir jo šeimos kalba. Jis tame pačiame Kaune ir toliau būtų 
atsidavęs lituanistikai, jei čia jam nebūtų užstoję kelio keli šo- 
vinistai. 

Mat, anais kūrimosi laikais tam tikra nacionalistų grupė norėjo 
aprėpti viską viena, pagal iš Italijos paskolintą šūkį: Lithuania 
farė da se sola. Ji dar nežinojo (ar nenorėjo žinoti), kad nepa- 
kanka sumobilizuoti visas savo jėgas, bet kad taip pat svarbu 
įsigyti kiek galint daugiau draugų tarp užsieniečių, kurie neštų 
Lietuvos vardą ten, kur to negalima pasiekti patiems lietuviams. 
Teisingai pastebėjo Pakštas : « Mažai tautai draugų niekad perdaug 
nebus ». Pasilikdami čia tik filologijos srityje, tepažymėsime, kad 
Būga savo laiku atsisakė prof. Niedermannui (iš Bazelio) perleisti 
medžiagos vienam darbui apie lituanistiką. O po kelių metų keli 
jauni jo sekėjai šnairavo į Senną, atėjusį jiems į talką iš Fri- 
burgo. Nesiduodamas nacionalistiškų monopolistų apstumdomas, 
jis 1930 m. kaip stipendininkas persikėlė Yale universitetan 
New Ilaven, Conn., iš kur už metų jis jau ordinariniu profesorium 
buvo kviečiamas į valstybinį Wisconsino universitetą Madisone. 
1938 m. Senną užtinkame Pensilvanijos universitete Philadel- 
phijoje. Ten jis, — taip (1964.IX.5) kun. Yla informavo Draugą, 
— «vedė slavų ir baltų studijų skyrių, kuriam sustiprinti jis iš 
tremties pasikvietė Krėvę, Salį ir kitus specialistus lietuvius. 
Jis turi didelių nuopelnų lituanistikos studijoms jau tuo, kad įpi- 
lietino jaunojoje amerikiečių kalbininkų kartoje lietuvių kalbos 
svarbą ». "Tuos nuopelnus pripažindama, L. K. Mokslo Akademija 
savo 1964 m. Fordhamo universitete (N. Y.) įvykusiame suva- 
žiavime prof. Senną pakėlė į nario mokslininko rangą. 

Tuoj po Instituto įkūrimo prof. Sennas, — nežiūrint savo rezervų 
Pakšto mokslinės kvalifikacijos atžvilgu, — seną savo kolegą iš 
Kauno dienų sveikino (1941.IX.16) su naujomis pareigomis : 
Let me congratulate you on the foundation of your Institute. I have 
read your article on this subject and was Vhrilled to see your old 
enthusiasm come through again. Tolimesnis susirašinėjimas vyko, 

žinoma, daugiausia lietuviškai ir vedė prie išleidimo minėtos 
knygutės, kurią autorius dedikavo savo žmonai Marijai Vedlugaitei 
— to my life companion and teacher. Jungdamas savo lingvistinius 
dėstymus su bendru lietuvių likimu, Sennas veikalėlio įžangą 
baigė žodžiais, kurie gal ne vieną atšalusį lietuvį vertė — ir gal 
dar vers — susimąstyti: The Lithuanians are proud of their 
language. It is a most vigorous expression of a strong and modern 
nation, a nation marching in the front-Vine of modern culture. Such 
a nation deserves to be saved from destruction. Its preservation is 
a gain for mankind and for culture. Nepasitenkindamas siauresnės 
apimties veikalais, Sennas — kartu su kitais dviem tautiečiais, 
su profesoriais M. Niedermannu ir Fr. Brenderiu — dar 1932 m. 
buvo pradėjęs leisti Lietuvių rašomosios kalbos žodyną, kurį jis 
po 36 metų trukusios darbuotės kartu su savo visuomet lojaliu 
kolega A. Saliu baigė Philadelphijoje. 

Bet ne tik buvę Pakšto kolegos sveikino jį su Instituto įstei- 
gimu, o ir buvę jo studentai, kaip parodo šis etnologo Juozo Lingio 
atsiliepimas iš Stockholmo: «iSkaičiau, kad Tamsta paskirtas 
vadovauti Kultūros Institutui. Nedaug tepasitaiko dabar mo- 
mentų, kada žmogus gali pradžiugti, bet toji žinia, manau, ne tik 
mane vieną nudžiugino ir paragino dar didesniam darbui. Žinant 
Tamstos ryžtumą, aštrų protą ir sugebėjimą teisingai pažvelgti į 
ateitį, visi lietuviai tikriausia įsitikinę, kad šis reikšmingas darbas 
pavyks Tamstai, kurio vaisiais pasaulis išvys, kas mes esame, 
ko mes trokštame. Ne vienam ir abejojančiam lietuviui atsidarys 
akys » (1941.IX..16). 


Sunkumai. — To tikėjosi ir pats Instituto vedėjas, bet, deja, 
jo viltys ne taip išsipildė, kaip jis norėjo, nes turėjo pripažinti 
kad «leidiniai labai nelygiai plinta. Jei kurioje kolonijoje atsi- 
randa veiklus žmogus, tai ten knygelės gerai platinamos : bet 
daugumoje vietų tokių žmonių nepasitaiko ». Dėl to į didesnius 
centrus eidavo vos po 200 egzempliorių, į Chicago tik 150; tuo 
tarpui į kur kas mažesnį Lawrence, Mass., ir į Maspeth, N. J., 
net po 100. «Jeigu vietoje 17 stambių platintojų turėtume jų 
apie 50, tai knygelių leidimas gal apsimokėtų ». Bet jų nesusi- 
laukta ir dėl to plačiau neužsimota, nes direktorius ir finansiškai 
reikalus norėjo sąžiningai vesti. Laučka tvirtina, kad «visi jo 
atsiskaitymai buvo vedami didžiausiu tikslumu, tartum būtų 

atlikęs prityręs sąskaitininkas ». Pakštas, matyti, ir šiuo atžvilgim 
patobulėjo. 

Kodėl vedėjas nesusilaukė didesnio pasisekimo ? Pirmiausiai 
dėl to, kad jis nepasiekė savo tautiečių masės, kuri iš dalies jau 
tiek buvo nutautusi, jog ji, net angliškai kalbinama, menkai 
teatsiliepė. Kiti tais leidiniais nesidomėjo, nes juos platino Kata- 
likų Federacija. Neuoli buvo nė ta kunigijos dalis, kuri dar nebuvo 
užmiršusi jo romuvietiškos opozicijos, pasireiškusios vyčių tarpe 
dėl jos (tikro ar tariamo nepakankamo) tautinių reikalų ne- 
paisymo. Jis ir dabar neiškęsdavo nepaleidęs špilkų jos adresu. 
Vieną tokį incidentą Laučka prisimena: «1940 m. rugsėjo pra- 
džioje Pakštas Katalikų Federacijos kongrese New Yorke skaitė 
paskaitą. Negirdėjau jos; ji buvusi kontroversinė ta prasme, 
kad jis aštriais žodžiais pasisakė prieš katalikų apsileidimą dau- 
gelyje sričių, dėl ko jis susilaukė neigiamų atgarsių. Ypač apsi- 
vylė daug dirbą kunigai. Vienas jo gerbėjas (kunigas) man pasakė ; 
* Puikus jis žmogus ; tik takto pas jį nedaug. Kam gi taip kalbėti 
be faktų 77» «Vienoje klebonijoje, — taip prisimena ir kun. 
Prunskis, — jis prasitarė: “ Amerikoje tiesiog atrofuojasi sme- 
genys. Trūksta intelektualinių pasikalbėjimų'. Daugelis susirin- 
kusių tai priėmė už priekaištą». Žinoma, pasitaiko tokių reiš- 
kinių. Antai, tas pats dr. Prunskis 1969 m. liepos pradžioje Lie- 
tuvių Kunigų Vienybės seime, įvykusiame Chicagoje, tarp kitko 
pareiškė : « Turime saugotis, kad netaptume kokia tik goltininkų 
ar good-timininkų kasta »'. Pagrindo tuo susirūpinti tuomet iš 
dalies turėjo ir Pakštas ; bet jam nebuvo pagrindo kalbėti tokiu 
apibendrinančiu tonu. Juk ar tik ne visi jo Instituto garbės 
nariai buvo kunigai ? 

Nėjo taip pat į sveikatą Institutui, kad jis savo direktorių buvo 
prirakinęs prie rašomojo stalo, nes žymi jo pasisekimo dalis glūdėjo 


asmeniškame kontakte: « Aš — kalbantis, ne rašantis proie- 
sorius », kartodavo jis dažnai. « Net tokie, — pastebėjo Miltonas 
Starkus (Santa Monica, Calif.) — kurie jo nemėgo, juo žavė- 


davosi, kai tik susitikdavo su juo asmeniškai ». 
Nors įvairios aplinkybės ir gerokai pakenkė tiek direktoriui, 
tiek ir jo Institutui, jo leidiniai tam tikruose sluoksniuose rado 


* Kun. J. PRUNSKIS, Lietuvybės reikalai kunigų vienybės seime, žr. 
Draugas, 1969.VII.7 d. 


LIETUVIŲ KULTŪROS INSTITUTO DIREKTORIUS 163 


gyvą atgarsį. Tarp kitų atsiliepė kai kurie JAV ir Kanados uni- 
versitetai, anksčiau atvykusių tautiečių vaikai, net į Australiją, 
nublokšti lietuviai, kurių vardu (kad ir neoficialiai) kun. J. Ta- 
mulis (1942.IV.26) iš Brisbano šitaip atsišaukė: The Australian 
people have shown a greai interest in the guestion of the Baltic. It 
would be very interesting to write about the matter in the Australian 
newspapers, to propagate the idea of Lithuanian independence. 
Tam tikslui prašė atsiųsti Instituto leidinių. 


« Ulysas » turi keliauti toliau. — Tačiau tokių užsakymų atei- 
davo nedaug. Tai apkartino tautinio mūsų šauklio širdį. Ne- 
beiškęsdamas jis (1942.IV.16) skundėsi jo leidinių platintojai 
Onai Kratavičienei (Detroit, Mich.): « Reikia pripažinti, kad 
didžiuma lietuvių visiškai ignoruoja Institutą. Dar tikiuos užlai- 
kyti jį šiems (1942) metams, kad ir liuoslaikiu, ir nors reikėtų 
išsikelti ir kitokį darbą rasti pragyvenimui ». 

Ieškodamas sau naujos vietos, jis kreipėsi ne tik tiesiog į 
pažįstamus, bet net į tam tikras agentūras, pavyzdžiui, į vieną 
tokią Memphise, Tenn., kuri už 57, algos parūpindavo tokias 
vietas. Nelengva buvo įsikabinti kur nors karo metu. Bet kaip tik 
ši aplinkybė paradoksiškai profesoriui davė darbą Northifielde, 
Minn., esančioje Carletono kolegijoje, į kurią jis 1943 m. liepos 
mėnesį ir išvyko. 

Keldamasis ten, direktorius savo Instituto neuždarė, 0 jį 
pasiėmė lagamine kartu su savimi. Jis ir toliau, «kad ir liuoslaikiuy, 
atliks bėgamuosius reikalus. Šitokiu būdu jo įstaiga dar 1947 m. 
išleido 80 puslapių didumo knygutę Lithuania and World War II, 
kurią jos autorius Pakštas baigė laimėtojų sąžinę dirginamu klau- 
simu: And while the world is celebrating its well earned victory, the 
Lithuanians are still facing one harrowing and mocking guestion : 
«Wi Uiberation mean eaztermination ?'v — Po metų Instituto 
vardu dar išėjo K. R. Jurgėlos History of the Lithuanian Nation. 

Nors Pakštas savo Institutu toli gražu nepasiekė to, ko norėjo, 
jo darbas vis dėlto neliko be vaisių. Tiesa, jis naujos knygnešių 
kartos nepagimdė, bet teisingai jis (1942.IV.16) p. Kratavičienei 
galėjo rašyti: « Nuoširdžiai tikime, kad Lietuvai daug naujų 
draugų esame įgiję ir jos interesų apsaugojimui daug nuveikę ». 


CARLETONO KOLEGIJOS PROFESORIUS (1943-1944) 


Pavergtuosius užtarti tai jokia propa- 
ganda, bei šventa pareiga. 


Valdininkų ruošimas okupacijai. — Su įsitikinimu, kad pa- 
vergtųjų užtarimas yra šventa pareiga, profesorius vyko į naują 
vietą Northfieldo, Minn., kolegiją, kur tikėjosi galėsiąs nauju 
keliu prieiti prie savo seno tikslo — garsinti Lietuvą, kuri, — anot 
buvusio jo studento P. Baltinio, — buvo « jo gyvenimo principas ». 

1943.VII.5 d. jis Šimučiui apie savo naują uždavinį rašė: 
« Ne spaudai. Važiuoju labai savotiško darbo dirbti. Ruošiu Centro 
Europos karinės okupacijos valdininkus. Man teks labai įdomi 
geografijos sritis, paįvairinta politiniais, kultūriniais ir t. t. klau- 
simais ». Jam dar iš Lietuvos žinomas adv. Jokūbas Robinzonas 
(54 metų), buvęs Seimo narys, « tvirtina, kad tas postas Lietuvai 
bus net žymiai naudingesnis negu ligšiol mano dirbtas darbas. 
Nuvažiavęs viską pilniau patirsiu ». 

O ką protesorius ten patyrė? Atsakymą mums duos anų 
dienų kariška situacija: 1942 m. gale alijantai Šiaurės Afrikoje 
išlaipino savo kariuomenę, kuriai buvo įsakyta iš ten galutinai 
išstumti Rommelio vedamus vokiečius. Pakštui (1943.VII) vyks- 
tant į naujo savo paskyrimo vietą, amerikiečiai kartu su anglais 
jau ruošėsi išlipti Sicilijoj. Kadangi tuo metu Mussolini buvo pačių 
italų nuverstas, galima buvo laukti tiek Italijos, tiek Vokietijos 
okupacijos. Šitoms galimybėms alijantai turėjo pasiruošti. 

Tokios ruošos būtinai reikėjo, nes ypač JAV dėl ankstyvesnės 
savo izoliacijos tokiam kebliam uždaviniui menkai tetiko. Euro- 
poje, šiame mikroskopiškame žemyne, eilinis amerikietis užtiks 
makroskopišką kultūrą, kurios jis daugeliu atžvilgių išsyk nesu- 

pras. Rheinas tai ne Mississippė, ir atitinkamai the European way 
of life žymiai skiriasi nuo American way of Uife. Reikės įsijausti 
į šimtus europietiškos psichologijos plonybių, suprasti mirgu- 
liuojančią kalbų bei kultūrų mozaiką. O tam reikia ruoštis. Tam 
tikslui Pentagonas buvo paprašęs eilės universitetų, jų tarpe ir 
Northfieldo Kolegijos, suorganizuoti specialius kursus. Kadangi 
Pakštas tokį parinktų karininkų rengimą laikė dalimi savo tautinio 
darbo, jis su karštomis viltimis vyko į šią kongregacionistų, 
baptistų ir episkopalų laikomą mokslo įstaigą. 


Sunki našta šiaurės užkampyje. — Darbo iki kaklo! « Ypač 
vargina kariška tvarka », (1943.XI.9) profesorius skundėsi Laučkai. 
« Raštiški egzaminai studentams (jų net 220) kas šešios savaitės. 
Man tenka paruošti programą ir daugybę sąsiuvinių perskaityti, 
paskaitų konspektą multiplikuoti ». Kiek vėliau (1944.1.15) jis 
jaunam savo bičiuliui dar papildomai praneša : « Sugrįžęs iš Chi- 
cagos [iš atostogų], radau naujus keistus patvarkymus. Kariškos 
viršūnės įsakė, kad kiekvienoje klasėje neprivalo būti daugiau 
30 vyrų. Turėjau vieną klasę iš 150 ir antrą iš 50. Dabar jos 
suskaldytos į septynias grupes. Per tai mano darbas padidėjo iki 
24 valandų savaitėje. Tad vos pakeliu naštą ». 

Prie to dar politinė bėda : « Yra klasėse šiek tiek komunistų 
iš Jūsų didžmiesto [t. y. iš New Yorko] Jums žinomos tautos 
atstovų. Jie mane skundžia, kur tik gali. [Bet] kol kas negali 
išrauti», sužino (1944.1.15) Laučka. Pakštas tokiems nepasi- 
duoda : priešingai, jiems dar primena tą skriaudą, kokią jų vien- 
minčių dalis savo laiku (1940-1941) buvo padariusi Pabaltijo 
respublikoms. 1944 m. pavasarį pas jį nusidanginęs Baltinis 
pastebėjo, kad «jis prakalbėjo apie pusę klasei skirto laiko apie 
Lietuvą ». 

Negana to — jis turėjo gintis dar kitame fronte : « Neseniai, 
— taip jis (1944.11.16) painfiormavo Laučką, — dalyvavau Radio 
round table diskusijose apie Baltijos tautų ir rytinės Lenkijos 
likimą. Amerikos profesoriai dažniausia vis bando mus suderinti 
su rusais. Sunku jiems viską išaiškinti. Bet aš drastiškai jiems pa- 
sakiau : * Kad atidavus Lietuvą rusams, tektų parūpinti lietuviams 
kur nors naują tėvynę kokios dominijos pavidale, nes kurie tik 
galės, pabėgs iš Rusijos '. Šitas argumentas, rodos, stipriausiai 
juos paveikė ir jie pradėjo rūpestingiau svarstyti reikalą ». To- 

kioms mintims skleisti, jis naudojosi ir Kolegijos radio stotimi 
bei Rotary ir Lion's klubais. Kur buvo skylė, ten ir lindo — dėl 
Lietuvos. 

Šalia visų šių darbų jis ėjo dar Lietuvos Kultūros Instituto 
vedėjo pareigas, nes jam rūpėjo išleisti naują brošiūrą, vardu 
Lieiuvos Byla, kuri, pavadinta The Case of Lithuania, turėjo 
pasirodyti ir angliškai. « Kun. Karalius [žinomasis spaudos me- 
cenatas] apie pirmuosius paragrafus sako: * Man labai patinka. 
Teko kalbėti ir su kitais dvasiškiais — visi giria '. Karalius net 
siūlo gauti arkivysk. Spellmano ar Stritcho įžangos žodį », pra- 
nešė autorius (1944.11.16) Laučkai ir Jurgėlai. Kaip šis leidinys 
būtų turėjęs atrodyti, galime suprasti iš šių skyrelių : « Pavergtuo- 
sius užtarti tai jokia propaganda, bet šventa pareiga. — Lietuvių 
tauta: ryškus etnografinis vienetas. — Patriotizmas : lietuvių 
dorybė. — Kai kurie kankiniai (Sibire ir kitur). — Lietuvos 
nepriklausomybė niekam nedaro skriaudos ». « Turiu ir daugiau 
pradėtų raštų : Rytprūsių klausimas ir t. t. », aiškina jis (1944, 
I.15) Laučkai. 


« Leiskite prie savų». — Nesunku suprasti, kad profesoriaus 
nugara palinko nuo sunkios naštos : « Pradėjau rašyti New Yorko 
(Lietuvių) Tarybos knygai straipsnį ir vėl nutraukiau, nes buvau 
gerokai nusilpnėjęs ir visiškai ūpo netekęs. Vos nusivilkdavau į 
paskaitų salę. Gydytojas patarė sumažinti darbus». Laučka, 
gavęs laišką (iš 1943.X 1.9) su šia ištrauka, susirūpino, nes vyresny- 
sis jo draugas šiaip niekad nesiskųsdavo negalavimais. Tikrai 
bloga, nes po kelių mėnesių (1944.II.16) profesorius jam papil- 
domai pranešė : « Trečią kartą susirgau ir neseniai grįžau iš ligo- 
panešu, tai rimtai pradėjo svarstyti, kaip ją sumažinti. Dabar 
turiu 18 valandų per savaitę; bet prašau jas sumažinti iki vienuo- 
likos. Kai tai pavyks, tai vėl susitaupys kiek laiko raštams ga- 
minti ». Kitą mėnesį (1944.III.4) jis Baltiniui tvirtino, kad « per 
Vasario 16 d. buvau atsidūręs ligoninėje, kai gerklė užsikimšo 
nuo dažno kalbėjimo ». 

Tai, turbūt, pirmas sykis, kad profesorius per Tautos šventę 
dėl ligos negalėjo prabilti į savuosius. Rimtas įspėjimas. Jau 
penkeri metai, kai jis, antrojo fronto partizanas, be atvangos 
kaunasi. Jėgos silpsta. Bet ką padarysi — nuo tautinės pareigos 

nėra atostogų. Tik reikės perkelti tą frontą kitur, kur jis savųjų 
tarpe su mažesniu vargu daugiau galės atsiekti. Taigi — « kitiems 
metams čia neliksiu ! » (1944.III.4) kategoriškai pareiškė jis Bal- 
tiniui. 

Nėra abejonės, kad Pakštas vyko į Minnesotos šiaurę, norė- 
damas ir čia savo kukliomis galimybėmis padėti Europai nusi- 
kratyti ją apnykusių diktatorių. Tuo tikėjosi galėsiąs nors kiek 
apsaugoti ir tėvynę nuo naujo Stalino teroro. Tačiau ir čia jis 
apsivylė, nes Baltieji Rūmai nedrįso susikivirčyti su Stalinu, 
kuris jiems dar bus reikalingas kovai su Hitleriu, o gal ir su Ame- 
rikai itin pavojingais japonais. Alijantų nutarimai, priimti (1943. 
XI,XII) Teherano konferencijoje, skleidė savo šešėlius ir į pro- 
fesoriaus auditoriją. Jau dabar buvo jaučiama, kad, nors JAV 
išloš tas pasaulines rungtynes kariškai, Sovietai jas laimės poli- 
tiškai, tuo dar stipriau įsitvirtindami Europoje. Bet kaip šiai 
vargšei Europai mūsų politinis « Ulysas » galės padėti aname 
« meškų urve prie šiaurės polio » ? Taigi — «čia neliksiu ! ». 

« Bet šiuo metu dar nenumanau, kurian kraštan Amerikos 
teks vėl nusibaladoti », pranešė jis (1944.11.16) Laučkai ir Jur- 
gėlai. «Gal pavyks kur ištrūkti į šiltesnius kraštus, arba arčiau 
prie saviškių. Bet savo būsimos vietos dar negaliu nė spėti », 
kiek vėliau (1944.III.4) sužino Baltinis iš jo. Aišku kol kas tik 
viena : Turiu grįžti prie tiesioginės akcijos savųjų tarpe. 

Bet negalima sakyti, kad visas jo triūsas aname užkampyje 
būtų buvęs bergždžias, nes Baltiniui (1944.III.4) taip prisipažino : 
« Kariškių studentų tarpe pasidariau nemažai gerų draugų, nes 
pasitaikė malonių ir inteligentiškų vyrų », kurių dėmesį jis nu- 
kreipė ir į nacių bei Sovietų naikinamą savo tėvynę. 

Kaip praktiškai vyko amerikiečių — «okupantų » susitiki- 
mas su «<okupuotaisiais », gali pavaizduoti šis anekdotas iš Richard 
Strauss gyvenimo: 1945 m. pavasarį viena JAV komanda Ba- 
varijoje veržėsi į vieną gražią rezidenciją, norėdama ją paversti 
karininkų buveine. Prie durų kariškius sutiko šeimininkas, kuris 
prisistatė tardamas: Richard Strauss. Tai išgirdęs viršininkas 
sušuko: Rosenkavalier! Toliau — rankų paspaudimas, užkandis 
iš «okupanto » provianto, melodijos iš «okupuotojo » operos, ir 
kaip finalas komendanto įsakymas: «Strausso posesija nebus 
paliesta ! ». 

Kai šitaip vyko, Pakštas jau buvo seniai — 1944 m. gegužės 
gale — iš savo «ištrėmimo sugrįžęs į žmones ». Kaip jo darbas 
oficialiai buvo vertinamas, paliudija šis Carletono kolegijos pre- 
zidento L. M. Gould jam (1949.11.28) išduotas atestatas: Dr. 
Pakštas was a member of our faculty, teaching courses in geographų 
Jor the Army Specialized Training Program and for civilian classes. 
He is a man of competence in his field and an individual of veal 
personal integrity. I have no hesitation in recommending hkim in 
terms of his moral character and conduct on all counts. He is a 1e- 
LKiable individual. 


BALFO TARNYBOJE (1944-1945) 


Ivinskis apie balfiškos dvasios Pakštą : 
4 Jis pinigo nekrovė : jį telaikė funkcija 
žmogaus poreikiams. Šelpti, aukoti, pa- 
remti buvo visada arti jo dūšios ». 


Balfjo «propagandos minisieris». — Sugrįžęs «į pasaulį», 
Pakštas apsistojo New Yorke. Ten Amerikos Lietuvių Taryba 
(Altas) buvo įkūrusi savo Informacijos Biurą, kur jis kartu su 
direktorium K. R. Jurgėla ir su pulk. K. Grinium sudarė tos 
įstaigos štabą. Daugeliui atrodė, kad profesorius tam darbui 
puikiai tiko. Tačiau neilgai jis ten veikė, nes 1944 m. rudenį 
perėjo į Bendrojo Amerikos Lietuvių Šalpos Fondo (Balto) centrą. 
Jį kvietė kan. Končius (53 metų), kuris, anot L. Šimučio, « ži- 
nomas savo drąsa, agresyvumu, darbštumu ir patirtimi šalpos 
darbuose »*. Daug kas manė, — prisimena 1945-1948 m. Balfo 
reikalų vedėjo pareigas ėjęs Laučka, — «kad Pakštas padarė 
klaidą išeidamas iš Alto, nes jo bičiuliai buvo tos nuomonės, jog 
jo būdas geriau tiko ten, kur veiklai buvo daugiau laisvės. Balfui, 
priklausiusiam tada prie JAV National War Fund (NWF,), teko 
labai atsargiai vesti propagandą, kad šalpos organizavimas ame- 
rikiečių akyse neturėtų politinio atspalvio. To NW.F vajaus metu 
profesorius 1945 m. gegužės mėnesį išvyko prakalbų kelionei, 
kurioje jis buvo sėkmingas kalbėtojas ». 

Apie jo darbuotę prel. Končius atsiliepia šiais žodžiais : « 1944 
m. spalio mėnesį prof. Pakštas buvo pakviestas tarnautoju Balfo 
visuomeniniams reikalams. Jo uždavinys buvo važinėti po Ame- 
riką ir sakyti kalbas, nušviečiant lietuviams ir nelietuviams sunkią 


* Draugas, 1969.III.12 d. 

lietuvių tautos ir ypač pabėgėlių padėtį. Būdamas talentingas 
kalbėtojas, [jis] toms pareigoms labai tiko »“. 

Šias pareigas bei jų pildymą gali paryškinti šis (sutrumpintas) 
Pakšto mėnesinis pranešimas : 


1944.X.26: Priėmimas Jugoslavijos Relief Fund. 

Spalio 29 : Sakiau prakalbą Brooklyno Catholic Youth Association. 
Kalbėjau apie Lietuvos vargus. 

Lapkričio 8: Dalyvavau susirinkime American Council of Vo- 
luniary Agencies. 

Lapkričio 15: Kalbėjau Pittsburgho Balfo apskrities veikėjams. 

Lapkričio 16: 11 val. ryto kalbėjau angliškai per radio. 12 val. 
30 kalbėjau Pittsburgho William Penno viešbutyje. Tema — Lie- 
tuvos skurdas, vargai ir šelpimas. 

Lapkričio 20 : pietūs Rotary Overseas Club. Sutikau Portugalijos 
pramonės rūmų pirmininką, kuris neseniai buvo Kaune. 

Lapkričio 28: Pietūs su prof. Jędrzejewskiu. Pasikalbėjimai apie 
padėtį Lenkijoje. 

Lapkričio 29: Pažinties vizitas pas Prancūzijos delegatą prof. 
Gauėrin. 

Gruodžio 1 : Susirinkimas American Council of Voluniary Agencies. 
Daug kritikos prieš Unrros projektuojamą drabužių vajų. Aš: kaip 
gaus pašalpos ir lietuviai, kad jie ten neatstovaujami ? Kaip Unrra 
suras išblaškytus lietuvius, jeigu iš 450 jos veikėjų Europoje nė 
vienas nemoka lietuviškai »10 Į 


Čia minima Unrra yra mūsų pabėgėliams gerai žinoma United 
Nations Relief and KRehabilitaiion Administration, kuri, 1943 m. 
JAV iniciatyva įkurta, rūpinosi ne tik išvietintų asmenų šelpimu, 
bet ir nualintų kraštų atstatymu. Tam ji (1943-1947) išleido 
daugiau nei 3,5 milijardų dolerių, kurių tris ketvirtadalius davė 
ta pati Amerika. Unrvros tikslas buvo kilnus; tik atrodė, kad 
jos tarnautojų armijoje pasireiškė ir savanaudiškų tendencijų, 
dėl kurių susiraukė ir Pakštas ; jam rūpėjo, kad ir lietuviai būtų 
įtraukti į administraciją. 

Nepasitenkindamas tik veikla Amerikoje, visuomet ekspan- 


* Prel. J. B. Končius, Atsiminimai iš Balfo veiklos, Chicaga 1966, 
38 psl. 
“ Ten pat, 41-43 psl. 


BALFO TARNYBOJE 171 


syvus profesorius susisiekė ir su mūsų diplomatais Europoje. 
Daug šviesos į tą darbuotę įneša, pavyzdžiui, dr. St. Bačkio 
laiškas (1945.V.15) iš Paryžiaus. Iš jo sužinome, kad pranešėjas 
palaiko ryšius su 3.000 mūsų pabėgėlių Vokietijoje ir kad jam kas 
mėnuo reikia po 4.000 dolerių. Lietuvių aprūpinimas jam atrodo 
geresnis už kitų baltiečių, nes «estai ir latviai pas mane prašėsi 
paskolos ». Tr jam knietėjo, kad Unrra apsieina be baltiečių : 
dėl to prašė « visais keliais ir per p. Žadeikį (mūsų atstovą Wa- 
shingtone] daryti žygių, kad lietuviai-baltai būtų priimami į 
Unrros tarnybą ». 

Kad ne visos Balfo, o ypač Pakšto, intervencijos buvo tuščios, 
matyti iš min. Lozoraičio pranešimo (1945.IV.2) iš Romos : « Tams- 
tos informacijos yra dar vienas Amerikos lietuvių dosnumo įro- 
dymas, kuris kartu su jos žingsniais politikos plotmėje sudaro 
pagrindą drąsiau žiūrėti į ateitį. Aš bijau tiktai, kad vargas, 
kuriame atsidūrė Europa, būs neproporcionalus net Amerikos 
filantropijai. O juk Lietuva, kaip Tamsta teisingai rašai, iš visų 
karo sunaikintų Europos valstybių yra pati vargingoji ». 

Pakštas į šitą naują, jį gerokai alsinantį darbą metėsi su tuo 
pačiu užsidegimu, kuris jį jau prieš ketverius metus buvo nešęs 
skersai Kanados, nes, ir trankydamasis po mūsų kolonijas, jis 
tikėjosi galėsiąs padėti karo nusiaubtiems broliams ir sesėms. Šis 
uždavinys Balfo « propagandos ministerio » poste, kur jis iš dalies 
pasidarbavo ir kaip « užsienių reikalų tvarkytojas », jį patenkino 
dar ir tuo, kad jį vėl sugrąžino į tą visuomenę, be kurios jis nega- 
lėjo gyventi. Patiko jam ir laipinėti po NWF babelio bokštą, 
kurio statytojus jis buvo praaugęs daug kuo. 


« Lapsus Vinguae y Detroite. — Bet jo užsimojimai tarptautinėje 
plotmėje turėjo ir savo kabliukų, nes joje jis turėjo savo liežuvį 
labai prikąsti. Juk čia jis buvo įspraustas į administracinį tri- 
kampį, sudarytą tarptautinės Unrros, amerikiečių NWF ir lie- 
tuvių Balfo. Buvo tad tik laiko klausimas, kada mūsų idėjininkas 
sueis į konfliktą su ta neaprėpiama jūra tarnautojų, kurių viena 
Unrra turėjo arti 13.000! Taip ir buvo. 

Incidentą, iššaukusį net profesoriaus atleidimą, Balfo pirmi- 
ninkas nušviečia taip: «1945.VI.l d. Pakštas kalbėdamas De- 
troite, White House Klube, aiškino apie Sovietų ir jų kvislingų 
Tt. y. okupuotojų išdavikų] daromus suėmimus, žudymus ir trė- 

mimus Lietuvoje nuo 1940 m. Vienas žurnalistas profesoriaus 
kalbą interpretavo kaip antisemitinę ir pronacišką. Jo straipsnį 
patalpino keli laikraščiai, paminėdami Balfą ir net primesdami 
pronaciškumą. N WF tuoj smarkiai į tai reagavo, įspėdamas, kad 
tokie aprašymai gali pakenkti NWF ir Balfui. Prof. Pakštas po 
tų įvykių įteikė Balfui rezignaciją, nenorėdamas pakenkti lietuvių 
labdaros veiklai. Ir aš ir valdyba rezignaciją priėmėm su apgai- 
lestavimu. Tuo būdu nuo 1945 m. liepos pradžios Balfas neteko 
gero ir gabaus kalbėtojo ir organizatoriaus » !!, 

Reikalų vedėjas Laučka tą incidentą šitaip prisimena : 
« Detroite Pakštas netikėtai pateko į vieną kraštutinių [dešiniųjų] 
moterų klubo susirinkimą, kuriame nepasigailėta aštrių žodžių 
Sovietų Sąjungos adresu. Tarė savo žodį ir profesorius, o ten 
buvęs didžiosios spaudos korespondentas perdavė jo kalbą smarkiai 
iškraipytą, primesdamas jai pronacišką atspalvį. Žurnalistui 
Victor Riesel paskelbus to susirinkimo aprašymą, NW F biudžeto 
tvarkytojas tuoj įspėjo Končių, kad tokio pobūdžio aprašymai 
gali pakenkti organizacijai. Kanauninko paprašytas, pranešiau 
profesoriui apie stovį. Pakštas tuoj pasisakė už pasitraukimą 
iš Balto be jokios kovos. Su profesorium artimai bendradarbia- 
vome Balfe beveik penkius mėnesius. Neturėjome nė mažiausio 
nesusipratimo. Su malonumu eidavau su juo į susirinkimus, kur 
jis visuomet rasdavo gerą žodį įvairių grupių atstovams. Niekad 
netrūkdavo jam ir sveiko humoro. Buvo gaila skirtis su juo iš 
įstaigos, kurioje ruošėme didelius planus ateičiai ». 

Aiškindamas visą tą nelemtą reikalą iš laiko perspektyvos, prel. 
Končius jį (1967.XI.16) Brooklyne prof. Brazaičiui nušvietė šiais 
žodžiais : « Pakštas į Balfą buvo pakviestas vadinamiems public 
relations. Jo uždavinys buvo sakyti kalbas Balfui garsinti. N WF 
prašė, kad jis iš anksto duotų savo prakalbų konspektus. Nedavė. 
Prašiau ir aš. Jis man žodžiu aiškino bendras mintis. Buvodamas 
(1945.VI.1) Detroite, Pakštas buvo pakviestas su prakalba į 
susirinkimą vienos organizacijos, kuri savo tikslais buvo panaši 
į 1958 m. įkurtą John Birch Society. Tada ana moterų draugija 
buvo vertinama kaip pronacinė ir antisemitinė. Pakštas kalbėjo 
apie kai kurių žydų rolę komunizme, ypač Lietuvoje bolševikams 
atėjus. New Yorko Times, Philadelphijos Inguirer ir kiti laik- 


11 Ten pat, 45 psl. 

raščiai paskelbė Association Press žinią apie antisemitizmą ir 
pronacinę politiką, kurią vedąs Untied Relief Fund of America. 
Kilo sugestija, kad profesorius turi pasitraukti, kitaip N WF bus 
priverstas nutraukti paramą, kuri tuomet siekė iki pusės milijono 
dolerių ». Šį nušvietimą visuomet santūrusis Laučka papildo dar 
šiuo konstatavimu : « Man teko nedėkinga pareiga pranešti pro- 
fesoriui apie nemalonią padėtį, kurią kan. Končiui buvo išdėstęs 
NWF reikalų vedėjas Jensenas. Jis galėjo ir neatsistatydinti, o 
kreiptis į Balio centro valdybą. Bet jis tuoj pasitraukė ». 

Aišku, kad Pakštas nebuvo nei antisemitas, nei pronacis. 
Tiesa, jis, — prisimena Bendorius, — « mėgdavo riesti anekdotus ; 
ypač jam sekdavosi pamėgdzioti mūsų žydų būdingus “jidiš 
kalbos ? posakius ; bet be piktumo, linksmumui pakelti ». Tačiau 
galimas daiktas, kad jis įprastu jam vaizdingumu bus priminęs 
tą šiltą priėmimą, kurį (1940.VI.) okupantams ruošė kai kurie 
Lietuvos žydai : jo aukštaitiškas temperamentas galėjo jo liežuvį 
įkaitinti. (« Liežuvis yra didžiausias mano priešas »). 


Kaip kai kurios durys užsidaro. — Šis «atsistatydinimas 
atstatymu», — kaip kun. L. Jankus (1912-1967), vėliau irgi 
balfininkas, pavadino šį incidentą, — gerokai pablogino Pakšto 
ekonominius reikalus. Būdingas šiuo atžvilgiu yra antros jo žmo- 
nos, gal kiek sudramatintas, pasisakymas : Nuo šito laiko prasi- 
dėjo jo materialinis skurdas, nes niekur nebegalėjo gauti darbo. 
Tada jį priglaudė Pittsburgho klebonas Kazėnas, « kuris jam Žžie- 
mai apsiaustą ir kitus daiktus nupirko » 12. Šis geradaris (1885- 
1961) yra vienas tų rečiau minimų Amerikos lietuvių dvasiškių, 
nors jo nuopelnai neeiliniai. Jis yra vienas tų, kuris pastebėjo taip 
pat profesoriaus gerąsias savybes. Dėl to ir bėdoje jo neapleido. 
«1960 m. kai abu [6. y. Janina] su Kaziu jį aplankėme, kle- 
bonas jį išbučiavo kaip savo sūnų » **. 

Pakštas ne tik pas jį jautėsi kaip namie, nes, nežiūrint jo 
brooklyniško romuvietiškumo, nukreipto prieš kai kurių kunigų 
šaltumą tautiniu klausimu, ir detroitiško paslydimo, daug kur 
ir klebonijų durys jam pasiliko atdaros. Tr tai suprantama, nes 


11 J. NARŪNĖ-PAKšŠTIENĖ, Atsiminimai, laiškai, apsvarstymai, III t., 
37 psl. 
5 Ten pat. 

kunigijos kaip tokios jis niekad nekritikavo. Anaiptol. Kaip jis 
ją vertino, mes išgirstame iš tų šiltų žodžių, kokius jis jai 1954 m. 
(IX.5) skirs Chicagoje įvykstančiame Ateitininkų kongrese. Iš 
L. Dambriūno (Brentwood, Md) magnetofonu parūpintos Pakšto 
kalbos mus iš anapus kapo pasiekia ši Lietuvos kunigijos Lau- 
dalio : 


Yra rūšis dvasiškijos, kokios reta pasaulyje. Turiu galvoje eilinį 
Lietuvos prabaštėlį. Mažai jis ragauja pasaulio saldumynų — operos, 
teatro ir t.t. Aš didžiuojuos tais kaimo klebonėliais. Jie gražiai 
kalba lotyniškai. Kur tu šiandien rasi eilinį klebonėlį, kalbantį loty- 
niškai — šv. Petro kalba ? Ir jų svetingumas ! Kiek aš pietų suval- 
giau pas Lietuvos vyskupus, o dar daugiau pas kunigėlius. Ir kokie 
jie malonūs. Kai kurie svetimtaučiai apie Lietuvos kaimą rašė gra- 
žiausius atsiliepimus. Kodėl? Kad tie kitų tikybų mokslininkai 
nustebo, sutikę kleboną, kalbantį trimis, keturiomis kalbomis ir 
lotyniškai. Ir tam liuteronui buvo duotas ir kambarys, ir patar- 
navimas, ir arkliukas pavažinėti. Mūsų laisvamaniai, kurie nevertina 
kultūros, tie nevertino ir klebono. Dabar imkime Maironį, Vaižgantą, 
plejadą rašytojų. Kad katalikybė Lietuvoje stipresnė kaip kitur, 
tai dėl kunigų priėjimo prie pasaulio, kūris moka stipriai galvoti. 
Misionierius Lietuvoje turi būti ir filosofas, ir poetas, ir svetingas 
aukštos kultūros, didžios sielos žmogus. Ir, dėkui Dievui, tokių mes 
visuomet turėjome. Garbė dvasiškijai ! ». 


Bet grįžkime prie Balio. 1949 m. (III.14) kan. Končius bu- 
vusiam savo bendradarbiui išdavė šį darbo paliudijimą : « Prof. 
Pakštas was director of public relations for our organization from 
October 1944 to October 1946. During his service he proved to be 
competeni and hard working. He is a person of splendid character 
and personality and is one of the most expert Lithuanian speakers 
in this country ». 


Balfiškas Pakštas šalia Balfjo. — Žinia apie forsuotą profe- 
soriaus pasitraukimą iš Balfo plito ir Europoje, kur mūsų displaced 
persons verkiant buvo reikalingi paramos. Daugelis tų « dipukų » 
ir toliau dėjo savo viltį į profesorių : juk ar ne jis buvo pramatęs 
tautos nelaimes ir raginęs katastrofai bėgti už akių ? Kun. Yla 
pasakojo, jog grupė lietuvių, norinčių padėti į vieną lagerį sukimš- 
tiems tautiečiams, profesoriaus vardu pažadėjo pagalbos, nors 
šis apie tą Žygį nieko nežinojo. Tą epizodą prisimena ir kun. 

Prunskis : « Bolševikų bangos išblokšti į Vokietiją, pasiekėme 
Berlyną. Čia buvo Maceina, Yla ir daug kitų. Vieną dieną gau- 
name telegramą iš Amerikos, prašančią praneštį, kuo mums gali 
pagelbėti. Pasirašė — Pakštas. Atvykę į Ameriką sužinojome, kad 
tikrumoje tą telegramą siuntė kun. J. Bogušas: tik jis padėjo 
profesoriaus parašą, manydamas, kad į jo vardu atsiųstą telegramą 
mes galime mažai tekreipti dėmesio : bet jeigu kalba Pakštas, 
tai jau kas kita ». 

Kadangi mūsų dipukams ir kitokiems pabėgėliams švytėjo 
ir eksbalfiškas Pakštas, jam ir toliau plaukė prašymai — Ivinskio 
iš Wūrzburgo, Vėbros, Padalio ir kitų iš Paryžiaus, Lingio iš 
Stockholmo, Baltijos universiteto iš Hamburg-Pinnebergo 17 dar 
daugybės kitų, kurie užpakalyje paliko griuvėsius ir priešakyje 
tematė tuštumą. 

Kaip jiems visiems padėti ? Jam suspaudė širdį, kad jis šiuo 
laiku nepajėgė šelpti, kaip širdis liepė, nes jis turėjo, — kaip 
pats kritiškasis Ivinskis iškelia, — «gražią ypatybę: pinigo 
nekrovė ir jį telaikė kaip funkciją Žmogaus poreikiams. Kai 
atėjo bolševikai, jis Šalkauskiui atsiuntė čekį 3.000 litų », kurių 
šis betgi nepriėmė. Vėliau «reikėjo prikalbėti Vilniuje skurstantį 
Šalkauskį, kad jis pagaliau priimtų Pakšto algos likučius. Jo duos- 
numą patyrėme ir mes * Amžininkai '. Atsimenu, jau 1946 m, 
Schwabisch-Gmiūnde mus pasiekė ne vienas jo siųstas paketas, 
neskaitant jo įžvalgių laiškų, kuriuos atsidėję skaitydavome ». 

Tuo nepasitenkindamas, jis pabėgėliams dar norėjo padėti 
įsikurti kokioje nors «naujoje Lietuvoje». Tą mintį jis buvo 
iškėlęs dar nepriklausomybės laikais. Ar tik ne dabar laikas ją 
realizuoti ? 1945 m. tuo reikalu Paryžiuje buvo susidariusi komi- 
sija emigracijos galimybėms tirti, kurioje, pulk. Vėbrai vado- 
vaujant, be kitų, dirbo daktarai kun. J. Kubilius, SJ, A. Kučas 
ir Pr. Padalis. Ji paspirties sulaukė ir iš Pakšto, kuris į pulkininko 
pranešimą (iš 1946.VI.10) atsiliepė dar tą pat mėnesį iš Santa 
Monicos, Calif., išsamiu reikalo išdėstymu. Jame tarp kitko skai- 
tome: «Per 20 metų mano siūlomi kolonizacijos tikslai yra: 
praplėsti erdvę lietuviškai giminei, kad ši naujoje žemėje pasto- 
viai išlaikytų savo padermę, kalbą ir kultūrą. Todėl visas siū- 
lomas šalis svarstau pagal socio-geografines sąlygas tautybei 
išlaikyti ». 

Stumdamas tą reikalą pirmyn, profesorius dar anksčiau (1944- 

1945 m. žiemą) New Yorke buvo daręs žygių pas Prancūzijos 
diplomatus, kuriems (1945.VIII.7) priminė anuos pasikalbėjimus. 
Į OGuai d'Orsay jis tuomet tarp kitko rašė: Dear Mr. Guerin, 
— The highly interesting conversation with you last winter in the 
office of the French Delegation in New York gave me encouragement 
to write my ideas on colonization in the form of a short memorandum, 
as was kindly suggested by you. I should appreciate hearing a word 
from you as to your reaction to this memorandum. 


Šitaip rūpindamasis kitais, Pakštas (52 metų) buvo užmiršęs 
rūpintis savim. Bet staigus atleidimas jį privertė klausti savęs : 
Kas bus su manim ? Kur užsidirbsiu duoną, kur rasiu pastogę ? 
Rytų taip skaudžiai apviltam, ar negrįžti į tuos saulėtus Vakarus, 
kurie jį dar anksčiau buvo priglaudę ? Ten jį motiniškai užjautė 
p. Starkienė; dėl to jai ir kiek atviriau pasisakydavo : «Esu 
vienų vienas, skurdžius benamis, nesveikas, senstelėjąs ». Pasira- 
šydavo Čigonėliu, Dausų piliečiu. Kalifornija jam tikrai padės 
— juk ar ji ne Amerikos šypsena ? 

Savo kančias ir kaltes skandinu darbų ir 
pareigų daugybėje. Vargstu aš baisiai ir 
stebiuos, kad ligšiol vis dar nesuklumpu. 


Sielvartingas « Palangos » įnamis. — 1946 m. vieną rugpiūčio 
dieną pas ponią Starkienę, Santa Monicoje, skambino telefonas. 
Prel. Maciejauskas jai pranešė, kad atsikraustęs prof. Pakštas, 
ir klausė, ar ji nesutiktų, savo Palangoje laikinai priglausti tą, 
mieląjį bastūną ? Kaip nepriglausi, kai viena garsenybė reko- 
menduoja kitą ? 

Prel. Julius Maciejauskas (1868-1947), gimęs Pasvalyje, dar 
caro laikais buvo įtakingas Švėkšnos klebonas, kuris per 38 metus 
visokeriopai rūpinosi savo parapiečiais, net jų ūkiškais reikalais. 
Nepriklausomybės laikais jis taip plačiai ir taip energingai plėtė 
savo veiklos ratą, kad daugelis jį vadindavo « viešpačiu ». Bū- 
damas aukštas ir kūningas, jis tikrai atrodė « karališkas ». Bet 
kadangi ne visi jo užsimojimai jam sekėsi, ypač ekonomiškieji, 
jis neišvengė nė priekaištų. Itin žvarbūs vėjai pūtė iš Telšių kurijos, 
kurioj vyskupas Justinas Staugaitis (1866-1943) jį atleido iš kle- 
bono pareigų. 1938 m. jis išvyko Amerikon, kur po dviejų metų 
atsidūrė Los Angelese, Calif. Ten per atkaklumą ir atsidavimą 
jam pasisekė, kas kitiems konfratrams jau tris sykius nebuvo 
pavykę — suburti Pacifiko pakraščio lietuvius katalikus į savo 
parapiją. Pradžia buvo varginga; tik tikras « viešpats » galėjo 
įveikti visus tuos sunkumus, juk, — taip Pakštas (1940.IX.11) 
buvo pranešęs savo žmonai Worcesteryje, — « lietuvių čia nedaug, 
gal apie 500 žmonių. Yra pustuzinis intelektualų ir gana šiaip 
apsišvietusių. Jiems susitikti sunku, nes gyvena išbarstytai tarp 

pusantro milijono žmonių ». Kadangi naujos Šv. Kazimiero pa- 
rapijos vadovui ne tik rūpėjo sutelkti savo tautiečius, bet jų 
priešakin pastatyti išgarsėjusį veikėją, jis Pakštą priėmė išskės- 
tomis rankomis. 

Nors naujas profesoriaus klebonas gal ir tikrai buvo išžengęs 
iš savo pašaukimo ribų, Pakštas vėliau nekrologe, išspausdintame 
Vytyje, teisingai iškėlė prelato atsidavimą išvietintiems tautie- 
čiams: «Prie kiekvienos progos jis ragino šelpti nuskriaustą 
tautą. Rūbus jis pats rinkdavo pas savus ir pas svetimtaučius 
ir dovanas pats supakuodavo. Prisimindamas jo keliones su kilniais 
tikslais, norėčiau jį vadinti * Lietuvos piligrimu ' su dideliais sta- 
tybiniais palinkimais » **. 

Bronė Starkienė (47 metų), į kurią klebonas (79 metų) krei- 
pėsi parapijiečio (52 metų) reikalu, uoliai buvo prisidėjusi prie 
organizavimo naujos parapijos, kurioj ji buvo pirmoji vargo- 
nininkė : dėl to ji mielai patenkino įkūrėjo prašymą : « Kviečiau 
profesorių atvykti moraliai atsigauti ir sveikatai pasitaisyti. Ši 
buvo pašlijusi: kankino jį nemiga su rūpesčiu — kas toliau ? 
Sakiau, kad iš jo nieko neimsiu, jei praleis tik trumpas atostogas. 
Bet šios užsitęsė beveik dvejus metus: iki 1947 m. gegužės, 
t. y. iki išvykimo į Monterey, Calif. Jis nuolatos susirašinėjo 
su darbo biurais : bet gaudavo vis neigiamus atsakymus — tai ne 
pilietis, tai nepakankamas anglų kalbos mokėjimas, tai per senas 
ir t. t.» Šešėliai gaubė išsisėmusį veikėją. Stulpas susvyravo. 

«1946 m. grįžo mano sūnus Miltonas (21 metų) iš karo 
laivyno, kuriame buvo ištarnavęs trejus metus. Pamažu atsigavo 
nuo baisumų. Ir kaip neatsigaus — dažnai svečiai. Ir profesorius 
pralinksmėjo. Miltonas stebėjosi, kaip jis mokėjo prisiderinti prie 
žmonių — pajūriais su bitnikais, namuose su meno bohemais. 
Su laiku atvyko ir * dipukai '. Kadangi jis sielojosi dėl tėvynės 
ir dėl ištremtų į Sibirą, kai kada jį kankino depresijos. Tuomet ir 
Amerika jam atrodė plieninė, be širdies ». 1946 m. (I. 24) savo 
giminėms Vokietijoje skundėsi : « Pradėjau žilti ». Bet prie žmonių 
savo skausmo neparodydavo. 

Palangos šeimininkės globojama, mėšlungiškai susitraukusi jo 
siela iš palengva išsilygino. "Tačiau jis su sopuliu pajuto, kad 
tikra laimė jam sugrįš tik kartu su Onyte. 


“ Vytis, 1947 m. 6 nr., 3-4 pal. 

Bet kodėl « Mini» negrįžta ? Ne vien tik profesoriaus kaltė, 
kad jis 1939 m. birželį vienas vyko į Vakarus, nes tuomet, vos 
atkeliavęs į New Yorką, jis buvo kreipęsis į p. Starkienę su 
prašymėliu jam surasti butą. Bet šis turėtų būti su patogumais — 
juk kartu atvyksianti ir žmonelė. Ši, tačiau, kaip jau matėme, 
vyro nelydėjo, pareikšdama, kad jo darbas ten būsiąs laikinis, 
ir ji nenorinti gyventi iš lagamino. Toks atsakymas jam buvo 
tikra širdgėla, nes, nepaisant visų nesusipratimų, Kazys mylėjo 
savo Mini. Todėl jis visaip Mėgino ją pavilioti prie Ramiojo 
vandenyno, kuris visu savo grožiu gundo gyventi ir Mylėti. 

Gavęs butą, jis (1940.VI.2) šį visu užsidegimu aprašė savo 
«brangiai Onytei ir Mini». Už savaitės (1940.VI.11) jis iš to 
židinio, esančio Beverly Hills, Calif., pakartojo savo prašymą :. 
« Laukiu atvykstant ir prašau laikyti mano menką gūžtelę savo 
namais. Tikėk mano gerumu». Suradęs dar geresnį butą, jis 
(1940.VI.25) žmonelei pranešė: «Šiandien persikėliau į naują, 
gražų butą, specialiai dėl Tavęs paimtą. Čia viskas gera, šviesu, 
patogu. O Tavo vyras tikrai nėra nei toks blogas, nei toks išdykęs, 
kaip Tavo draugės jį piešia ». Ta proga užviręs jo kraujas neišken- 
čia nesmerkęs tų « pliotkininkų, kurie atlieka blogesnius darbus 
negu didieji nusidėjėliai ». «Čia tarp gėlių ir čiulbančių paukštelių 
gal Tu atsigautum nuo pliotkų ir išsitiestum pilnu savo ūgiu ». 
Pasirašė — «Tavo sėbras ir vyras, viso geriausio Onytės dušelei 
linkįs ir jos laukiąs ». 

Tačiau ir taip nuoširdžiai, net nuolankiai prašąs vyras savo 
išsiilgtos žmonelės nesulaukė, tik užmetimų. Kokie šie buvo, 
tiksliai nežinome, nes jos laiškų, iškyrus du, dar nesurasta. Tu- 
rime tad pasitenkinti vyro atsakymais. 1940 m. (II.18) jis jai 
iš Philadelphijos dėstė : « Man prikiši religinių ar moralinių idealų 
stoką. Bet jau seniai žinai, kad aš didesnis nacionalistas negu 
katalikas. Bet aš vis dėlto bandau save prie katalikiškos doktrinos 
palenkti. Savo kančias ir kaltes skandinu darbų ir pareigų dau- 
gybėje. Vargstu aš baisiai ir stebiuos, kad ligšiol vis dar nesu- 
klumpu ». 

Dar prieš tai (1940.1.18), viešėdamas pas seną savo prietelių 
Balį Mastauską, su kuriuo jis kadaise buvo nuvykęs Europon ir 
kuris nūnai ūkininkavo Rio Hondo, Tex., jis buvo išnagrinėjęs 
nesantaikos priežastis: «1. Vaikų nesulaukimas (tik Tavęs 
nekaltinu). 2. Biednas esu; Onytei nesudariau patogesnio gyve- 

nimo. 3. Ir dabar labai menkai aprūpinu lėšomis ir save ir Tave. 
4, Nuolat esu užimtas ir labai išvargęs begalinėse kelionėse ; tai 
nesikoncentruoju savo žmonelės sielos ir kūno interesuose. 5. Faktas, 
kad amerikoniškame laisvume ir moterims pasitaikė mane pave- 
žioti ar pavaišinti, sukėlė pas Onytę pavydo bangą ir, tarsi, 
pripildė nedarnumų saiką ». 

Paskutiniame punkte jis įtikimiausiai darė aliuziją į savo vieš- 
nagę pas garsią švedų artistę Ingridą Bergman (25 metų), kuri 
tuomet filmavo Hollywoode, Calif. Sužinojusi, kad jos karalius 
ordinu apdovanojęs čia pat gyvenantį profesorių iš Europos, ji 
norėjo su juo susipažinti. Jis, žinoma, tokį pakvietimą priėmė 
ir kartu su p. Starkiene artistę aplankė. Tas smagus vizitas buvo 
fotografuotas ir laikraščiuose aprašytas, kaip tai pageidavo Berg- 
manaitės menedžeriai. Buvęs Lietuvių-Švedų draugijos pirmi- 
ninkas į visa tai žiūrėjo politiškai, o jo žmona sentimentaliai. 
« Profesorius, pasakoja Bendorius, tas nuotraukas pasiuntė žmo- 
nelei, manydamas tuo jai padaryti malonumą. Bet ji jas atidavė 
savo advokatui, kad užvestų prieš vyrą skyrybų (separation) 
bylą ». Grynas nesusipratimas. 

Kad Bendoriaus užuomina apie žmonos siekiamas skyrybas 
turi pagrindo, tvirtina ir Laučka : « Vieną dieną labai nustebau, 
kai pas Mane į Amerikos redakciją Brooklyne, — kur jis nuo 
1936 iki 1945 m. dirbo, — atvyko p. Pakštienė. Buvo tikra 
staigmena, kai ji mane paklausė, ką aš manyčiau, jei ji pradėtų 
teisme civilinę išskyrimo bylą. Dėsčiau jai, kad profesorius ir 
ji man brangūs asmenys, todėl nenoriu nieko neigiamo iš jų 
išgirsti apie vienas kitą, juo labiau, kad jos vyras visada puikiau- 
siai apie ją kalba. Apeliavau į jos jautrumą ir pagarbą Bažny- 
čios atžvilgiu. Neatrodė, kad įtikinau viešnią ; ji tačiau pažadėjo 
pagalvoti ir neskubėti; bet aiškiai teigė, kad jų tarpe “viskas 
baigta'. Palydėjau ją iki požemio stoties. Ji ėjo, kaip visada, tiesi 
ir puošniai apsirengusi ». 

Tačiau nepaisydamas visų nesusipratimų, Kazys visą laiką 
tikėjosi galėsiąs išblaškyti pliotkininkių skleidžiamus gandus ir 
dėl to jai nesigailėdavo ir dovanų: « Dar prieš (1940) Velykas aš 
dairiaus New Yorke, ieškodamas gražių knygų klasikų dėl Mini. 
Būsiu dėkingas, jei galėsi man nurodyti veikalų vardus ir auto- 
rius » (1940.V.4). Knygomis nepasitenkindamas, jis (1941.1.22) įsi- 
gijo net namelį, kuriuo « Ulysas savo Penelopę», — taip jis 





Friburgo studentų grupė su kun. J. Dabužiu (1921): kun. V. Mykolaitis- 
Putinas, St. Šalkauskis, kun. Iz. Tamošaitis, Kazys Pakštas 





Kazys Pakštas, Br. Starkienės lydimas, 1939 m. Hollywoode, Calif., 
atlanko filmų artistę švedę Ingridą Bergman (dešinėje) 

kartais simbolizuodavo abiejų santykius, — norėjo ją dar stipriau 
pavilioti. « Įdedu paveikslą. Tai lengvo chalei tipo medinis baltas 
namukas. Trys kambariai ir viena veranda žiūri tiesiai į okeaną. 
Reginiai ir visa apylinkė — reto gražumo. Yra bent 14 rūšių 
subtropiškų vaisių, kurių užtektų visai Tarzano giminei ». 

Šitą nuosavybę, truputį didesnę nei pusė akro, esančią prie 
Carlsbado, Calif., profesorius nusipirko vildamasis gauti netoli- 
mame San Diego, Calif., universitete geografijos dėstytojo vietą. 
Pasiryžo vėl tapti namelio (chalet tipo !) savininku ne be įtakos 
iš prel. Maciejausko pusės, nes šis tą veikėją būtinai norėjo 
įpilietinti savo parapijoje. Taip jis nusprendė, kai įsitikino, kad 
profesorius buvo tapęs kūmučių liežuvavimo auka ; tai jis žodžiu 
pareiškė Draugo redaktoriui Šimučiui. Bet Pakštas vietos San 
Diego universitete negavo, ir žmonelė neatvažiavo. Tuomet 
nusivylęs profesorius pavedė p. Starkienei palaidoti ir šią svajonę 
— kalifornišką chalet parduoti. Pacifiko burtai jam be žavesio. 

Bet kodėl gi Onytė neatvyko nė į gatavą posesiją, kur ji 
tarp gėlių būtų buvusi pati gražiausia ? Atsakymas plaukia 
beveik savaimingai iš sekančio (nedatuoto) pasisakymo Eduardui 
Turauskui Berne: « Buvau porą kartų susipykęs su labai ner- 
vinga uošve; paskiau kažkokių pliotkų paveikta žmonelė irgi 
užsirūstino. Bandau tą kivirčą gražiai likviduoti. Kaip tai baigsis 
— nežinau. Mat, Amerikoje moterys — karalienės. Ypač uošvės 
čia mandrios ir greitos patarti ir net įsakyti dukterims, ar net 
žentams ». 

Gerais momentais savo laiškučius ji baigdavo lipšniai, net 
meiliai : « Mini arba Penelopė (kaip Kaune mane vadinai)». Bet 
kadangi ji Worcesteryje laisva nebuvo, tai pasitaikydavo retai. 
Nežiūrint to, vyras vis iš naujo klabendavo į tas kietas uošvės 
duris, už kurių nerimavo žmonelės silpnutė širdis. 1944 m. (V. 9) 
jis ją iš Northfieldo, Minn., šitaip užkalbino: « Artėja mūsų 
sukaktuvinė dienelė — 20 metų nuo sutuoktuvių. Ta proga siun- 
čiu Onytei daug gerų linkėjimų : sveikatos, ramybės, geros nuo- 
taikos ir taikingo ūpo ». Dar prideda 50 dolerių. Už metų (1945. 
IV.11) jai tvirtina: « Aš vis galvoju apie šeimos taiką, ne karą. 
O gal ir Onytė neatsisakys draugišką žodį tarti. Lauksiu ». Bet 
ir šįsyk veltui laukė. Tačiau ji aplinkiniais keliais, dažnai per 
Šimučius, teiraudavosi apie savo (tik geografiškai tolimą) vyrą. 
« Ją ramindavome, — taip (1969.VI.19) L. Šimutis painformavo 

biografą, — sakydami, kad jo laikysena visur ir su visais korek- 
tiška ir kad jokiems įtarinėjimams nėra pagrindo ». 

Be abiejų bičiulių-pasauliečių šia apgailėtina, daugiausia 
iš šalies kurstoma nesantaika, buvo susisieloję ir draugiškai 
nusiteikę kunigai, kurie ne kartą siekė Pakštus vėl suvesti. (Mano 
žiniomis, — taip informuoja Šimutis, — Kazio prieteliai ir artimi 
Onos kaimynai A. Petraitis ir dr. J. Navickas bandė prikalbinti 
ją vykti pas vyrą; tačiau be sėkmės. Po to, anot Worcesteryje 
gyvenusio istoriko Pr. Pauliukonio, vienas prelatas, paklaustas, 
kuris iš jų kaltas dėl šeimos suirimo, atsakęs : « Abu ». 

Ar tik ne kalti buvo visi trys ? 


PROFESŪRA MONTEREY (1947-1948) 


Benamių tautų vargai greit mesibaigs. 
Reikia tad ginkluotis geležinė kantrybe 
dar bristi per kraujo ir ašarų klanus. 
Bet, nors negreit, geresni laikai ateis. 


Apaštalavimas kariškoje kalbų mokykloje. — Kad ir jokio 
vilties spindulėlio iš Naujosios Anglijos, Kazys nesiliovė tikėtis 
susitaikymo su Onyte. Tokia intencija jis 1947 m. (VIII.18) iš 
Monterey, Calif., kreipėsi į ją, pridurdamas : « Turėsiu susitaupyti 
juodai dienai, kuri gali greit vėl priartėti dėl nesveikatos ». Bet 
kaip profesorius ten buvo patekęs ir kokioms pareigoms ? 

Viešėdamas Santa Monicoje, jis visą laiką visu prakaitu bandė 
kam nors įsisiūlyti. Veltui. Kodėl? Štai jo atsakymas, rastas 
Chicagos archyve : « Daugumas universitetų ir kolegijų stengiasi 
gauti jauną personalą. Sulaukusiam 50 metų jau sunku gauti 
vietą : tokį tesamdo trumpesniam laikui. Dabar (man 54) tenka 
dėstyti geografiją su geopolitika (dažniausia rusiškai) ai the 
Army Language Schoolv, kur jis vizitinėje kortelėje save vadino 
professor of geopolities. Giminėms, patalpintiems į lagerį Vokie- 
tijoje, jis prie to dar prideda : « Du metu išbuvau be darbo. Ki- 
šenė labai suplonėjo, nes geografijos mokslas Amerikoje toli 
gražu nėra tiek praplitęs kiek Europoje » (1947.VII.24). 

Monterey yra 365 mylios į šiaurę nuo Santa Monicos. Kas 
veš ? Ir ta našta krito ant p. Starkienės, jo globėjos, pečių : 
« Sukrovę profesorių su visu, kas jam buvo reikalinga, (1947) 
gegužės viduryje važiavome visi trys — jis, mano sūnus ir aš. 
Monterey — tai buvusi Kalifornijos sostinė. Pakšto kambarėlis 
į jūrą, mažytis, siaura lovūutė, kėdė, stalelis. Knygas vežėme 

atgal, nes vietos nebuvo. Nevedusiems tik toks kambarėlis ir 
nemokamas valgis bendroje valgykloje ». 

«Ši mokykla, — taip ją piešė pats profesorius, — buvo įkurta 
(antrojo pasaulinio) karo pradžioje. Šiuo metu veikia dideli 
rusų bei japonų skyriai ir keli mažesni. Pradės veikti dar lenkų 
skyrius su aštuoniais instruktoriais. Kiekviename skyriuje yra 
dar geografija su istorija. Visoje mokykloje greit bus 175 in- 
struktoriai ir 900 studentų. Tai didžiausioji Amerikos praktiškoji 
kalbų mokykla. Į kalbas nelinkęs amerikietis čia per 12 mėnesių 
išmoksta daugiau negu universitetuose per ketverius metus. 
Toji mokykla įsteigta sename miestelyje. Okeanas, miškai ir 
kalnai, kiaurus metus žydinti augalija sudaro pasigėrėjimo vertus 
reginius. Klimatas ideališkas. Miestelyje daug įdomių vilų, daž- 
niausia ispanų stiliaus. Gyventojų 12.000. Pati mokykla už 
miesto pušyne. Ji sudaro kalbų *Babiloną", kurį gyventojai vadina 
"Tautų Sajunga'. Rusų instruktorių daugumas atvyko per Sibirą. 
Jų tarpe yra keturi lietuvių kilmės. Vienas vyras ir viena panelė 
yra ainiai lietuvių, ištremtų į Sibirą 1863 m. ». 

Tai šitoje vietoje Pentagonas dabar parinktus karininkus 
mokė svetimų kalbų. Tokių specialistų JAV dar labiau reikėjo 
negu žemei lietaus po metų sausros. « Keliame šeštą valandą », 
rašė dėdė savo giminėms lageriuose už Atlanto. « Darbas pra- 
sideda aštuntą. Pirmą valandą pertrauka pietums. Gyvenu pagal 
karišką tvarką » (1947.VII.24). 

Jaunam savo bičiuliui Anatolijui Kairiui (33 metų) į Chicagą 
davė tokią žinią : « Dabar [čia] mokoma 11 kalbų, bet po metų 
jų bus bent 23. Šią savaitę išleidžiu antrą savo studentų eilę. 
Du aukšti karininkai iš jų gauna puikius paskyrimus kaip karo 
attachė-asistentai : vienas Maskvon, kitas Varšuvon. Tad ten 
turėsiu po draugą, su sočiai pripumpuotu protu apie vergų ir 
melų karalystės strategiją. Mane paskyrė Armijos egzaminatorium 
lietuvių kalbai » (1947.XII.18). Apie savo pastangas Montereyje 
užkariauti teisę ir savajai kalbai, jis jam vėliau (1948.V.31) dar 
aiškino : « Nuo liepos pas Mus veiks net dešimts naujų kalbų. Bet 
nieko nesigirdi apie suomių, lietuvių ir ukrainiečių skyrius. Aš 
čia pakalbu apie jų reikalingumą, bet reikalą sprendžia Armijos 
centras Washingtone. Ten, matomai, mūsų zona niekas nesidomi. 
Jaunam savo sekėjui aiškiau apibūdino ir savo pareigą : « Kelias 

grynas, tai man pavedė politinę geografiją ir geopolitiką, ypač 
sovietinę. Mokinius atrenka generalinis štabas. Paskutiniame 
kurse skaitysiu rusiškai, mokslo pradžioje angliškai. Darbo bus 
daug ; ir, rodos, teks rezignuoti iš Vyties redaktoriaus vietos », 
kurią jis, Santa Monicoje laukdamas naujo paskyrimo, iš seno 
prisirišimo, antru kartu buvo užėmęs. 

Nors jo darbas Montereyje ir nebuvo slaptas, jo vyresnieji 
vis dėlto nenorėjo, kad jis viešai apie tai kalbėtų. Dėl to jis (1947. 
VI.24) iš kariško savo vienuolyno pažįstamiems iš « Balfo laikų » 
terašė : « Mokykla, kur dėstau dabar rusų kalbą, ogi greit dėstysiu 
tik geografiją, nėra karo paslaptis ; bet aš nenoriu jos garsinti ». 

Nors Pakštas čia ir važiavo savo vežime, jis vis dėlto nebuvo 
patenkintas visais bendrakeleiviais. Daugiausia jis raukėsi dėl 
rusų įtakos. Kad kiti tos kalbos mokytojai ir nebuvo komunistai, 
jie visgi, negalėdami išsinerti iš savo kailio, kaip ir palaikė Maskvos 
imperializmą. Susižavėję Dostojevskiu, jie mielai pritarė ir Sta- 
linui, kas smarkiai užgavo jo jautrią aukštaitišką širdį. Tuo 
atžvilgiu jam pilnai pritardavo ir jo zanavykiška globėja : « Kai 
jam žemėlapyje tekdavo parodyti, kur Rusija ir kur Lietuva, 
jis dažnai taip pasikarščiuodavo, kad ir už sienos esantieji rusai 
tai girdėdavo. Dėl to jis ir pateko į jų nemalonę». O tai buvo 
pavojinga, nes tuo laiku Baltieji Rūmai jau ėmė apsiprasti su 
mintimi, kad jie tegalės valdyti pasaulį tik kartu su Kremlium. 
« Bet jis (vis tik) neiškentė negribštelėjęs rusų už Lietuvai daro- 
mas skriaudas», prisimena p. Starkienė. 

Negalėdamas e+ cathedra atakuoti rusų neokolonializmo, pro- 
fesorius studentus vis uoliau nuteikdavo privačiai : « Mano klasės 
ir kambarėlio sienos nuklotos žemėlapiais, kurių tarpe verda 
pašnekesiai apie laisvesnį pasaulį », sužino giminės iš dėdės laiško 
(1948.IV.24), kuriuo jis į juos kreipiasi tiesiog Churchillio patosu : 
« Bet laisvas pasaulis, laisva Europa dar ne arti. Benamių tautų 
vargai greit nesibaigs, laisvės spinduliai negreit prašvis. Tad 
reikia ginkluotis geležine kantrybe dar bristi per neapsakomo vargo 
dumblyną, per kraujo ir ašarų klanus, per visuotiną žmogaus 
išniekinimą. Nors negreit, bet geresni laikai visgi ateis. Gyvulio 
viešpatavimas susilauks laisvojo žmogaus pasipriešinimo ». Tai 
rūstūs, bet teisingi žodžiai, kurie kartu tiek skaudžiai kiek vil- 
tingai nuaidėjo po dipukų lagerius Europoje. 

Gaivesniame ore. — Kadangi instruktorius Pakštas valdiškoje 
atmosferoje negalėjo laisvai alsūuoti, jis dažniau veržėsi lauk į 
gaivesnį orą. Ten jis skaitydavo tas paskaitas, kurių negalėjo 
skaityti savo « kareivinėse». Jis kreipėsi į Monterey rotariečius, 
į menininkus, susispietusius į pajūryje esantį Carmel, Calif. Jo 
Salinoje, Calif., išklausė Amerikos Revoliucijos Dukterys, o Monro- 
vijoje, Calif., The Women's Club, kur jis nušvietė Lietuvos likimą. 
Kai jis negalėjo tiesiog prieiti prie Vilniaus, tai jis prie jo mušėsi 
aplinkiniais keliais, pavyzdžiui, per Varšuvą, kaip tai įvyko pas 
Kalifornijos Friends of Poland. Neatrodo, kad jis Pacifiko ame- 
rikiečius būtų išviliojęs iš jų vėl didėjančios izoliacijos ; juk ką 
čia reiškia retorika to vieno, dar neįpilietinto, agitatoriaus be 
pinigo, be aparato, be partijos, be viešos įtakos — šio pavergtos 
tautos skeveldros? Nors šis bejėgiškumas « brolį iš Jakšto gatvės » 
ir skaudino, jis guosdavosi bent ta sena tiesa, kad dabartis turi 
sėti, 0 ateitis galės piauti. 

Puikiausiai jis jautėsi ten, kur galėjo prabilti sava kalba, kuri, 
plaukdama iš širdies, ir patenka į širdį. Atmintina 1947 m. Ne- 
priklausomybės šventė, per kurią Los Angelese buvo priimtas 
memorandumas Trūumanui. Jame tuometinis prezidentas (1945- 
1953) buvo prašomas sustabdyti Unrros pravedamus screenings 
DP lageriuose — whereby thousands will be repatriated to Soviet 
Russia to face deaih. Prašoma padėti vėl atidaryti baltiečių konsu- 
latus Vokietijoje, Austrijoje ir Italijoje. Prašoma taip pat pabė- 
gėliams duoti žemės kokiame Britų dominiume arba Aliaskoje, 
kur bent 250.000 jų, nors laikinai, galėtų rasti saugią pastogę. 
Pabaigoj kviečiama sudaryti tokias sąlygas, kad baltai (ir lenkai) 
vėl galėtų atgauti laisvę ir nepriklausomybę. Tai buvo drąsūs 
pasisakymai tokiu laiku, kada tarp Baltųjų Rūmų ir Kremliaus 
jau ėmė įsigalėti koegzistencijos dvasia. Jo ugningo žodžio dėka 
kenčiančių brolių ir seserų naudai dar buvo surinkta 650 su viršum 
dolerių. 

Tokiame gaiviame ore jis išsitiesia vėl visu ūgiu, nes šiaip 
« dažnai sielą paliečia nostalgija negirdint skambaus, sultingo 
lietuviško žodžio», skundžiasi jis (1948.IV.24) savo giminėms 
Vokietijoje. Siekdamas ją išblaškyti, jis lankosi net į pavienes 
šeimas. Svečiavimasis pas buvusią mūsų operos žvaigždę Vincę 
Jonuškaitę-Leskaitienę Santa Barbaroje, Calif., jį kaip rasa at- 
gaivino. 

Vieno nario Balfo skyrius. — Kaip jau matėme, Pakštas, 
dirbdamas dar Balfe, neužmiršo Europos lageriuose vargstančių. 
Bet Santa Monicoje jis turėjo laukti pinigingesnių dienų. Dabar 
gi jis galėjo bent dalį savo norų patenkinti, nes metams algos 
gavo 3.700 su viršum dolerių : « Pajutęs delnė truputį pinigėlio, 
vakar visą popietę praleidau miestelyje, supirkinėdamas jūdviem 
maisto dovanas », pranešė jis (1947.VII.20) brolvaikiams Vokie- 
tijoje. Jo Balio «skyriaus » veiklą p. Starkienė papildomai dar 
taip piešia: «Jis padėjo paketais ir pinigais, pats pirkdamas, 
ko prašė. Krautuvės toli, paštas priekabingas: jeigu ne taip 
kaip jis — neškis viską atgal. O reikia žinoti, kad tuo Metu sunkų 
buvo nupirkti ką nors iš rūbų, avalynės. Tačiau jam vis tik dažnai 
pavykdavo ». Antai, Ivinskis dar 1965 m. darganomis naudojosi 
tais tvirtais, su auliukais batais, kuriuos profesorius prieš 18 
metų jam buvo nupirkęs. Deja, visiems neužteko: «Vakarų 
Europoje pilna man artimų profesorių, rašytojų, artistų. Bet 
aš neišgaliu jų šelpti » (1947.VII.20). Deganti jam buvo pareiga 
aprūpinti kol. Kolupailą — « šį senyvą žmogų su dideliais nuopel- 
nais Europos mokslui ». Jis vis labiau jam atstojo Šalkauskį. 
Jam siuntė savo geriausius rūbus į Mūncheną. 


Išsiveržimas iš savo duslios celės. — Iš visų savo prasimušimų 
į žmones, Monterey instruktorius tik nenoromis grįždavo į 
savo nykią celę. Brendo nusistatymas ją palikti. Sprendimą iš- 
trūkti dar pagreitino atmainos mokyklos programoje. « Mano 
dėstomieji dalykai, — taip jis (1948.X.28) skundžiasi brolvaikiams, 
— beveik visai išnyko iš programos. Dabar dėstau rusų kalbą. 
Nusprendžiau rezignuoti. Senoje vietoje dirbsiu iki (1948) gruo- 
džio 10 d., paskui išvažiuosiu į Santa Monicą, kur liksiu, kol 
gausiu naują vietą. Jau pradėjau ieškoti; bet pirmieji trys tu- 
zinai laiškų davė tik neigiamus rezultatus. Jeigu vietos neatsiras, 
tai uždarbiausiu skurdesniam gyvenimui prakalbomis ameri- 
kiečių klubams, universitetams ». 

Taigi, jo ateitis, kaip visuomet, miglota, perspektyvos niūrios. 
Jis gal ir nebūtų taip greit atsisakęs iš Monterey, jei jis Santa 
Monicoje nebūtų turėjęs užuovėjos ir prieglaudos. Bet ten jo 
globėjai nė jokia auka nebuvo per didelė šiam lietuviui be Lie- 
tuvos, šiam mokslininkui be katedros, šiam pranašui be pripa- 
žinimo. 

Montereyje profesorius paliko gerą vardą, ką paliudija šie 
pasisakymai : 


Mokyklos komendanto (1949.II.14) išduotas atestatas : Dr. Pakš- 
tas was employed from May 19, 1947 to December 11, 1948 in the 
capacity of instrucior of Russian. He conducted himself in such a man- 
ner as to cause me to consider him a person of good moral character. 


Kolegų įvertinimas: «Susitikdamas su senesniais profesoriais, 
— taip pasisako gen. Stasys Raštikis, dirbęs kiek vėliau tame 
pačiame institute, — dažnai girdžiu jų prisiminimus apie Pakštą. 
Visada skamba ta pati išvada : * Tai buvo geras ir įdomus mokytojas, 
didelis lietuvis patriotas? ». 


Studento prisiminimas (kun. Ylos prisiųstas): « Pakštas liko 
žėrėti atskiriems asmenims. Vieną tokį (tuomet kapitoną, dabar 
pulkininką) sutikau Floridoje : * Aš pažinau prominentišką lietuvį — 
Pakštą. Jis buvo mano profesorius Kalifornijoje. Nuostabus žmogus. 
Jo akiratis, pasaulio pažinimas, politinė orientacija, kritiškas žvilgs- 
nis, kalbų mokėjimas — mus labai nustebino. To aš niekad neužmir- 
šiu '. Išgirdęs, kad buvęs jo mokytojas miręs, pulkininkas labai 
susimąstė ». 


Stulpas sugriūva. — Atsistatydinti šįkart daugiausia vertė 
smarkiai pašlijusi sveikata. Po nesėkmės Balfe, p. Starkienės 
slaugos dėka buvo pavykę vėl paramstyti svyrantį stulpą. Bet 
dabar jis jau ima griūti. Dar prieš metus (1947.XI.2) jis jaunam 
savo sekėjui Anatolijui, paprašiusiam straipsnio, turėjo atsakyti : 
« Ilgų darbo valandų ir net fizinės depresijos užgultas, nepajėgiu 
pildyti savo pažadų Tamstai ir net savo Vyčiui». Ir nuo savo 
globėjos, kuri greit virs ir jo slauge, jis negalėjo paslėpti savo 
ligos : « Jis skundėsi visokiais keistais simptomais. Vis raminau : 
bet buvo rimčiau negu maniau. Vieną dieną gavau iš jo laišką: 
*Atvažiuokite. Atsisakau iš mokyklos. Gydytojas patarė arba 
kuraciją arba operaciją'. Radau jį išgeltusį. Kelionė buvo varginga, 
nes jis sirgo inkstais. Parvažiuojant mašina, reikėjo stoti bent 
kas pusvalandį, per 365 mylias. Santa Monicoje tuoj peršvieti- 
mas. Sprendimas : operacija. Dar to betrūko !'» Stulpas išvirto. 

Jis norėjo akmenį, kuris jam buvo per 
sunkus, ritinti į kalną, kuris jam buvo 
per status. 


Griuvimas ir atsigriebimas. — Tikrai — skubiai reikėjo ope- 
racijos, nes kairysis inkstas atsisakė tarnauti. Gal tai nuo gė- 
rimo ? Tiesa, profesorius smagioje kompanijoje mielai pagurkš- 
nodavo, nes šiuo atžvilgiu jis jau seniai buvo apleidęs « Aleksan- 
dryną ». Bet, nors ir nevengdavo stikliuko, jis negarbino butelio, 
Ne šis tad kaltas, kad Pakšto sveikata sugriuvo. 

Priežastis gilesnė: jo susisielojimas tėvynės likimu ir nepa- 
liaujamos psichinės bei fizinės pastangos jį pakreipti geresnėn 
pusėn. Iš Lietuvos išvykdamas, jis buvo prisiekęs Jakšto gatvės 
broliams, taip pat Vytauto kalno «4 pusmilijonieriams » ir šiaip 
artimiems vienminčiams, visur ir visada atlikti savo tautinę pa- 
reigą. Ją jis ir vykdydavo visu atsidavimu. Bet kokiose sąlygose ! 
Nekalbėkime čia apie tuos jo tautiečius, kurie jam pakišdavo 
koją niekingiausiais pretekstais, paminėkime tik pasipriešinimą 
iš lauko : tas dvi diktatūras, kurioms Lietuva buvo menkesnė už 
žirnelį prie kelio ir kurios dėl to visaip bandė nutildyti jos tautinį 
šauklį. Priminkime ir tą laisvojo pasaulio vadovę, kuri savo 
koegzistencine nuotaika dusino svetimo laisvės partizano balsą. 
Tokioje situacijoje Pakštas stengėsi akmenį, kuris jam buvo 
per sunkus, ritinti į kalną, kuris jam buvo per status. 

Šitas neįveikiamas uždavinys aptemdė jo sielą ir žiauriai 
išsėmė visas jėgas. Jo sveikatą nusilpnino ir ne visai racionalus 
gyvenimas, kurį jis, dažniausia ne dėl savo kaltės, turėjo vesti 
vienas. Medicinos mokslas seniai žino, kad ligų šaknų pirmiausia 

reikia ieškoti sielos gelmėse. Ten ir rasime pradžią tų negalavimų, 
kurie profesorių Santa Monicoje paguldė ant operacijos stalo. 

«< [1949] kovo 11 d. man padarė gan sunkią operaciją», pra- 
nešė jis (1949.VII.22) savo giminėms, nūnai laimingai pasiekusiems 
Amerikos krantus. « Išpiovė vieną inkstą. Ligoninėje buvau dešimts 
dienų, ir po šešių savaičių jau atrodė, kad esu beveik sveikas, 
tik silpnesnis ». Dar prieš tai jis kitiems buvo rašęs: « Dabar 
vaikštinėju apie namus, nueinu ant smėlio pasikaitinti pajūryje ; 
greit pavargstu ». Kad tuomet jo gyvybei grėsė pavojus, galima 
iššifruoti iš šio jo slaugės atidengimo : « Prieš operaciją jis buvo 
surašęs savo paskutinę valią». Pasirodė — kad jis kone visą 
savo turtelį užrašė savo žmonai, nors ši jį buvo palikusi prieš 
dešimtį metų. « Jis neturėjo su kuo dalintis savo nuoskaudomis », 
tesė p. Starkienė. « Man buvo gaila to nepaprasto lietuvio. Pa- 
darytas piūvis greit gijo; bet skausmai ilgai truko ». 

Ligonis vengė kalbėti apie savo sukrėtimą : jis savo negerovę 
net bandė išgyvendinti iš savo sąmonės. Du inkstai ar vienas — 
ar jo uždavinys neliko tas pats ? Bet, kad ir kažin kaip menkino 
savo ligą, jis negalėjo išvengti, kad prie jo neprikibtų kita, dar 
sunkesnė — kraujo išsiliejimas į smegenis. « [1949] gegužės gale, 
— taip jis atsargiais žodžiais informavo savo brolvaikį Praną, 
— pajutau galvos skausmą. Vieną rytmetį pasijutau labai silpnas 
ir be jausmų dešinėje kūno pusėje. Atrodo, kad galvoje trūko 
kraujo indelis. Pagedo funkcijos tos dalies smegenų, kurie valdo 
dešinės pusės nervus ». Vargšei slaugei naujas vargas : « Jis nelabai 
valdė dešinę ranką ; bloga ir tai, kad buvo sunku kramtyti ir 
nuryti valgį. Manęs prašė, niekam nieko nesakyti: jis pasveiksiąs ». 
Prastai. Mirtis šmėklinėjo po Palangą. 

Ar jis iš visų tų nelaimių išsikapstys ? Jis pasveiks, nes no- 
rėjo pasveikti — pasveikti dėl Lietuvos, kuri jam buvo, kaip 
ir Adomui Mickevičiui, «jo sveikata ». Jam dabar tik 56 metai. 
Kiti tokio amžiaus vyrai tik pradeda savo karjerą : Adenaueriui 
tebuvo sukakę 69, Churchilliui 66, de Gasperiui 64 metai, kai 
anie valstybininkai buvo pradėję savo istoriškuosius darbus. 
Nors mūsų profesorius ir nemanė su anais lygintis, vis dėlto jis 
taip pat turėjo tam tikrą misiją, kuriai jis dar norėjo pasišvęsti 
jaunuoliška dvasia. Kadangi ne tik liga, bet ir sveikata turi savo 
versmę sieloje, jis ir pasveiks. Bet ar jis taip greit būtų atsigriebęs 

be savo slaugės pasiaukojimo ? Ir apskritai, be Santa Monicos, 
šios visus gyvybės pulsus žadinančios sanatorijos ? 


Naujos pradžios pirmi žingsniai. — Bet kur jis ras tą poziciją, 
kuri jam leis sucementuoti naują žemę po savo kojomis ? Atrodo, 
kad jis ją užtiks Kanadoje : « Štai vasaros semestrui gaunu pa- 
kvietimą į University of British Columbia Vancouveryje », pranešė 
jis (1949.IV.26) New Yorke NCWC lietuvių skyriaus vedėjo 
pareigas vykdančiam Laučkai. «Jei universitetas gaus lėšų, tai 
gal ir ilgesniam laikui mane ten paliktų. Skaitysiu kursą Eco- 
nomie history and geography of the Soviet Union. Kursas svarbus 
kovoje su Sovietais ». Bet greit ir šis miražas išnyko, nes — taip 
jis (1949.VIII.8) aiškino giminėms : vis tebesu displaced person. 
Jau ketverius metus kovoju su imigraciniais formalumais ir 
vis dar iš JAV išvykęs negaliu Amerikon sugrįžti. Todėl Kanadon 
negaliu važiuoti. Nustojau geros vietos». 

Bet ir šis nusivylimas — jo duona kasdieninė — Pakšto 
pasiryžimo nepakirto : jis pajėgė vesti beveik normalų gyvenimą, 
iš kurio gen. Raštikis pasakojo šį epizodą : 

«1949 m. man su žmona atvykus iš Vokietijos į Los Angeles, 
beveik kiekvieną sekmadienį tekdavo pasimatyti su Pakštu 
lietuvių bažnyčios šventoriuje arba klebonijoje. Gyvendamas apie 
20 mylių nuo bažnyčios, jis vis dėlto neapleisdavo pamaldų. 
Atvykę buvome apgyvendinti pas Kilmonius. Amerikiečių spau- 
dos atstovai norėjo pasikalbėti su manim apie Lietuvos ir trem- 
tinių reikalus. Pakštas sutiko pabūti vertėju ir tą pareigą atliko 
su kaupu. Spaudos žmonės buvo labai patenkinti, nes Pakštas 
ne tik padėjo man susikalbėti su jais, bet ta proga jiems paskaitė 
įdomią paskaitą apie Lietuvą ir Rytų Europą. Tais pačiais metais 
teko būti pas jį Santa Monicoje. Visur pilna knygų, žemėlapių, 
schemų. Jei jis nukrypdavo į geografijos ar į Lietuvos reikalus, 
jis užsidegdavo, ir sunku būdavo baigti tokį pasikalbėjimą ». 

Sveikatai sparčiai gerėjant, profesorius dar uoliau rūpinosi 
gauti naują katedrą, kuri (1949) liepos gale jam atsirado Duguesne 
universitete Pittsburghe. « Tai mažesnis universitetas ir menkes- 
nės sąlygos », taip (1949.VIII.8) dėdė aiškina (jo pagalba) Chi- 
cagoje įsikūrusiems giminėms. « Bet davė pilno, t. y., ordinarinio 
profesoriaus titulą ». Brolvaikis nustebo, gavęs šį laišką iš Meksikos. 
Žinoma, iš tokio dėdės visko galima laukti. 

Priverstinos meditacijos Meksikoje (1949.VI-IX). — Štai p. 
Starkienės aiškinimas : « Vieną dieną, turbūt birželyje, užvažiavo 
buvusio profesoriaus atlankyti ponai Žičkai iš Clevelando. Jie 
Meksikoje norėjo pamatyti Tijuaną. Pakštas, jau kiek atkutęs 
nuo ligų, pasisiūlė į kompaniją, žadėdamas sekančią dieną su- 
grįžti. Tad beveik vienmarškinis, be dokumentų ir pinigų, išvyko. 
Ant rytojaus ta porelė nusiminusi grįžo viena, profesorius likęs 
ten. Jie be kliūčių galėję įvažiuoti į Meksiką: bet grįžtant į 
JAV pasienio policija iš jų reikalavo dokumentų ; jų Pakštas 
neturėjo ». Kadangi šis, niekad nemėgęs valdininkų, jiems drėbė 
savo nepasitenkinimą dėl tokių formalumų, jis buvo sugrąžintas 
Meksikon: « Pristatyk reikiamus dokumentus, tuomet vėl įsi- 
leisime ». Tad nuliūdęs turėjo grįžti į tą skurdų miesčiuką, kur 
menkame viešbutėlyje gavo kamputį be langų. Palangos savi- 
ninkei amžina bėda su anuo dideliu vaiku! Ji kartu su sūnum 
tuoj nuvažiavo už 160 mylių sužinoti, kaip galėtų išpirkti tą 
nepažabojamo liežuvio turistą. 

Kadangi profesorius niekur negalėjo gyventi be kompanijos, 
tai jis Tijuanoje bematant susipažino su dviem kultūringomis 
šeimomis, latvių ir lenkų, kurios ten laikė krautuves. Belaukdamas 
išvadavimo, jis taip slankiodavo po miestelį, kad net mieguista 
policija jį pastebėjo ir nusitempė į nuovadą, iš kurios jį išpirko 
anas latvis, rotarietis. Apie tuos naujus pažįstamus jis (1949. 
VIII.8) taip atsiliepė : « Radau vieną latvių mokytoją, kuris čion 
1941 m. buvo atvykęs iš Švedijos. Čia jis tapo pirklių, o žmona 
audinių krautuvės vedėja. Radau ir vieną lenkų šeimą, kuri 
apleido Varšuvą prieš pusantrų metų. Vyras buvo Užsienių 
Ministerijos tarnautojas. Rugpiūčio 11 kalbėsiu Rotary klube, 
tema Dabartinė Lietuvos padėtis ». 

Kas motinai buvo alsinantis lakstymas po Los Angeles įstaigas, 
sūnui buvo džiugi romantika, nes Miltonas Starkus mašina 
dažnai nupyškėdavo į tą wild south, kur jis, su savo « mokytoju 
ir draugu » išsimaudęs, užsukdavo į restoranėlį «rašalinės žu- 
vies ». Pats vaišintojas gi ne taip šauniai jautėsi. « Jei man vizos 
neduos (grįžti į JAV) — pasisakė jis (1949.VIII.8) prislėgtu 
tonu giminėms — aš gal bandyčiau vykti Pietų Amerikon, Ko- 
lumbijon, kur lietuvius, sakoma, geriau traktuoja ». 

Pagaliau išlaisvinimas : (1949) rugsėjo 9 d. jis vėl galėjo per- 
žengti per tą sunkiai įveikiamą slenkstį: «Visus skūndus ir sunku- 

mus nugalėjęs, gavau JAV vizą ir patenkintas apleidau Meksiką», 
(1949.IX.16) iš jo sužino giminės Chicagoje. « Profesorius jau 
gerokai buvo pramokęs ispaniškai », taip biografą informavo p. 
Starkienė, turėjusi jį įstaigose apginti nuo — tikriausiai, komunis- 
tuojančių — skundikų. Jis pats nemėgdavo girtis savo laimėji- 
mais, nes gėdijosi tos avantiūros ; dėl to ir visaip sumesdavo tos 
pakvaišusios vasaros pėdas. 


« Vėl į nežinonybę » (1949.1 X). — Laimė, kad išsilaisvinusiam 
neliko laiko aiškintis, nes Pittsburgho semestras jau buvo prasi- 
dėjęs. Reikėjo tad skubiai išsinešdinti iš Kalifornijos. « Profe- 
sorių išlydėjo būrelis tautiečių. Vargšelis ir vėl į nežinią, kad ir 
didelėmis viltimis ». Ir sūnui Miltonui buvo gaila netekti savo 
tėviško bičiulio. Su juo, atkutęs profesorius krėsdavo juokus 
auksu žėrinčiame smėlyje ; su juo puškindavosi bangose ; su juo 
laivelyje išdykaudavo jūros platybėje, o dabar jis liks vienas 
su motina Palangoje — be to draugiško mokytojo, kuris išsivežė 
dalį jo jaunystės. 

« Profesorių pirmą kartą sutikau 1939 m., kada jis buvo 
atvykęs į Los Angeleso universitetą. Buvau kaip tik sugrįžęs 
iš Lietuvos, kur su motina buvau praleidęs ištisus metus. Tuomet 
jis mane ragino toliau mokytis pas Tėvus Marijonus Thompsone, 
Conn. Kadangi tai buvo ir motinos noras, tai taip ir padariau. 
Tik Pakšto dėka išgelbėjau savo tėvų kalbą ir išvengiau ištautė- 
jimo. Man imponavo tas savotiškas kilnumas, kuris pagražino 
visą jo asmenybę. Daug studijavęs ir toli keliavęs, jis mokėdavo 
pagaunančiai papasakoti. Jo kambario sienų visai nebuvo matyti, 
taip jos buvo iškabinėtos žemėlapių bei istoriškų vaizdų. Jis 
jų dažnai tiek buvo inspiruotas, kad net nepastebėdavo, kas 
dėjosi aplink — sykį nepaisė gaisro, kuris grėsė jo istoriškoms 
brangenybėms. Tam nuostabiam vyrui išvykus, kas mus našlaičius 
mokins, skatins, kels ? » 

Tokį klausimą stato ne tik dėkinga jaunuolio širdis, bet ir 
Ramiojo vandenyno lietuvių bendruomenė, kurios atstovai dabar 
Los Angeleso aerodrome atsisveikina su savo profesorium. Žy- 
drame horizonte pradingstantį lėktuvą jie palydi baimingais 
nujautimais; Kaip šis pusiau invalidas, kuris tik sunkiai buvo 
nubaidęs mirties šmėklą, gyvens tirštuose Pittsburgho dūmuose 
be Kalifornijos saulės ? 

Kovoje žengs į laisvę lietuvių tauta. 


Duguesne universiteto ordinarius. — Lekiant iš Los Angeles 
į Pittsburghą, visokios mintys bus skrodžiusios mūsų nomado 
smegenis. Prieš 37 metus jis, iš carų Rusijos bėgdamas į Chicagą, 
buvo pravažiavęs pro ugnį spiaudančius Pittsburgho fabrikus, 
kurie grinorėlį gerokai išgąsdino. O dabar jis savo Odisėjoje 
priverstas grįžti į tą «baidyklę»! Ar jis, pusiau invalidas, po 
Kalifornijos giedrumėlio galės dirbti, kur suodžiai ir drėgmė 
skverbiasi į plaučius, į protą, į širdį ? Bet jam rūpi gyventi arti 
lietuvių didesnių kolonijų : jos jį inspiruos, ir jis jas veiks. 

Į tas kolonijas dabar (1948-1952) iš lagerių Europoje atvyksta 
vis daugiau tremtinių, įpildami į jas grynesnio kraujo. Dėl to 
tautiniam šaukliui čia vieta. Žinoma, jam asmeniškai, ypač 
jo išklerstančiai sveikatai, čia arti Atlanto būtų buvę išganin- 
gesnių vietų negu tas dusty Pittsburghas. Bet ką padarysi : reikia 
veikti ten, kur gali ir uždirbti sau duoną. O šią jam užtikrino 
Duguesne University. 

Tai nėra pati didžioji, čia dar 1787 m. įkurta Aukštoji Mo- 
kykla, kur, Pakštui atvykus, studijavo apie 20.000 jaunuolių, 
o 1878 m. įsteigtas universitetas, kuris tuomet buvo sutraukęs 
5.000 studentų. Šiandien jis sudaro dalį Catholic University of 
America Washingtone ir yra įtrauktas į viešai pripažintų mokslo 
įstaigų sąrašą. Pakštas (1953.V.21), rašydamas dr. P. Karve- 
liui į Reutlingeną, skundėsi, kad « alga čia mažutė. Kitur pavyktų 
gal daugiau gauti». Bet čia jis skaitėsi « pilnu », t. y. ordinariniu 
protesorium. Now I am a senior professor of geography in the Gra- 
duate Division, aiškino jis (1953.V.5) ir Baton Rouge dėstančiam 

R. F. Russellui. « Dabar, — taip jis dar pridūrė, — prašomas 
Tautinio Komiteto jor a Free Europe, New Yorke, pradėjau 
rašyti Lietuvos istorinę geografiją, [knygą |, kuri turės 60 žemėlapių 
ir daugiau nei 60 puslapių teksto. O Prentice Hall, Inc., esu pa- 
kviestas paruošti veikalą apie Europos ekonominę bei politinę 
geografiją — with some practical approach to various political 
and cultural problems ». 

Su vietos kolegomis glaudėsnių ryšių užmegzti jam nepavyko. 
Poniai Starkienei jis atskleidė savo nepasitenkinimą profesoriais, 
+ esančiais tik amatininkais, kurie rūpinasi tik savo darbu bei 
šeimomis. Nieko aukštesnio. Kas darosi kitame kontinente jiems 
neįdomu ». Savo pranešimą baigė karčiais žodžiais : « Jie lašinius 
valgo ir taukais užsigeria ». Bet jie buvo nei blogesni, nei geresni 
už kitų universitetų dėstytojus. Jie jau iš prigimties yra linkę 
užsidaryti, o po Stalino mirties (1953), sekdami vyriausybę, jie 
vėl traukėsi į savo seną kiautą, iš kurio karas juos buvo ištraukęs. 
Dėl to ir Pittsburgho kolegos gynėsi nuo degančių Europos 
reikalų, kuriuos primygtinai jiems bruko šis mažutis lietuvių 
titnagas. Kuo jis tuomet buvo gyvas, parodo šis Chicagoje jo 
archyve rastas eilėraštis, slaptai gautas iš tėvynės : 


LIETUVOJE 1951 METAIS 


Dejuoja vergovėje visi darbo žmonės, 
Paskendę skurde ir nelaimėj karčioj. 
Lygybės, brolybės ir laisvės svajonės 
Išnyko žiaurioj bolševikų valdžioj. 


Į tolimus tyrus plataus Kazakstano 
Išvarė mūs brolius, tėvynės vaikus. 
O ten, kur lietuviai iš seno gyveno, 
Atvarė kolehozninkų juodus pulkus. 
Bet jau nebe ilgos vergovės mūs dienos, 
Jau artinas keršto rūsti valanda. 
Pavirs tuoj griuvėsiais kalėjimų sienos. 
Kovoj žengs į laisvę lietuvių tauta. 


Kas tokiais jausmais bei skausmais gula ir kelia, vargu ar 
gali laukti Amerikos akademikų pritarimo arba net paramos. 
Platoniškos užuojautos nestigo, bet ji viena nepajėgė nors mo- 

raliai šildyti tą kuklų jo butelį, kur jis susikaupdavo savo tau- 
tiniam ryžtui. Jam išlaikyti jis ir čia visas sienas buvo apkabi- 
nėjęs žemėlapiais, visus kampus užvertęs knygomis. Čia buvo 
jo Lietuva, kurios jis mintimis niekad nebuvo palikęs ir kuri jį 
dabar nuo visų sienų ir iš visų kampų užkalbina, inspiruoja, 
uždega. 


Istorinių sienų žemėlapis. — Ši jį pirmiausia paragino užbaigti 
istorinių sienų žemėlapį, prie kurio jis triūsė jau apie 20 metų. 
Šitam darbui jis skyrė ir aktualią reikšmę, nes buvo tikras, kad 
šis bus reikalingas būsimoms taikos deryboms. Dėl to šis istorinių 
žemėlapių rinkinys bene bus buvęs ir reikšmingiausias j0 moksli- 
nis darbas Pittsburghe. Garsas apie tą užsimojimą pasiekė ir 
Europą, nes (1952.VI.23) jis man iš Stony Brook, L. I., pranešė : 
« Dabar pradedu rašyti Historical Geography of Lithuania ». 

Taja pagrindine tema jis domėjosi jau seniai, kaip parodo 
šis Ivinskio prisiminimas : « Tai buvo 1939 m. vasario mėnesio 
gale, trečiame L. K. Mokslo Akademijos suvažiavime, kai jis 
jame skaitė paskaitą, paliesdamas senąsias baltų sienas. Tada 
prelegentas pripasakojo tiek daug netikslumų, kad A. Salys ir 
aš savo vyresnį kolegą kritikavova. Prelegentas kritikos atžvil- 
giu buvo nuoširdus ir atsakė ne be sąmojaus. Toliau jis parašė 
apie 100 psl. studiją (su žemėlapiais) Lithuania Minor (mimo- 
grafuotą). Lietuvos sienų klausimu Pakštas darėsi vis didesnis 
specialistas. Tai parodo ir jo paskutinis išspausdintas mokslo 
darbas EZarliest statistics of nationalities and religions im the ter- 
ritories of Old Lithuania 1861, Bonn 1958. Gaila, kad jis neužbaigė 
savo planuoto Lietuvos istorinės geografijos atlaso ». 

Šiame reikale nemažiau kompetentingas Viliamas šitaip nušvietė 
savo profesoriaus pastangas: «Jo didesnė studija apie mūsų 
sienas pasirodė 1939 m. Kosmos žurnale, kur daugiausia buvo 
surinkta. medžiagos apie sienas su gūdais ir lenkais. Tais klausi- 
mais jis rinko įvairius žemėlapius. Jam išvykus į JAV, buvau 
prašytas jį informuoti apie galimus pasikeitimus sienų atžvilgiu. 
1939 m. spalio 8 d. turėjau kaip ekspertas su Lietuvos dele- 
gacija vykti į Maskvą. Jau pirmąjį vakarą delegacija turėjo 
posėdį Kremliuje, iš kurio ji grįžo jau išaušus išvargusi ir prislėgta. 
Vicepremjeras K. Bizauskas (46 metų) pakuždėjo : “Tai ne dery- 
bos, bet grumojimas ir prievarta'. Mano su kitais paruoštas sienų 


200 IV SKYRIUS: NAUJAS RYŽTAS PRIE ATLANTO 


projektas Sovietams net nebuvo įteiktas. Vilnius su siaura jo 
sritimi, pagal Stalino nykščiu užbrėžtą liniją, priskiriami Lietuvai. 
1949 m. atvykęs į JAV, Pakštą radau šiais klausimais gyvai besi- 
domintį. 1950 m. Aiduose jis duoda studiją Keletas samprotavimų 
apie Lietuvos ribas. Joje ir Pittsburghe paruoštuose, Draugo 
išspausdintuose, straipsniuose jis siūlė priimti tarptautinių su- 
tarčių nustatytas linijas bent tam periodui, kol susirinks taikos 
konferencija ir patvirtins arba kai pakeis valstybių ribas ». 

Šitaip nusistatęs, jis 1951 m. rudenį nuvyko į Chicagą su 
referatu, apie kurį jis (1951.XI.4) kitam buvusiam savo asistentui 
Kaune, Antanui Bendoriui, pranešė štai ką: « Apie Lietuvos 
sienas vakar pabaigiau “Altui" referatą. Šiandien išskrendu Chi- 
cagon, kur bus diskusijos su politikos rabinais. Sužinosiu, kokios 
sienos oficialiai priimtos vadovėliams. Aš siūlysiu priimti lengviau 
apginamas sienas., t. y., jau kurios nors tarptautinės sutarties 
nustatytas, būtent: su Rusija 1920, su Latvija 1921, su Len- 
kija 1945 m., Rytprūsiuose Potsdamo linija 1945 m. Tose ribose 
bus 99.350 kmž. Siūlysiu mainais atgauti Goldapės-Vižainio- 
Punsko-Seinų ruožą, maždaug 750 km?, ir tarp Brėslaujos-Drujos 
apie 150 km?, kad siaurasai gelžkeliukas visas būtų mūsų ribose. 
Suvalkų-Augustavo aš Lietuvai nepriskaitau, nes jokios vilties 
nėra įrodyti jų lietuviškumą ir juos gauti ». 

Kadangi žemėlapio braižymas nesibaigė tokiu išsiaiškinimu 
su Mūsų « politikos rabinais », profesorius ir toliau tobulino savo 
darbą. Kad šis tikrai pavyktų, jis talkon pasikvietė ir mūsų 
istorikus, pirmoje eilėje, žinoma, kritišką savo kolegą Ivinskį, 
kuris tuo laiku Romoje knisinėjosi po Vatikano archyvus, ieško- 
damas vis naujų dokumentų mūsų istorijai nušviesti. Toks rauslys 
yra idealus informatorius, iš kurio jis susilaukė 1953 m. (II.19) 
parašyto laiško, pilno naudingų nurodymų: «Puikus dalykas, 
kad dirbate Lietuvos istorinės geografijos srityje. 1933-1934 m. 
teko skaityti kursą ta tema. Aš buvau paveldėjęs [1930.VI.12 
Kaune mirusio kunigo profesoriaus] A. Aleknos kuklius skriptus 
ir juos išplėčiau, pasinaudodamas nauja literatūra ir šaltiniais. 
Kaip būtų miela, jeigu galėčiau dabar gerb. Profesoriui tuos 
savo paskaitų užrašus paskolinti ». Toliau jis įprastu kruopštumu 
mini dar kone visą biblioteką panaudotinos literatūros. Kiek 
ironizuodamas save, Romos knislius dar priduria: « Aš tikiu, 

ką čia porinau, Jums yra jau žinoma, ir skaitydami kraipote 
ūsą, kad Zenonas senas istorijas pasakoja ». 

Užkniubęs ant savo žemėlapių, Pakštas suprato, kad sienos 
yra tikri karo lizdai. Tokiems « karams išvengti ir sienoms nu- 
statyti, — taip Viliamas tęsia savo aukščiau minėtą pranešimą, 
— profesorius siūlė organizuoti International Court of territorial 
justice. Jo veiklą turėtų apimti apie 20 Vidurinės Europos tautų, 
iš anksto sutariant laikinai pripažinti dabartines sienas, 0 gi 
įvairių pataisų reikalauti, užvedant bylas minėtame teisme. Tik 
per visų pripažintą teismą Vidurinė Europa galėtų išvengti karų 
ir chaoso». Tai senas planas, kurį Pakštas dar 1940 m. pa- 
vasarį dėstė, lankydamas Kanados Institute of International Af- 
faivs skyrius. 

Nors profesorius ir Mėgo raustis po žemėlapius, kuriuose 
linijomis nubraižytas istorinis Lietuvos likimas, visa jo prigimtis 
ji stūmė prie žmonių, kuriems užsidegęs skelbdavo savo kabi- 
netinių knisinėjimų išdavas. Tie « kabinetai » ir Pittsburghe jam 
mažai tereiškė, dėl to per ketverius metus jų turėjo net keturius. 
Jie ir čia jam ne tiek tarnavo pastoge, kiek atramos punktais, 
iš kurių jis nuolatos išsiverždavo. 

Aukso proga naujiems, dar gi profesiniams, kontaktams už- 
megzti buvo 1952 m. (VIII. 8-15) Washingtone įvykęs Tarptautinis 
Geografų Kongresas, apie kurį jis Draugui pranešė : « Daugumas 
Lietuvos žymesnių geografų dabar atsidūrė tremtyje: jų esama 
JAV apie 20 ir Kanadoje arti dešimties. Lietuvos Geografinės 
Draugijos pirmininkas (K. Pakštas] ir sekretorius [VI. Viliamas| 
abu Amerikoje. Tik buvo abejonių, ar pavyks jiems užsiregis- 
truoti Lietuvos delegatais. Jeigu Rusijos oficiali delegacija bus 
atvykusi, tai Lietuvos delegatais tikrai nebeužskaitys. Mūsų 
laimė rusai nepasirodė. Mus užregistravo ir ant mūsų atlapų 
prisegė Lithuania. Kai lietuviais pavyko užsiregistruoti, tai dau- 
giau pažinčių užsimezgė. Amerikos lietuvių sutikau du: pir- 
mas prisistatė Louis Rinkus, valstybės tarnautojas, paskui pulk. 
It. Jonas Kodis, armijos fizikas. Jis dar visai gerai kalba lietuviš- 
kai, gimęs Youngstowne, Ohio » !. 


1 Neleiskime istorijai mirti, žr. Draugas, 1952.VIII.20 d. 192 nr. 

Senų bičiulių prisirišimas. — Nepasitenkindamas profesiniais 
kontaktais. Pakštas su daug didesniu ratu bičiulių bei pa- 
žįstamų susisiekdavo plačia korespondencija, iššaukiančia garsų 
aidą. Tokio jis pirmiausia susilaukė iš buvusių studentų, ypač 
iš ateitininkų. Bet mielai atsiliepė ir jo amžininkai, kaip paliudija 
šis diplomatijos šefo min. St. Lozoraičio (52 metų) 1950.II.27 
d. iš Romos jam atsiųstas sveikinimas : « Tamstos vardo dienai 
siunčiu geriausių linkėjimų. Prašau tikėti, kad mielai prisimenu 
mudviejų susitikimus, deja, per trumpus, Amerikoje, kurių metu 
vėl patyriau iš Tamstos daug įdomių pamokinančių dalykų ». 

Tokiomis progomis šventadieniškai jį sveikindavo ypač tie, 
kurie toliau gyvendami, nebuvo įvelti į Amerikoje prieš jį su- 
kamas intrigas. Antai, 1951 m. « Kazimierui » jaunesnis jo kolega 
J. Brazaitis (48 metų) jį iš Vokietijos (III.4) sveikino šiais žodžiais : 
« Priimkite sveikinimus nuo mūsų visų, čia dar likusių. Nors 
metų eilė ir tūkstančiai kilometrų skiria, bet bėdų metu mes 
labiau jaučiame tą išvidinį ryšį, kuris buvo susimezgęs anais lai- 
mingesniais laikais. Galite būti tikri, kad visada sekėme ir sekame 
ir Jūsų nesėkmes, Jūsų kovas su ligomis 17 Jūsų laimėjimus, 
kada. sparnuotu žodžiu ir sugestyvia mintimi perskrodžiate ne 
tik lietuviškas galvas. Su didele šiluma klausiausi, kaip pereitų 
metų rudenį Dimitrovas [vienmintis iš Vidurinės Europos Fe- 
deracijos sąjūdžio] pasakojosi apie savo susitikimą su Jumis. 
Su pasididžiavimu sekėme, kaip egziliečių tarpe Jūsų kalba 
padariusi didžiausio įspūdžio. Daug Jums sveikatos ir nepalau- 
žiamos energijos ligi geresnių laikų ! » 

Už poros metų (1953.III.23) jį sveikindamas, jaunas jo se- 
kėjas iš Nepriklausomybės dienų, dabar Brazilijoje dirbąs kun. 
P. Ragažinskas (46 metų) jam, kaip kokiam tėvui, atidengė 
savo širdį: «Susiorganizavau ateitininkų sendraugių skyrių ; 
moksleivių yra virš 40. Kova su nutautėjimu nėra lengva. Gaila, 
kad nemaža su aukštu išsilavinimu žmonių yra abejingi visuo- 
meniniams reikalams. Visa parama tik iš ateitininkų. Koks buvo 
tautininkų aklumas persekioti moksleivius ateitininkus. Šian- 
dien sunku ir betikėti, kad tokių siauraregių galėjo sėdėti minis- 
terijose ». 

Ir iš Europos Amerikon persikėlę jauni akademikai nebuvo 
atšalę. Vytauto klubo nariai, kurie (1951.XI.25) Chicagoje šven- 
tė savo 25 m. jubiliejų, su «pagarba ir džiaugsmus» kreipėsi 

į savo garbės narį : « Tamstos visados mums skiepytas entuziaz- 
mas apie Tėvynės meilę ir dabar tebegaivina viltis sugrįžti į 
laisvą ir nepriklausomą Lietuvą ». 

Ir egzotiškuose kraštuose jis buvo prisimenamas. Antai, ko- 
lega K. Regelis (63 metų), šveicarietis, kuris Lietuvoje buvo 
dėstęs botaniką, jam (1953.XI.19) iš Trako pranešė, kad ten 
ieškomas geografas : « Būtų malonu su Tamsta susitikti Bagdade. 
Čia lietuvių nėra ; bet yra viena šveicarietė iš Virbalio ; kalbame 
lietuviškai. Baigiau didelį veikalą — Lietuvos augalų geografiją ». 
Pradžiugino Pakštą ir išrinkimas į vieną nauja akademiją. Apie 
tai Draugas visuomenę šitaip painformavo : « Jis išrinktas nariu 
tarptautinės mokslų ir menų akademijos Paryžiuje. Šią 1951 
m. įsteigė tremtiniai mokslininkai. Iš lietuvių be prof. Pakšto 
ten yra Meno istorikas Jurgis Baltrušaitis [žinomo mūsų poeto 
sūnūs ; 48 metų]. Politinių tikslų akademija neturi y *. 


Kieta visuomenės duona. — Profesorius su džiaugsmu priėmė 
šią garbę iš Europos, nes ji nors kiek išpirko lietuvių visuomenėje 
besiplečiančią tendenciją Amerikoj jį stumti į užblokuotus bėgius. 
Juk negalima buvo nepastebėti, kad daugelis senesnės generacijos 
atstovų ir ne vienas tik ką atvykusių, susisielojusių naujos egzis- 
tencijos kūrimu visai svetimame pasaulyje, tik viena ausim teklausė 
savo tautinio šauklio, raginančio tėvynės ateitį statyti aukščiau 
savo privatinių rūpesčių. Juo guviau dalis iš lagerių ištrūkusių 
« dipukų » čia įsirausdavo į šildančius patogumėlius, juo garsiau 
jis ragindavo nepaprastais laikais rodyti tautinio tvirtumo bei 
atsparumo ir neiškeisti lietuviško garbingumo į svetimą buržua- 
ziškumą. Tačiau daugelis liko kurti jo pranašiškam žodžiui, nes 
« kam jau malonu išgirsti nemalonius žodžius » ? Tai žinant, nesun- 
ku suprasti sekančius pasisakymus : 

Kun. St. Yla: « Kai jį pirmą kartą sutikau Amerikoje 1950 
m. rudenį Pittsburghe, Katalikų Federacijos suvažiavime, jis 
atrodė fiziškai nepasikeitęs — žvalūs, judrus, toks pat apvalus- 
barokiškas kaip Lietuvos laikais. Jis prisiminė apie savo lituanis- 
tinius geografinius darbus, kuriems tęsti neturįs tinkamų sąly- 
gų. Atrodė kiek išsiblaškęs, bet pagalvojau — tai pakštiškas 
bruožas. Suvažiavimo eigoje laukiau, kada jis, kaip Lietuvoje, 


1 Draugas, 1953.XI.17 d. 

prabils audringai ir dar audringiau bus sutiktas. Bet jis nebuvo 
tarp pagrindinių kalbėtojų. Niekur jis nebuvo kaip man lauktas 
autoritetas. Tada patyriau, kad jis, grįžęs Amerikon jau 'nepri- 
tapo'. Išvyksi — atitrūksi. Kodėl ? Girdėjau, jį čion atlydėjęs, 
kad jis rotarietis ; be to, jo ir žmonos gyvenimas kas sau kai 
kam atrodęs negirtinas. Bet jį lydėjo ir kita taisyklė: Grįžęs 
po ilgos pertraukos nebebūsi tuo, kuo anksčiau buvęs. Per tą 
pertrauką. atėjo nauji vadai. Tad Pakštui teko tenkintis tik eilinio 
stebėtojo vaidmeniu. Bet tikra priežastis vargu ar glūdi daly- 
vavime Rotary organizacijoje ar šeimyninėje nesantaikoje. Nuo 
visuomenės atitrūkti galima greit; ji neis tavęs ieškoti, nežiū- 
rint kokio garso žmogus tu būtum ». 

Pasaulietis J. Laučka : «Iš Lietuvos čion sugrįžęs nustebau 
patyręs, kad Amerikos lietuvių katalikų vadų gretose Pakštas 
nebebuvo taip vertinamas kaip tėvynėje. Pirmus nepalankius 
žodžius jo adresu išgirdau iš jo uošvės. Vienas įžymus kunigas 
man pasakė, negalįs suprasti, kaip ateitininkai galėję išrinkti 
Pakštą vyriausiu vadu, o ne Dovydaitį, kuriam anas nesąs vertas 
nei batų raikščio surišti ». 

Šis šiurkštumas Pakšto atžvilgiu tikriausia buvo tolima ato- 
švaistė tos opozicijos prieš jauno vyčių vado brooklynišką romu- 
vietiškumą (1916) ir dėl to apie 1950 m. neatvaizdavo visos ku- 
nigijos laikysenos. Jos vardu, kad ir neoficialiai, bus kalbėjęs 
tėvų pranciškonų provinciolas J. Vaškys iš Kennebunkporto 
1949 m. telegrama, jį kviesdamas įeiti į Amerikoje atnaujinamo 
žurnalo Aidai leidėjų štabą, kurio priešakyje atsistojo rašytojas 
Vaičiulaitis: Please do not refuse to be one of the editorial staff 
(members). Will await your favorable reply. 


« Kovoje žengs į laisvę lietuvių tauta». — Šitoks šviesesniųjų 
lietuvių pasitikėjimas bus padėjęs Pakštui nepaisyti kitų rezer- 
vuotumo ir paraginęs jį dar uoliau pasidarbuoti visuomenėje. 
Tai bus jo, pusinvalido, auka. Iš naujo užsiangažuodamas, jis 
milžiniškame keturkampyje tarp Pittsburgho — Kanados — 
Meksikos ir Floridos per ketverius metus prabilo daugiau nei 
šimtą kartų, t. y. sykis į porą savaičių. Ir šį darbą jis atliko šalia 
savo tiesioginių pareigų ir šalia savo atsidavimo Vidurinės Euro- 
pos suvienijimui. Tuo laiku mes jį sutinkame pas ateitininkus ir 
pas rotariečius, mūsų parapijose ir World Affairs forumuose; 


SUODINAS8IS PITTSBURGHAS 205 


pas Mūsų krikščionis-demokratus ir pas Poreign Policy Ass0- 
ciation, pas vyčius ir pas YMCA, mūsų AL'To susirinkimuose ir 
pas International Federation of Free Journalists, mūsų Šv. Kazi- 
miero High School išleistuvėse ir pas amerikiečių Women Church 
Council. Pittsburghe jis (1951.II.5) vieną (ir vienintelį) kartą 
(savo gyvenime) kalbėjo net masonų ložėje. 

Niekad jo publika nebuvo tokia marga kaip tada, nes dėl 
savo socialaus būdo jis lengvai prieidavo prie žmonių, kurie tarp 
savęs niekuomet nesusieidavo. Tai nebuvo galima pasiekti be 
tam tikro, jo priešų gerokai pašiepiamo, «1landumo ». Nors šis 
galėjo būti paskatintas ir asmeninės ambicijos, jis bet gi pirmoje 
eilėje tarnavo Lietuvai. Ši, žinoma, kalbant svetimtaučiams, 
negalėjo būti centriniu punktu : reikėjo prie jos prieiti vingiais. 
Ir prieidavo. Ar jis Pittsburgho Y MCA susirinkime būtų reikala- 
vęs Preedom for all, ar Columbus, Ohio, St. Charles College pa- 
lietęs Human dnamite (t.y. laisvę), ar pagaliau vietiniame 
Alpha-Beta-Phi klube smerkęs Soviet imperialism, Mūsų tautinis 
šauklys galop visur taikė į vieną ir tą patį tikslą — į tėvynę ir 
jos nepriklausomybę. 

Šis retorinis patriotizmas buvo taip plačiai užgriebęs Ameriką, 
kad net akylūs stebėtojai nepajėgė jo apžvelgti ir dėl to, kaip jau 
girdėjome, darė netikslias išvadas. Juk ir pittsburghinį Pakštą 
tegalima suprasti iš visos jo veiklos ; o ši įsakmiai patvirtina, kad 
jis, nepaisant skersavimų-šnairavimų, vis dar buvo mėgstamiausias 
tribūnas, kuriam lengvai pavykdavo peršokti tiek regionalines, tiek 
tautines, tiek pasaulėžiūrines ribas. Vienais aukščiau minėtais 
1950 m. jis skaitė apie 30 paskaitų. 

Bet kokia kaina! Atvykęs į Pittsburghą tik su vienu inkstu 
ir, — jo paties konstatavimu, — «po smegenų trombozės », 
jis būtų turėjęs važiuoti lėtesniu bėgiu. Bet kur tau! O pasėka 
ta, kad jis po dviejų savaičių vėl pradėjo šlubuoti dešine koja. 
1953 m. pradžioje (I.2) Viliamą gasdino šis iš Shadyside 
Hospital gautas pranešimas : « Biauriai apsirgau. Sveikata labai 
šlubavo visą rudenį. Galop užėjo hemoroidų krizė, kuri mane 
greit nuvarė ligoninėn. Čia guliu nuo (1952) gruodžio 11 d. Ogi 
13 d. man padarė operaciją. Paskui iškilo skaudi votis. Gruodžio 
29 d. mane užmigdė ir darė voties operaciją. Daug skausmo ir 
nuovargio ». Bet blogiausia, kad jį dar nuo 1952 m. vasario mė- 
nesio buvo apnikusi Pakštų vyriškių liga — sunkumai su širdimi. 

« Apniko angina pectoris », įrašė jis į savo ligų sąrašą, kuris kasmet 
ilgėjo. Bet per daug nepaisydamas visų sunkumų, Pakštas atkak- 
liai ėjo savo keliu. Gal jame ir pasitaikydavo deklamacijos, 
tačiau pats reikalas profesoriui buvo šventas; dėl to, mėnesiui 
praslinkus po 1952 m. operacijos, mes jį (1953) vasario pradžioje 
užtinkame Clevelande, ateitininkams ir krikščionims-demokra- 
tams skaitant paskaitas. Ir ten niekas nenujautė, kad jų en- 
tuziastiškas žodžio burtininkas kišenėje nešiojo buteliuką su 
nitroglicerinu, kuris turėdavo jį vis dažniau gelbėti širdies spaz- 
mose. Apdairesniems kai kada atrodydavo, kad jam trūksta 
įkvėpimo, ugnies, sparnų. Bet ir jiems neateidavo į galvą, kad 
jis savo laimėjimus atsiekia ne savo sveikatos dėka, o tik tram- 
dydamas gausius savo negalavimus. Bet tik «kovoje žengs į 
laisvę lietuvių tauta ». 


Naujas sparnų pakėlimas. — Nors profesoriui ir Pittsburghe 
buvo darbo iki kaklo, jam vis dėlto dėl bendros atmosferos 
čia gyventi nepatiko. « Gyvenu Pittsburghe, — pranešė jis (1953. 
III. 19) J. Griniui ir Z. Ivinskiui Vokietijoje, — kur politikoje 
nusimanančių tremtinių dabar nėra nė vieno. New Yorkan patenku 
gal kokius 5-6 kartus per metus, dažnai tarptautiniais reikalais ». 
Panašiai jis (1953.V.21) skundėsi Tiūbingene gyvenančiam dr. 
P. Karveliui : « Pittsburghe gyvų lietuvių maža. Čia man neverta 
likti. Man buvo pasiūlyta vieta Iowa staie su geresnėmis sąlygomis. 
Bet ten visai nebesutikčiau lietuvių ir mokslo metu nebepasiek- 
čiau jokių lietuviškų centrų. Po truputį dairausi kituose univer- 
sitetuose ». Iš Europos skrendančių «Dievo paukštelių » arba 
« dipukų » būriai skrido pro šalį jo miesto ; čia jis nepajus Lietuvos 
dvelkimo, taigi — «čia man neverta likti ». 

1953 m. pavasarį (V.5) jis buvo kreipęsis į mums jau žino- 
mąjį prof. Russellį, einantį tada Baion Rouge dekano pareigas : 
I would be very glad if could find a position in the South for one year 
or more. I would offer courses dealing with Soviet Eurasia, Europe 
and Asia. — Meškerę jis metė ir į Kongreso Biblioteką Washing- 
tone ; juk ten jis būtų arti tų šaltinių , iš kurių manė semti da- 
vinių savo žemėlapiams užbaigti. Ten jis galėtų atsiremti ir į 
didesnę bei intelektualiai stipresnę lietuvių koloniją. 1954 m. 
balandžio mėn. 20 d. Bibliotekai paduotas prašymas buvo pa- 

tenkintas. Tai jį paskatino skubiai apleisti niūrųjį, dulkėtą ir 
slegiantį Pittsburghą. 

Jo akademiški draugai iš bendro politinio fronto išlydėjo jį 
nuoširdžiai, kad ir liūdnai, nes tokios broliškos dvasios kolegos 
ir kovotojo greit nebesusilauks. Ką jie jautė, tai išreiškė jo 
mokslo departamento pirmininkas Zebotas. Šis, būdamas egzilietis 
slovėnas, vargšą savo brolį lietuvį geriau suprato negu daugybė 
šiojo tautiečių. Dėl to mes dekano atestaciją čia persispausdiname 
ištisai : 


I have personally known Professor Kazys A. Pakštas since 1950, 
and I am very happy to have this opportunitų to testifų to his ungues- 
tionable reputation as a genuinė scholar, experienced researcher, forceful 
teacher, and a man of deeply felt and actively Vived religious beliefs, 
of undoubted moral integrityų and with a very likeable personality. 

Dr. Pakštas? manų writings in several languages as well as his im- 
pressive record of original on-the-spot research work in the broad field 
of geographų and related historical, economic and political areas, gualifų 
him for a bona fide academic position in these fields. 

During the five years of his teaching at Duguesne University, Dr. 
Pakšias impressed his academic collegues, and endeared himself to 
many of his students, as a most conscientious teacher who dispensed 
solid education from the twin source of his theoretical knowledge and 
practical experience. In addition, Professor Pakštas was a much-sought- 
after conferencier to many groups of educaied citizens. His great abilitų 
and versatility in applying his academic knowledge to current problems 
of vital interest to the people at large constituted his credentials as a 
public speaker. 

Ii is on the basis of my positive knowledge of these gualities of Pro- 
Jessor Pakstas that I wholeheartedly recommend him for a good academic 
position in the most mature years of his academic Vife. Wherever Pro- 
Jessor Pakštas may go as a Professor, he will be a net addition to the 
academic achievement and standing of the institution that will use his 
services. 

Cyril A. Zebot, Chairman, 


Depariment of Economics, Duguesne University, Pittsburgh, Pa. 


Vykti į JAV sostinę Pakštui palengvino ir vienas jaunas ko- 
lega — vokiečių kilmės Bruno J. Hartungas. Šis ekonomistas 
profesoriavo Wheelinge, W. Va., 80 km nuo Pittsburgho. « Tai 


208 IV SKYRIUS: NAUJAS RYŽTAS PRIE ATLANTO 


buvo, — kaip sužinome iš ponios Janinos, — Kazio geriausias 
draugas ir kolega. Nors jis buvo jaunesnis bent 20-čia metų, 
tačiau abu labai sutiko ne tik pažiūromis, bet ir pomėgiais »?. 
Jis pats (1967.V.28) apie savo santykius su Pakštu, savo adopied 
uncle, biografui rašė: «Pirmą kartą jį sutikau Duguesne uni- 
versitete, kur mes pasidarėme geri bičiuliai. Aš jam padėjau 
gauti vietą [Washingtone) ir surasti butą. Taip pat jį rekomen- 
davau daugybei žmonių ir atlankydavau beveik kiekvieną mė- 
nesį ». 
Atsilankykime ir mes. 


* J. NARŪNĖ-PAKŠTIENĖ, Atsiminimai, laiškai, apvarstymai, III t., 
17 pel. 





KNYGŲ KARALYSTĖJE (1954-1957) 


Lietuva dar nėra pavargusi nė išsekusi, 
ir todėl laisvose sąlygose gali duoti ori- 
ginalių perlų lotyniškai kultūrai. 


Bibliotekininkų kėdėje. — Norėdami naują knygininką aplan- 
kyti, mes Washingtone turime užsukti į 506 A Sireedt N. E., 
nes toks buvo jo adresas nuo 1954 m. birželio pradžios. Tai 32-as 
adresas iš tų 36, kuriuos jis pats yra užrašęs. Jis tikras nomadas, 
bet «tautiškas » nomadas, nes vietos pakeitimus jis dažnai 
pagrįsdavo savo pašaukimo motyvais. Tik šįkart sunkiau suprasti, 
kodėl jis kėlėsi į vyriausybės centrą, kuris savo nesuskaitoma 
valdininkų armija valdo pusę pasaulio, o gal ir daugiau. Gal 
buvo pradėjęs galvoti apie sveikatos tausojimą ? O čia buvo 
prieinamų daug tų šaltinių, kurie buvo reikalingi jo istoriniams 
žemėlapiams patobulinti bei Sovietų varomam genocidui demas- 
kuoti. 

Tas šaltinis jam yra the Library of Congress. Tai išdidi įstaiga, 
žinanti savo vertę ir ne bet ką įsileidžianti; dėl to ir Pakštui 
reikėjo stiprių Šimučio, Hartungo ir dar kitų tūzų rekomendacijų. 
Federal Bureau of Investigation, rinkdamas informacijas apie 
kandidatą, pasiekė net Pacifiką, kur apklausinėjo ir p. Starkienę : 
« Prisistatė ponas su stora iškarpų (iš laikraščių) knyga. Klau- 
sinėjo kas per žmogus tas profesorius, kuris tiek daug kalba ir 
rašo. Aiškinau, kad jis kalba prieš rusus, kadangi jie užgrobė 
Lietuvą ; o iš Amerikos jis prašo pagalbos rusams iš ten išvaryti 
geruoju ar piktuojus. Po visų apklausinėjimų Pakštas 1954 
m. sausio 18 d. gavo JAV pilietybę. Šita proga jis dar Pittsbur- 
ghe, 70 kitų naujųjų piliečių paprašytas, per iškilmes pasakė kal- 

bą. Po trijų mėnesių, balandžio 20, jis buvo ir priimtas į Biblio- 
teką su pastaba, kad jo tarnyba, jei jis dirbs patenkinamai, galės 
būti pratęsta iki 70 metų amžiaus. Tarnybos lape jis buvo va- 
dinamas research analyst; bet tuo nepasitenkindamas, Pakštas 
prašė jam pripažinti miliiavų inielligence research specialist ti- 
tulą. Jį ir gavo. Kaip toks jis uždirbo 5.060 dolerių metams. 

Tokį postą užimti buvo garbinga ir naudinga kartu, nes Li- 
brary oj Congress, kuri, žinoma, aptarnavo visą kraštą, yra pats 
brangiausias knygų lobynas pasaulyje. Kada Pakštas 1954 m. 
gegužės 31 d. faktiškai tapo vienu jos 3.500 tarnautojų, ši biblio- 
teka jau buvo sutelkusi daugiau nei 12 milijonų knygų bei bro- 
šiūrų, kurias talpino 400 km ilgumo spintose. Milžiniškas dvasios 
paradas ! 

Naują bendradarbį čia daugiausia traukė Rytų Europos skyrius, 
pilnas retų leidinių. Viena tik slavų dalis sudarė turtingiausią 
slavistikos biblioteką už Rusijos ribų. Dar stipriau jį masino 
lituanistika, kuri teikė medžiagos jo vizijoms gaivinti. 

Apie savo valdišką tarnybą naujas knygininkas viešai ne- 
prasitardavo, nes tai draudė krašto gynybos reikalai. Dėl to net 
gerai orientuotasis Hartungas jo pareigas teliečia bendrais žodžiais : 
He was doing intelligence work for the government and was also 
an ezpert witness for the Kersten Committee which investigaied 
the Soviet airocities in Lithuania and the neighboring states ». 


Prasiveržimai iš Bibliotekos. — Nors Biblioteka mūsų research 
specialist ir aprūpino beveik viskuo, ko reikėjo tarnybai ir jam 
asmeniškai, jis vis dėlto jautėsi nejaukiai tose aristokratiškose 
salėse, kur senos knygos gimdo naujas knygas. « Popierių žiurkė » 
jis niekad nebuvo ir dabar neketino tokia pasidaryti. Jis tat go- 
džiomis akimis žiūrėdavo į tuos 4.000 turistų lankytojų, kurie 
kasdien ant pirštų galų ir tik kuždėdamiesi pereidavo per šitą 
mokslo šventovę. Dėl to jis ne kartą veržėsi lauk iš savo vėsoko 
renesanso stiliaus palocių. Jis — žmogus žmonėms ; dėl to jam 
ir žmonių labiau reikėjo negu knygų. 

Tuos žmones jis rasdavo kaimyniniame Marylando universitete, 
kur ėmė dėstyti geopolitikos kursą. Tačiau tik vieną (1955-1956 
metų) žiemą, nes kas leis net 44 cathedra drumsti administra- 
cijos skleidžiamą koegzistencijos ramybę, kurią piršo suktasis 
Chruščiovas kaip tik 1955 m. Berlyne ir Ženevoje įvykstančiose 

konferencijose ? Ar ne ji netrukus pasidarė ir Baltųjų Rūmų 
vedamoji idėja ? 

Nusivylęs regėtojas bent iš dalies paguodos ieškojo pas savuo- 
sius, kurie jam tarp Washingtono, Toronto ir Chicagos sudarė 
dėkingą publiką. Vos ištrūkęs iš dūmais ir debesimis užgulto 
Pittsburgho, jis 1954 m. liepos 10 d. per Philadelphijos radiją 
palydėjo amžinybėn Krėvę-Mickevičių (1882-1954). Kitais metais 
Baltimorėj, Md., jis savo kalba praturtino Nepriklausomybės 
šventę. Už savaitės jis tokia pat proga prabilo Toronte į 2.000 
klausytojų. Birželio mėnesį jis Waterburyje, Conn., smerkė geno- 
cidą. Kitais metais jis Chicagoje judino Kultūros Kongreso daly- 
vius, o 1957 m. pradžioje jis Montrealyje nušvietė Mažosios Lie- 
tuvos istoriją. 

Suprantama, kad jis ir dabar neaplenkė ateitininkų, kuriems 
jis (1954.IX.5) Chicagoje įvykusiame kongrese kalbėjo tema 
Geopolitika, Lietuva ir Ateitininkija. Baigdamas savo kalbą, 
Pakštas primygtinai pabrėžė, kad «tėvynė priklauso prie loty- 
niškos, 0 ne prie bizantiškos-rusiškos kultūros zonos ». Įsitikinęs 
ir įtikindamas jis dėstė : « Lietuva dar nėra pavargusi, nė išsekusi, 
ir todėl normaliose, laisvose sąlygose gali duoti originalių perlų 
šitai kultūrai. Lietuva dar nėra tarusi savo žodžio, nes ji dar 
negavo tiek laisvės metų, kad galėtų savo kultūros viršūnes 
pasiekti ». Paminėtina taip pat ir (1957.III.3) toje pačioje Chi- 
cagoje skaityta paskaita apie neužmirštamąjį Šalkauskį. Ji ne- 
trukus (1957.V) buvo išspausdinta Aiduose, kur autorius, charakteri- 
zuodamas savo pirmataką Ateitininkų Federacijos vyriausiojo 
vado vietoje, nejučiomis apibūdino ir pats save: «Šalkauskis 
liko nedideliame susibaudėlių būry. Tai dažnai atsitinka su tais, 
kurie savo protu ir vizijomis pakyla į kultūrinės piramidės aukš- 
tybes. O ten vyrauja vienuma ». Nuoširdus romuviečio ir Jakšto 
gatvės brolio prisiminimas. 

Klystų, kas manytų, kad Pakštas visuomet kalbėjęs tik e2- 
promiu ir ūpo pagautas. Jis dažnai kalboms ruošdavosi kruopščiai 
ir blizgindavo savo stilių dailiau už tūlą plunksnos meisterį. 
(Babrauskas : « Pakštas yra rašytojas, tapęs geografu »). Bet ne 
visi jo referatai pasiekdavo skaitančią visuomenę, į kurią jis 
su pamėgimu kreipdavosi Lietuvoje per Židinį ir per Kosmos, 
o Amerikoje per Aidus arba per Draugą. Pastarasis atspausdino 
ir jo samprotavimus apie genocidą Pabaltijy. Ten buvo šitokios 

išvados ; « Lietuva rūsams yra misijų kolonija, kurią reikia atversti 
į tautinę rusų ideologiją, į ateistinį marksizmą. Rusijos misio- 
nierių gaujos labai skiriasi nuo krikščioniškų misionierių savo 
barbariška neapykanta mūsų europinei civilizacijai. Vakariečiui 
reikėtų nemažai vaizduotės, kad suprastų tikrą tragediją aukštos 
kultūros kraštų, paverstų despotinio krašto kolonijomis, kurioms 
taikoma fizinis ir dvasinis genocidas » *. 

Bet tai dar ne viskas, nes Pakštas iš savo Bibliotekos užgrieb- 
davo ir svetimtaučius. Antai, 1955 m. jis referuoja Catholic A880- 
ciation for International Peace. Kitais metais jis per De Paul 
universiteto radiją kalba apie Lietuvą, o 1957 m. jis du kartus 
informuoja New Yorkiečius: Social Forum Action narius apie 
Baltijos tautas ir Fordhamo universiteto studentus apie Lietuvos 
gyventojus ir jų kovą su Sovietų neokolonializmu. 

Toje kovoje Pakštas jau nuo seniai lenkus laikė tinkamais 
sąjungininkais, su kuriais jis dar Lietuvoje buvo užmezgęs santy- 
kius. Neužmiršo jų nė Washingtone. Kadangi skaudžiausias nesan- 
taikos punktas buvo Vilnius, jis, — Viliamo informacijomis, 
— norėjo atsiekti susitarimo, kad mūsų kaimynai iš Pietvakarių 
nebesikėsintų į mūsų sostinę. « Tie pasitarimai, žinoma, nebuvo 
oficialūs. Juose iš mūsų pusės, be profesoriaus, dalyvavo dr. 
A. Trimakas, Pr. Vainauskas ir aš. Lenkai tokiomis progomis 
aiškindavo, kad Vilniaus pripažinimą Lietuvai jie galėtų svarstyti 
tada, kada lietuviai viešai pasisakytų už jų Oderio-Neissės liniją, 
kuri juos galutinai atrubežiuotų nuo vokiečių ». Nors tokie pokal- 
biai ir negalėjo privesti prie apčiuopiamų rezultatų, jie vis dėlto 
psichologiškai buvo naudingi, nes geriau draugiškai tartis, negu, 
dantimis griežiant, ruoštis naujoms kovoms. Tokia taikinga dvasia 
pasitarimai New Yorke buvo tęsiami Christian Democratic Union 
rateliuose, kur profesorius dr. Viliamo ir Pr. Vainausko asmenyse 
turėjo patikimus vietininkus. 


Įspėjimas ? — Washingtonas Pakštą ir traukė ir stūmė kartu. 
Sostinė jį traukė ta didinga dvasia, kurią skleidžia visas miškas 
istorinių monumentų bei paminklinių lentų. Gal niekur, išskyrus 


* K. PakšTAS, Lietuvos gyventojai, jų priverstinis kitėjimas »uo 1940 
iki 1955 metų, žr. Draugas, 1955.XI.5 d. 260 nr. 

Romą, istorija taip garsiai neprabyla paminklais kaip čia prie Po- 
tomaco, kur visa JAV raida įamžinta granite bei marmure. Pakšto 
vaizduotę itin kurstė Lincolnas, nes jame jis kažin kaip matė ir 
save: dėl kilmės jo herojaus, kurio tėvukas dar buvo plukdęs 
sielius, dėl jo savamoksliško prasimušimo, dėl draugiško būdo 
(a good miaxer), dėl jo atsidavimo visuomenei, dėl užuojautos 
skriaudžiamiesiems ir dėl jo, — šeimoje tokio nelaimingo, — 
didžios aukos tėvynei. 

Iš kitos gi pusės šis išdidūusis Washingtonas jį tolino 
savo biurokratišku kvapu ir tais šimtais tūkstančių veidų, mil- 
žiniškose įstaigose virtusių savo individualumą praradusiomis 
kaukėmis. Profesoriui liūdna darėsi, prisimenant savo batų plė- 
šimą ironiškose Kauno ministerijose: 0 dabar, — horribile dictu, 
— jis pats atsisėdęs valdininko, kad ir bibliotekininko, kėdėje. 

Bet jam reikia gyventi : 0 gyventi jam reiškia « dirbti ir kovoti 
dėl Lietuvos »; 0 toje kovoje jam galėjo padėti ši sostinė savo 
neįkainuojamos vertės dvasios turtais. Kadangi jis tą kovą varė 
be atvangos, jis ir čia tikro poilsio neturėjo. Tai buvo pavojinga, 
nes jis jau peržengęs slenkstį į septintą dešimtmetį — į paskutinį. 
Gydytojai jį tuo reikalu jau seniai įspėdinėjo, bet jis jų menkai 
teklausė, užmiršęs, kad giltinė dar neseniai jam buvo žiauriai 
grūmojusi. Išvados skaudžios : 1957 m. vasario mėnesį jis turėjo 
atlaikyti «sunkią širdies ataką», 0 gruodį jis buvo priverstas 
kronikoje pažymėti «širdies smūgį »: jį bus smaugęs infarktas. 

Vienintelis poilsis jam buvo šeimyninės sueigos, jaukūs rateliai, 
kur jis nevengdavo pasigardžiuoti ir šiaip pasmaguriauti. Kad 
galėtų ir pas save svetelius šauniau priimti, jis pirmą kartą savo 
viengungiškoje vienatvėje nusipirko geresnius baldus. Tačiau 
tartum likimas nenorėjo, kad toks tautinės misijos vadas nugrims- 
tų Minkštuose foteliuose ir savo patriotinį uolumą paskandintų 
sibaritiškuose patogumuose : pasirodė, kad tie baldai nei pro duris, 
nei pro langą nelindo į jo butą ir turėjo būti sugrąžinti krautuvei. 
Tai tartum įspėjimas neiškrypti iš savo pašaukimo. Šis jam kaip 
tik tuo laiku liepė rūpintis Vidurinės Europos suvienijimu, kuris 
galėtų ir Lietuvą išlaisvinti iš Sovietų vergystės. 

Nuo tautinės pareigos nėra atostogų. 


EUROPOS VIENYTOJAS AMERIKOJE (1950-1958) 


Tuometinis JAV viceprezidentas Niaonas 
(1955): «Governments of forces, fear and 
froud cannot long prevail. The red tide 
will pass and recide ». 


Europos apjungimo idėja Šiaiino laikais. — Dar Lietuvoje 
veikdamas, Pakštas pasisakydavo už atskirų valstybių suvedimą 
į vieną šeimą, nes mažoms tautoms tai laiduotų didesnį saugumą. 
Šis įsitikinimas jį palydėjo ir Amerikon, kur jis uoliai skleidė šią 
idėją. Pradžioje jam rūpėjo suburti bent Vidurinės Europos res- 
publikas į federaciją, pajėgiančią Sovietams užkirsti kelią į dar 
laisvus Vakarus, kurių pagalba vėliau būtų galima išlaisvinti ir 
už Geležinės Uždangos užkištus baltiečius. Kvaršinant sau galvą 
ta — dėl europiečių individualizmo — keblia problema, jam kilo 
mintis suvienyti JAV gyvenančius tremtinius iš Vidurinės Eu- 
ropos ir jų parama čia sudaryti tokios idėjos modelį, kurį paskui 
būtų galima perkelti į gimtąjį kontinentą, kartu su europiškai 
galvojančiu elitu. 

Psichologiškas momentas būvo patogus, nes 1946 m. Chur- 
chillis Zūricho universitete buvo raginęs įkurti Suvienytas Europos 
Valstybes (SEV): «Išlaisvinimą visų rasių bei kraštų iš karų ir 
vergijų mes turime pastatyti ant tvirtų pamatų. Ir jis turi būti 
garantuotas visų vyrų ir moterų, kurie pasiryžę geriau mirti negu 
pasiduoti tironijai. Tad kviečiu Jus į talką Europai sukurti ». 
Vėliau jis (82 metų) dar pareiškė, mielai pats atsistotų JEV 
priešakyje, jei būtų nors dešimčia metų jaunesnis. Pakštą paska- 
tino ir žymių vienminčių pasiaukojimas šiai idėjai — Sechumano, 
Adenauerio, de Gasperio ir dar ilgos eilės kitų. Paskatino jį 1949 
m. taip pat Europos Tarybos sudarymas Strasburge. Paskatino 

jį pagaliau ir Washingtono parama, nes po II pasaulinio karo 
Baltieji Rūmai buvo įbauginti Stalino veržlumo Vakarų link, 
kur jis metus prieš tai pačioje Europos širdyje buvo pavergęs 
Čekoslovakiją. 

Pasinaudodamas tokiu palankumu, mūsų profesorius atsirėmė 
į krikščioniškos dvasios demokratiją, jo politinių koncepcijų 
sielą. Tuo reikalu jis savo deklaracijoje, vardu Geografo pasaulė- 
Žiūra, kurią suformulavo, berods, apie 1950 metus Pittsburghe, 
pasisakė šitaip : « Politinėje plotmėje irgi mėgstu (panašiai kaip 
religijoje) erdvius europinius rūmus — krikščionių-demokratų 
sąjūdį. Didesnėse politinėse grupėse mažiau fanatizmo, daugiau 
vietos plačioms pažiūroms. [Tose grupėse] protingiems džentel- 
menams paliekama daugiau laisvės protingai nesutikti, neskal- 
dant pačios organizacijos. Tai gali priartinti Lietuvos išlaisvinimą, 
nes lietuviai ir kitos tokioje pat padėtyje esančios tautos ten 
išmoktų perkelti dalį lojalumo iš mažos tautinės erdvės į daug 
platesnę erdvę. Kalbu apie Vidurinės Europos konfederaciją — 
man brangiausią tarptautinį ir kartu tautinį idealą, siekiant laisvės 
ir teisingos taikos ». 

Nesitenkindamas tik skambiais žodžiais, jis ėmėsi ir darbo: 
1950 m. (VI.3) jis Brooklyne įvykusiame lietuvių krikščionių- 
demokratų suvažiavime sutiko įeiti į centro komitetą, kurio nariu 
jis buvo dar tėvynėjė. Kartu jis ėmė įtikinėti delegatus, kad reikia 
visus Amerikoje gyvenančius vienminčius iš Vidurinės Europos 
suvesti į vieną politinę šeimą. Tą mintį it žibintą nešdamas ir į 
platesnę visuomenę, jis tuoj ėmė skaityti eilę paskaitų, per kurias 
pabrėždavo : « Būtų didelis palengvinimas, jei Vidurinės Europos 
politikai tremtyje suorganizuotų bent užuomazgą konfederacijos, 
Šveicarijos pavyzdžiu. Pavergtieji patys turėtų pradėti laisvės 
kovas ; tuomet ir Amerika matys reikalą mums padėti ». 


Vidurinės Europos Krikščionių-Demokratų Sąjungos įkūrimas 
Amerikoje (1950). — Kaip šis darbas užsimezgė, profesorius (1954. 
III.19) pranešė Europoje dirbantiems vienminčiams J. Griniui ir 
Z. Ivinskiui: «1950 m. vasarą (V.8) buvau pakviestas į Inter- 
national Peasant Union kongresą Washingtone ir paprašytas jame 
pasakyti kalbą. Ši buvo gana garsi: jos teksto prašė daugelis 
įstaigų. Tame kongrese man kilo mintis įkurti Vidurinės Europos 
krikščionių-demokratų uniją Amerikoje. Tą pačią vasarą atvyko 

pas mane į Pittsburghą lenkų politikas Sieniewicz ir sutarėme 
įkurti minimą Internacionalą, kuriam pritarė ir Pr. Vainauskas. 
Įkūrimas įvyko 1950 m. liepos 26 d. », lygiai po mėnesio Korėjos 
karui prasidėjus. Taigi: karas Azijoje krikštijo europiečių uniją 
Amerikoje. 

Tos Christian Democratic Union of Central Europe pagrindiniai 
tikslai buvo — anot dr. Vililamo — «vieningiau kovoti už išsi- 
laisvinimą iš bolševikų jungo ir, laisvę atgavus, siekti socialinės 
bei kultūrinės pažangos ». Be lietuvių ir lenkų prie Unijos dar 
prisidėjo tremtiniai iš Latvijos, Čekoslovakijos, Vengrijos ir Ju- 
goslavijos. Naujojo Internacionalo vyriausiu reikalų sprendėju 
buvo kongresas, kuris išrinko tarybą, o ta savo ruožtu vėl išrinko 
vykdomojo komiteto pirmininką, vicepirmininkus, generalinį se- 
kretorių ir iždininką. Tame komitete kiekviena tautinė grupė 
turėjo po du atstovus. Abiems lietuviams buvo patikėtos svarbios 
pareigos : Pakštui — vieno vicepirmininkų, Vainauskui — iždi- 
ninko. 

Plėsdama savo (Washingtono ne tik moraliai remiamą) veiklą, 
Unija 1950 m. rudenį New Yorke atidarė biurą su keliais apmo- 
kamais tarnautojais, kurių kiekviena tauta turėjo po vieną. 
Mums ten atstovavo anksčiau geležies fabrike dirbęs dr. Vilia- 
mas. Jis greit įaugo į savo pareigas, kurias nuo 1951 iki 1958 
metų «ėjo kaip geras džentelmenas ». O šalia jo — taip tęsia 
Pakštas — «Vainauskas buvo labai tvarkingas painių pinigų 
reikalų tvarkytojas ». 

Kituose kontinentuose Unija turėjo savo tautinius įgaliotinius. 
Vakarų Vokietijoje Mūsų atstovai buvo prel. M. Krupavičius 
su kun. dr. L. Groniu. Paryžiuje į bendrą darbą įsijungė Nouvelles 
Eguipes Internationales, kurių lietuvišką sekciją vedė Ed. Turaus- 
kas, o jauniesiems vadovavo inž. Venskus. Pietų Amerikoje 
talkininkavo K. Čibiras. 

Iš pirmųjų spausdinių ypač minėtini mėnesinis žurnalas 
Christian Democratic Review ir 1952 m. išleista brošiūra Christian 
Democracy in Central Europe, kurioje Pakštas iškėlė ir Lietuvos 
partizanų didvyriškumą. 


Pirmas Unijos kongresas (1953. III) Stalino mirties ženkle. — 
Norėdama prisistatyti visuomenei, Unija sušaukė du kongresus. 
Pirmasis įvyko 1953 m. kovo 13-15 d. New Yorke, šūkiu With 

Christian Democracy toward liberation and justice for men and 
nations. Jo išvakarėse Pakštas buvo atsilankęs Valstybės depar- 
tamente: «Ilgokai kalbėjausi Vidurio Europos klausimais », 
rašė jis (1953.11.27) dr. St. Bačkiui ir Ed. Turauskui Paryžiuje.. 
« Pasakiau jiems (State department), kad federacija turėtų bandyti 
siekti viso to kontinento apsijungimo pagal Coudenhove-Kalergi 
(žinomo paneuropiečio) Mintį. Tą apsijungimą pradedame nuo 
Nemuno ir Dunojaus dėl to, kad šitoje zonoje gali rastis daugiau 
žmonių, suprantančių pavojų iš daugėjančių rusų ». 

Valstybės departamente profesoriaus vardas jau buvo žino- 
mas, nes 1952 m. (V.15) jis (59 metų) Pittsburgho World Affairs 
Forum buvo sutikęs J. F. Dulles (64 metų), kuris nuo 1953 iki 
1959 metų buvo JAV State department sekretorium. «530 juo 
privačiai pasikalbėjome apie Baltijos valstybes. Jis pabrėžė savo 
teoriją — Peaceful Viberation. Nuo pat pradžios savo ministeria- 
vimo Dulles mėgino šią idėją realizuoti savo Roll back akcija, 
kuriai New Yorko kongresas visiškai pritarė ». Buvo daug vilčių 
ką nors laimėtį, nes tik ką (1953.III.5) buvo miręs Stalinas. 

Kadangi kongresas buvo auksinė proga ir Lietuvos išvadavimui 
iškelti, mūsų tautinis šauklys prabilo tikru įkvėpimu: « Atga- 
vusios nepriklausomybę, Baltijos tautos, tartum ilgai išlaikyti 
narvelyje paukščiai, paleisti laisvėn, leidosi į tolimą skridimą 
vergijoje patirtiems nuostoliams išlyginti. Tr visą laiką jie skrido 
Vakarų kryptimi. Mažųjų Baltijos respublikų lygis 1939 m. buvo 
pasiekęs tokį laipsnį, apie kurį Rusija tegalėjo tik svajoti. Sovie- 
tams įsiveržus, dešimtys tūkstančių buvo paversti vergais, 0 
šeši milijonai — baudžiauninkais. Šis paaiškinimas reikalingas, kad 
amerikietis galėtų suprasti, kodėl visas šimtas milijonų centrinės 
Europos gyventojų dabar jaučiasi beteisiais vargšais. Nėra labiau 
prisirišūsio prie savo žemės žmogaus kaip lietuvis. Bet kai Lie- 
tuvon žengė sovietinė tvarka, tai šimtai tūkstančių pajudėjo, 
kad patektų po demokratijos vėliava. Nežiūrint pasibaisėtinos 
tragedijos, tremtiniai parodo nepaprastą sugebėjimą veikti ir 
savo kultūrą ginti. Lietuvos kūrybinė dvasia dar nėra užkariauta. 
Humaniškumo priemonėmis ji ieško teisingumo ir laisvės ». 

Bet gerai žinodamas, kad tėvynė tik tada galės džiaugtis laisve 
bei nepriklausomybe, jei ji bus narys didesnės tautų šeimos, Pakš- 
tas karštai propagavo atitinkamą federaciją. « Vidurinės Europos 
Federaciją, — taip jis tuomet pirmą kartą kongresą ruošiant, 

išdėstė lietuviškai ir angliškai, — susidedanti iš kokio tuzino 
valstybių ar daugiau, galėtų apimti nuo 100 iki 160 milijonų 
gyventojų. Ji užtikrintų saugumą, padidintų ūkišką ir kultūrinį 
įvairumą ir savo didumu (iki 2,4 milijonų km?) labai pagelbėtų 
piktumui išsklaidyti. Be to ji plačiai pravertų duris į visos Europos 
Federaciją. Toks visos kontinentinės Europos apjungimas gali 
paspartinti ir išsigelbėjimą nuo gresiančios (sovietinės) barbarijos ». 

Tris dienas trukęs kongresas sutraukė 90 atstovų, 250 kviestų 
svečių ir šiaip publikos, viso arti 1.000 žmonių, daugiausia trem- 
tinių. Juos, be kitų, raštu sveikino Vakarų Vokietijos kancleris 
Adenaueris, Montano unijos iniciatorius R. Schumanas ir, žino- 
ma, Valstybės sekretorius J. F. Dulles, kuris savo linkėjimus 
baigė šiais žodžiais: I hope thai your voices will reach behind the 
Iron Curtain and will tell the captive peoples that Americans recog- 
nize their cause as our cause generally. Sveikino taip pat Mas- 
sachusetts senatorius J. F. Kennedy, būsimasis JAV prezidentas. 
Pakelta nuotaika mūsų delegacijos galva (1953.III.19) apie šią 
įspūdingą manifestaciją raportavo Griniui ir Ivinskiui : Žinoma, 
«tie dalykai mūsų laisvės negrąžins: tačiau mums kiekviena 
simpatija reikalinga, o Amerikoje jos dar galima rasti ». 

Po tokios liepsningos pradžios darbas virte užvirė. Pats Pakš- 
tas išėjo su straipsniais, kurie gerokai gaivino lietuvių viltį. Šią. 
nešė net Meksikon, kur jis (1953.IX.2) painformavo Tijuanos rota- 
riečius. Jie šįkart išvydo profesorių, prieš ketverius metus pasienio 
policijos čia sulaikytą, jau kitoje šviesoje ir pilnoje garbėje. Pa- 
čiame Pittsburghe jis pilką savo buitį paspalvino Unijos klubo 
steigimu, per kurį jis ragino jaunimą «savo tautų likiminius 
klausimus nagrinėti šio amžiaus lūžyje ». 

Įvertindama savo ledlaužio nuopelnus, Unija, trims mėnesiams 
po kongreso praslinkus (1953.VI.19), New Yorke minėjo jo 60 
metų sukaktį. Per tą šventę lenkų atstovas Popiel, simpati- 
zuodamas lietuviams, labai smerkė savo tautiečių polinkius 
užkabinėti kaimynų žemes. Krinta į akį, kad šis, berods, vienintelis 
viešas mūsų tautinio šauklio pagerbimas buvo ruošiamas ne savo 
tautiečių. 


Antras Unijos kongresas (1955.IV) Chruščiovo brukamos «koeg- 
zistencijos » laiku. — Norint kokią nors idėją įpilietinti visuomenėje, 
reikia ją nuolatos kelti. Todėl nutarta sušaukti antrą kongresą. 

Šis įvyko 1953 m. balandžio 15-17 d. vėl New Yorke, kuris 
tokiems užsimojimams yra tikras garsiakalbis. Kongreso būtinai 
reikėjo, nes Kremliaus gudriai propaguojama « koegzistencija » 
ir Amerikoje pradėjo rasti vis daugiau šalininkų. 

1953 m. šiuo atžvilgiu buvo lemtingi metai, nes Stalinui 
mirus, naujieji Sovietų vadovai turėjo peržiūrėti savo užsienių 
politiką. Bet tokiems persvarstytojams reikėjo laiko: todėl JAV 
neutralizuoti Amerikos kryptimi buvo paleistas Picasso « taikos 
balandėlis ». Šitoks « taikingumas », tartum įrodytas laisvės grą- 
žinimu Austrijai ir patvirtintas prisidėjimu prie karo baigimo 
Korėjoje, padarė įspūdį ir naujam JAV prezidentui Eisenhoweriui 
(1953-1961), kuris po audringų karo metų buvo išsiilgęs ramesnių, 
lengvesnių, golfiškesnių dienų. Atsiliepdamas į tokią laikyseną, 
Dulles tevykdė tokią JItoll back politiką, kuri neišprovokuotų griež- 
tesnių susidūrimų su chruščioviniais Sovietais. 

Tokioje nuotaikoje užtiko Eisenhowerį ir Amerikos Lietuvių 
Tarybos atstovai. Jį aplankę 1953 m. kovo 26 d. L. Šimutis, 
galva tos delegacijos, į kurią, be kitų įėjo ir dr. P. Grigaitis bei 
iš amerikiečių dar kongresmanas Ch. Kerstenas, Drauge tą audien- 
ciją aprašė šitaip: ALTo vadovybei rūpėjo naujam prezidentui 
«išdėstyti okupuotosios Lietuvos būklę, paprašyti jo paramos 
mūsų tautos nelygioje kovoje su galingu okupantu ». Dr. Grigaitis 
perskaitė memorandumą, «kuriame buvo iškelti pagrindiniai 
klausimai: paprašyti senatą ratifikuoti Genocido konvenciją, 
pasisakyti už vyriausybės paskelbtą pavergtųjų tautų laisvinimo 
politiką ir paprašyti prezidentą pritarimo sumanymui pravesti 
JAV Kongrese rezoliuciją, kuria pasiremiant būtų sudarytas 
Atstovų rūmų komitetas Lietuvos, Latvijos ir Estijos okupacijai 
ir ten vedamam genocidui ištirti. 

Į mūsų prašymą prezidentas atsakė palankiai, pabrėždamas, 
kad tautų pavergimas nebus toleruojamas : « Išlaisvinimas bus 
siekiamas taikingomis priemonėmis», pažymėjo Eisenhoweris. 
Jis patarė pakviesti bet kurį kongresmaną tokiai rezoliucijai 
paruošti. Kerstenas pasisiūlė to darbo imtis. Patarė taip pat 
susisiekti su Dulles. Taip buvo padaryta, ir (1953) liepos 27 d. 
Atstovų rūmų plenumas vienbalsiai priėmė rezoliuciją, kurią 
(mūsų veikėjas) Olis sutiko džiaugsmingai : « Pirmą kartą Amerikos 
lietuvių istorijoje pasiektas tokio masto laimėjimas — JAV nuta- 
rimas ištirti Lietuvos, Latvijos ir Estijos pavergimą ». Atlikus 

formalią audiencijos dalį, prezidentas pradėjo pasakoti savo malo- 
nius atsiminimus apie susitikimus su lietuviais Vokietijoje ir 
Austrijoje. Jis « pasidžiaugė, kad jų daugumas galėjo įsikurti 
JAV, į kurių gyvenimą jie daug gero galėsią įnešti » ?. 

Šis simpatiškas prezidento atsiliepimas ir jį patį apibūdina 
simpatiškai. Bet ar jis, kilnaus būdo ir tėviškai susirūpinęs savo 
piliečiais, nebus pervertinęs buvusių savo partnerių Kremliuje ? 
tenciją » telaikė nauja kauke, paslepiančia seną imperializmą. 
Reikia tą kaukę nuplėšti nuo Sovietų veido. Tam tikslui daugiau- 
gia ir turėjo tarnauti antrasis Unijos kongresas. 

Šį kartą garbės komitete, be kitų, užtinkame Don Sturzo, 
Italijos krikščionių-demokratų «tėvą», jo tautietį Am. Fanfanį 
ir dr. R. Calderą, kurį 1968 m. Venecuela išsirinks savo prezi- 
dentu. Tuolaikinis JAV viceprezidentas Nixonas savo atsiųstame 
sveikinime pareiškė: Governments of forces, fear and fraud cannot 
long prevail. The red tide will pass and recede. O Dulles savo rašte 
tvirtino : I can assure you that you have the sympathų of the people 
of the United States. New Yorko burmistras Wagneris asmeniškai 
sveikino : It 45 only a matter of time until your devotion will Lift the 
Iron Curtain and liberaie your brothers now suffering under the Com- 
munist yoke. Iš Bonnos padrąsinimą atsiuntė kancleris Adenaueris, 
o kard. Spellmanas iš savo kurijos specialų delegatą. 

Lietuvių frakciją ir šįsyk vedė Pakštas, kurio juridinė pozicija 
po įpilietinimo buvo stipresnė. Jam padėjo šie delegatai : kunigai 
V. Bagdanavičius ir J. Balkūnas ir pasauliečiai A. Bendorius, 
H. Idzelis, D. Jasaitis, St. Luūšys, J. Petronis, A. Paplauskas- 
Ramūnas, A. Šerkšnas, Ald. Užupis, Pr. Vainauskas, K. J. Va- 
liūnas, A. Vedeckas ir VI. Viliamas. Prie darbų buvo prisidėjęs 
ir Newarke, N. J., profesoriaująs dr. A. Trimakas, nuo 1954 m. 
Unijos vykdomojo komiteto vicepirmininkas. 

Šis kongresas buvo įamžintas 1957 m. New Yorke išėjusiame 
leidinyje Freedom-prereguisite to lasting peace. Jis suinteresuotuose 
sluoksniuose sukėlė garsų aidą. Bet kaip laikėsi tie, kurie vieni 
būtų pajėgę realizuoti Unijos siūlomą politiką ? 


* Eisenhoweris ir lietuviai, Draugas, 1969.IV.14 d. 

Unija uždūsia koegzistencijos tvankume (1956). — Toji laikysena 
kėlė abejonių, nes pasirodė, kad Washingtonui nebuvo pavykę 
paremti Sovietų satelitų pastangų numesti savo jungą. Itin 
skaudus pavyzdys buvo 1956 m. įvykęs vengrų sukilimas, kuris 
nesulaukė paramos iš dar laisvų Vakarų. Buvo jaučiama, kad 
Baltieji Rūmai buvo linkę tenkintis tik status guo tarp Vakarų 
ir Rytų. 

Gal Washingtonas būtų ryžtingiau reagavęs, jei Europoje jam 
būtų galėjęs padėti Churchillis, tas senas liūtas (82 metų). Bet 
šis jau buvo apleidęs Downing Street, o silpnas jo įpėdinis Edenas 
(60 metų) 1957 m. turėjo pasitraukti. Visai skirtingas vaizdas 
Kremliuje, kur 1958 m. Chruščiovui buvo pavykę nustumti visus 
konkurentus ir savo kumštyje sukoncentruoti partijos ir vy- 
riausybės jėgą, kuo jis, bent šiuo atžvilgiu, prilygo Stalinui. Kai 
po metų mirė Dulles, tai iš jo formulės peacefull liberation teliko 
tik pirmoji pusė. Tuomet ne tik opozicijoje esantieji demokratai, 
o ir respublikonų dalis statydavo klausimą : « Ar žinote skirtu- 
mą tarp Roosevelto ir Eisenhowerio ? Pirmasis mums parodė, 
ką reiškia turėti prezidentą, antrasis — ką reiškia neturėti pre- 
zidento ». 

Galima suprasti, kaip Pakštą slėgė toks apeacement, kuris, 
jo žodžiais, Uniją tepalaikė « dviprasmiškais pareiškimais » ir jos 
parengimus pavertė tik « žodžių festivaliais ». Nenorėdamas uždusti 
tokiame — ir pačiai Amerikai kenksmingame — « koegzistencijos » 
tvankume, jis 1953 m. pasitraukė iš vicepirmininko vietos. "Tuo 
«buvo užverstas, — Viliamo tvirtinimu, — gražiai trukusios 
veiklos lapas ». 

O koks buvo Kersteno rezoliucijos likimas ? Pati Amerikos 
Lietuvių Taryba tyrinėjimo duomenis, valdžios lėšomis atspaus- 
dintus atskira knyga, išsiuntinėjo vyriausybės nariams ir juos 
asmeniškai įteikė JAV ambasadoriui Jungtinėse Tautose bei kai 
kurioms kitoms tos įstaigos delegacijoms. Tačiau oficialioji JAV 
politika rezoliucijos išvadoms ir rekomendacijoms eigos nedavė. 
Nors ir reikia apgailestauti, kad Baltieji Rūmai nesiryžo siūlomų 
išvadų realizuoti, vis dėlto galima tvirtinti, kad visas šis vargingas 
triūsas nebuvo bergždžias, nes, kaip teisingai pabrėžia Šimutis, 
«< tyrinėjimo bei liudininkų apklausinėjimo nauda buvo didelė, 
nes baltiečiai laimėjo tiek publikacijos, kurios už didelius pinigus 
nebūtų buvę galima nupirkti ». 

Tad ir Pakštui nebuvo ko nusiminti. Dėl to jo pasitraukimas 
iš savo vietos nereiškė paneigimo pačios idėjos, kurią jis ir toliau 
skelbė Unijos skyriuose. Kaip šis darbas buvo dirbamas pačiame 
jo gyvenamame Pittsburghe, mes sužinome iš profesoriaus straips- 
nio Vidurinės Europos tarptautiniai sąjūdžiai. Jame jis lietuvių 
vaidmenį šioje akcijoje apibūdino šiais žodžiais: « Apie 70.000 
lietuvių pabiro pasaulio vieškeliuose. Tarp jų turime stambios 
inteligencijos žmonių. Jeigu bent dalis jų būtų politiškai aktyvūs, 
tai labai daug gera galėtų padaryti Lietuvos ir Europos laisvei. 
Didžiausiu uolumu dabar turėtume kurti, kartu su kitomis bendro 
likimo tautomis, milžinišką valstybę, kad sulaikyti moderniųjų 
barbarų antplūdį ir garantuoti taiką mažoms tautoms. Tad mums 
tiesiog privalu tarptautiniuose klubuose ir komitetuose daly- 
vauti »“. Tąja kryptimi jis ir veikė iki išvykimo iš Pittsburgho 
1957 m. 

Tačiau jis tai idėjai, kuriai jam bei jo vienminčiams buvo 
pavykę suburti net 19 Vidurinės Europos tautų atstovus, liko 
ištikimas iki mirties. Tai paliudija jo sveikinimas, siųstas Toronte 
suvažiavusiems krikščionims-demokratams. Kadangi šis (1960. 
V.26) Steubenville, Ohio, parašytas laiškas yra pats paskutinis 
šiuo reikalu Pakšto pasisakymas, tai pacituosime iš jo, tartum 
Europos vienytojo Amerikoje testamento, žymesnes vietas : 


Šiame kontinente mūsų organizuotų vienminčių nedaug, bet 
sąjūdis apima beveik visą laisvąją Europą ir po truputį persimeta į 
kitus žemynus. Tai universališkiausias politinis ir kultūrinis sąjūdis. 
Taip, jis yra ir kultūrinis sąjūdis, nes skelbia krikščioniškojo hu- 
manizmo idealus, gina tą kultūrą, kuri iš neperdidelio pusiausalio 
sukūrė visam pasauliui spinduliuojantį kontinentą. 

Lietuvos drama yra dalis europinės dramos. Kurstykime huma- 
niškojo solidarumo židinius visur : tarp lietuvių, tarp kaimynų euro- 
piečių, ieškokime draugų laisvės kovoms visame pasaulyje. 

Vis prisimenu idealistinio krikščionių demokratų jaunimo darbus 
Lietuvos laisvei atgauti. Naujų nelaimių dulkės apsemia mūsų idea- 
listų darbus ; bet vis dar šviečia epochiniai darbai — Žemės reforma, 
mokyklų tinklas, laisva spauda, mūsų kultūros pasinešimas į atė- 
niškas aukštybes. 


* K. PakšTAS, Vidurio Europos tarptautiniai sąjūdžiai, žr. Tėviė. 
kės Žiburiai, 1951.V.24 d. 21 nr. 

Kontempliuodamas praeitį, linkiu visiems darnumo idėjose ir 
gražių širdžių jaukios draugystės. 


Senas Jūsų prietelius 
Kazys Pakštas 


Taip besiekdamas Vidurinės Europos vieningumo, profesorius 
daugiau negu kada nors karšta širdimi suprato, kad lietuvis yra 
europietis. Juk kad ir kažin kokiame kontinente begyventų lietu- 
vis, visa jo prigimtis jį traukia atgal prie savo gyvybės bei dvasios 
ištakų tarp Vilniaus Aušros Vartų ir Baltijos gintaro. Traukė ji 
ir mūsų tautinį šauklį į tėvynę, užvaldydama jį nenumalšinamu 
troškimu pabučiuoti bent namų slenkstį. 

Juo arčiau karsto, juo šilčiau prisimename savo lopšį. 


LITUANIA AETERNA IN EUROPA AETERNA 


Europa — baltosios rasės kultūrinė tėvynė. 
Tai kaip gi nesiilgėti tokio kontinento, 
kuris pagimdė laisvąjį žmogų su jo kū- 
rybinėmis tradicijomisi 


Pakštas tris sykius iš Europos buvo atvykęs Amerikon ir 
kiekvieną kartą jis su ilgesiu dairydavosi atgal. Europos apjungimo 
darbas, jo atliekamas Pittsburghe bei Washingtone, tą ilgesį taip 
sustiprino, kad jį užvaldė nepažabojamas noras vėl išvysti savo 
žemyną, kuris globoja ir jo tėvynę. Nors jis anapus Atlanto ir 
negalės peržengti slenksčio į gimtinę, jis bent bus arti jos ir vėl 
alsuos ta dvasia, kuri kartu yra ir jos dvasia. Jąja iš naujo 
pripildyti visą savo būtybę — senstelėjančio veikėjo (63 metų) 
karščiausias troškimas. 

« Beveik 18 metų nebeatsirado progos Europą pamatyti », 
taip profesorius pradeda savo kelionės aprašymą, kurį saugoja 
mūsų Archyvas Chicagoje. « Buvau gerokai apsipratęs su Ame- 
rikos dinamizmu, 0 jos laisvė man visuomet patikdavo. Bet Europa 
— baltosios rasės kultūrinė tėvynė ; tai kaip gi nesiilgėti tokio 
kontinento, kuris pagimdė laisvąjį žmogų su jo laisvomis insti- 
tucijomis ir kūrybinėmis tradicijomis ? » Tokiu retoriniu klausimu 
jis Mus įvedė į savo raportą, kurio žymesnes vietas persispaus- 
diname. 


Paryžiun — laisvės demonstracijų sūkurin (1956.X1I). — « Pir- 
moji pasaulinė krikščionių-demokratų konferencija Paryžiuje buvo 
puiki proga aplankyti Europą. 1956 m. lapkričio 4 d. New 
Yorke sėdau į lėktuvą ir po 11 valandų nusileidome Airijoje. 
Nusipirkau laikraštį : jis aliarmavo, kad Budapeštan grįžta didžioji 

nelaimė — rūsai su savo tankų divizijomis. Pirma diena Pary- 
žiuje — ir aš jau studentų demonstracijoje. Tarp kalbėtojų jie 
įsiterpdavo savo šūkiais — * Laisvės vengrams !', * Rusai žmogžu- 
džiai 1? Teko ir Amerikos * neutralistams '. Smagu buvo žiūrėti 
į tą didelį būrį studentų. Po ilgametės pertraukos vėl pasijutau su 
jais esąs vieningas, užsikrėtęs jų laisve spinduliuojančiu entu- 
ziazmu. 

Seniau krikščionių-demokratų sąjūdis apimdavo tik žymią 
Europos dalį, dabar gi vyksta sudarymas tam tikro internacionalo. 
Krikščionybė tai didingas gyvenimo stilius, dvelkiąs humanišku 
jaukumu, gyvenimo pilnumu ir kultūros prasmingumu. Visa tai 
ir sukūrė tą stebuklą, kurį vadiname * Europa '. Krikščionių- 
demokratų sąjūdis ir yra tas žibintas, kuris nori žmones nuvesti į 
mūsų kultūrinės gyvybės šaltinius. Kai ginkluotas kiauliažmogis 
grasina sunaikinti mažąsias tautas, tai svarbu turėti tokį tarptau- 
tinį sąjūdį. Lietuva yra jo narys. Jai atstovavo Ed. Turauskas, 
dr. Viliamas ir aš. Man teko (XI.9) kalbėti ir konferencijoje ir 
per radiją. [Štai jo sutrumpintas žodis į tėvynę): 


Broliai Lietuviai, 

Pasaulio  Krikščionių-Demokratų konferencijoje dalyvauja 20 
tautų, jų tarpe ir Lietuva. Yra čia ir mūsų kaimynai Latvija ir 
Lenkija. Rezoliucijos reiškia, kad visos Europos tautos, taigi ir 
Lietuva, turi pilną teisę tvarkytis be rusiškos * pagalbos '. Vengrų 
sukilimas parodė, kad laisvės troškulys ir kovingas ryžtas tebėra 
gyvi. Tai pranašauja, kad rusų atnešta vergija nebus pastovi, kad 
utėlėtų driskių karalystė nebus amžina. Lietuvių delegacija reiškia 
pagarbą kankiniams, žuvusiems bei kenčiantiems už savo ir Europos 
laisvę ir prašo nedaryti neapgalvotų žygių, kurie paskatintų žvėries 
žiaurumą. Mes gi čia darysime viską, kad Lietuvos vairas patektų 
į pačių lietuvių rankas ir tauta vėl žengtų laisvės, kultūros ir darbo 
žmonių gerovės keliais. 

Kazys Pakštas 


Jei paklaustumėte, su kuriuo svarbiausiu Europos žmogum 
čia susipažinau, sakyčiau su Robertu Schumanu [iš kurio kalbos 
jis cituoja šiuos pagrindinius punktus]: Demokratinės idėjos 
yra pamatas Europos institucijų. Jis pasisakė prieš neutralistų 
iliuzijas ir prieš koegzistenciją su bolševikų diktatūra. *Krikš- 


15 

čionybės ir materializmo sanbūvis negalimas?. Jis ir Adenaueris 
turi ypatingų Vakarams nuopelnų : juodu gal labiausia prisidėjo 
prie prancūzų-vokiečių neapykantos palaidojimo. Diplomatijoje 
čia (be Turausko) stropiai darbuojasi dr. Bačkis ; ir inž. Venskus 
su ponia uoliai veikia ». 


Šveicarijoje — laisvės šalyje (1956.XI). — «Toliau lėktuvas 
nudangino mane į Šveicariją. Ši yra pati pramoningiausia pasaulio 
valstybė. Nors ji neturi mineralinių turtų, betgi per savo išsi- 
mokslinimą ir praktiškumą jį pasidirba didelį prekių assortimentą. 
Šiuo požiūriu jos užsieninė prekyba yra žymesnė net už Rusijos 
ir Kinijos. Lietuvių svajonė būdavo pasekti Šveicarijos pavyz- 
džiu ; laisvės ir tvarkos čia daugiau kaip bet kur pasaulyje ». 

Lapkričio 14 d. senas ir labai laukiamas mano bičiulis 
Pakštas atvyko į Bazelį. Mano dukterys negalėjo atsidžiaugti jo 
draugiškumu, jo gyvumu ir tomis « baikelėmis », kuriomis « ge- 
rasis dėdė » jas pralinksmino. Ir jam išvykus, jo juokas dar ilgai 
skambėjo mūsų bute, ir mano vaikai laukė jo sugrįžtant. Kaip jis 
pats jautėsi vienintelėje lietuviškoje šeimoje prie šveicariško 
Rheino, sužinome iš Draugo, kur jis aprašė šį susitikimą, pilną 
nuoširdumo bei šilumos *. Jis tuoj knisosi į beaugantį ant mano 
rašomo stalo veikalą apie bendrą mūsų draugą romuvietį, atei- 
tininką ir Jakšto gatvės brolį Šalkauskį, ir abu nemanėva, kad 
už dešimties metų ant to paties stalo augs ir jo biografija... 
Kavutės užsukome į svetainę prie didžiulės Rotušės aikštės, 
kur aš neseniai, studentų prašomas, universiteto demonstracijoje 
buvau kalbėjęs prieš Vengrijos laisvės smaugikus. « Nebeužtvenksi 
upės bėgimo », taip jis nuolatos kartodavo, rodydamas į šniokš- 
čiančias Rheino bangas. «Istorijos vilnys nuneš ir kiečiausias 
diktatūras ». 

« Iš Bazelio — taip brangus mūsų svečias tęsia savo kelionės 
aprašymą minėtame Draugo numeryje — pervažiavau Vokie- 
tijos sieną ir vieną dieną (XI.15) praleidau su žymiausiu mūsų 
filosofu Maceina. Jis Freiburgo universitete skaito paskaitas apie 
tas sritis, kur Rytų ir Vakarų mintys susikerta. Paskui lėktuvas 
nešė mane iš Zūricho į Romą ». 


* Draugas, 1956.XII.4 d. 

Amžiname Mieste (1956.XI). — « Lekiant per Alpes man teko 
gėrėtis nuostabaus grožio vaizdais. Skaidriai švietė saulutė, atmuš- 
dama spindulius į baltus smiegynus ir į blizgančius ledynus. 
Atrodė, kad atsidūrėme pasakų šalyje. Romos aerodrome nušvito 
man linksmas Ivinskio veidas. Per pastaruosius metus atliekamą 
nuo tarnybos laiką atidaviau Lietuvos istorinei geografijai. Nemaža 
tam medžiagos galima aptikti Romoje, kur man galėjo padėti 
žymiausias Mūsų istorikas. Jo kambarėlis iki lubų apverstas kny- 
gomis ir čemodanais su mikrofilmais iš Vatikano bibliotekos. 
Šis pasinėrimas jį daro įdomų žmogų pasikalbėti ». 

Aišku, kad Pakštas ir dabar daug galėjo laimėti iš šio kritiško 
bičiulio ; dėl to mielai pasidarė buvusio savo studento « studentu », 
Vėliau (1966) Ivinskis taip atsiliepė apie tuos kolokviumus : 
« Kiek toli Pakštas savo istorinius žemėlapius buvo paruošęs, 
nežinau. Bet jo buvimas Romoje jį įtikino, jog dar yra svarbios, 
jo nepanaudotos medžiagos. Orientaliniame Institute jis turėjo 
progos studijuoti (žymaus šių laikų lenkų istoriko Henriko) 
Lowmianskio ir kitų tyrinėjimus. Roma jam parodė, jog jis prie 
savo istorinės geografijos atlaso dar daug turi padirbėti ». Ir 
padirbėjo, nes jis tiesos siekimą vis statydavo aukščiau savo 
prestižo. 

Amžiname Mieste svečias nuo Potomaco galėjo ir kultūriškai 
pasižmonėti : « Visa žmonija džiaugiasi nemirtingais [italų] dar- 
bais, — pasakė jis. — Jaučiu didelę pagarbą šiai genialiai tautai, 
kuri turi ir išmintingų politikų — de Gasperi vienas ryškiausių 
pavyzdžių ». Prisimindamas šias iškilias valandas, kartu išvaikš- 
čiotas apaštalų ir kankinių, popiežių ir imperatorių, menininkų 
ir muzikų, Matulaičio ir Būčio mieste, Ivinskis (1956.XII.15) 
studentu tapusiam profesoriui rašė : « Noriu padėkoti už Romos 
ir Mano pastogės aplankymą. Tai buvo maloni atvanga. [UŪUžsa- 
kytas] fotografijas ir negatyvus [Vilniaus vyskupijos žemėlapio] 
padirbdinau ». 

Sunku atsiplėšti nuo bičiulių bei pažįstamų — nuo vysk. 
Padolskio, min. Lozoraičio, Šv. Kazimiero Kolegijos, Tėvų Mari- 
jonų, kun. Mincevičiaus, kurių idealizmas jautriai palietė jo širdį. 
Neužmiršo jis nė Romoje besilavinančių menininkų. Vienai gana 
vargingai gyvenančiai dainininkei jis, — Ivinskio informacijomis, 
— bematant išrašė dolerinį čekį su triženkle sumele, 

Po išvykos į Neapolį, mokslu praturtėjęs ir menu atgaivintas 
keliauninkas gruodžio 1 d. išskrido Muūncheno link. 


Vokiečių « Atėnuose » (1956.XII). — Bavarijos pažiba, Miūn- 
chenas, kurio gyventojai teisingai didžiuojasi ne tiek savo garsiu 
alum, kiek pasaulinio garso teatrais, koncertų salėmis bei paveikslų 
galerijomis, yra tikras aukso spindulys po šiaurės dangumi. Todėl 
lengva suprasti, kad Pakštas ten praleido giedrias dienas su Ame- 
rikos Balse dirbančiais prieteliais Laučka bei Padaliu ir Jono bei 
Alinos Grinių draugijoje. Dar 1954 m. (I.25) prof. Grinius, pri- 
mindamas bendrai praleistus laikus savame universitete, savo 
svetį buvo apibūdinęs kaip «pažangiosios, plačiosios katalikų 
srovės vadą ir įkvėpėją, iš kurio drąsos ir tiesumo mes jaunieji 
ėmėme pavyzdį ». Toks pat Pakštas buvo ir nūnai atvykęs į dviejų 
didžiųjų Richardų, — Wagnerio ir Strausso, — « Atėnus», nes 
su juo galima buvo apie viską atvirai kalbėti. Net apie tuometinį 
konfliktą tarp «senų » krikščionių-demokratų ir «jaunų » fron- 
tininkų, kas dantingam Jonui itin patiko. 

« Iš pokalbio su juo, — taip šis vėliau (1966) pranešė biografui, 
— išliko galvoje Pakšto pasakojimas apie amerikiečių susirū- 
pinimą jų neaukštu viduriniu mokslų : nes tada neseniai paleistas 
pirmasis Sovietų sputnikas jiems buvo padaręs gilų įspūdį. Pas 
jį buvo atėjęs vienas amerikietis profesorius, kuris prašė jį, kaip 
pažįstantį Europos mokyklas, įeiti į akademikų ratelį, kuris 
turėtų sudaryti planą mokslo lygiui pakelti Amerikoj ». 


Londone — pas kariografišką diplomatą (19566.XII). — Atsi- 
sveikinęs su « Atėnais prie Isaro upės », profesorius Hūttenfelde 
(prie Mannheimo) apsilankė Vasario 16 gimnazijoje. Ten, mūsų 
Romuvoje, jis gruodžio 6 d. du kartus kreipėsi į mokinius — į 
visus bendrai ir dar skyrium į ateitininkus, visiems įdiegdamas, 
kad «sava kalba yra tautos žiedas » 17 kad netinka «nubėgti į 
svetimas pievas ganyti». Po trijų dienų jis panašiai paaštrino 
Bonnos universitete studijuojančių tautiečių sąžinę. O gruodžio 
11 d. jis jau Anglijoje. 

Į Londoną jis užsuko pakilusia nuotaika, nes čia, Big Beno 
papėdėje, jis galėjo nusilenkti Westminster Hall, «visų parla- 
mentų mMetinai», kuri jau nuo šimtmečių saugoja tautos teises 
bei piliečių laisves. O asmeniškas magnetas prie Temzės jam buvo 

mūsų pasiuntinys, senas ir mielas jo pažįstamas Bronius Kazys 
Balutis (1879-1968). Jame jis įžiūrėjo beveik savo alter ego, nes 
kilmė, veržimasis prie mokslo, bėgimas nuo carų autokratijos į 
laisvąją Ameriką, studijos tame pačiame Valparaiso, Ind., uni- 
versitete, pasišventimas tėvynei, atsidavimas visuomenei, tole- 
rancija, ištikimybė demokratijai — visa tai juos padarė, tartum, 
dvasios dvyniais. Panašiai kaip Pakštas, — Griniaus žodžiais 
(1954.1.25), — buvo plačios sielos krikščionis-demokratas, taip 
Balutis buvo tokio pat platumo tautininkas, kuris spyrėsi prieš 
bet kokį partinį siaurumą. 

Bet abu siejo ir geografija, nes ką Pakštas aprašė, tą Balutis 
braižė, būdamas iš profesijos kartografas, kuris Chicagoje per 
septynerius metus buvo dirbęs garsioje Raud, MeNally and Co 
įmonėje. Ten jis 1915 m. ir buvo išleidęs Užnemunės žemėlapį. 
Kadangi Balutis, net diplomato fraku užsivilkęs, toliau domėjosi 
savo pirmuoju užsiėmimu, jis smalsiai sekė ir Pakšto pastangas 
paruošti istorinį Lietuvos žemėlapį. Ryšium su tuo, jau 75 metus 
einantis senelis (1954.X.25) drebančia ranka brūkštelėjo savo 
kolegai laišką kur, tarp kitko, skaitome : « Peržiūrinėdamas Ame- 
rikos lietuvių gazietas, esu pastebėjęs, viena, kad Tamsta, berods, 
būsi išleidęs naują Lietuvos žemėlapį ir, secundo, kad naują [tokį | 
manoma netrukus leisti. Man, kaip buvusiam kartografui, šitie 
dalykai visuomet rūpėjo. Pavyzdžiui, stebėjau su dideliu įdomumu 
žemėlapius Lietuvių Enciklopedijoje. Turiu prisipažinti, kad esu 
jais nusivylęs : techniškai jie atlikti visai nepatenkinamai. Enci- 
klopedijos tomai IT ir III žemėlapių atžvilgiu jau geresni, bet taipgi 
ne be priekaišto ». Davęs nurodymus, kaip reikėtų tokius atspaus- 
dinti, jis teiraujasi savo ankstybesnių darbų : « Gal kartais kur 
užkliūtum ir mano 1915 m. pieštą Suvalkiją (jo mecenatiško 
dėdės kun. J. Židanavičiaus, Seirijų Juozo, 1866-1945 m., 
išleistą). Būčiau dėkingas, nes ir pats neturiu. Buvo spausdinta 
1.000 keturiomis spalvomis ». 

Susitikti su tokiu specialistu ir tokiu pat džentelmenu, kuris, 
dar jam gyvam esant (1951), užtarnautai susilaukė savo gyve- 
nimo aprašymo, buvo tiek malonu, tiek naudinga. Iš jo Pakštas 
galėjo ne tik techniškai daug laimėti, bet ir gėrėtis jo politiniu 
nugarkauliu, kuris Balučiui režimo laikais neleido nei pasiduoti 


230 IV SKYRIUS: NAUJAS RYŽTAS PRIE ATLANTO 


Voldemaro «šerniškam užsispyrimui »?, nei nusileisti « karštose 
diskusijose »*, vestose su Smetona. Gindamas tėvynės garbę bei 
savo asmenišką laisvę, jis nesidavė uždaromas į blizgantį režimo 
narvelį. Dėl to Pakštas (1956.XII.13) su džiaugsmu priėmė Ba- 
lučio pakvietimą pasiuntinybėje ruošiamiems pietums, kuriuose 
dalyvavo ir sekretorius Vincas Balickas (52 metų), senas jo 
vienmintis. Ir tokiu pat malonumu jis ant rytojaus Lietuvių 
Politiniame Klube skaitė paskaitą, kuri, — Balicko suteiktomis 
žiniomis, — lietė « darytus žygius surasti tinkamą vietą * Antro- 
sios Lietuvos? įsteigimui ». 


Lituania aeterna in Europa aeterna. — Londonas buvo pasku- 
tinė šios atmintinos kelionės stotis. Tad reikia suvesti balansą. 
Pakštas buvo atvykęs tik neilgai viešnagei; bet belankant 
brangius jo širdžiai Europos kraštus, jame mažėjo amerikietis, 
o stiprėjo europietis. Būdinga šiuo atžvilgiu yra ši jo kelionės 
aprašymo vieta : 

«Amerikoje dviem atvejais anksčiau teko gyventi bent septy- 
nerius metus ». Suprantama, kad jam patiko JAV dinamika ir 
laisvė. «Tr žemės plačiau, turtų daugiau ». Bet kita vertus: Europa 
yra kultūros tėvynė. « Ji sukūrė didžiąją pasaulio muziką, gra- 
žiausius architektūrinius stilius, iš savo proto išskėlė didžiumą 
išradimų, suaudė nemirtingus literatūros ir filosofijos kūrinius, 
kurie gaivastingai šviečia viso pasaulio širdims, bent toms, kurios 
veržiasi švieson ir gyvenimo pilnybėn. Tai kaip gi nesiilgėti tokio 
žemyno, su jo kalbų ir žemėvaidžių įvairumu, kultūrų margumu? » 
Tarp Neapolio ir Londono nukrito nuo jo kai kurios prilipusios 
svetimybės ir vėl prasimušė prigimtasis europiškumas. Nors jis 
teigiami vertino daug iš to, ką JAV buvo sukūrusios nuo Washing- 
tono lig Roosevelto, ypač numylėtojo Lincolno laikais, ir buvo 
joms dėkingas už dviejų diktatūrų sutriuškinimą sename konti- 
nente, betgi visa tai nepajėgė nustelbti jo europiško branduolio. 
Kadangi jis Europoje nevažinėjo kaip putlus, svetimybėmis 
prisidengęs, suvenirų medžiotojas, šis branduolys jam priminė, 
kad lietuviškojo medžio šaknys savo gyvybės sultis siurbia iš 
Europos Žemės. 


* V. ŠiRvYDAS, Br. K. Balutis, Sodus, Mich,. 1951, 98 psl. 
* Ten pat, 127 psl. 

Dėl to mūsų visai nestebino, kad jis, — kaip paaiškėjo iš 
J. Griniaus laiško biografui (1966.IX.17), — viešėdamas Mūn- 
chene, pareiškė nusistatymą « po dviejų, trijų metų išeiti į pensiją, 
atvažiuoti į Europą, pastoviau apsigyventi Ispanijoje, nes ten 
gyvenimas esąs pigus, ir jis galėsiąs iš nedidelės pensijos žmo- 
niškiau gyventi. Ten jis ketino rašyti mokslinius darbus, kurie 
jau buvo pradėti arba suplanuoti». Šitos informacijos atitinka 
tikrenybei, nes kolega Pakštas ir Bazelyje pasakė grįšiąs į gim- 
tinį kontinentą. Mieliausiai įsikurtų Šveicarijoje, kurios laisvė 
jam leistų toliau varyti Lietuvos vadavimo darbą. Kliūtis tik 
brangus pragyvenimas, kuris esąs visai ne pagal jo kišenę. 

Tokius planus ausdamas, mielasis mūsų svečias (1956) gruodžio 
16 d. skrido atgal. Jis paliks Washingtoną, nes valdininko kėdėje 
numirti, tai nebūtų pakštiška mirtis. Toliau, jis pasiryžęs iš viso 
palikti Ameriką, nes kur stovėjo jo lopšys, ten turįs būti ir jo 
kapas — Europos žemėje, kuri kartu yra ir Lietuvos žemė. 


TARP DVIEJŲ POLITINIŲ GENERACIJŲ 


Pakštas Brazaičiui (1952.III.10): «+ Esu 
lietuviškos taikos šalininkas ». 


Tarp « senų » ir «jaunų ». — Lėktuvai jį nešant atgal Amerikon, 
Pakštas tarp bangų ir dausų galėjo aptvarkyti savo europinius 
įspūdžius ir smaigstyti (tur būt paskutines) gyvenimo gaires. 
Netrukus gavau tik ką į JAV grįžusio bičiulio laišką, kur jis dar 
kartą lietė skaudžiausią temą, mudviejų aptartą prie Rheino — 
politinę nesantaiką tarp vyresniųjų ir jaunesniųjų katalikų vei- 
kėjų. Šis raštas mane (60 metų) stovintį kaip ir Pakštą (63 metų) 
tarp anų dviejų kartų, paskatino iš naujo perleisti per galvą 
tuometinius mūsų apsvarstymus. 

Ar tuos nelemtus ginčus tik žymia dalimi nebus pagimdęs 
dviejų kartų susidūrimas ? Juk generacijų pasikeitimas beveik 
visuomet dramatiškas bei skausmingas procesas. Kadangi jis 
neaplenkia nė jokios visuomenės, jis kankino ir mūs, smogdamas 
sunkiai užgydomų žaizdų. Atsiminkime tik tuos kivirčūs tarp 
1915 ir 1936 metų generacijų. 

«1915 m. Generacija»: Kas stebi mūsų politinės minties 
raidą, vedusią prie Nepriklausomybės, tas turi grįžti pas mūsų 
I pasaulinio karo tremtinius, kurie buvo susispietę Voroneže. 
Juos galėtume pavadinti «1915 metų » arba, pagal jų tarpe stip- 
riausiai pasireiškusią asmenybę, « Krupavičiaus karta». Ši, jos 
nario B. Žukausko aprašyta, tikro idealizmo vedama, sugrįžo 
į tėvynę, kur ana, sustiprinta dar pajėgų iš kitų kolonijų bei 
srovių, nuveikė darbus, kurie neišdildomai puošia mūsų istorijos 
lapus. 

Vienai kartai paprastai skiriama apie 30 metų. Tačiau tiek 
laiko mūsų « voronežiečiai » negavo, nes veikla 1926 m. perversmu 

buvo nutraukta tokiu laiku, kada Krupavičiui tebuvo 41, Bistrui 
36 metai. Taigi, ši generacija, nutildyta smurtu, tegalėjo išsemti 
vos pusę savo normos. 

«1936 m. Generacija»: Tuo tarpų buvo išsaugusi nauja 
veikėjų katalikų karta. Ši susiformavo jau laisvame krašte, kur 
ji tikėjosi galėsianti plačiai užsimoti. Tačiau tos viltys sudužo, 
nes tautininkų režimas jiems teleido pasireikšti kultūriškai bei 
religiškai. Bet šie krikščionys-humanistai, nesiduodami nutil- 
domi nė politiškai, 1936 m. išėjo su savo deklaracija Į organiškos 
valstybės kūrybą ir po dvejų Metų prezidento rinkimams siūlė, 
kaip jau girdėjome, ir savo kandidatą — Pakštą. Toliau ši karta, 
1940 m. Sovietams įsiveržus Lietuvon, suorganizavo pogrindžius, 
kurie kitų metų birželį sukilo prieš okupantus. Ji, kitiems pade- 
dant, sudarė ir Laikinę Vyriausybę, kuriai, vokiečių Berlynė 
sulaikyto pirmininko pulk. K. Škirpos (46 metų) vietoje, vado- 
vavo literatūros profesorius J. Brazaitis (38 metų). Tai atstovai 
tų kovotojų, kurių žymesnieji vadai anksčiau buvo komunistų 
kalinami arba šiaip persekiojami, ir vėliau nacionalsocialistų 
visaip kankinami, net kišami į kacetus, kur ne vienas tų pasišven- 
tėlių ir žuvo. Visa tai, kartu su trėmimais bei kankinimais, tartum 
įkaitinta geležimi įrėžė į šios generacijos širdį neišdildomus ženk- 
lus. Tokiais ženklais paženklinti, visus baisumus pergyvenę, šios 
kartos susibaudėliai tremtyje vėl susirado, kur jie iš naujo suūsi- 
rikiavo ir naujame gyvenime tęsė kovą už tėvynės išlaisvinimą. 

Būtų bergždžia statyti klausimą, katra tų dviejų generacijų 
Lietuvos naudai yra daugiau nusipelniusi. Galima tik džiaugtis, 
kad iš eilės sūusilaukėme net dviejų, kurios kiekviena savo laiku 
nuveikė tokius darbus, kokiems jas buvo pašaukusi istorija. Bet 
kartu tenka apgailestauti, kad abiejų atstovai svetur dėl daug ko 
jau nebesutarė. Nenuostabu, kad savo normos neišsėmęs Kru- 
pavičius (60 metų) tremtyje galėjo perimti Vliko pirmininko 
pareigas, bet iš kitos pusės mums krinta į akį, kad «1936 m. 
karta » tuomet kaip tik buvo pasiekusi savo kūrybiškiausią fazę, 
nes, pavyzdžiui, Damušiui, Ivinskiui ir Maceinai tebuvo sukakę 
41 metai. Tad natūralu, kad jaunesnės, dabar prinokusios jėgos 
siekė darbo bei įtakos. Šiame veikale negalėdami leistis į smulk- 
menas, — pavyzdžiui, į nagrinėjimus dar kitų šio konflikto 
aspektų, — pasitenkiname konstatuoti, kad šitas susidūrimas, — 
grynai sociologiškai žiūrint, — buvo konfliktas tarp senos gene- 

racijos, negalėjusios natūraliai užbaigti, 17 jaunos generacijos, 
negalėjusios natūraliai pradėti savo darbų. 

Šioje biografijoje būtume šių nuostolingų kivirčų gal nė nemi- 
nėję, jei abiejų kartų atstovai nebūtų bandę Pakšto pasisavinti. 

Jau buvo sakyta, kad jis buvo įsitikinęs krikščionis-demo- 
kratas, bet kartu jis buvo ir globėjas tų, kurie po 1926 m. pervers- 
mo bandė kitais būdais įkūnyti krikščioniškos demokratijos 
idealus. Jis, apsigimęs tiltininkas, galėjo suprasti abejus ir juos 
suvesti. Tam jis tiko ir savo amžiumi: būdamas aštuoneriais 
metais jaunesnis už Krupavičių ir dešimčia metų vyresnis už Bra- 
zaitį, jis galėjo suprasti vienus ir antrus. Dėl to jis ir abiem patarė 
vieningame fronte «ragus atsukti į išorę »"?, o ne draskytis tarp 
savęs, juoba, kad juos jungė ir ateitininkiškieji idealai. 

Šia intencija jis (60 metų) dar 1953 m. (VII.24) «senam » 
Pr. Vainauskui (54 metų) ir «jaunam » J. Brazaičiui (50 metų) 
buvo įteikęs raštą apie Lietuvių krikščionių politinės vienybės 
klausimą, kur jis, tarp kitko, išdėstė štai ką: « Man labiausia 
patinka visų Dievo vardą garbinančių lietuvių susiliejimas į 
vieną politinę partiją. 1925-1927 m. besikalbėdami, Šalkauskis 
ir aš, apgailestavome, kad krikščionys-demokratai susiskaldė į 
grupes, kurios ateityje gal būt pradės dar labiau nutolti nuo viena 
kitos. Tai mes vadindavome politine degeneracija. Galima iš- 
dirbti kokią taikos formulę ar modus vivendi». Šituo tikslu jis 
tarp kitko siūlė : 


1. Mišrią politinės taikos komisiją, po tris narius nuo kiekvienos 
grupės. Pirmininkautų neutralus arbitras. 


4. Abi šalys turėtų skirti taikingesnius žmones, tikinčius į 
krikščionių politinę vienybę. 

5. Jeigu komisija pasisakytų už susiliejimą, tai būtų galima 
šaukti bendrą abiejų grupių konferenciją ir rinkti bendrus organus. 

Šiuo metu svarbu vieningai veikti laisvei atgauti. Šitą laišką rašau 
nesiekdamas sau nei garbės, nei aukštesnės pozicijos visuomenėje. 
* Vardan tos Lietuvos vienybė težydi *. 

Nuoširdžiai, Jūsų senas prietelius 

Kazys Pakštas 


“ J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 45 psl. 

Šia akcija nieko nelaimėjęs, mūsų taikintojas vis tiek vylėsi 
galėsiąs vėl suvesti abi stovyklas. Dėl to jis (1954.III.19) į juos 
kreipėsi šiais tolregiškais bei šiltais žodžiais : 


« Vakarų idėjos per ilgesnį laiką nukentės Lietuvoje ir ten išaugs 
naujo tipo žmogus, kažkoks naujas nihilistas ir skeptikas. Būtų 
svarbu nebeparvežti Lietuvon nenaudingų rietenų. Vietoje jų mes 
turėtume parsivežti kraičio pačią Europos kvintesenciją geresne 
to žodžio prasme. Galvoju, kad krikščionių-demokratų partija turi 
būti plačiai tarpkonfesinė. Ji [turėtų] priimti ir kitų tautybių pi- 
liečius ir vesti tolerantiškai jaukią mažumų politiką. Nutautimą 
turime nugalėti gražumu, švelnumu, krikščionišku humanizmu. Kai 
patys turėsime aukštą idealą, tai bus gal lengviau ir savitarpio 
vienybę atstatyti ». 


Pasiremdamas šitokiu pasisakymu, Viliamas šitaip apibūdino 
« politiškąjį Pakštą »: « Jis buvo priešas lietuvių, ypač katalikų, 
per didelio susiskaldymo ir partijų gausumą laikė politinės dege- 
neracijos ženklu. Jis siūlė politikon įvesti teisybės, teisingumo ir 
meilės principus, atmesti suktybes ir tai laikė svarbiu krikščionių 
įnašu į politiką ». 

Šitą charakteristiką Laučka papildo dar šiais bruožais : « Pakš- 
tas dažnai mėgdavo priminti [buvusiam mūsų kilniaširdžiam 
valstybės prezidentui] Stulginskiui [1885-1969] priskiriamą žodį, 
kad lietuvis lietuviui turi rodyti meilę. Jis pritarė Amerikos lie- 
tuvių veiklai, apjungusiai visas sroves (išskyrus komunistus) ir 
ragino įtraukti ir Lietuvos žydus. Todėl ir matėme jį pirmuose 
[lietuvių ir žydų bendrai sudarytos] Lietuvos piliečių sąjungos 
posėdžiuose kartu su gen. Nagevičium, pulk. K. Grinium [liau- 
dininku)], dr. Robinzonu, H. Rabinavičium ir kitais ». 

Kad ši charakteristika yra tikra, pats Pakštas patvirtina 
Įvado žodžiu, kurį jis 1953 m. skyrė Amerikos Lietuvių Vardynui : 
« Amerikos lietuviai, kaip ir visi lietuviai, mažindami savo pik- 
tumą ir perdėtą kriticizmą, o augindami didesnį politinį darnu- 
mą, sutarimą, galės bent pasakyti, kad jie gerą kovą ir gerai 
kovojo ». Visoms generacijoms įsidėmėtina, kad ir krikščioniškos 
politikos srovei reikia dviejų krantų, nes vienas tik nepajėgs tai 
srovei duoti tinkamą kryptį. Iš viso šioje vietoje prisimintinas 
ir filosofo Jasperso žodis: « Tiesa prasideda dviese ». 


236 IV SKYRIUS: NAUJAS RYŽTAS PRIE ATLANTO 


« Smetonos kiemo gaidys». — Pakštas turėjo teisę kitiems 
skelbti humanišką solidarumą, nes pats stengėsi gyventi jo dvasia. 
Pavyzdys tam yra jo laikysena buvusio prezidento Smetonos 
atžvilgiu. Apie tai mus informuoja Laučka: « Niekam nebuvo 
paslaptis, kad profesorius [tautininkų] vyriausybės nebuvo mėgs- 
tamas ; tačiau 1939 m. atvykęs Amerikon, jis Smetonos atžvilgiu 
laikėsi korektiškai. O kai šis pats čion atsikėlė, profesorius rū- 
pinosi, kad jis eitų tik ten, kur visi jungiasi bendram Lietuvos 
reikalui. Man teko 1941 m. kartu su Pakštu keliauti į Mt. Car- 
melio parapijos sukaktį, kur pasižadėjo dalyvauti i7 Smetona 
su tuometiniu pasiuntinybės patarėju J. Kajecku. Profesorius 
prezidentui nepadarė jokio priekaišto dėl kai kurių veiksmų, 
dėl kurių jis pats nemaža nemalonumų buvo patyręs. Visas pa- 
šnekesys sukosi apie Lietuvos galimybes nepriklausomybei atkurti». 

Tai tikro patrijoto laikysena, nes jis suprato, kad tuomet 
buvo ne laikas «suvedinėti sąskaitas »; tebuvo svarbu bendrai 
kovoti dėl laisvės atgavimo. Kad už tokią daugiau negu džentel- 
menišką laikyseną Petras Cvirka (1909-1947) jį puolė Laisvėje, 
apšaukdamas jį « Smetonos kiemo gaidžiu » !, Pakšto neužgavo, 
o tik nuliūdino, nes jam buvo gaila to gabaus, tačiau tautos prie- 
šams parsidavusio rašytojo. 


Svetimi agentai ir naivios jų aukos. — Šis piktas Cvirkos puo- 
limas bent kiek atskleidžia, kas vedė aršiausią kovą su mūsų 
tautiniu šaukliu. Šioje vietoje aplamai reikia įsidėmėti, kad Maskva 
turi patį galingiausią subversyvinį aparatą, kuris bet kur pasaulyje 
yra pasiruošęs smogti bet kokiai antisovietinei opozicijai. Jis 
specialiai išmankštintas skaldyti ir silpninti tremtinius, svetur 
siekiančius išlaisvinti tėvyne iš Kremliaus jungo. Yra žinoma, 
kad Sovietų agentai ir jų pakalikai Pabaltijy, Chruščiovo žentui 
Adžubejui vadovaujant, Rygoje tarėsi, kaip greičiau sulikviduoti 
jiems pavojingas tremtinius iš Baltijos respublikų. Iš tuomet 
priimtų nutarimų čia paminėtini bent tie, kurie tiesiog liečia ir 
Pakštą : 

Pirmiausia reikia diskredituoti įtakingesnius tremties vadus, 
nes masė, kuri nebepasitiki savo vadais, lengviau duodasi klai- 


11 P. CvIRKA, Smetonos kiemo gaidys arba Pakšias Kazys, žr. Laisvė, 
1944.IV.12 d. 

dinama bei išskaldoma. Antra, reikia tuos vadus nužeminti akyse 
tos valdžios, kurios krašte jie buvo radę prieglobstį. Kadangi 
tokia akcija gali turėti pasisekimo, ji visu aršumu buvo varoma 
ir prieš mūsų karštąjį patriotą. Ir ji savo padarė, nes kiekvienoje 
tautoje, ypač jos emigrantuose, visuomet atsiranda elementų, 
linkusių tikėti gudriai sufleruojamiems gandams ir šmeižtams, 
kurie klastingai smenga į ausis ir širdis menkai orientuotiems 
žmonėms. Iškeliant čia tą faktą, kad (šalia kitų vadų ir) Pakštas 
tapo auka svetimųjų akcijos, diriguojamos iš raudonųjų užku- 
lisių, nesistengiame, kaip jau anksčiau sakyta, puolamąjį apginti 
visais atžvilgiais. Bet vienoks yra apdairus įspėjimas im cari- 
tate, o kas kita jau juodinimas iš agentų pusės. Pabrėžtinai 
išskirdami iš šiųjų tarpo atsakingus mūsų visuomenės vadus bei 
jų artimus bendradarbius, su kuriais Pakštas visuomet džentel- 
meniškai tardavosi, turime betgi konstatuoti, kad masėje netrūko 
naivių lengvatikių, linkusių su pasigardžiavimu platinti jų visai 
nepatikrintus girdus, apkalbinėjimus, įtarinėjimus, drumsčiančius 
ir katalikų visuomenės nuotaiką. 

Būdainas priešingas visokioms insinuacijoms bei rietenoms, 
ypač savųjų tarpe, jis džiaugėsi Jono XXIII asmenybėje suūsi- 
laukęs autoritetingo bendraminčio, kuris nuo pat pradžios savo 
pontifikato 1958 m. broliškomis rankomis apkabino visus. Visai 
iškalbingai jis savo taikingumu kreipėsi į katalikų visuomenės 
vadus, kuriuos savo enciklikoje Mater et Magistra šitaip įspėjo : 
« Praktiškai vykdant socialinį darbą ir katalikų tarpe prie geriau- 
sių norų gali pasitaikyti nuomonių skirtumų. Bet jų nežiūrint, 
jie [katalikai] turėtų ieškoti galimybių dirbti kartu. Visai klaidinga 
būtų, jei jie, — pretekstu siekti paties optimumo, — išeikvotų 
savo jėgas nuolatinėse diskusijose, nes tai juos tik sulaiko nuo to, 
kas būtina daryti ir kas galima daryti y!*. 


12 Acta Apostolicae Sedis, 53 (1961) 456 psl. (238 alinea) : « At vero, 
cum ad effectum haec praecepta sunt adducendaą, fieri nonnunguam 
potest, ut vel ipsi catholici homines, et ii guidem mente sincera, in varias 
discedant sententias, Ouod ubi contingat, sit nihilominus iisdem curae, 
ut simul mutuam inter se existimationem et observantiam servent atąue 
testentur, simul rimentur ad guod collatis consiliis conspirare possint ; 
ut guod necessitas flagitet, tempestive praestent. Caveant praeterea 
studiosissime, ne vires suas crebris extenuent contentionibus, neve per 
speciem guaerendi id guod sibi videatur optimum, illud interea praeter- 
mittant guod re vera efficere possint, atgue ideo efficere debeant ». 

Atsisveikinimas su Washingtonu (1957.V1III). — Galima su- 
prasti kaip jam, johanėjiškam katalikui, savųjų vedamas « pilie- 
tinis karas » įskaudino širdį. Būdavo momentų, kada jis, įpuolęs 
depresijon, ketindavo net pasišalinti iš visuomenės. Antai, jis 
dar 1953 m. (VII.24) iš Santa Monicos, Calif., prie Atlanto besi- 
rungiančių srovių vadams buvo atidengęs: « Manyje stiprėja 
noras iš politinių organizacijų pasitraukti ir veikti man labiau 
tinkamu individualiniu būdų svetimųjų tarpe». Daugiausia jis 
išsiilgdavo jaunimo, kurio idealizmas dar nebuvo pagraužtas. 
Dėl to jis uoliau negu kada nors ieškojo jaunos auditorijos, naujos 
katedros. 

Tuo jis buvo rūpinęsis dar prieš vykdamas Europon. Į daugybę 
visomis kryptimis paleistų pasisiūlymų bene tinkamiausiai bus 
atsiliepusi the College of Steubenville, Ohio. Dėl to jis dar 1956 m. 
spalio vidury ten buvo nuvykęs su paskaita studentams, kuriems 
(1956.X.26) bandė išnarplioti East and West santykių painiavą. 
Tai, vadovybės nuomone, bus jam pavykę, nes rektorius jau kitą 
dieną prelegentą angažavo dviems metams. « Tai rugsėjo Mėnesį», 
aiškino jis (1956.X.29) giminėms Chicagoje, «gal ten atsi- 
dursiu profesoriaus kėdėje. Neblogai mokės, jie turi ir Social 
security. Bet apie tai čia negarsinu kol kas». Tą paslaptį jis 
kitiems atidengė tik sugrįžęs iš Europos. 

Kadangi Pakštas ir Washingtone nebuvo vengęs tų, kuriuos 
jis visur stengėsi suvesti, tai dabar platus ratas bičiulių ir simpa- 
tizantų nustojo Žymaus veikėjo bei smagaus draugininko, kuris 
(tuo savo gausius nesmagumus kompensuodamas?) nevengė nei 
linksmesnės kompanijos, nei jos nesausų papročių. Prie jų prisi- 
pažindamas, jis (1957.VIII.2) savo giminėms Lietuvoje rašė: 
« Jaučiuos vidutiniškai, dažnai esu net linksmas ; turiu anekdotų 
ir juokų atsargą ; kompanijai tinku ; truputį kai kada išgeriu ». 
Kad jis toje kompanijoje buvo patekęs net į tikrus sunkumus bei 
sugundymus, jis nutylėjo. Gal dėl to, kad jis, senų savo idealų 
vedamas, jau vėl buvo išsikapstęs iš to tunelio. 

1957 m. vasarą (VIII.28) washingtoniečiai išleido savo (kartais 
jau labai melancholišką) veikėją. Apie tai Draugas išspausdino 
« Dalyvio » parašytą korespondenciją, iš kurios pacituojame reikš- 
mingesnes vietas : 

« Lietuvių draugijos pirmininkas dr. Mažeika, nors ir apgai- 
lestaudamas, kad Washingtono lietuvių visuomenė netenka svar- 

baus savo nario, guodėsi tuo, kad Pakštas visur naudingas. Da- 
lyviai pabrėžė pagrindinį jo užsiėmimą — rūpinimąsi Lietuvos 
gelbėjimu. Siekdamas šio gyvenimo tikslo, jis kūrė įvairius planus, 
kurie nerealizuoti ne dėl to, kad jų negalima būtų realizuoti, o 
dėl to, kad lietuviams, ūkininkų ir valdininkų tautai, trūksta 
pionieriškos dvasios. Anot vieno kalbėtojo: yra daug vištų ir 
gaidžių, bet maža arų. Pats profesorius prisiminė pasikalbėjimą 
su Šalkauskiu, kuris matė tris Lietuvos priešus: barbarus iš 
Rytų (bolševikus), barbarus iš Vakarų (nacius) ir vidaus priešą 
— suburžuazėjimą. Pastarasis (itin) paaiškėjo dabar, atvykus 
naujiems ateiviams Amerikon. Nemaža dalis jų jau spėjo Lietuvos 
idealą iškeisti į pinigų idealą. Jie lenktyniauja pasigyrime, kas 
kiek kokiuose kurortuose per vasarą išleido, (bet) jį aukojančių 
sąrašuose nematyti. Jie ir vaikų nutautimu nesirūpina » > 

Po tokio gana kartaus atsisveikinimo profesorius naujoms 
pareigoms išvyko į Steubenville, Ohio. Į prieblandą, kur ilgėja 
šešėliai. 


3 Draugas, 1957.IX.9 d. 

PASKUTINĖ KATEDRA (1957-1960) 


Gaivinkite ir toliau mus savo jaunatvės 
dinamizmu ir planais, kurių kartais mū- 
sų siauras vyzdys iki šiol nepajėgdavo 
užgriebiil. 


Steubenville — « antras Pittisburghas ». — Jau po dviejų savaičių 
mūsų akademiškas nomadas ir užsirūstinęs tiesos skelbėjas atsi- 
kraustė į Steubenville, Ohio, kur užėmė savo naują, jau paskutinę 
katedrą. Įsitaisė 616 North Ših Street pas vokiečių kilmės našlę 
Millerienę. « Turiu tris kambarius ir mažytę raštinę greta salono », 
pranešė jis (1957.IX.19) savo giminėms Chicagoje. Tai skambėjo 
gana šauniai; bet iš tikrųjų jo butą sudarė, kaip vėliau pastebėjo 
antra jo Žmona, « knygų ir popiergalių sandėliai » 2, kur « knygos, 
popieriai, žemėlapiai pasibaisėtinai visur išblaškyti »*. « Šiandien 
[1957.IX.19] pradėsiu pirmas lekcijas. Į mano klases įsirašė net 
125 studentai ; tai labai daug, nes septinta dalis visos kolegijos ». 
Taip tvirtindamas, profesorius kiek apsiriko : tai buvo net ket- 
virtoji dalis, nes studentų skaičius tuomet iš viso tesiekė vos per 
penkius šimtus *. 

Steubenville tuo laiku tebuvo «+ paprastas fabrikų miestelis su 
40.000 gyventojų. Lietuvių gal nebus » (1957.VIII.2). « Šis menkas 
pramonės ir dūmų miestelis »*, dešinėje Ohio upės pusėje, vertėsi 


1 Prof. Ivinskio 1958 m. iš Romos atsiųstas sveikinimas Patrono 
dienai. 

? J. NaRūŪNĖ-PAKŠTIENĖ, Atsiminimai, laiškai, apsvarstymai, I t., 
52 psl. 

* Ten pat, I t., 60 psl. 

* Ten pat, III t., 7 psl. 

5 Ten pat, I t., 29 psl. 

geležies apdirbimu ir išnaudojo žibalo bei dujų versmes. Nors tuo 
Steubenville buvo turtinga, bet nepatraukli Pittsburgho sesuo. 
« Miestelis žiauriai nuobodus », skundėsi (1959.VI.14) buvęs Pa- 
langos įnamis savo Maman Zoė prie Ramiojo Vandenyno. « Laiką, 
užmušu skaitymu ir rašinėjimu. Kitaip reikėtų pasikarti. Neturiu 
čia draugų, nei savo šviesuolių ». 

O pačią kolegiją, College of Steubenville, ponia Janina šitaip 
nupiešė : « Patalpos buvo nekokios, nepritaikytos, mirusio mies- 
telėno paaukotos. Tik vėliau buvo įrengtos auditorijos, taip pat 
maža vienuolių aptarnaujama koplytėlė. Vėliau kolegija pasistatė 
savo rūmus aukštame kalne. Tad nenuostabu, jog visos 'už- 
varytos ekonomijos' eidavo naujai statybai»“. Kolegija buvo 
jaunutė, tik 1946 m. Tėvų Pranciškonų įkurta. Ji buvo ir siau- 
rūutė, nes pasitenkino liberal arts; 0 pripažinimo iš atitinkamos 
viešos įstaigos, regional accreditation, ji susilaukė tik 1960 — 
Pakšto mirties — metais. 

Profesorius turėjo skaityti 15 valandų. Už tai metams gaudavo 
5.200 dolerių. Darbą pradėjo dviem kursais. Pirmasis apėmė 
politinę geografiją, t. y. tokią temą, kuri jam leisdavo smerkti dik- 
tatūras ir iškelti mažųjų valstybių reikšmę, nes šio mokslo plot- 
mėje jis pirmoje eilėje liko tautinis šauklys. Antras kursas, pa- 
vadintas Survey of social sciences, atvėrė jam galimybę iškelti 
krikščionybės dvasios inspiruotą demokratybę. 

Atlyginimo taupiam viengungiui užteko. Vargas tik, kad 
rektorius, kartu su dekanu, jį vis apkraudavo visokiomis p3- 
pildomomis pareigomis. «+ Mat, — taip ponia Janina vėliau 
atsidus, — jis turėjo * viską žinoti ', kuo ant savo pečių išveždavo 
kolegijos bėdas. Įtemptas darbas neprisidėjo prie jo sveikatos 
pataisymo. Paskutinė pamoka apie devintą valandą vakaro 
atimdavo jam balsą »“*. 

Vadinasi, Steubenvile — antras Pittsburghas. Skirtumas gal 
tik tas, kad šiame troškinančiame ankštume neigiamybės dar 
skaudžiau rėžė akį: « Mano šunmiestis įkyriai neįdomus » Š. 


Istorijos darbai. — Nesibaigiančios lekcijos iš jo atėmė ne 
tik balsą, bet ir laiką, skirtą Lietuvos temoms, vienintelėms, 





* Ten pat, IV t., 66 psl. 
' Ten pat. 
* Ten pat, I t., 33 pasl. 

kurios jam tikrai buvo prie širdies. Joms jis sukrapštydavo 
kiekvieną atliekamą valandžiukę, nes savo žemėlapiams pato- 
bulinti jis buvo kruopščiai išlasinėjęs ištisas bibliotekas. Šiame 
darbe jam galėjo padėti Ivinskis, « mūsų istorikų dekanas » užsie- 
niuose. « Tą atlasą, — taip šis (1957.1.2) įspėjo iš Romos, — turi 
geras braižytojas braižyti. Reikia atskiroms epochoms sudaryti 
savus žemėlapius. Įtraukiant Lenkiją, Gudiją ir Ukrainą, platėjo 
ir mūsų istorinis horizontas ». Už poros mėnesių (1957.11.25) tas 
amžinas skatintojas, siųsdamas Pakšto užsakytų istorinių žemė- 
lapių nuotraukas, iš naujo ragino užsukti į Romą medžiagos me- 
džiotų. « Kur tik ką užtiksiu Jums naudinga, atžymėsiu ». Ūpo 
pagautas pasirašė « Jūsų kancleris Zenonas ». Rudenį (1957.X.19) 
jis vėl: « Pasiilgau Jūsų. Čia buvo (į L. K. Mokslo Akademijos 
suvažiavimą) atvykę Bačkis, Eretas, Turauskas ». Bet tie jam 
matomai buvo per «rimti», nes jis pridėjo: « Bet labai trūko 
Jūsų šviežio humoro ir skaidrios, visada jaunos minties ». 

Ir toliau neatlyždamas, « kancleris » sugebėjo iš jo iškaulyti 
vieną platesnę studiją leidiniui Commentationes Baliicae, kurias 
nuo 1953 metų Bonnoje spausdino das Baltische Forschungsin- 
stitut. Dar 1955 m. (I.5) tas prie tenykščio universiteto prijung- 
tas Institutas Pakštą buvo pagerbęs, išrinkdamas jį savo kores- 
ponduojančiu nariu. Ši mokslo įstaiga, berods vienintelė tos 
rūšies Europoje, neveltui laukė iš jo «korespondencijos », nes 
(1958.11.28) Ivinskis, jam šitaip padėkojo : « Labai dėkoju, kad 
laiku išsiuntėte straipsnį į Commentationes. Jis bus to tomo 
papuošalas. Statistikos, kurias atsiuntėte, yra gana įdomios ». 

Čia jo «kanclerio » minimas darbas buvo tais pačiais 1958 
metais atspausdintas ano Instituto leidinyje Commentationes Bal- 
ticae. Tai 43 puslapių studija, pavadinta Earliest statistics Of 
nationalities ant religions in the territories of Old Lithuania 1861. 
Ją autorius pradeda šia pastaba : «+ 4 geographer living very far 
from his own land can hardly try to write on the physical geographų 
of his own country, but the facts of historical geography are acces- 
stble to his investigation. Savo nagrinėjimus, kuriuos buvo parėmęs 
tabelėmis bei žemėlapiukais, profesorius baigia, reikšdamas šią 
viltį: We hope that this work will serve its purpose as an introduc- 
tory note to the ethnic and inguistic geographų of XIX century 
Lithuania. « Profesoriaus darbą atsidėjęs perskaičiau », atsiliepė 
Ivinskis. « Reikės vėl Jums ka nors vertinga rašyti » (1958.II.24). 

Ir ne tik «kancleris» prašė. Juk kas veža, tam ir krauna. 
Iš Los Angeles kreipėsi Bernardas Brazdžionis Lietuvių Dienų 
vardu, prašydamas jam perleisti kelionės per Hondurą aprašymą, 
nes įdomu «tarzaniško Kolumbo keliais» bristi per egzotiškas 
džiungles. Iš Washingtono vėl kvietė Antanas Vaičiulaitis « pra- 
džiuginti Aidų žurnalą savo mokytu žodžiu ». Iš Philadelphijos 
ragina dr. Vincas Maciūnas pildyti Lietuvių Enciklopedijai duo- 
tus pažadus. Tokios paskatos Pakštas vargu ar buvo reikalingas, 
nes gerai suprato to stambaus sutelktinio darbo reikšmę. « Enci- 
klopedija, manau, bus didžiausias lietuvybės paminklas užsie- 
niuose », pareiškė jis (1959.VI.14) poniai Starkienei Santa Mo- 
nicoje: « Kitos tautos Amerikoje (neskaitant žydų) neturi savo 
enciklopedijos. Nežiūrint kai kurių trūkumų, mūsiškė nebus blo- 
gesnė už didžiųjų tautų enciklopedijas». Šiam monumentaliniam 
leidiniui, kuris tikrai daro garbę tremtiniams, jis rašė daug. Aki- 
vaizdoje tokios nenuilstamos darbuotės, jo « kancleris » jį, (1958. 
II.24) šv. Kazimiero šventės proga sveikindamas, prašė : « Gai- 
vinkite ir toliau mus savo jaunatvės dinamizmu ir planais, kurių 
kartais mūsų siauras vyzdys iki šiol nepajėgdavo užgriebti. Jūsų 
senas nenuorama Ivinskis ». 


Gyvenimo šešėliams ilgėjant. — Gaivindamas kitus savo darbais 
bei jaunatvės dinamizmu, profesorius beveik visiškai buvo už- 
miršęs save. Bet dabar slinkdamas (65 metų) į prieblandą, jis 
noroms nenoroms turėjo statyti sau klausimą : «Iš Ko gyvensi 
senatvėje? ». 

Neturėdamas stambesnių išteklių, jis buvo reikalingas pen- 
sijos. « Kodėl tuo nesirūpinai »? vėliau jo paklaus antroji jo 
žmona. Jo atsakymas : « Aš visokius universitetus perėjau. Pri- 
vatiškos įstaigos neturėjo Social security, kitos buvo kariškos 
(atseit irgi neturėjo). Washingtone jo taip pat nebuvo. Tiktai 
Steubenville gavau teisę priklausyti prie Social security »?. Čia 
jis turėjo dar padirbėti dvejus, trejus metus, idant mėnesiui 
gautų Maždaug po 110 dolerių. JAV sąlygose tai menka sumelė, 
bet Ispanijoje gal užtektų. Gal jis kitoje kolegijoje iškaulytų 
dar vieną, antrą skatiką ? Tam reikėtų vėl leistis į medžioklę. 


* Ten pat, II t., 140 psl. 

Bet šitoks elgesys jam buvo įgrisęs iki gyvo kaulo, nes reikės, 
palikus nuošaliai lietuvišką kuklumą, girtis pačiam. Koktu ! 
Tačiau ką padarysi — American is a self-made man glorifying 
his own maker “, tardavo jis tokiais atvejais, cituodamas pačių 
amerikiečių ironišką posakį. 

Tą medžioklę, jau paskutinę, pailsęs « medžiotojas » (1959. 
II.18) vaizdavosi šitaip : « balandžio 1 ir 2 d. Pittsburghe įvyks 
Geografų kongresas. Tuomet vyksta paskutinieji pasisamdymai. 
Tad ton 'biržon' važiuosiu » !!. Ten nieko nelaimėjęs, jis dairėsi 
kitokių galimybių, apie kurias būsimoji žmona (1959.11.27) su- 
žino štai ką : « Miami universitetas atsakė, kad vieta jau užim- 
ta. Tebelaukiu atsakymo iš Washingtono, Harrisonburg (Vi.), Eau 
Claire (Wisc.) ir iš St. Louis (Mo.). Užmesiu meškerę dar ir kitur y 12, 
Šį pranešimą jis (1959.IV.7) dar papildė : « Mano darbų medžiok- 
lė dabar susiraukia į dvi galimybes. Aeronautical Charts (St. 
Louis) mane apkainavo geru kalbų žinovų, kas man pradžioje 
duotų 6.000 dolerių metams. Tuo tarpų St. Xavier universitetas 
dar svarstys mano kandidatūrą. Tai būtų Cincinnatyje, pas 
jėzuitus ». « Kliudo labiausia mano senyvas amžius ; jis jau žiau- 
riai didelis » ". Dar Einsteinas po 1933 m. (54 metų) iš Europos 
persikėlęs į Princetoną, N.J., pastebėjo jaunųjų « dievinimą » 
subrendusių žmonių nenaudai. Kadangi tokiose sąlygose Pakštui 
(66 metų) nepavyko įsisiūlyti, jam beliko Steubenville pratęsti 
sutartį. Tai jam (1959.V.29) ir pasisekė. Jis iš sociologijos gavo 
« dėstyti keletą naujų dalykų, skirtų vyresniems studentams. 
Tuomi, — taip jis tesė, — išvengčiau didelių pradinių klasių ir 
gaučiau mažesnius kiekius jau prasilavinusių studentų » “. Re- 
guliarią savo programą jis (1960.V.25) kolegai V. Maciūnui Phi- 
ladelphijoje piešė šitaip : « Man tenka nevien geografiją dėstyti, 
bet ir sociologiją, antropologiją, užsienių politiką ir rusų kalbą. 
Viso po 15 valandų kas savaitę». Bet kadangi rektorius buvo 
įpratęs tam universalistui primesti dar atsitiktinių pareigų, pro- 
fesorius ir šį kartą buvo tikras Mūdchen fix alles. Tačiau tai jo 


“ Ten pat, I t., 33 psl. 
11 Ten pat, I t., 28 psl 
12 Ten pat, I t., 30 psl. 
5 Ten pat, I t., 41 psl 
4 Ten pat, I t., 55 psl 

dabar negąsdino, nes (1960.IV.8) gavo tokį Kolegijos prezidento 
pranešimą : I want to express sincere appreciation for the loyalių with 
which you have served the College during the last year. I am pleased 
to offer the enclosed contract for the academic year 1960-1961. 
Vadinasi — pensija kartu su Ispanija nebe už septynių kalnų ! 


Augustiniška siela. — Glūdėjimą šiame žiovulingame mies- 
čiuke bent kiek pagyvindavo mūsų jau minėtas jaunas Pakšto 
kolega ir adoratorius Hartung (41 metų). « Ten susitikdavome 
dažnai », painformavo šis (1967.V.28) biografą. « Esu viengungis ; 
išdiskutuodavome pasaulio situaciją. Jis fantastiškai mokėjo 
svetimas kalbas ir lygiai taip gerai orientavosi geografijoje bei 
Sovietų Rusijos reikaluose. Jis, prisiekęs mokslininkas, buvo 
amžinai užimtas straipsnių rašymu». Kadangi Hartungui iš 
Wheelingo, W. Va., nebuvo toli, jis panašios nostalgijos kanki- 
namas kaip jo adopied uncle, dažnai skubėdavo į Steubenville. 

Bet Pakšto neužmiršo nė bičiuliai tolimoje tėvynėje — Juo- 
zas Keliuotis (56 metų) tam gyvas pavyzdys. «+ Gavau laišką, 
— pranešė jis (1958.XII.11) poniai Janinai Miamyje, — nuo 
puikaus draugo Keliuočio, kuris du kartu buvo ištremtas į Sibirą » “. 
Profesorius jam įvairioms progoms buvo siuntęs visokių reikmenų 
ir dėl to džiaugėsi gavęs (1959.III.1) iš Vilniaus jo laišką. 

Kiekvienas, turėjęs laimę gyventi savoje Lietuvoje, žinojo 
tą simpatingą, patrauklų publicistą, kuris, kilęs iš Rytų Aukštaičių, 
ateitininkas-šatrijietis, daug kuo buvo tikras Pakštas iunior. 
Kaune jis nuo 1923 m. Filosofijos skyriuje buvo studijavęs li- 
teratūrą, lituanistiką ir žurnalistiką, norėdamas tapti publicistu. 
1926 m. sėkmingai baigęs studijas licenciato laipsniu, jis, L. 
K. Mokslo Akademijos remiamas, galėjo Paryžiaus Sorbonnoje 
ir Aukštojoje Politinių mokslų mokykloje (Ecole des Hautes 
Etudes politigues) specializuotis žurnalistikoje, ruošdamas ati- 
tinkamą disertaciją. Šią jis 1929 m. ir įteikė Filosofijos skyriui, 
kuris, — komisijos pirmininko prof. St. Šalkauskio pasiūlymu, — 
ją sugrąžino autoriui, prašydamas ją perdirbti, nes jam buvo 
užkliuvę ypač du dalykai : pirmiausias metodiškumo stoka bei ne- 
pakankamai preciziškas minčių dėstymas tomis sąvokomis, kokio- 
mis mėgo išsireikšti pats Šalkauskis. Toliau šis kvestionavo ir neį- 


5 Ten pat, I t., 23 psl. 

prastą stilių, nes Keliuotis dažnai pasitenkindavo trumpais, beveik 
smogiančiais sakiniais. Nors toks daugiau aforistiškas pasisakymas 
vietomis ir buvo įspūdingas, jis, komisijos pirmininko nuomone, 
betgi neatstojąs dalykiško temos svarstymo. Toks kapotas, 
staccato stilius  kenkiąs moksliniam nagrinėjimui. Autorius, 
nepatenkintas tokiu, kaip jam atrodė, pedantišku sprendimu, 
antros redakcijos nebejteikė. To pasėkoje jam ir negalėjo būti 
pripažintas daktaro laipsnis, kurio, be abejonės, buvo užsitarnavusi 
ši daug žadanti asmenybė. 

Raktą į gilesnį šios nesekmės aiškinimą įtikimiausia mums 
duoda Keliuočio aukštaitiška prigimtis, kuri, stipriai nudažyta 
jausmingumo, lakumo bei gilaus savo psichinės sąmonės atjau- 
timo, yra linkusi spontaniškai, entuziastiškai prasiveržti. "Tuo 
ji ryškiai skiriasi nuo racionalesnių ir pragmatiškesnių žemaičių 
arba užnemuniečių, pasireiškiančių ne tiek polėkiais, kiek daik- 
tišku savo aplinkumos apvaldymu. Entuziastas Tumas, organi- 
zatorius vysk. Valančius ir bankininkas Vailokaitis būdingai 
atstovauja toms trims Lietuvos sritims. 

Savo charakteringais aukštaitiškais bruožais Keliuotis, kaip 
ir jo Mokytojas Dobilas Lindė (1872-1934), mažai tesiderino su 
Filosofijos skyriuje vyraujančiu neotomizmu, o labiau buvo 
palinkęs į neoplatonizmo gaubiamą augustinizmą. Kad jį su šv. 
Augustinu tikrai rišo išvidinė dvasios bei sielos giminystė, Keliuotis 
pats patvirtino, išversdamas (1930) į lietuvių kalbą prancūzo Louis 
Bertrando veikalą apie tą šventąjį. Filosofijoje mūsų panašaus 
nusiteikimo aukštaitį galėjo pritraukti mintis, kad reikšmingiau- 
sias pažinimo veiksnys yra paties individo sąmonės faktai ir 
kad iš viso išeinamasis punktas yra mūsų Aš. O psichologijoje bus 
jį žavėjęs tvirtinimas, kad tas Aš analizuoja anuos faktus, stebi 
sielos veiksmus, nes tuo Žmogus tampąs savo vidaus gyvenimo 
išnarpliotoju. Nemažiau jis bus gėrėjęsis ir Augustino plunksną 
bei jo pasisakymo menu, kuris jį buvo įkėles į savo laikų re- 
torikos viršūnę. Keliuočio augustinišką sielą gal bus praturtinu- 
sios ir 1933 m. kan. Vaitkaus išverstos Confessiones. 

Tą savo augustiniškumą mūsų nuotaikingas bičiulis gyveno 
spalvingai. Tuo jis vėsesnėje neotomistinėje atmosferoje tapo 
tikru antikonformistu. Tai pirmiausiai patyrė Filosofijos skyriaus 
louvainiečiai — Kuraitis su Reiniu, kurie jį betgi, kartu su kitais 
profesoriais, 1935 m. pakvietė dėstyti žurnalistiką. Tai patyrė 

ir Šalkauskis, kurio 1921-1922 metais leidžiamo žurnalo Romuvos 
vardą Keliuotis pasiėmė be atsiklausimo savo 1931 m. įkurtai 
Naujajai Romuvai. Tai patyrė ir jį rėmęs tautininkų režimas, 
kurio Švietimo ministerija 1938 m. gimnazijoms uždraudė jo 
žurnalą prenumeruoti. Tai pagaliau patyrė ir sovietiniai oku- 
pantai, kurie Naująją Romuvą tuoj uždarė ir jos nepalenkiamą 
leidėją vėliau ištrėmė į Sibirą. Sugrįžęs su nusilpusia sveikata, 
jis apsigyveno sostinėje, kur dažnai susilaukdavo paramos iš 
senųjų draugų, nes šie negalėjo užmiršti tokio publicisto, origi- 
naliai praturtinusio mūsų Nepriklausomybės epochą. Negalėjo 
jo užmiršti, žinoma, nė Pakštas, prie kurio «pusmilijonieriu » 
kadaise buvo priklausęs Keliuotis. Atsilygindamas, « Pakštas 
iunior » (56 metų) « Pakštui senior » (65 metų) 1958 m. liepos 
26 d. iš Vilniaus tarp kitko rašė : 


Brangus Profesoriau, 

Jūsų laišką (1958.V.6) gavau. Visa širdimi dėkoju už šiltus svei- 
kinimus ir mielus linkėjimus. Tik atleiskite, kad taip ilgai neatsakiau. 
Mano sveikata pašlijusi, ir aš nieko negalėjau padaryti. Vakar 
Jums išsiunčiau dvi geografijos knygas, vieną rusų, kitą lietuvių 
kalba. Nežinau dėl mokyklinių žemėlapių. Man dar neaišku, ar juos 
galima siųsti. Aš rengiuos važiuoti į Palangą : tikiuos ten [sustip- 
rinti] nusilpusią širdį ir nervus. Rašiau naują romaną ir noveles ; 
bet jas dar nespausdinu. Kartkartėmis išspausdinu tik vieną kitą 
recenziją apie Vakarų autorius. Už tai šiek tiek gaunu pajamų. 
Siuntinį iš J. Aisčio gavau, iš jo pasisiuvau kostiumą. Iš širdies 
linkiu Jums sveikatos ir kūrybinės nuotaikos. 


Jūsų 
Juozas Keliuotis 


Už tarpininkavimus nenorėdamas likti skolingas, Pakštas, 
kuris Keliuotį laikė į literatūrą užsukūsiu savo dvasios sūnum, 
jam ir toliau siuntinėjo visokių gėrybių. Tatai «juūuniorui » vėl 
įbrukdavo plunksną į rankas. Jis (1959.1II.1), t. y. prieš pat 
«+ Šventą Kazimierą », vėl brūkštelėjo laišką, iš kurio pacituosime 
reikšmingesnes vietas : 


Brangus Profesoriau, 
Prieš kelias savaites Jums pasiunčiau Geografijos Metraštį (Mokslo 
Akademijos leidinys). Man nesiųskite jokių siuntinių ir štai kodėl: 

1. Jūs man niekuo neskolingas. 2. Jūs pats ne per turtingiausias ... 
4. Šiuo metu aš jau turiu minimumą drabužių ir dar šiek tiek užsi- 
dirbu. 5. Aš pramokau angliškai ir šiuo metu man anglų kalba 
knygos reikalingesnės už bet kokius kitus daiktus. Labai prašyčiau 
man atsiųsti grožinės literatūros knygų anglų kalba. Už tai būčiau 
begaliniai dėkingas. Patiekiu sąrašą knygų arba autorių, kuriuos 
norėčiau gauti: E. O'Neill, Tennessee Williams, Henry James, 
William Faulkner, Ernest Hemingway, John Dos Passos, Thomas 
Wolfe. O'Neill ir Hemingway norėčiau gauti pilnus rinkinius. Siųsti 
reikėtų apdraustu būdu ir ne visas iš karto. 

Aš gyvenu po senovei. Sveikata silpna, bet dar krutu. Parašiau 
tragediją Vėtra Vailionytė, bet jos dar nepatiekiau teatrams vaidinti, 
Parašiau atsiminimus apie Salomėją Nerį ; juos jau spausdina Mokslo 
Akademija. Parašysiu atsiminimus apie kitus rašytojus. Išverčiau 
brazilų dramaturgo Feheiredo pjesę Lapė ir vynuogės arba Ezopas. 
Ją jau rengia vaidinimui Panevėžio teatras. Daug skaitau prancūzų, 
anglų ir vokiečių raštų. Šiaip gyvenu užsidaręs, visiškai vienišas, 
Su dideliu ilgesiu laukiu iš Jūsų knygų ir laiško ». 


Šis «junioro » prašymas Pakštui sudarė ne maža rūpesčių. 
Pirmiausia dėl savo nesidomėjimo dailiąja literatūra bei nelan- 
kymo teatro. Bet toliau ir dėl jo kurtumo bet kokiam « ameri- 
konizmui », išviliojančiam iš mūsų tarpo tiek daug talentingų 
jaunuolių. Toliau jį, gryną idealistą, supurtė ir daugelio moder- 
nškų TASyVtOŲ grubus natūralizmas, užgaulus sarkazmas T tas 
griaunantis cinizmas, kuris kimba net į švenčiausius žmogaus 
įsitikinimus. Gal dėl to iš aukščiau minėtos grupės Pakšto bi- 
bliotekoje teradome tik du veikalus, būtent Dos Passos The 
42nd parallel, kuris profesorių galėjęs patraukti savo geografiniu 
pavadinimu, ir Faulknerio Intendes in the dust. Kadangi tokia 
tendencija Amerikoje Kremliui labai buvo pakeliui, ji buvo ir 
už Geležinės Uždangos ir net mūsų «augustiniškam vienuoliui » 
žinoma. Tačiau sunku tikėti, kad šis tai dvasiai būtų norėjęs 
pasiduoti, nes kitaip nebūtų prašęs ir Henry James (1843-1916) 
veikalų, kuriuose apsireiškia subtilus estetas ir spindinčio grožio 
apaštalas. 

Vienišas kultūrininkas neveltui prašė, nes iš Pakšto pastabų 
laiško paraštėje galima spręsti, jog jam dar buvo parūpinti Sinclair 
Lewis, J. Th. Farell, J. Steinbeck bei kitų autorių veikalai. Bet ar 
jie pasiekė beveik apkurtusį vienuolį ? Mes tik žinome, kad jis šios 

biografijos išleidimo metais dar «krūtėjos kaip neužliejama 
augustinizmo saliukė materialistinio ateizmo jūroje. 

Keliuotis ne vienintelis, kuris atsiliepė iš anapus Geležinės 
uždangos: atsišaukė dar kitas «pusmilijonierius » — Česlovas 
Pakuckas (1898-1967). Šis smagus dzūkelis buvo baigęs Kauno 
gimnaziją ir po to Mūnsteryje bei Vienoje studijavęs gamtos 
mokslus, kuriuos nuo 1930 m. dėstė mūsų Kauno universitete. 
Buvęs Dovydaičio mokinys ir jaunesnis jo bei Pakšto kolega 
džiaugsmingai prisimindavo mūsų didingus laikus, po kurių jis 
buvo nublokštas į Lenkiją, kur jo gabumais naudojosi Liublino 
Aukštoji Mokykla. Iš ten jis (1959.1.23) «didžiai gerbiamam 
profesoriui » tarp kitko rašė : 


Nors jau krūva metų prabėgo ir karo audra praūžė, tačiau dažnai 
prisimindavau Jus. Laimingai buvote nujautę tas visas audras ir 
laiku pasitraukę. Kitaip jau Jūsų nebebūtų buvę. Man šiaip taip 
pavyko išlikti. Pradžioje dirbau Vroclave [Breslave] prie universiteto, 
nuo 1954 m. esu perkeltas į Liubliną. Dirbu įprastą profesoriaus 
darbą. Apie namus ar automobilį nesvajoju. Tur būt girdėjote apie 
Dovydaičio likimą. Jis liko auka praėjusių audrų. Reikėtų parašyti 
jo gyvenimo aprašymą, [iškelti] jo nuveiktus darbus, nes tai buvo 
didelė asmenybė. Jūs buvote jo artimas bendradarbis. Reiktų su- 
rinkti grupę asmenų kurie parašytų. Gal Jūs pasiimtumėt įvykdyti 
šią Mintį * Yra ir daugiau panašių kankinių — Reinys, Skrupskelis. 
Gal Jūs ten sugalvosite kokią nors paminėjimų knygą visų bendrai ; 
bet Dovydaitis vertas atskiro paminėjimo ». 


« Mūsų suburžuazėjimas — fatališkas ». — Bet Pakštas ne bio- 
grafijoms rašyti, kad ir būtiniausioms. Ne jam žiūrėti atgal, 
nes jis niekada nebuvo praeitininkas, o plačiausia to žodžio 
prasme « ateitininkas ». O kaip tik tuo laiku, kada sulaukė Pakucko 
sugestijos, jis melancholiškai žvelgė į tą ateitį, į visos lietuvių 
išeivijos ateitį, kurią buvo aptamsinę sunkūs, juodi debesys : 
suburžuazėjimas ir šiurpi jo pasėka — paskendimas svetimoje 
srovėje. Net Romoje Ivinskis raudojo : « Mūsų suburžuazėjimas 
fatališkas » (1957.X.19). 

Profesorius anksčiau tikėjosi, kad naujoji išeivijos banga, 
kuri apie 1948-1952 metus užliejo mūsų kolonijas Amerikoje, 
šias atgaivins kaip šiltas lietutis ir sustiprins lietuvybę net ki- 


PASKUTINĖ KATEDRA 253 


tuose žemynuose. Norėdamas veikliai prisidėti prie šito, tartum, 
tautinio prisikėlimo, jis nuo Ramiojo vandenyno būvo atsisku- 
binęs prie Atlanto, per kurį atplaukė nauji lietuvių būriai. Bet 
netrukus jis skaudžiai apsivylė, nes nevienas atvykusių greit 
užmiršo, iš kur ir kam jis čia buvo atblokštas. Pakštas kitiems 
visai nepavydėdavo nei biznių, nei mašinų, nei rezidencijų, nei 
jachtų, nei golfo bei kitų čempionatų garbės, bet jis negalėjo 
nepastebėti, kad aukso veršio šešėlyje pradėjo vysti lietuviški 
žiedai. 

Ar akivaizdoje to mirtinio pavojaus, kuris grėsė lietuvių 
kūrybai ir net gyvybei, tautinis šauklys, lyg niekur nieko, galėjo 
tūnoti prie savo žemėlapių braižykloje ? Jis juos laikinai sudėjo į 
skrynią. O gal jis juos ten palaidojo į Dr. Viliamas (1967.IV.28) 
biografui pareiškė tokį apgailestavimą : « Pakštas istorinio Lie- 
tuvos sienų žemėlapio neišleido. Jau tėvynėje jis buvo daug 
tokių žemėlapių surinkęs. Paskui Amerikoje vėl sukaupė nemažą 
kolekciją : tačiau ir ta liko neišnaudota ». 

Tokioje situacijoje ir negalėjo būti kalbos apie pasitraukimą 
į Ispaniją, kur palmių pavėsyje jam bebūtų likę apraudoti lie- 
tuviškos sielos agoniją svetur. Neįpratęs pasiduoti istorijos eigai, 
jis ir dabar bandys ją pakreipti. Ir vėl prieš jo akis iškilo ta 
vizija, kuri dar tėvynėje jam buvo švitėjusi, — «Antros Lietuvos » 
steigimas. Tada ji buvo idėja, dabar gi ji tapo būtinybė. 

Verta svajoti ir apie Vietuvybės nemaru- 
mą net tragiškiausiuose tautos bandymuose. 


Apie Pakšto bandymą įkurti « Antrąją Lietuvą » washing- 
toniečiai Pr. Baltakis, A. P. Mažeika, Vl. Viliamas ir J. Vitėnas, 
kartu su chicagiškiu Anatolijum Kairiu yra sudėję tiek auten- 
tiškos medžiagos, kad iš jos galima būtų sustatyti išsamią mo- 
nografiją. Bet kadangi ji sprogdintų šio veikalo rėmus, turime 
pasitenkinti svarbiausiomis šio skausmingo kelio stotimis. Duo- 
kime pirmiausia žodį dr. Viliamui : 


Išganinga idėja. — « Pakštas yra originaliai svarstęs Lietuvos 
valstybės talpumo problemas. Jo apskaičiavimu ji, supramonėjusios 
Šveicarijos pavyzdžiu, turėtų talpinti nuo šešių iki aštuonių 
milijonų gyventojų ». Tam tikslui pasiekti svarbu buvo sustab- 
dyti emigraciją ; o ta buvo gausi. Antai, 1927 m. išvyko 18.086 
piliečiai, o po dvejų metų vis dar 15.999. Tik vėliau emigrantų 
skaičius ėmė kristi, ir tai, profesoriui pradėjus pasipriešinimo 
akciją. Mūsų emigrantus daugiausia sudarė jauni kaimiečiai iš 
neturtingesnių vietų. Mūsų valstybė juos atidavė kaip posūnius ; 
ir jie savo likimą kūrė, dažniausiai pasitikėdami tik raumenimis. 
« Pamatęs, kad mūsų emigracija yra nesulaikomas reiškinys, 
Pakštas jau nuo 1924 m. ėmė kelti planingos kolonizacijos idėją. 
Bet ji mūsų visuomenėje sulaukė neigiamos reakcijos, nes ne vienas 
ją laikė fantastiška. O vis dėlto tai buvo šviesaus proto pramaty- 
mas. Pirmieji jo planai apėmė JAV ir Kanadą; bet jie greit 
atkrito, profesoriui įsitikinus, kad tose valstybėse kolonijos nebus 
galima įkurti. Lietuvoje Pakštui begyvenant, buvo linksniuojama 

dar Angola. Tą kraštą jis aplankė ir laikė vienu iš tinkamiausių ». 

Kolonizacija profesorius vėl susirūpino, kai po II pasaulinio 
karo tautiečiai masėmis atsidūrė tremtyje. Jis tada rašė : « Lie- 
tuvių kultūrai bus suduotas didžiausias smūgis, kai 80.000 trem- 
tinių išsibarstys bet kurioje didelėje valstybėje. Leiskime, kad 
visi persikeltų į JAV, kas tuomet atsitiktų ? Vaikai virs jan- 
kiais ir savo sena tėvyne nesidomės. Patekusieji čion išspręs tik 
savo pragyvenimo klausimą, bet savo kultūros židinio nesu- 
kurs. Dėl to kolonizacija mažutėje erdvėje įgyja imperatyvinės 
reikšmės ». 

Jis tuomet, tremtiniams dar nejudant iš Vidurinės Europos, 
kolonizacijai buvo numatęs Škotijai priklausančias, mums iš 
Mendelssohno uvertiūros žinomas Hebridų salas. Nors ši kolonija 
ir nebuvo įsteigta, bet sumanytojas nuo savo tos idėjos neatsi- 
sakė. Dėl to jis dar Pittsburgho laikais į kun. Prunskio leidinį 
Mano Pasaulėžiūra (1958) galėjo parašyti: «Mano mylimoji 
svajonė pasilieka įkūrimas antros mažytės Lietuvos, labai toli 
nuo Rusijos, kuri mažas tautas naikino ir naikins prievarta ir 
gudrumu. Rūpėtų, kad greitesniu laiku išaugtų energingas, jaunas, 
drąsus ir kiek avantiūriškas geografas, kuris lietuvių tautos 
amžinybės klausimui atiduotų savo jėgas, kad susiburtų glaudus 
idealistų — komersantų, išmokslintų jūrininkų, vienuolių, agro- 
nomų, Medikų, Miškininkų ir inžinierių ratelis, pasiryžęs gelbėti 
šaunios tautos likučius, kad bent drąsieji išplauktų ant sudužusio 
laivo skeveldros. Išlikęs branduoliukas atkurtų naujas gyvybes, 
naujas viltis ir naują džiaugsmą ». 

Kadangi Pakštas tą planą laikė visų lietuvių užsimojimu, 
jis ir kitus juo sudomino, jų tarpe ir East St. Louis, IIl., kleboną 
A. Deksnį, dabartinį vyskupą, kuris (1969) tuo reikalu taip 
pasisakė : « Buvo senas jo troškimas — kurti kuriame nors kon- 
tinente naująją Lietuvą, neleisti lietuviams ištautėti ir tapti 
trąša kitai tautai. Amerikon emigracija buvo tada dar uždaryta. 
Jis pramatė du kontinentu, kuriuose dar daug neapgyventų 
žemės plotų — Pietų Amerika ir Afrika. Savo entuziazmu apie 
lietuviams suradimą laisvo žemės kampelio jis buvo uždegęs 
ne vieną lietuvį. Ir mane buvo įprašęs pastudijuoti įkurdinimą 
lietuvių Venecueloje prie Orinoko upės, kur randasi beveik tušti 
plotai, neištirti žemės turtai ir lengvas patogus priėjimas prie 
jūros. Mano jam pranešti tyrinėjmo rezultatai tą šalį išėmė iš 

sąrašo kolonizacijai. Priežastis — nepastovi valdžia ir politinė 
struktūra toje respublikoje. Tada jis, palikęs ispaniškąsias respub- 
likas, krypo į anglų valdomas kolonijas, kuriose duodama 
tautoms platesnė kultūrinė laisvė. Viena iš tokių anglų kolonijų 
kaip tinkama lietuviams įsikurdinti tuo metu buvo pramatoma 
Kenija, Afrikoje. Vėlesniais metais, kai jau didžiuma lietuvių 
iš Vokietijos emigravo, Pakšto svajonė nukrypo į Britų Hondurą, 
Vidurinėje Amerikoje ». 

Kelią, kuris jį galop nuvedė į tą kraštą, profesorius aprašė 
šitaip : «1924 m. mano dėmesį patraukė GOuėbec provincija. 
1927 m. buvau susidomėjęs 3a0 Paulo estadu Brazilijoje. 1930 
m. susikoncentravau „Angolos plokščiakalniuose. 1939-1947 m. 
kibau dar į daugelį kitų kraštų ; bet beveik visur atsidaužiau į po- 
litinius sunkumus » **. Mat, Pakštui rūpėjo įsikurti ant kalbinės 
bei kultūrinės autonomijos pagrindo, kas prieštaravo centralistinei 
tų kraštų tendencijai. Kodėl jis negalvojo apie JAV, jis laišku 
(1946.V.20) išdėstė Paryžiuje tremtinų likimu susirūpinusiam 
dr. Vėbrai: «Man rūpi kompaktinės kolonizacijos klausimas. 
Šiuo metu studijuoju įvairius Pietų Amerikos kraštus. Ten daug 
erdvės ir visokių progų pionieriams. Jų darbas — tai sunkus 
katorgos darbas, bet daug laisvės. Dabar visur miestų žmonės 
labai lepūs ; vis dėlto atsiranda drąsių pionierių, kurie lenda tarsi 
pragarui į nasrus. Reikia jauno entuziazmo. Jaunimas galėtų 
kur nors sukurti atsarginę Lietuvą. Be tokios senoji mūsų kul- 
tūra bus visuomet pavojuje ». 


Dausuva. — Tolimesni įvykiai visai patvirtino jo pramatymus : 
naujieji ateiviai JAV pamažu atsitolino nuo Lietuvos ir jų vaikai 
pradėjo leisti šaknis svetimoje kultūroje. Nors tai ir nuliūdino 
profesorių, bet tai kartu ir sustiprino jo pasiryžimą ieškoti žemės 
antrajai Lietuvai. « Paskutiniais metais Pakštas ypatingai buvo 
susirūpinęs kolonizacijos klausimus, konstatavo, karštai pri- 
tardamas, Anatolijus Kairys (Chicagoje). «Sakyčiau, jis [šią 
veiklą] suaktyvino, lyg nujausdamas artėjančią mirtį. Tą, ką 
mes vadinome Dausuva, turėjo būti pastovus ūkis, pionieriškais 
pavyzdžiais tvarkomas, idealistų apgyvendintas su tikslu kulti- 


1 Draugas, 1950.X.10 d. 

vuoti savo kalbą ir bendrai saugoti savo kultūrą. Dėl to jis iš 
naujo suskato važinėti, ieškodamas parankaus kampelio su 
minimaliniu kultūrinės nepriklausomybės laipsniu ». 

Sukoncentravęs savo Mintis į Britų Hondūrą, mūsų geografas 
ten nenuvyko kaip avantiuristiškas jaunuolis, šokdamas į ne- 
žinomus vandenis. « Jis, — tvirtina Pr. Baltakis, — Britų Hon- 
durą pasirinko tik po trejų metų studijų », ką profesorius patvir- 
tino : « Tai didžiųjų įdomybių šalis. Jau treji metai, kai perskaitau 
veik visas knygas apie jį »*. Tai paliudija ir A. P. Mažeika, kitas 
« Antrosios Lietuvos » šalininkas iš JAV sostinės. Neapolyje 
įsigijęs jūrinių mokslų doktoratą ir tolimo plaukiojimo kapitono 
laipsnį, jis geriau už kitus suprato Pakšto idėjas : « Vieno pokalbio 
eigoje (Washingtone) man išspruko mintis, kad mūsų vaikai 
prarandami amerikonizmui; bet kad mes galėtumėme iš dalies 
ištaisyti tą trūkumą, susitelkdami krūvoj. Čia pat buvo peržvelg- 
tos įvairios salų grupės Pacifike, kurias jis, mano nustebimui, 
pažinojo gana išsamiai. Tų studijų viduryje man teko išvykti 
į okeanografinę ekspediciją. Man sugrįžus, jas tęsėme. Peržiū- 
rėjus artimesnius kraštus, profesorius siūlė Britų Hondūrą ir 
nutarė praleisti ten keletą mėnesių ». Tą planą išvystė Steuben- 
ville, kur jis tuomet dėstė. 


Ekspedicija į Brių Hondurą (1958.VI-VIII). — 1958 m. 
birželio 16 d., atostogų pradžioje, Pakštas (65 metų) iš Miami 
išskrido į tą šalį, kur jį sostinės Belizės aerodrome sutiko aeronau- 
tikos inžinierius Pranas Baltakis (32 metrų), ateitininkas iš Pa- 
nevėžio apskrities, ir šiojo bičiulis mokytojas Aleksas Krapas. 
« Profesorius, — taip prisimena pirmasis, — kaip visuomet 
pilnas energijos. Nežiūrėdamas nuovargio, pasileido vizituoti eilę 
įstaigų ir jėzuitų vedamą mokyklą ». Kitą dieną ši bravūriška 
trijulė praleido motoriniame laive, tyrinėdami pajūrį. « Jautėmės 
atradę seniai ieškotą kampelį, dar laisvą nuo įkyrėjusio triukšmo ». 
« Nardėme koraliniame dugne, kristališko švarumo vandenyje », 
džiūgavo entuziastiškas aukštaitis. 

Toliau reikėjo leistis į krašto gilumą. Tuo reikalu ekspedicijos 
galva prisijungė prie Texas Agricultural and Mechanical College 
zoologijos grupės, kuriai vadovavo prancūziškai kalbąs prof. 


“ Draugas, 1958.VI.19 d. 

Fugler. Tokio vadovo jam kaip tik reikėjo! « Pakšto tikslas, 
anot Baltakio, susipažinti su augmenija, gyvūnija, klimatu. 
Maistas daugiausia iš dėžučių ; nakvynė ne visuomet po stogu 
ir lovoje. Jei būdavo viduje, būdavo viename kambaryje [viskas] 
visiems — dalyviams ir sugautiems gyvūnams». Cituokime dar 
patį šefą: « Mūsų kambarys greit pasidarė laboratorija, kurioje 
eterio, formalino ir alkoholio kvapai buvo susimaišę su rupūžių, 
driežų, gyvačių ir vampyrų priedais » **. Taip jis daužėsi maždaug 
dvi savaites, per kurias susipažino su ūkio stotimis, vaisių plan- 
tacijomis ir su besikuriančia vokiečių menonitų kolonija. 

Nors «tarzanu » pavirtęs akademikas ir buvo užimtas nuo 
saulės ligi saulės, jis vis dar rasdavo laiko Draugui parašyti pra- 
nešimų, kurie iš naujo parodė, koks jis gabus kelionių apraši- 
nėtojas. Dėl to daugelis skaitytojų buvo sužavėti. Iš South 
Bend, Ind., jo kolega Kolupaila (66 metų), irgi nemenkas «plunks- 
nočius », jį (1958.VII.3) sveikino žodžiais : « Visi žavimės Tamstos 
humoristiniais aprašymais ir laukiame daugiau ». 

Ir atskiriems prieteliams jis nepašykštėdavo raportų. Laučkoms 
jis (1958.VII.8) brūkštelėjo : « Devynias dienas praleidau didžiose 
giriose. Ten gyventojų nebuvo. Gaudėme daugiausia amžibinius 
gyvulius. Kai per daug gyvybės prisirenka mūsų kambaryje, 
tai perteklių sumerkiame į slojikus. Tad jei atvyktumėt — kon- 
servų turime svečiams pavaišinti». Čia jis jautėsi lyg grąžintas 
į Gedimino laikus. Reikšminga ši žinia : « Pradėjo ūkiuose kurtis 
5.000 menonitų. Tie turės kultūrinę autonomiją : nepriklausomai 
tvarkys savo eklezinius ir mokyklinius reikalus». Vėliau jis 
kalbėjo ir antrajai savo žmonai apie šią koloniją. Štai jos prisi- 
minimas: « Užsisvajojęs jis pasakodavo apie Dausuvą. Kad 
Britų Hondūre jau apsigyveno viena vokiečių sekta — tai visi 
žemdirbiai, kurie nori išlaikyti savo kalbą, savo religiją, savo 
gerai išauklėtą atžalyną. Pasakojo, jog jie nupirkę didelį plotą 
dirbamos žemės, jau pasistatė sau (medinius) namelius ir jau 
atidarė savo mokyklą. Kad taip mes išsigalėtumėme ten persi- 
gabenti nors vieną šimtą šeimų » **. 


* Draugas, 1958.VII.5 d. 
* J. NARŪNĖ-PAKŠTIENĖ, Atsiminimai, laiškai, apsvarstymai, III t., 
46 pel. 

Bet grįžkime iš Steubenville į Belizę. « Nežiūrint keliavimo 
vargų, prisimena Baltakis, pirmieji ekspedicijos įspūdžiai buvo 
geri. Profesorius grįžo į Belizę pasimatyti su krašto gubernatorium 
ir aptarti sąlygų lietuvių kolonijos kūrimui. Pokalbis buvo 
padrąsinantis ». Apie tai Pakštas entuziazmo pagautas rašė : 
« Liepos 1 d. mano gyvenimo didžiausia diena, nes, bent princi- 
piniai, pasitvirtino mano ilgametė brangiausia svajonė rasti 
galimybių sukurti mažą autonominį lietuvybės židinį toli nuo 
karo laukų ir grubijoniškų valstybių » *?. 


Ekskursija į Ispanų Hondurą (1958.VII). — Atsisveikinęs 
su Texas-ekspedicija, mūsų « Tarzanas» nusprendė patyrinėti 
ir netoliese esantį ispanišką Hondūrą, į kurį išskrido 1958 m. 
liepos mėn. 12 d. «Čia, — taip aiškino Baltakis, — vizitas apsi- 
ribojo sostine Tegucigalpa, kur jis aplankė daugelį valdiškų 
įstaigų ir mokyklų, išstudijavo statistikas, užmezgė pažinčių su 
įvairiausio luomo žmonėmis, pasiekdamas net ir Honduro pre- 
zidentą!'» Šis jį priėmė liepos 20 d. « Lietuvių grupinei koloniza- 
cijai jis pritaria, skaitome Pakšto dienoraštyje, tik mano, kad 
reikės konstitucinių pataisų įstatymuose, suteikiant lietuviams 
kultūrinę autonomiją. Pavedė tuo reikalu tartis su prezidentūros 
sekretorium. Šis irgi mano, kad bus konstitucinių sunkumų. 
Abu mane priėmė draugiškai». Po to naujos tėvynės ieškotojas 
įsitikino, kad ispanų Hondure autonominei lietuvių kolonijai 
sąlygos yra nepalankios. « Honduras, kaip ir visos lotyniškos 
šalys, laikosi monokultūrinės politikos, kultūrinis bei kalbinis 
įvairumas jam svetimas ». 

Liepos 26 Pakštas vėl britų Belizėje. « Paskatinti pirmos 
kelionės, — taip raportuoja jo adjutantas Baltakis, — mes dar 
kartą pasileidom į krašto gilumą. Profesorius palydovais pasi- 
rinko du vietinės kilmės medžiotojus. Mūsų džypas nebeturėjo 
stogo, nei stiklo. Iš sėdynių minkšta medžiaga buvo išbyrėjusi. 
Į visas spragas buvo prikišta ginklų bei amunicijos, galionas 
arbatos ir bonka degtinės kokiam liūdesiui nustumti. Šioje kelionėje 
65 metų amžiaus profesorius išvargo dvi savaites, pasiekdamas 
Guatemalos ir Meksikos pasienius ». 


* Draugas, 1958.VIII.11 d. 

Atsisveikinimas su Honduvu (1958.V III). — Savo ekspediciją, 
kuri truko lygiai du mėnesius, mūsų kraštų tyrinėtojas užbaigė 
rugpiūčio 16 d. «12:30 PM, taip skaitome jo dienoraštyje, 
buvau pakviestas priešpiečių pas gubernatorių Vickers. Maniau, 
kad tai būs vaišės jo šeimos ratelyje. Bet greit pamačiau, kad 
renkasi vis daugiau žmonių, apie 30 vietinių žymesnybių — de- 
partamento direktoriai, parlamento atstovai ir t. t. ». 

Po to « paskutinė ruoša kelionei atgal. Jausmas gana keistas ». 
Tą jausmą mielas mūsų kolega išreiškė tokiu įkvėpimu, kad tuo 
rašiniu negalima nesižavėti, nes tiktų bet kokiai poezijos antolo- 
gijai: « Kažkokia autosugestija įsikalbėjau, kad šita maža šalis 
yra lyg tąsa Lietuvos. [Šia šalimi] tėvynė net septyniomis apskri- 
timis padidėjusi. Tad man pasidarė nyku su šiuo kraštu atsisvei- 
kinti. Nardžiau jo jūrų dugne, prasiskverbiau į jos girių gilumas. 
Dažnai pasikalbėdavau su jos biednais simpatingais žmonėmis, 
susitikau jos mandagių valdininkų, suūsidėjau net su tarzanais. 
Pasigėrėjau jos žaliais jūrų vandenimis, švariomis upėmis, stačiais 
kalnais ir begalinėmis giriomis, kurios vakarais suūžia, suzvim- 
bia, sučirškia, sušvilpia, suklykia tūkstančiais suderintų orkestrų, 
tarsi visa Dievulio gamta užgieda gaivalingą himną, nuteikiantį 
džiaugsmu, ramumu pavargusį keleivį ». 

O apie save mūsų tyrinėtojas, kuris šiuo tuo primena Aleksan- 
drą von Humboldtą, dar pridūrė : « Čia buvo labai šilta ir drėgna ; 
bet išvysčiau netikėtą judrumą; numečiau keletą svarų, nor8 
valgiau beveik tris kartus daugiau negu šiaurėje. Ne tik neapsirgau, 
bet sustiprėjau, bent laikinai». Išvykdamas iš Steubenville, 
jis buvo pasiruošęs viskam, nes buvo skiepijęsis prieš raupus bei 
šiltinę ir nusivežęs 17 įvairių vaistų. Net testamentą buvo pa- 
daręs ; ne iš baimės, bet iš tvarkos meilės. Iš laiško, 1958 m. 
birželio 4 d. siųsto giminėms Chicagoje, paaiškėjo, jog tuomet jo 
turtą sudarė 7.300 dolerių, kurie turėjo būti padalinti tarp arti- 
mųjų Lietuvoje ir Amerikoje. Nors «šitoje kelionėje visko gali- 
ma tikėtis», išsireiškė jis minėtame laiške, bet jokios nelaimės 
neatsitiko. Net sirgti neteko ; jei neskaityti porą kartų jį kama- 
vusios dezinterijos. Taigi, kad ir netrūko vargų vargelių, mūsų 
« tarzanas » rugpiūčio 16 sveikas lipo į lėktuvą, kuris jį grąžino 
į Miamį. 


DIDŽIOJI VIZIJA — DAUSUVA 261 


Dausuvos Sąjūdis (1959-1960). — Dausose virš savo Dau- 
suvos skraidydamas, profesorius suvedė savo pastangų balansą, 
kurį randame šešioliktame laiške Draugui: «Daugelis šiuos 
punktus palaikys tik fantazija; bet be jos pasaulyje nieko Žy- 
mesnio nesukurta. Kūrybinė vaizduotė visur buvo reikalinga. 
Tad verta svajoti ir apie lietuvybės nemarumą net ir tragiškiau- 
siuose tautos bandymuose ». 

Savo teisingais žodžiais Pakštas sutvirtino ne tik ankstyvesnius 
šalininkus, bet ir įtikino daugelį realistų, kaip parodo pavyzdys 
šaltapročio okeanografo Mažeikos (43 metų), kuris visą reikalą 
sutraukė į šiuos punktus : 

1. Lietuviškasis jaunimas nutausta sparčiai ir per apytikriai 
40-50 metų lietuviškai kalbančių, organizuotų lietuvių JAV 
nebebus. 

2. Sutelkus bent 10.000 lietuvių atskirame, mažame krašte 
kaip Britų Hondure, mūsų kalbinė bei kultūrinė tradicija tęstųsi. 

3. Būtų galima kurti įvairias bendroves, kuriose galėtų 
reikštis lietuviškas kapitalas. 

4. Būtų efektyvus politinis veiksnys Lietuvos laisvinimo 
pagalbai. 

5. Būtų antrasis mūsų kultūros židinys, įdomus savo skir- 
tingumu nuo tautos kamieno kultūros ». 

Apie tolimesnį Dausuvos idėjos įvertinimą Mažeika štai ką 
pasakoja: « Aš grįžau iš Europos kiek vėliau ir Pakšto raštų 
pasėkoje radau įvairaus laipsnio susidomėjimo žymes. 1958 m. 
rudenį nedidelis skaičius pritarėjų įsteigė draugiją organizuoti 
įsikūrimą Britų Hondure. Buvo numatyta steigti Žaliosios dias- 
poros skyrius, kas New Yorke, Detroite, Baltimorėje, Chicagoje 
ir kitur įvyko, ir Washingtono grupę laikyti centru. Kadangi 
profesorius čia negyveno (o Steubenville), ir man dažnai reikėdavo 
išvykti tarnybos reikalais, pirmininku buvo išrinktas Juozas 
Vitėnas [46 metų], o aš [43 metų] pasiėmiau sekretoriaus pareigas ». 

Norėdamas supažindinti ir platesnę mūsų visuomenę su tuo 
sąjūdžiu ir jam laimėti daugiau šalininkų, Dausuvos tėvas išleido 
tam tikrą atsišaukimą, kuris 1959 m. balandžio 5 d. buvo paskelb- 
tas Washingtone. Kitą mėnesį (V.15) išėjo ir pirmas Dausuvos 
biuletenis, kuris, laikas nuo laiko, turėjo spaudą bei dausuviečius 
orientuoti apie nuveiktus darbus. Nors jo tebuvo išleista 100 
egzempliorių, «pasipylė nemažas skaičius diskusinių rašinių. 

Vieni tą mintį entuziastiškai gyrė, kiti ją suniekino », pastebėjo 
Mažeika. Dausuvos laivelis sunkiai grūmėsi polemikos bangose. 


Dausuva polemikos verpetuose. — Gindamas šią idėją, Algirdas 
Gustaitis (42 metų), Los Angelese gyvenąs literatas, dar anksčiau 
Kanadoje einančioje Nepriklausomoje Lietuvoje (1958.1X.3) ir 
Amerikoje pasirodančioje Vienybėje (1958.IX.5) buvo sveikinęs 
profesoriaus užsimojimą ir daręs tokią išvadą : « Ar tasai projektas 
pasiseks ar ne, vistik lietuvių emigracinėje istorijoje liks drąsi 
mintis ». Pirmojo laikraščio redaktorius, Montrealyje gyvenęs 
liaudininkiškos krypties Jonas Kardelis (1893-1968) ta mintimi 
nebuvo sužavėtas, kaip parodo šis (sutrumpintas ) jo prierašas : 
Neabejotina, kad Pakštas turi gerą intenciją ; bet ji visai nereali. 
Apie tokius projektus galima linksmai pasikalbėti; bet tai ir 
liks ne «drąsus siūlymas», o tik linksmas pasikalbėjimas, kai 
pritrūksta rimtų temų. 

Panašiai atsiliepė (1958.XII.28) ir socialistų Naujienos Chi- 
cagoje, kur buvęs Seimo narys ir ministeris Rapolas Skipitis 
(71 metų) straipsnyje Aisarginės Lietuvos eksperimentai refe- 
ravo apie Nova Lituania Paragvajūje, latvių Palma ir Varpa 
ir dar kitus nevykusius bandymus. Kadangi « straipsnis puolan- 
tis », Vitėnas atitinkamai atšovė. 

Net Pakštui prielankiame Drauge pasigirdo abejingų atsilie- 
pimų. Tokius, pavyzdžiui, pareiškė ekonomistas dr. Jurgis 
Budzeika (37 metų)?!, kuris rašydavo ir į amerikiečių spaudą. 
Jam (1958.XI.20) tame pačiame laikraštyje atsakė miškininkas 
dr. Zenonas Prūsas (37 metų), ateitininkas iš Aukštaitijos. Baig- 
damas jis visai aukštaitiškai tarė: « Nežinia, ar šis profesoriaus 
planas pavyks ar ne. Kiekvienu atveju, pats idėjos iškėlimas 
veiks kaip šviežio oro papūtimas į ugniakure teberūsenančią 
lietuvišką ugnelę ». 

Palikdami nuošaliai kitus atsiliepimus į pirmuosius Pakšto 
rašinius tuo klausimu, paminėsime atgarsį į jo atsišaukimą, pa- 
skelbtą 1959 m. balandžio mėnesį. Savo skeptišku nusistatymu 
vėl vyravo Naujienos. Iškėlusios klausimą « Argi lietuvių tautai 
bei jos kultūrai gręsia išnykimas, kad tokia saugojimo vieta 


21 Draugas, 1958,X.14-16 d. 

pasidarė reikalinga ?», jos padarė tokią išvadą: « Propaganda 
už tą sumanymą ugdo pesimizmo dvasią visuomenėje » 22, — 
+ Naujienų nemačiau, tad nežinau, ką jos rašė», (1959.V.2) 
atsiliepė Dausuvos Minties puoselėtojas laiške, adresuotame Vitėnui. 
« Jeigu kas rašo, kad atsarginės tėvynės idėjos gimė iš pesimizmo, 
tai vis dėlto pravartu žinoti, kad nuo 1924 m. ši idėja keliama 
vien optimistiniais sumetimais : išgelbėti išeivijos dalį iš nutau- 
tėjimo ir bent truputį padidinti tautos etnišką erdvę. [Buvęs] 
prezidentas [liaudininkas| Kazys Grinius (80 metų) 1946 m. 
rugpiūčio mėnesyje Man rašė surasti tokią žemę, kurioje tilptų 
60.000 lietuvių kompaktinėje masėje be nutautimo pagundos. 
Manau, kad jis tai rašė, siekdamas optimistinių tikslų. 1949 m. 
gruodžio 24 d. Chicagoje K. Grinius man vėl priminė [šios] 
kolonizacijos svarbumą lietuvybės ateičiai. Tai mane dar labiau 
padrąsino, nors kai kuriems lietuviams išsigelbėjimo idėja gali 
būti ir svetima, ir nesuprantama ». 

Į tą polemiką įsimaišė ir opozicija iš dešinės. Antai, Clevelande 
leidžiamoje Dirvoje Vincas Rastenis (54 metų), Lietuvoje (1931- 
1935) buvęs Tautininkų Sąjungos generalinis sekretorius ir jų 
spaudos šulas, pastatęs klausimą 47 leistina taip fantazuoti *, 
« supeikė lietuvių įsikūrimą Britų Hondure ir piktokai subarė 
visus tuos, kurie tą mintį skleidžia »*, tai yra A. P. Mažeiką. 
Savo kritiką Rastenis baigė šiuo ironišku gnybtelėjimu : « Kai 
tokios fantazijos spausdinamos, tai tik pakraipome galvas, nes 
žinome, kad, neskaitant pasvajojimo tabako debesyse, nieko 
apčiuopiamesnio nėra». Mažeika Dirvoje papunkčiui išsamiai 
atsakydamas į Rastenio priekaištus, pabrėžė: «Jei ta mintis 
yra fikcija, tai ji nėra kilusi iš savęs. Grupės žmonių didesnius 
dalykus padarė ir daro. Tų vokiečių menonitų kūrimasis Britų 
Hondure jiems nėra jokia fikcija » *4, 

Iš kitų Pakšto « ginklanešių » dar minėtinas Leonardas Dam- 
briūnas (53 metų), vienmintis iš Aukštaitijos. Savo rašinyje, 
(1959.V.2) išspausdintame Naujienose, jis taip pat klausė 47 
aisarginės tėvynės sumanymas yra pesimizmas ? Jo atsakymas : 


22 Naujienos, 1959.IV.17 d. 
* V. RASTENIS, Ar leistina taip fantazuoti? žr. Dirva, 1959.VI.25 d. 
* Dirva, 1959.VII.16 d. 

« Ieškojimas kolonijos, kurioje būtų galima sulaikyti emigraciją 
nuo nutautėjimo, reiškia realios padėties supratimą. Tie žmonės, 
kurie ieško vietos kompaktiškai lietuvių kolonijai, parodo, kad 


jie padėtį nelaiko beviltiška. Jie — realūs padėties vertintojai 
ir aktyvūs išeities ieškotojai. O to negalima laikyti pesimizmo 
išvada». Bet Naujienos neatlyžo — priešingai — už kelių 


dienų primigtinai tvirtino: «Pati idėja, kad nebesą kitokios 
išeities, kaip išgelbėti bent 'išeivijos likučius', išvežant juos į 
Britų Hondurą, dvelkia giliu pesimizmu »**. To paties numerio 
kultūriniame priede buvo paskelbtas ir J. Šulos feljetonas (?) 
Gervių pulkais skrenda lietuviai, kur pajuokiamas Pakštas ir su 
pirmuoju būriu Honduran nuvykęs A. Durnosevičius. 

Šis profesoriaus sumanymas susilaukė atgarsio ir okupuotoje 
Lietuvoje, kaip paaiškėjo iš šios pirmame Dausuvos numeryje 
atspausdintos žinutės : « Nežinia ar ryšium su atsišaukimu Aisar- 
ginės tėvynės veikalu, ar bendrai dėl lietuvių židinio Britų Hondure 
steigimo sovietinio stiliaus feljetoną Apie kelionę į dausas ir įtav- 
tiną profesoriaus ligą įsidėjo okupuotoje Lietuvoje išeinąs savait- 
raštis Literatūra ir Menas. Jame Pakštas vaizduojama kaip britų 
agentas, už pinigus verbuojąs lietuvius į Hondurą **. 

Tokios polemikos paskatintas vienas kitas drąsuolis pats 
vietoje norėjo ištirti įsikūrimo galimybes. Jų tarpe pasižymėjo, 
kaip jis pats save vadino, « ūkininkas iš praeities», Brooklyne 
gyvenąs žemaitis Vincas Jonikas, kuris buvo žinomas ne tik savo 
liaudies tonu sukurtais eilėraščiais, bet 17 visuomeninio pobūdžio 
satyromis. Užsidegęs jis (41 metų) kreipėsi į Dausuvos tėvą, tei- 
raudamasis nurodymų : « Mūsų veltui bėgantieji metai bus palai- 
minti prasmės. Mūsų sodybos ten vėl dainomis skambės » (1959. 
II.24). Sugrįžęs iš Belizės, jis užsuko pas profesorių, kuriam « pa- 
bėrė labai entuziastiškų žinių ». Bet kaip šis nustebo, iš Vitėno 
išgirdęs, kad Jonikas viename laiške (1959.1IX.12) šitaip išsiplū- 
dęs: « Aš negaliu suprasti, koks velnias jūs apėmė, kad negalite 
atsipeikėti nuo Pakšto fikcijų. Aš tamstos nepažįstų, bet jei esate 
tokio amžiaus kaip Pakštas, turėtumėte pasimatyti su psichiatru. 


* L. DAMBRIŪNAS, Ar atsarginės tėvynės sumanymas yra pesimizmas T 
žr. Naujienos, 1959. V. 2 d. 

* Naujienos, 1959. V.7 d. 

*7 Literatūra ir Menas, 1959. IV. 18 d. 

Kvailesnės minties kaip * Atsarginė Lietuva ' ir klaikesnės vietos 
kaip Britų Honduras nei pats velnias lietuviams neįmanytų pasiū- 
lyti ». Nors ūpo bangų nešamas, žemės ūkio mokyklą baigęs poetas 
vėliau iš naujo pritarė Dausuvos įkūrimui, šiurkštus idėjos pa- 
neigimas buvo būdingas žymiai visuomenės daliai. Ypač labiau 
prasimušę intelektualai tokiam sumanymui pasipriešino. Dar 
1966 m. vienas jų iš Washingtono atsiliepė šitaip: «Manding 
visi fantastai vienodai sukirpti ». 

Aplamai Dausuvai pritarė jaunesnieji veiklūs katalikai, pirmoje 
eilėje ateitininkai, toliau skautai su dalim šaulių ; taip pat grupė 
dar neįsikūrusių liaudininkų bei šiaip liberalų. Būdinga, kad 
dausuviečių tarpe daug aukštaičių. Tai minčiai iš naujai atvyku- 
sių priešinosi tiek dešiniųjų, tiek kairiųjų lyderiai kartu su jų 
spauda. 

Polemika šiuo gyvybiniu klausimu jaudino ir Europoje liku- 
sius tremtinius. Antai Ivinskis (1959.1.19) iš Romos teiravosi 
pas vyriausiąjį dausuvietį : « Kaip dabar stovi lietuvių kolonijos 
klausimas ? Iš poros skeptiškų straipsnių supratau, jog sunku 
patogiai gyvenančią visuomenę išjudinti. Aptingome, smegenys 
taukais apaugo. Nenorime didelių planų vykdyti. Ar ne taip buvo 
su Jūsų projektais dar Lietuvoje ? ». 


Papildoma žinovų ekspedicija T — Pats Pakštas, stovėdamas 
viduryje visų tų sūkurių, per daug nesijaudino, nes buvo įpratęs 
būti ginčų objektu. Dėl to jis (1959.V.20 ; pats 66 metų) jaunam 
savo sekėjui Anatolijui Kairiui (45 metų) Chicagoje nesinervin- 
damas dėstė, kad toks «sumanymas galėtų būti vykdomas tik 
mažo būrelio pasiryžėlių, susibaudėlių, rizikuojančių ». Tik visa 
bėda, kad ir tokių beveik nesirodė, nes laiško gavėjas dar anksčiau 
(1958.IX.23) iniciatoriui buvo nusiskundęs : « Aš vienas esu pasi- 
rengęs: draugų nerandu ». 

Taip informuodamas Dausuvos tėvą, Kairys turėjo galvoje 
prisijungimą prie numatomos žinovų ekspedicijos, apie kurią 
mes daugiau išgirstame iš Mažeikos : « Po diskusijų [Washingtono 
dausuviečių tarpe] prieita išvada, kad Pakštas visuomenei nesu- 
teikė pakankamai žinių, kad tokį kūrimąsi būtų galima vykdyti. 
Buvo tad nutarta organizuoti ekspediciją bent penkių specialistų, 
kurių kiekvienas ištirtų savo sritį ir pateiktų atitinkamą spren- 

dimą ». Pakštas pritarė, pareikšdamas : « Nepridera mums labai 
rizikuoti. Reikia viską nuodugniai ištirti » *?, 

« Tokia kelionė, — tęsė Mažeika, — turėjo kainuoti apie du 
tris tūkstančius dolerių. Bet nei vienas stambesnis finansininkas 
neprisidėjo, ir tuo ta žinovų kelionė neįvyko ». Prie tos nesėkmės 
prisidėjo ir profesoriaus asmeniški rūpesčiai, nes kaip tik tuo 
pačiu laiku jis ieškojo naujos vietos gyvenimui užsitikrinti ir, 
be to, turėjo klausyti gydytojų, jam patarusių rūpintis pašli- 
jusia savo sveikata. « Tuo tarpu, dar skaitome Mažeikos prane- 
šime, Britų Hondure pradėjo reikštis nepriklausomybės judė- 
jimas, kuris mums buvo nepalankus, nes daugumą gyventojų 
sudarė negrai. Todėl bendruomenės steigimo mintis pradėjo 
nustoti populiarumo net žymesniųjų pritarėjų tarpe ». 


Paskutinis planas. — Bet tuo pati idėja dar nebuvo palaidota, 
nes Vitėnas (1960.IV.4) pranešė Pakštui : « Vakar (Washingtone) 
turėjome pasitarimą Dausuvos reikalais. Susipažinome su prane- 
šimais apie naująją Britų Honduro konstituciją ir priėjome išvadą, 
kad dabar jau reikės tartis su vietinės valdžios pareigūnais. Tai 
nieko gero nežada. Todėl Mažeika iškėlė mintį paieškoti Dausuvai 
vietos Bahamų salose, kur jis neseniai lankėsi. Vietiniai pasakė, 
kad žemė kaštuoja apie 15 dolerių už akrą, 0 gyventojų tesama 
apie porą tūkstančių. Klimatas esąs puikus. Mažeika ryžtasi 
vykti į šias salas ir patyrinėti. Gal ir Jūs turėtumėte galimybės 
prisijungti ? ». 

Mažeika pats apie naują projektą šitaip atsiliepė : «1960 m. 
pavasarį man pasitaikė būti keletą savaičių su okeanografine 
programa tarp Bahamų salų, kurios man daugeliu požiūrių labai 
patiko. Grįžęs pasiūliau profesoriui vietoje Honduro mėginti 
steigti bendruomenę vienoje iš Bahamų salų. Ten galima būtų 
nukreipti ir mūsų pensininkus, kurie turi tendenciją sustoti Flo- 
ridoje. Jam ta mintis patiko ». Dėl to Dausuvos palaikytojas dr. 
Mažeikai (1960.V.26) pateikė šitokį planą: «Mums gal būtų 
patogiausia išsinuomoti Miami ar Nassau motorinį laivelį. Tada 
laisvai jūudėtume tame salyne». Tuo pačiu reikalu jis (1960. 
VIII.26) kreipėsi ir į Vitėną, kuris mano, jog tai gal iš viso pas- 
kutinis Pakšto laiškas : « Kompanijonų neatsiradus, nebevažiavau 


* Žaliosios Atžalos klubo biuletenio 4 nr., 1959.II.1 d. 

į Bahamas, ypač kad gydytojai (dr. D. Jasaitis) nepatarė į tar- 
zaniškas keliones besileisti, atsižvelgiant į mano sveikatą: į 
širdies fibrolaciją ir 6. t. » Tai nebuvo bailus bėgimas iš Dausuvos 
fronto — Pakštui bailumas buvo svetimas — o karti tikrovė, 
nes jau po dviejų savaičių dausuviečiai savo vado nebeturėjo. 

Iliuzijų jis nebuvo susidaręs nė prieš tai, nes 1959 m. gruodžio 
12 d. Brazilijoje gyvenančiam muzikui J. Kaseliūnui (45 metų) 
visuomenės laikyseną šitaip buvo apibūdinęs: « Mūsų žmonės 
Amerikoje labai gerai įsikūrė, o jaunimas pradeda įsijungti į 
kitą, didesnę tautą. Tad mažutės atsarginės tėvynės klausimas 
USA lietuviams nėra aktualus. Kitaip manančių labai maža ir jie 
neryžtingi. Ant visko gatava — gal jie važiuotų, bet pionieriais 
jie nebenorėtų būti». Šis realistiškas padėties atvaizdavimas 
Brazilijos tautiečiams, kurių daugumas veržėsi prie lietuviš- 
kesnio ir geresnio gyvenimo, buvo skaudus. Ypač dėl to, kad 
jie dar tų pačių 1959 metų vasario 16 d. iškilmingu raštu, po 
kuriuo pirmas pasirašė vis dar judrus dr. Eliziejus Draugelis 
(71 metų), buvo prašę Britų Honduro gubernatoriaus padėti 
jiems įsikurti. 


Vizijai išblėsus. — Paties regėtojo pasisakymas : « Kadangi 
Atsarginės Lietuvos steigimas nėra paprastas reikalas, bet iš- 
plaukiąs iš tautos tragizmo ir pavojingos geografinės padėties prie 
Nemuno, tai jis didžiumai žmonių gali likti keistas. Atsarginės 
tėvynes užjūriuose turi tik keletas tautų. Lietuviai prie tokios 
minties nesipratino, tad ir psichologiškai jiems tai atrodo neįma- 
noma » **, 

Teisininko J. Vitėno įspėjimas: « Nušviečiant Atsarginės 
Lietuvos steigimo klausimą, Pakštas neturėtų būti pristatomas 
kaip fantastas. Jis pats nebijojo būti vadinamas tokiu, nes, taip 
jis tvirtindavo, be fantazijos nieko neįmanoma padaryti. Bet jis 
buvo, — ką jis pats pripažino, — nepraktiškas žmogus. Dėl to 
jis ir norėjo, kad į Dausuvos kūrimą įsijungtų daugiau praktiškų 
profesijų žmonių. Jis buvo patenkintas, kad Washingtono rė- 
mėjų būrelyje, kuris atsirado be jo raginimo — buvo net du jūri- 
ninkai »*?. 


5 Darbininkas, 1959.II.20 d. 27 nr. 
*0 Ištrauka iš 1967.I.1l d. biografui atsiųsto laiško. 

Jūros kapitono A. P. Mažeikos samprotavimai : « Toje sutelk- 
tinio kūrimosi mintyje nieko nėra nerealaus : istorijoje pasitaikė 
persikėlimų sunkesnėse sąlygose. Bet buvo veiksnių, paverčian- 
čių tą idėją nerealia. Tautinio sąmoningumo stoka ? Gal to būtų 
laikas nebuvo palankus ? Taip, nes pradėjus propaguoti Britų 
Hondurą, ten staiga atsirado tokia politinė padėtis, kuri pakirto 
įsikūrimo mintį. Kapitalo stoka ? Įsikurti tropinėse sąlygose reikia 
nemažų išteklių. Tokių neatsiras iš aukotojų, o stambesnių kapita- 
lų savųjų tarpe mes tuomet dar neturėjom. Dėl to ir Žygis į 
Bahamų salas platesnio atgarsio nesukėlė, ir tuo būdų kūrimosi 
mintis iš lėto buvo užmiršta y *!, 

Dramaturgo A. Kairio kartėlis: « Pakštui nepavyko šios 
idėjos ne tik kad įgyvendinti, bet nė bangos sukelti. Nežiūrint, 
kad jis “ sirgo? šia idėja iki paskutinės savo gyvenimo dienos, 
bet žodžiai liko žodžiais. Visuomenės abejingumas buvo didžiausia 
jo nepasisekimo priežastis. Mūsų vadai beveik neėmė jo kalbų 
dėmesin. O gal net sąmoningai ignoravo ? y? 

Menininkės J. Motekaitienės elegija: 


Norėjai mus išvesti į kitą žemę, 
Kaip Pranašas senos tautos — 

Bet mirties angelas pastojo kelią 
Ir nuvedė, kur tautos be ribos “. 


Bet viskas būtų galėję baigtis ir kitaip, jei « realistai » užuot 
pamedituoti apie tai, kas yra galima, būtų griebęsi to, Kas buvo: 
būtina. 


*! Iš 1965 m. biografui prisiųstų prisiminimų. 
* Iš bendrų atsiminimų, atsiųstų biografui 1966 metais. 
** Draugas, 1960.IX.24 d. 

Pagundos žmogų ne tik įstato į pavojų, 
bet šiame ir sukelia jėgų, skatinančių 
prie tokių palaimingų darbų, apie ku- 
riuos žmogus anksčiau negalėjo nė svajoti. 
(Mistikas Eckehartas). 


Prie žmonos kapo (1958.I1 X). — Dar visas švytėdamas dausu- 
vietišku džaugsmu, Pakštas (1958) rugpiūčio gale iš Honduro 
sugrįžo į Steubenville naujam semestrui. Bet čia greit sunyko 
jo giedrumas: rugsėjo 29 jį sujaudino telegrama, pranešanti, 
kad tą dieną Worcesteryje Mirė jo žmona. « Baisiai nusiminiau ir 
apglušau », įrašė jis į savo dienyną. Susiskambinęs su uošve, 
jis kitą dieną išskrido į Naująją Angliją. Lėktuvu atsiplėšęs nuo 
žemės, jis galėjo aiškiau apžvelgti savo dienas be Mini. 

Kadangi nuo 1939-1940 m. ji nebebuvo pas jį sugrįžusi ir 
vėliau bendriems draugams buvo pareiškusi, užvesianti skyrybų 
bylą, Kazys turėjo manyti, kad jo Ona jį buvo palikusi galutinai. 
Tuomet abiejų bičiuliai, dažniausia kunigai (Worcesterio lietuvių 
parapijos klebonas Aug. Petraitis ir dr. J. Navickas, MIC, 1941 
m. ten miręs) bandė juos vėl suvesdinti draugėn. « Kartą (1942) 
juodu abu sutikau Brocktone, Mass., pas kun. J. Švagždį », pri- 
simena Taučka. «Profesorius man pasakė, kad * Onutė ir aš 
susitarėme vėl gyventi drauge '. Tą vakarą jiedu su kun. Petraičiu 
išvyko į Worcesterį. Tačiau į New Yorką Pakštas grįžo vienas. 
Jis vėl buvo pasilikęs viengungiu ». 

Ir šįkart krinta į akį, kad jo žmona buvo linkusi sugrįžti, 
kada ji, toliau nuo jos gimtinės, galėjo viena su savo vyru išsi- 
kalbėti. Šimutis (1965.I1I.12) prisimena : «+ Charakteringa, kad 
Onutė man yra rašiusi keletą laiškų ir teiravosi apie savo vyrą. 
Ji jo nebuvo užmiršusi. Juo labiau jis jos neužmiršo — iš savo 
menko uždarbio kas mėnuo jai siųsdavo pinigų. Iš visko atrodytų, 
kad kas nors pasirūpino juos išskirti ». Tuo klausimu Bendorius 
man (1968.X.8) dar aiškiau parašė: « Duktė buvo įtakoje moti- 

nos, kuri savo žento nekentė ». Jai, pernelyg augalotai moteriai, 
tarp kitko, užkliuvo ir jo išvaizda — juk jis tik mažiukas, dargi 
su barzda, kuri ir tuomet Amerikoje nepriklausė prie vyriškio 
grožio ypatybių. Išklausykime dar Laučką: « Atrodė, kad p. 
Vasilienė turėjo stiprią įtaką į savo dukterį. Kai paklausiau jos, 
kodėl toks nepasitenkinimas žentu, ji, daug neaiškindama atsakė 
— *jis nerimtas * ». 

Jos provincinis ir asmeninis ribotumas jai neleido suprasti 
daug ko, kas dėjosi tuose plačiuose vandenyse, kokiuose nardė 
ir grūmėsi jos žentas. Tai paliudija ir jos reakcija į profesoriaus 
(jau trumpai paminėtą) susitikimą su Ingrida Bergman. Ši, 
Stockholme gimusi filmų aktorė, jaunystėje buvo patyrusi daug 
nelaimių, nes anksti buvo nustojusi savo tėvų. Ilgėdamosi meilės 
ir globos, našlaitė ištekėjo už vieno dantų gydytojo, taip pat 
švedo. Šis jai įrengė Hollywoode jaukų židinį, kuriame ji savo 
1938 m. gimusią dukrytę Piją auklėjo taip pavyzdingai, kad 
kolegos ją praininė « šventa Ingrida ». Dėl to jos, laimingos žmonos, 
motinos ir patriotės tuomet suruoštas susitikimas su Pakštu 
neturėjo nė krislelio erotiškumo. Bet kas iš šio nekalto vizito prie 
Ramiojo Vandenyno, apkalbiems liežuviams įsimsišius, pasidarė, 
kol žinia apie tai pasiekė Atlanto pakraščius ! Ir šitaip atsitikdavo 
ne kartą. 

Paskutinės vilties nustojęs, kad Ona vėl galėtų pas jį sugrįžti, 
vyras gūdžiose savo Pittsburgho dienose pasiryžo išgauti formalų 
išskyrimą. Šiuo tikslu jis 1953 m. rugsėjį išvyko Meksikon, kur 
(IX.9 ar 10 d.) Zimapano, Hidalgo, (Žimpan City) miesto teisme 
gavo divorsą. Prašymą jis buvo parėmęs pareiškimu, kad žmona 
jį palikusi. Tokiais atvejais Meksikos įstatymai duoda išskyrimą, 
dėl deseriion for more than ten years. Tačiau šis sprendimas jam 
nepadėjo JAV, nes dabar jau nebesutiko skirtis žmona. Tuomet 
vyras norėjo savo dokumentą legalizuoti JAV priklausančiose 
Virginijos salose (Virgin Islands, U. S. possessions), kur tokiais 
atsitikimais nuostatai prielankesni. Šitas žinias biografui patiekė 
kun. J. Jutkevičius (Jutt), Amerikoje gimęs Vyčių veikėjas, 
kuris tada buvo Worcesterio vyskupystės Moterystės Tribunolo 
narys, į kurį Pakštienė ir buvo kreipusis. Jo oficialiai išklausyta, 
ji su ištuoka jau nesutiko. Taip ir buvo pranešta Virginijos salų 
teismui, kuo visas reikalas atpuolė. « Kokią rolę motina lošė 
šiame reikale, nežinau. Ji man nieko apie tai nesakė, nors žinau, 

kad Pakštienė su motina gyveno ir jos buvo labai artimos », 
O kas lietė Pakštą, «aš, taip tęsė kun. Jutkevičius savo 1970. 
I.4 d. biografui siųstąjį pranešimą, jį mačiau tik per šermenis. 
Jis buvo klebonijoje, bet nemačiau reikalo su juo kalbėtis apie jo 
bėdas — ji jau buvo mirusio. 

Visas Pakšto stovis bei jo laikysena tampa geriau suprantama 
tik prisiminus tą mokslą, kuris aiškina psichotizinius reiškinius, 
pasirodančius vyriškio savotiškuose « atmainos metuose ». Jie gali 
taip pat atsiliepti į charakterį, net gali paliestąjį stumti į pavojų 
iškrypti iš ligtolinės jo gyvenimo vagos. Šis procesas vyrus nevie- 
nodai veikia, bet, kaip pastebėta, jis itin kamuoja daug kentėju- 
sius ir po visų visuomeninių audrų ramybės išsiilgusius veikėjus. 
Ar gi jau taip reti atsitikimai, kada net idealistai senatvėje pavirsta 
pramogautojais (goodtimininkais)? Tačiau kas nori bešališkai 
vertinti tokį būdo sukrėtimą, tas neturėtų įbesti akių tik į apgal- 
lėtiną. deformaciją, bet taip pat į paliestojo pastangas nugalėti 
jam amžiaus ruošiamas psichofizines sunkenybes. Juk viena yra 
pagunda, o kas kita — ryžtas iš jos išsikapstyti. Nėra abejonės, 
kad Pakštą ji buvo supurčiusi; bet lygiai taip aiškų, kad jam 
pavyko ištrūkti iš aistros klastingo glėbio. 

Šitame sąryšy reikia prisiminti jau cituotą mistiko posakį, 
kuriam pritaria ir menininkas Michelangelo: «Tik tamsiomis 
gundymo valandomis gimsta šventumas». Nors Pakšto atveju 
visai nemanome tiek aukštai siekti, vis dėlto galime paliudyti, 
kad ir mūsų profesoriui ši tiesa nebuvo svetima. Tobulėjimas teiš- 
sivysto tik iš dviejų polių įtampos, kurioje žmogų nevisada lydi vien 
laimėjimai. Gal čia įterptinas šis Bendoriaus prisiminimas : «+ 1954 
m. sausio mėnesį atvykęs į New Yorką, jis, pasikalbėdamas su 
Pr. Vainausku ir su manimi, pasisakė, suradęs moterį, suomiškos 
kilmės amerikietę, kuri jam padedanti suredaguoti raštus ir kurią 
jis norėtų vesti. Mudviejų patarimas buvo neigiamas, nes tai 
būtų nesuderinama su jo garbinga praeitimi. Už kelių savaičių 
(1954.II1.25) jis man rašė: * Reikalas likvidavosi taikiai. Tad 
ūpas išsilygina *? ». 

Nors jis ir Washingtono metuose pateko į tą įtampą tarp 
pagundos ir garbės (dėl to nuo jo atkrito nevienas draugas), 
jis betgi iš tunelio vėl rado kelią į šviesą. 

Šiame kelyje jį sukrėtė vienas Onutės laiškelis iš Worcesterio. 
Šis, ant menko popierėlio, mašinėle parašytas, rezignacijos per- 

sunktas raštelis, pranešė jam : « September 6, 1955. Gerbiamasis, 
Ar nebūtų Tau pravartu turėti savo lizdą, nes jau dienos baigiasi ? 
Jau laikas būtų susitvarkyti... Mama nori į Floridą persikelti 
ir ten nuosavybę nusipirkti. Ką manai apie tai ? Viso labo, Tavo 
žmona Ona ». Iš to matyti, kad jau šeštą kryželį nešanti moteris 
savo padėtimi nebuvo patenkinta ir gal dėl to ir ieškojo kelio 
atgal. Bet ir dabar jos pačios noras apsispręsti silpnas — « Ma- 
ma nori, 

Kokiose ribotose sąlygose turėjo gyventi žmona po vienu 
stogu su mama, jam buvo žinoma. Pradžioje po atvykimo į JAV 
ji ilgesnį laiką neieškojo tarnybos, o vėliau, Pauliukonio žiniomis, 
ji dirbo slapta, nes gėdinosi prisipažinti, kad vyras jos neišlaiko. 
Toliau mes išgirstame iš to paties istoriko parašyto nekrologo : 
« Ji dirbo Hartforde, Conn., poilsio namuose, vėliau Lancasteryje, 
Mass., atsilikusių vaikų mokykloje. Bet jautriai išgyvendama 
nelaimingųjų vaikų tragediją, negalėjo ilgiau pasilikti. Ji dažnai 
buvo kviečiama į teismą vertėja» “*. 

Jos materialinė būklė buvo nepatenkinama, nes vyras, pats 
vos suvesdamas galus su galais, nevisuomet pajėgė jai sumokėti 
tų, berods, sutartų 75 dolerių kas mėnuo. Tuomet ji, — taip 
bent tvirtino Bendorius, — «vadovybėms tų mokyklų, kuriose 
jis dėstė, rašydavo skundus». Tr morališka jos savijauta buvo 
prislėgta, nes — be vyro ir be vaikų — kokia jos laukia ateitis ? 
O kai ją dar apnyko neišgydoma liga, griaužianti jos moteriškąjį 
grožį, kuris šalia jos švelnumo bei kultūringumo sudarė jos pa- 
trauklumą, vilties saulutė visai nusileido. Apie Onos ligą p. Janina 
(1958.XI.18) iš Kazio sužinojo: « Mano žmonelė mirė po antros 
operacijos. Jai pirma buvo padaryta 1953 m. vasarą. Tada gy- 
dytojas ligą buvo pavadinęs tumor, gal kad nepagąsdintų. Bet 
dabar jis man prisipažino, kad ir tuomet buvo vėžys. Dabar šis 
grįžo. Po operacijos ji kiek pagerėjo : bet paskiau atkrito, ir greit 
įvyko katastrofa »*9. Trumpai prieš tai, Pauliukonio žiniomis, 
pagrįstomis Pakšto laišku iš 1958.X.13 d., vienos pažįstamos jis 
buvo įspėtas; bet užuot į Worcesterį, jis nuvyko į Clevelandą. 


*“* PR. PAULIUKONIS, Prie naujai supilto kapo (Onai Pakštienei mirus), 
žr. Moteris, Toronto 1959 m. 14 nr., 25-26 psl. 

* J. NARŪNĖ-PAKŠTIENĖ, Atsiminimai, laiškai, apsvarstymai, L t., 
19 psl. 

< Aš vis dar gailiuos, kad Ponios nepaklausinėjau daugiau apie 
Onytės ligos rimtumą ir kad tuojau nenuvažiavau jos aplankyti ». 

Galima tad suprasti, kaip Kazys griaužėsi, lydėdamas spalio 
1 d. Onytę į Šv. Jono kapines. «+ Apie jos mirtį patyriau tik po 
laidotuvių, — taip Pr. Pauliukonis (1965.II.7) pranešė biogra- 
fui, — ir sužinojau, kad į jas buvo atvykęs jos vyras ir kapinėse 
prisipažinęs kaltas ir velionės atsiprašęs ». Tuomet Onutės « brolis 
ir motina jį pakvietė į pusryčius ir skaitė savo žmogumi ». 

Vieninteliame užsilikusiame jo uošvės laiške, (laikomam Chi- 
cagos archyve) parašytame ant lapo, išplėšto iš mokyklinio sąsiu- 
vinio, ji savo pažįstamoms Moterims tuos įvykius aprašė savo 
tarme, kurią čia pakeičiame bendrine kalba : 


October 18, 1958. — Širdingai dėkoju už prijautimą mano liūd- 
noje valandoje ir už Šv. Mišias. Aš nepajėgiu Jums pasakyti, kokį 
smūgį aš turiu. Jau 18 dienų su Onute persiskyrėme : bet man viš 
dar šermenys. Onutė mirė nuo (gallblader) operacijos. Pati nuėjo 
į ligoninę, po operacijos vaikščiojo ir rengėsi važiuoti namon. Po 
savaitės atkrito. Visą laiką miegojo ; bet visą pažinimo protą turėjo 
iki mirties valandos. Pakštas padarė viešą išpažintį ant jos karsto. 
Prisipažino atsiklaupęs, kad jis kaltas jų persiskyrime. Visi žmonės 
balsu verkė. Šermenys buvo didelės. K. Juška. 


Suprantama, kad ji savo ribotoje kasdienybėje (ir kaip motina) 
negalėjo kitaip parašyti. Vargu ar ji pajuto, kad šalia žento nerū- 
pestingumo ir greta dukters bevališko blaškymosi buvo kalta ir 
jos pačios alergija Pakštui, jei iš viso čia leista kalbėti apie kokias 
nors kaltes. 


Kad Pakštas būių Pakštu. — Žiema iš 1958 į 1959 metus pro- 
fesoriui buvo sunki: sugrįžęs nuo Mini kapo į savo «kapą», 
ko gi jis galėjo tikėtis tame « šunmiestyje », kur jis « gyveno vienas 
be draugų» ?“?,. Gūdu šioje nebylioje vienatvėje «savas sienas 
prakalbinti 17, Bet jis ir dabar nepasiduoda: priešingai, vilio- 
jimų įtampoje jis dar uoliau pasitempia — «savo vienatvę skan- 
dinu knygose ir raštuose »*?, nes nepaisant viso to, kas keitėsi 
aplink, jo misija liko kaip nekintamas gyvenimo uždavinys. 





* Ten pat, I t., 33 pal. 
** Ten pat, I t., 20 psl. 
* Ten pat. 

« Kai kada mes patys nežinome savo vertės, bet pagunda mums 
ją atidengia ir parodo, ką galime »*?. Šitas Tomo Kempiečio 
žodis Pakštui įtikimiausiai buvo žinomas, nes savo bibliotekoje 
turėjo net du leidinius to garsaus autoriaus veikalo Apie Kristaus 
sekima W9. Ir Tomą Kempietį profesorius bus ne tik skaitęs, 
bet sau ir pritaikęs, nes taip leidžia spręsti jo teigiama reakcija 
į visokius jo «atmainos metų » svyravimus, į visus tuos « tune- 
lius », iš kurių washingtoniškis buvo pats tamsiausias. 

« Svajoju kai ką angliškai rašyti. Turiu net projektų »*. 1959 
m. pavasarį ** jis vėl galvojo apie Economic and political geography 
of sovietized Eurasia. Iš to darbo Prentice-Hall leidykla « norėtų 
man padaryti honoraro, mokamo per keletą, ar net kelioliką 
metų »*. Turėdamas prieš akis standartinį veikalą, kuris — 
šalia istorinio Lietuvos žemėlapio — turėjo būti pats žymiausias 
visų jo darbų, profesorius (66 metų) vėl « paskendo popieriuose 
ir knygose y **. 

Bet ir naujų užsimojimų antplūdyje jam šito dar neužteko — 
jam dar reikėjo savo tautiečių, nes dabar, gal labiau negu bet 
kada, Lietuva yra jo gyvybinis eleksyras. (1959) vasario 18 jis 
pranešė poniai Narūnei, kuri už kelių mėnesių taps jo antrąja 
žmona : « Vasario 14 ir 15 d. praleidžiau Detroite ir Windsore 
(Kanadoje). Viso pasakiau net keturias kalbas, kurių dvi buvo 
skirtos Tautos šventei. Teko skubintis iš salės salėn — kalbėti, 
valgyti, gerti. Sugrįžau labai neprimigęs. Kovo 1 kalbėsiu Colum- 
buse, Ohio » *?. 

Velykų Šventės davė naujų galimybių prasimušti į « Lie- 
tuvą »: « Nuo (1959) kovo 20 iki balandžio 6 išbuvau sunkioje 
kelionėje. Buvo daug privačių ir viešų kalbų : bet stigo miego. 
Paskutinę kelionės naktį praleidžiau traukinyje beveik tik pus- 


* Tomas KEMPIETIS, Apie Kristaus sekimą, I knyga, 13 skyrius, 19 nr. 
** Vienas jų išspausdintas Bostone 1945 m., kitas išleistas 1954 m. 
Brooklyne. 
* J. NARŪNĖ-PAKŠTIENĖ, Atsiminimai, laiškai, apsvarstymai, I t., 
34 psl. 
* Ten pat. 
Ten pat. 
Ten pat. 
* Ten pat, I t., 29 psl. 

gyvis»“9. Taip atsidusdamas, jis neperdėjo, nes šikart, aplanky- 
damas ateitininkus ir dausuviečius, buvo pasiekęs ir Chicagą, 
kuri net veikėjams, tvirtiems kaip ąžuolas, yra tikras ryklys. 

Būdinga jo dvasiniam nusiteikimui, kad jis tais pačiais 1959 
metais Pittsburghe kalbėjo kun. Kazėno bei Miamyje kun. Ra- 
zučio garbei ir kad jis tuo pačiu laiku pradėjo susirašinėti dar su 
kun. Deksniu, East 36. Louis, III. 

Eiliniam veikėjui viso to būtų užtekę su kaupu, bet Pakštui 
— ne. Jo įžvalgumas kartu su jo dinamizmu jį vis versdavo šviesti 
ir grynų amerikiečių sluoksnius. Šituo tikslu jis, pavyzdžiui, ne 
tik kalbėjo Serra International klube Steubenville, bet ir du kartu 
per radiją, nušviesdamas Chruščiovo atsilankymo reikšmę Ame- 
rikoje. 

Nepaisant visų bėdų-vargų, šie išsiveržimai Steubenvillės 
« vienuoliui » padėjo vėl užkopti į jo pakštišką aukštumą. Vie- 
name Detroite (1959.11.15) po jo įspūdingo atsišaukimo pavyko 
tautos reikalams surinkti 2.000 dolerių. Tokių mitingų atmosfera 
jam buvo tokia išganinga kaip džiovininkui skaidrusis kalnų 
oras. Lipdamas į tribūną, oratorius nubaidydavo vienatvės, senat- 
vės, ligos ir liūdnų prisiminimų šmėklas, kurios tiesė savo grubias 
rankas į silpnėjančią auką. Bet už tai jos dvigubai skaudžiai 
žeisdavo nuo scenos nužengiantį senstantį vyrą. Dėl to (1959. 
III.26) viena gailestinga siela jį jautriai įspėjo: « Noriu, kad 
Jums pasisektų įkūnyti patriotinę idėją! Vieno tik bijau, kad 
perdaug * nenusilakstytumėte ' erdvėje ir žemėje, kad jėgų ne- 
pritrūktumėte. Mokėkite laiku pasilsėti, atsigriebti » *". 

Nors šie ponios Janinos patarimai buvo protingi, bet ar įspė- 
tasis jos paklausys ? Vargu, nes tie darbai-vargai jam reikalingi 
kaip atsvara įtampoje, paskatinančioje atsispirti ir kopti aukštyn. 
Dėl to jis nepaisė nė tos angina pectoris, kuri jį kankindavo vis 
dažniau ir vis stipriau. 

Pasiduoti taip pat neleidžia nė lietuvių visuomenė: jos 
dauguma ir dabar mato jame tą darbuotoją, kuris uoliau už 
kitus pasišvenčia patriotinei idėjai. Ji tiesiog laukia, net reika- 
lauja, kad Pakštas būtų Pakštu. O visuomenė kieta savo viešie- 
siems tarnams, 


“ Ten pat, I t., 40 pal. 
* Ten pat, I t., 37 pal. 

Visuomeninės veiklos pilnos jo rankos. 


Man nesuprantamas terminas. — « Visuomenės veikėjas » — šitą, 
terminą pirmą kartą išgirdau 1917 m. tarp Friburgo lietuvių 
studentų. Jis man buvo nesuprantamas, nes pirmojoje mano 
tėvynėje tokių «veikėjų» kaip ir nėra: ten kone kiekvienas 
pilietis rūpinasi viešaisiais reikalais. Apmokamų politikų arba 
panašių visuomeninių profesionalų nėra; parlamentų nariams 
per sesijas tepadengiamos faktiškos išlaidos — ten visuomeninis 
veikimas yra nobile officium. Dėl to ir vadinamieji « kultūrininkai » 
ten neužsidaro lyg kokios esoteriškos būtybės savotiškoje splendid 
isolation, 0 stengiasi bent dalį savo laiko skirti krašto gerovei. 
Aišku, kad net tokioje santvarkoje ne kiekvienas veikliai darbuo- 
jasi visuomenėje, bet jis bent gyvai domisi ja; jis išdidžiau už 
Liudviką XIV gali tarti: L" Etat c'est moi ! 

Todėl mane nustebino, kad atnaujintoje Lietuvoje tais reika- 
lais rūpinosi, palyginti, tik ribotas piliečių skaičius. Bet vėliau iš 
istorijos ir iš krašto sociologinės struktūros supratau, kodėl taip 
yra, ir tapau liudininku, kaip iš žemdirbių masės pamažu išsi- 
kristalizavo visuomenininkai. Žymus stabdys šiame kelyje buvo ta 
ankstyvesnė opozicija, kuria tauta turėjo gintis nuo svetimųjų 
valdovų, nes kas šimtmetiniame pasipriešinime užkietėjo, tam 
sunkų net savoje valstybėje pereiti į poziciją. Kliudė taip pat 
stoka gausesnio miestelėnų luomo, kuris valdymui geriausiai tinka. 
Prisimenu, kaip Mykolas Krupavičius per mitingus asmenuodavo : 
« Aš politikuoju, Tu politikuoji, Jis politikūuoja » ir t. t., norė- 
damas tuo įkalti kiekvienam, kad gana svetimame rate būti 
svetima valia varomu dantiračiu, nes yra iškilusi šventa pareiga 

pačiam piliečiui sukti savo ratą, t. y., formuoti tėvynės dabartį 
ir sukurti jos ateitį. Tai nebuvo balsas nykiai praskambąs tyruose, 
nes partijos bei šiaip organizacijos dygo kaip grybai po lietaus. 

Šis tautos suvisuomeninimo procesas, kuris ją Nepriklausomybės 
laikais sparčiai būtų išvedęs iš atgyventų feodalistinių amžių 
kaip ir iš caristinės autokratijos likučių, staigiai buvo nutrauktas 
gruodžio 17 d. perversmo, kuris smurtu pakirto Lietuvos demo- 
kratišką vystymąsi. Saujelė karininkų valdžią atidavė vienam 
«vadui », jo giminėms bei jų artimiesiems. O šiųjų priešakyje 
ilgus metus žygiavo savimeilę tiesiog įkūnijęs smarkuolis, kuris, 
anot Skipičio, net kesinęsis į demokratiško ministerio gyvybę “*. 
Nors ir šioje stovykloje netrūko geros valios, šis autoritetinis 
režimas sustabdė liaudies visuomeninį auklėjimą, krašto demo- 
kratinį brendimą. Tokiu būdu tie 14 metų (1926-1940) to patriar- 
chato, kurio siela buvo savotiškas matriarchatas, pilietinio įsą- 
moninimo atžvilgiu buvo pralošti metai. 

Žinant demokratinio išauklėjimo svarbą, reikia džiaugtis, 
kad katalikai į tą darbą tuoj sprendžiamai įsijungė. Ir tai ne tik 
savo politikais, bet ir savo mokslininkais, kuriems Filosofijos 
skyrius buvo šviesus pavyzdys. Antai, Dovydaitis buvo Nepri- 
klausomybės akto signataras, o visi žymūs mūsų filosofai — 
pasauliečiai (Šalkauskis, Maceina, Girnius) vadovavo Ateitininkų 
Federacijai, šiai visuomeninio kadro mokyklai, tuo sukurdami 
tokią tradiciją, kuri dabar tęsiama ir Amerikoje. Visai natūralu, 
kad ir Pakštas dar Lietuvoje rikiavosi į šią garbingą eilę, nes 
kaip toks Šveicarijoje ir Amerikoje, t. y. seniausioje ir didžiau- 
sioje demokratijoje, išsilavinęs vyras būtų galėjęs likti abejingas 
tautos likimui ? 


Visuomenininko vargai. — Būdamas demokratas, Pakštas ta 
našta apsikrovė visai antidemokratiniais laikais tėvynės meilės 
ir pareigos jausmo verčiamas. Tiek Lietuvoje, tiek Amerikoje 
minios jį matė spindintį visuomeninėje garbėje, visai negalvoda- 
mos, kad tokia veikla turi dar kitą, ne taip jau žavingą pusę. 
Ją bent iš dalies jis (1940.II.18) atidengė laiške, kurį iš Phila- 
delphijos yra pasiuntęs savo pirmajai žmonai Worcesteryje : 


“ R. SkiPmTIS, Nepriklausomą Lietuvą statant, Chicaga 1961, 328-334 
pal. 

« Kai Kaune sugrįždavau į namus baisiai išvargintas ir išnervintas 
visokių visuomeninių reikalų, tai ieškodavau kokiai valandai 
vienatvės ir tylos ». Jam to verkiant reikėjo, nes dažnai būdavo 
taip išsisėmęs, kad negalėdavo ištarti nė žodžio. Ne kitaip būdavo 
ir už Atlanto : juk jau girdėjome, kaip jis iš Kanados skundėsi, 
kad vargstąs baisiai nuo visų tų klajonių, bėdų ir kančių (1940. 
II.18), o JAV jam ne kartą tekdavo, prakaitą šluostant, « sku- 
bintis iš salės salėn»“?. « Visuomenės veikėju nėra noro visuo- 
met būti », pasisakė jis (1940.VI.11) savajai Mini. Bet kas pajėgia 
išsinerti iš savo kailio ? Mes liekame ištikimi savo prigimčiai. 
Pakšto atžvilgiu tai matyti iš sekančio, ponios Janinos sužymėto 
pakvietimo, gauto po beveik 20 metų : « Vieną dieną (1959 m. 
gale) suskambino iš Steubenville sinagogos. Žydai buvo sužinoję, 
jog Kazys geras kalbėtojas. Nesvyruodamas jis sutiko kalbėti 
jų šventėms: * Mums jau seniai reikėjo stiprių ryšių tarp visų 
tikinčiųjų. Šita tema ir kalbėsiu '»*?, pridėjo kviestasis. 

Jis, žinoma, be paliovos prabildavo ir kitur. Vien paskuti- 
niame jo periode (nuo 1946 iki 1958) jis mini 143 kalbas. Kitais 
metais prisidėjo dar 14 mitingų ar panašių parengimų, o 1960, 
jau paskutiniaisiais, dar keturius — New Yorke, Pittsburghe, 
Clevelande ir Chicagoje. Paskutinis žodis, tartas Ateitininkų 
šventėje, jį galutinai nualino. Visuomenėje dirbo, joje ir mirė — 
prasminga visuomenininko mirtis. 


Išnaudojimas. — Kitas gali manyti, jog noras pasipinigauti 
Pakštą bus taip dažnai stūmęs į sceną. Anaiptol: kitas vargu 
ar būtų «gerklę plėšęs» vien už «garbę» arba už elgetišką 
honorarą. Daugelis kvietėjų apeliuodavo į profesoriaus patriotiš- 
kumą, tuo taikydami į jo jautriąją gyslelę. Šitaip jis tapdavo auka 
tų, kurie Lietuvoje tikru užsiėmimu telaikydavo raumenų darbą, 
o Amerikoje pinigų kalimą. Daugelio amerikiečių pašaipingas 
eggheads traktavimas kartais taip nuteikdavo ir jo paties kvietėjus, 
kad šie «užmiršdavo » jam grąžinti net kelionės išlaidas. Ir ne 
vien jam... 

Panašiai kai kas skriaudė ir rašytoją. Tuo atžvilgiu būdingas 
šis ponios Janinos prisiminimas : « Rytais Kazys mėgdavo tuoj 


* J. NaRūŪNĖ-PAKŠTIENĖ, Atsiminimai, laiškai, apsvarstymai, I t., 
29 pasl. 
** Ten pat, III t., 57 psl. 

sėsti prie mašinėlės. Šypsodavosi, kai X-laikraštis jam atsiųsdavo 
už mokslišką straipsnį aštuonius dolerius. Kad jie galėtų įsivaiz- 
duoti, koks tai didelis darbas 17. Bet kompiuteriškos galvos 
tiek vaizduotės neturi. Kai kurie laikraščiai galėjo teisintis ne- 
pritekliais; bet kiti honorarų, tur būt, laikė tą garbę, kurią 
autoriui teikė spausdindami jo raštus, garsindami tuo ir jo vardą. 
Bet ir visuomenininkai vien šitokia « malone » nebuva sotūs. 

« Profesoriaus, tvirtina Anatolijus Kairys Chicagoje, iš viso 
niekas nerėmė pinigais», išskyrūs jo (1940 m.) žygį po Kanadą, 
kurį finansavo Mūsų koalicinė vyriausybė. Dėl to jis ir « skraidė 
pigiausiais lėktuvais. Pavyzdžiui, 1958 m. grįždamas iš Honduro, 
jis skrido, rizikuodamas gyvybe, tik keturiems keleiviams pri- 
taikytu lėktuvėliu. Bet jis niekam dėl to (ir dėl kitų bėdų) 
nesiskųsdavo ». Net į Ateitininkų šventę Chicagoje, kur (1960. 
VIII) mūsų tautinis šauklys savo veiklą vainikavo neužmirštama 
« gulbės giesme », jis kartu su žmona lėkė, kaip jis (1960.VII1I.27) 
pranešė Kairiui, « menka, non scheduled linija ». 

Kad ir skaudu, bet būtina šioje vietoje paminėti, kad visuo- 
menė, ypač amorfinė jos masė, savo veikėjus tevertina pagal 
gaunamą iš jų naudą. Kas patenkina jos reikalavimus, pirmoje 
eilėje finansinius, tam ji šaukia Hosanna' Į reikalaujantį aukų 
kokiam nors idealui, ji dažniausia šnairuoja, kartais jį net likvi- 
duoja šūkiu Tolle, tolle eum, crucifige 1?* Viso to Pakštas patyrė 
abiejose Atlanto pusėse, nes niekam nepataikaudavo. Jo, tiesa, 
nevisuomet taktingas atvirumas ir pranašiškas rūstumas, reika- 
laujant aukotis tautai, jam užsklęsdavo daug durų. Bet iš tiesų, 
jis savo ausį rėžiančių, sąžinę jaudinančiu žodžiu visai nemanė 
ko užgaulioti. Jis šitaip turėdavo prabilti, opportunė imporiune, 
nes to reikalavo jo misija, kuriai jis turėjo likti ištikimas. Kad 
jis tuo noroms nenoroms daugelį užgaudavo, jis dažnai net nepa- 
jusdavo. Nors jis griežtu savo pašaukimo vykdymu ne vieną yra 
atstūmęs, bet savo oponentams jis nekeršydavo ir pats nerezig- 
nuodavo. Dar pusę metų prieš mirtį ponia Janina paliudijo : 
« Visuomeninės veiklos pilnos jo rankos » ?*. 


* Ten pat, V t., 1 psl. 
$ Jono 19, 15. 


* J. NARŪNĖ-PAKŠTIENĖ, Atsiminimai, laiškai, apsvarstymai, IV t., 
33 psl. 

Pirmas smauglys-pavydas. — Kad jo rankos buvo pilnos tos 
veiklos iki pat paskutinės valandos, tai nėra savaime suprantama, 
nes jis yra patyręs, kaip jau daug sykių matėme, ne tik pritarimo, 
bet ir pajuokos, išplakimo bei atakų visokių aistrų, kurių prie- 
šakyje piktai žygiuodavo pavydas. Tiesa, pavydas neišvengiamai 
palydi kiekvieną veikėją, kuris su ta bėda turi apsiprasti ; tačiau 
mūsų tautinio šauklio atžvilgiu jis pernelyg viršijo visas « normas ». 

« Pavydas yra sena nuodėmė, dargi į septynių didžiųjų skaičių 
įrašyta, gal būt, sena kaip žmonija. Prisiminę praeitį, pamatysime, 
kad ir mūsų tėvynėje vienas ūkininkas pavydėdavo kitam geresnio 
derliaus, darbininkas savo draugui aukštesnio atlyginimo. Pavy- 
dėta ir visuomeninio gyvenimo vadovams. Ir išeivijoje nesame 
laisvi nuo pavydo. Netgi dabar, sočiai gyvenant, pavydo ir skundų 
neatsisakoma » **. Tai toje pačioje Chicagoje knietė širdį ir rašy- 
tojui Al. Baronui, kuris (1969.IX.19) tame pačiame laikraštyje 
panašiai pliekė tą ydą : « Daugumas vadovaujančių asmenų dirba 
be atlyginimo, aukoja savo laiką ir lėšas. Dažnai mes, nieko jiems 
nepadėdami, reikalaujame, kad jie atliktų tokius uždavinius, 
kurių nepajėgia atlikti net brangiai apmokami ir stiprių laisvų 
tautų žmonės. Visi mes esame vieninga mūsų tautos dalis, atsi- 
dūrusi Vakaruose liudyti komunistinės tironijos neteisybę » ?*. 
Savo straipsnį, vardu Niekinimo manija Baronas baigia teisinga 
pastaba : « Mūsų kritika neturi išvirsti į vienas kito niekinimą »**. 
Tos nuomonės yra ir jautrios sąžinės Vincenta Lozoraitienė (Ro- 
moje), kuri tame organe priminė, kad jau būtų «laikas nustoti 
niekinti savuosius »: « Jei kuriam nors žydui pradeda gerai sektis, 
kiti žydai su juo kartu džiaugiasi ir jį iškelia svetimųjų akyse. 
Pas mus dažniausiai vyksta atvirkščiai. Jei kam nors iš mūsų 
pavyksta iškilti dešimts colių aukščiau už kitus, tuoj atsiranda, 
kas stengiasi jį pastumti žemyn. Tuoj pradedama pro padi- 
dinamąjį stiklą ieškoti defektų. Jei jų nerandama, tai kokia nors 
kaltė vis tiek išgalvojama. Dabartinėse mūsų sąlygose, mums 
gyvenant išeivijoje, tai ypatingai kenksminga ». Akivaizdoje tokio 
gėdingo savitarpio draskymosi p. Lozoraitienė šitaip kreipiasi į 


“* BR. KvikLYS, Pavydas ir skundai, žr. Draugas, 1968.XII.20 d. 
* AL. BaRONAS, Niekinimo manija, žr. Draugas, 1969. IX. 19 d. 
* Ten pat. 

visus padorius tautiečius: «Dėl tragiškų priežasčių atsidūrę 
svetur, laikykimės vieningai, dirbkime bendrai vienam tikslui — 
išlaisvinimui savo tėvynės. Nepavydėkime vieni kitiems, bet 
džiaukimės, kad turėjome ir dar turime pasižymėjusių žmonių » **. 

Galima suprasti, su kokiu pasigardžiavimu Lietuvos okupantai 
ir jų agentai mūsų tarpe platina jiems Kremliaus sufleruojamus 
šmeižtus, dergimus. « Visą tokį niekinimą komunizmas išnaudoja 
savo naudai. Tai, anot pogrindžio poetės Onieškajos, eina labui 
Maskvos, *'kur viskas statoma ant kaulų?'», baigia Baronas savo 
įspėjimą. 

Kadangi jau anksčiau matėme, kaip gudriai Sovietų sub- 
versantai iš pasalų graužė Pakšto reputaciją ir kaip lengvai jiems 
tikėjo nevienas jų klastos neįžvelgiančių profesoriaus pavyduolių, 
mes daugiau prie to čia nebegrįžtame. Verčiau, baigiant šį gėdingą 
poskyrį, pacituoti šį Goethės posakį: « Širšės kimba tik į sultingus 
vaisius, žiurkės — tik į brandžius grūdus ». Gindami savo šauklį 
nuo svetimų agentų bei jų naivių pataikūnų mūsų eilėse, mes 
betgi nemanome, nė šioje vietoje, pastatyti jį aukščiau užtar- 
nautos, bet artimo meilę reiškiančios kritikos. 


Kitas smauglys — ligos. — Tokios (ne tik skelbiamos, bet ir 
pritaikomos) artimo meilės jis buvo išsillgęs, nes jo per 40 metų 
velkama visuomeninė našta jį buvo prispaudusi prie žemės. Tai 
pirmiausiai įvyko dėl vienos visai objektyvios priežasties, — kaip 
pabrėžia Brazaitis: « Lietuvių jausmas labiau linkęs į pasyvu- 
mą »**,. Kadangi ir Maceina panašios nuomonės, autorius aname 
žurnale tęsia : Tas jausmas « gyvenimą priima pasyviai, nesiim- 
damas [jo] reformuoti ». Tokio užsimojimo prie savo žemės pri- 
rišti valstiečiai daugiausia laukia iš kitų — iš tokių, kurių rankos 
yra laisvesnės ir tuo jau yra išsikapstę iš pasyvumo, kas jiems 
leidžia visais pečiais atsiremti prieš fatalizmą ir aklą likimą. 
Dėl to Maironis, irgi vienas tų laisvūnų, sušunka savo tautiečiams : 
« Iškalkite, vyrai šių dienų, geležinę valią; milžinų !? » ??. 


" V. LozoRAITIENĖ, Laikas nustoti niekinti savuosius, žr. Draugas, 
1969.IX.11 d. 

“ J. BRazZAITIS, Lietuvių charakterio vertybės, žr. Aidai, 1961 m. 
3 nr., 111 pal. 

* Ten pat, 112 psl. 

Pakštas kaip tik ir buvo vienas tų « kalvių », net vienas stip- 
riausių, kas jam, apsuptam pasyvumo bei individualistinio užsi- 
darymo ir griaužiamam viso pulko pavyduolių, brangiai atsiėjo, 
ypač jo sveikatai. « Toji įtampa jam sukeldavo pavojų jo ne- 
sveikai širdžiai», skundėsi“? ponia Janina. Tai nebuvo tuščia 
baimė, nes per paskutinius 18 jo gyvenimo metų jis suskaitė 
net 20 stipresnių atakų. Ta, kuri jį 1959 m. rudenį (IX.27) 
smaugė, užtruko net 13 valandų ir per plauką jo nenustūmė į 
grabą. Bet kadangi minios akyse veikėjas turi būti sveikas kaip 
ridikas, ji sirguliuojančiam vadovui yra nemaloni, kartais net 
žiauri. Tai ir Pakštą vertė dar uoliau nuslėpti fiziškus savo nega- 
lavimus. Bet pasiduoti tas mažiukas titnagas nė manyte nemanė. 
Antai, (1958.XI.24) jis atakų sąrašo pažymėjo : « Širdis sune- 
galavo. Bet lekcijas visgi paskaičiau ». 

Kad jis ir desperatiškai spyrėsi, jo sveikata vis labiau blo- 
gėjo. Tai pavojinga, nes jau greit sukanka 20 metų, kai jis pa- 
liktas «vienas kaip vilkas »“! ir be saugomos-glostomos Mini 
rankos grumiasi su savo ligomis. O jos gausios. Juk ar gi mažai 
stichijų jam teko pergyventi, jam, užgimusiam dar caro paval- 
diniu ir mirusiam J. F. Kennedžio prezidentavimo išvakarėse ? 
Ir šiame tarpe koks stebuklingas Lietuvos prisikėlimas ir koks 
baisus jos nutrenkimas atgal į vergiją! Ir visą tą prometėjišką 
iškilimą bei tragišką kritimą jis tiesiog įkūnijo — ar tad nuostabu, 
kad jo širdis pavargo mirtinai ? 

Bet ligos ne taip baisiai būtų jį smaugusios, jei profesorių 
būtų supratę geriau jo tautiečiai: jie dažnai buvo greiti kriti- 
kuoti bei trukdyti, bet lėti padėkoti ar net padėti. Tai Anato- 
lijui Kairiui išspaudė tokį skundą: «Jis nedalyvavo jokiame 
didesniame vienete, nei jo patarimų neklausė, o ir paklausęs 
jais nesivadovavo. Profesorius kartais skaudžiai primindavo mūsų 
atsilikimą, savanaudiškumą, nemokėjimą pažvelgti į tarptautinius 
horizontus. Todėl jis tapo savotiška rakštim, kurios ne vienas 
vengė. Iš tikrųjų — nežiūrint jo plačių pažinčių, garso ir * drau- 
gystės? — jis neturėjo daug tikrų draugų. Tiesa, daug kas jo 
kalbomis grožėjoti, stebėjosi jo nepaprastu išsilavinimu, gilia 


“ J. NARŪNĖ-PAKŠTIENĖ, Atsiminimai, laiškai, apsvarstymai, IV t., 
33 pal. 
“* Ten pat, I t., 15 psl. 

įžvalga ir net paradavo jo vardu ir šūkiais, bet konkretaus nieko ! 
Prof. Pakštas, kaip aš jį mačiau, buvo vienas. Kaip didelis ąžuolas 
išaugęs ariamų laukų platybėje: daugelis į jį žiūrėjo; kai kas 
jau ruošėsi pasipuošti jo lapais ». 

Visas toks « traukymas pečiais » arba net pasišiaušimas prieš 
profesorių, neretai kilęs dėl jo paties kaltės, jo neapkartino, nes 
jam gerai buvo žinoma, kad regėtojai tegali atsiremti į saujelę 
susibaudėlių ir kad jų žodžiai dažniausiai iš skaudžios vienatvės 
krinta į kurčią tuštumą. Dėl to ir mūsų tautinis šauklys visus, 
kurie negalėjo arba nenorėjo sekti jo paskirties keliu, sutiko 
be apmaudo, tik su liūdesiu. Giliausiai jis atjausdavo ne vieno 
ateitininko, kaip jis išsireikšdavo, « praeitininkiškūmą », kuris jį 
lydėjo iki pat mirties vartų : 1960 m. Chicagoje įvykusioje šven- 
tėje, kai fotografas norėjo jį nutraukti kartu su kitais ateitinin- 
kais, tai ne vienas demonstratyviai atsiplėšė nuo tos grupės, kad 
tik nebūtų įamžintas kartu su juo, buvusiu Ateitininkų federa- 
cijos vadu. Mūsų kultūros istorija tokiems, ar tik nepritaikys 
posakio Les absents ont tort ? 


VĖLYBA LAIMĖ 


Be saulėtos draugystės mano kelias. 
Pabodo muolatinė ir grubi kova. 
(Iš Vytauto Mačernio 32 soneto). 


Ponia Janina. — 1959 m. kovo viduryje Janina Narutavi- 
čienė-Narūnė, gyvenanti Miami, Fla., iš pašto dėžutės išėmė laišką, 
atsiųstą jai Kazimiero Pakšto iš Steubenville, Ohio. Perbėgusi 
akimis šį, kaip dažniausiai, autoriaus mašinėle parašytą laišką 
(1959.III.12), ji stabtelėjo po palmėmis prie savo namelio, 3338 
SW 25 St., nes profesorius jai buvo uždavęs lemtingą klausimą : 
« Ponia Janina, Kaip būtų, jei mudu dviese visai mažą prieglaudą 
suorganizuotume ? Nemoku šiuo klausimu tinkamai išsireikšti. 
Blogiau, kad dideli atstumai mus skiria. Kai išsikalbėtume, tai 
gal paaiškėtų, kuomi vienas antram galėtume būti naudingi » “*. 

« Maloni staigmena. Jau kelintą kartą skaitau šitą laišką. Bet 
ką gijam rašyti, mažai pažįstamam ? Rytoj gal būsiu mandresnė », 
įrašė ji, dailiai braižydama, į savo dienoraštį “*. Užsisvajojusiu 
žvilgsniu žiūrėdama čia į laišką, čia į vešlią gamtą aplink, jos 
sudrumsta širdis dar kartą perbėgo tą kelią, kuris ją iš Rusijos 
speigų per laisvąją tėvynę, niūrius lagerius ir per Kolumbijos 
karštybes galiausiai buvo atvedęs į Floridos palmių pavėsį. 

1895 m. gimusi Panevėžyje valdininko Markevičiaus šeimoje, 
ji turėjo protingus tėvus, kurie jai ne tik leido baigti vietos gimna- 
ziją, bet Petrapilyje dar žinomus Stebuto Aukštuosius agrono- 
mijos kursus, kad turėtų iš ko gyventi, o netaptų vienturte 1e- 


* Ten pat, I t., 34 pal. 
* Ten pat, I t., 35 pal. 

pūnėle. Žvalią gimnazistę mokė patriotiški kapelionai, jų tarpe 
M. Lumbė (1887-1942) ir J. Stakauskas (1871-1944). Su jais ji 
pateko į lietuvišką patriotų sąjūdį. Užsidegus ji dalyvavo ir 
Balio Sruogos (1896-1947) rengiamuose vaidinimuose. Petrapilyje 
ji įsijungė į Lietuvių studentų draugiją, kurios koncertuose ją 
užbūrė Kipras Petrauskas (1886-1968) ir kitos bekylančios mūsų 
teatrinio meno žvaigždės. Kai pirmas pasaulinis karas ją vėliau 
nubloškė į Tverę, ji ten dirbo Lietuvių tremtinių komitete, iš 
kur vėl prasimušė į Petrapilį, į ten sušauktą Lietuvių Seimą, o 
1918 m. galop į laisvąją Lietuvą. « Atrodė ir oras čia gaivesnis 
ir plutelė duonos tokia skani 1», džiūgavo ji savo biografijoje “*. 
Vilniuje Markevičiūtė tapo žemės ūkio ministerio Tūbelio pirmąja 
sekretore. Ten kartu pas Joną Jablonskį (1860-1930) dar pato- 
bulino savo lietuvišką kalbą. Tai jai ne tik leido pasirodyti su 
straipsniais, bet dar redaguoti laikraštį Žemės Ūkis. Viename 
dienraštyje ji moterims iškariavo atskirą skyrių ir per radiją 
dar tam tikrą pusvalandį. 

1921 m. Janina ištekėjo už inž. Petro Narutavičiaus (1885- 
1956), kuris degė tais pačiais idealais, ir savo laiku už lietuvišką 
nusistatymą buvo pašalintas iš Petrapilio gimnazijos. Slaptai iš- 
vykęs į Šveicariją, jis Berne įsigijo brandos atestatą ir ten pra- 
dėjo savo studijas universitete. Ten jis išmoko kalbėti ir Schwi- 
zerdiitsch, kuriuo jis mane vėliau Kaune ne kartą nudžiugindavo. 
Dar pasitobulinęs Belgijoje, jis baigė Petrapilio Politechnikos 
Institutą. Šalia tokio vyro ir ne be įtakos iš Sofijos Čiurlionienės 
(1886-1958) pusės, Janina plačiai reiškėsi mūsų spaudoje, bent 
tiek kiek leido auklėjimas 1922 m. užgimusios dukters Danutės. 

« Daug saulėtų dienų prabėgo. Daug audrų praūžė. Daug 
lietuvių žiauraus okupanto buvo išbaidyti iš savo lizdų »“?, jų 
tarpe ir Narutavičiai. Pirmiausia jie buvo nuvaryti į Vieną, 
toliau į užjūrį, kur 1956 m. Kolumbijos Medelline mirė ponios 
Janinos vyras. Kitais metais našlė persikėlė į Miami, Fla., pas ten 
ištekėjusią dukterį. « Čia sutaupytų pinigų likučiais įsigijau pa- 
stogę — skaitome jos autobiografijoje — ir taip prasidėjo naujas 


“ J. NARŪNĖ-PAKŠTIENĖ, Mano biografija, "Miami 1966 (mašin- 
raštis), 9 psl. 

“* J. NARŪNĖ-PAKŠTIENĖ, Atsiminimai, laiškai, apsvarstymai, I t., 
1 psl. 

gyvenimas Mano nebe jauname amžiuje. Rašymas man buvo 
didelis nusiraminimas » “*. 

Kas jai buvo « nusiraminimas », kitiems buvo laimikis, ypač 
motinoms, nes meili jos plunksna užbūrė vaikus Gintaro Takais, 
Snaigių  Karalaite, Gintarėe ir tolygiais leidinėliais. Nesunku 
pastebėti, kad Narūnė tuo praturtino mūsų vaikučių gyvenimą, 
į kurį kiti poetai tik retkarčiais užklysta. 

Visi šie džiaugsmingi ir skausmingi įvykiai giliai įrėžė savo 
ženklus į tą jautrią širdį, kuri nūnai našlauja po Floridos dan- 
gumi. Bet ką reiškia ir žavingiausioje gamtoje leidžiamos dienos, 
jeigu jos ateina iš nežinios ir tik į ją nuslenka ? O dabar anas 
laiškutis — nelauktas pragiedrulis tamsėjančioje dalioje ! 


Motinos ir meilės jausmai. — «Prisimenu profesorių dar iš 
Lietuvos ; bet pirmą kartą susitikova tik čia Miamyje. Tai buvo 
1958 m. birželio mėnesį, kada jis skrido į Hondurą. Ta proga jis 
Alto skyriaus buvo pakviestas skaityti paskaitą tragiškų birželio 
dienų minėjime. Ji buvo įdomi ir ne man vienai padarė teigiamo 
įspūdžio. Tada parašydavau Draugui; dėl to profesoriaus papra- 
šiau duomenų. Tai buvo mūsų pirmas pasisveikinimas. Man 
imponavo jo šnekėjimo būdas, jo taiklus sąmojus »*7. Po re- 
ferato ponia Janina, šitos citatos autorė, organizatorių buvo p3a- 
kviesta užkandžiams mažame ratelyje, kur Pakštas piešė Dausuvos 
planus. Atsisveikindamas su ja, jis pažadėjo jai parašyti iš Hon- 
duro. To jis neužmiršo. Sugrįžęs iš ten vėl sustojo Miami su pra- 
nešimu. Ir šįkart dalyvavo j0 «pisarka», kaip jis, linksmos 
nuotaikos pagautas, pavadindavo ponią Janiną. 

Kito gyvybės ženklo ji čia susilaukė tik po trijų mėnesių. 
Laiškas (1958.X1.18) buvo liūdnas, nes profesorius rašė apie savo 
žmonos mirtį. Pavasarėjant jis (1959.II.18) jai skundėsi, kad 
« nuobodu vienam savo sienas prakalbinti »“?. Viena ji, vienas 
jis — sujaudinta širdimi ponia Janina varto lemties deivės jai 
atpustytą laiškutį ; bet atsakymą duoda tik 1959.III.26 d. Ve- 
lykų šventėms: «+ Kai dėl mūsų abiejų “* prieglaudos įkūrimo * : 


“ J. NaRŪNĖ-PAKŠTIENĖ, Mano biografija, Miami 1966, 16 psl. 

*" J. NARŪNĖ-PAKŠTIENĖ, Atsiminimai, laiškai, apsvarstymai, I t., 
1 psl. 

* Ten pat, I t., 29 pal. 

principe nieko neturiu prieš»“?. Bet ir dabar ji nesiskubina. 
Jam primena savo amžių — «baisiai ryškus skaitmuo », prie ko 
dar prideda : « Gal reikėtų kiek daugiau vienas apie kitą žinoti y "?. 
— « Amžius manęs negąsdina », atsakė jis (1959.LV.7), «nes ir 
mano amžius jau žiauriai didelis .... Manau, kad man pritiktų 
vyresnė »*!. Geresnei pažinčiai profesorius, kuris dabar semestro 
viduryje negalėjo nutraukti paskaitų, ponią Janiną pakvietė 
į Steubenville, kur ji jo šeimininkės bute ir globoje galėtų 
praleisti kelias dienas. Tačiau ji ir dabar delsė ir tik (1959) ge- 
gužės antroje pusėje vyko į šiaurę. 

Pirmas įspūdis nekoks. « Jo bute daug knygų. Popieriai, žemė- 
lapiai pasibaisėtinai visur išblaškyti. Ėjome pasivaikščioti. Pa- 
stebėjau, kad jis vis stabtelėja. Daktaras jam liepęs vis dairytis 
į langus, neskubėti — angina pectoris. Nemiegojau tą naktį. 
Kas daryti ? Palikti jį ? Ir tai tik dėl to, kad jis ligonis ir reika- 
lingas pagalbos ? » Palikti jį vieną čia, kur «jis su nieku negali 
mintimis pasidalinti ir tik netvarkingai piknikauja ?» Ir taip 
jau per 20 metų! « Rytojaus dieną man staigiai pasidarė aišku ». 
Motinos ir meilės jausmai suplaukė į tvirtą nusistatymą. « Tą 
dieną mes labai susidraugavome. Važiavome į gamtą, vaikščiojome 
alėjomis, tykiai, pamažu. Kitą rytą atsisveikinome širdingai y'?, 
nes ponia Janina pasiryžo susieti savo likimą su jo likimu. 


Vylingi miražai. — Vykdama namon — pro Washingtoną, 
kur aplankė savo drauges ir bendradarbes iš Nepriklausomybės 
dienų — Tūbelienę, Škirpienę, Žalkauskienę ir kitas — ji išryš- 
kino naujo gyvenimo kontūrus. Kazys dar profesoriaus porą, 
trejetą Metelių, kad gautų Social security, o paskui juodu persi- 
kels į saulėtus pietus, į Miami, kad dabar Steubenville vienatvėje 
vargstąs «puikusis džentelmenas » ** galėtų atsiduoti Enciklope- 
dijai ir kitiems mokslo darbams, kurių stambiausias ketino būti 
Prentice Hall leidyklai pažadėtasis veikalas. O ji jam būtų — jo 
paties žodžiais (1959.VI.29) — «įkvėpimas ir kanceliarijos šefas » 
ir be to dar pabertų poezijos spindulių į jaunųjų gintaro takus. 


* Ten pat, I t., 38 psl. 


“* Ten pat. 

" Ten pat, I t., 41 pasl. 

* Ten pat, I t., 42 ir 64 psl. 
* Ten pat, I t., 63 psl. 

Tai abiems būtų prasmingas saulėlydis. Bet ar tos svajonės 
tik nebus tie miražai, kuriais mįslingasis likimas žmogų kelia į 
padanges, idant jo kritimas būtų dar tragiškesnis ? Ar tik ne 
panašūs miražai svaigino ponios Julijos globojamą Šalkauskį prieš 
jam užgęstant varge ir neviltyje ? Bet kas, miražams viliojant, 
gąsdina save nelaimėmis ? Dėl to tarp Miami ir Steubenville 
užvirė susirašinėjimas, įkaito telefono laidai. Pagaliau prote- 
sorius (1959) liepos 11 d. jau Miamyje, kur abu tuoj apsirūpino 
reikalingais dokumentais. Juodu sutarė susituokti ne čia, o kur 
nors romantiškoje Karibų jūroje, gal Havanoje, nes jis buvo 
sumanęs ten toliau austi savo dausuvietiškus planus. Tačiau 
bažnytinėms formalybėms neleidžiant « medaus mėnesį » sujungti 
su geografo apsižvalgymu, jungtuvės įvyko (1959) rugpiūčio 1 d. 
vakare pačiame Miamyje — Šv. Mykolo parapijos klebonijoje, 
visai kukliai. Surišo juos kun. J. Razutis, liudininkais buvo ponios 
duktė Danutė ir jos vyras Karolis Vertalka. 

Po ceremonijų, — taip skaitome Janinos Pakštienės užrašuo- 
58, — žentas Karolis visus pakvietė į šaunų restoraną: « Ten 
nuo 16-40 aukšto matysime visą miestą, skęstantį šviesų jūroje, 
ir okeaną »"*. Tą vakarą, švęstą tarp rojiškos žemės ir beribio 
dangaus, abu buvo pasidavę savo svajoms. Miražai prieš 
kataklizmą? 

« Medaus mėnesį» Kazys su Janina praleido čia pat prie 
Atlanto, tartum Floridos Palangoje: « Rugpiūčio 4 nešėme, 
— mums linksmai atidengia ponia, — rašomąją mašinėlę ir porą 
lagaminų į kun. Būdavo mašiną ir kėlėmės į Miami Beach, kur 
plaukė mūsų aukso dienos. Iš ryto braidydavome vandenyno 
pakraščiu ir džiaugdavomės oro gaivumu ir mūsų nesapnuota 
laime. Vėliau pusryčiaudavome čia pat pliaže, paskui, grįžus 
į kambarį, Kazys tuoj sėsdavo rašyti Enciklopedijai. Po to — į 
jūrą žaisti su bangomis. Vakare dažniausia turėdavome svečių — 
tai kun. Būdavas, tai kun. Razutis ar Karolis su Danute » ". 

Pirmasis (1908-1966), žinomas literatas, Miami Corpus Christi 
parapijos vikaras, labai mėgo Pakštą, su kuriuo vis turėdavo 
«marias kalbų», kaip jis pasisakė biografui prisiųstame anų 
dienų nušvietime : « Profesorius buvo pilnas jaunuolio vaizduotės, 


“* Ten pat, II t., 130 psl. 
* Ten pat, II t., 134 pal. 

judrus ir pilnas planų. Nors jis buvo jau nestiprus, bet turėjo 
nuostabią energiją. Rasdavau jį po vestuvių prie mašinėlės ruo- 
šiantį straipsnį ». 

Nejučiomis turi nusišypsoti, išgirdęs, kad mielasis kolega 
Kazys į savo honeymoon nusigabeno ir savo «raštinę». Bet 
jis ir iškiliausiuose savo privatinio gyvenimo momentuose liko 
ištikimas savo misijai. Dėl to ir pasitraukimas į kuklią ponios 
Janinos «rezidenciją» jam nebuvo kokia splendid 7resignation, 
o seno darbo tąsa naujose bei geresnėse sąlygose. Dabar, dideliems 
projektams daužant jo galvą, jam nebereikės steikūs kepti ir 
puodus šveisti; dabar knygos ir žemėlapiai skaidresniu balsu 
jį užkalbins. Dar prieš pat vedybas profesorius Draugui buvo 
paruošęs rašinį apie Genocidą ir lietuvių tautos išlikimą, kurį 
baigė tokiu motinos garbinimu: «Lietuvos motinos teisingai 
gali didžiuotis 1941 ir 1943 metais davusios tautai normalų 
prieauglį žiauriose sąlygose. Čia “ šventasai? egoizmas nusi- 
lenkė dar šventesniam patriotizmui. Visa tauta parodė savo nenu- 
galimą norą išlikti gyva kaip laisvas, susipratęs tautinis orga- 
nizmas »**. Tesdamas šias studijas, profesorius čia pat prie 
paplūdymio ruošė antrą darbą Sovietija — didysis tautų kapiny- 
nas *'. Iš viso čia, kur ūžiančios bangos mušė taktą jo dinamiš- 
kumui, jis buvo nepaprastai gajus. Kun. Būdavas, kuris pas jį 
atpyškėdavo beveik kasdien, negalėdavo atsistebėti : « Jis pilnas 
toli siekiančių planų » "?. 


Palaimingas sąskambis. — Viengungis vargu ar gali atjausti, 
ką reiškia sąskambis tarp vyro prometėjiško žygiavimo ir moters 
užjaučiančios širdies, tarp gaivalingo tapsmo ir puoselėjančios 
buities, tarp jėgos ir grožio, kada du savyje netobuli fragmentai 
vėl sudaro, kad ir visai platoniškai, tą vienumą, kuri lytims grąžina 
harmoniją ir pina jų laimės vainiką. Bažnyčia palaimino tą 
sąskambį, suteikdama jam šventumą tokio sakramento, kurį 
susituokiantieji suteikia patys sau — vienas kitam. Kiek iš jo 


“* K. PakšTAS, Genocidas ir lietuvių tautos išlikimas, žr. Draugas, 
1959.VI.20 d. 144 nr. 

“ K. PaKŠTAS, Genocido poveikis Lietuvos gyventojams (Sovietija — 
didysis tautų kapinynas), žr. Draugas, 1960.V.7 ir 14 d., 107 ir 114 nr. 

" Kun. ST. Būpnavas, Miamyje, Miami 1966 (rankraštis), 10 pal. 

palaimos bei kūrybos ir neįprastai mūsų porelei! «< Tu — mano 
sveikata », jis jai kartodavo “*, nes dabar jam iš naujų šaltinių 
tryško naujas ryžtas, o jai kartu ir nauja poezija : 


Jie ėjo dviese — 
Draugystės žiburį delnuos 
Jie paslaptingai nešė. 

Jie nešė ir tylėjo, 

Kad neužpūstų vėjai 
Šventos ugnies “", 


Ne be reikalo Janina saugojo tą šventą ugnį nuo žvarbių 
vėjų, nes tokie pūtė iš visų krypčių. Juk tokiais atvejais tam 
tikra visuomenės dalis, ne pati geroji, sau leidžia kištis net į 
švelniausius savo artimo jausmus. Kai Dovydaitis vedė kaimietę 
— negerai ; kai Šalkauskis vedė vyskupo giminaitę — irgi nege- 
Tai, net blogai, juk «kaip toks filosofas gali taip pasielgti ? » 
Lyg Bažnyčios sakramentas būtų susitepimas ir nuodėmė! Ir 
kai dabar visuomenei pasišventęs mokslininkas vedė jaunoms 
širdims atsidavusią poetę — taip pat negerai. Gal tie pašaipūs 
liežuviai nebūtų buvę tokie drąsūs, jeigu jie būtų galėję suprasti, 
kad ir dabar savo sarkazmo nuodais jie tepatepdavo maskoliškas 
strėles. Ir šitaip elgėsi ne tik profesiniai liežuvninkai, o ir ta 
« tikinčiųjų » rūšis, kuri sau leidžia bažnyčioje garbinti artimo 
meilę, o šventoriuje praktikuoti artimo nepykantą. 

Nors visa tai ir aptamsino vėlybą jo laimę, profesorius ir 
dabar niekam nekerštavo. Gyvendamas taikoje su Dievu ir 
tvarkoje su Bažnyčia, jis buvo tikras, kad sanior pars savo tau- 
tiečių jam, pražilusiam kovotojui, tos saulėtos draugystės nepa- 
vydės. Dėl to jis ir šįkart tik numojo ranka į zvimbiančias « strė- 
les », susitelkdamas naujam tikslui — užsitarnauti pensiją, kuri 
leistų jam galutinai įsikurti meilės šildomame mokslo židinyje. 
Tokia iliuzija jis (1959) rugsėjo pradžioje iš giedrios Floridos vienas 
lėkė atgal į atšiaurųjį Steubenville. 


* J. NaRŪNĖ-PAKŠTIENĖ, Atsiminimai, laiškai, apsvarstymai, II t., 
135 pasl. 


** Ten pat, II t., 113 psl. 

Darysime bendrus planus, apgalvosime 
visokias strategijas. 


Pensijos užtikrinimas. — Pakštas, tik raukydamasis paliko 
Miami saulę, puškėjimą okeane ir tą kūrybišką nuotaiką, kuria 
ponia Janina, jo «tvarkos elementas »*!, buvo apgaubusi jį. 
Jam reikėjo grįžti į dūmus ir debesis, nes Steubenville kolegija 
buvo ne tik jo duona, bet ir vienintelė galimybė užsitarnauti 
Social security, kurios jis laukė kaip savo išganymo. 

« Visa jo nelaimė buvo ta, samprotavo žmona, kad Kazys 
tiktai sulaukęs 65 metų amžiaus ėmė rūpintis savo pensija. Tad 
jam reikėjo ištarnauti dar tris su puse metų ir mokėti nustatytus 
mokesčius. Blogai, kad jis per vėlai susigriebė ! Šitame amžiuje 
jis galėjo jau ilsėtis gražioje gamtoje ir rašyti. Nepagalvota, 
nesuspėta, nesutvarkyta »**. Šitas sunkus atsidūsimas gal yra 
pamatuotas, nes moteris akyliau pastebi kasdieniškus būtinumus 
negu toks vyras, kuris aplekia kontinentus ir skrodžia istoriškas 
erdves. Neišvengiamai buvo užsimezgusios diskusijos, nes, nežiū- 
rint glaudžiausio artimumo, ar lytys viena kitai nelieka tik paslap- 
timi ? Todėl tai, kas vyrui yra kova iki galo, ar moteriai negali 
būti saulėlydžio idilija ? 

Kaip bebūtų buvę šiuo atveju, profesoriui, po audringos 
kelionės pasiekusiam prieplauką, dabar buvo likusi paskutinė 
proga gauti pensiją. Žinoma, ne tam, kad žodį ir plunksną iškeistų 
į šliures ir į šlafroką, o tam, kad laisvesnėmis rankomis pajėgtų 
ištuštinti rašomojo stalo stalčius, iš kurių rankraščiai jau patys 
veržėsi lauk. 1960 m. pavasarį gavęs užtikrinimą, kad galėsiąs 
dėstyti net iki 1962 metų, Pakštas nauja energija žengė į gausias 
savo auditorijas. Bet ar jis tik nesuklups « pažadėtosios žemės » 


* Ten pat, III t., 2 psl. 
* Ten pat, IV t., 71 psl. 

akivaizdoje ? Tuo tarpu joks skepticizmas negraužė jo sielos. 
Priešingai, jis 1960 m. pradžioje tiesiog plyšta sumanymais : 
« Kai sugrįši [iš Miami į Steubenville], rašė jis žmonai, darysime 
bendrus planus, apgalvosime visokias strategijas » **. 


Kremliui demaskuoti. — Prie tų «strategijų » priklausė ir jo 
pasiryžimas koegzistencijos svaigulyje nuo Kremliaus veido nu- 
plėšti kaukę. Eisenhowerio prezidentavimo (1953-1961) gale tai 
buvo tiek drąsus, tiek bergždžias užsimojimas. Tačiau nežiūrint 
to, kad tarp Maskvos ir Washingtono išsibalansavęs siaius guo 
nežadėjo nieko gero, jis išdrįso kelti balsą. Mūsų šauklys savo 
mintis išspausdino Drauge: pirmoji dalis pavadinta Genocido 
poveikis Lietuvos gyventojams, o antroji dalis — Sovietija — tautų 
kapinynas **. 

« Statistika rodo, autorius pradeda savo dėstymą, kad senojoje 
Rusijos imperijoje ir dabartinėje sovietizuotoje Eurazijoje nuolat 
auga į visus šonus tiktai viena rūsų tauta, pagrobdama sau iš 
mažesnių tautų geresnės žemės ir pasisavindama kitų tautų prie- 
auglį ». Tam įrodyti profesorius pirmoje vietoje privedė Lietuvos 
pavyzdį : « Rusų valdžioje dabar yra 2,3 milijonų lietuvių. Bet 
175.000 jų yra už sovietinės Lietuvos ribų, taigi neturi savo para- 
pijų, mokyklų ir laikraščių. Genocidą vykdydami, rusai išvežė 
gal per 300.000 lietuvių, kurių dalis sugebėjo grįžti su labai suža- 
lota sveikata. Jų didžiuma išmirė prikankinta nepakeliamo darbo 
ir menkiausio vergams skiriamo maisto. — Dvasinį dabarties 
lietuvių kūrybingumą gali liudyti gausios jų leidžiamos knygos. 
Bet imant domėn visas kultūros sritis, Lietuva rusų priversta 
pasilikti tamsybių urve, kur ją įmetė * Didysis Brolis'. — Jei 
tokia padėtis dar prasitęstų, tai procentualis santykis rusų nau- 
dai bus pakeistas taip, kad mažiesiems vargu ar beliktų jėgų 
svajoti apie laisvę. Rusijos istorija — tai istorija tautos, kuri 
kolonizuojasi ». Cituodamas šį žinomo rūsų istoriko Kliučevskio 
(1841-1911) konstatavimą, Pakštas parodė, kad kilnesni rusai 
gerai žinojo, kad kolonizacija — imperializmo reiškinys. « Sovietų 
ryklusis imperializmas nesitenkina išnaudojimu, jis nušluoja 
tautas nuo žemės veido ir daro tai be didelio triukšmo, nejaučiant 


* Ten pat, IV t., 22 psl. 
* Draugas, 1960.V.7 d. 107 nr. ir 1960.V.14 d. 114 nr. 

laisvajam pasauliui. Tad sovietinis imperializmas su savo genocidu 
ruošia tautoms kapines »*?, 

Kad niekas negalėtų jo apkaltinti siauru nacionalizmu, pro- 
fesorius taip pat nurodė likimą panašiai skriaudžiamų tautų — 
pirmiausia kitų baltiečių, toliau lenkų, gudų, ukrainiečių, gruzinų, 
žydų ir dar kitų, kurie visi priversti kultūriškai tręšti « didžiojo 
brolio» — ruso žemę. Autoriui, žinoma, daugiausia spaudžia 
širdį baltiečių išnaudojimas: « Be kontakto su laisvais ir hu- 
maniškais kraštais, mažos Baltijos tautos lengviau gali būti 
užgožiamos šiurkščių eurazinių Rusijos papročių ir grubios ma- 
terialistinės pseudokultūros » Š*. 

Kitam gali atrodyti, kad Pakštas tokia kova prieš koegzis- 
tencinį apkvaišimą laužiasi pas savuosius į atviras duris. Deja, 
nevisai taip buvo, nes nevienas jo tautiečių, vargšu atsikraustęs 
į JAV, čia «atkuto» ir pamažu užmiršo okupuotą, engiamą 
tėvynę. Prieš miesčionišką visokių svetimybių garbinimą pro- 
tesorius statė aną heroizmą, kokiuo savo laiku « Voronežo gene- 
racija » kartu su panašiais pasišventėliais buvo atstačiusi nepriklau- 
somą Lietuvą. Nors jų įpėdinių stovis Amerikoje buvo kitoks, betgi 
ir čia buvo abiem rankom begalės galimybių vykdyti « kasdie- 
nišką heroizmą ». Štai vienas paties profesoriaus pavyzdžių : 1959- 
1960 m. žiemą jis Wheelingo Y WC.A narėms davinėjo rusų kalbos 
pamokas. Tuo tikslu jis kiekvieną ketvirtadienį autobusu važiuo- 
davo pamokyti tas «labai inteligentiškas paneles »*". Viena jų, 
tam neeiliniam mokytojui atsidėkodama, į vietos laikraštį News 
Register parašė korespondenciją, iš kurios matyti, jog ir šie kursai 
jam tebuvo pretekstas Sovietų imperializmui smerkti : « Dr. Pakš- 
tas, taip ten skaitome, explained that the Soviets destroyed all the 
encyclopedias and books. Conseguently, tt 7emained for the profes- 
sionals who fled to vewrite the volumes of information. One-half 
of the academicians and professionals were able to flee. About 25 95 
who were leftists survived, the other 259Y, were Viguidaied. Everyone 
now lives a double life in Lithuania y“. 


* Draugas, 1960.V.14 d. 114 nr. 

“ Ten pat. 

* J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 51 psl. 

* Ten pat. 

« Kazys dėstė puikiai; mokinės buvo sužavėtos », džiaugėsi 
ponia Janina. Bet ji kartu ir baiminosi dėl jo sveikatos : « Jis 
grįždavo visuomet paskutiniuoju autobusu — po 12 valandos 
nakties, išsisėmęs, pajuodęs. Neramiai žiūrėdavau į jį, rizikuojantį 
savo širdimi ». Ir šitaip devynis kartus į mėnesį per visą semest- 
Tą, 0 «atlyginimas ubagiškas». Ar ne atkalbinti jį nuo šių 
pavojingų važinėjimų? Tačiau žmona nuo tokios intervencijos laiki- 
nai buvo susilaikiusi daugiausia dėl Wheelinge ruošiamos « Tautų 
parodos », kuri jai leido prieš nustebusias amerikiečių akis iš- 
dėstyti lietuvių tautodailės grožį. « Visu entuziazmu ėmiausi to 
naujo darbo. Atrinkau, kas buvo originalesnio iš mano eksponatų. 
Visu atsidėjimu Kazys juos prikabinėjo, vargo, plušo; 0 aš 
apie juos aiškinau » lankytojams, kurie, anot amerikiečių spaudos, 
gėrėjosi jos beautiful Lithuanian dress “*. 


Dėdė ir jo brolvaikis. — Ponios Janinos džiaugsmas būtų 
buvęs dar tyresnis, jei ir Kazio kolega Hartungas būtų atvykęs 
pasigėrėti jos parodėle. Šiaip jis, jos nuomone, kiekviena tinkama 
ir netinkama proga pasirodydavo, o dabar pražiopsojo tokią retą 
galimybę susižavėti moteriška Lietuva ! 

Profesorių Bruno Hartungą jau esame minėję nekartą; ka- 
dangi mes jį ir toliau sutiksime, verta jį geriau pažinti. Plačiai 
lankęs katalikų universitetus, jis (33 metų) 1951 m. Washingtone 
buvo gavęs daktaro laipsnį. Po to ėmė dėstyti, pirmiau New 
Yorke, vėliau Pittsburghe, o nuo 1958 m. Wheelingo kolegijoje 
jis ėjo Ekonomijos skyriaus viršininko pareigas. Dar Pittsburghe 
jis buvo praskaidrinęs savo vyresnio kolegos dienas, o dabar 
gyvendamas čia pat už Steubenvillės vartų, jis dažnai užsukdavo 
pas savo uncle, neužmiršdamas vakarienei pagardinti bei šnekesiui 
pagyvinti atsinešti kokio nors gėrimėlio. Nuo Neckaro prie Ohio 
upės perkeltas Heidelbergas! « Butelis tuštėjo, įsilinksminimas 
didėjo», šitaip atsidusdavo ponia Janina nekartą “'. Kuriems 
galams «mano Kazeliui reikia tiek išsisemti dėl to Hartungo 
draugystės? Šis toks jaunas (42 metų) «aukštas, augalotas, storas »*!, 


* Ten pat, IV t., 44 psl. 
* Ten pat, III t., 27 psl. 
" Ten pat, III t., 29 pasl. 

stiprus, nors mūrus griauk»?“. «Tarp tų žmonių didžiausias 
skirtumas. Kas juos riša ? » *?. 

Į tą klausimą (1960.1.18) vyras (bent iš dalies) jai atsakė 
laišku : « Atvyko Hartungas. Jis man suredagavo pustuzinį laiškų, 
geresnių vietų medžiojant »**. Dėl jo širdies drebančios žmonos 
replika griežtoka : «+ Užteks Tau tos 'geresnės vietos'. Žiūrėk tik 
savo sveikatos !»** 

Paskutinė galimybė gauti « geresnę vietą» buvo jam (1960) 
sausio pradžioje, kai iš St. Louis, Mo., atėjo pasiūlymas tenykš- 
čioje Oro Laivyno Kartografijos įstaigoje už 5.985 dolerius met- 
tams užimti analisto vietą. Bet žmona tuoj telefonu iš Miami 
prašė « karštai, kad nesiviliotų dėl pinigų, o žiūrėtų, kur jam svei- 
kesnės sąlygos. Didžiausia blogybė, kad Tau nebėra atostogų ! 
Kur gi Tavo laisvos vasaros ? O kas bus su Tavo Enciklopedijos 
straipsniais ir spaudos talkininkavimu ? Padaryk taip, kaip Tavo 
sveikatai geriausia » **. 

Mediciniškai žiūrint, ji buvo teisi, nes po anų kolegiškų «lūpų 
pavilginimų » jo pulsas būdavo «be jokio ritmo ». Tai kėlė jai 
baimę: « Kas bus, jeigu artėja ataka ?»“7. Taip ji paklausė 
savo vyro, kuris kartu buvo, bent sveikatos atžvilgiu, ir įos 
vaikas. Tokiems išgąstingiems klausimams tikrai buvo pagrindo, 
nes priepuoliai jį vis dažniau kamuodavo. «+ Jų turiu beveik kas 
mėnuo, nors ligoninėn aš dėl to dar niekad neguliau ». Bet jis 
žinojo, ką šios atakos reiškė, nes dar 1955 m. jis dausuviečiui 
J. Vitėnui buvo prisipažinęs, gyvenąs tik « paskolintu laiku » **, 
Kiek ponios Janinos baimė buvo pagrįsta, ligonis kartu su savo 
slauge patyrė (1960) kovo mėnesį, nes tuomet jis net nebegalėjo 
keltis iš lovos : « Dešinė ranka paraližuota ir sprandas guminis y ** 
— aišku naujas smūgis, panašus į patirtąjį dar 1949 m. gegužės 
gale Santa Monicoje. Nors specialistas ligonį vėl greit pastatė 


* Ten pat, III 6., 41 psl. 

* Ten pat, III t., 29 psl. 

** Ten pat, IV t., 26 psl. 

* Ten pat, III t., 29 pasl. 

"* Ten pat, IV t., 25 psl. 

*" Ten pat, III t., 30 psl. 

* Iš laiško biografui 1967 m. sausio 22 dienos. 

J. NARŪNĖ-PAKŠTIENĖ, Atsiminimai, laiškai, apsvarstymai, IV t., 
57 psl. 

ant kojų, Pakštui dar (1960) sausio gale buvo paaiškėję: « Man 
reikia atotampos, nes jau labai intensyviai ir nervingai gyvenu. 
Bet Dievulis vis dėlto mane laiko apysveikį. Ačiū Jam, Gerajam 
ir Gailestingajam y 109, 

Šitoje įtampoje Ilartungas buvo išganingas vaistas, leidžiąs 
mūsų šaukliui nulipti nuo visokių tribūnų ir žmoniškai-žmogiškai, 
kartais gal allzumenschlich, « atsipūsti ». Kolega Bruno savo gajumu 
bei inteligentiškumu jam primindavo tuos didžiuosius laikus, kada 
jis pats valdydavo ne tik siaurą ratelį, bet ir auditorijas, net 
arenas. O Hartungas, savo « dėdės » asmenyje įžiūrėdavo daug 
to, ko tam lėtam vokiečių ainiui labai trūko amerikiečių tarpe. 
Jis ypač pasigesdavo jausmais pagimdytų minčių. (Ar ne žymesnė 
vokiečių dalis protauja širdimi ?). Dėl to ir ją akademikams reikia 
tos jausmingos atmosferos, tos Gemiūtlichkeii, be kurios tarp 
Mincheno ir Kolno nėra gyvenimo. Tad prie Ohio upės pasi- 
gesdamas to, ko jis būtų turėjęs su kaupu prie Rheino, Hartungas 
nuolatos keliaudavo į Steubenville, kur jis kartu su savo « dėde » 
goethiškai-faustiškai vykdavo v0m Himmel durch die Welt zur 
* Hėlle", o gal ir atvirkščiai. 

Tai jaunam adoratoriui ir leido tiksliau suvokti vieną antrą 
savo pavyzdžio bruožų, apie kuriuos jis biografui rašė : 

« Kazys was a warm human person and in his own way a very reli- 
gious person. He told me once, in our numerous conversations over 
drinks (he enjoyed life very much), that he looked forward to death 
not with apprehension but with great curiosity. He was kind and gentle, 
never spoke a bad word against anyone and never worried, but 
ezuded confidence. His wife (Mini) had been a great beauty — 80 
he told me. He was very generous, but had a great deal of mother- 
in-law trouble » 101, 


Ex oriente liberias ? — Šis prisirišimas paskatino Hartungą 
1959 m. Kalėdų šventes praleisti tolimoje Floridoje, kūr « dėdė 
savo brolvaikį » priėmė išskėstomis rankomis. Prie šio inteligen- 
tiško seimavojimo taip pat mielai prisijungė, akademiškų ska- 
numynų išsialkęs kun. Būdavas, nes ir jam patiko svečio « filo- 
sofiškas būdas », su kuriuo profesoriui buvo malonu « pabūti po 


“0 Ten pat, IV t., 37 psl. 
“! Iš Hartungo laiško biografui 1969 m. rugpiūčio 31 d. 

vienu stogu ir pakonversuoti » ***. Ir užvirė tarp «šių trijų fakul- 
tetų » kalbos, žinoma, neišbaigiamos ir nesausos, kurios kuklią 
ponios Janinos rezidencijėlę užkėlė į politikos aukštumą, kur 
net kalėdinėje tyloje girdėjosi istorijos balsas. 

Momentas buvo pagaunantis, nes lig tol su Sovietais susirišusi 
Kinija pradėjo laisvintis iš glėbio Maskvos, kuri Pekiną buvo 
sumaniusi paversti savo satelitu. Šis, anos jau nebelaikydamas 
tikru bei vieninteliu komunizmo centru, taip pat pretendavo 
tapti tokiu. To pasėka — marksistiško monolito suskilimas. Tiesa, 
dar 1945-1948 m. Tito Jugoslavija buvo atskilusi nuo bendro 
bloko, bet dabartinis Kinijos maištas prieš marksistišką centra- 
Lzmą prie Lenino kapo galutinai suformavo tą pluralizmą, kuris 
komunistų vieningumui sūuduos mirtiną smūgį. 

Kartu su ideologiniu savarankiškumu kiniečiai siekė atgauti 
ir tas žemes, kurias XIX amžiuje iš jų būvo pagrobusi caristinė 
Rusija. Tuomet nusilpusi « Vidurio imperija » turėjo įvairioms 
Europos imperijoms užleisti ne vieną pėdą žemės, kurias ji po 
II pasaulinio karo vėl buvo atsiėmusi beveik ištisai. Žymiausią 
bei pikčiausią išimtį sudarė Sovietų Rusija, kuri ne tik nieko 
nebuvo grąžinusi, bet dar daugiau atplėšusi. (Kliučevskij : « Rusija 
yra kolonialistinė valstybė »). Eina čia kalba apie tas sritis, kurias 
1858-1864 metais Rytų Sibiro generalgubernatorius Nikolaj Ni- 
kolajeviėč Muravjovas (1809-1881), narys nelemtos atminties 
giminės, « nelygiomis Aiguno sutartimis » buvo pagrobęs iš kinų. 
Už tai jis caro buvo pakeltas į grafus ir pramintas « Amurskiu ». 
Šitoks pagerbimas juo labiau suprantamas, prisiminus, kad oku- 
puota kiniška žemė buvo 20 kartų didesnė už Lietuvą. Kadangi 
dabartinė Kinija pasiryžusi tas visas sritis atsiimti, rusai yra pri- 
versti sutraukti žymią dalį savo kariuomenės ties jų 6.000 km 
ilgumo siena su « Vidurio imperija ». Tačiau tai yra galima tik 
nusilpninant Europos frontą, o tai ne tik satelitams, bet ir oku- 
puotoms respublikoms suteikia naujų vilčių. 

Suprantama tad, kad Pakštas, jautrus geopolitikos seismo- 
grafas, degte degė tomis viltimis. Nusivylęs JAV koegzistencija 
su Sovietais, jis prieš keletą metų buvo pasitraukęs iš Baltųjų 
Rūmų, kaip jam atrodė, tik žodžiais palaikomo Europos susi- 
vienijimo sąjūdžio. Ar tik ne per anksti ? Juk kokios dabar 








"“* Kun. ST. BūDavAS, Miamyje, Miami 1966, 23 psl. 

perspektyvos tokioje situacijoje, kuri Sovietams Vakaruose telei- 
džia gintis tik kairia ranka! Taigi — ir Lietuvai 62 oriente 
Uiberias ? Nors mūsų kalėdinė trijulė Floridoje ir nemanė, kad 
geltonieji baltiečiams turėtų iškovoti laisvę, ji betgi buvo įtiki- 
nusi, kad būtų beprotiška nepasinaudoti tomis galimybėmis, 
kurios ir jiems iškilo kartu su geltonąja vizija Sibiro rytuose. 
Tarp Pekino ir Maskvos mūsų vizionierius matė Vilnių. 


Šeimininkės «4 Punktai sakymų». — Šitokios perspektyvos, 
žinoma, negalėjo nedžiuginti nė ponios Janinos, nepriklausomos 
tėvynės veikėjos. Bet tos pasaulį apglėbiančios strategijos jai 
kartu ir įvarė baimę dėl vyro sveikatos ; juk ji buvo norėjusi jam 
čia užtikrinti židinį, leidžiantį numesti tuos pakinktus, kuriais 
jis traukė paskui save žymią visuomenės dalį. Tuomet jis būtų 
turėjęs daugiau laiko ir savo Žmonelei, išsiilgusiai šventadienio 
giedrumo, o ne arenos triukšmo. Kam tad tokių «įsibrovėlių », 
vėl tempiančių jos vyrą į tokias «strategijas », nuo kokių ji norėjo 
apsaugoti ir jį 17 save? Ar moters pasišventimas neapsibrėžia 
šeimos ribomis, jei neskaitytume tokių išimčių kaip Judita, Jeanne 
d'Arc, Platerytė, kurios tik patvirtina taisyklę? Mūsų atveju 
moteris, eidama savo Punktais sakymų, Kazio kolegai parūpino 
kambarį už 10 mylių esančiame lietuvių viešbutėlyje — juk 
«jis man atima ne tik Kazelį, bet jam ir sveikatą » 1*š, 

Šis incidentas būdingai nušviečia Pakšto asmenišką stovį 
paskutiniais savo mėnesiais. Iš vienos pusės jam reikia slaugės, 
laikančios jį, jos pačios pasisakymu, « stropioje [mediciniškoje] 
priežiūroje», už kurią jis jai dėkingas : « Tu man taip reikalinga 
visame gyvenime » ***, Bet iš kitos pusės jis lygiai taip reikalingas 
ir apžvelgimo istoriškų horizontų bei išaižymo tos pasaulinės 
politikos, kurioje jis savo tėvynei jau beveik per pusę šimtmečio 
ieško saugesnės vietos bei laimingesnės buities. Šis nepermaldau- 
jamas ryžtas savo laiku Mini privedė prie ašarų, o dabar jis 
drumstė ir Janinos ramybę. Tačiau ir šį kartą mažai tepadeda 
žmonos baiminimasis dėl jo gyvybės, nes kas gimė kovotoju, 
tas juo ir mirs. 


108 J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 72-73 psl; Kun. ST Būpavas, Miamyje, Miami 1966, 23 psl. 

“4 J. NARŪNĖ-PAKŠTIENĖ, Atsiminimai, laiškai, apsvarstymai, III 
t., 12 psl. 

Akylusis kun. Būdavas apie profesoriaus sveikatos stovį 
šitaip atsiliepė : « 1959 m. (vasarą) jis buvo pilnas jaunuolio vaiz- 
duotės ir išmaningumo. Teisybė, sakėsi esąs pavargęs, bet į tai 
jis perdaug nekreipė demėsio » ***, 40 per (1959) Kalėdų atostogas 
jis jam protarpiais atrodė jau pabalęs, nebe normalios veido spalvos. 
Tai pasidarė per keturius-penkius mėnesius, 0 man atrodė tar- 
tum būčiau jį matęs prieš penkerius, septynerius metus»*““, «Buvo 
gaila, nes aš mėgau jį; 0 jis, rodos, Mėgo ir mane, nes turėjome 
marias kalbų » ***, 

Kadangi kun. Būdavas, Pakšto «šoferis » Miamyje, ir Har- 
tungą nuvežė į Miami Beach, jis savo atsiminimuose "?* yra 
paminėjęs ir svečio nugabenimą : « Aš [tuo] labai nustebau, juk 
Pakštui būtų malonu buvę su savo draugu kartu pabūti po vienu 
stogu. Bet ponia man pasakė, esanti labai pavargusi ». Jo išvada : 
vyras ir žmona «buvo du skirtingi skonio, interesų ir kitokių 
dalykų poliai y *9?, 

Pats «ištremtasis » savo nesekme perdaug nesijaudino, kaip 
paliudija šis jo džentelmeniškas atsiliepimas apie ponią Janiną : 


Concerning Frau Pakštas I can only say thai she was a very 
fine woman, very devoted to Kazys and broughi him a measure of 
kappiness and companionship in his old days. She was always very 
considerate to me. I thought thai for her age she was a very handsome wo- 
man and they got along well together. It was touching to see how happy 
they were in each other's company NO, 


Vis dėlto jaukiai nesijausdamas savo atskirybėje, « nephew » 
po švenčių greit sugrįžo į šiaurę. O jo uncle, «reikalingas 
šeimos jaukumo, ramumo ir supratingumo »!!, būdamas « di- 
delio kantrumo ir kultūros žmogus » 112 įr šįkart nusileido. Bet 
jis irgi netrukus ten nuvyko, kur reikės išsvarstyti visas tas strate- 
gijas, kurias pagimdys ta pagaunanti geltonoji vizija. 


15 Kun. ST. BūbDavas, Miamyje, 18 psl. 

104 Ten pat, 20 psl. 

“' Ten pat, 15 psl. 

1 Ten pat, 22 ir sek. psl. 

“9 Ten pat, 15 psl. 

*9 Iš Hartungo laiško biografui 1969 m. rugpiūčio 31 d. 
1 Kun. ST. BūpaAvAS, Miamyje, 11 pal. 

113 Ten pat, 12 pal. 

Mums trūko dar vienos laisvos generacijos, 
kad mes patapiume Europos širdimi. 


Nepavykusi repeticija Clevelande (1960.V). — Užintriguotas 
savo geltonosios vizijos, Mūsų regėtojas vis uoliau gilinosi į tą 
naują pasaulį, kuris jam tolimuose Rytuose rikiavo antrą frontą 
prieš Maskvos okupantus. Jis džiaugėsi taip netikėtai sulaukęs 
galingo bendrininko. Žinoma, Kinija dar nebuvo tokia stipri, 
kad ji su savo šūkiu « Azija azijatams ! » tuojaus sprendžiamai 
būtų galėjusi stoti į kovą su Sovietais. Bet, — taip profesorius 
vylėsi, — laikas dirbsiąs jos ir tuo pat Baltijos respublikų naudai. 

Tačiau ši jo patriotišką širdį jaudinanti ir kelianti viltis tik 
tuomet pavirs tikrove, jei tiek tėvynėje, tiek iš jos laikinai išblokš- 
ti piliečiai išlaikys savo tautiškumą ir iš didžios savo praeities 
sems stiprybę ateičiai. Į Lietuvoje dėl savo lietuvybės besigru- 
miančius, jis dabar įtakos neturi, bet jam lieka galimybė veikti 
tremtinius. Svarbiausia, kad šie liktų ištikimi tiems idealams, 
dėl kurių jie išvyko, kad jų tautiškumas liktų skaistus ir gajus. 
Tuo tikslu jis visur ir kėlė balsą ypačiai ateitininkuose, kuriuos 
jis 1r tautiniu atžvilgiu laikė ištikimųjų ištikimiausiais. 

«Šis sąjūdis jam buvo, kaip pastebi Laučka, didžioji roman- 
tiška svaja ir jaunystės meilė». Su pasididžiavimu jis apie ją 
kalbėdavo ir amerikiečiams ; jiems net buvo paruošęs paskaitą, 
Genesis and mission of Vhe lithuanian ateitininkai. Dėl to jam ir 
knietė širdį, kad ne vienas vienmintis savo vėliavą telaiko šven- 
tadienio papuošalu, 0 ne įsipareigojimu visoms dienoms. Jam 
skaudu buvo patirti, kad kai kurie savo energiją (ir pinigą) skyrė 
ne kovai su okupantų, 0 gobšiomis rankomis griebėsi buržua- 
ziškų patogumėlių. Tad ir ateitininkams reikėjo pakišti veidrodį, 

kad susimąstytų. Žinoma, nevienas paliestųjų visokiais pasitei- 
sinimais nustums tą veidrodį; bet vis tiek reikia ryžtis. Tam 
buvęs vyriausiasis vadas turėjo porą puikių progų: gegužės 1 
d. per Clevelando Ateities klubo jubiliejinę šventę ir rugsėjo 
pradžioje per Chicagoje įvykstantį visos Federacijos kongresą. 

Clevelande viskas prasidėjo šauniai, džiaugėsi kartu su vyru 
ten nuvykusi ponia Janina: « Šventės salėje pakilusi nuotaika ; 
šimtai rankų tiesėsi į Kazį. Posėdžiui prasidėjus, jam reikėjo 
eiti į prezidiumą. Vakare buvo banketas, salė buvo perpildyta 
svečių. Palydovas mus lydėjo prie didžiojo stalo. Pasigirdo ne- 
paprastas griausmas katučių »"*. Tačiau šiam šiltam sutikimui 
visai neatitiko tolimesnis svečio traktavimas iš prezidiumo pusės, 
nes, nors organizatoriams ir buvo pavykę pravesti, kad Pakštas 
pasakytų kalbą vaišių metu, šią iš tikrųjų sakė kitas, o profeso- 
rius, — kaip tvirtina patikimi informatoriai, — «liko nustumtas 
į antraeilių sveikintojų vietą. Jis pasakė tik trumpą kalbą, per 
kurią dalis publikos šnekučiavosi». Nepavyko (1969) surasti, kas 
atsimintų tą kalbelę, o korespondencija, tilpusi Ateityje V* 
Pakšto net visai nemini "?. Prisimenant anų dienų katalikų 
tarpusavio varžytines dėl vadovybės savo visuomenėje, reikia 
manyti, kad Pakštas, užimdamas vidurio ir nedėkingą taikintojo 
poziciją, būs ir šįkart tapęs šio apgailėtino « civilinio karo » auka. 
Bet ir tokie, jį skriaudžią rivalizacijos reiškiniai, j0 Neišmušė 
iš vagos, kaip parodo ir sekantis epizodėlis. 


Ekumenistas Jono XXIII pavyzdžiu. — «Šventės metu, 
pavakare, — taip skaitome ponios Janinos užrašuose, — nuvažia- 
vova pas mūsų seną prezidentienę. Man patiko jo platus akiratis : 
'Reikia pagerbti p. Smetonienę jos senatvėje. Jeigu ji ir dabar 
būtų persona grata, tai aš neturėčiau ko eiti ; bet kai ji paliegusi 
senutė (75 metų), tai mūsų pareiga ją atlankyti? » "9. Šiuo vizitu 
Pakštas, visokeriopo ekumenizmo šalininkas, norėjo pademons- 





US J. NARŪNĖ-PAKŠTIENĖ, Atsiminimai, laiškai, apsvarstymai, IV 
t., 62 psl. 

1 J. G., Clevelando Ateitininkų šventė, žr. Ateitis, 1960 metų 5 nr., 
119-120 pal. 

"* Aprašyme jis suminėtas du kartu, palygink ten pat 119 ir 120 psl. 

18 J. NARŪNE-PAKŠTIENĖ, Atsiminimai, laiškai, apsvarstymai, IV 
t., 63 pasl. 

truoti ir savo politinį ekumenizmą. Šį jis šiltais žodžiais jau buvo 
iškėlęs 1954 m. (IX.56) Chicagoje įvykusiame Ateitininkų kon- 
grese įspūdinga prakalba, iš kurios čia pacituosime įvedamąją 
dalį : 

« Reikia ryškiai vaizduotis savo tautinį idealą ir aistringai 
jo siekti. Tada peštynėms nebus laiko, nes idealas būs įdomus, 
labai Šviesus, patrauklus, jaudinantis, keliantis. Kritika reika- 
linga, bet ji turi būti konstruktyvi. Neniekink kito, bet sukurk 
savo paveikslą, ir duok į jį pasižiūrėti kitiems. Dabar vyksta 
Kulturkampjas ; mano siūlymas — Kulturfriede. Siūlau sudaryti 
partijų komisiją kultūrinei taikai įgyvendinti. Aš vis galvoju 
apie schemas, kur šalia krikščionybės laisvoje Lietuvoje išsiteks 
visi. Be katalikų pražus ir socialistai, ir liberalai. Mūsų pasparnėje 
jie išliks gyvi. Ir mes [ateitininkai] turime ištiesti savo šilumą 
visoms srovėms. Nevalia išmesti iš laivo nė vieno lietuvio. Mūsų 
per maža. Reikia ragus atsukti į išorę, 0 ne į vidų. Kai buivolų 
kaimenę užpuola liūtai, tai anieji susiburia į krūvą, išorėn atsta- 
tydami ragus. Pamėginkite dabar ! Mažytė tauta, kuri nori apsi- 
ginti, turi savo jėgas išmintingiau suvartoti. Reikia ieškoti su- 
sitarimo ir bendrų kelių y!" 

Prisiųsdamas biografui šį pasisakymą, L. Dambriūnas, Brent- 
woode, Md., nuo savęs dar pridėjo: « Pakštas jau seniai buvo 
*ekumeninės' dvasios žmogus — siekė visų pozityvių jėgų kon- 
solidacijos ». Aiškiai jausti, kad profesorius įžangoje daro aliuziją 
į politiniame lauke katalikų tarpe pasireiškiantį trynimąsi. Įsi- 
tikinęs, kad šis abiems pusėms nebus naudingas, jis įsisiūbavu- 
siems nuolatos statydavo klausimą : «4 Cut bono visa tai eina 7 » 
Turėdamas jam nedviprasmišką atsakymą, jis ragino daugiau 
pamilti idealus, kurie visus jungia, ir kartu aptramdyti ambi- 
ciją, savimeilę ir prestižo jausmus. Nors jis savo sutaikinimo 
akcijai nedaug turėjo bendrininkų, jis vis dėlto neatlyžo. Kadangi 
jis iš savo orbitos neišskyrė nė nekatalikų srovių, «kai kurie 
katalikai žiūrėjo į jį su tam tikru įtarimu, dėl to jis kai kam ir 
atrodė per daug liberalus ». Ta pastaba Dambriūnas patvirtina, 
ką dar anksčiau buvome patyrę. 

Galima tad suprasti, koks Pakštui buvo džiaugsmas, kai jam 
nelauktai atėjo parama iš Romos, net iš paties popiežiaus. Šiam, 


1" Iš L. Dambriūno 1966 m. spalio 5 d. biografui prisiųsto laiško. 

1958 m. rudenį išrinktam Jonui XXIII (1958-1963), charakteringas 
šis anekdotas: Kai jis, vos trims mėnesiams nuo intronizacijos 
praėjus, paskelbė sušauksiąs Visuotinį Bažnyčios susirinkimą, 
tai sukruto visa armija konservatorių, tradicionalistų, integralistų 
ir įstaigininkų jį atkalbinėti nuo tokio, kaip jiems atrodė, rizikingo, 
o gal net pragaištingo sumanymo. Kai viename pasitarime jis 
purpurinių bendradarbių vėl buvo paklaustas, kam jis ketina 
apsikrauti tokia begaline našta, Jonas XXIII, ramiai žengė 
prie lango ir jį plačiai atidarydamas tarė : «4 Zcco» — Štai kodėl! 
Nenorintiems suprasti šio gesto, jo sekretorius Capovilla aiškino: 
+ Šventasis Tėvas nevertina praeities resentimentų. Jis bando 
suderinti priešingybes ir siekti vieningumo ». Profesoriui nereikėjo 
aiškinti, ką reiškia toks langų ir durų pravėrimas. 

Tam dialogui sugyvinti, Jonas XXIII 1961.V.15 d., t. y. 
nė metams nepraėjus nuo Pakšto mirties, savo enciklikoje 
Mater et Magisira (alinea 239) skelbė : « Katalikai turėtų ir kitų 
mintis svarstyti su priderama pagarba. Jie neturėtų žiūrėti tik 
savo interesų, o, tikro supratimo dvasia inspiruoti, būti pasiruošę 
visur ten širdingai bendradarbiauti, kur reikalas savyje yra 
geras arba į gerą pusę gali vesti » VV, 

Šalia tokio Pontifez Maximus Pakštui nuo pat Jono XXIII 
pontifikato pradžios buvo dar drąsiau būti kukliu savo tautos 
pontifea minor, juoba, kad iškilusis jo pavyzdys Vatikaną 
pripildė ir jam pačiam nesvetima šypsena, kuriuo popiežius 
tiesą įrėmino auksu. 


Kelionė be grįžimo (1960. IX). — Olevelandas Pakštui turėjo 
būti repeticija didžiam pasirodymui Chicagoje. Dėl jos nesėkmės 


28 Acta Apostolicae Sedis, 53 (1961), 456-457 psl. (239 alinea) : « Sed 
catholici in muneribus exseguendis, ad res oeconomicas socialesve perti- 
nentibus, homines non 8emel attingunt, gui secus atgąue ipsi de vita sen- 
tiunt. Guod cum evenit, ii gui catholicum profitentur nomen, makxi- 
mopere prospiciant, ut sibimetipsis semper constent, neve ad ea media 
consilia descendant, e guibus aut religionis aut morum integritas ali- 
guid detrimenti capiat. Pariter tamen se tales praebeant, gui et aliorum 
sententiam aegua perpendant benignitate, et omnia ad utilitates suas 
non referant, et parati sint ad ea cum fide coniunctisgue viribus efficienda, 
gue vel suapte natura sint bona, vel ad bonum conducibilia ». 

jis perdaug nesisielojo, nes jis, kaip ir scenos artistai, buvo tikras, 
kad po nepavykusios generalinės repeticijos premjera pasiseks 
puikiai. O ši turėjo įvykti (1960) rugsėjo pradžioje. 

Ponia Janina, jau iš pirmos dienos vyro gailestingoji sesuo, 
nebuvo sužavėta Kazio projektu vasaros karščiuose veikliai 
dalyvauti sūkuringame kongrese. « Dievui leidus, ir vėl tave 
pasieksime, mielasai Miami, — įrašė ji į savo dienoraštį. Tikra 
esu, kad Kazys ten stiprioje priežiūroje pasitaisys. Gal datrauksime 
iki nuvėlintos pensijos. O tada jis laisvas ! Tik tas važiavimas į 
Chicagą tamsiu šešėliu gulė tose rausvose svajonėse » "!?, 

« Sušilę, išvargę išlipome Chicagoje [iš lėktuvo]. Čia dar karš- 
čiau — slopu, sunku kvėpuoti. Temperatūra 1029F. Kazys visas 
šlapias nuo prakaito »**?. Tokioje baisioje kaitroje profesorius, 
sustojęs pas gimines, įsijungė į šventę, apie kūrią mums Rauc- 
kinas pasakoja: « Vytauto Klubo bičiuliai sutarėme bendrai pa- 
pietauti. Mūsų tarpe buvo ir garbės narys Pakštas su žmona. 
Kongresas didingas, parengimai geri ir publikos gausiai lankomi, 
tad ir nuotaika pakilusi. Profesorius atrodė kiek kitoks nei 
įprastai — santūrus, susimąstęs, ką tai išgyvenąs. Palietėme 
praeities įvykius Lietuvoje ir sunkiai suvokiamas ateities gali- 
mybes. Jis skundėsi, kad karščio bei drėgmės šutra įkyri ir sle- 
gianti. Bet jei jo širdis ir tai atlaiko, tai ji gali dar ilgai tarnauti. 
Kongresas tebuvo tik įpusėjęs, 0 jo širdis jau ruošėsi baigti tar 
nybą. Tačiau tą vidudienį dar nebuvo nujaučiamas katastrofos 
skubus artėjimas ». 

Sekmadienį jis per įkaitintas gatves skubinosi į iškilmingas 
pamaldas. « Bebaigiant žygiuoti, — taip prisimena Laučka, — pa- 
mačiau profesorių su ponia. Didelė šiluma sugriebė man krūtinę 
pastebėjus, kad jis tebėra tas pats, kai jis kartu su mumis priėjo 
prie Dievo Stalo». Toliau vėl Rauckinas: « Kongrese Pakštui 
buvo numatyta kalbėti paskutiniame posėdyje. Bet šiam užsitę- 
sus, kalba buvo nukelta į banketą, kuris įvyko Congress viešbu- 
tyje. Salė pripildyta rinktinės publikos. Ne visi kalbėtojai įstengė 
patraukti svečių dėmesį. Pakštas prabilo energingai, įpareigo- 
jančiai. Mintys suglaustos, tezės dėstomos papunkčiui, lyg testa- 


Uu J. NARŪNĖ-PAKŠTIENĖ, Atsiminimai, laiškai, apsvarstymai, V 
t., 21 psl. 
10 Ten pat, V t., 24 psl. 





Kazys Pakštas su gen. St. Raštikiu Kazys Pakštas su antra žmona Janina Narū 
Los Augeles, Čalif., 1948 metais ne-Pakštiene, Miami, Fla., 1960 metais 





A.a. Kazio Pakšto antkapio pašventinimas Chicagoje, 1965 m. gegužės 30 dieną. 

(Iš kairės): J. Laučka, dr. J. Meškauskas, K. Kleiva, Pakšto brolio du sūnūs 

Balys ir Pranas, J. Narūnė-Pakštienė, vysk. Pr. Brazys, prel. Ig. Albavičius, prel. 
J. Končius, inž. J. Mikaila, prof. St. Dirmantas, inž. A. Rudis 


4 MANO LAIKRODIS SUSTOJO * 305 


mentas. Publika jį išklausė susikaupusi ir mirtinoje tyloje. Jis 
kalbėjo ateitininkams, bet kiekvienas tą kalbą priėmė kaip jam 
asmeniškai taikomą. Vėliau pasiskundė, kad jaučiasi nekaip, 
nes kalbą pasakęs puse tono aukščiau negu reikėjo ». Ir kitiems 
taip atrodė : kun. P. Celiešius per pačią kalbą patylomis jį įspėjo 
pasaugoti savo širdį 1?!. Stasys Rauckinas baigia šiais žodžiais : 
« Jis jau stovėjo prie amžinybės slenkščio. O mes didžiavomės, 
turį jį savo tarpe ir džiaugėmės jo nepaprasta kalba. Už tad jo 
išsiskyrimas buvo pilnas sielvarto». Buvusį savo profesorių 
buvo sutikęs ir dr. Viliamas: « Eidamas į kongresą pasivijau 
Pakštą. Jis pasiskundė, negalįs taip greitai eiti; prašė eiti pa- 
lengva. Jo karšta kalba bankete man kėlė baimę, kad tai nebūtų 
jo gulbės daina ». 

Tą tikrai paskutinę jo kalbą aprašė ir Laučka: « Atėjo va- 
landa, kai banketo vedėjas dr. Z. Danilevičius paprašė profesorių 
prabilti. Jo kalboje buvo nemaža 'egzageracijų", ypač neigiamuose 
pasisakymuose apie Amerikos aukštąsias mokyklas. Tačiau ora- 
toriškumo atžvilgiu ji buvo labai vykusi — netrūko nei frazių, 
nei mimikos, nei gestų. Tiesa, ne visiems ta kalba patiko. Pas 
jį juk būdavo “prašovimų'; bet jis niekam asmeniškai neuž- 
mindavo ant kulnies ». Tai patvirtina ir A. Kairys: « Jis nieko 
neapkalbėdavo, iš nieko nesijuokdavo piktai, apie nieką neprasi- 
tardavo šmeižiančiai »,. Nors jis ir niekad « neliežuvaudavo », jam 
betgi jaunesnėse dienose sunkiau būdavo susivaldyti, ypač lie- 
čiant kai kuriuos reiškinius, kurie jį dar Aleksandryno dienose 
buvo vertę, kartu su kitais, įkurti pirmą (neviešą) Romuvie- 
čių draugiją. Net antrojo pasaulinio karo pabaigoje jis dar išpro- 
vokuodavo incidentų, kurių vieną gerai prisimena vysk. A. 
Deksnys : 

« Kritikos susilaukė jo kalba, pasakyta Tėvų Marijonų rė- 
mėjų metiniame susivažiavime Chicagoje, Aušros Vartų parapijos 
salėje. Ten jis labai džiaugėsi tuo gausiu intelektualų prieaugliu, 
kurį davė nepriklausomoji Lietuva ; o toliau pastebėjo, kad čia 
turtingoje Amerikoje mes lietuviai daugiau rūpinamės namais 
ir baldais negu mokslu. “Kiek Amerikos lietuviai išleidžia savo 
vaikų į mokslus? Tik menkas nuošimtis*'! Dalis klausytojų 
plojo, bet nemažai, ypač vyresnio amžiaus delegačių, pasipik- 


111 Ten pat, V t., 34 psl. 

tindamos klausė: *Kaip jis drįsęs taip kalbėti"! ? juk jis pats 
ėjęs mokslus amerikiečių pagalba'! Tokiu būdu profesoriaus 
graži kalba su savo naudingais įspėjimais bei 'pakštiškais paįvairi- 
nimais' daugumos klausytojų buvo nNeįvertinta», nors jis ir 
šįsyk nieko asmeniškai nebuvo puolęs. 

Bet kas norėtų paneigti, kad žymi dalis tuomet iškeltų faktų 
buvo tikra ir kad ir dabar mūsų visuomenei pakštiškas « veidrodis » 
parodo skaudžią, aliarmuojančią tikrovę ? Spręskime patys apie 
šią, vos 12 minučių trukusią kalbą 122 ; 


« Gulbės giesmė». — Motto mano kalbos būtų iš Vergilijaus : 
[Seka citata lotynų kalba ir vertimas :] “Jeigu pasaulis suduš 
į šipulius, visai subyrės, tai etruskai išplauks ant skeveldrų ! 

Mes esame kaip tik tokie iš sudužusio laivo žmonės, kurie 
ieškome skeveldrų, kad galėtume vėl išplaukti iš šėlstančio ne- 
ramumų okeano į ramybės salą, kurią, mes norėtume vadinti 
Lietuva, šventoji šalis. 

Mes čia esame patekę į visų kraštų ateivių kraštą, į kurį at- 
vykdamas ateivis, pagal keliaujantį filosofą Keyserlingą, mūsų 
kaimyną iš Estijos **?, normalus ateivis Amerikon, sielą palieka 
anoje pusėje okeano, arba ją į jįjį meta, kad paliktų laisvą vietą 
savo kūne pridirbti naują, fabrikuoti naują sielą, guminę, o gal 
iš kokios kitos medžiagos, pritaikytą naujam klimatui, naujoms 
sąlygoms, visai naują sielą, ne be tą, kurią jis turėjo anksčiau. 

Štai kodėl mums yra dabar problema : To be 07 not to be, thai 
is the guestion. Mūsų lietuvybei čionai daug didesnis pavojus 
negu jis Sibire yra. Sibire mus naikina fiziškai: darbu, badu, 
kančia. Bet kokia maldaknygė atėjo iš Sibiro, keturių mergaičių 
parašyta ! Gal po 100 metų kas rašys, kaip jis apsišvietė, skai- 
tydamas tas maldas, kuriose Lietuvos arba lietuvių tautos vardas 
32 kartus yra minimas. Tai teisybė. Mes čia tokių nebeparašy- 
sime, dėl to, kad mes nepakliuvome į tuos vargus, kuriuos atneša 
nepraktiškas, žiaurus ideologinis materializmas. Mes patekome 
į praktiškojo materializmo šalį, kur tobuliau užmuša žmogaus 


133 Jos tektas paimtas iš Draugo 1961.II.18 d. ir yra patikrintas 
iš magnetofono juostelės. Viena-kita vietelė, dėl techniško netobulumo 
išėjusi neaiški, čia praleidžiama. 

13 Grafas Hermann Keyserling, 1880-1946. 

sielą, kur tobuliau jį sunaikina. Mes pripratome prie cadillacų, 
prie visokių patogumų šio gyvenimo. Ir demonas iš mūsų juokiasi 
kažkur aukštai. 

Dabar, Tamstos, mano pažiūra visiškai dramatiška į mūsų 
tautinį likimą. Aš šituo reikalu pradėjau rūpintis emigracijoje 
jau 1924-1925 metais. Man įdomus tais metais buvo mano susi- 
tikimas su Kalifornijos profesorium Rėoderiu, antropologų. Jis 
neseniai buvo išleidęs savo knygą, antropologijos rankvedį, kurį 
ir dabar vartoju savo studentams. O ten apie Lietuvą įdomus 
dalykas yra, labai įdomus. Jisai gvildena ištautėjimą įvairių 
tautų. Jis parenka pavyzdžius, kaip japonas svetimas kultūras 
sau asimiliuoja nieko japoniško nenustodamas. Kitas pavyzdys 
jam žydai: kaip jie netenka dalies savo tautybės žymių ir priima 
kokį procentą svetimų tautybių, su kuriomis bendrauja. O tre- 
čiam pavyzdžiui, tobulam ištautėjimui, Roderis neranda geresnio 
kaip lietuviai. Jisai pradeda nuo Mindaugo ir Gedimino laikų, 
duoda vaizdą, kas buvo didingoji Lietuvos imperija ir kaip ji 
buvo pastatyta. Kaip ji uždėjo savo valią ant pusės Europos, 
užsimanė svetimos kalbos, svetimų papročių ir tobulo ištautėjimo. 
Tobulo ! 

Šita tauta, valdžiusi nuo Baltijos ligi Juodųjų Marių, išmar- 
gino garbingais vardais visą Lenkijos ir Rusijos istoriją. Ten pilna 
lietuviškos kilmės vardų. Bet ką čia lietuvių tauta turi iš to, 
tai jau kitas klausimas. Ateitinėje mūsų tradicijoje 1911 m. 
Kaune buvo suorganizuota jaunučių eksternų kuopa. Mūsų 
pirmasis tikslas buvo uždėti pabaudos — mes vokiškai nemokame 
— vieną kapeiką už svetimo nereikalingo (rusų) žodžio pavarto- 
jimą, nes tai neprotingas pavartojimas. 

Kai atvykau į šią šalį, nieko joje daugiau nevertinau kaip 
laisvę, šventąją laisvę. Bet visuomet jaučiau, kad aš Amerikai 
daug daugiau duodu negu ji man gali doleriais užmokėti. Taip ! 
[Publika ilgai ploja]. 

Dabartiniu metu, ir visoje šitoje generacijoje, kada Atei- 
tininkija gimė, augo, stiprėjo, dirbo, didžiausias jos užsimojimas 
buvo — perkelti Lietuvą iš Azijos į Europą. Tai didelio turinio 
užsimojimas, tai yra dvasinė audra ir revoliucija, drąsiųjų Žmonių 
žygis. Ir aš sakysiu, kad šis Žygis vedė prie gražiausių rezultatų. 
Mums trūko dar vienos generacijos, kad mes pataptume Europos 

širdimi. Dar viena laisva generacija! Bet, deja, tai neįvyko. To- 
dėl ir mano laikrodis sustojo. [Salėje kai kas juokiasi. 

Aš nebežinau, ką daryti, kaip užsukti tą laikrodį, ypatingai, 
kad dabar tenka gyventi kiek kitėjančiame pasaulyje. Įžengėme 
į bailiųjų karalystę. Bailumas pasidarė didelė dorybė didžiųjų 
valstybių vyrams. Visi nusigando Stalino ir Chruščiovo! Nie- 
kas nebedrįsta nei stipresnės kalbos pavartoti, nei stipresnės 
idėjos išreikšti. Visi lyg apglušę. Anais metais dar su Šalkauskiu 
tariaus, kokios artimos nelaimės gręsia pasauliui. Anot jo — 
nutautėjimas ! Dėl ko nutautėjimas vyksta ? Dėl to, kad jaunimas 
netenka drąsos, dėl to, kad jaunimas jaučia, kad jam yra pridirbta 
svetima siela. Jie jaučia, kad nebeturi savo dvasios, savo kvapo, 
savo jėgos, savo idėjos! Jie suniurkyti, aplaužyti, pamurkdyti 
svetimuose skystimuose: sintetinės sielos, nedrąsios, be veido, 
be talento ! 

Mokykla Amerikoje yra baisioje padėtyje! Baisioje! Juk gal 
patys skaitėte per pastaruosius pusantrų metų straipsnius įvai- 
riuose žurnaluose, kokioje baisioje žemumoje atsidūrė Amerikos 
mokykla. Taip. Ilgai apie tai tylėta — dabar prabilta, visi jie 
šneka. Kai pirmasai sputnikas buvo paleistas, pas mane atėjo 
keli kolegijos profesoriai, beveik verkšnodami : “Kas bus su Ame- 
Tika?! Kas bus šitoje situacijoje?? Jie norėjo, kad, — įdomus 
klausimas, — jiems būčiau jų vadas ; jie duotų man sekretorių 
pradėti sąjūdį atstatyti stipriai [švietimo] programai. 

Ką vadiname High School — tai truputis mažiau kaip pro- 
gimnazija. Kolegija — truputis mažiau kaip gimnazija Lietuvoje. 
Universitetas prasideda nuo to, ką mes vadiname Graduate School. 
Taip. Tai dabar tokią mokyklą turint, mes, Gerbiamieji, savo 
jaunimo išlavinimą turime papildyti namais, kurie įkvėptų drą- 
sos. Drasiųjų žmonių mums reikia! Kai mes turėsime drąsiųjų 
žmonių, mes pajusime, kad mes vėl pradedame sukti laikrodį 
100 metų pirmyn. 

Vienakalbis žmogus — mažavertis ; žmogus turi būti daugia- 
kalbis. Michigano universiteto rektorius pasakės: Kas yTa di- 
džiausias nuostolis Amerikoje išeikvojant vadinamus natural 
vesearches ? Tai jis sako : Kiek mes turėjome žmonių, kurie mokėjo 
įvairias kalbas, o dabar mes jų nebeturime. Didžiausio turto 
nustojome. Amerikos visuomenei, armijai, valdžiai reikia pusės 
milijono rusiškai kalbančių žmonių. Kaip juos gauti, jeigu tą, 

ką per metus išmokini, per antrus metus spėja gražiai užmiršti? 
[Salė juokiasi]. Taip pat reikia maždaug 5.000 lietuviškai kalban- 
čių. Na, su šitais lengviau būs, tai mažas skaičius, kurį visuomet 
lengvai galima papildyti. 

Mums reikia užauginti kitokį jaunimą. Negalime mes dekul- 
tūrizuotis — ištautėjimas inteligento prasideda nuo dekultūri- 
zacijos. Kada kinietis užsienin išvyksta, tai jis dekultūrizacijos 
nepergyvena ; jis lėtai, bet palengva eina į akultūrizaciją — išgu- 
jimą savosios kultūros, svetimosios įvedimą. 

Tai mums reikalinga jaunimą padaryti drąsiu. Patys būkime 
drąsūs. Supraskime savo vertingumą ir savo jaunimą perkelkime 
į tą didingą dvasinių Atėnų, lietuviškos kultūros karalystę. Tuo- 
met mes pajūusime pilną gyvenimo prasmę, pasitenkinimą šios 
žemės gėrybėmis ir mums gyvenimas pasidarys labai įdomus. 
Ačiū! [Publika griausmingai ploja). 


Šviesoms užgesus. — Šimutis prisimena : « Tuoj po banketo su 
ateitininkų grupe nuėjome į kavinę poilsiui ir draugiškam pasi- 
kalbėjimui. Kazys manęs paklausė, ar nėra čia gydytojo, nes 
jaučiąs krūtinėje aštrų skausmą. Patariau išgerti truputį konjako. 
Jis tai padarė ir netrukus pasidžiaugė, kad skausmas praėjo. 
Jį parvežėme namon sveiką ir gerai nusiteikusį. Po dviejų dienų 
Kazys atvyko pas mane į namus ir iki vidurnakčio kalbėjomės 
temomis, kurios mums abiem rūpėjo. Tada jis atrodė kiek su- 
vargęs, bet sveikas. Po keturių dienų [šeštadienį] jis su žmona 
užsuko pas mane į [ Draugo] redakciją. Ponia rūpinosi savo knygos 
vaikams spausdinimuų. Abudu atrodė stiprūs ir sveiki. Neatrodė, 
kad tai bus paskutinis mudviejų susitikimas » 124, 


———————————— — -—-—- 

Širdies liga miršta tie, kurie turi širdį. 
O Pakštas turėjo širdį — jautrią ir pla- 
čią. (Dr. J. Meškauskas). 


Naktį į (1960) rugsėjo 11 d., antrą valandą sekmadienio rytą 
telefonas Chicagoje iš miego pažadino dr. J. Meškauską. Tai 
jam įprastas reiškinys; tik šįkart ligonis neeilinis — Pakštas. 

Dar prieš kelias dienas tas pats gydytojas, lojalus profeso- 
riaus vienmintis, buvo iškviestas prie gripu sergančios ponios 
Janinos, kuri dėl ligos net negalėjo išklausyti savo vyro banke- 
tinės kalbos. Šita proga daktaras buvo jos paprašytas taip pat 
patikrinti vyro širdį, kuri « tuomet dirbo patenkinamai», kaip 
atrodė gydytojui. Po pasitarimo sveikatos reikalais, — dr. Meš- 
kauskas rašė Drauge, — nukrypome į bendrus reikalus : « Pakš- 
tas buvo pilnas planų ir pasiryžimų iki paskutinių minučių ». Jis 
esąs (Prentice Hall leidyklos) prašomas rašyti veikalą apie Sovietų 
Rusijos ūkį. Kadangi ši knyga turėtų išeiti anglų kalba, tai dar- 
bas neinąs greit pirmyn. Be to jis čia Chicagoje kviečiamas naujų 
paskaitų ; gal dėl to (1960) Kalėdų atostogų metu vėl čia atvyk- 
siąs. Toliau dirbsiąs Steubenville dar metus, kitus, kad paskui 
Miamyje galėtų, pagaliau, atsiduoti savo knygoms. Ana proga 
jis pakartojęs K. Bielinio raginimą : « Nenumirk neparašęs viską, 
ką žinai apie Lietuvą ! » 125 

Tą pasikalbėjimą prisimindamas, gydytojas po 15 minučių 
pasiekė lisonį, kurio stovį ponia, blogų nujautimų gainiojama, 





* Dr. J. MEšKAUSKAS, Kazys Pakštas. Jo paskutinės valandos, žr. 
Draugas, 1960.L1X.17 d. 219 nr. 

nusakė taip: « Kadangi kitą dieną [IX.12] norėjome grįžti į 
Steubenville ir pakeliui dar atlankyti Notre Dame, Ind., brangų 
Kazio kolegą St. Kolupailą, vaišindamiesi, atsisveikinome su 
giminėmis. Vyras skundėsi: “Esu labai pavargęs. Gal atidėkime 
kelionę vienai dienai. Noriu gerai išsimiegoti' » **. Kaip nebus 
pavargęs: po Kongreso ir Draugo pikniko, po susirinkimų su 
ateitininkais ir pasitarimų su dausuviečiais, po svečiavimosi pas 
bičiulius ir vaišių su giminėmis ! « Pasiilgau jau ramaus gyvenimo 
namie »**7. jis atsiduso. Ėjome gulti, pasakojo žmona. Vyras 
buvęs geroje nuotaikoje ir nieku nenusiskundęs. « Po valandos 
jis pabudo : « Man karšta. Eisiu vandens atsigerti. Sugrįžęs tvir- 
tais žingsniai, jis vėl atsigulė. Jo plaučiuose kilo neįprasti garsai, 
lyg gargaliavimas. Išsigandau pamačiusi, kad svyra galva ir 
eina gleivės. Atsirado kraujo dėmelės. Puoliau žadinti gimines : 
Skambinkite daktarui ! y 128 

Atskubėjęs gydytojas «tuoj davė injekciją: “Plyšo širdies 
aorta'. Patikrinęs pulsą kartą, ir kitą kartą, konstatavo mirtį, 
staigią mirtį nuo širdies atakos » *??. 4 Jokio paskutinio “Su Dievu" ». 
Daktaras dar paaiškino : « Profesorių jau radau be pulso, mirusį 
širdies kraujagyslių užsikimšimu. Vienas specialistas yra pasakęs : 
“Širdies liga miršta tie, kurie turi širdį', t. y. tokie, kurie viską 
jautriai pergyvena. Pakštas turėjo širdį — jautrią ir plačią ». 
Šitaip lietuvių tauta neteko didelio ir veiklaus vyro » *?, 

Leonardas Šimutis atsimena: «Iš šeštadienio į sekmadienį 
apie trečią valandą ryto Balys Pakštas telefonu man pranešė, 
kad jo dėdė Kazimieras staiga miręs nuo širdies smūgio. Tai 
skaudi žinia : netekau artimiausio draugo ». Kita proga Šimutis 
biografui dar brūkštelėjo: « Tik porą dienų prieš tai svarstėme 
tautos reikalus, planavome. Jis įtikinėjo “Antros Lietuvos? svar- 
bumą ». 

0 Anatolijus Kairys taip atsiliepia: « Paskutinį kartą pro- 
fesorių Mačiau rugsėjo 3 d., turėdamas jį pas save svečiu. Atsi- 

28 Ten pat, V t., 43 psl. 

*9 Ten pat, V t., 44 psl. 

9 Dr. J. MEŠKAUSKAS, Kazys Pakštas. Jo paskutinės valandos, žr. 

sveikinome apie vidurnaktį, tikėdamiesi greit vėl susitikti dausu- 
viečių susirinkime ». 

Balsas iš Miami (ponios Janinos dukters Danutės Vertalkienės) : 
« Apie profesoriaus mirtį Mama pranešė telefonu iš Chicagos. 
Tai buvo rytmetis po Floridą nusiaubusio uragano Donna. Mama 
ten liko visiškai vieniša : niekas sunkią valandą jos neužstojo ». 
Ir kaip jai nesijausti vienišai, kai Chicagoje jai viskas buvo sve- 
tima : šis milijoninis miestas, kuris žmones ryte ryja ; ateitininkų 
organizacija, kurios nare ji niekad nebuvo ; Kazio giminės, kurie 
ją, bent jos manymu, laikė įsibrovėle, išvedusia iš jų tarpo visų 
Pakštų pažibą. Tikrumoje jai netrūko užuojautos ; bet skausmo 
apglušinta, vargu ji tai ar suvokė. 

Giminių prašomas, laidojimu rūpinosi ištikimasis Leonardas. 
Draugas tą liūdną dieną, kurią saulutė veltui glostė savo spindu- 
liais, šitaip nupiešė: « Buvo matyti [tą rugsėjo 14 d.] lietuvių 
iš abiejų kontinento pusių. Velionio iš koplyčios palydėti nuvyko 
prel. J. Paškauskas, asistuojamas kun. dr. P. Celiešiaus ir kun. 
dr. Ign. Urbono. Karstą nešė dr. J. Meškauskas, dr. Z. Danile- 
vičius ir kiti. Garbės palydą sudarė prel. M. Krupavičius, kon- 
sūulas dr. P. Daužvardis, red. L. Šimutis, iš Notre Dame, Ind., 
atvykęs prof. Kolupaila, inž. A. Rudis, dr. V. Manelis, prof. St. 
Dirmantas. Egzekvijoms vadovavo prel. Paškauskas, asistuojamas 
kun. Rimšelio M.I.C. ir kun. Kubiliaus S.J. Švč. P. Marijos Gimi- 
mo parapijos bažnyčioje, Marguette Parke, gedulingas mišias 
atnašavo vysk. Brizgys, pamokslą pasakė kan. V. Zakarauskas » !*t. 

Štai pagrindinės jo pamokslo vietos : 


Jei rytą ieškosi manęs, nebebus manęs (Jobo T, 21). 

Žmogaus gyvenimas nėra nenugalima tvirtovė, bet silpnutė 
sienelė tarp laiko ir amžinybės. Žmogaus gyvybė gesta žemės gyve- 
nimui, tarsi kaip audra jūroje netikėtai trenkia laivą į uolą ir jis 
skęsta. 

1933 m. sudužo lėktuvas, skridęs iš Vienos į Veneciją. Šiuo 
lėktuvu skrido ir vienas jaunas rašytojas. Nelaimėje jis buvo sun- 
kiai sužeistas, vakaro nesulaukęs mirė. Tą rytą jis buvo išskridęs 
iš Berlyno į Vieną. Čia su savo draugais valgė pietus ištaigingame 


1 Draugas, 1960.IX.15 d. 217 nr. 

restorane, kalbėjo jiems apie nuostabią technikos pažangą : * Koks 
didingas technikos laimėjimas ! Šį rytą pusryčiavau Berlyne, pietūs 
Vienoje, o vakarienė su draugais ir pažįstamais šv. Morkaus aikštėje 
Venecijoje '. Bet vakare jis jau stovėjo akivaizdoje Amžinojo Tei- 
sėjo Sosto. Teisingai studentų himno žodžiai išreiškia šią karčią 
tiesą: Ventt mors velociter, rapit nos atrociter, nemini parcetur ! 

Štai, tik prieš keletą dienų a.a. prof. Kazimieras buvo mūsų 
tarpe. Atvykęs į ateitininkijos auksinio jubiliejaus kongresą, džiau- 
gėsi iškiliu lietuviškuoju elitu, kurio Chicagon tiek gausiai iš visos 
Amerikos į šias iškilmes prigužėjo. Džiaugėsi, kad per penkiasdešimts 
metų ši organizacija Lietuvai davė tiek garbingų šviesuolių. Skaidriai 
nušvitusiu šypsniu, tvirta savo ranka jis sveikino savo draugus ir 
bičiulius. Rodos, dar tebegaudžia mūsų ausyse jo pasakytoji cice- 
roniškoji kalba kongreso pabaigoje. Rodos, dar nespėjo jo sparnuoti 
žodžiai nuplasnoti į erdvių tolius, o štai, šiandien mes jau stovime 
prie jo karsto. 

Prisimenu kadaise girdėtą pasakojimą apie vieną senyvą profe- 
sorių. Pūstelėjęs vėjelis pro atvirą langą įnešė pageltusį klevo lapą, 
kuris nukrito tiesiai jam ant stalo. * Mielas jaunime! — tyliu balsu 
tarė profesorius, laikydamas rankose geltoną medžio lapą, — matote, 
gavau pakvietimą. Mano darbas baigtas. Aukščiausias mane kviečia 
amžinybėn '. Ir tikrai, tai buvo jo paskutinė studentams paskaita. 

Juk ir a.a. prof. Kazimiero anie jubiliejinio kongreso vakaro 
žodžiai skambėjo, lyg jie būtų testamento paskutinioji valia, pa- 
reikšta mūsų katalikiškam egzodo elitui. Jis savo kalboje bylojo, 
kad Lietuvos tremties sūnūs ir dukros nežūtų svetimoje jūroje, o, 
nors ir laivui sudužus, ant jo skeveldrų išplauktų į krantą. Kad sve- 
timi blizgučiai jų nesuviliotų, kad netaptų trąša svetimai žemei. 

Prisimenu a. a. prof. Kazimiero, Toronte, Krikščionių-Demokratų 
konferencijai atsiųstą sparnuotą žodį. Jis skambėjo taip : * Lietuvos 
drama yra dalis didžios europinės dramos. Lietuvoje laisvės žiburiai 
sužibės kartu su vidurinės Europos išsilaisvinimu. Laisvės ir socia- 
linio teisingumo srityse teks mums dirbti kartu su visais Europos 
bedaliais, nuskriaustaisiais. Kurstykime humaniško solidarumo židi- 
nius visur, kur tik likimas leis mums veikti: tarp savųjų, tarp 
kaimynų europiečių, ir ieškokime draugų laisvės kovoms visame 
pasaulyje *. 

Ne mano čia pareiga iš šios vietos, bažnyčioje, vispusiškai aptarti, 
kas buvo a. a. prof. Kazimieras Lietuvai, jos jaunajai inteligentijos 
kartai. Aš tikiu, kad ateityje bus kas iškelia aikštėn jo skelbtąsias 
gyvastingas idėjas. 

Mus žavi a. a. prof. Kazimiero asmenybė, jog jis kaip emigrantas 

jaunuolis, išvykęs iš tėvynės už plačiųjų jūrų, neužgeso kaip mete- 
oras, bet, pasiekęs aukštąjį mokslą, grįžo tėvynėn ir ruošė gyvenimui 
mūsų jaunimą. Jis raštu, veikla kėlė mūsų tautos garbę. Jo sparnuo- 
tas, atviras žodis išsiliejo šimtuose kalbų. Jis šaukė jaunimui, kad 
negalima tūnoti vietoje, bet žengti pirmyn, pavyti kultūroje kitas 
tautas ; tam reikia pasukti laikrodį šimtą metų pirmyn ! 

Iš kur a. a. prof. Kazimieras, jaunuoliu iškeliavęs svetur, sėmė 
tiek didžios dvasios ir meilės carų alinamai tėvų žemei ? Be abejo, 
kad jo dvasią gaivino mūsų laisvės kovotojų Valančiaus, Kudirkos 
dvasia, kad jo širdyje glūdėjo mūsų dainiaus Maironio romantizmas. 

Dar daug galima būtų kalbėti apie a. a. prof. Kazimierą, jo lie- 
tuvišką sielą, kurią jis išsaugojo svetur gyvendamas, kurios jis 
nenugramzdino kasdienybėje ir jos nepardavė už bet kokią karjerą, 
nė už popierinį dolerį. Jis gyveno tarp mūsų, tik kažin, ar mes su- 
gebėjom jį pilnai pažinti ir įvertinti. Su jo mirtimi lietuvių tauta 
neteko ne tik tauraus lietuvio, ne tik universiteto profesoriaus, bet 
pirmoj eilėj valstybės vyro. Ir kai stosime vėl į išlaisvinto krašto 
atstatymo darbą, tikrai saprasime, kaip labai trūksta tokių vyrų 
kaip Pakštas. 

Jo kapas kiekvienam lietuviui, ypač tremties jaunimui, turėtų 
priminti, kad jame ilsis lietuvio palaikai, kurio gyvenimas ir jo 
veikla skatina didžioms idėjoms, kurias anksčiau ar vėliau teks 
parnešti laisvon Lietuvon. 

Šiandien mes čia stovime prie jo karsto. Jis mus palieka. Bet 
jis nepranyks iš mūsų atminties ir mūsų širdies. Didžios dvasios 
asmenybės palieka gyvenimo kelyje spindinčius pėdsakus. Lyg anos 
žvaigždės, kurios jau prieš šimtmečius užgęso, bet jų šviesa vis dar 
šviečia ir dabar. 


Vainiko vietoje. — Aukščiau minėta Draugo korespondencija 
yra gana sausa. Būtų gaila, jei turėtumėme j3 pasitenkinti. 
Bet nuo to mus apsaugoja Steponas Kolupaila, velionies kolega 
ir tam tikra prasme net jo alte» ego. South Bende, Ind., kur jis 
tuo laiku profesoriavo Katalikų universitete, buvo gavęs savo 
draugo laiškutį, kuriuo jis pranešė : « Atrodo, kad šį kartą mums 
neteks pasimatyti». Aišku — mirtinai pavargęs Kazys skubėjo 
pasiekti užuovėją tyliame Steubenvillo židinyje. « Tą pranešimą 
gavau jau po mirties, tad atvykau bent nusilenkti karstui », 
rašė jis savo atsisveikinimo straipsnyje, pavadintame Vietoje 
vainiko. Ten skaitome : 

« Skaisti, šilta ankstyvo rudens dienelė. Kapinių žaliame kalne- 

lyje susirinko didelė žmonių minia. Laidotuvės sutvarkytos pagal 
aukštą Amerikos lygį : šimtai automobilių su šviesomis, kilimais 
išklota duobe. Amžino optimisto laidotuvės buvo šviesios ir 
ramios ». Nuošaliai susikaupusiam Kolupailai daug kas perėjo 
per galvą: « Vainiko Amerikoje nededama ant kapo. Stengiausi 
bent mintyse supinti simbolinį vainiką. Žiūrėdamas į mėlyną 
dangų ir padrikūus debesėlius, prisiminiau ryškiausius mūsų su- 
sitikimus. 

1922 m. rudenį pas mus į Dotnuvą [į tuometinį Žemės ūkio 
technikumą] iš Šveicarijos atvyko jaunas [29 metų] mokslininkas. 
Pasidalinau [30 metų] su juo surinktą Rusijoje medžiagą [apie 
Lietuvos klimatą], ir nuo to prasidėjo mūsų draugystė. 1925 
m. į Mūsų [jau Akademijos] garbės svečių knygą jis įsirašė kaip 
“vienas, kad ir smulkus, Lietuvos mokslo artojėlis'. 1928 metais, 
kai buvo minimas pirmas Nepriklausomybės dešimtmetis, jis 
rašė Židinio žurnale: “Po šimto metų vergijos, gavę netikėtą 
laimę gyventi laisvi, turime numatyti galimą Nepriklausomybės 
praradimą ir pasiruošti būsimajai Kovai už jos apgynimą bei 
atgaivinimą". 

Tada tokios mintys buvo labai nepopuliarios. 1933 m. drauge 
buvome nuvykę į Rusiją dalyvauti Hidrologų konferencijoje. 
Jis visur rinko geografui reikalingus žemėlapius bei leidinius. 
Lietuvos tragediją jis jautriai pergyveno Amerikoje, iš kurios 
jį okupantai mėgino privilioti į Lietuvą. Balfe dirbdamas, jis 
stengėsi padėti tremtiniams stovyklose. Ir mane jis sušelpė 
būtiniausiu apdaru. Kai pasiekėme Ameriką, jis mus pasveikino 
ir ragino pasidarbuoti ištremtai Lietuvos kultūrai. 

Pakštas buvo neeilinis Lietuvos patriotas. Dėl to jo nemėgo 
kiti, kurie dedasi ypatingai privilegijuotais "patriotais'. Štai 
vienas tokių 'patriotų? laikraštis terado vietos kelioms eilutėms 
kronikoje apie įžymų velionį. Prisiminę Maironio: « Lietuvi, kurs 
dienos didvyriams paminklus iš akmens kali», turime sakyti, 
tebūna gėda tokiems 'patrijotams'. Mūsų tautai labai reikalingi 
tokie asmenys, kaip buvo Pakštas, kurie gebėtų ginti idėjas, 
skleisti šūkius. Dėl savo pasyvaus ir lėto būdo mes bijome 
naujų idėjų, nevertiname savo asmenybių, lengvai pasiduodame 
svetimybėms. Už tą pažangą, kuri buvo padaryta per 22 laisvo 
gyvenimo metus, Lietuva turi būti dėkinga tokiems vadams, 
kurie ją skatina žengti pirmyn. 

Mano vainikas ant brangaus bičiulio kapo yra supintas iš 
gėlių nuo Šventosios ir Dubysos krantų, Maironio apdainuotų. 
Tas dvi upes buvome nuplaukę su velioniu baidarėmis 1935 ir 
1936 metais » Žž, 


Išlydini amžinybėn. — Iš šios romantiškos praeities Kolu- 
pailą į skaudžią dabartį sugrąžino pats palaidojimas. Velionio 
karstas buvo apdengtas lietuviška trispalve, o prie duobės lenkėsi 
ateitininkų vėliavos. Jų šešėlyje savo vyrą apraudojo ponia Ja- 
nina, bandžiusi jo audringą gyvenimą įvairuoti į ramybės uostą. 
Į kitokį... 

Šitaip Šv. Kazimiero kapinyne Chicagoje išdygo naujas kapas. 
Jo Lietuva neužmirš. 


3 Prof. ST. KoLuPAILA, Vietoje vainiko, žr. Draugas, 1960.IX. 
23 d. 224 nr. 

Nesu knyga su gudrybėmis! 
Esu Žmogus su priešingybėmis (Goethe). 


Teigiami įvertinimai. — Vienmintis, artimas bičiulis : « Velionį 
galima pavadinti * kilniuoju nenuorama". Jis nuolatos kur nors 
veržėsi: Į aukštuosius mokslus, ir juos pasiekė. Į svetimas kalbas, ir 
jas išmoko. Į svetimus kraštus, ir juos apkeliavo. Savo tarpe mes 
teturėjome vieną tokį, kuris išsklaidytiems po pasaulį tautiečiams 
ieškojo vienos pastovios vietos — * Atsarginės Lietuvos '. Nebe- 
turime to originalaus Pakšto, kurio šiuo požvilgiu niekas kitas 
negalės pakeisti » *?, 


Teisininkas profesorius: «Jis nesiveržė į tautos vadus, bet 
ragino juos rūpintis jos ateitimi. Jis tautai ieškojo užuovėjos toli 
nuo egoistinių kaimynų. Deja, jo pranašiškos idėjos buvo per 
naujos ir didingos, kad jas valdantieji būtų galėję suprasti. Dabar 
visi supranta, kad jis savo vizijose buvo realus » “**, 


Diplomatas : « Jis buvo originalių ir drąsių sumanymų skel- 
bėjas. Jo meilė Lietuvai jam diktavo sumanymus, kuriuos * rea 
listai? pavadino fantazijomis » 8, 


Bičiulis ir kolega: « Neturime kito asmens, kuris kaip jis 
žadintų apsnūdusią visuomenę originaliomis idėjomis, atvirai 
mestų į akis nemalonią teisybę, kovotų už laisvę savųjų ir sve- 
timųjų tarpe. Jis bene buvo vienintelis, kuris nujautė Lietuvos 





13 T. ŠiMuUTIS, Plačių užsimojimų vyras, žr. Draugas, 1960.1X.13 d. 
i PR. V. RAULINAITIS, Pakšto idėjų ir veikimo prisiminimas, žr. 
Tėviškės Aidai, Kensington, Vict., Australija, 1961 m. 3-4 nr. ir PR. V. 
RAULINAITIS, Pakšto vizijos buvo realios, žr. Lietuvių Dienos, Los Angeles, 
Calif., 1961 m. 1 nr., 17 psl. 
35 Ep. TuRauskas, Kazys Pakšias, žr. Prancūzijos Lietuvių Žinios, 
Paryžius, 1960 m., 22 nr. 

tragediją ; tik kiti jo nesuprato ir dar išjuokė. Mūsų menkystos, 
susigūžusios siauruose kiautuose, visą savo energiją naudoja 
tarpusavės rietenoms. Pamėgink pareikšti originalesnę mintį, 
tuoj pakampių rašeivos sumaišys su žeme y "?*, 


Buvęs jo studentas ir bendradarbis : « Jis kovojo dėl laisvės 
atstatymo gyvu žodžiu ir aštria plunksna, nors dėl to pats turėjo 
nukentėti. Skelbė reikalą šviestis, apsaugoti išeiviją nuo išsi- 
gimimo. Jis buvo išganingų idėjų kūrėjas. Tačiau jos daugumai 
buvo per aukštos suprasti, dėl to jis buvo laikomas nerealiū, net 
fantastų. Ėjo per gyvenimą lyg šauklys per tyrus. Bet jis mūsų 
niūrioje padangėje lieka ta šviesi žvaigždė, kuri ne tik patraukia 
akį, bet ir uždega širdį » *7. 


Buvęs jo studentas ir bendradarbis: «Jo nelaukta mirtis 
sukrėtė visą lietuvišką visuomenę. Joje jis buvo žinomas kaip 
plunksnos žmogus, kaip kovotojas už lietuvybę ir nepriklauso- 
mybės atstatymą, kaip gyvo žodžio Meisteris, kaip mokslininkas- 
geografas ir tautos gyvastingiausių problemų nagrinėtojas, kaip 
žymus federalistas, tarptautinių sąjūdžių kūrėjas ir kaip atstovas 
jų kongresuose. Jis buvo neįstatomas į siaurus rėmus. Jo dina- 
miškumas, gausi veikla ir margaspalvis gyvenimas liejosi plačia 
srove » ***. 


Kolega istorikas : « Jis buvo įdomi, paini asmenybė — viena 
originaliausių Mūsų nepriklausomame gyvenime. Gaila, kad dau- 
gelis jo pranašiškų įspėjimų praėjo negirdomis y !8?, 


Vidurinės kartos filosofas: « Pakštas buvo nerimo žmogus.. 
Jis niekur gilesnių šaknų neįleido, nes liko ištikimas savo pri- 
gimčiai. Nerimas jį vedė į naujo ieškojimą. Ypač daug mąstė 
apie savo tautos kelius. Savo raštais ir retorika jis tapo didžiu 
mūsų tautos pranašu. Jo visuomeninė veikla nėra atsiejam3 nuo 
mokslinės veiklos. Jis buvo už gerų santykių palaikymą su kitokių 


** Prof. ST. KocuPaLia, Dveji metai be Pakšto, žr. Draugas, 1962. 
IX.7 d. 210 nr. ; žr. taip pat jo atsiliepimus 314-316 psl. 

“7 A. BENDORIUS, Kazimieras Pakštas, žr. Aidai, 1960 m. 10 nr., 
430 psl.; žr. taip pat jo atsiliepimus 59-60 psl. 

8 Dr. VI. Viliamas ; žr. jo pasisakymus 60 psl. 

19 Prof. Z. Ivinskis; žr. jo pasisakymus 325 psl. 

pažiūrų žmonėmis, nors buvo uolus katalikas. Atėjęs [į atei- 
tininkų vyr. vado vietą], jis laikė savo pareiga priminti, kad reikia 
daugiau imtis realių mokslų, siekti tvirtesnių pozicijų kasdie- 
niniame gyvenime. Labai domėjosi socialiniu teisingumu. Mėgo 
sakyti, kad vargas su skurdžiais, vargas ir su milijonieriais, kurie 
to skurdo kaltininkai. Sakydavo, kad grupių barniai turi virsti 
draugiškais pasikalbėjimais. Visi klausėmės Pakšto, bet nenorė- 
jome juo tikėti. Jis nebuvo fantastas, bet turėjo didelę fantaziją, 
galėjo įžvelgti istorinę perspektyvą. Jo nebesant mūsų tarpe, 
galime pasijusti ramiau, nes jis buvo žmogus, kuris neleido nurimti. 
Tačiau jei bus ramu, kas bus tada ? (Santrauka) *", 


Generolas : « Kiekvienoje tautoje atsiranda dinamiškų asme- 
nybių, išsiskiriančių iš tautos masės ir imponuojančių savo idė- 
jomis bei darbais. Toks buvo Pakštas — patriotas, geografas, 
svajotojas, drąsus, iškalbus, gal kiek avantiūriškas, kupinas 
didelių sumanymų, mėgstąs “erdvius europinius rūmus? ir 
kitus raginęs ištrūkti iš sustingimo bei susmulkėjimo ir veržtis 
į didžiuosius tautos reikalus. Tokie visuomenės stulpai nemiršta 
žmonių atmintyje ir pereina į tautos istoriją kaip sektini pavyz- 
džiai y T*!. 


Žurnalistas : « Jis niekur neįleido šaknų ; bet niekur savęs ne- 
išdavė. Studijavo eilę mokslų ; apsistojo galutinai prie realybių 
mokslo — geografijos. Nieko Žžmoniška jam nebuvo svetima. 
Nuomonė, kad jo veržlumas eina iš amerikietiškos įtakos, yra 
klaidinga ; jis greičiau kietas lietuviškas medis, kurio nepalenkė 
Amerika. Po jo humoru slėpėsi tragizmas y ““*, 


Bendradarbis ekonomistas: «Jis nepailsdamas nurodinėjo 
kelius Lietuvai ir ją tempte tempė į vandenynus ir į tolimus 
plotus. Jis giliai įmynė savo pėdą į lietuviškos žemės smiltyną y", 


40 Dr. J. GiRNIUS, žr. Draugas, 1960.X.28 d. 

“4! Gen. St. Raštikio laiškas autoriui ; žr. taip pat 68, 188, 191 psl.. 

4 V. K., Buvo su degančia širdimi ir su gyva fantazija, žr. Darbinin- 
kas, 1960.XI.28 d. 75 nr. 

43 GR. Valančius, žr. jo pasisakymus 71-75 psl. 

Kunigas, žurnalistas : « Jis mums jaunesniems buvo dinamiz- 
mo pavyzdys, entuziazmo nešėjas, kultūrininkas, kuris nebuvo 
užsidaręs profesoriaus kabinete, o buvo tolimo įžvalgumo žmo- 
gus y“, 


Jaunesnės kartos klebonas : « Pas jį slypėjo kūrybinė kibirkš- 
tėlė, o ji ir padarė žmogų didesnį už kitus. Bet žmonės, kurie 
nevertina kūrybos, jo nesuprato. Vieni jį vadino * fantastu *, 
o kiti * kvailiu '. Pažymėtina, kad net Pakšto politinės pranašystės 
pasirodė teisingos. O politikoje lengva suklysti net dideliems 
filosofams » **?. 


Kalbininkas: «Jis buvo šauklys, Jeremijo balsu norėjęs 
pažadinti, ypač jaunimo, ryžtą. Jis buvo ekumeniškos dvasios 
žmogus. Dėl to priklausė ir Rotary organizacijai, į kurią Lie- 
tuvoje kai kurie katalikai žiūrėjo su tam tikru įtarimu. Dėl to 
jis kai kam atrodė besąs liberalus katalikas » “**, 


Dausuvietis: « Neprisimenų, kad kada profesorių būčiau 
matęs pavargusį. Visuomet atrodė sveikas ir pilnas energijos. 
Britų Hondūre atsilankymo metu jis jau turėjo 65 metus ; tačiau 
varginančias keliones pakeldavo geriau už savo trisdešimtmečius 
palydovus. Vakare, kai jaunesnieji išvargę jau sumigdavo, jis 
dar turėdavo energijos dienos įvykius aprašyti » “", 


Globėja ir slaugė : « Niekas jam nepasisiūlė padėti ; o jis buvo 
reikalingas nuolatinės globos. Jis buvo vienas vieniausių savo 
idėjose, buvo balsas tyruose » ***, 


Operos dainininkė : « Paskutinį kartą profesorių sutikau 1956 
m. New Yorke, kada Šv. Patriko bažnyčioje šventėme Lietuvių 
krikštą Mindaugo laikais. Jis mane palydėjo į vietą. Eidama 


44 Kun. Dr. J. Prunskis. 

* Kun. Dr. Ign. Urbonas, Gary, Ind., žr.; jo pasisakymus 123 psl. 
144 L. Dambrauskas, Brentwood, Md. 

47 Pr. Baltakis, Washington, D. C.; žr. jo pasisakymus 257-258 psl. 
“8 Br. Starkienė, Santa Monica, Calif.; žr. jos pasisakymus 190-193 psl. 

kartu su juo, aš, tarsi, žengiau šalia tos istorijos, kuri mūsų tautą 
padarė nenugalima bei laisva ir kuri net už Geležinės uždangos 
toliau kovoja už savo nepriklausomybę y “*. 


«+ Augintinis »: « Pakštas — išimtinė asmenybė. Jis žinomas 
mokslininkas, kultūringas džentelmenas. Jei jis būtų buvęs di- 
desnės tautos sūnus, jis pasaulyje būtų buvęs reikšmingas. O 
dabar tam benamiui buvo skirta bastytis po pasaulį ir būti ty- 
ruose praskambančiu balsu. — Kai 1953 m. Lietuvių Dienos 
išspausdino mano paruoštą vertimą Ramono veikalo Kryžiai, 
jis Man pripažino * literatūros daktaro? laipsnį. Tuo aš dau- 
giau džiaugiuos negu kokiu nors akademiniu tįtuluy !*?, 


Socialistų balsas : « Velionis mėgo pasikalbėti ne tik su * saviš- 
kiais '. Giliai nusivylęs tuo, kad Vakarų demokratijos nieko nedaro 
Lietuvai išvaduoti iš totalitarinio Sovietų jungo, velionis ėmė 
skelbti * Atsarginės Lietuvos ' idėją. Nors ji visuomenėje nepri- 


drąsos už savo sukurtą dalyką kovoti y *!, 


Liaudininkas, žurnalistas: « Mokslo srityje jis buvo ne tiek 
mokslininkas kiek poetas, idealizuotojas. Jo savybė — vaizdžiai 
papasakoti ir net pafantazuoti, bet gyvai, patraukliai. Toks jis 
buvo ir politinėje veikloje — karštas, veržlus, ekspansyvus. Per 
anksti mūsų visuomenė jo neteko » **?, 


Vienybininkai : « Ieškodamas * Atsarginės tėvynės ', jis betgi 
neprarado vilties į laisvės atgavimą. Jis visą gyvenimą darbavosi 
katalikų organizacijose ; bet savo tolerancija jis nebuvo svetimas 
ir kitiems » **š, 


4 Pl. Korsakaitė, Santa Monica, Calif. 
“0 Miltonas Starkus, Santa Monica, Calif., žr. jo pasisakymą 207 psl. 
K. Pakšias, žr. Naujienos, 1960 m. rugsėjo mėn. 217 nr. 
J. KARDELIS, Trys žymių asmenu mintys, žr. Nepriklausoma Lie- 
tuva, Montreal, 1960 m. rugsėjo mėn. 39 nr. 

3 Kazimieras Pakštas, žr. Vienybė (Juozo Tysliavos, mirusio 1961. 
XI.11 d., redaguojamas, tuomet tautinės krypties laikraštis), New Yorkas, 
1860 m. 37 nr. 

152 

Sandariečiai : « Pradėjęs savo karjerą išeivių tarpe, jis ją čia 
pat ir užbaigė. Savo pažiūrose jis nebuvo vienpusiškas. Jo misija 
nelietė vien savo grupės interesų, bet siekė daug plačiau, apimant 
visos tautos reikalus». Kai kurie jam prikišdavo atsitolinimą nuo 
realybės; «bet nuo tokios kritikos nebūna apsaugotas joks 
visuomenės darbuotojas » ***. 


Akademinio skyriaus viršininkas: I have personally known 
Pakštas since 1950, and I am happy to have this opportunity to 
testifų to his reputation as a genuine scholar, experienced researcher, 
forceful teacher and a man of deeply felt, and undoubied moral 
integrity and with a very Tikeable personalitų **. 


Vienuolis-amerikietis, profesorius: I had the privilege of knowing 
Pakštas during the final years of his teaching and was impressed 
no end by him “*, 


Jaunesnis kolega, vokiečių kilmės amerikietis: He had a 
fantastic knowledge of languages, of geographų and of the Soviet 
Union. He was a dedicated scholar (1967.V.28). God bless him 
he was a wonderful man and a great friend (1967 .X.25) "7, 


Krikščionys demokratai-federalistai : He was a great federalist. 
His main topics were: current problems in the political geogra- 
phyų of Europe, the danger of communism and the efforts of the 
free nations to preserve the libertų and Christian traditions of 
Western civilization. He was one of the most popular leaders of 
the Lithuanian people, an intellectual and eloguent spokesman 
against Soviet imperialism. The Western World should not ignore 
the sacred aims of these nations, but should support them in 
achieving their goals ***, 


1 V. G., Kazimieras Pakštas, žr. Sandara, 1960 m. 38 nr. 

* G. A. Zebot, Duguesne University, Pittsburgh, Pa., 1954. 

158 Prel. K. R. Leelan, T. O. R., Steubenville, Ohio, žr. J. MikAILA, 
Ar. Pakštas užmirštas? Draugas, 1965.IV.10 d. 

* Prof. Br. Hartung. Wheeling, W. Va. 

18 Ohristian Democratic Review, Paryžius-Londonas-New Yorkas, 1960 
m., spalio-lapkričio mėn. 10-11 nr. 

Kritiški balsai. — Inžinierius, jūrininkas: «Jo sumanymai 
buvo originalūs, bet jų iškėlimo laikas ir būdas dažnai nepataikė 
į esamą padėtį. Jis nekentė amerikonų ; reikia manyti, kad tai 
pasėka jo nesėkmės Amerikoje. Jo viešos kalbos buvo turiningos, 
Privačiuose pasikalbėjimuose (ypač su pasisvečiavimu, stikliuką 
išgerti mėgdavo) būdavo kartais ilgų pasikartojimų ; bet kaip 
pašnekesio dalyvis buvo įdomus. Bet galima buvo pastebėti ir 
partinę tendenciją. Gerai mokėjo bendrauti su jaunimu. Vis buvo 
susitelkęs į idealistinę propagandą »“*?*. Kita proga tas pats au- 
torius biografui dar rašė : « Pakštas mirė su kardu rankoje. Jeigu 
jo Mintys buvo per ankstyvos, jos gal išleis dar kada nors daigus. 
Jo svarbiausias įnašas buvo dinamika ; o ši visada palieka savo 
pėdsakus ». 


Kolega, istorikas : « Jis neabejotinai buvo dinamiška asmenybė 
savo prakalbose, ir ne kartą žybtelėjo drąsiais sumanymais, 
tačiau neturėjo jokios ištvermės jų vykdyti. Anot prof. Vl. Jur- 
gučio buvo * negreits ant to darbo '. Tas tinka daugumai visuo- 
menininkų. Jis buvo kompanijos žmogus ; tai gal būti ir buvo 
pagrindinė priežastis, kad jam trūko laiko ir energijos susitelkti 
moksliniam darbui. Nedrįsčiau sakyti, kad jam trūko gabumų » !*?, 


Kunigo balsas: « Nežiūrint aiškios ir krikščioniškai tautinės 
pasaulėžiūros jam teko susilaukti keletą priekaištų iš kunigų, 
kai iš Europos atvykę kunigai ir studentai jį keldavo kaip katalikų 
veikimo šulą. Vieno pobūvio metu vienas parapijoje dirbąs ku- 
nigas pastebėjo: * Jei jis jau toks geras katalikas, pasakykite, 
kuriai parapijai jis priklauso ir kodėl jis su savo Žmona 
negyvena ?' y?! 


Teologas pastoralistas: « Pakštui nėra lengva rasti taiklią 
charakteristiką, nebent žodį — ugningą, lakų, inspiruojantį. 
Veikimas jam toli, ne jo būdui. Jis niekad neprisėdo prie vieno 
darbo. Jis buvo Ateitininkų Federacijos vadas ; tačiau be savo 
įnašo, išskyrus kalbas. Jis buvo sąjūdininkas ir daugiau žodinis. 


“* Iš A. P. Mažeikos laiško biografui 1965.VII. 24 d. 
140 Iš prof. A. Kučo laiško biografui 1968.VII.21 d. 
*** 1969 m. gruodžio mėnesį biografui pranešta vieno aukšto dvasininko. 

Jis buvo plačių vandenų, svajonių, nepritaikomų idėjų žmogus, 
* poetas, tapęs geografu' (Babrausko žodis). Jis daugiau ryšį 
laikė su studentais ». Pavadinęs Dovydaitį « praktiniu idealistu, 
darbininku» ir Šalkauskį «idealistu teoretiku, pedagogu », Yla 
tesia: « Pakštą pavadinčiau idealistu utopistu, fantastu, vizio- 
nistu, tam tikra prasme pranašu, niekad nesutapusiu su tikrove, 
dėl to kartais aštriu tautos ir bažnyčios vadams ir kartu nenu- 
sileidusiu prie tos rinktinės masės, kurią reikėjo ugdyti » !**. 


Rašytojas : « Pakšto nereikėjo du syk prašyti skaityti paskaitą. 
Jis bet kokia tema galėjo valandomis kalbėti. Viena tokia proga 
jis Kauno studentams ateitininkams paaiškino, kokių profesijų 
labiausiai Lietuvai reikėtų : Pirmiausia inžinierių, paskui ekono- 
mistų, toliau agronomų. Toliau sekė kunigai, mokytojai, žurna- 
listai. Gale dar atsiminė, kad dar yra ' tokie poetėliai, kurie žiūri 
į mėnulį ir dūsauja ant popierėlio'. Šatrija jam dėl tokios hie- 
rarchijos reiškė protestą. Kai vėliau susitikome Chicagoje, jis 
apgailestavo savo 'jaunų dienų pamėgimą pasišvaistyti Žžo- 
džiais ? » 103, 


Neigiami atsiliepimai. — Rašytojas: « Būdamas ideologinės 
organizacijos vadas, jis nėra gilinęsis į tą ideologiją. Jis labiau 
buvo linkęs į politiką. Atsimenu, kad V. aiškinosi dėl to perėjęs 
iš ateitininkų pas neolituanus, kad aniems nebevadovaująs, anot 
jo, šventas žmogus, Šalkauskis, bet politikas Pakštas. Žinoma, 
čia galėjo būti kaltas persimetėlio, * oportunizmas ? ***, 


Teisininkas, diplomatas : « Šalkauskis ir šiandien tebekalba į 
ateitininkus iš anapus ; bet jį prisiminus, negalima jo gretinti su 
Pakštu, kurio katalikybė nebuvo giliai išgyventa. Pasimetimas sų 
pirmąja žmona nebuvo išpirktas jo dalyvavimu josios laidotuvėse. 
Ir jo antrosios vestuvės katalikiškos širdies nesušildė. Jis, tarsi 
kokis Wandervogel kilnojosi iš vienos kolegijos kiton, niekur 


** Iš kun. St. Ylos laiško biografui 1969.II.6 d. 

13 Tš Č. Grincevičiaus laiško biografui 1969.1.16 d. 

13 B. BABRAUSKAS, Rašytojas, tapęs geografu, žr. Draugas, 1960.IX.24 
d. 225 nr. 

nepalikęs gilesnio pėdsako kaip toks St. Kolupaila. Šiandien Pakšto 
niekas nepasigenda ir nemini y **?, 

Kolega istorikas : « Sunku būtų jį pavadinti mokslininku, nes, 
kiek žinau, jo tėra tik vienas mokslinis veikalas (apie Lietuvos 
klimatą), visa kita buvo tik eilė išblaškytų straipsnių. Jo kelionių 
aprašymai vaizdūs ; bet panašių dalykų parašo ir eiliniai keliau- 
tojai. Kiek prisimenu iš jo paskaitų Lietuvoje, jis joms menkai 
ruošėsi. Jame nerandu dalykų, kurie galėtų jį padaryti * did- 
vyriu *»!“*. Šia proga reikia atsiminti, kad apie jo kelionių apra- 
šymus literatas B. Babrauskas šitaip atsiliepia: « Pakštas buvo 
rašytojas, tik iš kovos stadijos vis neprisirengęs pereiti į pačią 
kūrybą. Jis, tapęs profesorium, savo veikaluose turėjo slopinti 
fantaziją ir intuiciją, idant nesubeletristintų mokslo veikalų. 
Jis buvo vienas žymiausių mūsų kalbėtojų ; mus domino jo kalbų 
vaizdingumas, stilingumas — tie pagrindiniai literatūrinės kalbos 
bruožai. Jis nėra vienintelis, padaręs skriaudą mūsų literatūrai, 
sutramdęs savo rašytojinius gabumus » 1*?, 


Amerikos lietuvių komunistų balsas: « Kadaise gyveno toks 
* mokslo vyras ' kaip Pakštas. Kiek jis, nabagas, prisikamavo su 
visokiomis Lietuvos geografijomis ir žemėlapiais. O kas šiandien ? 
Pamiršo jį Žmonės, pamiršo net, kad toks * mokytas ' Lietuvos 
liaudies priešas gyveno » 198, 


Lietuvos komunistų atsiliepimas : Pasinaudodama tam tikromis 
Z. Ivinskio ir VI. Viliamo pastabomis, užtiktomis pirmojo dieno- 
raštyje, Tiesa išspausdino po antrašte Kaip jie patys apie save 
kalbėjo keletą bruožų, kurie Pakštą turėjo neigiamai nušviesti **?, 


Lietuvos komunisto feljetonas: Kadangi Pakštas Amerikoje 
su pagarba sutiko A. Smetoną, Lietuvoje ėjusį valstybės prezi- 





“** Iš laiško, 1964 m. gauto iš JAV. 

““* Iš laiško biografui 1968.VII.21 d. 

“7 B. BaBRAUSKAS, Rašytojas, tapęs geografu, žr. Draugas, 1960.IX. 
24 d. 225 nr. 

18 Laisvė, Brooklynas, N. Y.; datos neteko susekti, bet tekstas 
autentiškas. 

** Kaip jie patys apie save kalbėjo, žr. Tiesa, Vilnius, 1960 m. 76- 
79 ir 81 numeriai. 

dento pareigas, komunistiškasis literatas P. Cvirka jį Laisvėje 
išjuokė feljetonu, pavadintu Smetonos kiemo gaidys arba Pakštas 
Kazys. Štai ištrauka iš to pamfleto : « Kauniečiai, ypač studentai, 
gerai atsimena šį keistuolį profesorių, į kurio paskaitas jaunuo- 
menė rinkdavosi kaip į jumoro ir juokų vakarus, o Pakšto straips- 
nius skaitydamas, Veiverių klebonas tiek juokėsi, jog apopleksija 
vargšą suėmė ... Pakštas nutarė būti Smetonos universiteto juok- 
dariu ... Visai apsijuokęs, visų Kauno vaikigalių badomas pirštais, 
profesorius išsidangino į Ameriką. Jis matomai žinojo, kad ame- 
rikiečiai mėgstą jumorą ... Pakštas gali ir nesikarščiuoti, lietuvių 
tauta sujungė savo likimą ne su pakštiško tipo juokdariais, o su 
broliška rusų tauta » 7? 


19 P. CvIRKA, Smetonos kiemo gaidys arba Pakštas Kazys, žr. Laisvė, 
Brooklynas, N. Y., 1944.IV.12 d. 


BAIGIAMAS ŽODIS 


Dr. J. Girniaus užklaustas, kam pavesti jo biografijos paren- 
gimą Lietuvių Enciklopedijai, Pakštas atsakė : « Iš idėjinės pusės 
tai gal prof. J. Brazaičiui »!"". Kadangi tuomet (1960) redakto- 
riui nepavyko realizuoti savo intencijos, čia išspausdinamoe 
ištrauką iš to sukaktuvinio straipsnio, kurį Brazaitis 1953 m. 
buvo parašęs Aidams : 

« Kai turėjau progos būti viename pobūvyje Pakštui pagerbti, 
gausios ir nuoširdžios kalbos bei linkėjmai jubiliatui mano 
pergyvenimuose pažadino jam užuojautą — kad vietoj jo svajo- 
tosios * gyvosios daineles ' kuria grožėtųsi pasaulis, Lietuva virto 
kryžių keliais pasauliui siaubu pripildyti; kad Maironio žodžiu 
tariant, patsai ramumo nepažinęs ir kitiems išganymą nešdamas, 
gyvenime buvo sutiktas apatiškom širdim. Man rodės, linkėjimo 
yra nusipelniusi kaip tik visuomenė, kad ji nesusilauktų ateities 
stebėtojo šalto įvertinimo; į lietuvių visuomenę atėjo ir per 
ją, kaip per tyrus, perėjo vienas iš jos dvasinių žadintojų, kuris 
purtė, audrino savo visuomenę, kaip tas šventųjų knygų angelas, 
sykį per metus nusileisdamas į kūdrą ir sukeldamas bangas, 
kuriose pirmieji ligonys atgaudavo sveikatą; tik kai lietuvių 
visuomenės dvasios neramintojas suaudrindavo tautinio bei kul- 
tūrinio gyvenimo vandenis — maža buvo norinčių į juos šokti, 
nes maža buvo norinčių iš inercijos pasveikti » !**. 

Skaitytojas, Pakštą atlydėjęs ligi šios vietos, gal dar norės 
sužinoti, koks šio gyvenimo balansas. Bet paskutiniame veikalo 
puslapyje autorius tegali pakartoti tai, ką jis jau yra pareiškęs 
pirmame : kad biografas nėra nei kaltintojas, nei gynėjas ir apskri- 
tai joks teisėjas. Dėl to vietoje patiekti vertinantį balansą, 
jis tekviečia dar sykį paskaityti skyrelį apie nepripažintą pra- 
našą **. O patį balanso suvedimą paliekame Tam, Kuris Kazi- 
mierą Adomą Pakštą nuo jo lopšio Aukštaitijoje atvedė prie jo 
kapo Chicagoje. Mums gi belieka ties tuo kapu pagarbiai nusilenkti. 


—7—22—2——72—— £— 


1T Dr. J. GiRNIUS, Atsisveikinant A. Bendorių, žr. Aidai, 1969 m. 
8 nr., 372 psl. 

12 J. BRAZAITIS, Dinamiškasai asmuo mūsų visuomenėje, žr. Aidai, 
1953 m. 8 nr., 341 psl. 

13 Žr. 118-130 pal. 

KAZYS PAKŠTAS 
(1893-1960) 


Eine litauische Kassandra 


Visionūre ihres Volkes. — Es gibt religiose Propheten, was eine 
leuchtende Reihe von gotterfūllten Menschen bezeugt. Daneben gab 
es immer auch Visionare, die, mit žhnlichen Gaben bedacht, im Welt- 
lichen Zukiūntftiges vorauszusagen vermochten, am hžufigsten in der 
historischen Entwicklung. Ein solcher Seher hat die Geschichte seines 
Volkes so tief erlebt, dass sie zum Herzen seines Wesens wurde. 
Deshalb vermag er auch aus der Gegenwart heraus die Zukunft 
seiner Heimat erahnen und sie prophetisch deuten. Ja, solche Deuter 
stellen sich oft an die Spitze ihrer Nation, um diese in jenes « gelobte 
Land » zu fūhren, das ihnen zum Leitstern geworden ist. Auch das 
litauische Volk hatte das Glūck, solehe Seher hervorzubringen. Im 
freien Litauen (1918-1940) war Kazys Pakštas der bedeutendste. 


Das Trauma seines Lebens. — Pakštas wurde 1893 im nordėstli- 
chen Litauen geboren, wo Gefihl und Phantasie das Volk noch 
mžchtig bewegen. Darum war hier die Erinnerung an den letzten 
Aufstand (1863) gegen das zaristische Russland, zu dem seinerzeit 
das Grossfūrstentum Litauen gezwungen worden war, auch gegen- 
waūrtiger als anderswo im Lande. Der jūunge Kazys hat es im Flek- 
ken Užpaliai erfahren, wo sich bei seinem Vater die « Mūhseligen und 
Beladenen » trafen, um aus einer ruhmreichen Vergangenheit neuen 
Mut fūr eine schonere Zukunft zu schėpfen. Hier wurde die Befreiung 
seiner Heimat von der moskowitischen Herrschaft zum Inhalt seines 
Lebens. Es war darum ganz selbstverstūndlich, dass bei der Erschūt- 
terung des russisechen Reiches durch den verlorenen Krieg gegen 
Japan (1905-1906) auch der blutjunge Kazys in den Reihen der 
Aufstandischen mitmarschierte. Nach dem Zusammenkniūppeln die- 
ses Aufstandes durch die Kosaken wollte er katholischer Geistlicher 
werden, um geistig seinem Volke beistehen zu kėonnen. Als aber 
dieser Plan gescheitert war und ihm die Gefahr drohte, in den rus- 
sischen Kriegsdienst gezwungen zu werden, floh er 1912 nach 
Amerika, um yon dessen «unbegrenzten Mėoglichkeiten» die zu nutzen, 
die seiner Heimat dienen konnten. 


In Amerika und in der Schweiz. — Als greenhorn erlebte Kazys 
in Chicago, der Hauptstadt der litauischen Emigranten, eine schwere 

Zeit. Aber er arbeitete sich als selfmademan hinauf, studierte u. a. 
in Chicago (Loyola) und in New York (Fordham) und gelangte 
schliesslich als Generalsekretar des Nationalfonds zur Befreiung der 
Heimat in die Spitzengruppe der vaterlndischen Bewegung. 1918 
wurde er als Sekretūr einer Delegation nach Europa gesandt, um 
dort fūr die Wiederaufrichtung des frūheren Staates zu wirken. Das 
Erreichen dieses schier unmėglichen Zieles wurde die alles ūberstrah- 
lende Freude seines Lebens. Sie verpflichtete ihn aber zu noch 
grėsseren Leistungen, weshalb er sich 1919 an die Universitat Freiburg 
in der Schweiz begab, um sich dort als Geograph auszubilden. 


Seine maritime Mission. — Diese Berufswahl entsprang keinem 
Zufall, glaubte doch Pakštas damit seiner Heimat am besten dienen 
zu konnen. UŪnd dies zwar nicht so sehr als Geo-graph, sondern als 
Kenner der Meere und jener Regionen, wo sich Land und Meer 
schicksalhatt begegnen. Schon 1910 hatte er in St. Petersburg mit 
Staunen auf die Ostsee hinausgeblickt und dann auf seinen Reisen 
den Atlantik kennengelernt. Und als er dann 1922 bei Marseille 
am Mittelmeer stand, wo, die « Mėre Mėditerranėe » ihn durch ihren 
geschichtlichen Reichtum wie durch ihre kulturelle Grosse begei- 
sterte, sah er vor seinem geistigen Auge die heimatliche Ostsee. Sie 
sollte die Schwester des Mittelmeeres werden und Litauen sich an 
dessen Gestaden zu neuer Blite entfalten. Seine Mission war fortan, 
das bisher im Lande verstrickte Litauen auf das weltweite Meer 
hinauszuifūhren. Schon nannte er Vilnius, seine Hauptstadt, das 
«+ Florenz des Nordens», das ūber Klaipėda, den Hafen, in das Meer 
hinauswachsen werde. Das zu kūnden und zu bewirken, war ihm 
seine Stellung als Dozent der Geographie (1925-1939) an der neu- 
gegrūndeten Universitat Kaunas gerade recht. 


Ein «zweites Litauen. — Pakštas, ein wahrer Poseidon unter 
den Geographen, empifiand es sehmerzlich, dass die damalige Regie- 
rung seinen zukuntftstrūchtigen Tdeen die kalte Schulter zeigte und 
den unbeguemer Mahner auch sonst ignorierte, was sich schliesslich 
zu einem bitteren Konifilikt steigerte. Sechon 1928 hat er voller Inspi- 
ration verkiūndet, die Unabhaūngigkeit sei wohl nur ein Meteor, 
traute er doch weder den Sowjetrussen noch den Nationalsozialisten 
nicht ūber den Weg. Unermūdlich drūngte er die eigene Regierung, 
in der freien Welt, wo er sich selbst auf Studienreisen umgesehen 
hatte, ein « zweites Litauen » aufzubauen, um nach einer Katastrophe 
von dort her den Kampf um die Freiheit von neuem fūhren zu kėn- 
nen. Vorab am Vorabend des zweiten Weltkrieges beschwor er das 
fatalistische Regime mit visionūrer Kraft und prophetischer Lei- 
denschaft, etwas Tapferes zu tun, um « draussen fūr drinnen » gerū- 
stet zu sein. Aber als er dafūr nur Spott und Drohung erntete, 
handelte er auf eigene Faust, indem er « draussen », in Los Angeles, 
Calif., vorderhand eine Gastprofessur fūr Geopolitik annahm. Er 

kam nicht mehr zurūck, denn bald brach der langst von ihm vor- 
ausgesagte Krieg aus, der tatsūchlich seinen « Meteor » auslėschte 
und leider auch sonst der verkannten Kassandra Recht gab. 


Punktionūre gegen visionūres PFeuer. — Er bildete sich nichts dar- 
auf ein, sondern sann bloss darauf, wie er nun seiner unglicklichen 
Heimat helfen kėonnte. Gleich 1940 stūrzte er sich in einen Aufkli- 
rungsfeldzug, der ihn mit der Losung Canadians must act! durch 
ganz Kanada fūhrte. Dann wollten ihn weitsichtige Emigranten 
als Attachė an die Litauische Gesandtschaft in Washington bringen, 
von wo aus er den Kampi gegen die russischen Okkupanten umias- 
sender hūtte fūhren kėnnen. Aber Beamtenseelen fūrchteten sein 
visionires Feuer, weshalb Pakštas seinen Kampf allein und auf 
eigene Rechnung durchzustehen hatte. Er tat es auf verschiedenen 
Posten, vor allem an Colleges und Universitūten vor einer zukuntts- 
frohen Jugend. Dabei war ihm seine Wissenschaft auch jetzt mehr 
als bloss ein Fach — sie war ihm, besonders als Anthropogeographie 
und Geopolitik, lžngst zu einer Waffe geworden. 

Er brauchte sie u. a. um Einfluss auf die Neugestaltung Europas 
zu bekommen, sammelte er doch die christlich-demokratischen Emi- 
granten aus Mitteleuropa in einer Union, die 1953 und 1955 in New 
York mit Kongressen auch eine breitere Offentlichkeit fūr die frei- 
heitliche Zukunft eines demokratischen Europas zu gewinnen hoffte. 
Er wandte sich hierin, wie auch sonst, vorab an die Ateitininkai, 
d. h. an die Schėopfer der Zukunft, eine Bewegung von katholischen 
Intellektuellen, deren Obmann er von 1930 bis 1940 gewesen war, 


Der letzie Versuch. — Als Pakštas einsehen musste, dass sich die 
USA immer deutlicher einer Koexistenz mit der Sowjetunion ver- 
schrieben, und er mit Bestūrzung wahrnahm, wie die Kinder der 
Flichtlinge immer rascher in die Gastlūnder des Westens hineinwuch- 
sen, versuchte er ein letztes Mal ein « zweites Litauen » zu errichten, 
das alle Krūfte guten Willens zur Befreiung der Heimat sammeln 
sollte. Dazu unternahm er 1958 trotz seines Alters noch eine Expe- 
dition zur Landsuche in den karibischen Raum. Das Unternehmen 
scheiterte aber an der gleichgūltigen Haltung vieler Landsleute und 
ihrer veramerikanisierten Kinder, eine Haltung, die er 1960 an einem 
Kongress in Chicago mit bewegten Worten geisselte. Dieser letzten 
Anstrengung war sein sechwaches Herz nicht mehr gewachsen — we- 
nig spater war er tot. 

Kazys Pakštas ist das litauische Beispiel dafūr, dass der Pro- 
phet in seinem Vaterlande wenig gilt. Nicht dass es ihm ganz an 
Anerkennung oder an Zuneigung gefehlt hūtte, war er doch eine der 
markantesten Gestalten seiner wiedererstandenen Heimat. Aber viele 
seiner Landsleute glaubten nicht an seine Visionen, hielten seine 
Voraussagen fūr leeres Stroh und bereiteten so ihrem nationalen 
Propheten das tragische Schicksal, das noch jede Kassandra traf. 

195, 201-205, 209, 214-219, 221, 
224-225, 228-232, 236, 239, 246, 
251, 253, 255, 260, 262, 267, 270, 
275, 2717-2178, 293, 305-308, 313, 
315, 319, 323, 325-326, 335-336, 
341 ; žr. Naujasis Pasaulis 

Amerika 180, 332-333, 336 

Amerikos akademikai 198 

Amerikos aukštosios mokyklos 305 

Amerikos Balsas (radijo translacijos) 
228 

Amerikos kalbų mokykla 184 

Amerikos kariškių misija Kaune 37 

Amerikos kariuomenės representan- 
tas 38 

Amerikos kontinentas 148 

Amerikos krantai 190 

Amerikos lietuviai XI, 31, 33-34, 
41, 50, 152, 171, 201, 219, 229, 
235, 267 

Amerikos lietuviai katalikai 35 

Amerikos lietuviai komunistai 326 

Amerikos lietuvis dvasiškis 173 

Amerikos lietuvių divizija 38 

Amerikos Lietuvių Katalikų Darbai 
33-35, 332 

Amerikos lietuvių pagalba 37 

Amerikos Lietuvių R. K. Federacija 
158 

Amerikos Lietuvių Taryba 30, 33, 
153, 169, 219, 221; žr. AL Tas 

Amerikos Lietuvių Taryba Pitts- 
burge 27 

Amerikos Lietuvių Vardynas 235, 
336 

Amerikos mokykla 308 

Amerikos pakraščiai 148 

Amerikos politinės pažiūros I pasau- 
linio karo metu 33 

Amerikos prerijų kaubojus 41 

Amerikos profesoriai 165 

Amerikos Revoliucijos Dukterys 186 

Amerikos rinkimų sistema 89 

Amerikos Romos Katalikų Federa- 
cija 157 

Amerikos visuomenė 152 

Amsterdam (Olandijoje) 332 

Amsterdam, N. Y. 142 

AMURSKIS 297 ; žr. MURAVIOVAS 
N. N. 

Andree medalis 55, 140 

Angelų miestas 150 ; žr. Los Angeles 

Anglija 31, 147, 228 

Anglijos kariškių misija Kaune 37 

Anglijos rinkimų sistema 89 

Angola 55, 255-256, 331-332 

Angolos klimatas 331 

Ann Arbor, Mich., universitetas 146 


KUN. R. KRASAUSKAS 


Antrasis (II) pasaulinis karas 297 

Antroji Lietuva 230, 253-254, 256- 
257, 311; žr. Atsarginė Lietuva; 
Nova Lituania 

Apreiškimo parapijos salė Broo- 
klyne 28 

ARavičius PETRAS 92 

Archyvas Chicagoje 224 ; žr. Pasau- 
lio Lietuvių Archyvas Chicagoje 

Armijos Centras Washingtone 184 

Army Language School 183 

Army Training Programs 157 

Asia 206; žr. Azija 

Association Press 173 

Ateities klubas 301 

Ateitininkai, Ateitininkija IX, 307; 
žr. Ateitininkų Federacija 

Ateitininkijos konferencija Palan- 
goje 150 

Ateitininkų Federacija 80-82, 132, 
149, 211, 277; žr. Ateitininkai 

Ateitininkų Federacijos centras 84 

Ateitininkų Federacijos generalinis 
sekretorius 76 

Ateitininkų Federacijos vyriausias 
vadas 68, 87, 283, 323 

Ateitininkų kongresas Chicagoje 
102, 174, 211, 301-302, 311, 332, 
334-335 

Ateitininkų kongresas Kaune (1930) 
80 

Ateitininkų kongresas Vilniuje 332 

Ateitininkų Sendraugių Centro Val- 
dyba IX 

Ateitininkų susišelpimo fondo pirmi- 
ninkas 78 

Ateitininkų šventė Chicagoje 278- 
279 

Ateitininkų šventė Clevelande 301 

Ateitis 8, 9, 13, 18, 20, 24, 80, 83- 
84, 301, 333, 336, 338 

Atėnai 45, 228, 309 

Atlantas, (Atlantik) XVI, 17, 26-27, 
47, 49-50, 111, 134, 184, 197-198, 
200, 202, 204, 206, 208, 210, 212, 
216, 218, 220, 222, 224, 226, 228, 

230, 234, 236, 238, 253, 270, 
278-279, 288, 342 

Atsarginė Tietuva 265, 267, 317, 
321; žr. Antroji Lietuva ; Nova 
Lituania 

Atsarginės Lietuvos eksperimentai 
262 

Atstovų rūmų komitetas 219 

Augsburgas 333 

AUGuUsTA, sesuo 79; žr. SEREIKYTĖ 
APOLONIJA 

AUGUsTAS, imp. 25 

Augustavas 200 

Aukštaitija XII, 9, 25, 262-263, 327 

Aukštoji Mokykla 197 

Aukštoji Politinių Mokslų Mokykla 
248 

Australija 55, 163, 317, 338 

Austrija 186, 219-220 

Aušrinė 20 

Aušros Vartai 223 

Aušros Vartų parapijos salė 305 

Avilių ež. 54 

Azija 107, 206, 216, 300, 307 


Babilonas 184 

BABRAUSKAS BENEDIKTAS 109-110, 
124, 211, 324-325, 337 

BAČKIS STASYS, dr. 171, 217, 226, 
245 

Bagdadas 203 

BAGDANAVIČIUS 
M.I.C. 220 

Bahamų salos 266-268 

Bayonne, N. J. 142 

BAJORŪNAS LEONAS, dr. inž. IX 

BALFas (Bendras Amerikos Lietuvių 
Fondas) XVI, 169-174, 185, 187- 
188, 315 

BALFo Skyrius 187 

BaALICcKAS VINCAS 230 

BaLys JoNAsS 338 

Balkanai 17 

Balkanų tautos 4 

BALKŪNAS JoNAS, prel. 220 

BALTAKIS PR. 107, 109, 254, 257- 
259, 320, 336 


VxrauTAS, kun., 

Baltic States 331; žr. Baltijos vals- 
tybės 

Baltieji Rūmai 153, 167, 185-186, 
211, 215, 221, 297 

Baltija 150 

Baltijos aukos 332 

Baltijos gintaras 223 

Baltijos Hidrologijos kongresas 54 

Baltijos jūra 14, 39, 45, 80, 140, 
307, 331 

Baltijos jūros kopos 57 

Baltijos kraštai 143 

Baltijos kultūrinė orientacija 331 

Baltijos pajūris 46, 329 

Baltijos respublikos 217, 236, 300, 
330-331 ; žr. Baltijos valstybės 

Baltijos rytiniai krantai 144 

Baltijos tautos 144, 212, 217, 293 

Baltijos tautų likimas 165 

Baltijos universitetas Hamburg- 
Pinnebergo 175 

Baltijos valstybės 143-144, 217; žr. 
Baltijos respublikos 

Baltijos valstybių rytinės sienos 58 

Baltimore, Md. 18, 27, 30, 142, 
211, 261 

BaLTINIS P. 164-167 

Baltisches Forschungsinstitut 245 

Baltoskandija 134, 139 

Bantoskandijos idėja 55 

BALTRUŠAITIS JURGIS 203 

BaLUTIS BRoNIUS Kazys 23, 91, 
128, 155, 159, 229-230, 340 

BaLzEKAs ST. 23 

Banaičio spaustuvė 20 

BANAITIS SALIAMONAS 9 

BARONAS AL. 280-281, 338 

BaRsovas, mokytojas 8 

Baton Rouge, La. 141, 197, 206 

Bavarija 167, 228 

Bazelis XIV, 160, 226, 231, 339 

Bažnyčia 180, 290 

Bažnyčios sakramentas (moterystė) 
290 

BEETHOVEN LUDWIG von 116 

Belgija 146, 285 

Belize, Britų Honduro sostinė 257, 
259, 264 

BENDORIUS ANTANAS XIII, 54-55, 
57-59, 74, 115, 128, 138, 173, 180, 
200, 220, 269, 271-272, 318, 326, 
329, 336-337, 339-340 

Bendrasis Amerikos Lietuvių Šalpos 
Fondas 169; žr. BALFas 

BzERGMAN INGRID 180, 270 

BERGMAN PIA 270 

Berlynas 31, 58, 175, 210, 233, 312- 
313, 339 

Berlyno universitetas 58 

Bernas, Šveicarijoj 33-36, 129, 152- 
153, 181, 285 

Berno konferencija 41 

BERTRAND LoovUIs 249 

BERULIS Kazys 83 

Beverly Hills, Calif. 179 

BiELINIS K. 124, 310 

BIELSKIS JONAS JULIUS 140 

BiELsKUS Pijus, kun. 127 

Big Ben 228 

BILEVIČIENĖ 114 

BiLEviIčiIUs P. 116 

BILEVIČIŪTĖ DANUTĖ 114; žr. 
DANIENĖ DANUTĖ 

Birštonas 16 

Biržai 22 

BiIRžIškKA MYKOLAS 25, 53 

BisTRAS LEONAS 15, 25, 41, 89, 93 
233 

BizaUsKAS Kazys 13, 199 

BocHET LuUcIEN, prof. 55 

Bogušas J., kun. 175 

Bonn 109, 199, 220, 245 

Bonnos universitetas 228 

Bordeaux uostas 32 

BoRGiA CESARE 34 

Boris Godunov, opera 56 

BOoRTEEVIČIENĖ FELICIJA 89 

Bostonas, Mass. 27, 32, 48-49, 87, 
274, 333-334 336 339-340 

BRAzZAITIS Juozas, prof. 95, 119, 
123, 128, 172, 202, 232-234, 281, 
326, 329, 336, 338: žr. AMBRAZE- 
VIČIUS JUOZAS 

BRAzZDŽIONIS BERNARDAS 246 

Brazilija 55, 202, 256, 267, 330 

BREcHaT BERTOLD 138 

Bremenas 18 

BRENDER FR., prof. 161 

Brentwood, Md. 101, 174, 302, 320, 
335 

BRENZA J. E. 23 

Brėslauja 200 

Brėslaujos-Drujos ruožas 200 

Breslavas (Wroclaw) 252 

Brisban, Australijoj 163 

Britania 32 

British Commonwealth 147 

Britų dominiumas 186 

Britų Honduras 256-258, 261, 263- 
268, 320, 334-336; žr. Honduras 

Britų imperija 148 

Britų Kolumbijos 
Vancouveryje 149 

Briuselis (Bruxelles) 147 

BRIzZGYS VINCENTAS, vysk. 312 

Brockton, Mass. 269 

Brooklynas, N. Y. 26, 28, 42-43, 58, 
142, 144, 170, 172, 180, 215, 264, 
274, 325, 333, 336, 338-339 

Būčys PRANCIŠKUS, vysk. 25, 50, 
66, 87, 227 

Budapeštas 224 

BūŪDAVAS STASIUS, 
296-299, 336 

BupRxsS Jonas 153-154 

BUDZEIKA JURGIS, dr. 262 

BūGa KAZIMIERASĖ56, 160 

BūnLER CH. 338 

Burbonų princas 34 

Butėnų k. 6 


universitetas 


kun. 288-289, 


CALDERA R., dr. 220 

Calgary, Alta 147 

Canada 339; žr. Kanada 
CAPOVILLA LoORIS, vysk. 303 
Carletono kolegija 135, 163-167 
Carletono kolegijos prezidentas 168- 
Carletono kolegijos profesorius XVI 
Carltono universitetas Ottavoje 146 

Carmel, Calif, 186 

Carlsbad, Calif. 181 

Catholic Association for Internatio- 
nal Peace 212 

Catholic Youth Association 170 

Catholic University of America 197 

CELIEšIUS PETRAS, kun. dr. 305, 
312 

Centro Europa (Central Europe) 
133, 164 

Cervanteso Don Guixote 45 

CHAMBERLAIN 147 

Chateau Laurier, viešbutis 146 

Chemnitz, laivas 18 

Chicaga, 111. XII-XIII, 7, 12, 17-26, 
36, 38, 49, 66, 69, 70-71, 79, 87- 
88, 90, 92, 102, 105-106, 112, 141- 
143, 147, 149-150, 153, 155, 157- 
158, 161-162, 165, 170, 174, 184, 
191, 193, 197-198, 200, 202, 211, 
224, 229, 238, 242, 256, 260-263, 
265, 275, 277-280, 283, 301-305, 
310, 312, 313, 316, 324, 327, 332- 
338, 340-343 

Chicagos apylinkės 23 

Chicagos archyvas 183, 273; žr. 
Pasaulio Lietuvių Archyvas Chi- 
cagoje 

Chicagos Loyolos universitetas 24, 
39 

CHISHOLM GEORGE GOUDIE 330 

Christian Democracy in Lithuania 
333-334; žr. Krikščionys demo- 
kratai Lietuvoje 

Christian Democratic 
322, 338 

Christian Democratic Union of Cen- 
tral Europe 212, 216, 218, 221-222, 
333; žr. Vidurinės Europos Krikš- 
čionių Demokratų Sąjunga 

Christian Democratie Union of Cen- 
tral Europe kongresas New Yorke 
216-218, 220; žr. Pasaulio Krikš- 
čionių Demokratų konferencija 

CaRuUščEv NikiITA 210, 218, 221, 
236, 275, 308 


Review 216, 

CHURCHILL WINSTON 147, 185, 190, 
214, 221 

Churchillio metodas 103 

Cicero, 111. 22, 109, 338 

CIcERONAS 22, 105 

Cincinnati, Ohio 247 

Civilinė metrikacija 331 

Cleveland, Ohio 192, 206, 263, 272, 
278, 300-301, 303 

College of Steubenville 238, 244 

Columbus, Ohio 205, 274 

Vommentationes Balticae 245, 334 

Congress viešbutis Chicagoje 304 

CooeER DurrF 127 

Corpus Christi parapija Miamyje 288 

Coudenhove-Kalergi mintis 217 

Council of Social Agencies 146 

CvIRKA PETRAS 112-113, 236, 326, 
336 


ČaIKOVSKIJ PIOTR 116 

ČARNECK1S VOLDEMARAS VYTAUTAS 
141-143, 145-146, 148 

Čekoslovakija 97-98, 129, 215 

Čekoslovakijos tremtiniai 216 

ČERNIUS J., gen. 127 

ČiBIRAS K. 216 

ČIURLIONIENĖ SOFIJA 114, 285 

Čiurlionio ansamblis 104 

Čiurlinio galerija 63 

Čiurlionio meno kūriniai 128 

DaBuUžis (DABUŽINSKIS) Juozas, 
kun. 30, 32 

DaGiLIs BRoNIUS, kun. IX 

Dalhousie, N. B. 144 

DAMBRAUSKAS-JAKŠTAS AnomMAS, 
kun. prel. 13, 25, 122, 131 

DAMBRAUSKAS L. 320; žr. 
BRIŪNAS L. 

DAMBRIŪNAS LEONARDAS 101, 110, 
174, 263-264, 302, 332, 335-336; 
žr. DAMBRAUSKAS L. 

Damušis ApoLFAS, dr. inž. 233 

Dancigas 39, 45 

DANIELIUS, pranašas 118 


DaM- 

DANIELSON, vieekonsulas 140 

DANIENĖ DANUTĖ 114, 116; žr. 
BiLEvIčIŪTĖ DANUTĖ 

Danija 39, 108, 146 

DANILEVIČIUS ZENONAS, dr. 305, 
312 

Danmark 108, žr. Danija 

Dantės pragaras XII 

Danville, Ill. 329 

Darbininkas 32, 48, 87, 140, 267, 
319, 333-334, 336-337, 340 

Darbo Federacija 78 

Darbo Federacijos lyderis 77 

Darbo Federacijos suvažiavimas 92 

DAUGIRDAS A. 96 

Daugų ežeras 54 

DAUKANTAS SIMONAS 60, 321, 337 

DAUKANTAS TEODORAS 54 

Dausuva XVI, 241, 254, 256, 258- 
259, 261-267, 286, 336 

Dausuva, biuletenis 261 

Dausuvos sąjūdis 261 

DaAUŽvARDIS PETRAS PoviLAs 23, 
69, 312 

DE GASPERI ALcIDE 190, 214, 227 

DecsNYS, kun. 49 

DEKSNYS ANTANAS, vysk. 74, 255, 
275, 306 

DEMOSTENAS 112 

Department of Economics Duguesne 
university 207 

Department of Geography 157 

Department of State 154 

De Paul universitetas 212 

Detroit, Mich. XI, 104, 142, 146, 
163, 171-172, 261, 274-275, 339 

Didysis Karas 151 

DipžioKAS Kazys 9 

Didžiosios ir Mažosios Lietuvos Kul- 


tūrinio Bendradarbiavimo  8$4ą- 
junga 72 

DiELININKAITIS PRANAS, dr. 89, 93, 
94-95, 97 

Dieva 70, 72, 83, 118, 234, 260, 


290, 296, 313 
Dievo Stalas (Eucharistija) 304 
DikINIS J. 133 

DimiTROvVAS 202 

DiRkIS PoviLAs 12-13, 336 

DiRMANTAS ST., prof. 312 

Dirva 263, 334, 337 

Displaced Persons (DP) 174, 

DyxckK, ANTHONIS van 145 

DoGzELIS PoviLAs, kan. 78 

Donna, uraganas 312 

Dos Passos JonN 251 

DosToOJEVSKIJ  FzODOR 
vIČ 185 

Dotnuva 315 

DovypaiTIs PRANAS, dr. prof. XI, 
13, 44, 55, 76-78, 81-83, 105, 107, 
204, 252, 277, 290, 324, 339-340 

Downing Street 221 

DP lageriai 186 

Draugas 4, 17, 19-20, 22, 28, 32, 49, 
57, 69, 71, 75, 82, 87, 90, 92, 97, 
101, 106, 109, 118, 121, 123-124, 
127, 140, 141, 149, 160, 162, 169, 
181, 200-201, 203, 211-212, 219- 
220, 226, 238-239, 261-262, 268, 
280, 281, 286, 289, 292-293, 306, 
309-312, 314, 316-319, 322, 324- 
325, 329, 332-334, 336-340 

DRAUGELIS ELIZIEJUS, dr. 13, 

Draugija 12-13 

Draugo piknikas 311 

Drezdenas 112 

Druja 200 

Dubysos krantai 316 

DuLLES JonN FosTER 217-221 

Dūma 22 

Dunojus 217 

Duguesne universitetas 191, 
207-208, 322 

DuRNoOsEvičIUS A. 264 

Dusios ežeras 54 

Dvidešimtasis Amžius 94-97, 134 

Dzūkija 16 

MicHAILO- 


267 


197, 


East and West 238 

East Prussia 332 ; žr. Rytų Prūsija 
East St. Louis, Ill. 255, 275 
Eastern European languages 157 

Eau Claire, Wisc. 247 

EcKHART, ECKEHART, AYCHARDUS, 
EcKART, MEISTER ECKHART 269 

Ecole des Hautes Etudes politigues 
248 

Economic and political geography 
of sovietized Eurasia 274 

EDEN ANTHONY 221 

Edmonton, Alta. 147 

EGG6LESTON J. W. 146 

EHRET J., dr. prof. 36; žr. ERETAS 
JUOZAS 

EiINSTEIN A. 247 

EisENHOWER DwIGHT DAvID, prez. 
219, 221, 292, 340 

Elizabeth, N. J. 142 

Elia Press 338 

Enciklopedija 287-288, 295 

ERazMASs RoTERDAMIETIS 42 

ERETAS Juozas, prof. dr. IX, XIV, 
4, 7, 245, 336, 339; žr. EHRET J. 

Estija 55, 71, 219, 306 

Etijopija 331 

Eurazija 292 

Europa XIII, 26, 30-32, 35, 41, 57, 
62, 97, 102, 105, 107, 134, 138, 139, 
141, 144, 146-148, 151, 158, 164, 
167, 170-171, 174, 179-180, 183, 
185, 197-199, 202-203, 206, 214- 
215, 217-218, 221-222, 224-225, 
230-231, 235, 238, 245, 247, 261, 
265, 307, 323, 334, 342-343:; 
žr. Europe, Europa aeterna; 
Vidurinė Europa 

Europa aeterna XVI, 195, 224-225, 
227, 229-231 ; žr. Europa, Europe 

Europe 108, 157, 206, 322; žr. 
Europa, Europa aeterna 

European way of life 165 

Europos bedaliai 313 

Europos Federacija 218, 333 

Europos frontas 297 

Europos imperijos 297 

Europos institucijos 225 

Europos kontinentas 139 

Europos kraštai 230 

Europos lageriai 187 

Europos laisvė 222 

Europos lietuviai XI 

Europos Lietuvis 338 

Europos mokyklos 228 

Europos susivienijimo sąjūdis 297 

Europos širdis 300 

Europos Taryba 214 

Europos universitetai 40 

Europos vienytojas (Pakštas) XVI, 
195, 214-215, 217, 219, 221, 223 

Europos žemė 230 

Everestas, kalnas 331 


FaLsTAFF 42 

FANFANI AM. 220 

FARELL J. TH. 251 

FAULKNER WILLIAM 251 

Pederacijos kongresas 301 ; žr. Atei- 
tininkų Federacijos kogresas Chi- 
cagoje 

Federal Bureau of Investigation 209 

FeHEIREDO, dramaturgas 251 

Peniksas 22, 61 

Filosofijos skyrius 63, 58, 64, 94, 
132, 248-249, 277; žr. Teologijos- 
Filosofijos fakultetas 

Finansų ministerija 72, 129 

Finnland 108 

Florence of the North 144, 342; 
žr. Vilnius 

Florida 188, 204, 266, 272, 284, 
286, 288, 290, 296, 298, 312 

Fordhamo universitetas 28, 39, 160, 
212, 342 

Foreign Policy Association 205 

Fredericton, N. B. 144 

French Delegation in New York 176 

Fribourgas 13, 39-41, 44-45, 47- 
48, 78, 110, 131, 159-160, 329 

Fribourgo « daktarėliai » 41 

Fribourgo kantono vyriausybės na- 
rys 40 

Fribourgo lietuviai studentai 44, 
276 

Fribourgo lietuvių kolonija 32 

Fribourgo universitetas 40, 226, 342 
Friends of Poland 186 

FRIsSCH, šveicarų dramaturgas 119 
FuUGLER, prof. 258 


Gabrio-Paršaičio Informacijos Biu- 
ras 27 

GaBRYS Juozas 8, 336 

GABRYS-PARŠAITIS Juozas 17-18, 
20, 26, 28, 34-35, 53 

GALILEI GALILEO 42 

GALVANAUSKAS ERNESTAS 100 

Gamtos Draugas 81 

Gamtos-Matematikos fakultetas 59 

Gamtos Mokslų fakultetas 41 

GANDHI MaHATMA 331 

GARALEVIČIUS 13 

Gary, Ind. 105, 123, 128, 320 

GEDIMINAS, d. L. kunigaikštis 307 

Gedimino laikai 258 

Geležinė uždanga 214, 251-252, 321 

Geležinis Vilkas, organizacija 64 

Gonocido konvencija 219 

Geogratijos-Geologijos institutas 60 

Geografijos Metraštis 250 

Geografijos muziejus 56 

Geografinė draugija 60 

Geografiski Raksti 331 

Geografų kongresas Pittsburghe 247 

Gibraltaras 45 

GIEDRA B. 112 

GIMBUTAS JURGIS 339 

GIRA LIUDAS 25 

GIRNIUS Juozas, dr. 82, 319, 326, 
337, 339 

Gyvosios Dvasios sąjūdis 132 

GLEMŽžA JoNAs 129 

GoBBELS PAUL JosEPH 25 

Godunov Boris, opera 56 

Goldapės-Vižainio ruožas 200 

Goteburg 134, 137 

GoTHE JOHANN WOLFGANG 281, 317 

GouLD L. M. 168 

GRAHAM 158 

GRAŽIŪNAS A. 336, 339 

GRIGAITIS Pizus, dr. 20, 219 

GRINCEVIČIUS ČESLOvAS 324 

GRINIENĖ ALINA XIII, 228 

GRINIENĖ KRISTINA 89 

GRINIUS JoNasS, d:. XIII, 58, 75, 82, 
93, 95, 97, 121, 128, 206, 215, 
218, 228-229, 231, 277, 337, 339 

GRINIUS Kazvs, dr., buv. preziden- 
tas 89, 263 

GRINIUS Kazys, pulk. 155, 169 

GRoONIS LapDIsSLOovAS, kun. dr. 216 

Grossdeutschland 31 

GRuUšAS Juozas 95 

Gudija 57, 245, 333-334 

Gudų Mokslų Akademija 57 

GUĖRIN, prof. 170, 176 

GUNTHER JOoHN 108 

GUSTAITIS ALGIRDAS 262, 336 

GusTAITIS MoTriIEJUS, kun. 26 

Gvatemala (Guatemala) 259 

Gvinėja 331 


Halifax, N. S. 143-144 

HaLLER JozEFP, generolas 145 

Hamburg-Pinneberg Baltijos uni- 
versitetas 175 

Hamilton, Ont. 146 

Harrisonburg, Vi. 247 

Hartford, Conn. 104, 272 

HARTUNG BaRuNo J. XIII, 207, 209- 
210, 248, 294-296, 299, 322, 339 

Harvardo universitetas 23 

Havana 288 

Hebridų salos 255 

Heidelbergas 294 

Helsingin Sanomai 338 

Helsinkis 45, 338 

HEMINGwAY ERNEST 251 

HENDRICK 140 

HERBAČIAUSKIS (GERBAČIAUSKIS) 

Steubenville Kolegija 238 

Stockholmas 45, 55, 58, 139, 161, 
175, 270 

Stony Brook, L. I. 199 

Strasburgas 214 

STRAUSS RicHARD 167, 228 

STRITCH SAaMUEL A., arkivysk. 166 

Studentų Žodis 332 

STULGINSKIS ALEKSANDRAS 15, 235 

STURZO Luigi, kun. 220 

Sudanas 331 

Suomija (Finland) 108 

SurkuUS J. 127 

Suvalkai 200 

Suvalkija 229 

Suvalkų-Augustavo ruožas 200 

Suvienytos Europos Valstybės 

(SEV) 204, 214; žr. Vidurinės 
Europos Federacija 
SUŽIEDĖLIS SIMAS 340 


Svedasų parapija 6 


ŠAKENIS KONSTANTINAS 82, 91 

ŠALKAUSKIAI 41, 77 

ŠALKAUSKIENĖ JULIJA 77, 288 

ŠALKAUSKIS STASYS, dr. prof. XI, 
XIV, 39, 41-44, 46, 48, 63-64, 66- 
67, 76-79, 81, 83, 86, 88, 91, 94, 
110, 112, 118, 121-122, 132-133, 
151, 175, 187, 211, 226, 234, 239, 
248, 250, 277, 288, 290, 308, 324, 
332, 334, 339-340 

Šaritkų bažn. 12 

Šatrija 324 

Šeduva 8, 48 

Šeduvos vls. 30 

ŠERKŠNAS A. 220 

Šiaulių Sąjungos salė Kaune 72 

Šiaurės Afrika 164, 329 

Šiaurės Amerika XI 

Šiaurės Amerikos Valstybės 99 

Šiaurės Venecija (Stockholmas) 139 

Šiaurinė ir Centrinė Rusija 56 

Šilalės vls. 21 

ŠILINGAS STASYS 25 

ŠILKARSKIS VLADIMIRAS, prof. 114 

ŠIMUČIAI 181 

ŠIMUTIS LEONARDAS XIII, 15, 21-22 
29-30, 42-43, 90, 92, 97, 102, 117, 
139, 157-158, 164, 169, 181-182, 
209, 219 221, 269, 309, 311-312, 
317, 333, 338-340 

ŠiRvYDAS V. 128, 230, 340 

ŠIvIcKAS PR. 23 

ŠKIRPA Kazys 233 

ŠKIRPIENĖ 287 

ŠMULKŠTYS ANTANAS, kun. 115 

ŠTrAUPAS JoNAS 83 

ŠTENCELIS BRUNONAS 92 

ŠuLA J. 264 

ŠuLTĖ SIMoNAS, kun. 87 

ŠvaGcžpYs JoNAS, kun. 269 

Švedija 63, 134, 192 

Švedijos Geografinė bei Antropolo- 
ginė draugija 55 

Švedijos vicekonsulas 140 

Šveicarija XI, XIV, 31-32, 35, 38-39, 
44, 46, 57, 74, 87, 115, 1206, 231, 
254, 277, 285, 315, 339, 341-342 

Šveicarijos Aukštoji mokykla 40 

Šveicarijos kalnai XIII 

Šveicarijos kantonai 67 

Šveicarijos katalikai 40 

Šveicarijos lietuvių veikėjai 33 

Šveicarijos universitetai 40 

Šveicarų vyriausybė 32 

Švėkšna 177 

Švėkšnos klebonas 177 

Šv. Augustinas 45, 249 

Šv. Jono kapinės Worcesteryje 273 

Šv. Kazimiero draugija Kaune 13,131 

Šv. Kazimiero High School 205 

Šv. Kazimiero kapinės Chicagoje 
IX, 316 

Šv. Kazimiero Kolegija Romoje 227 

Šv. Kazimiero lietuvių parapija Los 
Angeles mieste 178, 340 

Šv. Kazimiero šventė 246, 250 

Šv. Mykolo parapija Chicagoje 21 

Šv. Mykolo parapija Miamyje 288 

Šv. Morkaus aikštė Venecijoj 313 

Šv. Patriko bažn. New Yorke 320 

Šv. PETRAS, apaštalas 174 

Šv. Pranciškaus miestas 150; žr. 
San Francisco 

Šv. Raštas 7, 83-84 

Šv. Tomas AKVINIETIS XI 

ŠvENTOJI, upė 7, 17, 54 

ŠvENTOJI LiETUVA 104, 120, 127 

Šventosios (upės) krantai 316 

Šventosios sūkuriai 145 

Šventosios uostas 72-73 

Šventosios žvejai 46 

Šventraštis 83; žr. Šv. Raštas 

Šventųjų gyvenimai 7 

Švietimo ministerija 54, 250 


Talinas 45 
TALLEYRAND CHARLES MAURICE de, 
vysk. 127 


368 


Talmudo išmintis 108 

TamuLis J., kun. 163 

Tarptautinis Geografų kongresas 201 

Tauragnų ež. 54 

Tautininkų Sąjungos generalinis 
sekretorius (V. Rastenis) 263 

Tautinis Komitetas for a Free Euro- 
pe 198 

Tautos aisiovai 97 

Tautos Fondas 25-26, 28, 30, 99 

Tautos Fondo generalinis aekreto- 
rius XV, I, 24, 26, 28 

Tautos Fondo « propagandos mini- 
steris » (K. Pakštas) 27 

Tautos Fondo seimas Baltimorėj 30 

Tautos šventė 166, 274 

Tautų paroda 294 

Tautų Sąjunga 33, 184 

Tegucigalpa, Ispanų Honduro sosti- 
nė 259 

Teherano konferencija 167 

Teisių fakultetas 41 

Telšiai 80 

Telšių gimnazija 72 

Telšių kurija 177 

Temzės upė 228 

Teologijos-Filosofijos fakultetas V. 
D. Universitote Kaune 50, 82, 94 

Tervydžių k. 17, 336 

Tėviškės Aidai 317, 338 

Tėviškės Garsas 332-333 

Tėviškės Žiburiai 222, 333-334, 336 

Tėvynė 336, 338 

Tėvynės Sargas 84, 95, 
334, 336-337, 340 

Texas Agricultural and Mechanical 
College 257 

Texas ekspedicija 259 

The Montreal Daily Star 145 

The Womens Club 186 

Thompson, Conn. 159, 193 

Tiesa 59, 325, 339 

Tiesos Kelias 82, 95, 330 

"Tijuana, Meksikoj 192 

Tijuanos rotariečiai 218 

Tikyba ir Dora 20 

Tilmanso salė Kaune 12 

Tilžė 17 

Times 172 

Ti1ro JosIP 297 

TxysLiAva Juozas 321 

ToceUEVILLE ALEKSIS de 120 

ToLiušis Z. 89 

ToMARIENĖ SOoNĖ 79, 108-109, 116 

ToMAS AKVINIETIS, Šv. XI 

Tomas KEMPIETIS (HEMERKEN) 274 

TONKŪNAS Juozas 91, 94 

Toronto, Ont. 69, 102, 146, £11, 222 
272, 313, 333, 339-340 

Toulon, miest. 44 

Tretjakovo meno galerija 56 

TREZZINIO, šveicaras 14 

TRIMAKAS ANTANAS, dr. 212, 220 

TRUMAN HARRY S. 186, 335 

TŪBEIIENĖ J. 287 

TūBEIIS Juozas 54, 72-73, 91, 125- 
126, 285 

Tubingenas 206 

TumAs-VAIŽGANTAS JUOZAS 6, 11, 
13, 25, 87, 249; žr. VAIŽGANTAS 

TuRAUSKAS EDUARDAS 76, 82, 124, 
129, 152-154, 181, 216, 217, 225- 
226, 245, 317, 338 

TuURcINEwICZ 37 

Turkestano nomadai 88 

Tverė 285 


Ūkininkų Sąjungos suvažiavimas 92 

Ūkininkų Vienybė 92 

Ūkio Banko direktorius 130; žr. 
VAILOKAITIS Juozas, kun. 

Ukraina 56, 245 

Ukmergė 9 

Ukmergės plentas 11 

Unija 216, 218, 221-222; žr. Chri- 
stian Democratic Union of Cen- 
tral Europe 

United Nation Relief and Rehabili- 
tation Administration (UNRRA) 
170-171, 186 

United Relief Funf of America 173; 
žr. BALFas 

United States 220 

University of British Columbia 191 

University of California 137 

University of Western Ontario 146 

UkRacHAs WILHEM von 33 

UkReowNas IcNasS, kun. dr. 105, 123, 
128, 312, 320 

URBoNAvIčIUS KAZIMIERAS, prel. 30 

UkRBšys Juozas 154 

URmaANAS Juozas, dr. 93-94, 149 

USA 343; žr. Amerika; Jungtinės 
Amerikos Valstybės 

USA lietuviai 267 ; žr. Amerikos lie- 
tuviai 

Utenos apskr. 38 

Užnemunės žemėlapis 229 

Užpaliai XV, 1, 3, 7, 11-12, 14, 17, 
38, 48, 341 

Užpalių aplinka 8 

Užpalių miestelio manopolis 8 

Užpalių parapija 6 

Užpalių-Sudeikių apylinkės 6 

Užpalių vls. 6 

Užpalių vargonininkas 9 

Užpalių « varliamušys » 
tas) 6-7, 9, 111 

Užsienių ministerija 129, 134 

Užuris ALD. 220 


(K. Pakš- 


VAIČIULAITIS ANTANAS 95, 106, 159 
204, 246 

VairčiūNAS J. 23 

VAILOKAITIS JonasS 130 

VAILOKAITIS Juozas, kun. 26, 130, 
249 

VAINAUSKAS PRANAS 104, 212, 216, 
220, 234, 271, 337 

Vairas 95 

VAIšNORA Juozas, kun. dr., M.I.C. 
132 

VairkKUS MxxoLAS, kan. 11, 15, 131, 
249 

VaiToNIS PoviLASs 17 

VAIŽGANTAS 174; žr. TuMmas-VAIŽ- 
GANTAS JUOZAS 

Vaižganto gatvė Kauno 115 

Vakarai 14, 34, 41, 48, 50, 63, 72- 
73, 105, 119, 130, 132, 176, 179, 
214-215, 217, 221, 226, 280, 298 

Vakarų aktyvumas 71 

Vakarų autoriai 250 

Vakarų barbarai (naciai) 239 

Vakarų Europa 55, 87, 94, 187 

Vakarų Europos kariuomenės re- 
prezeontantas 38 

Vakarų idėjos 235 

Vakarų kultūra 322 

Vakarų lietuvis 40, 42 

Vakarų mokslo ir meno institutai 43 

Vakarų pasaulis 128, 322 

Vakarų Rusija 55-56 

Vakarų Sąjunga 120 

Vakarų universitetai 125 

Vakarų uostai 125 

Vakarų Vokietija 216, 219; žr. 
Vokietija 

VaLaiTIsS J. 96 

VALANČIŪNAS IGNxAS, kun. 159 

VaALANČIUS GRiGAS XIII, 71-75, 81- 
82, 101, 120-121, 124-125, 319, 
338 

VaLANčIUS MoTiIEJUS, vysk. 249, 
314 


VaLiūNAS K. J., dr. 220 

VALLAUX 71 

Valparaisiečiai 339 

Valparaiso universitetas 23-24, 39, 
229 

Valstybės Banko direktorius (J. 
Paknys) 127 

Valstybės departamentas 217 

Valstybės sekretorius 218 

VANAGAITĖ ONA 6 

Vancouver, B. C. 143, 147, 149, 191 

Varnių darbo stovykla 82 

Varpa, latvių žurnalas 262 

Varšuva 184, 186, 192 

Vasario 16 61, 90, 166 

Vasario 16 gimnazija Hūttenfelde, 
Vokietijoje 228 

Vasaros teatras 78 

VASILIENĖ-JUŠKIENĖ 29, 49, 270 

VasILIUS ALBERTAS 29 

VasILIUS VINCAS 29 

VasiLiIŪTĖ ONA 29, 39, 47-49; žr. 
MINI; PAKŠTIENĖ ONA; ONYTĖ 


24 

VaškKYS JUSTINAS, kun., O.F.M. 204 

Vatikanas 303 

Vatikano archyvas 200 

Vatikano biblioteka 227 

Vazos ordinas 140 

Vazos ordino riteriai 139 

VĖBRA Juozas, dr. 175, 256 

VEDECKAS A. 220 

VEDLUGAITĖ MARIJA 161 

Veiverių klebonas 326 

Venecija 14, 45, 312-313 

Venecuela 220, 255 

Vengrija 226 

Vengrijos tremtiniai 216 

VENsSKUS ADoLFAS JURGIS, inž. 
216, 226 

VERGILIJUS 306 

VERTALKA KAROLIS 288 

VERTALKIENĖ DANUTĖ 288, 

VICKERS, gubernatorius 260 

Victoria, B.C. 147 

Vidaus Reikalų ministerija 92 

Vidurinė Amerika 256 

Vidurinė Europa 134, 138, 201, 
213-215, 217, 222 223, 2556, 313, 
333, 335, 343 

Vidurinės Europos Federacija (Kon- 
federacija) 215, 217 ; žr. Suvieny- 
tos Europa Valstybės 

Vidurinės = Europos 
sąjūdis 202 

Vidurinės Europos Krikščionių De- 
mokratų Sąjunga 215; žr. Chris- 
tian Democratie Union of Cen- 
tral Europe 

Vidurinės Europos respublikos 214 


312 


Federacijos 


Viduriuės Europos susivienijimas 
204, 214 

Vidurinės Europos tarptautiniai 
sąjūdžiai 222, 333 


Viduržemio jūra XV, 1, 44-47, 71, 
342 

Viena 72, 252, 285, 312-313 

Vienybė 158, 262, 321, 332, 336, 
338 

ViLiIAMAS VLADAS, dr. XIII, 8-9, 
18, 20, 24, 27, 54, 57-58, 60, 74, 

86-87, 124, 138, 199, 201, 205, 
212, 216, 220-221, 225, 235, 
253-254, 305, 318, 325, 329, 
336-340 


Viliaus Tellio šalis 31 ; žr. Šveicarija 
Vilkaviškio parapijos salė 48 
Vilkaviškis 106 
Vilniaus arkivyskupas 94; žr. MA- 
TULAITIS JURGIS, arkiv. 
Vilniaus arkivyskupijos žemėlapis 
227 
Vilniaus 
Vilniaus 
Vilniaus 
Vilniaus 


grąžinimas 141 

klausimos 148 

problema 99 331 

sričių jaunimas 43 

Vilniaus Taryba 31 

Vilnius 32-33 38 53 56 59 Tl 
144 149-150 175 186 200, 223, 
248, 250, 285, 298, 325, 332, 
339, 342 

Viltis 32 

Vilučių k. 6 

Vingiiėme Siėcle 96 

Virbalis 61, 203 

VIRELIŪNAS ANTANAS 53 

Virginijos salos 270 

VIsMINAS ANTANAS 11-12, 28, 29, 
117, 337 

Visuomeninio Darbo Vadyba (VDV) 
97, 100 

Visuotinis Bažnyčios susirinkimas 
(Vatikano II) 303 

VirėĖNAS Juozas 123, 254, 261- 
264, 266-267, 295, 336 

VirKUs BaLYS, prof. 95 

Vižainis 200 

Vyčiai 22 

Vyčių organizacija 21 

Vyčių sąjunga 24, 43 

Vyčių seimas 21, 35, 42 

Vyčių skyrius Los Angeles mieste 
140 

Vyčių veikėjas 270 

VxyTaAUTAS, didysis Lietuvos kuni- 
gaikštis 56, 71-72, 75, 82, 96, 
101, 121, 124, 338 

Vytauto bažn. Kaune 13 

Vytauto Didžiojo jubiliejus 330 

Vytauto Didžiojo universit-tas 339 

Vytauto Didžiojo universiteto rek- 
toriaus pareigos 151 

Vytauto Didžiojo universiteto Teo- 
logijos-Filosofijos fakultetas 94; 


žr. Teologijos-Filesofijos fakul- 
tetas 

Vytauto Didžiojo universiteto vado- 
vybė 134 


Vytauto kalnas (Kaune) 84, 115, 132, 
189 

Vytauto klubas 202 

Vytauto klubo bičiuliai 304 

V.L.I.K. (Vyriausias Lietuvos Išlais- 
vinimo Komitetas) 335 

Vytis 21, 178, 185, 188, 333, 340 

Vokietija 4, 17, 31, 33-34, 129, 
134, 139, 171, 175, 178, 183, 
186-187, 191, 202, 206, 220, 226 
256; žr. Vakarų Vokietija 

Vokietijos konsulas Berne 35 

Vokietijos okupacija 164 

VoLDEMARAS AUGUSTINAS 25, 33- 
34, 64, 88, 91-92, 108, 230 

Voronežas 87, 232 

Voronežo generacija 293 

Vorskla, upė 56 

Vroclavas (Breslavas) 252 


WaGNER RicHaRD 220, 228 

WasHINGTON GEORG, prezidentas 
230, 271 

Washingtonas, D.C. XVI, 32, 35, 
57, 60, 65, 91, 105-106, 109, 
121, 123, 138-139, 141, 153-155, 


171, 184, 197, 201, 206, 208- 
209, 211-213, 215-216, 221, 224, 
231, 238, 246-247, 257, 261, 
265-266, 267, 287, 292, 294, 


320, 336, 338, 343 
Washingtono atstovybė 153 
Washingtono Pentagonas 138; žr. 

Pentagonas 
Waterbury, Conn. 142, 211, 
Waukegan, 111, 142 

Weisser Hirsch, kurortas prie Drez- 
deno 112 

Western civilisation 322 

Western World 322; žr. Vakarų 
pasaalis 

WEsTFAL STANISLAW, Lenkijos at- 
stovybės spaudos atiachė 129 

Westminster 143 

Westminsiter Hall 228 

Westwood Hils New Press 336 

Wheeling, W. Va. XIII, 207, 248, 
294, 322, 339 

Wheelingo YMCA 293 

Wheelingo kolegija 294 

White House klubas 171 

WiLHELM II, imp. 17, 32 

Wilhelmo II imperializmas 31 

William Penn viešbutis Pittsbur- 
ghe 170 

WiLLIAMs TENNESSEE 251 

Wicsox TH. W., prez. 28 

Windsor, Ont. 146, 274 

WINDTHORST LuUDwIG 25 

WINNIPEG, Man. 147 

Wisconsin universitetas 160 

WoLrE Tuomas 251 

Women Church Council 205 

Woodhaven, N. Y. 28 

Worcester, Mass. 26-30, 39, 48-49, 
137, 177, 181-182, 269, 271-272, 
277, 337 

Worcesterio vyskupijos moterys- 
tės tribunolas 270 

World Affairs Forum 204, 217 

World War II 163, 332 

Wūrzburgas 175 


XX Amžius 94-97, 134 


ZAKARAUSKAS VaAcCLOovas, kan. 83- 
84, 312, 338 

ZAUNIUS Dovas 92 

ZEBOT ČyRIL A. 207, 322 

ZIERER CLIFFORD M. 157 

Zimpan City, Hidalgo (Meksikos 
miestelis) 270 

Zusus M. 23 
Zūrichas 226, 337 
Zūricho universitetas 214 


ŽADEIKIS PoviLASs 152-156, 171 
Žaliakalnis Kaune 28, 114 
Žaliosios Atžalos 266 

Žaliosios diasporos skyriai 261 
ŽALKAUSKAS K. 68 
ŽALKAUSKIENĖ 287 

Žasliai 30 

Žemaičių kunigų seminarija 14, 21 
Žemaičių vyskupystė 11 
Žemaitija 55 

Žemės Ūkio akademija 22 

Žemės Ūkio technikumas 315 

Žemės Ūkis 285 

Žemuogių gatvė Kaune 114 

Ženeva 210 

Ženevos ežeras 32, 115 

Žiburiai 333 

« Žiburio » draugijos įstaigos 91 

ŽIčČKAI 192 

ŽIDANAVIČIUS L., 
Juozas) 229 

Židinys 61, 66-67, 71, 77, 87, 95, 

107, 211, 315, 330-332, 340 

Žiemos Rūmai Petrapilyje 14 

ŽUKAUSKAS B. 232 

ŽŽ (Žaibas žaibuoja), korespon- 
dentų savanorių grupė 50 

Prel. M. Krupavičius, Cicero, IN. 

K. Kupetys, Detroit, Mich. 

Kuprys, Chicago, Ill. 
Labanauskas, Washington, D.C. 
Litvinas, Chicago, Ill. 

„ir. M. Liulevičiai, Chicago, III. 
Mačėnas, Forest Park, Ill. 
Maldeikis, Chicago, III. 

ir V. Maneliai, Chicago, Ill. 


ARA DZ RA 


El. Masaitienė, Havre de Grace, Md. 
J. ir M. Mikoniai, Cleveland, Ohio 
P.ir E. Minkūnai, Woodhaven, N. Y. 
N. Pr. Seselių rėmėjų būrelis, Detroit, Mich. 
Br. Paramskis, Washington, D. C. 

Kun. P. Patlaba, Chicago, Ill. 

K. Paukštys, Chicago, III. 

Vl. Pauža, Detroit, Mich. 

St. Petrauskaitė, Chicago, III. 

Prof. J. Pikūnas, Detroit, Mich. 

K. Povilaitis, Chicago, Il. 

St. Rauckinas, Chicago, IIl. 

Dr. Pr. V. Raulinaitis, Los Angeles, Calif. 
Dr. A. Razma, Chicago, Ill. 

Dr. J. Reinys, Chicago, Ill. 

Dr. E. ir Ant. Repšiai, Chicago, Ill. 

Dr. K. Rimkus, Chicago, Ill. 

Kun. K. Juršėnas, Chicago, Ill. 

St. Rudys, Pacific Grove, Calif. 

A. Skirius, Los Angeles, Calif. 

Dr. J.ir J. Stankaičiai, Cleveland, Ohio 
Dr. J.ir T. Starkai, Chicago, Ill. 

Kun. A. Stašys, Chicago, Ill. 

Kun. St. Šantaras, Chicago, Ill. 

Dr. K. Šidlauskas, Chicago, Ill. 

Dr. VI. ir A. Šimaičiai, Chicago, Ill. 
Leonardas Šimutis, Chicago, Ill. 

Liūdas Šmulkštys, Chicago, Ill. 

Vincas Šmulkštys, Chicago, Ill. 

Studentų Ateitininkų Sąjunga, Chicago, IIl. 
V. Tumasonienė, Palos Park III. 

Kun. Dr. J. Urbonas, Gary, Ind. 

Pr. ir Em. Vainauskai, Woodhaven, N. Y. 
J. Valukonis, Detroit, Mich. 

VI. ir R. Vilimai, Washington, D.C. 

Ad. Viliušis, Chicago, Ill. 

J. ir O. Vitėnai, Washington, D. C. 

Prof. B. Vitkus, Chicago, Ill. 

E. Vitkus, Chicago, Ill. 

M. Zujus, Wilkes-Barre, Pa. 

V. Rajeckienė, New York, N. Y. 

K. Vildžius, Washington, D. C. 


8,00 dol. 


Kun. J. Vilutis, Chicago, Ill. 


Po 7,00 dol. 


Dr. V. Šaulys, Chicago, II. 
P.ir O. Žilinskai, Cleveland, Ohio 


Po 6,00 dol. 


St. Milerienė, Hamilton, Ont. 
C. Surdokas, Baltimore, Mad. 


Po 5,00 dol. 


J. Abromaitis, Chicago, Ill. 

P. Aleškaitis, Detroit, Mich. 

E. ir S. Alšėnai, Cleveland, Ohio 
Ant. Alkaitis, Cleveland, Ohio 
Dr. S. Ankudas, Baltimore, Md. 
Ateitininkai Sendraugiai, Winnipeg, Manit. 
S. i1 V. Akelaičiai, Cleveland, Ohio 

D. Augienė, Chicago, Ill. 

O. Bakienė, Chicago, Ill. 

Ant. Balčiūnas, Chicago, Ill. 

D.ir N. Balčiūnai, Cleveland, Ohio 

P.ir P. Balčiūnai, Cleveland, Ohio 

Prel. J. Balkūnas, New York, N. Y. 

L. Balnienė, Montral, Guc. 

Pr. Baltakis, Washington D.C. 

Kun. P. Baltrūnas, Chicago, Ill. 

P. Balynas, Dearborn, Mich. 

Ig. Bandziulis, Los Angeles, Calif. 

V. Barauskas, Detroit, Mich. 

K. Barzdukas, Chicago, Ill. 

J. ir O. Baužiai, Chicago, Ill. 

B. Beleškienė, Chicago, Ill. 

J. Bertulis, Chicago, Ill. 

Dr. V.ir J. Bieliauskai, Cincinati, Ohio 
J. Blauzdžiūnienė, Montreal, Gue. 

S. Blažienė, Chicago, Il. 

Dr. G. ir Z. Brinkiai, Los Angeles, Calif. 
B. ir O. Brizgiai, South Gate, Mich. 

J. Butkus, Bridgeport, Conn. 

B. Bujokienė, Winnipeg, Manitoba 

Kun. J. Čepukaitis, Philadelphia, Pa. 

F. Černienė, Chicago, Ill. 

Vyt. Čižauskas, Detroit, Mich. 

Dr. Čepulis, Cleveland, Ohio 

Čyvai, Cleveland, Ohio 

L. Dambriūnas, Brentwood, Mad. 


Kun. S. Aleksiejus, Deming, N. M. 
Dr. Zen. Danilevičius, Chicago, Ill. 
Kun. M. Daumantas, Detroit, Mich. 
P.ir A. Gailiūnai, Hartford, Conn. 
A. ir L. Gailiušiai, Cleveland, Ohio 
M. Galdikienė, Brooklyn, N. Y. 

Dr. Br. Gaižiūnas, Chicago, Ill. 

V. Galvydis, Chicago, Ill. 

Pov. Gaučys, Chicago, Ill. 

A.ir T. Gečauskai, Philadelphia, Pa. 
Dr. J. Girnius, Dorchester, Masas. 
D.ir R. Grajauskai, Windsor, Conn. 
B. Graužinis, Los Angeles, Calif. 
Dr. Br. Gruzdienė, Detroit, Mich. 
J. Gruzdas, Detroit, Mich. 

K. Gudinskas, Hamilton, Ont. 

H.ir S. Idzeliai, Cleveland, Ohio 
K.ir A. Indreikos, Chicago, Ill. 
Kun. L. Jankus, Brooklyn, N. Y. 
E.ir P. Jokubkos, Chicago, Ill. 

V. K. Jonynas, New York, N. Y. 
Prof. Pr. Jucaitis, Toledo, Ohio 

E. Juknevičienė, Evergreen Park, Ill. 
Dr. Vl. Juodeika, Portland, Oreg. 
J. Juozaitis, Chicago, Ill. 

D. Jurkus, Montreal, Gue. 

Prel. P. Juras, Putnam, Conn. 
Alf. Juška, Detroit, Mich. 

A. Kareiva, Chicago, Ill. 

Dr. R. Kriaučiūnas, PFlint, Mich. 
V. Kasakaitis, Cleveland, Ohio 

A. Kazickas, New Rochell, N. Y. 
Dr. P. Kazlas, Marion, Ind. 

Kun. L. Kemėšis, Webbwood, Ont. 
P.ir J. Klioriai, Cleveland, Ohio 
J. L. Giedraitis, Northport, N. Y. 
Prel. J. B. Končius, Fla. 

P. Kruopis, Boston, Mass. 

P. Kučinskas, Detroit, Mich. 

J. Kuras, Detroit, Mich. 

V. Kuzmickas, Waterbury, Conn. 
J. Kuprionis, Ruston, La. 

Br. Kviklys, Chicago, III. 

S. Laniauskas, Cleveland, Ohio 

J. Br. Laučka, Bethesda, Md. 

V. Lelis, Sterling Hts., Mich. 

P. Lukaševičius, Montreal, Gue. 


A. Lukšienė, Santa Monica, Calif. 
St. ir M. Lušiai, Richmond Hills, N. Y. 
Iz. Mališka, Montreal, Oue. 

Kun. J. Marčiulionis, Chicago, Ill. 
Kun. V. Martinkus, Providence, R. I. 
J. Matulionienė, Chicago, Ill. 

Kaz. Mickevičius, Chicago, Ill. 

P. Mikalauskas, 

Dr. Miliauskas, 

O. Miniatienė, Chicago, Ill. 

K. ir Iz. Motiekaičiai, Chicago, Ill. 
B. Neverauskas, Sterling Hts., Mich. 
Norvilai, Brooklyn, N. Y. 

F. Olšauskaitė, Detroit, Mich. 

P. Pagojus, Detroit, Mich. 

J. Pažemėnas, Gueens, N. Y. 

Dr. B. Paliokas, Chicago, Ill. 

B. Paliulis, Dorchester, Mass. 

E.ir J. Petroniai, Philadelphia, Pa. 
Dr. J. Petrikonis, 

Ant. Polikaitis, Los Angeles, Calif. 
Pr. Polteraitis, Detroit, Mich. 

Kun. J. Pragulbickas, Elizabeth, N. J. 
Ald. Prapuolenytė, Chicago, Ill. 

V. Prižgintas, Hollywood, Calif. 

A. Prunskytė, Chicago, Ill. 

Dr. Z. Prūsas, Chillicote, Ohio 

Kun. A. Račkauskas, Brooklyn, N. Y. 
Prof. K. Račkauskas, Bronx, N. Y. 
J. Radas, Detroit, Mich. 

St. Radžionis, Chicago, Ill. 

A. ir P. Razgaičiai, Mayfield, Hts., Ohio 
K. Ražauskas, Dearborn, Mich. 
V.ir O. Rociūnai, Cleveland, Ohio 
Pr. Rudinskas, Montreal, Oue. 

J. Sakas, Chicago, III. 

Elz. Samienė, Chicago, Ill. 

T. ir T. Sereikai, Hartford, Conn. 
Al Smilga, Chicago, Ill. 

Dr. A. Starkus, Brooklyn, N. Y. 

J. Staugas, Detroit, Mich. 

S. Staniškienė, Detroit, Mich. 

D. ir D. Staniškiai, Cleveland, Ohio 
Jul. Staniškis, Cleveland, Ohio 

Br. Staskevičius, Montreal, Oue. 
Dr. Skrinskas, Cleveland, Ohio 
Kun. B. Sugintas, Chicago, Il. 


Dr. A. Sužiedėlis, Washington, D. C. 
Dr. A. ir E. Šerkšnai, Bloomfield, Conn. 
J. Šimokėnas, Detroit, Mich. 
Širvaičiai, Cleveland, Ohio 

V. ir J. Šklėriai, Chicago, Ill. 

Dr. A. Šlepetytė-Janačienė, New York, N. Y. 
Dr. A. Šmulkštys, Riverside, N. Y. 
Kun. J. Švagždys, Brockton, Mass. 

J. Tamašauskas, Mount Vernon, N. Y. 
G. Tamašauskas, Mount Vernon, N. Y. 
A. ir V. Tamulioniai, Cleveland, Ohio 
E. ir Ant. Tauginai, Chicago, Ill. 

Kun. J. Tautkus, Omaha, Nebr. 

P.ir M. Titai, Cleveland, Ohio 

Vacys Urbonas, Detroit, Mich. 

J. Vaičeliūnas, Sudbury, Ont. 

A. Vaičiulaitis, Washington, D.C. 

A. Vainius, Woodhaven, N. Y. 

J. Valiukas, Los Angeles, Calif. 

Dr. A. Valiuškis, 

Prof. V. Vardys, 

E. Valiūnas, 

A. Vasaitis, Washington, D. C. 

B. Vaškaitis, Philadelphia, Pa. 

Kun. M. Vembrė, Brockton, Mass. 

V. Volertas, Riverside, N. J. 

S. ir J. Vyšnioniai, Cleveland, Ohio 
Jonas Žadeikis, Chicago, Ill. 

Juozas Žadeikis, Chicago, Ill. 

M. Žilinskienė, Philadelphia, Pa. 

P. Zigmantas, Cleveland, Ohio 

J. Žilionis, Cleveland, Ohio 

Bern. Žukauskas, Chicago, Ill. 


Po 4,00 dol. 


S. Beiga, Ed. Binkis, Dr. J. Dičpinigaitis, Alb. Gražiūnas, F. Kudirka, 
K. Mikšys, A. ir E. Simonaičiai, Sig. ir K. Šerkšnai, V. Vebeliūnas. 


Po 3,00 dol. 


A. Ašoklis, Jurgis Balčiūnas, jr., S. Balčiūmas, J. Bradūnas, Graž. 
Budrytė, Kun. dr. V. Cukuras, J. Damas, Dilijonas, Kun. P. Dziegoraitis, 
M. Eivaitė, J. Gailevičius, K. Gobienė, Val. Gražulis, K. Graudienė, 
Jurgis Gylys, T. Ivaškaitė, B. Jucienė, L. Kačinskas, A. Kazickas,Į J. 
Kazlauskas, E. Kudžmienė, J. Ladyga, A. Liaukus, J. Lukoševičius, 


J. Navakas, Dr. Norvaišienė, Br. Petrauskienė, J. Pleinys, A. Ragelis, 
Kun. St. Raila, E. Ribokienė, J. Sabaliauskas, Kun. dr. Z. Smilga, A. 
Styra, P. Styra, Vincė Udrienė, M. Vasienė, Pr. Zaranka, Em. Vilimaitė. 


Po 2,50 dol. 


Pr. Ambrazas, Balienė, B. Bernotas, J. Damušis, J. Dobrovolskis, 
V. Gaidelis, Dr. Juodėnas, Kun. Grigonis, O. Grigonytė, J. Guobužis, 
A. Kamantienė, Karklius, V. Kasperavičiūtė, L. Leknickas, N. Mazeilienė, 
Mikšys, Nikštonienė, V. Palubinskas, V. Palūnas, J. Pikturna, K. Ralys, 
Skardis, P. Stravinskas, S. Stasienė, P. Tamulionis, K. Vaičeliūnienė, 
Vasaris. 


Po 2,00 dol. 


M. ir J. Adomaitis, Č. Aleksonienė, J. Andriušis, P. Ažuolas, B. 
Babrauskas, A. Banėnas, B. Bobelis, G. Breikmanienė, R. Bureikienė, 
Kun. Vyt. Dabušis, A. Dumbrienė, N. Dumbrytė, V. Dumbrytė, A. S. 
Dzikas, D. ir E. Dzikai, P. Dzikas, J. Eitmanienė, M. Gaputytė, K. ir B. 
Gasparėnai, K. Grikinienė, Č. Grincevičius, V. Gureckas, Kun. J. Gu- 
rinskas, A. ir F. Ignaičiai, A. Ivaška, G. Ivaškienė, J. Jakučilnis, J. 
Jankus, M. Kežinaitytė, R. Kisielius, E. Kleinienė, Dr. A. Klimas, J. 
Kojelis, V. Kolyčius, Dr. V. Kožica, Krakaitis, Br. Kriokys, Br. Kriščiūnas, 
J. Kšivickas, K. Kudžma, J. Kuncaitis, V. Kybatras, Dr. O. Laba- 
nauskaitė, A. Lazaitis, Lenkauskienė, Br. Lukoševičienė, G. Mačiūnienė, 
A. Maceika, Ant. Masionis, V. Maželis, Iz. Medziukas, A. Mikalauskas, 
J. Mikšys, D. Mikulskytė, Br. Miniataitė, Kun. K. Musteikis, M. No- 
reikienė, E. Pavilonienė, Kun. J. Pakalniškis, A. Paulavičius, J. Pašukonis, 
Kun, V. Pikturna, E. Palavičiūtė, M. Petrikaitė, L. Pilčaitienė, A. Povi- 
laitis, Dr. Br. Radzivanas, R. Rajeckas, Alb. Repšys, V. Ribokas, J. 
Rygelis, A. Sabalis, J. Sadūnas, K. Stanaitis, Dr. J. Sungaila, S. Sužie- 
dėlis, A. Zužiedėlienė, J. Šalkauskas, M. Šaulienė, L. Šimkus, Dr. Skėrys, 
M. Tamulaitienė, Ant. Trimakas, N. Umbrasaitė, K. Vainius, E. Vaišno- 
raitė, Al. ir M. Vaitiekūnai, Vyt. Vaitiekūnas, J. Valkauskas, J. Varnavi- 
čius, A. Vedeckas, T. Verbickaitė, A. Zikarienė, V. Zubrickas. 


Po 1,00 dol. 


V. Aušrota, P. Aleksa, B. Antanaitienė, M. Bonatienė, A. Barkauskas, 
G. Buračaitė, K. Cikotas, P. Eismontas, T. Falkauskas, A. Garkūnas, J. 
Gečienė, A. Gedrimas, J. Gliauda, J. Gobis, V. Gobis, J. Griaudienė, 
K. Grigaitytė-Graudienė, L. Gurkus, V. Jackūnas, J. Karmaza, J. Kava- 
liūnas, G. Kazeneckienė, V. Kazlauskas, J. Krištolaitis, P. Lukošius, 
J. Motiejūnas, M. Murauskienė, S. Nyerges, O. Pupininkienė, V. ir J. 
Prunskiai, Radzevičienė, J. Ruseckienė, A. Ruzgas, K. Sabalis, V. Sakavi- 
čius, Pr. Skardžius, J. Sakavičius, G. Skripskutė, B. J. Stanius, J. Sta- 


naitis, J. Stonkus, J. Stundžia, E. Sudikas, K. Škirpa, V. Trumpa, A. 
Vainauskas, V. Vaitkus, M. Vaitonienė, A. Valiūnas, V. Vitkus, P. Ži- 
linskas. 

Apgailestaujame, kad keli auktojai neras savo pavardžių šiame sąraše. 
Visi surinkti pinigai buvo gauti, tik viena aukų rinkimo knygelė prapuolė 
siunčiant paštu. 


Prof. Kazio Pakšto 
Paminklui Siaiyti ir Monografijai Leisti 
Komitetas 


LIETUVIŲ KATALIKŲ MOKSLO AKADEMIJOS LEIDINIAI 


Suvažiavimo Darbai, I tomas, 542 psl, Kaunas 1933 
Suvažiavimo Darbai, II tomas, 486 psl., Kaunas 1936 
Suvažiavimo Darbai, III tomas, 526 psl, Kaunas 1939 


Suvažiavimo Darbai, IV tomas, XV-321 psl, Roma 
1961 


Suvažiavimo Darbai, V tomas, XVI-647 psl, Roma 
1964 


Suvažiavimo Darbai, VI tomas, XVI-510 psl., Roma 
1969 


Suvažiavimo Darbai, VII tomas; baigiama spausdinti 
Suvažiavimo Darbai, VIII tomas ; ruošiama spaudai 
Metraštis, I tomas, XVI-374 psl., Roma 1965 
Metraštis, II tomas, VIII-370 psl., Roma 1966 
Metraštis, III tomas, VIII-410 psl., Roma 1967 
Metraštis, IV tomas, VIII-624 psl., Roma 1968 
Metraštis, V tomas, VIII-623 psl, Roma 1970 
Metraštis, VI tomas; ruošiama spaudai 


A. Dambrauskas-Jakštas, Užgesę Žiburiai, XVI-502 
psl, Kaunas 1930 


A. Kučas, Kun. Antanas Staniukynas, XVI-208 psl., 
Roma 1965 


J. Eretas, Kazys Pakštas. Tautinio Šauklio Odisėja, 
XV1I-384 psl, Roma 1970 


Ign. Skrupskelis, Lietuviai XVIII amžiaus Vokiečių 
Literatūroje, XIX-172 psl, Roma 1967 


J. Vaišnora, Marijos Garbinimas Lietuvoje, 445 psl., 
Roma 1958 


Užsakymus siųsti šituo adresu: 

00137 ROMA 

